
Prooemium 


Ethica apte sic dividi potest, ut primum in „Ethica 
generali" suprema vitae moralis principia exponantur, deinde 
in „Ethica speciali" de particularibus vitae condicionibus et de 
officiis iuribusque iis propriis tractetur. Hoc iam agendum est. 
Istae vitae condiciones vel individuales sunt, quae ad singulos 
homines secundum se spectatos eorumque mutuas relationes 
pertinent, vel sociales, quaehomines spectant, quatenus membra 
alicuius societatis sunt. Ita denuo duae partes distingui possunt: 
3 Ethica individualis", quae de vita indivi duali, et „ Ethica 
socialis", quae de sociali vita disserit. Condiciones vitae 
socialis, prout in familia, Statu, societate humana intema- 
tionali vigent, amplam, nunc praesertim temporis, tracta¬ 
tionem exigunt, cum vita humana undequaque relationibus 
socialibus attingatur. Paulo brevior Ethica individualis esse 
poterit, saltem in studiorum curriculo theologico, in quo 
pleraque huc spectantia theologia moralis sibi exponenda 
assumit. 


Donat, Ethica ypec. 

Pars prima 

Ethica iiidiyidualis 

l Ethica individualis de officiis et iuribus vitae individualis 
'"fractat, quae ad singulas personas per se spectatas, non 
vero quatenus membra Status vel alius societatis sunt, per¬ 
tinent. Etsi enim homines semper in societate vivunt, tamen 
prius homines sunt quam cives et membra familiae, et ut 
tales sua officia et iura habent. Quae tamen officia et iura 
etiam magna ex parte ad personas morales sive societates 
inter se comparatas spectant; sicut enim homines indivi- 
duales inter se amorem et iustitiam servare tenentur, ita 
etiam societates inter se iisdem legibus obligantur. 

Officia vitae individualis dividi possunt in officia ho¬ 
minis erga se et officia erga alios. Homo praeterea quidem 
etiam officia religionis erga Deum habet. Sed haec non 
tam particularia et aliis quasi coordinata, quam potius offi¬ 
cia universalissima sunt totamque vitam amplectuntur. Ideo 
de iis in Ethica generali tractatum est. 

•Caput 1 

*De officiis hominis erga se 

Officium generale. Homo eatenus officia erga se ipsum 
habet, quatenus ad bona sua recto ordine procuranda 
obligatur. Hoc est officium generale hominis erga se ipsum. 
Respicit bona praesentis et futurae vitae et dici potest 
hic: ut homo se conservet ordinateque perficiat . : ) De isto 
officio dubium esse nequit. Nam 1) creaturae generatim 

l ) Confer Eth. I, De fine proximo hominis. — Hoc signo brevi 
„Eth. 1“ vel breviore „1“ designabimus Ethicam generalem. 


hunc finem habent, ut bonitatem Dei modo sibi consen¬ 
taneo participent et manifestent; quam manifestationem 
Dei homo imprimis se conservando ordinateque perficiendo 
assequi debet. 2) Eadem naturae ordinatio ex hoc elucet, 
quod Deus omnibus viventibus appetitum naturalem ad se 
conservanda et ad facultates explicandas indidit; quod in 
animali se nutriente ac defendente et in semine se evol¬ 
vente observare possumus. 

Sed homo ordinate se perficere seu personalitatem suam, 3* 
ut expressione moderna utamur, excolere debet. Hoc postu¬ 
lat primum, ut debitum facultatum ordinem servet, nullam 
quidem per se neglegendo, attamen studiosius intellectum 
et voluntatem perficiendo, neque unam nimis in detrimen¬ 
tum aliarum excolendo. Idem praeterea postulat, ut etiam 
debitum modum excolendi servet, primum illam perfectio¬ 
nem procurando, quae ad finem ultimum obtinendum ne¬ 
cessaria est, nempe religionem et honestatem, deinde eam, 
quam status postulat, denique illam, quae non necessaria, 
attamen utilis est, in quantum sine damno gravioris officii 
obtineri potest. Haec maxime in excolenda iuventute prae 
oculis habenda sunt. 1 ) 

Modus et gradus perfectionis propriae appetendae mul¬ 
tum ex vitae statu pendet. In quo eligendo potissimum re¬ 
spiciendus est finis vitae et propria aptitudo, quae iterum 
ex personali indole et aptis condicionibus externis coalescit. 

Officium generale, quod exposuimus, alio nomine etiam 4* 
officium amoris sui vocari potest. — Ordinatus sui amor 
cum genuina sui aestimatione sociatus est, qua homo digni¬ 
tatem suam agnoscit eamque conservare et perficere cona¬ 
tur. Quae dignitas in eo maxime consistit, quod homo Deum 
habet auctorem, finem vero servitium divinum et aeternam 


') Officium amoris sui illi praetermittunt, qui supremum finem vitae 
et normam tantum bonum sociale constituunt. Cf. Eth. 11. c. Schopenhauer 
(Die beiden Grundprobleme der Ethik U § 5) negat, hominem ad amorem 
sm obligari, quod amor iam ex impulsu naturali proveniat. Sed incli¬ 
natio naturalis officio non obstat. Ceterum ex solo impulsu psychico 
naturali, nisi simul ordo moralis observatur, provenit quidem amor, 
sed non amor ordinatus. 


1* 

beatitudinem, quod in se imaginem Dei gerit, quod denique 
fmis entium irrationalium est. Quam dignitatem philosophia 
atheistica penitus aufert. Ista sui aestimatio bene cum humili¬ 
tate constare potest, qua homo cum veritate agnoscit, quid¬ 
quid habeat, donum Dei esse, se ipsum autem ens undequaque 
participatum et ex se nihil esse. 

*5 Officia specialia hominis erga se ad tria genera bono¬ 
rum referuntur, bona animae, bona corporis, bona externa. 
Quae officia his supremis lineamentis describi possunt: 

I. Anima pars potior hominis est. Eius facultates igitur 
praecipue excolendae sunt. 

1) Intellectus a) iis notitiis eoque cultu instruendus est, 
qui ad finem ultimum obtinendum et ad officia status im¬ 
plenda necessarii sunt; cuius instructionis gradus inaequalis 
est pro variis condicionibus personalibus et socialibus. Ube¬ 
rior cultus intellectualis admodum quidem dignus et utilis, 
non tamen praescriptus est. — b) Quia finis intellectus co¬ 
gnitio veritatis est, homo generatim obligatur ad veritatis 
amorem fovendum et ad errorem declinandum, in iis maxime 
rebus, ad quas cognoscendas obligatur. Quare graviter ve¬ 
tita est, imprimis in rebus religiosis et moralibus, temeraria 
opinandi et dubitandi licentia. — Aliqua similis cura etiam 
sensibus adhibenda est, qui intellectui inserviunt. 

2) Voluntas prona facienda est ad amplectendum or¬ 
dinem moralem, ad facultates sibi subditas subiciendas, ad 
acquirendas necessarias virtutes, minime praetermissis hu¬ 
militate, quam sicut antiqua ita etiam recens aetas saepe 
ignorat, et oboedientia, quam recens libertatis cupido spernit, 
et castitate, de qua hodierna ethica fere silere solet. 

*6 E. Corpus ef vila corporalis alia imponunt officia. Vita 
enim corporalis inter bona terrena naturalia maximum est, 
utpote necessaria condicio, ut homo finem suum temporalem 
et aeternum obtineat; et corpus naturale instrumentum ani¬ 
mae est, cuius activitas et bona dispositio a corpore pendent. 

1) Imprimis igitur prohibita sunt sui occisio ac mutila- 
tio; de quibus infra speciatim agetur. 


2) Adhibenda sunt media necessaria ad vitam, sanita¬ 
tem, vires corporis conservandas et fovendas, sed recto modo, 
sicut earum fini congruit. 

a) Perfectio corporalis non ultra modum aestimanda et 
colenda est, quasi sit suprema hominis perfectio et bonum 
summum, bono spirituali et morali aequale vel immo su¬ 
perius. Vires enim vigorque corporis non in se ipsis finem 
habent, sed instrumentum animae sunt; propterea hoc fine 
et modo fovenda sunt, non vero ita, ut spiritus postpona¬ 
tur vel immo supprimatur. Ideo etiam exercitia corporalia 
(Sport) utilia sunt; vis enim vigorque corporis animae pro¬ 
sunt, et talibus exercitiis voluntas et vis resistendi robo¬ 
rantur. Attamen non propter se ipsa, sed tamquam medium 
suscipienda sunt, ut sit mens sana in corpore sano, neve 
ex cupiditate gloriae neve ita, ut decentia et verecundia 
laedantur vel sanitas periclitetur vel spiritus detrimentum 
capiat. Nimia enim eiusmodi occupatio et cupiditas hominem 
rebus materialibus immergunt, ab occupationibus seriis avo¬ 
cant et vitam spiritualem opprimunt. 

b) Ad conservandam vitam et sanitatem per se tan¬ 
tum media ordinaria adhiberi debent, non vero extraordi¬ 
naria seu talia, quae secundum aestimationem communem 
onus improportionatum imponerent, qualia essent gravis 
operatio chirurgica vel medici exquisiti procuratio. Nam 
tale praeceptum vitae maiora incommoda inferret, quam 
noc est, quod aliqui prius moriuntur. 

3) Etiam conveniens cultus corporis adhibendus est, 7* 
scilicet a) talis compositio motusque corporis, qualis naturae 
Humanae et statui congruunt, et b) conveniens usus vestium, 
fini earum correspondens. Finis autem vestium est corporis 
sanitatisque tutela, honestas, quae postulat, ut tegantur, 
quae concupiscentiam excitant, denique decor statui con¬ 
gruus. Hac in re igitur non omnia ex moribus pendent. 

III. Bona externa, videlicet honor, libertas, bona mate- s* 
rialia, in tantum procuranda sunt, in quantum ad officia 
implenda necessaria sunt. Honor et fama de bonis quali- 

tatibus moralibus vel physicis per se quidem res moraliter 
indifferentes sunt, sed necessariae vel utiles esse possunt. 1 ) 
Ad rerum materialium maiorem copiam quaerendam, quam 
quae officiis personalibus et socialibus implendis necessaria 
est, non obligamur. Etiam generatim nobilius est abundan¬ 
tiam bonorum materialium neglegere (Mt. 19, 21), ut im¬ 
pedimenta moralia evitentur, quae inordinatus eorum 
amor parat. 

*9 De officio laborandi. Homo laborare tenetur sive spiri¬ 
tuali sive corporali labore, ut officiis erga se et alios satis¬ 
faciat, vitam suam sustentet, facultates suas excolat, aliorum 
bonum et profectum promoveat, denique ut otium, omnium 
vitiorum initium, evitet. Attamen labor in debita obiecta 
recto ordine et modo dirigatur neve hominem internum 
opprimat. Ordo autem laboris hic esse debet, ut primum 
necessarius, deinde utilis, ultimo demum loco amoenus sus¬ 
cipiatur. Sed reprobanda est illa laboris apotheosis, ex 
immoderato studio rerum terrenarum et neglectione aeter¬ 
narum promanans, quae laborem, nempe rebus temporali¬ 
bus obtinendis et culturae externae impensum, etiam divi¬ 
norum studio et religioni praeponendum vel laborem prop¬ 
ter se ipsum exercendum esse opinatur, quasi labor a se 
ipso, non vero ab obiecto et fine suo valorem et pretium 
accipiat. 

Labori corporali, quem antiquitas gentilis contempsit 
ac mancipiis et pauperibus reliquit, religio Christiana debi¬ 
tum honorem restituit, dignitate servitii divini eum ornans 
et Christi exemplo sanctificans. 

*Th. l. Occisio sui legi naturali repugnat. 

*10 Declar. Sui occisio, quam in se malam esse dicimus, 
intellegitur propria auctoritate suscepta. Si enim Deus, do- 


. Si honor appetatur moderate ex bona re“, inquit Lessius, 
.nullum erit peccatum, etiamsi nullus alius fmis spectetur .. quia per se 
est obiectum indifferens, proxime accedens ad rationem honesti, cum sit 
testimonium et imago quaedam virtutis.* De virt. 1. 3. De fortit. c. 2 n.21. 


Viinus vitae humanae, occisionis facultatem concedit, mala 
esse desinit. Possitne etiam auctoritas publica eam imperare, 
infra dicetur. Porro occisio intellegitur directa; si quis enim 
aliud intendens actionem ponit, ex qua mortem secuturam 
esse praevidet, ut miles hosti se obiciens, sui occisionem 
non committit. 

Mos se occidendi frequentior apud cultas quam incul¬ 
tas gentes invenitur, et frequentior illis temporibus est, 
quibus homines a religione aversi rebus terrenis totos se 
dant. Qui enim Dei, supremi vitae domini, oblivione tenen¬ 
tur, qui Dei et felicitatis futurae spe carent, qui tantum 
fortunam terrenam aspirant, facile, si calamitate premuntur, 
in voluntaria nece salutem quaerunt. Vehementissime poste¬ 
riore aetate Graecorum et Romanorum et aetate nostra 
invaluit. Medio aevo sui occisores rarissime inveniuntur. 
Ex philosophis, qui sui occisionem saltem calamitate afflictis 
permittunt, nominandi sunt praesertim Epicurei, Stoici, ut 
Zeno, Seneca, Epictetus, M. Aurelius, nostro autem tempore 
Hume, Bentham, Schopenhauer, Nietzsche, Haeckel, alii multi. 

Demonst. 1. Homo se auctoritate propria occidendo 
temere exercet dominium in vitam, quod soli Deo com¬ 
petit, proinde graviter ius divinum laedit, „ sicut qui alienum 
servum interficit, peccat in dominum, cuius est servus". 1 ) 
Atqui laesio iuris divini repugnat legi naturali. Ergo etiam 
sui occisio. 

Demonst. mai. Dominium in vitam hominis Deo soli 
competere ita elucet. Deus solus est creator et ultimus 
finis hominis ideoque etiam solus iure proprio dominus 
hominis est, cuius igitur vita plenissime Dei proprietas est. 
Ergo homo propria auctoritate seu absque divina conces¬ 
sione se occidens graviter ius divinum laedit. 

Obici possit, Deum generatim vel saltem in certis 
adiunetis homini potestatem se occidendi concedere, ut igi¬ 
tur non propria auctoritate se interficeret. Etenim 1) Deus 
generatim homini dominium participatum in vitam propriam 

b 2, 2 q. 64 a. 5. 

concedere videtur. Sicut enim homo ex concessione Dei * 
dominus graminum, pomorum, equorum est, quae prop- 
terea destruere potest, etiam dominus propriae vitae esse 
videtur. 2) Quod si hoc non concedatur, saltem in certis 
adiunctis Deus censendus est potestatem vitae finiendae 
concedere, nempe si mala vitae intolerabilia fiunt. 

Sed hoc immerito dicitur. Nam 1) non adest haec 
paritas, quae asseritur. Homo in irrationalia quidem prop- 
terea dominium participatum accepit, quia media ei subiecta 
et ad hominem tamquam finem superiorem ordinata sunt, 
ut.ei in servitio divino ministrent; qui finis etiam destruc¬ 
tionem postulare potest. Homo autem non ita medium sui 
sibi subiectum et sub se ipso est, ut similiter de se seu 
de vita sua disponere possit; non in sui, sed in Dei ser¬ 
vitium ordinatur. 1 ) Itaque homo non est dominus, sed ad¬ 
ministrator vitae, quam igitur conservare debet. — Ad 2) 
negandum est, quod affirmatur. Nam vita terrena est pro¬ 
batio, ad quam etiam pertinet Deo se submittere per pa¬ 
tientiam malorum, et cui contrarium est, ut permissum 
sit homini tempus et modum probationis proprio iudicio 
definire; hoc eo magis, quod, si id permissum esset, plurimi 
malis afflicti sibi persuaderent, se ex vita discedere posse, 
quo ordo a Deo statutus maxime turbaretur. Non potest 
igitur Deus concedere, ut homines proprio iudicio e vita 
egrediantur. 

Ergo neque homini, qui insanabili morbo aegrotat, 
petere vel consentire licet, ut medici mediis mortiferis sine 
dolore vitae eius finem faciant („euthanasia“). Nam tum 
ipse tum medicus occisionis rei fierent, ille sui, medicus 
vero occisionis alterius. 

*12 2. Confirmatio, a) Sui interfector etiam plerumque 

officiis socialibus, quae e. g. erga familiam habet, se sub¬ 
ducit. Ergo sui occisio, si permissa esset, societati grave 
nocumentum inferret. — b) Privat se bono spirituali, cum 
sibi potestatem amplius merendi eripiat (et, supposita mali¬ 
tia interfectionis, poenae aeternae se addicat sine spe repa- 

Cf. Lugo, De iust. et iure d. 10 s. 1 n. 9. 

rationis). — c) Sui interfectio etiam actio in se tam in- 
naturalis est, ut forte absolute inordinata et mala dicenda 
sit. Quid enim magis innaturale, quam ut homo, qui appe¬ 
titu innato ad se conservandum tendit mortemque horret, 
se ipsum destruat et quidem vi et actione propria, quae 
ad hominem servandum et augendum destinata est. Neque 
in animalibus talis directa sui interfectio umquam obser¬ 
vatur. — d) Sui occisio etiam apud omnes gentes genera-: 
tim (exceptis forte eventibus extraordinariis) facinus pro¬ 
brosum vel indicium insaniae habitum est et adhuc habetur. 1 ) 

Mutilatio pravitatem sui occisionis plusminusve parti¬ 
cipat. Membra enim simili modo Dei dominio subsunt 
hominique ad servitium divinum donata sunt sicut vita. 
Tamen, quia homo administrator corporis ac vitae est et 
membra toti corpori subordinantur, mutilatio permissa est, 
si ad conservandam vitam vel ad sanitatem totius hominis 
necessaria sive valde utilis est. 

De sterilisalione. Ex principio modo enuntiato etiam 13” 
quaestio nunc multum disputata solvenda est, num et quoad 
sterilisatio permittenda sit 

Sterilisatio generatim sumpta in hoc consistit, quod 
quis per artem medicam facultate generativa privatur. Quod 
nunc non ita fieri solet, ut per castrationem glandulae 
germinales (Keimdrusen) spermata et ova producentes ex¬ 
stirpentur, quippe quae glandulae etiam ad alios fines 
necessariae sunt, sed plerumque, in viris, per vasotomiam, 
qua canales semina producta extra deferentes dissecantur, 
ut semina intus manere cogantur et paulatim resorbeantur. 

Ob varias rationes sive „indicationes” nunc sterilisatio 
postulatur atque etiam exercetur, ut propter paupertatem 
vel commoditatem proles arceatur, ut graves partus arcean- 

') „ Communis opinio [Graecorum] in legibus multaram civitatum 
eo exprimitur, quod occisor sui honoribus sepulturae ex toto vel ex parte 
privatur.* („Die allgemeine Ansicht [bei den Griechen] fand in den 
Gesetzgebungen vieler Staateu dadurch Ausdruck, dafi der Selbstmflrder 
der Grabesehren ganz oder teihveise verlustig ging.“ L. Schmidt, Die 
Elbik d. alten Griechen II 441. Cf. Cicero, De senectute c. 20; Somn. 
fc'cip. c. 3; Tuscul. I. c. 30: Plato, Phaedon p. 62 b. 

lur, ut homines anormales et mendosae indolis ab heredi¬ 
taria transmissione qualitatum suarum in posteros, quae in 
detrimentum publicum cederet, prohibeantur (indicationes 
„eugenicae“). Propterea etiam multi postulant, ut sterili- 
satio lege civili permittatur, immo ut in anormalibus sive 
malefactoribus etiam contra eorum voluntatem perficiatur. 

Sterilisationem privata auctoritate facere tantum licet, 
si necessaria est ad sanandos graves hominis morbos, im¬ 
primis eorporales, fortasse etiam psychicos quosdam, velut 
graves anomalias sexuales, videlicet si hac ratione sanari 
possunt. Nam sterilisatio est gravis mutilatio, quae hominem 
organica facultate generativa privat. Organa autem corpo¬ 
ralia non subsunt hominis dominio, ut arbitrarie de iis 
disponere queat, sed tantum talis eorum usus licitus est, 
qui ad fines eorum pertinet. Ideo sterilisatio per se pro¬ 
hibita est. Tamen quia organa tamquam partes toti cor¬ 
pori et homini subordinata sunt, ut toti inserviant, huic 
eorum fini consentaneum est, ut, si nociva evadunt, prop¬ 
ter salutem totius tolli possint vel debeant. Sin autem haec 
mutilatio ad alios fines instituitur, inordinationem suam 
retinet et in se prohibita manet. 1 ) Praeterea ad alios fines 
medium generatim ineptum vel saltem superfluum est. Ad 
tentationes enim vel peccata cavenda tum ipsa inefficax 
est tum alia praesto sunt media. Felici autem partui com¬ 
muniter per naturam satis provisum est, et in specialibus 
difficultatibus pariter alia media praesto sunt. Similiter 
paupertati non per mutilationes, sed aliis modis occurren¬ 
dum est. 

Neque auctoritas civilis potestatem habet, ut propter 
rationes eugenicas in hominibus anormalibus sterilisationem 
faciat, quia non habet hanc potestatem directam in inno¬ 
centes, ut eos occidere vel mutilare queat, cum homines 
non sint media pro aliorum salute, sed propria dignitate 
personali ornati sint. Nec sterilisatio malefactoribus in poe¬ 
nam infligi posse videtur, quia, utpote operatio parum 

damnatur f ' encycl ' XI * Gastl connubii", in qua sterilisatio graviter 

dolorosa, talibus hominibus non ut malum, sed tamquam 
bonum accidet, cum nunc liberius passionibus indulgere 
possint. 

Obiectiones. 1. Nonnulli Sancti leguntur sponte in mortem ruisse. 14* 
— Besp. Id vel ex inspiratione divina vel ex errore inculpabili factum est 
vel actio illa tamquam fuga ex periculo morali intenta fuit. 

2. Licet minus malum eligere ad maius vitandum. Atqui maius 
malum est e. g. ingens ignominia quam amissio vitae. — Besp. D. mai. 
si simul laeditur dominium divinum N. aliter Tr. Tr. min. 

3. Sui occisio est actus fortitudinis, ergo laudabilis. — Besp. D. 
fortitudinis ordinatae N. inordinatae Tr. Plerumque „est magis quaedam 
mollities animi non valentis mala poenalia sustinere". 1 ) 

4. Reus mortis potest iussu iudicis se interimere (Socrates). Ergo 
sui interfectio non est in se mala. — Besp. Tr. mai. D. cons. inter¬ 
fectio propria auctoritate facta (de qua sola loquimur) non est mala N. 
legitima auctoritate facta C. licitum esse id, quod in mai. dicitur, 
aliqui concedunt, plerique autem negant, quia inclinationi naturali ita 
contrarium est, ut natura prohibitum censeri debeat, et quia non adest 
titulus legitimus iustae punitionis, qui tale mandatum excusare posset; 
nam reus „non potest exercere iustitiam punitivam circa se ipsum, 
quia iustitia debet esse ad alium .. Ergo occisio illa maneret cum tota 
sua malitia". Lugo 1. c. n. 13. 


*Caput II 

Officia, quae homines inter se invicem observare de- 15 * 
bent, correspondent relationibus realibus, quas inter se ha¬ 
bent. Duplicis autem generis relationes distingui possunt: 

1) Mutua coordinatio, quatenus homines natura aequales 
et eiusdem dignitatis personalis ideoque inter se indepen- 
dentes sunt. Propter hanc independentiam singuli iura ha¬ 
bent, quibus in aliis officia iuridica correspondent, quae ex 
iustitia obligant et vi extorqueri possunt ideoque aliis of¬ 
ficiis severiora sunt. 2) Aliae relationes, praesertim mutua 
coniunctio. Ex quibus officia non iuridica oriuntur. Eorum 


') 2, 2 q. 64 a. 5 ad 5. Aristoteles dicit, mori, ut paupertas vel alius 
dolor effugiatur, non fortis esse, sed igaavi viri. Eth. Nic. III 11 (1116 a.) 

potissimum amoris officium est ex mutua hominum con- 
iunctione promanans; quod etiam officia iuridica extensione 
sua comprehendit, cum amor etiam iura aliorum revereri 
iubeat. 

* 

*Art. 1 . De amore aliorum 
*Th. 2. Homo lego naturae tenetur alios amare sicut seipsum. 

lti Declar. Loquimur de amore vero seu ■puro, qui 
etiam amor amicitiae sive benevolentiae appellatur, quo 
alium propter se amamus. „Sic amamus aliquem, ut ei 
bonum velimus. Si autem rebus amatis non bonum velimus 
sed ipsum eorum bonum nobis velimus, sicut dicimur amare 
vinum . . non est amor amicitiae, sed cuiusdam concupiscen¬ 
tiae. 01 ) Itaque amoris est bene velle, proinde etiam, quan¬ 
tum necessarium est, bene facere nulloque pacto alium 
arbitrarie laedere. 2 ) Qui igitur alios amat, simili modo erga 
alios se habere debet sicut erga se ipsum. Hac ratione 
postulatur, ut alterum sicut se ipsum amet, non eadem 
quantitate, sed similiter. „,Sicut te ipsum 1 non est referen¬ 
dum ad aequalitatem dilectionis, ut scilicet aliquis tenea¬ 
tur diligere proximum aequaliter sibi . . sed est referen¬ 
dum ad similitudinem dilectionis . . et hoc tripliciter 03 ), 
nimirum ut diligamus proximum propter Deum et quidem 
benevolendo et benefaciendo. 

17 Demonst. 1. Homo lege naturae tenetur se ipsum amare 
propter naturae suae dignitatem, quia est creatura et imago 
Dei, quia ad Deo serviendum Deumque possidendum ordi¬ 
natus et in hoc ordine supernaturali etiam ad consortium 
divinae naturae destinatus est. Atqui eadem dignitas natu¬ 
ralis et supernaturalis etiam aliis hominibus inest, qui igitur 
nobis, etsi non indentici, tamen similes sunt; «ex hoc, quod 
aliqui duo sunt similes, quasi habentes unam formam, sunt 
quodammodo unum in forma illa . . et ideo affectus unius 


') 2, 2 q. 23 a. 1. - *) Ib. q. 31 a. 1. — s ) S. Thomas, Epist. ad 

Rom. c. 13 1. 2. 


tendit in alterum sicut in unum sibi, et vult ei bonum 
sicut et sibi. 01 ) Ergo homo lege naturae tenetur alios amare 
sicut seipsum, non quidem aequali modo, quia non sunt 
ei identici, attamen similiter. 

Aliter. Homo tenetur amare Deum, summum bonum 18* 
suum summumque benefactorem. Ad amorem autem spectat 
non solum amicum, sed propter amicum etiam alios ei 
coniunctos amare: „Si aliquis habet amicitiam ad aliquem 
hominem, ratione eius diligit omnes ad illum hominem 
pertinentes, sive filios sive servos sive qualitercumque ei 
attinentes. 02 ) Atqui omnes homines Deo coniuncti sunt. 
Ergo omnes amare debemus. 

2. Idem demonstrant tum indigentia naturalis, qua 
homines mutuo egent auxilio, quod benevolentiam sup¬ 
ponit, tum inclinatio naturalis ad mutuum amorem et con¬ 
sortium, tum denique sensus commiserationis, qui omnibus 
a natura insitus est. 

Rationes allatae ostendunt, alios amari posse vel prop- 19* 
ter solam perfectionem creatam naturalem, qua ornati sunt, 
omisso Deo, vel propter Deum. Hic posterior amor, qui 
amor christianus appellari potest, tum motivo tum sinceri¬ 
tate, universitate, vi et firmitate incomparabiliter perfectior 
est illo altero, quem etiam hodiernus amor «humanitatis 0 
profitetur. Quatenus amor speciatim supernaturalem unionem 
hominis cum Deo respicit, quod nempe filius Dei est, usu 
theologico caritas appellatur. 

Ergo eliam inimici diligendi sunt. Officium enim amoris 20* 
ad omnes extenditur, qui sicut nos ipsi Dei imagines 
ac servi sunt et ad beatitudinem in Deo destinati sunt, 
i deoque ad omnes creaturas rationales, angelos omnesque 
homines vivos ac defunctos, exceptis solis damnatis, qui 
huius amoris obiectum esse nequeunt, quo coniunctionis 
cum Deo capaces diligimus. Ergo etiam inimici diligendi 
sunt. Per inimicitiam enim homines non desinunt habere 
illam dignitatem, ob quam alios amare tenemur. Proinde 

') 1, 2 q. 27 a. 3. — *) 2, 2 q. 23 a. 1 ad 2. 

inimici a communibus amoris officiis, quae omnibus deben¬ 
tur, excludendi non sunt, etsi specialia iis non debentur. 
Itaque non solum christiana, sed etiam naturalis lex amo¬ 
rem inimicorum praescribit. 

Gentiles antiqui officium amoris erga inimicos generatim non 
agnoverunt. Romani et Graeci ante tempora Platonis adversus inimicos 
generatim inimicitiam fovendam esse censebant. Quae mens fere 
eadem semper mansit, etsi aliqui philosophi doctrinas paulo puriores 
proferebant. Plato prohibet quidem ulciscendi causa inimicitias fovere, 
sed positivi amoris officia nescit. Similia, saltem non meliora, Aristo¬ 
teles docet. Schola Stoica vetus (Zeno) etiam officia erga inimicos prae¬ 
scribit, sed non amorem positivum. Demum Stoici iuniores, Seneca 
(t 65 p. Ch.), Musonius Rufus, Epictetus (t post 94) et praesertim M. 
Aurelius (f 180 p. Ch.), forte aliquatenus iam doctrina christiana in¬ 
spirati, non solum omnem inimicitiam damnant, sed etiam clementiam 
et benevolentiam erga inimicos praescribunt, attamen non propter co¬ 
gnationem hominis cum numine, sed propterea, quod id sit officium 
naturae socialis humanae et etiam amore sui suadeatur. 

21 Ergo damnanda esi inhumana illa hominis aestimatio, 

qua non raro, contra omnes genuini amoris leges, homo 
tamquam medium aliorum utilitati subiectum putatur 
itaque tractatur. Quae vitiosa aestimatio maxime ex Dei 
et aeternitatis ignorantia promanat. Genuinus enim amor 
hominum constare nequit, nisi firmiter tenetur dignitas 
personalis hominum, quae maxime ex destinatione ad ser¬ 
vitium divinum aeternamque vitam promanat. Moderna igi¬ 
tur Dei et aeternitatis ignoratio, licet cum magnifica huma¬ 
nitatis laude coniungatur, naturaliter genuinae dilectionis 
inimica est. 

Talis inhumanae hominis aestimationis reus est extre¬ 
mus ille individualistnus Nietzscheanus, qui finem generis 
humani hunc esse docet, ut quam plurimi ,homines supe¬ 
riores 8 (Ubermenschen) producantur, qui communibus homi¬ 
nibus tamquam mediis liberrime ad propriam utilitatem 
abuti possint. Eadem culpa tenetur eudaimonismus socialis, 
qui universalem felicitatem temporalem culturamque finem 
supremum proponit et saepe tacite vel expresse bonum sin¬ 
gulorum bono communi penitus subicit. 

■' ; 22 Nunc inter huius sententiae defensores in variis nationibus 
non pauci inveniuntur, qui doceant, prosperitatem et progres¬ 


sum generis humani sive propriae nationis postulare, ut homi¬ 
nes mendosi exstirpentur vel saltem a prolis propagatione arce¬ 
antur. Propterea dolent vel damnant, quod caritas christiana et 
institutiones sociales miseris opitulentur itaque debilium et 
aegrotorum vitam prolongent eosque conservent, et quod 
ars medica et hygieniea impediat, quominus infirmiores ex¬ 
pungantur; immo sunt, qui magnam parvulorum mortali¬ 
tatem, morbos contagiosos, miseriam et pauperiem socialem 
laudent, quod sic infirmi exstirpentur. Praeterea suadent, 
ut auctoritas publica contractionem matrimonii, generatio¬ 
nem filiorum et educationem secundum leges selectionis 
regat, postulant ius hereditarium, quod miserorum conser¬ 
vationi obstet, poscunt etiam, ut homines mendosi facul¬ 
tate generativa priventur. 

Manifestum est, tali doctrina homines dignitate sua 
personali, quae in omnibus aequalis est, et iuribus ingeni¬ 
tis spoliari idque interdum crudelitate tam degenerata, ut ne 
in gentibus quidem incultissimis umquam inventa sit. Prae¬ 
terea hac ratione genus humanum considerationi mere zoo- 
logicae subicitur, eum eius bonum praecipuum non in per¬ 
fectione rationali, sed in corporali et biologica reponatur. 

Officia particularia amoris ex similitudine cum nostri 23* 
amore innotescunt. Brevissime his verbis exprimuntur: .om¬ 
nia ergo, quaecumque vultis ut faciant vobis homines, et vos 
facite illis 8 (Mt. 7, 12). 

1. Amor vetat igitur alios odisse seu malum iis velle, 
quatenus eorum malum est, ut voluntas in malo eorum 
conquiescat. Vetat aliis scandalum parare, eos ad peccan¬ 
dum inducere, ad eorum peccata cooperari, bona eorum 
iniuste violare. 

2. Praecipit, ut erga alios benevolentiam foveamus tum 
iis bona optando, de bonis eorum gaudendo, eorum prae¬ 
stantiam reverendo, tum vero, id quod in hac vita maxime 

4 * 

necessarium est, iis bona reapse procurando, in quantum 
nostro auxilio indigent. Sed quia fieri nequit, ut singuli 
aeque omnes iuvent, cum cura nostri ipsorum id non per¬ 
mittat neque omnium iuvandorum eadem sit necessitas ac 





i 6 De officiis erga alios non iuridicis 

propinquitas, in iuvandis aliis rectus ordo observandus est. 
Qui haec postulat: 

a) Per se nos magis amare debemus quam alios, quia 
nobis coniunctiores sumus; „magis unusquisque se ipsum 
amat quam alium, quia sibi unus est in substantia, alteri 
vero in similitudine alicuius formae." 1 ) Idcirco si eadem 
est nostra et aliorum condicio, non debemus alios nobis 
praeferre, quin etiam, quando de bonis necessariis agitur, 
per se nosmet aliis praeferre debemus, nisi multo maior 
sit aliorum necessitas. Generatim necessaria bona spiritualia 
aliorum nostris bonis corporalibus praeponere et aliis in 
necessitate materiali constitutis cum aliquo proportionato 
onere materiali proprio succurrere debemus. 

b) Inter alios praeferendi sunt, ceteris paribus, illi, qui 
nobis consanguinitate, religione, civitate aliave necessitudine 
coniunctiores sunt, idque ita, ut amor bonorum effectivus 
potissimum bona isti coniunctioni correspondentia respiciat. 
„ Diversorum dilectio est mensuranda secundum diversam 
rationem coniunctionis, ut scilicet unusquisque diligatur ma¬ 
gis in eo, quod pertinet ad illam coniunctionem, secun¬ 
dum quam diligitur . . Et ideo in his, quae pertinent ad 
naturam, plus debemus diligere consanguineos, in his autem, 
quae pertinent ad civilem conversationem, plus debemus 
diligere concives et in bellicis plus commilitones." 2 ) Haec 
dicta sunt de amore, quatenus aliis bona, quibus carent, 
procurare debet (amor effectivus). Sin autem de amore 
agitur, qui aliis bona, quae iam possident, optat, de iis gaudet 
eaque (amore appretiativo) aestimat et reveretur, praefe¬ 
rendi sunt Deo coniunctiores seu qui meliores, qui maiore 
gratia vel beatitudine donati sunt. 3 ) 

24 De amore propriae nationis, ad quem homines huius 
aetatis vehementer propensi sunt, haec speciatim notanda 
sunt. 

1. Permittitur et conveniens est, ut quisque suam na¬ 
tionem suosque conationales amet et quidem ceteris pari- 

l ) 1, 2 q. 27 a. 3. Cf. 2, 2 q. 26 a. 4; q. 25 a. 4. — s ) 2, 2 q. 26 
a. 8. - 3 ) 2, 2 q. 26 a. 6 ss. 13. 4 

bus magis quam alios. Nam motivum amoris ordinati est 
unio amati cum amante. Quo igitur maior est unio, eo 
maior amor conveniens est. Communio autem eiusdem 
nationaiitatis peculiaris quaedam unio est et quidem unio 
recta et naturalis. Diversitas enim nationum et proprieta¬ 
tum nationalium a natura facta et proinde a Deo volita 
est; hac enim ratione facultates in natura humana conten¬ 
tae uberius explicantur. Sed hic amor ordinatus esse de¬ 
bet. Etenim in eo, quod quis huius vel illius nationis est 
et has proprietates nationales habet, non continetur bonum 
aliis omnibus excellentius. Multo maius bonum est, aliis 
praetermissis, ipsa communis natura humana, in qua gene¬ 
ralis amor hominum fundatur. Propterea amor conationalium 
maior sit ,ceteris paribus". 

2. Lex amoris, qua omnes sicut nosmet ipsos amare 
tenemur, eodem modo etiam erga alias nationes observan¬ 
da est. Omnes enim nationes, utpote eiusdem naturae huma¬ 
nae et ab iisdem parentibus oriundae et eiusdem Dei crea¬ 
turae, membra sunt unius magnae familiae, essentialiter 
aequalis praestantiae ac dignitatis et eorundem iurium 
humanorum subiecta. Non igitur alias nationes contemnere, 
odisse, inique diiudicare licet. Neque minus contra ratio¬ 
nem et rectitudinem moralem offendit propriae nationis 
dotes praeter veritatem extollere, defectus culpasque igno¬ 
rare et velare. Exaggeratus amor nationis nihil est nisi ex¬ 
tensio proprii egoismi. 

De pietate et gratitudine, virtutibus amori propinquis. ‘ 25 

1. Pietas nonnumquam religionem et devotionem, in¬ 
terdum etiam misericordiam significat. Sed significatione 
magis propria intellegitur virtus, qua parentibus, patriae et 
sanguine iunctis debitum obsequium praestatur. Respicit 
igitur primum parentes ut principium ortus et educationis, 
redundat ob similem rationem in patriam, denique in con¬ 
sanguineos propter sanguinis coniunctionem, et etiam in 
coniuges. Obiectum formale eius est specialis honestas in 
eo sita, quod iis amor et obsequium tribuitur, qui prin- 

Uonat, Ethica Bpec, 2 

cipium ortus sunt. Haec simul est ratio, cur pietatis of¬ 
ficio obligemur. 

Observantia est virtus pietati similis, qua superioribus 
aliisque excellentia quadam praeditis, quales sunt magistratus, 
do min i vel dotibus eximiis instructi, conveniens honor tri¬ 
buitur. Differt igitur ab oboedientia, qua praeceptis supe¬ 
riorum obtemperamus. 

2 . Gratitudo est virtus, quae inclinat ad recompensan- 
dum beneficium acceptum. Eius officium non oritur ex 
debito iustitiae erga benefactorem; beneficium enim est 
praestatio utilis quidem, attamen gratis facta ex benevo¬ 
lentia. Sed oritur ex honestatis exigentia, ut nempe bene¬ 
ficium refundatur in benefactorem, quatenus alter agnoscit, 
se aliquid a benefactore habere et sic esse aliquo modo 
ipsius. ,, Omnis effectus naturaliter ad suam causam con¬ 
vellitur . . Manifestum est autem, quod benefactor, in quan¬ 
tum huiusmodi, est causa beneficiati." 1 ) Ad gratitudinem 
tria requiruntur: „Primum, quod homo acceptum beneficium 
recognoscat; secundum est, quod laudet et gratias agat; 
tertium est, quod retribuat pro loco et tempore secundum 
suam facultatem." 2 ) Notandum autem est: „quia gratia 
[gratitudo] respicit beneficium, secundum quod est gratis 
impensum, quod quidem pertinet ad affectum, ideo etiam 
gratiae recompensatio attendit magis affectum dantis quam 
effectum.* 3 ) 

Ingratitudo committitur vel negative, quatenus quis 
beneficii immemor est id non agnoscens, vel positive, qua¬ 
tenus beneficium vel benefactoris animum contemnit, ne 
videatur beneficio obligatus esse. 

*Art. 2. De veracitate 

*27 Verax dicitur, qui in loquendo veritatem observat, ita 
loquens, sicut cogitat. Veracitas est constans in id inclinatio. 
Veracitas igitur ab amore differt; amor enim alterum tam¬ 
quam unum nobiscum respicit, cui dilectio debeatur, vera- 

>) 2, 2 q. 106 a. 3. — 2 ) Ib. q. 107 a. 2. — s ) Ib. q. 106 a. 5. 

citas autem veritatem spectat, loquens verum ex reverentia 
veritatis. Et differt a iustitia stricte dicta; qui enim contra 
veracitatem agit, non propterea alteri iniuriam infert, quae 
restitutionem et satisfactionem postulet. Veracitas praecipue 
mendacium vetat. 

Mendacium universali loquendi usu intellegitur delibe¬ 
rata locutio contra mentem. Locutio «contra mentem" 
dicitur, quatenus aliud exprimitur, quam mens cogitat. 
Proinde mendacium opponitur veritati morali, non autem 
logicae seu conformitati cognitionis cum re; etsi quis erro¬ 
rem dicit, loquendo aliquid, quod non ita se habet, non 
iam propterea mentitur, dummodo dicat, quod cogitat. Lo¬ 
cutionis difformitas «deliberata" esse debet, quatenus lo¬ 
quens eius conscius est eamque vult. Sed opus non est, 
ut audientis deceptionem intendat; sufficit, ut locutio ipsa, 
quam vult, ex se in alterius deceptionem tendat. Denique 
vox «locutio" significat quamlibet communicationem inter¬ 
narum conceptionum, quocumque signo exprimuntur, sive 
verbo, sive gestu sive modo agendi (simulatio). — Men¬ 
dacium distinguitur damnosum, quod alteri (praeter errorem) 
iniustum nocumentum affert, officiosum (Notliige, mensonge 
officieux), quod utilitatis causa fit, iocosum, quod ioci gratia 
profertur (attamen verum mendacium non est, si ex acliunc- 
tis conici potest, rem non serio affirmari). 

Mendacium universe sumptum ab omnibus gentibus res turpis 2S* 
habetur, et vix quisquam est, quem non mendacii naturaliter pudeat. 

Sed non semper mos agendi et scientia turpitudinem mendacii tantam 
duxerunt, ut non aliquando mendacium permitterent. Aristoteles men¬ 
dacium simpliciter reicit. 1 ) Plato aliquando id permittit. 2 ) Etiam aliqui 
Patres et scriptores ecclesiastici, ut Origenes, Hilarius, Chrysostomus, 
Cassianus hac de re dubium habuerunt. S. Augustinus autem omne 
mendacium damnat, sed confitetur, tunc temporis nondum plenam hac 
de re claritatem obtentam fuisse, dicens, eam esse quaestionem, «in 
qua solvenda etiam doctissimi fatigantur". 3 ) S. Augustino consentit 
S 1 . ThomasA) Quos postea scientia catholica secuta est. 

*) Eth. Nic. IV 13 (1127 a). — 2 ) Rep. III p. 389. - 8 ) Contra 
mend. 15. n. 33; in quo libro mendacium absolute damnat. Aetate 
posteriore S. Bonaventura haec scribit: «Absque dubio omne menda¬ 
cium est peccatum . . . Sed rationem huius difficile est assignare." 3 sent. 
d. 38 a. un. q. 2. — 4 ) 2, 2 q. 110 a. 3. 

Ab hac communi doctrina doctores protestantici recesserunt. Lu- 
therus iam privatim affirmaverat, „mendacium officiosum non esse 
contra Deum". Scientificum mendacii patrocinium primus Grotius su¬ 
scepit. Ad rei turpitudinem tegendam distinctionem invenit inter men¬ 
dacium verum et „falsiloquium “; mendacium verum seu illud, quod 
aliorum iuri repugnet 1 ), semper illicitum esse ait, alias autem locutiones 
contra mentem seu falsiloquia prohibita non esse. Quem secuti sunt 
Pufendorf et Heineccius aliique acatholici. Aetate reeentiore fere omnes 
scriptores acatholici aliquatenus mendacium licitum habent, non pro¬ 
hibentes v. g. mendacium officiosum vel „non vile" vel mentiri per¬ 
mittentes, si interrogans interrogandi ius non habeat. 

. *Th. 3. Omne mendacium lege naturali prohibitum est. 

Demonst. 1. Quod contra debitum ordinem naturae 
rationalis offendit, lege naturali prohibitum est. Atqui omne 
mendacium contra debitum ordinem naturae rationalis of¬ 
fendit. Ergo lege naturali prohibitum est. 

Demonst. min. a) Mendacium est inordinatio personalis. 
Nam locutio contra mentem finem essentialem locutionis, 
ut sit expressio et communicatio conceptionum mentis, 
scienter in contrarium invertit itaque duplicitatem et dis¬ 
cordiam in naturam rationalem inducit simulque mentem 
et locutionem, quae utraque ad veritatis servitium ordinata 
est, in indignum et innaturale ministerium falsitatis trahit. 
Mendacium igitur naturam rationalem simili dissonantia 
atque indignitate sicut intemperantia vel alia passionis in¬ 
ordinatio maculat. Hinc utrimque similis pudor, huius in¬ 
dignae dissonantiae indicium. 

b) Mendacium est inordinatio socialis. Nam sine mutua 
fide conversatio et convictus humanus impossibiles sunt. 
Quod igitur naturaliter ad fidem tollendam sive graviter 
labefactandam tendit, opponitur naturae hominis sociali. 
Atqui mendacium est tale. Si enim in aliquibus adiunctis 
permissum esset alterum fallere, continuae suspiciones ex¬ 
citarentur et „omnis doctrina veritatis", sicut ait. S. Augu¬ 
stinus, ^auferretur cedens licentiosissimae falsitati". Praeser- 

’) Secundum Grotium mendacium est „sermo repugnans cum iure 
exsistente et manente illius, quem alloqueris". De iure belli et pacis III 1. 

tim cum homines semper proni essent ad talia adiuncta 
fingenda. 

2. Quod omnes naturali rationis apprehensione inho- 30* 
nestum habent, vere inhonestum est. Nam in hoc iudicium 
naturae rationalis manifestatur. Atqui omnes, ita menda¬ 
cium inhonestum habent. Mendacium enim puerum rubore 
suffundit, quemlibet verecundia afficit, mendaces contem¬ 
nuntur neque mentientes ipsi mendaces audire volunt, ipsi- 
que philosophi mendacium protegentes non sine pudore 
doctrinam hanc proferre solent. Ergo mendacium in se 
inhonestum dicendum est. 

De restrictione mentali. Etsi mendacium semper pro- 31* 
hibitum est, non tamen semper praecepto positivo ad veri¬ 
tatem manifestandam obligamur. Immo non raro amor et 
iustitia eam celare iubent. Ideo, cum tacere saepe pro¬ 
ditioni secreti aequivaleat, saepe aliud medium ad veritatem 
tegendam non relinquitur nisi restrictio mentalis, quae vo¬ 
catur. Restrictio mentalis est mentalis determinatio ver¬ 
borum ad unam significationem prae alia, quam etiam ad¬ 
mittunt, in hunc finem, ut veritas occultetur. Quod duplici 
modo fieri potest: vel verba ex se iam multiplicem signi¬ 
ficationem habent („aequivocatio, amphibologia") vel ex 
adiunctis praeter obviam etiam aliam significationem ad¬ 
mittunt, e. g. si quis respondet „nescio" (videlicet scientia 
communicabili). 1 ) 


‘) Restrictio igitur, de qua loquimur, non pure mentalis est. Talis 
adesset, si verba neque ex se neque ex adiunctis praeter unam signi¬ 
ficationem ullam aliam haberent et sola additione interna aliena signi¬ 
ficatio substitueretur, ut si quis interrogatus, num Parisiis fuerit, respon¬ 
deret „fui“, scilicet imaginatione. Ista restrictio a mendacio non differt, 
- quia verba prolata unum tautum exprimunt, quod a mente difforme 
est. — Aliqua nova sententia etiam permittit, ut, si quis de secreto 
interrogatur, ad quod celandum ius habet, non solum locutione ambigua 
utatur, sed simpliciter falsum dicat. Sicut enim, ita ratiocinatur, si 
quis contra iniustum aggressorem se defendens alium occidat, nihil nisi 
defensionem intendens, haec eius actio non illicitum homicidium, sed 
pura defensio sit, ita falsum dictum, si tantum ut defensio secreti inten¬ 
datur, non iam mendacium esse, sed licitam defensionem contra iniustum 
aggressorem secreti: „Sicuti iniusta alterius aggressio efficit, ut actio, 
quae secus esset homicida, non sit qua actio nisi sui defensio, sic etiam 
causa erit, cur verba, quae extra aggressionem prolata forent mendacia, 

Restrictio mentalis non est mendacium, quia loquens 
exprimit, quae cogitat, adhibens verba secundum significa¬ 
tionem, quam vere habent, licet simul aliam admittant, 
quam audiens fortasse incaute apprehendit; id loquens 
propter veritatem occultandam permittit. Restrictio igitur 
adhiberi potest, si a) audiens ius ad veritatem percipiendam 
non habet et b) praeterea iusta causa adest ad veritatem 
celandam. Nam si absque ulla necessitate restrictiones ad¬ 
hibere liceret, fides inter homines labefactaretur et finis 
locutionis frustraretur. 

*32 Restrictio sine dubio caute adhibenda est. Maxime 
attendendum est, ut adsit solida necessitas neve restrictio 
sit pure mentalis. Sincerae mentis amator etiam ad omnem 
restrictionem vitandam propensus erit, nisi stricta iubeat 
necessitas. Nihilominus doctrinam de restrictione mentali, 
quae non est propria doctoribus S. I., id quod nonnulli 
imperite asserunt, sed communis est omnibus auctoribus 
catholicis, ille tantum reicere potest, qui eam non intellegit 
vel necessitatem occultandae veritatis imprudenter negat 
vel loco restrictionis potius mendacium dicere velit. 

*33 Obiectjones. 1 . Ad se defendendum licet occidere malefactorem. Ergo 
a fortiori mentiri licet. — Resp. N. par. Malefactorem occidere non 
est in se malum. 

2. Licet mendacium adhibere ad pueros et amentes. Ergo men¬ 
dacium non est simpliciter prohibitum. — Resp. quoad pueros: D. ad 
tales, qui ratione non utuntur (tunc non est mendacium) C. ad alios 
Sd. licet falsum dicere N. licet inaccurate, ad captum accommodate 
loqui G. Quoad amentes: N. supp., tunc adesse locutionem contra men¬ 
tem, quia non adest vera „ locutio" seu communicatio ad alterum, nisi 
alius cogitata expressa percipere possit. 

3. Si quis manibus ambulat, utitur facultate contra finem natura 
intentum; tamen id illicitum non est. Cf. S. Thom. C. gent. III 112. 


nunc simul sint defensiva secreti et qua talia tantum intendantur et 
eligantur. Nec requiritur, ut aggrediens conscius sit iniustae suae aggres¬ 
sionis. Nam materialiter iniustus etiam vi repelli potest." Vermeersch, 
Theologia moralis II 660. Sed non videtur paritas adesse. Nam hominem 
occidere non in se et absolute malum est; idcirco, quando propria vita 
tuenda est, non adest obligatio, ut evitetur. Attamen mendacium in se 
malum et propterea semper vitandum est. Sive aliter: in hoc modo 
agendi non tantummodo falsa locutio permittitur et secreti defensio ut 
effectus aeque immediatus intenditur, sed falsa locutio tamquam medium 
defensionis eligitur. 


De juribus et officiis iuridicis 

Ergo a pari licet locutionem adbibere contra finem natura intentum. — 
Resp. D. utitur facultate secundum quid contra finem G. simpliciter et 
insuper ita, ut natura rationalis macula inficiatur bonumque sociale 
impediatur N. (Adbibet manus ad finem, qui non quidem primo natura 
intentus est, attamen in totali fine per aptitudinem manuum indicato 
includitur.) 

Fidelitas veracitati affinis est. Fidelitas est virtus, quae 34* 
inclinat ad implenda promissa. Sicut igitur veracitas ad 
conformanda verba menti, ita fidelitas ad conformanda 
facta promissis inclinat. (Promissio a simplici proposito 
differt. Nam propositum nullam obligationem promittentis 
[nisi erga se ipsum] inducit. Promissio autem, quae est 
voluntas aliquid alteri praestandi ei expressa et acceptata, 
ligamen erga alterum inducit, etsi non illud strictum, 
quod iustitiae proprium est, quia alter rem tamquam ex 
fidelitate obstrictam, non autem rigorose ut „suam“ postulare 
potest, nisi promittens stricto pacto se obligare velit.) 

Infidelitas, sicut mendacium, in personam dissonantiam 
ordini naturae rationalis repugnantem inducit vitaeque 
sociali adversatur. Nam fides commercio humano necessaria 
labefactaretur, si fidem frangere liceret. 


*Caput III 

*De iuribus et officiis iuridicis 

Officia iuridica iura aliorum respiciunt. Cum hoc loco 
de officiis erga singulares personas loquamur, tantum iura 
iustitiae commutativae spectamus, quae vetat, ne aliorum 
bona propria contra eorum voluntatem arbitrarie laedantur; 
«arbitrarie", nisi scilicet aliud ius praevaleat. Primum igi¬ 
tur generatim varia iura hominum in bona sua propone¬ 
mus una cum modo, quo contra laesiones defendi possint, 
deinde speciatim de gravissimo iure proprietatis, denique 
de contractibus agemus, quibus iura inter homines trans¬ 
ferri solent. 

*Art. 1 . De variis iurium generibus 

Iurium iustitiae commutativae tot genera sunt, quot 
sunt bona singulis hominibus propria. Itaque haec iura 
distinguenda sunt: 

*35 lura in bona animi. Unusquisque ius habet, ne sibi in¬ 
vito vel inscio in bonis intellectus et voluntatis, utpote ipsi 
maxime propriis aliorumque arbitrio minime subiectis, no¬ 
cumentum inferatur. Idcirco iustitiam laedit, qui alios vi, 
fraude, metu incusso in periculum peccandi inicit, qui im¬ 
maturam iuventutem aliosve imperitos eiusmodi periculis 
cavendis impares ad peccandum sollicitat vel eos falsas 
doctrinas mores religionemque spectantes verbo scriptove 
docet, maxime si parentes et praeceptores auctoritate sua 
in hunc finem abutuntur. Omnes etiam ius secreti habent, 
ne videlicet alii secreta sua, quae e. g. conscientiam, fa¬ 
miliam, epistulas spectant, se invitis inspiciant vel, si forte 
cognoverint, aliis manifestent (nisi altius officium interve¬ 
nerit), praesertim si cognitio secreti iniuria obtenta fuerit. 
Secretum enim ad personam pertinet eiusque proinde in- 
violabilitatem participat. 

*36 lura in bona vitae et corporis. Quilibet ius ingenitum 
habet in vitam, sanitatem, corporis integritatem. Quare 
iniuriam facit, qui absque potestate publica vel se defen¬ 
dendi necessitate alium laedit, vulnerat, si impedit, quo¬ 
minus vitae suae provideat, vel immo si alium occidit. 

Nemo sobriae mentis negaverit, occisionem hominis 
innocentis facinus detestabile esse. Attamen multi, si de 
infantibus in utero matris agitur, ab hac detestatione rece¬ 
dunt, in certis adiunctis vel craniotomiam vel abortum 
approbantes. 

Craniotomia est actio chirurgica, qua infans in utero 
matris conciditur et deinde mortuum per partes extrahitur. 
A multis medicis adhiberi solet, quando sibi persuasum 
habent, infantem non posse vivum in lucem emitti propter 
arctitudinem matris, ut igitur hac operatione omissa matei 

simul et proles perirent. Sed haec craniotomia nihil aliud 
est quam directa occisio hominis innocentis, quae absolute 
in se mala est, proinde neque ut medium ad ullos fines 
intendi potest. 1 ) Ceterum nunc medici prudentiores magis 
magisque hac crudeli operatione omissa alia media ad sal¬ 
vandam matrem cum bono successu adhibent (velut pro¬ 
curationem partus praematuri sive accelerati vel operatio¬ 
nem caesaream vel alia). 

Abortus est eiectio foetus immaturi, qui extra uterum 
vivere nondum potest (ante septimum mensem), ex utero 
matris. Procuratio eius directa est, si media cum intentione 
in hunc finem diriguntur, indirecta vero, si ex mediis ad 
iuvandam sanitatem matris adhibitis abortus praeter inten¬ 
tionem sequitur. Nunc saepissime matri ius vindicant, ut 
libere de fructu ventris disponere possit, atque omnes 
poenas civiles contra abortum statutas abolere student. 

Cum foetus humanus iam ex tempore conceptionis vel 
mox anima rationali informatus sit, quae sententia nunc 
inter catholicos communis est, abortus directus est directa 
occisio infantis, quippe qui ex loco sibi naturali, in quo 
solo vivere potest, in condicionem vivendo impossibilem 
eicitur. Propterea in se malus est. Proinde neque tamquam 
medium ad ulla mala, sive infamiam sive paupertatem sive 
periculum matris avertenda adhiberi potest. Ceterum me¬ 
dici sapientiores iam in dies magis abortum omnino repu¬ 
diant persuasum habentes, id quod eventus contestari solent, 
fere semper spem felicis partus adesse et naturam, si sibi 
relinquatur vel si iuvetur, non nisi rarissime fallere, in his 
autem casibus rarissimis nec abortum semper iuvare, sed 
potius alia media quaerenda esse. Auctoritatis vero civilis 
est, vitam innocentium tueri idque eo magis, quo minus 
ipsi se defendere valent, non autem eos medicorum vel 
aliorum manibus occidendos tradere. 2 ) 

') Et damnata est a Congregatione S. Officii die 28. Maii 1884, 
19. Augusti 1889, 24. Iulii 1895. — s ) „Iis denique, qui apud nationes 
principatum tenent feruntque leges, oblivioni dare non licet, auctoritatis 
publicae esse, congruis legibus poenisque innocentium vitam defendere, 
idque eo magis, quo minus ii, quorum vita periclitatur et impugnatur, 

lura in bona externa complectuntur: 

*37 1 . Ius in famam et honorem. Bona fama est bona 

aestimatio communis de alicuius perfectione naturali vel - 
morali. Honor est significatio externa bonae aestimationis 
et quidem potissimum talis, quae actionibus, velut gestibus, 
donis, personae exhibetur. Sed vulgari sermone hodierno 
nomen honoris etiam ad famam designandam adhibetur. 
Manifestum est, honorem et maxime famam esse bona vere 
propria hominis, in quae ius habeat. Nam ut externa ex¬ 
pressio perfectionis personalis cum persona arcte coniuncta 
et etiam ad implenda officia utilia vel necessaria sunt. — 
Itaque 

a) Quilibet ius ingenitum in illum honorem communem 
habet, qui omnibus ratione dignitatis humanae competit, 
quatenus saltem non contrario actu inhonoretur, abiudicando 
ei communes perfectiones humanas, eum stultum vel malum 
habendo, antequam probatum est; etiam negatio significa¬ 
tionis honoris inhonoratio esse potest. Praeterea ius habet 
in illum specialem honorem , qui ei forte propter auctorita¬ 
tem socialem debitus est. 

b) Quilibet ius habet ad famam conservandam, quam 
possidet, et quidem etiam ad falsam retinendam, quamdiu 
defectus occulti sunt. Nam a) fama socialis respicit perfec¬ 
tionem personalem, prout .publice apparet, |3) etiam fama 
falsa manet bonum utile vel necessarium possidentis, quo 
privatus magna damna pro se vel familia subire potest, 

Y) denique bonum commune vetat, ne defectus occulti pas- 
sim publicentur. 

Ius in honorem (saepe etiam simul in famam) laeditur 
contumelia seu iniusta honoris laesione verbo vel re irro¬ 
gata. — Ius autem in famam violatur a) intus indicio 
temerario et temeraria suspicione. Iudicium temerarium est 
firmus mentis assensus de peccato alterius sine ratione 
sufficienti; laedit igitur ius, quod quilibet in famam retinen¬ 
dam habet. „In hac conclusione conveniunt communiter 

se ipsi defendere valent, inter quos primum sane locum tenent infantes 
in visceribus maternis abditi.” Encycl. Casti connubii. 


theologi cum S. Thoma in praesenti a. 3 [2, 2 q. 60].“') 
b) Fama extra laeditur detractione per narrationem defectus 
occulti et calumnia per narrationem defectus falsi. 

2. Ius in bona materialia. Unicuique ius competit in 
bona materialia tamquam propria acquirenda; de quo infra 
fusius agendum erit. Hoc ius laeditur potissimum furto 
seu occulta rei alienae ablatione, rapina seu ablatione 
aperta et violenta, denique iniusta damnificatione, qua alteri 
damnum infertur nullo inde proprio emolumento accepto, 

3. Ius libertatis externae. Omnibus ius est exigendi, 38* 
ne in activitate sua exercenda ab aliis impediantur, nisi 
altiore auctoritate sociali instructi sint. Homines enim 
spectata natura communi invicem aequales et eiusdem di¬ 
gnitatis ideoque inter se essentialiter independentes sunt, 

ut nemo in alium potestatem exercere queat, nisi speciali 
auctoritate sociali, velut patria, civili, ecclesiastica instructus 
sit. Homines enim, quia simul in societate vivunt ac vivere 
debent, societas autem sine auctoritate esse nequit, auctori¬ 
tatibus socialibus subsunt, quae eorum libertatem agendi, 
quantum fines sociales postulant, restringere valent. 

Singuli igitur respectu aliorum auctoritate carentium 39* 
amplissimo iure libertatis fruuntur, ne ab iis impediantur 
in usu facultatum suarum bonorumque materialium, in 
regenda familia, sequenda conscientia, profitenda religione, 
quam elegerint, etsi actio mala sit, dummodo ne aliorum 
iura laedat. Non enim propterea, quod actio mala est, 
alius auctoritatem in agentem acquirit (nisi agatur de cri¬ 
minibus atrocioribus, e. g. contumeliis Deo inferendis, oc¬ 
cisione sui; tunc enim tacita concessione ex parte Dei vel 
societatis alter ius habere censetur ad crimen impediendum). 
Attamen non iam propterea homo ius ad hanc libertatem 
simpliciter habet. Remanent enim alia libertatis ligamina: 
non est liber ab auctoritate sociali, multo minus a lege 
divina, veritate, moralitate. Nullo pacto igitur homo illa 
libertate moderna seu plena independentia fruitur, qua 

*) Lugo, De iust. et i are d. 14 n. 11. 

ipse solus in omnibus se determinare possit, independens 
ab omni lege, quam non ipse sibi imposuerit. 1 ) 

Nequit huius loci esse complete exponere, qualis sit libertas ex¬ 
terna qualesque eius variae species, ut libertas cogitandi, conscientiae, 
religionis. In hunc finem oportet non tantum hominis independentiam 
ab aliis coordinatis, sed etiam eius relationem ad Statum et Ecclesiam, 
praesertim vero ad Deum, leges veritatis et moralitatis inspicere, ut 
appareat, quae sint legitima vincula, quibus hominis actiones ligentur. 
Quod paucis iam in Etb. I indicatum est et infra uberius exponetur. 

Vix notare oportet, iniurias eo graviores esse, quo praestantiora 
sint bona, quae laeduntur. Item iam ostensum est, iniuriam praeter 
offensionem etiam damnum inferre; etsi igitur offensio ablata sit, 
manere tamen obligationem iustitiae commutativae ad damnum com¬ 
pensandum. Nam finis iuris, ut cuique res sua integra maneat seu ne 
quis re sua careat, aeque urget post laesionem sicut ante eam, ideoque 
bonum ablatum reddendum damnumque reparandum est. 

*Art. 2. De defensione iurium 

Generalia. Alibi (in Eth. I) demonstravimus, iuribus 
generatim, maxime vero iuribus iustitiae commutativae pro¬ 
prium esse, ut ad ea tuenda vi physica uti liceat. Nam 
quia ista iura hunc finem necessarium et a Deo volitum ha¬ 
bent, ut hominum mutua independentia servetur, etiam 
potestas moralis adsit oportet ad medium adhibendum huic 
fini accommodatum et necessarium; tale medium autem co¬ 
actio est, sine qua iura fine suo frustrarentur. Haec tutela 
coactiva duo complectitur: a) defensionem iuris, qua laesio 
arcetur, b) reparationem iuris laesi, qua damnum reparatur 
et ad iuris sanctitatem restituendam poena sumitur. 

Potestas cogendi primitus iis inest, quibus ipsum ius 
defendendum vel vindicandum inest, ergo hominibus pri¬ 
vatis. Sed in societate civili coactio per se ab auctoritate 
publica exercenda est, quia, si singuli ad arbitrium eam 
exsequi possent, vita civilis constare non posset. Si tamen 
recursus ad auctoritatem fieri nequit, etiam privati coactio¬ 
nem exercere possunt. Id parum quidem locum habet, si 
laesione facta de reparando, frequenter autem, si de defen- 


Cf. Eth. I, De libertate. 

dendo iure agitur in ipsa aggressione. Tunc privata defensio 
licita (etsi non semper praescripta) est idque non iure a 
societate civili accepto, sed proprio. 

Auctores etiam permittere solent, ut nonnumquam laesus imme¬ 
diate post factam laesionem (recursus ad auctoritatem saepe moraliter 
impossibilis est) ad reparandum ius, ad timorem incutiendum et etiam 
in favorem securitatis communis adversario aliquam modicam poenam 
inferat, e. g. furi fugienti verbera infligendo vel ignominiam inferenti 
similem reddendo. Quod etiam instar complementi defensionis accipi 
possit. 

De ultione sanguinis. Apud multas nationes mos fuit vel adhuc 42* 
est, ut ultio sanguinis (Blutrache, vendetta) exerceatur. Si membrum 
unius familiae sive generis a membro alterius occisum est, familia 
occisi sibi ius et officium esse censet, ut malefactorem occidat. Qui 
mos licet penitus tollendus sit, ubi ordo civilis viget, tamen eo tem¬ 
pore et loco, ubi sufficiens tutela publica non adest, non ita in se 
malus est, ut non possit vim legitimae consuetudinis ad modum insti¬ 
tutionis iuridicae accipere. Nam in tali condicione singulis familiis 
iura vi propria tuenda sunt, nisi aliorum violentiae succumbere velint, 
et eiusmodi mos aliquod praesidium publicae securitatis est. Neqbe lex 
Mosaica hanc consuetudinem apud Semitas vigentem damnavit, sed eam 
tantum, praescribendo ordinatum processum iudicialem, iustis limitibus 
circumscripsit (Num. 35; Deut. 19). 

Principia particularia. Iam accuratius inspiciendum est, 43* 
quando et quantum vim adhibere liceat ad iura in actu 
aggressionis defendenda. Responsum breve hoc est: in 
tantum vim adhibere licet, in quantum medium accommo¬ 
datum et necessarium est ad ius defendendum. Itaque 

1. Vitam et integritatem corporis ac pudicitiam, etiam 
bona materialia et libertatem externam vi defendere licet 
etiam cum iniusti aggressoris nece, servato ^moderamine 
inculpatae tutelae". Quod moderamen has condiciones po¬ 
stulat: primum ut violentia necessaria sit, deinde ne vis 
atrocior inferatur, quam necessaria est, praeterea ut vio¬ 
lentia solum tamquam defensio intendatur, non autem ex 
odio vel vindicta fiat, denique ut servetur proportio, cru¬ 
enta igitur defensio tantum fiat, si de re magni momenti 
agatur. — Servato hoc moderamine iura allata defendere 
licet usque ad occisionem aggressoris. Nam talis vis est 
medium accommodatum et (ex supposito) necessarium ad 
iura ed bona defendenda, quae magni et maximi momenti 

sunt tum respectu personae, quae laeditur, tum respectu 
boni communis. Huius enim vehementer interest, ut illa 
bona secure possideantur neve propterea relinqui debeant, 
ut ab iniusto aggressore malum, quod ipse propria culpa 
admittit, avertatur. Ideo etiam leges positivae ubique 
vim vi repellere permittunt. Idem hominum consensus 
confirmat. 

Sicut igitur se ipsum, ita etiam alium contra iniustum 
invasorem cruente defendere licet, ideoque etiam contra 
amentem vel ebrium, quippe cuius aggressio pariter strictum 
ius invadit. 

*44 2. Ad honorem et famam defendendam cruenta defensio 

vel imrno occisio prohibita est, quia esset medium defen¬ 
sionis improportionatum et non necessarium. Nam aut 
tantum scitur, adversarium in eo esse, ut honorem laedat, 
et sic nondum est aggressor, aut actu aggreditur. In hoc 
casu, si tantum detractio, calumnia vel iniuria verbalis pro¬ 
fertur, sane vulneratio non demonstrat, accusationem pro¬ 
latam falsam esse, et esset defensio crudelis minimeque 
proportionata. Sin autem iniuria realis infertur, licet et 
sufficit invasorem modica vi repellere, et demum postea, si 
alter certamen incipit, licebit maiore vi se defendere. 
Accedit, quod plerumque difficile est iudicare, num omnes 
condiciones ad violentiam adhibendam adsint, et propensio 
ad vim inferendam magna est ideoque gravissima damna 
publica orirentur, si ad honorem defendendum alios occi¬ 
dere liceret. 1 ) Specialem considerationem hac in re duellum 
postulat. 

*Th. 4. Duellum lege naturali prohibitum est. 

*45 Declar. Duellum est certamen singulare ex condicto 
cum annis ad occidendum vel graviter vulnerandum aptis 
initum. Duellum igitur a bello differt, quia non est cer¬ 
tamen multitudinis contra multitudinem, sed certamen sin- 

') Ideo talis doctrina merito ab Alexandro VII a. 1665 (prop. 17 
et 18) et a. 1679 (prop. 30 33) damnata est. 


De defensione iurium 31 

gulare inter duos (olim nonnumquam inter numeros pares 
ex utraque parte). Differt etiam a communi rixa, quia ex 
condicto de certaminis loco, tempore, plerumque etiam de 
genere armorum suscipitur. Loquimur autem tantum de 
duello privato, quod auctoritate privata initur. Olim etiam 
ab auctoritate civili duellum publicum adsciscebatur ad cau¬ 
sam publicam, velut bellicam, vel etiam ad privatam iudi- 
cialem dirimendam. 

Duellum apud cultas gentes antiquitatis ignotum fuit. 
Veteres autem Germani et Galli id pridem in usu habuerunt 
et etiam ad religionem christianam conversi retinuerunt. 
Aevo medio saepe ad lites dirimendas, potissimum autem 
ad veritatem vel innocentiam in causis iudicialibus demon¬ 
strandam adhibebatur (duellum ordiale). Erat enim opinio, 
Deum ipsum iustitiam ostensurum esse. Saec. 15. ad causas 
honoris restringi coeptum est, et praesertim in Gallia ex 
saec. 16. eius consuetudo vehementer invaluit. 

Duellum hodiernis legibus civilibus interdictum esse 
solet, quae tamen saepe exsecutione efficaci carent. Semper 
autem ab Ecclesia damnatum et poenis gravissimis mulc- 
tatum est. 

Demonst. Lege naturali prohibitum est, propriam vitam 46 * 
corporisque integritatem gravi periculo exponere et alienam 
impetere sine iusta causa. Homo non est dominus vitae 
propriae multoque minus alienae, ut de ea ex arbitrio dis¬ 
ponere possit. Atqui in duello propria vita corporisque 
integritas gravi periculo exponitur et aliena impetitur sine 
iusta causa. Ergo duellum lege naturali prohibitum est. 

Demonst. min. Non loquimur nunc de duellis antiquitus 
ad veritatem vel innocentiam demonstrandam susceptis; 
nam ad hunc finem duellum medium ineptum est, cum 
neque natura duelli neque aliquis interventus divinus 
efficere debeant, ut causae iustae victoria adveniat. Sed 
loquimur de duellis hodiernis honoris causa initis. — In 
tali duello propriam vitam corporisque integritatem gravi 
periculo exponi et alienam impeti perspicuum est. Id autem 
sine iusta causa fieri ita ostenditur: Causa iusta sive suf- 

fici ens aut dicitur esse satisfactio pro honore laeso aut sui 
defensio. Atqui neutra est causa sufficiens. 

*47 a) Satisfactio non est ratio sufficiens. Praeterquam 
quod in societate civili non licet privato vi satisfactionem 
exigere, duellum non est medium aptum ad satisfactionem. 
Nam a) satisfactio in eo sita esset, quod adversarius in- 
iuriam repararet, tantum honoris praestando, quantum ab¬ 
stulit. Iam vero adversarius duellum acceptando et certamen 
aggrediendo minime iniuriam reparat, immo paratus est ad 
novum damnum infligendum, et offensus ipse ei sponte ius 
aequale agnoscit, quod sibi ipsi tribuit. 

B) Neque dici potest, offensum ipsum duellum offerendo sibi ho¬ 
norem reparare, quatenus opinioni publicae demonstret, se non esse 
talem, qualem adversarius conviciatus sit. Etenim primo honor ablatus 
tantum restitutione ab alio facienda reparatur. Deinde offensus duello 
offerendo minime demonstrat, se non esse illum, mendacem, inhonestum, 
stultum, qualem adversarius incrimiuatus est. Quodsi autem ignavus 
dictus est, sane se paratum dicere ad vitam suam perdendam et alium 
occidendum non est medium conveniens ad fortitudinem ostendendam, 
sed improportionatum et crudele, aeque et magis illicitum, quam feroci 
bestiae se obicere ad animum ostendendum. (Ceterum saepe maior 
animus requiritur ad duellum recusandum quam ad ineundum.) 

b) Defensio non est ratio sufficiens. Nam actualis ag¬ 
gressio non adest, quia iniuria iam illata est. Revera ad¬ 
versarium non pro aggressore haberi apparet etiam ex eo, 
quod ei aequale ius et opportunitas pugnandi conceditur. 

Sed opponi solet, eatenus actu impugnari honorem sta¬ 
tum que socialem, quatenus recusans duellum opinione pu¬ 
blica ignavus honorisque expers habetur et saepe etiam e 
statu suo sociali excidit; contra istam actualem impugna¬ 
tionem duellum esse necessarium, proinde dicendum esse 
iustam defensionem. Sed haec non est iusta .defensio'. 
Nam proxime in hunc finem instituitur, ut (quod opinio 
stulta postulat) satisfactio pro iniuria illata obtineatur vel 
saltem ut fortitudo ostendatur duellum non timendo; remote 
autem intenditur honor opinionis publicae et conservatio 
status. Iam vero non licet finem intendere per medium in 
se malum; supra autem demonstratum est, malum esse 

duellari ad „satisfactionem“ obtinendam vel fortitudinem 
ostendendam, cum duellum ad id sit medium ineptum. 

Ergo neque auctoritas publica duellum ad causam iudicialem di- 40* 
rimendam iniungere potest, quia est medium ineptum. Sed posset cer¬ 
tamen singulare duorum vel plurium instituere ad vitandum vel feliciter 
finiendum bellum, saltem si non propterea spes victoriae multo minor 
evaderet. Nam si auctoritas bellum committere valet, etiam tale duellum 
instituere potest, quod tantum belli diminutio esset. 

Ergo etiam duella academica, quae .mensurae' vocantur, lege 
naturali graviter prohibentur. Nam primum arma, quae adhibentur, 
grave vulnus infligere possunt; alioquin vix occasio essent ad fortitu¬ 
dinem ostendendam, ob quam instituuntur. Praeterea vero praeparatio 
et via sunt ad duella proprie dicta committenda, iisque eadem, quae 
duellis, opinio damnanda subest, violatum honorem etiam armis letali¬ 
bus reparandum esse. J ) 

Obiectiones. 1. Duellum simile est bello inito ad satisfactionem 50* 
extorquendam pro violato honore. Atqui tale bellum licitum est. Ergo 
etiam duellum. Eesp. N. mai. Bellum non ad defendendum honorem, 
sed ad obtinendam satisfactionem initur idque ita, ut bellum non ipsa 
satisfactio, sed medium ad eam extorquendam putetur. 

2 . Offensus saltem adversarium cogit, ut ipsum agnoscat hominem 
paris dignitatis animique virilis. Atqui in eo est satisfactio. — Eesp. 

Tr. mai. D. min. satisfactio ad iniuriam reparandam apta N. inepta et 
medio penitus improportionato intenta C. 

3. Leges modernae non praebent sufficientem satisfactionem pro 

honore laeso, proinde duellum unicum medium ideoque licitum est._ 

Eesp, C. mai. 1. p. D. 2. p. est medium unicum et aptum N. ineptum C. 


Caput IV 

Res materiales a natura et naturae conditore hunc 51 
finem habent, ut omnium hominum indigentiis inserviant. 
Unde quaestio oritur, num homines istarum rerum ita domi¬ 
nium acquirere possint, ut alios ab earum possessione ex¬ 
cludere queant, seu num earum proprietatem acquirere 
valeant, et praeterea, qua ratione et amplitudine id fieri 

'1 Propter hanc rationem Ecclesia ad duella academica poenas 
extendit, quas contra duella proprie dicta statuit, infamiam iuris ex 
Seq " itur ’ et excommunicationem. S. Cong. Concilii 

Donat, Ethica spec. o 

possit, ut hoc ius non aliorum necessitatibus obstet. Haec 
quaestio nunc peculiari industria tractanda est. Nam ex 
vitioso usu huius rerum dominii recentiore tempore tanta 
mala, tanta bonorum accumulatio in manibus paucorum et 
penuria apud alios, tantae classium discordiae ortae sunt, 
ut multi omnino vel magna ex parte ius proprietatis tam¬ 
quam horum malorum fontem reiciant, omnes autem salutis 
humanae amantes studiose deliberent, quomodo haec damna 
sananda sint iusque proprietatis ita limitibus circumscribatur, 
ut una ex parte firmum et inconcussum maneat, altera vero 
ex parte communi utilitati non adversetur. 

Primum igitur ius proprietatis ipsum demonstrabimus, 
deinde limites eius et modos exponemus, quibus recte ac¬ 
quiri potest. 

Art. 1 . Exsistere ius proprietatis privatae 

Notiones. 1. Ius proprietatis sive dominium est ius 
disponendi de re materiali tamquam sua. „De re materiali*; 
proprietas enim ad res corporeas restringi solet, famae vel 
iurium non dicimur proprietatem habere, nisi significatione 
latiore. Dicitur „ius disponendi de re“, non solum de fruc¬ 
tibus sive utilitate, sed de ipsa substantia rei, ut mutari, 
alienari, destrui possit (nisi per accidens lex auctoritatis 
publicae obstet, cui omnis proprietas secundum quid subiecta 
est, vel pactum cum alio, cui usus rei concessus fuit). Deni¬ 
que est ius disponendi de re „tamquam sua“, i. e. quae ad 
dominum pertineat, quatenus in eius utilitatem destinata 
sit. Itaque non est tantum tale ius disponendi, quale auc¬ 
toritati publicae aliquatenus propter bonum commune com¬ 
petit; non enim propterea rem „suam“ vocare potest. Ius 
igitur proprietatis non plane idem est ac possessio. Possessio 
est detentio rei cum voluntate eam habendi ut suam; po¬ 
test autem fieri, ut non dominus rem possideat, sed fur. 

Ius proprietatis etiam dominium vocatur, scilicet „ direc¬ 
tum* seu ius disponendi de substantia rei; qui enim tan¬ 
tum dominium „indirectum* seu ius disponendi de utilitate 

rei habet, ut conductor domus, non dicitur proprietarius 
esse. 1 ) 

Ad ius proprietatis paulo distinctius concipiendum haec animadverti 
possunt. „Ius disponendi de re materiali tamquam sua* duo includit: 

, disponere possum* et „res mea est*. Haec duo sine dubio ratione 
distincta sunt, et , res mea est* potestatem disponendi praecedere vide¬ 
tur. Illud autem „res mea est* hoc dicit: res simpliciter mihi ut fini 
subordiuata et adstricta est, simpliciter pro me est et ad me pertinet, 
sicut e. g. instrumentum proprio labore confectum ad fabricatorem per¬ 
tinet; „adstricta* utique non physice, sed moraliter, id quod ultimo ex 
lege quadam et voluntate suprema (divina) derivandum est. Itaque 
„res mea est* fundamentum est, ex quo formale ius disponendi sequi¬ 
tur. Ex hoc enim, quod aliquid, e, g. instrumentum proprio labore 
confectum, in meam utilitatem ordinatur itaque mei quasi extensio est, 
participat personae inviolabilitatem et obiectum iuris evadit. Ius autem 
proprietatis et „dominum esse* utrnmque includere videtur, tum „rem 
esse meam* tum ius disponendi. „Perfecta ratio dominii non est prior 
iure et potestate disponendi de re, sed hanc essentialiter includit, esse 
enim dominum rei est rem ita habere sibi subiectam et adstrictam . . 
ut possis de ea libere disponere*. Lessius, Do iust. et iure II 3 n. 11. 

2. Proprietas privata nunc proprietati communi opponi 53 
solet. Proprietas communis illa est, quae ad communitatem 
seu societatem (Status maxime et municipia prae oculis 
habentur) pertinet, ut omnia eius membra simul, non autem 
singula divisim sumpta domini sint; e. g. silvae aerarii sive 
municipii. Proprietas autem privata ea intellegitur, quae ad 
singulas personas vel familias et corporationes privatas per¬ 
tinet. Si igitur proprietas ita ad communitatem qualem- 
cumque spectat, ut ipsa tota sit subieetum proprietatis, 
communio bonorum positiva adesse dicitur. Negative commu¬ 
nia dicuntur bona, quae actu nullius sunt, sed a quolibet 
propria reddi possunt, ut aqua, monetae derelictae. Ut igi¬ 
tur quis positive communia sibi propria reddat, consensus 
communitatis requiritur, non autem ut negative commune 
proprium fiat. 

De statu quaestionis et adversariis, t. Cum bona ma- 54 
terialia media sint in usum omnium ita destinata, ut ex 


) Praeter hoc dominium proprietatis exstat aliud ab eo diver¬ 
sum, ,dominium superioritatis* m subditos, quod, quando ad auctori¬ 
tatem societatis perfectae (civilis vel ecclesiasticae) spectat, dominium 
Jurisdictionis appellatur. 

se non magis ad unum quam alium pertineant, quaeritur, 
utrum ex se sint positive communia, ut sine aliorum con¬ 
sensu in alicuius proprietatem privatam transire nequeant, 
an vero tantummodo negative communia, singuli autem ius 
naturale habeant, ut aliqua eorum sibi propria reddant. 
Quaeritur autem praecipue de proprietate stabili seu ad 
longius tempus protracta, et quidem non rerum mobilium 
solum, sed etiam immobilium, inter quas fundi primum 
locum occupant. Facilius enim ab omnibus conceditur, ho¬ 
minem, utpote qui ius habeat ad se suosque sustentandos 
et ad hoc rebus materialibus indigeat, posse aliqua ad breve 
tempus tamquam sua possidere aliosque a possessione ex¬ 
cludere, maxime quando iis actu utatur vel ea consumat. — 
Itaque asserimus, homines ex lege naturali ius habeie pio- 
prietatis eiusque stabilis acquirendae. 

55 2. Inter catholicos nunc communis sententia est, ius 

naturale exsistere ad proprietatem eamque etiam stabilem 
bonorum immobilium acquirendam. Clara enim hac in re 
est doctrina Ecclesiae. 1 ) 

Aristoteles (contra Socratem et Platonem) necessitatem 
proprietatis defendit. 2 ) Scholastici veteres accurate quidem 
de iustitia commercii humani tractarunt, de iure autem ipso 
proprietatis, utpote illa aetate minime in dubium vocati, 
parum disputarunt. Etiam S. Thomas paucis de eo agit. 
Attamen idem nobiseum docet: „Licitum est, quod homo 
propria possideat. Est enim necessarium ad humanam vi¬ 
tam.* 3 ) Cum Aristotele semper consentit, .quod possessio 
rerum externarum est homini naturalis*. Sed ius proprie¬ 
tatis ius gentium vocat; quo nomine illam partem iuria 
naturalis designare solet, quae apud omnes gentes simul 
tamquam ius positivum agnoscitur. Reliqui veteres scho¬ 
lastici similiter proprietatem privatam necessariam esse di- 


') Ecclesia ius proprietatis ac dominii, ab ipsa natura profectum, 
intactum' cuilibet et inviolatum esse iubet.* EncycL Quod apostohci 
muneris 1878. .Possidere res privatim ut suas ius est homini a natura 
datum.* Rerum novarum 1891. Idem clarissime eneycl. Quadragesimo 
1931 dicit. — 2 ) Polit. II 5. — 3 ) 2, 2 q- 66 a. 2. 

eunt; sed sunt aliqui, qui non satis clare ius naturale pro¬ 
prietatis acquirendae docent. 

3. Proprietati privatae communismus adversatur. Com- 56 
munismus generatim acceptus postulat, ut bona materialia 
omnibus communia sint, vel omnia vel aliqua eorum genera. 
Varias enim variis temporibus formas induit. Quarum ce¬ 
leberrima est hodiernus socialismus. 

Alii ius proprietatis quidem non negant, attamen mere 
positivum esse dicunt; de quibus infra n. 65. 

Forma quaedam systematica eommunismi primum in 
illo Statu ideali proponitur, quem Plato in „Politeia“ com¬ 
ponit, docens, eos, qui civitatem regant, debere, ne pro¬ 
prietatis et familiae studiis a communi salute procuranda 
detineantur, omnia bona (non exceptis uxoribus) communia 
habere. 

Aetate christiana quidam ex motivis religiosis, ut Ca- 
thari, Apostolici, Anabaptistae, aliquem communismum in¬ 
ducere conati sunt. 

Recentiore autem tempore paulatim communismum or- 
ganisatum efformare coeperunt, productionem et distribu¬ 
tionem bonorum communium in certum ordinem redigendo. 

Et primum quidem multa talis organisationis exempla in 
variis fictis fabulis politicis proposita sunt, quarum praeci¬ 
puam et notissimam liber continet .De optimae rei publi¬ 
cae statu deque nova insula Utopia* (1516). Sed eius auc¬ 
tor, Thomas Morus, non omnes huius Status sui institutio¬ 
nes approbare, sed potius egoismo antisociali populorum 
Christianorum pudorem inicere vult. Postea vero ideae com¬ 
munisti cae in opus deductae sunt. Primum aliqua dispersa 
eiusmodi experimenta facta sunt (Babeuf, H. de St. Simon, 

Ch. Fourier, R. Owen, E. Gabet, L. Blanc). Dein vero socia¬ 
lismus propagari coeptus est, auctoribus praecipuis C. Marx 
et F. Engels. 

Socialismus ita acceptus, sicut a G. Marx propositus 
est et adhuc quasi legalis habetur, postulat, ut omnia bona 
productiva, i. e. ea, quae non immediate ad consumptionem, 
sed ad producenda nova bona adhibentur, ut fundi, pecu- 

nia, fabricae („capitale“), in dominium Status transeant, 
qui productionem et distributionem bonorum exsequi de¬ 
beat singulis laborem et laborum producta assignando. Pri¬ 
vatam enim proprietatem bonorum productivorum, aiunt, 
causam calamitatis hodiernae esse, qua pauci capitalistae 
divitias congerant, alii autem pauperescant. Transitum 
bonorum productivorum in proprietatem communitatis cum 
necessitate aliquando adventurum esse, quatenus capitalis- 
mus paulatim omnia absorbeat itaque necessario revolu¬ 
tionem socialem producat. 1 ) Plerique socialistarum cunc¬ 
tantur haec principia nunc plene in opus deducere, atque 
tum classium colluctationem tum dominii privati oppugna¬ 
tionem mitigant, immo interdum ex parte ad postulata so¬ 
cialia Christiana appropinquant, attamen generatim principia 
sua potius temperantes quam abicientes. Alii autem, qui 
strictiore significatione communistas se vocant, plenum 
communismum et dictaturam proletariatus sive per legis¬ 
lationem sive per revolutionem et arma adducere conantur. 
Talis dictatura communistica summa cum violentia per 
Bolscevistas in Russia instituta est, qui communismum in 
alias nationes invehere nituntur. 2 ) 


Th. 5. Exstat ius naturale acquirendi proprietatem privatam. 

57 Declar. Loquimur potissimum de proprietate stabili 
eaque etiam bonorum productivorum. Explicite asserimus, 
legem naturae homini ius tribuere, ut proprietatem priva¬ 
tam acquirat et acquisitam retineat. Sed argumenta affe¬ 
renda implicite etiam demonstrabunt, legem naturae prae- 

i) De soeialismo infra fusius agetur. — 5 ) Mitigata quaedam forma 
eommunismi socialismus agrarius est, qui solam fundonim proprieta¬ 
tem impugnat. Quidam eius defensores (A. R. Wallace) ipsum ius pro¬ 
prietatis tollere volunt postulantes, ut tantum Status fundos possideat 
eosque subditis locet. Alii tantum postulant, ut Status illos reditus 
ex fundis perceptos, qui fructus laboris non sunt (Bodenrente, Rent 
of Land, rente Conciere), a possessoribus, e. g. per tributa imposita, 
auferat et in commune bonum convertat (<1. St. Mill, H. George, A. Da- 
maschke, alii). 

cipere quoque, non quidem ut singuli proprietatem habeant, 
attamen ut generatim proprietates privatae exsistant, cum 
spectata natura, qualis nunc est, res materiales recto modo 
hominum indigentiis inservire nequant, nisi generatim sin¬ 
gulis propriae fiant; hac igitur ratione proprietatem priva¬ 
tam generatim spectatam institutionem naturalem esse, etsi 
proprietas privata concrete spectata, i. e. ius in certas res, 
factum contingens supponat, e. g. emptionem, ideoque non 
sit immediate naturalis. 

Demonst. 1 . Arg. Ex fine rerum materialium. Lex 58 
naturalis postulat, ut res materiales finem suum, inserviendi 
hominum indigentiis, eo modo obtineant, quem natura hu¬ 
mana exigit. Atqui tantum si homines ius habent acqui¬ 
rendi proprietatem privatam, res materiales finem suum 
ita obtinent. Ergo lex naturalis postulat, ut homines tale 
ius habeant, seu exstat ius naturale acquirendi proprie¬ 
tatem privatam. 

Demonst. min. 1) Directe ex duplici hominis officio, 
erga se et filios suos. 

a) Homo ex natura sua officium et ius habet, ut se 
conservet ac perficiat. Quod postulat, ut, quae in praesens 
et futurum necessaria sunt, provideat et quidem provideat 
ipse, non vero, sicut socialistae volunt, ut communitas hanc 
providentiam in se suscipiat. Nam haec sui conservatio 
et proinde providentia est officium et propterea etiam ius 
a natura singulis impositum. 1 ) Praeterea natura singulis 
aptitudinem et inclinationem atque hac ratione destina¬ 
tionem indidit ad hanc providentiam exercendam. Nam de¬ 
dit iis rationem, qua fines et media apprehendere, praesen¬ 
tia et futura inquirere possunt, et indidit eis naturalem 
propensionem, ut propria industria indigentiis suis satis¬ 
faciant neve ex aliorum voluntate et potestate pendeant. 
Atqui homines non possunt ipsi providere, nisi habeant 

l ) «Neque est, cur providentia introducatur reipublicae; est enim 
bomo quam respublica, senior; quocirca ius ille suum ad vitam cor¬ 
pusque tuendum habere natura ante debuit, quam civitas ulla coisset.* 
Rerum novarum. 

ius acquirendi proprietatem stabilem et quidem etiam re¬ 
rum productivarum, per quas perennibus necessitatibus 
perennia subsidia etiam in tempus penuriae, morbi, senec¬ 
tutis praesto sint. 1 ) 

59 b) Natura immediate parentibus, qui filios inopes gi¬ 
gnunt, officium et ius imponit, ut educationem eorum pro¬ 
curent, proinde in praesens et futurum necessaria provide¬ 
ant, quibus pueri alantur, instruantur et convenienten sta¬ 
tum obtineant. Idcirco etiam parentibus naturalis inclinatio 
inest, ut ipsi liberis provideant. Atqui parentes ita pro¬ 
videre non possunt, quin ius habeant acquirendi proprie¬ 
tatem privatam, speciatim quin stabilem hereditatem filiis 
relinquere possint. 2 ) — Accedit, quod sine proprietate pri¬ 
vata tum sedulitas ex parte parentum tum in liberis reve¬ 
rentia et dependentia erga parentes enerventur et demp¬ 
tis dominiis centra unionis familiarum destruantur. 

60 Demonst. viin. 2) Indirecte: aliter bona materialia finem 
suum convenienter assequi nequeunt. 

a) Sine possessionibus privatis homines non possent 
cum ordine et pace per res materiales indigentiis suis satis¬ 
facere. 

Distributio laborum et munerum ordinata et pacifica 
impossibilis esset. Ad satisfaciendum indigentiis humanis 
necessarii sunt diversi labores, alii faciles, amoeni, nobiles, 
alii vero difficiles, sanitati nocivi, humiles; similiter diver¬ 
sis statibus opus est. Si dominia privata exstant, homines 
.iam in diversa condicione sociali nascuntur eique ab initio 
facile assuescunt et ipsi sponte varios labores statusque 
eligunt, in molestiis autem ferendis satisfactione iuvantur, 

‘) Etiam in ipsis animalibus propensio naturalis ad res sibi pro¬ 
prias possidendas apparet. Aves defendunt nidos, caries tuguria sua, et 
quidam pisces et aves regiones, quas occuparunt, contra alienos inva¬ 
sores defendunt. — a ) „Sanctissima naturae lex est, ut victu omnique 
cultu paterfamilias tueatur, quos ipse procrearit, idemque illud a natura 
ipsa deducitur, ut velit liberis suis, quippe qui paternam referunt et 
quodam modo producunt personam, anquirere et parare, unde se honeste 
possint in ancipiti vitae cursu a misera fortuna defendere. Id vero 
efficere non alia ratione potest, nisi fructuosarum possessione rerum, 
quas ad liberos hereditate transmittat.” Rerum novarum. 

quam ex proprio vitae regimine et ex fructibus laboris 
percipiendis atque etiam ex spe altius ascendendi hauriunt. 

Sin autem omnes pro communi utilitate laborare debent, 
ut socialistae volunt, singulis voluntate magistratuum la¬ 
bores assignandi sunt, quinam in officinis, agris, culinis la¬ 
borare, qui sutores, qui vero doctores fieri debeant. Cum 
singuli amoena et honorifica appetant, fieri nequit, quin 
continuae et intolerabiles oriantur querelae de iniustitia et 
servitute atque ordo paxque socialis penitus turbentur. 

Pariter distributio bonorum conveniens fieri non posset 
Si ablata proprietate privata omnes pro communitate la¬ 
borarent, etiam ex bono communi vitae necessaria accipere- 
deberent. Ergo a magistratibus decernendum esset, quid 
singuli pro tempore, diligentia, praestantia laboris praestiti 
mereantur vel quales sint singulorum indigentiae quoad 
proprium filiorumque victum, vestitum, habitationem, re¬ 
media sanitatis. Iam vero talis distributio, praeterquam 
quod in se propter ingentem administrationis apparatum 
aliasque difficultates impossibilis est, peragi non posset, 
quin infinitae orirentur querimoniae, invidiae, discordiae, 
resistentiae. 

b) Si omnes pro communitate laborare debent eius- os 
que cura sustentandi sunt, stimulus necessarius ad labo¬ 
randum aufertur, sine quo nulla laboris diligentia, assidui¬ 
tas et studium progressus faciendi sperari potest. 1 ) 

c) Quae dicta sunt, confirmantur experientia. Tem¬ 
pore belli universalis in illis regionibus, in quibus bonorum 
consumptivorum penuria fuit ideoque aliqua communismi 
species non quoad possessionem, sed usum rerum inducta 
fuit, ubique molestissima libertatis constrictio, neglegens 
et inepta magistratuum administratio, iniusta distributio,, 
deceptiones et fraudes vel saltem acerbissimae de his quere¬ 
lae observatae sunt. Evidentius autem confirmantur iis, 
quae in Russia, ubi universalior communismus inductus. 


') Cf. 2, 2 q. 66 a. 2; Aristoteles, Polit. II 5. 

est, evenerunt: agrorum neglectio, commercii stagnatio, 
opum dissipatio, tristissima turbatio, pauperies, fames. 1 ) 

62 2. Arg. Ex fructu laboris. Homo ius habet in fruc¬ 

tus laboris sui tamquam proprios possidendos. Labor enim 
ipsius est ideoque etiam fructus. Si quis igitur in rem 
nullius laborem conferat, e. g. ex ligno, quod nullius est, 
mensam faciendo, fructus laboris ideoque etiam materia, a 
qua inseparabilis est, eius proprietas fit et alii excluduntur. 2 ) 
Ergo homo generatim ius habet acquirendi proprietatem. 
Idcirco etiam speciatim ius habet acquirendi proprietatem 
bonorum productivorum. Nam quia de proprietate acquisita 
disponere potest, eam cum aliis rebus, velut mensam cum 
arbore vel parvo agro, commutare potest, quae tunc (simul 
cum fructibus) ipsius erunt. 

C3 3. Confirmatur historia. Institutio, quae circiter in om¬ 
nibus nationibus et semper invenitur eoque perfectior est, 
quo maior est humana cultura, dicenda est natura legeque 
naturali postulari. Atqui talis est proprietas humana. Ergo 
dicenda est lege naturali postulari. 

Dubium esse nequit, quin proprietas privata eaque etiam rerum 
immobilium ab antiquissimis temporibus inveniatur. Speciatim apud 
gentes orientales antiquissimas una cum agricultura et oppidis etiam 
dominia fundorum reperimus, apud Israelitas (Gen. 15, 3; 21, 25- 23 , 
15; 33, 19; Ios. 24, 32), Aegyptios (cf. Gen. 39, 5; 47, 18), Babylonios 
(cf. leges Hammurabi regis), Assyrios, Sinenses. 

14 Qui nunc data opera de prima orgine proprietatis agunt, docere 
solent 8 ), homines, quos videlicet ex animalibus oriundos supponunt, 
initio incultam vitam, primum venatorum et piscatorum, deinde pasto¬ 
rum egisse, postmodum ad agriculturam progressos esse. Idcirco initio 
rerum mobilium tantum, ut victualium, vestimentorum, utensilium, pro¬ 
prietatem privatam, fundorum autem collectivam fuisse possessionem; 


'J Similiter minora experimenta communistica prius facta (ab Owen, 
E. Cabet etc.) mox ad irritum redacta sunt. Cf. Stimmen a. Maria- 
Laach XLIX et LIII — s ) „Ager cultoris manu atque arte subac¬ 
tus habitum longe mutat: e silvestri frugifer, ex infecundo ferax effici¬ 
tur. Quibus autem rebus est melior factus, illae sic solo inhaerent 
miscenturque penitus, ut maximam partem nullo pacto sint separabiles 
a solo . . Quomodo effectae res causam sequuntur, a qua effectae sunt, 
■sjc operae fructum ad eos ipsos, qui operam dederint, rectum est per¬ 
tinere/ Leo XIII Ib. — :J ) Praeciquo auctore Levis H. Morgan, Ancient 
Society (1877), cuius sententiae ab Engels (Der Ursprung der Familie, 
des Privateigentums u. des Staats M 1931) et Bebel pars doctrinae socia- 
listica: effectae sunt. 

postea demum etiam immobilium invaluisse proprietatem. — Sed haec 
doctrina, quae ceteroqui concedit, numquam homines sine ulla pro¬ 
prietate privata vixisse, attamen eam nimis restringit, (1) gratis et falso 
supponere solet, hominem ex animalium gradu ascendisse. (2) Factis 
minime demonstratur. Sed a priori statuitur, gentes indole et externis 
condicionibus diversissimas ubique per eosdem gradus et quidem incul¬ 
tissimos transiisse. 1 ) Id solum concedi potest, quando gentes seu turmae 
novas sedes occuparunt, terram occupatam initio plerumque proprieta¬ 
tem collectivam fuisse, quae tamen mox magna ex parte in privata 
dominia transiisse videtur. (3) Si proprietas communis, id quod doc¬ 
trina, de qua agimus, affirmat, cultura crescente ubique in privatam 
transiit, concludendum est, communismum cum profectu humano con¬ 
ciliari non posse. 

Ceterum verum est, proprietates non ubique easdem, 
sed per diversa tempora et sociales condiciones diversas 
induere formas, primitivas, patriarchales, feudales, in ho¬ 
diernis condicionibus multiplices. 

Ergo ius proprielalis non mere positivum esi. Rous- 65 
seau, Montesquieu, Kant et pariter omnes positivismi iuri- 
dici assertores affirmant, ius proprietatis ex lege civili va- 
lorem ducere. Plerumque nunc originem proprietatis hanc 
fuisse dicunt, quod homines per tres gradus venatorum, 
pastorum, agricolarum transierint et in hoc postremo de¬ 
mum proprietas immobilium invaluerit, primum quidem so¬ 
lum ad modum moris, deinde vero orto iam ordine politico 
ad modum institutionis legalis et iuridicae. — Sed haec opi¬ 
nio falsa est. 1) Ius proprietatis, utpote a natura perso¬ 
nis et familiis concessum, praecedit Statum. 2) Hoc posito 
proprietas etiam praecepto civili a singulis iterum auferri 
posset, quod legi naturae contrarium est et ab omnibus in- 
iustum haberetur. 3) Quod 1 speciatim sententiam de origine 
proprietatis attinet, cf. supra n. 64. 

Obiectiones. 1. SS. Patres proprietatem privatam con- 66 
demnant et communismum praedicant. Etenim a) dicunt, 

‘) E. de Laveleye, De la propriete et de ses formes primitives 
(1874) opinionem expositam multis factis ex gentibus cultis collectis 
probare conatur et concludit, proprietatem privatam fundorum non esse 
imis naturae, sed institutionem pure humanam, quae iterum tolli possit. 

Sed constat, facta allata (e. g. „Mir‘ Russicum, „Zadruga“ Iugoslavicum, 
facta ex antiqua Germania et Graecia allata) esse facta omnino parti¬ 
cularia et quidem ad tempus posterius, non antiquissimum spectantia. 

Cf. H. Pesch, Nationalokonomie I 196 ss. 

ex naturae lege omnia omnibus communia esse: „In com¬ 
mune omnibus divitibus atque pauperibus terra fundata 
est, cur vobis ius proprium soli, divites, arrogatis?" 1 ) „Nu- 
di est pallium, quod tu in arca servas, discalceati calceus, 
qui apud te putrescit.* 2 ) „Anima tua non est tua, et quo¬ 
modo pecuniae tuae erunt?.. Communia enim sunt et ad 
conservum etiam tuum pertinent, quemadmodum et sol 
communis est et aer et terra aliaque omnia." 3 ) — b) Non¬ 
numquam dicunt, divisionem dominiorum ex iniquitate or¬ 
tam esse. 

Resp.*) ad a) 1. Scriptorum doctrinae non ex locis 
eorum obscuris, sed ex claris eruendae sunt. Iam vero 
SS. Patres et quidem illi ipsi, ex quibus loci difficiliores 
supra exscripti sunt, saepe docent, dominia privata licita 
et Dei dona esse. Cf. e. g. Ambrosium, 1. c. c. 16 n. 67, 
Basilium. ib. n. 7, Chrysostomum, Homil. 2. ad popul. An- 
tioch.; Hieronymum, In Ezech. 1. 14, c. 47 v. 16. — 2. Prop¬ 
ter avaritiam divitum illius temporis, qui saepe artibus 
minime laudandis divitias cumulabant, pauperibus autem 
subsidia denegabant, officium inculcant, ut pauperibus ex 
bonis, superfluis praesertim, donent, ut ita melior distri¬ 
butio bonorum obtineatur, provocantes ad primam desti¬ 
nationem bonorum materialium in communem omnium 
utilitatem. 5 ) — 3. Sed verba allata et alia similia satis clare 
sententiam exprimere videntur, eleemosynas dare non so¬ 
lum purae caritatis, sed etiam iustitiae illius officium esse, 
quam nunc socialem appellamus. Haec enim iustitia pa¬ 
riter ex prima rerum materialium destinatione in utilitatem 
omnium deducitur. 

Ad b) Talibus dictis vel innuunt, necessitatem proprie¬ 
tatis, saltem rerum immobilium, talem, qualis nunc est, 
sine peccato originali futuram non fuisse^) vel asserunt, di- 

b Amhrosius, De Nabuthe Iezraelita c. 1 n. 2. — 2 ) Basilius, 
Homil. in illud Lucae „Destruam" n. 7. — “) Chrysostomus, In 1 Cor. 
Hom. 10 c. 3 n. 3. — 4 ) Cf. 0. Schilling, Reichtum u. Eigentum in der 
altkirchl. Literatur (1908); J. Seipel, Die wirtschaftl. Lehren der Kirchen- 
vater (1907). — 6 ) Cf. 2, 2 q. 66 a. 3 ad 2. — 6 ) Quod etiam defendit 
Suarez, De opere sex dierum V 7 n. 18. 


vitias superfluas, maxime tunc temporis, plerumque ex ava¬ 
ritia et iniustitia oriri. 

2. S. Thomas dicit, proprietatem esse iuris humani, 
non naturalis: „Per rerum divisionem et appropriationem 
ex iure humano procedentem non impeditur, quin homi¬ 
nis necessitati sit subveniendum ex huiusmodi rebus." 1 ) 

_ Kesp. D. loquitur de institutione proprietatis generatim 

spectatae N. de ea concrete spectata, quatenus huius vel 
illius est, quae nimirum supponit acquisitionem G. 

3. Capitalismus certe magnae calamitatis fons et om¬ 
nium bonorum consensu tollendus est. Atqui capitalismus 
in eo consistit, quod dominium et usus lucrativus bonorum 
productivorum sive capitalis admittitur. Ergo hoc domi¬ 
nium tollendum est. — Resp. Distinctio facienda est. Ca¬ 
pitalismus a capitali denominatur. Nomine autem capita¬ 
lis plerumque bona designantur humano labore producta, 
quae iterum ad alia bona efficienda adhibentur, ut fundi 
exculti, materiae primitivae (Rohstoffe), machinae, domus, 
pecuniae. Iam igitur capitalismus duplici significatione ac¬ 
cipi solet, quae diligenter distinguenda est. Vel non plus 
significat quam ordinem hodiernum oeconomicum, qui in 
productivitate capitalis privati fundatur; in quo per se ni¬ 
hil est, quod vituperetur. Vel significat eundem ordinem, 
sed cum hoc gravi abusu, quod capitale, in manibus pau¬ 
corum situm, cum immoderata cupidine lucri et individua- 
listico egoismo in utilitatem paucorum dirigitur, nulla ra¬ 
tione aliorum habita; qui utique fons magnae calamitatis 
et tollendus est. 

4. Proprietas privata, quatenus ad bona productiva 
extenditur, praeter alia mala maximam inaequalitatem cau- 
sat, cum apud possidentes divitias cumulet, proletarios au¬ 
tem perpetuae paupertati addicat. Ideo tollenda est. — 
Resp. D. haec per se causat, si eius usus talis est, sicut 
oportet N. per accidens causare potest, abusu possidentium 
et ex pravo statu rerum socialium, ita tamen, ut commu- 


') 2, 2 q. 66 a. 7. Similiter 1, 2 q. 94 a. 5 ad 3. 

nismus multo maiora mala afferat et praesto sint media 
ad illa mala tollenda et praecavenda G. „ Quare omni vi 
ac contentione enitendum est, ut saltem in posterum par- 
ae rerum copiae aequa proportione coacerventur apud 
eos, qui opibus valent, satisque ample profundantur in 
eos, qui operam conferunt«), scilicet quatenus sufficientes 
mercedes dantur, quatenus ordines sive status sociales or- 
gamsati mstiuuntur et aliter. 

Inst. alii, qui non penitus ad socialismum accedere 
volunt: non tollenda quidem est proprietas rerum produc¬ 
tivarum, attamen efficiendum est, ut non iam dominis fru¬ 
giferae sint sicut adhuc, sed fructus tribuatur soli labori 
tum operariorum tum domini (praeter aliqua, quae domino 
ad reficienda media productiva danda sunt). — Resp. Sen¬ 
tentia absona est. Quamdiu media productiva proprietas 
privata manent, domino fructificant sicut arbores pomiferae. 

ut igitur ius proprietatis tollendum aut concedendum est 
non soli labori fructus deberi. 

68 5 Reditus sine labore (arbeitslose Einkommen) iniusti 

sunt. Atqui, si proprietas mediorum productivorum admit¬ 
titur, reditus sine labore iusti sunt; dominus enim praedi¬ 
orum, pecuniarum, fabricarum ingentes reditus accipere 
potest cum parvo vel nullo labore. Ergo haec proprietas 
admittenda non est. — Resp. D. iniustum est reditus acci¬ 
pere qui non per laborem acquiruntur, sive ius in tales 
reditus amittitur N. ad iustitiam huius acceptionis requiri¬ 
tur, ut, quando reditus non ex labore proveniunt, accipien¬ 
tes saltem aliquem laborem sive corporalem sive mentalem 
bono communi utilem praestent Sd. illicite agunt vitam 
pigram ducentes G. iniuste agunt et invalide reditus acci¬ 
piunt N. Fructus, quos arbores, silvae, machinae produ¬ 
cunt, vel sine labore producuntur vel certe multo maiores 
sunt quam fructus per solum laborem geniti. Nihilominus 
profecto, quamdiu ius proprietatis non negatur, ad domi¬ 
num pertinent, ex cuius bonis propriis fluunt. Malus usus 

') Quadragesimo. 


iuris non tollit ius ipsum. Attamen tales reditus sine pro- 
portionato labore affluentes a potestate civili maioribus 
oneribus in favorem boni publici onerari possunt. 

6. In communitatibus religiosis communismus possibi¬ 
lis est. — Resp. D. et istae sunt condiciones ordinariae N. 
extraordinariae G. 

7. Etiam inter primos Christianos communismus vige¬ 
bat. — Resp. D. stricte dictus, cum totali et obligatoria renun¬ 
tiatione (cf. Act. 5, 4) N. late dictus seu eximia opitulatio 
erga egenos cum partiali renuntiatione libera G. 

8. Qualitates et propensiones humanae, ex quibus in¬ 
stitutio proprietatis consequi dicitur, omnibus insunt, pro¬ 
inde omnibus proprietas obvenire deberet. Atqui multi eius 
expertes sunt. — Resp. G. mai. 1. p. D. mai 2. p. omnes 
debent habere ius acquirendi G. proprietatem ipsam Sd. 
omnes eandem (magna est diversitas ingenii, virium, dili¬ 
gentiae, condicionum externarum) N. omnes sufficientem 
Sd. per se, supposita industria propria et recta tempera¬ 
tione proprietatis ex parte aliorum G. non possunt per ac¬ 
cidens haec deesse N. 


Ait. 2. De limitibus iuris proprietatis 

I. Ius proprietatis non illimitatum est, ut dominus ab- G9 
soluta cum libertate de rebus suis disponere valeat, sed 
essentialibus officiis erga alios homines affectum est, qui¬ 
bus internis limitibus coarctatur. Quae officia et limites 
ex primo rerum materialium fine consequuntur. Nam res 
materiales per naturam et conditorem suum ab initio in 
utilitatem omnium ordinatae sunt, ut omnes per eas vitae 
sufficientiam habeant. Omnes enim his bonis ad se suos¬ 
que conservandos et ad officia sua implenda indigent. Er¬ 
go bona materialia ex prima sua destinatione omnibus 
hominibus aliquo modo communia sunt. Sed utique non 
communia communione positiva, quasi omnes ius proprie¬ 
tatis in ea habeant; hoc sane nimium esset. Attamen 

neque etiam tantummodo communia communione negativa, 
quod res ex se nullius certi domini sunt; hoc parum est. 
Sed communia sunt eatenus, quatenus primaria destinatione 
m omnium utilitatem ordinata sunt. Haec rerum prima 
et essentialis destinatio non aufertur per hoc, quod in pri¬ 
vatam proprietatem transeunt. Etenim haec ipsa divisio 
rerum m privata dominia propterea lege natu eae instituta 
est, ut res illum finem primarium, ut omnibus inserviant, 
convenienti modo obtineant. Ius igitur proprietatis, utpote 
medium, non potest finem suum tollere vel frustrare ne¬ 
que ei praevalere. Aliter debitus ordo perverteretur. Ma¬ 
net igitur etiam in possessione privata destinatio ad utili¬ 
tatem communem. 1 ) 

Duplex igitur ratio sive respectus in dominiis privatis 
spectandus est. Unus est individualis, quod nempe domi¬ 
nus verum ius in res suas habet, ut primum sui suaeque 
familiae bono inserviant; alter est socialis, ut etiam utili¬ 
tati communi, quantum opus est, inservire pergant. Quae 
duplex ratio apta concordia socianda est, ut inter vitiosum 
mdividualismum et perversum collectivismum media via te¬ 
neatur. Non exstat igitur B duplex proprietatis conceptus", 
unus individualis, alter socialis, sed unus verus conceptus 
duplicem rationem comprehendens, ex quibus variis tem¬ 
poribus secmidum diversam rei socialis et oeconomicae 
condicionem modo una modo altera ratio praevalere con¬ 
spicitur. Postquam tempore absolutismi libertas individui 
iusto magis suppressa est, in aera capitalismi ius indivi- 
duale libere disponendi nimium praedicatum est neglecto 
proprietatis charactere sociali. Perspectis vero huius ne¬ 
glectionis damnis nunc merito indoles socialis diligentius 
Praedicatur, attamen interdum ita iam, ut ratio socialis in- 
dividualem absorbeat iusque proprietatis fere in officia so¬ 
cialia diffluat. Ex his colligitur, id quod notare iuvat, si 
proprietatis indoles et destinatio socialis inculcantur, id 
non iam spiritum soeialismi continere, sicut nonnulli putant, 

‘) „ Utcumque inter privatos distributa inservire omnium utilitati 
terra non cessat. Rerum novarum. 

qui in soeialismi doctrina salutem quaerendam esse opi¬ 
nantur. 

II. Particularia quaedam officia et limites sociales dominio 
privato inhaerentes hi sunt: 

t) Quod privatos inter se attinet, a) quilibet in extre¬ 
ma necessitate, si eius vita periclitatur, ius habet ad tan¬ 
tum ex bonis alienis usurpandum, quantum ad se iuvan- 
dum necessarium est. Attamen, si spem bonorum futu¬ 
rorum habet, postea bona usurpata domino restituere de¬ 
bet, quia bonis alienis non maius damnum inferre licet, 
quam necessarium est. 

b) Omnes indigentibus ex reditibus superfluis donare 
debent eleemosynas tribuendo vel institutionibus caritativis 
operam dando. 1 ) 

c) Officialium et operariorum salaria et mercedes ita 
communi utilitati accommodentur, ut omnes, quantum fieri 
potest, convenientem sustentationem habeant. 2 ) 

d) Iniustum est, variis machinationibus, velut mono¬ 
poliis creandis, immodica pretia mercium effingere et exi. 
gere, quia sic alii a convenienti usu quorundam generum 
rerum excluduntur. 

e) Distributio bonorum et proventuum ita fiat, ut com¬ 
munis prosperitas omnium hominum et classium oriatur 
Fini igitur bonorum contraria est nimia inaequalitas pos¬ 
sessionum, ut pauci ingentes divitias possideant et augeant 
alii vero ex paupertate emergere non valeant. 3 ) 


) „i.Neque omnimodo hominis arbitrio reditus eius liberi relin¬ 
quuntur, 11 scilicet, quibus ad vitam convenienter atque'decore susten¬ 
tandam nou eget: quin immo gravissimo divites teneri praecepto ele¬ 
emosynae, beneficentiae, magnificentiae exercendae Sacra Scriptura 
aanctique Ecclesiae Patres apertissimis verbis assidue denuntiant/ 
Encycl. Quadragesimo. — ») .Alienum est igitur a iustitia sociali, ut 
proprii emolumenti gratia et posthabita boni communis ratione opificum 
salaria nimis deprimantur aut extollantur: eademque postulat ut' con¬ 
siliorum et voluntatum consensione, quantum fieri potest, salaria ita 
regantur, ut quam plurimi operam locare convenientesque fructus ad 
vitae sustentationem percipere possint/ L. c. — 3 ) „Sua igitur cuique 
pars bonorum attribuenda est efficiendumque, ut ad boni communis 
r,L al ' S mstltlae normas revocetur et conformetur partitio bonorum 
reatorum, quam hodie ob ingens discrimen inter paucos praedivites 
bonat, Ethica spec. ^ 

f) Hac eadem lege, qua privati, etiam nationes inter 
se tenentur. Nulla igitur natio nimium bonorum terrae 
sibi arrogare aliisque subducere vel eripere debet, neve 
etiam, si alicubi copia hominum nimis aucta in aliena ter¬ 
ritoria ad vitae sufficientiam quaerendam diffluere cogitur, 
haec territoria iis occludere debet. 

2) Praeterea dominia privata iurisdictioni Status sub¬ 
sunt, qui propter bonum commune modos acquirendi pro¬ 
prietatem (qualitatem testamentorum, donationum, contrac¬ 
tuum) determinare, possessionibus servitutes et tributa im¬ 
ponere, iniusta pretia et foenora impedire, ex gravi causa 
etiam bonorum productivorum socialisationem atque etiam 
expropriationem facere et generatim efficere potest vel de¬ 
bet, ut bona materialia fine suo primario non frustrentur, 
illam rerum oeconomicarum condicionem procurando, qua 
conveniens bonorum ac proventuum distributio fiat. Attamen 
etiam cavere debet, ne in favorem communismi ius natu¬ 
rale proprietatis magis, quam bonum commune postulat, 
restringat neve privatos proventus immanitate tributorum 
et vectigalium exhauriat. 

71 III. De iuslitia sociali. Domino igitur ex possessione 
bonorum suorum varia officia oriuntur, non tantum erga 
Deum et erga se ipsum, ut nempe bonis suis recte ad 
fines personales utatur, sed etiam et praecipue erga alios. 
In his officiis considerandis versamur. Quae spectant par- 
tim acquisitionem proprietatis, ut inter debitos limites se 
teneat, partim proprietatem iam acquisitam, ut eius usus 
talis sit, qui fines bonorum sociales non laedat. 

1. Quaerunt ulterius, sintne haec officia socialia tan¬ 
tum amoris, an vero iustitiae officia, quo eorum violatio 
gravior, evaderet. Ea esse officia amoris manifestum est. 
Sed sensus naturalis et Christianus semper, obscure saltem, 
sensit, complura eorum plus quam amoris debita esse eo- 
rumque laesionem iniuriam continere. Quem sensum etiam 

et innumeros rerum inopes gravissimo laborare incommodo cordatus 
quisque novit. “ L. c. 


SS. Patres, quorum supra mentio facta est, satis clare ex¬ 
primunt. Recenti autem tempore, quo gravia vitia in re¬ 
rum temporalium divisione hunc sensum magis acuerunt, 
sententia fere communis facta est, agi de vera iustitia. Et 
recte quidem. Iustitia enim est virtus tribuens unicuique, 
quod suum est. Respicit igitur rem, quae alteri tamquam 
sua debetur seu quae in eius bonum ordinatur: „unicui¬ 
que debetur, quod suum est, dicitur autem esse suum ali¬ 
cuius, quod ad ipsum ordinatur" 1 ). Jam vero bona mate¬ 
rialia in omnium utilitatem ordinantur, ut proinde ea sin¬ 
guli hac ratione tamquam sua postulare possint, illa etiam, 
quae iam in aliorum dominium transierunt, non quasi de¬ 
terminate hoc et illud ab hac vel illa certa persona postu¬ 
lare queant, sed indeterminate, nempe ut etiam ipsi ex re¬ 
bus materialibus sufficientia vitae accipiant. Ergo in quan¬ 
tum iis hoc subtrahitur, re debita privantur et iustitia violatur 

2. Haec iustitia paulatim in hodierna scientia sociali 72 
et quidem maxime per encyelicam Quadragesimo nomen 
iustitae socialis adepta est. Disputant autem, sitne eadem 
cum aliqua e tribus speciebus iustitiae, quae usque adhuc 
cum Aristotele et Thoma distingui solent, nempe commu¬ 
tati va, legalis, distributiva, an vero species distincta. Qui¬ 
dam eam alicui ex his speciebus, praesertim iustitiae legali 
subsumunt, alii vero plures eam discernunt. 

Iustitia socialis videtur peculiaris species iustitiae esse. 
Non enim iustitia commutativa est. Nam haec certam per¬ 
sonam alteram et ius in certum obiectum respicit, e. g- 
pretium ex venditione debitum; quod etiam vi extorqueri 
potest. Et fundamentum eius est essentialis independentia 
et inviolabilitas unius hominis ad alterum. Iustitia autem 
socialis nec respicit certam personam alteram, sed potius 
indeterminate omnes, nec certum obiectum debitum, quare 
coactioni obnoxia non est; neque eius fundamentum idem 
est. Neque iustitia socialis legali iustitiae subsumenda vi¬ 
etur. Haec enim, sicut communiter accipi solet, respicit 

*) 1 q- 21 a. 1 ad 3. 

ius societatis (scilicet Status vel Ecclesiae), ut membra 
praestent, quae ad finem societatis necessaria et praescripta 
sunt; intercedit igitur inter societatem ut talem et eius 
membra. Iustitia autem socialis non respicit ius societatis 
alicuius, sed ius singulorum et viget etiam ante et extra 
societatem civilem. Nec denique eadem cum iustitia di- 
stributiva est, quippe quae ius spectat, quod membra so¬ 
cietatis habent, ut communia bona et onera convenienti 
proportione distribuantur. Iustitia vero socialis non forma- 
liter inter societatem eiusque membra intercedit nec bona 
materialia recte distribuenda respicit. 

Ergo iustitia socialis peculiaris iustitiae species dicen¬ 
da videtur. Eius obiectum formale sunt bona materialia, 
quatenus ex prima sua destinatione, licet iam in privatam 
possessionem transierint, omnium utilitati inservire debent, 
et formaliter non societatem ut talem, sed singulos homi¬ 
nes, sive solitarios sive ad classes et ordines collectos, at¬ 
tamen omnes singulos respicit. Hac ratione etiam bonum 
commune spectat, nempe bonum omnibus singulis logice 
commune. 

Sed eius officia, quid videlicet et qua ratione singuli 
ex bonis suis in aliorum utilitatem conferre quidve cavere 
debeant et erga quasnam personas, accuratiore determina¬ 
tione carent. Societatis civilis est ea pro membris suis 
distinctius determinare simulque urgere; hoc est unum ex 
praecipuis muneribus rei publicae a natura impositum. 
Talibus societatis civilis mandatis suppositis officia iustitiae 
socialis simul officia iustitiae legalis evadunt. 

73 Indolem socialem et limites proprietatis, quos explicavimus, Ius 
Romanum, quod etiam in tempora posteriora vim exercuit, parum 
agnovit, absolutam fere potestatem in dominia privata concedens: 
demum aetate posteriore imperatorum aliquae restrictiones, sed insuf¬ 
ficientes, adiectae sunt. Ideo ingentes divitiae in paucorum manibus 
congerebantur. In populo Israelitico lex Mosaica sapientissimis prae¬ 
ceptis providit, ne bona familiarum diffluerent neve nimiae divitiae 
cumularentur, e. g. praescribens, ut quinquagesimo quoque anno (iubi- 
lari) fundi venditi familiis restituerentur. Lex Christiana indolem socia¬ 
lem bonorum materialium iterum vehementer inculcavit; cuius testes 
sunt SS. PP., quorum supra (n. 66) mentio facta est. 

Art 3. De modis acquirendi proprietatem 

Ius acquirendi proprietatem generatim spectatum im¬ 
mediate naturale est. Non aeque ius dominii in certas res, 
quippe quod semper ex aliquo facto sive titulo pendet. 
Tales tituli sive modi acquirendi vel originarii vel trans¬ 
lativi sunt. Per titulos originarios res primo fit proprietas 
alicuius, per translativos ius dominii ab uno in alterum 
transfertur. 

I. Modi originarii sunt hi potissimum: 

i. Occupafio, quae est titulus principalis, quo res, 74 
quae antea nullius fuit, primum in alicuius dominium 
transit. Occupatio est apprehensio rei nullius, qua in pro¬ 
priam utilitatem destinatur. „Apprehensio rei nullius' est 
sive rei, quae dominum non habet, et quidem talis ap¬ 
prehensio, qua res „in propriam utilitatem ordinatur' seu 
qua sensibiliter apparet, eam mancipatam esse usui unius 
occupantis cum aliorum exclusione. Ut enim in aliis obli¬ 
gatio iuridica oriatur respiciendi ius proprietatis unius, requi¬ 
ritur, ut sensibiliter appareat, rem pertinere ad illum. Ista 
apprehensio et ordinatio sensibilis in utilitatem occupantis 
variis modis perfici potest, quatenus e. g. res assumuntur 
vel includuntur, ferae et pisces capiuntur, agri sepibus 
includuntur vel in iis semina sparguntur vel aliter. 

Occupationem esse titulum legitimum acquirendi primam 
rei proprietatem, certum est. Nam ius proprietatis acquirit 
aliquis in rem illam, quae lege naturae sive voluntate Dei 
exclusive in bonum eius ordinata est seu ipsius est. Atqui 
occupatio est titulus legitimus, quo res censenda est ex ' 
lege naturae et voluntate Dei exclusive in bonum occupantis 
ordinata esse seu ipsius esse. Etenim materialia generatim 
in bonum hominum ordinata sunt et quidem cum desti¬ 
natione, ut fiant proprietas privata. Si igitur accedit ap¬ 
prehensio rei nullius ex parte alicuius, iam censenda est 
ordinatio illa generalis transire in ordinationem specialem 
ad certam personam, seu destinatio generalis ad proprie- 

tatem censenda est effectum suum actualem accepisse, ut 
igitur res actu flat proprietas huius. Plus enim postulari 
nequit, ut res actu fiat alicuius proprietas. Ergo. — Eadem 
opinio omnibus inest; nemo enim dubitat rem derelictam 
occupando suam facere. 1 ) 

Non est huius loci distincte processum historicum ex¬ 
ponere, quo aliquando primigenia occupatio rerum facta 
sit. Putandum non est, semper eam subito factam subitoque 
perfectam esse. Sed quo magis rationes proprietatem postu¬ 
lantes augebantur, eo magis crescebat divisio dominiorum, 
primum quoad res mobiles, illas maxime, quae ad usum 
cotidianum pertinent, deinde quoad immobilia; etiam ex¬ 
clusio aliorum saepe paulatim maior facta est, praesertim 
quoad fundos, quorum possessio communis magis magisque 
in privatam desinebat. Similiter privata occupatio et auctori¬ 
tatis publicae intercessio variis modis invicem miscebantur. 

Obiectiones. 1. Si occupatio seu destinatio in propriam utilitatem 
titulus legitimus esset, possent simplici enuntiatione voluntatis immensi 
fundi proprii reddi. Atqui id admitti nequit. — Resp, D. mai. si oc¬ 
cupatio esset pura significatio voluntatis aliquid habendi Tr. si est ap¬ 
prehensio rei, qua ei realiter imprimitur destinatio in utilitatem occu¬ 
pantis et qua res apparet realiter coniuncta cum persona N. 

2. Si pater filiis praedium relinquit et maior natus solus id occu¬ 
pat, .iniustitiam committit; ergo a pari etiam ille, qui terram occupat, 
quae omnibus aequaliter destinata est (H. George). — Resp. C. ant. 
N. cons. sive parit. Hereditas ita filiis destinata est, ut habeant ius posi¬ 
tivum ad rem, terra autem ita omnibus destinata est, ut nemo habeat 
ius ad certam rem. 

75 2. Accessio sive incrementum, quod res possessa ac¬ 
quirit, est alius titulus legitimus proprietatis acquirendae. 
Quod enim rei modo naturali accrescit, velut fructus arbo¬ 
rum, foetus animalium, ad dominum rei pertinet. 

76 3. Labor. Homo habet ius in vires et actiones suas 
ideoque etiam in fructus earum. Si quis igitur laborando rei 
propriae vel rei nullius certam formam dat, res cum forma 
est ipsius (n. 32). (Sin autem in rem alienam laborem 


l ) Idem docet S. Thomas 2, 2 q. 66 a. 2 ad 2 et a. 5 ad 2. .Neque 
enim ulla fit cuiquam iniuria, quidquid in contrarium nonnulli effutiunt, 
cum res in medio posita, seu quae nullius sit, occupatur.* Quadragesimo. 

confert idque suo nomine 1 ), per se forma ipsius, materia 
autem alterius est. Si separatio fleri nequit, accessorium 
sequitur principale. Ideo si quis agrum alterius colit, totum 
est domini agri, sin autem artifex ex ligno alieno statuam 
conficit, totum artificis est, quia in statua forma censetur 
esse principale; sed alteri compensatio danda est.) 

Sed admitti nequit, quod ex parte iam A. Smith, 
magis autem Ricardo et maxime socialistae affirmant, labo¬ 
rem esse unicum titulum legitimum, proprietatis acquirendae, 
quod nempe solus labor rebus valorem tribuat. Diu capitale 
omnem fere fructum fructuumque accumulationem sibi soli 
vindicavit, operario vix necessaria ad vitam relinquens. 
Nunc vero socialistae e contrario, iura capitalis penitus 
excludentes, totum ius labori attribuunt. Idcirco, quando 
de novis rebus producendis agitur, integrum fructum seu 
totum, quod producitur, labori operariorum cedendum esse 
contendunt, iis tantum demptis, quae ad media productiva 
reficienda (et laborem domini compensandum) necessaria sunt. 

Quod sane admitti nequit. Nam a) immerito contra 
omnium persuasionem negatur, etiam occupatione rei nullius 
proprietatem acquiri, b) Multa bona non indigent labore, 
ut animalia fera, quae capiuntur, aurum, quod invenitur, 
c) Falsum est, tantum labore rebus valorem et utilitatem 
conferri. Statua aurea, fundi pastui apti non solum ex 
labore valorem habent, d) Sicut capitale generatim sine 
labore fructus non parit, ita nec labor humanus sine capitali, 
sine materia, in qua laboretur, sine viribus naturae, quae 
cooperentur, quidquam facere potest. Ex utroque fructus 
paritur. Si operarius agrarius agros alterius cum bobus 
arat, tum boves simul laborant tum vires agri fructificant; 
ager vero et boves sunt domini, proinde ipsi fructificant, 
ut igitur non totum sit fructus laboris operarii. Simile 
dicendum est de operario industriali, qui cum machinis ex 
materiis rudibus domini nova producta seu novos valores 
efficit. 

’) Si ex alterius maudato pro mercede laborat, solum mercedem 
stipulatam exigere potest. 

Antequam encyclica Quadragesimo principia Christiana 
oeconomiae socialis clarius exposuit, etiam nonnulli auctores 
catholici, hac optima intentione ducti, ut dominatus capi¬ 
talis limitaretur, individualismus oeconomicus impugnaretur 
meliorque bonorum divisio induceretur, iusto plus ad sen¬ 
tentias socialismi accedebant iusque proprietatis enervabant, 
unicum fere medium proprietatis acquirendae laborem defen¬ 
dentes omnemque reditum, qui non ex labore nasceretur, 
tamquam iniustum vituperantes. 

77 4. Decreta auctoritatis publicae vel pacta inita sine du¬ 

bio etiam ad divisionem bonorum initio inducendam mul¬ 
tum contulerunt. Sed improbandum est, quod positivistae 
tenent, tantum auctoritate publica eam induci potuisse vel, 
id quod Grotius aliique affirmant, pacta inter homines neces¬ 
saria fuisse. Eidem sententiae etiam nonnulli veteres scho¬ 
lastici saltem eatenus accedunt, quatenus admittunt quidem, 
proprietatem ex natura fuisse necessariam, affirmant vero, 
ad eam actu inducendam opus fuisse auctoritate humana 
vel pactis. Haec assertio, si quidem stricte interpretanda 
est, non vero tantum de aliqua humana actione loquitur, 
quae intercedere debeat, vera non est. Nam ius occupatione 
laboreque proprietatem acquirendi et naturalis necessitas 
proprietatis privatae Statum et pacta antecedunt. 

78 II. Modi translativi sunt: 1 . Hereditas; de qua specia- 
tim in thesi sequenti agetur. 

2. Contractus, quo dominium per consensum ab uno 
in alium transfertur. Dominus enim de re sua disponere, 
proinde eam etiam alteri immediate tradere et hic ex 
iure proprietatem acquirendi eam accipere potest. Sine 
talibus permutationibus institutio proprietatis finem suum 
socialem obtinere non posset. De contractibus uberius infra 
agetur. 

3. Dispositio auctoritatis publicae, civilis vel ecclesia¬ 
sticae, qua e. g. successio hereditaria determinatur vel 
valor contractuum circumscribitur. Huc etiam praescriptio 
spectat. 

Praescriptio (Verjahrung, Ersitzung, prescription) est 
modus acquirendi ius vel immunitatem ab onere propter 
possessionem per tempus a lege definitum. Ad praescrip¬ 
tionem requiritur: a) possessio iuris vel immunitatis cum 
bona fide, qua quis inculpabiliter existimat, se habere ius 
vel non teneri obligatione; b) certum tempus possessionis, 
quod lege positiva determinatur. Ius praescriptionis iie~ 
cessarium est, ne de antiquissimis etiam causis dubia moveri 
possint, ut igitur certitudini dominiorum et contractuum 
consulatur. Sunt, qui propterea ius praescriptionis naturale 
esse censeant. Sed plerique id tantum positivum, attamen 
naturali aequitati admodum consentaneum esse existimant. 
Fortasse, si de tempore longissimo agitur, ius naturale de¬ 
fendi potest. 

Ius proprietatis exstinguitur vel legitimae auctoritatis 
decreto vel libera cessione domini vel eo, quod facultas 
utendi penitus perit, e. g. si res amissa est nec spes 
est inveniendi; tunc enim potestas moralis in rem fine 
caret. 

*Th. 6. Tum successio hereditaria ex ultima voluntate (1. p.) tum successio 
liberorum ex intestato (2. p.) iure naturae valent. 

Declar. Successio hereditaria, quae inter praecipuos 79* 
titulos proprietatis acquirendae numeranda est et apud 
omnes gentes invenitur, duplex est. 

a) Prima est successio ex ultima voluntate, qua quis 
decernit, quid ex bonis suis post mortem fieri debeat. Ad 
hanc pertinet testamentum , quo quis enuntiat, quem velit 
post mortem in bona sua succedere, et donatio mortis causa, 
qua aliquid alteri ita donatur, ut donatio post mortem 
effectum sortiatur; quae igitur a testamento differt, quatenus 
sine consensu alterius, qui donationem acceptavit, ante 
mortem mutari nequit. 

b) Alter modus transmissionis hereditariae est successio 
ab intestato, si quis sine testamento moritur et liberi sive 
propinqui ipso iure in hereditatem succedunt. 

Theologi et iurisperiti antiquiores communiter tenue¬ 
runt, successionem ex testamento et ab intestato iure na¬ 
turali valere. 8. Thomas dicit: „De lege naturae est, quod 
parentes filiis thesaurizent et filii parentum heredes sint.* 1 ) 
Primus Pufendorf testamentum iure naturali valere negavit. 
Eandem sententiam multi alii defenderunt, etiam aliqui 
iurisperiti catholici, ut Schmalzgrueber, Zallinger, Wiestner. 
Recentiores iurisperiti saepe omne ius naturae repudiant. 
Maxime vero socialistae omnem hereditariam capitalium 
transmissionem impugnant. 

In successione ab intestato tantum liberos respicimus. 
Simile tamen, servata proportione, etiam de successione 
propinquorum proximorum, praesertim uxoris dicendum erit. 

" : 80 Demonst. 1. p. 1 . Proprietas privata lege naturali po¬ 
stulatur propter bonum possidentis, familiae et societatis 
humanae. Atqui hunc finem non sufficienter obtineret, si 
successio hereditaria ex ultima voluntate non valeret. Ergo 
lex naturalis postulat, ut haec successio valeat. 

Demonst. min. a) Deesset stimulus diligentiae et par¬ 
simoniae, si dominus nesciret, quid de bonis suis post 
mortem futurum sit. — b) Parentes non possent conveni¬ 
enter officio naturali satisfacere, quo providere tenentur, 
ut filii secundum statum suum vivere possint, deficeret di¬ 
stributio accommodata ad singulorum filiorum condiciones, 
atque etiam auctoritas parentum in filios privaretur firma¬ 
mento, quod ex spe hereditatis accipiendae oritur. — 
c) Auferretur stimulus homines instigans, ut bona causis piis 
et publicis destinata relinquant; et opera utilissima omit¬ 
terentur, si non iam spes adesset, fore, ut cognati ea 
ulterius persequi possint. Etiam pax et ordo socialis perirent, 
saltem si bona relicta communia fierent, quo paulatim 
communismus oriretur, vel si fierent primi occupantis, quo 
turbae excitarentur. 

81 2. Argumentantur etiam ita: Si quis ante mortem 

alicui per epistolam pecuniam dono mittit et moritur, ante- 

*) 4 sent» d. 33 q. 2 a. 1 (Suppi, q. 67 a. 1). 

quam alter pecuniam accipit, hic ius naturale ad donum 
accipiendum habet, etsi nihil de donatione sciverit, et in- 
iuriam committeret, qui ei rem eriperet. Atqui moriens in 
ultimo vitae instanti pari iuris proprietatis exercitio heredi 
hereditatem offert. Ergo hic a pari ius naturale habet ad 
hereditatem accipiendam; proin successio ex ultima volun¬ 
tate iure naturali valet. 

3. Idem confirmatur consuetudine universali. 

Demonst. 2. p. 1. Repugnat naturae familiae et bono 82* 
communi, ut successio liberorum ab intestato invalida sit. 
Ergo iure naturali valet. 

Demonst. ant. a) Ad naturam familiae spectat, quod 
liberi parentibus intime coniuncti eorumque naturalis con¬ 
tinuatio sunt; nam ex iis nati, iis communione pietatis, 
nominis, famae fortunaeque coniuncti sunt. Atqui huic unioni 
et continuationi repugnat, ut non sit similis bonorum con¬ 
tinuatio, sed bona parentum subito filiis eripiantur aliisque 
tradantur. — Praeterea bona ante mortem parentum simul 
etiam filiis non quidem stricto iure, attamen usu et desti¬ 
natione simul communia erant, quatenus bonis officium 
parentum adnexum erat, ut ea in educationem filiorum 
impenderent, iis in futurum providerent, eos etiam educa¬ 
tione impleta iuvarent; pariter adnexa erant parentum 
voluntas et officium vel saltem aequitas naturalis, ut filios 
heredes designarent. Atqui huic ordini a natura instituto 
repugnaret, ut bona relicta filiis eriperentur aliisque trade¬ 
rentur. Ergo. 

Aliter. Liberi evadunt domini bonorum a parentibus 
relictorum, si haec bona naturaliter prae aliis in eorum 
utilitatem destinata sunt et si liberi intentionem habent sibi 
ea propria reddendi. Sic enim eodem fere iure, quod inest 
occupationi rei a domino relictae, ius proprietatis acquirunt. 
Atqui bona parentum propter intimam familiae unionem 
et officia iis adnexa ante mortem prae aliis in utilitatem 
liberorum naturaliter destinata erant et in liberis adest 
intentio ea propria reddendi. Ergo. 

b) Bonum commune postulat, ut stabilitas unioque fa¬ 
miliarum conserventur. Atqui id fieri non posset, si liberi 
successione hereditaria destitui itaque ex statu parentum 
excidere possent, et patrimonium famiiiae, quod eius uni¬ 
tatis stabilitatisque praesidium est, in alienos dissiparetur. 

2. Multi m hunc modum argumentantur: In parentibus, qui sine 

testamento moriuntur, praesumenda est voluntas ultima liberos succes¬ 
sores designandi. Atqui haec designatio iure naturali valida est (se- 
eundum 1. p.). Ergo. v 

3. Confirmatur consuetudine universali. 

* 83 ... . Le, J um positivarum, imprimis civilium, est, ins successionis here¬ 
ditariae accuratius definire (in causis piis ius ad Ecclesiam spectari, 
rieapse etiam in omnibus nationibus speciale Jus hereditarium' exsistit, 
luter alia lihertati testandi normae praestituuntur. In lege Gallica 
(Gode civil), quam etiam aliae nationes imitatae sunt, sancitur ut si 
tres vel plures sint liberi, hereditas inter eos per aequales portiones 
dividatur, parva parte libertati testandi relicta. Talis restrictio efficere 
potest, ut parentes numerosam prolem evitent, stabilitas familiarum 
detrimentum capiat et pauperismus promoveatur. At neque absoluta 
ubertas concedenda videtur, quae singulis liberis non satis providet. 
Sed omnibus liberis aliqua certa pars sive rerum sive pecuniarum 
attribuenda esse videtur, ne aliqui nimis praetereantur, reliqua parte 
Ubertati testandi relicta. Sic etiam unus heres omnium institui potest, 
qm tamen aliis certas summas solvere debet, quo fit, ut fundi et negotia 
familiae integra manere possint. 

Obiectiones. 1. Donatio non perficitur nisi simultaneo consensu 
donante et accipientis. Atqui in donatione testamenti non adest con¬ 
sensus simultaneus. — Besp. D. mai. donatio communis, quae est pro¬ 
prie contractus C, hereditaria, quae est donatio sui generis a natura 
postulata N. Sufficit, ut hereditas sit oblata et sic heres iam in morte 
teslantis ius ad rem acquirat; hac ratione secundum aestimationem 
oblatio testantis moraliter perdurare concipitur usque ad acceptionem 
heredis. 

2. Dispositio valida non est, quae fit pro tempore, quo ius pro¬ 
prietatis iam exstinctum est. Atqui talis est dispositio testamentarir. 
— Besp. D. mai. quae fit isto tempore C. quae fit pro isto tempore Sd. 
invalida esset, si ultimo tempore, quo ius proprietatis adfuit, alius 
(heres) ius ad rem non acquireret C. si acquirit N. 

3. Mala ex negato valore testamenti oriunda vitari possunt, si 
hereditaria distributio ab auctoritate publica fit. — Besp. D. omnia N. 
aliqua Sd. et talis dispositio non offendit contra ius personae et fami¬ 
liae, quod Statu prius est N. aliter Tr. 

4. Si lex naturae exigit, ut liberi etiam sine testamento succedant, 
neque tunc, quando testamentum fit, vi testamenti succedunt. — Besp’ 

N. Tunc pater dominus hereditatis est ideoque ius disponendi habet’ 
et ordo naturae postulat, ut primum liberis per dispositionem capitis 
provideatur. 

*Caput V 

*De contractibus 

lura hominibus variis titulis adveniunt, vel per ipsam 85* 
hominum existentiam, si innata sunt, ut ius acquirendi 
proprietatem, vel, si acquisita sunt, per factum existentiae 
superveniens. Inter facta sive titulos posterioris generis 
eminent contractus. Contractibus enim plerumque rerum 
dominia acquiruntur et in alios transferuntur, contractibus 
ineuntur matrimonia, nectuntur vincula iuridica munerum, 
famulatus et alia. Quare opus est aliqua de contractibus, 
saltem per principalia capita, exponere, plerisque particu- - 
laribus quaestionibus theologiae morali relictis. 

*Art. 1. De natura contractus 

Contractus est consensus duorum vel plurium, quo ius 86* 
confertur. Dicitur consensus duorum vel plurium; nempe 
quia nemo ius vel abdicare vel ab altero accipere potest 
sine consensu suo, requiritur, ut utraque pars consentiat. 

Qui consensus utique liber et extrinsecus manifestatus sit 
oportet, quia commercium iuridicum inter homines extrin¬ 
secus perceptibile esse debet. Contractu ius conferiur vel 
in rem, ut in donatione, vel in alicuius personae actionem 
sive omissionem, ut in locatione laboris. Obligatio igitur ex 
contractu oriunda obligatio iustitiae, non vero solius fideli¬ 
tatis est. 

Si ab' una tantum parte onus suscipitur in alterius 
utilitatem, contractus gratuitus oritur (donatio), si ab utro¬ 
que onus suscipitur, onerosus oritur (emptio-venditio). Fere 
idem dicit distinctio contractus unilateralis et bilateralis. 
Contractus est bilateralis, si ex utraque parte obligatio 
iustitiae suscipitur, ut in emptione-venditione, unilaterialis 
vero, si ab una tantum parte suscipitur, ut in donatione 
accidit. 

* 87 Condiciones ad valorem contractus requisitae facile ex 
allata definitione colliguntur. 

1. Consensus internus isque liber adesse debet. Si igi¬ 
tur intentio se obligandi deest, contractus iure naturae 
invalidus est (sed ius positivum consensum praesumere 
solet). Libertas requisita vel errore de re contrahenda vel 
metu incusso in discrimen adduci potest. De quibus haec 
dicenda sunt: 

a) Contractus, qui ex errore proficiscitur et quidem 
substantiali seu essentialia spectante, invalidus est, quia 
deest consensus requisitus; e. g. si quis aurum emere in¬ 
tendens emit aurichalcum (error de substantia rei) vel si 
opus artis volens emit imitationem (error de qualitate sub¬ 
stantiali) vel si quis contractum habet pro donatione, cum 
reapse sit venditio. Aliud dicendum est de errore acciden¬ 
tali, qui accidentalia tantum spectat, sed ita, ut alioquin 
contractus initus non esset, e. g. si quis alteri donat vel 
vendit rem valoris aliquanto maioris, quam ipse aestima¬ 
verat. Si talis contractus gratuitus est, invalidus vel saltem 
revocabilis est, quia contractus gratuitus natura sua ex 
pura liberalitate proficiscitur ideoque plenam libertatem 
requirit, quae non adest, si contractus tantum ex errore 
fit. Contractus autem onerosus valet, quia si omnes tales 
contractus, utpote frequentes, invalidi essent, bonum com¬ 
mune periclitaretur. Si tamen error dolo alterius contra¬ 
hentis effectus est, a decepto rescindi potest; nam deceptus 
ius habet in reparationem damni illati, quae naturaliter in 
eo consistit, quod effectus ille iniustus, scilicet obligatio con¬ 
tracta, ad voluntatem decepti tollitur. 

*88 b) Metus, etsi gravis, per se contractum invalidum non 
reddit, quia contractus liber manet; metus enim, quamdiu 
mentem non perturbat, libertatem quidem minuit, sed non 
tollit. Attamen si ab altero contrahente ad contractum 
extorquendum iniuste incussus est, simili ratione ab eo, 
qui metum passus est, contractus rescindi potest, sicut in 
ignorantia dolo causata. (Nisi agatur de contractu indis¬ 
solubili qualis est matrimonium, quod, si hac ratione ex 

metu initur, non tantum iure ecclesiastico, sed secundum 
communiorem sententiam etiam iure naturali invalidum est. 

Cf. infra, De matrimonio). 

2. Personae sint habiles, i. e. de iuribus suis disponere 8#* 
possint. Inhabilitatem etiam lex positiva decernere potest. 

3. Materia contractus possibilis et licita sit, quia ad 
impossibile vel inhonestum nemo valide se obligare potest. 

De fundamento valoris iuridici contractuum dubium esse 90* 
nequit. Fundamentum est ius ingenitum libertatis. Homo, 
ratione praeditus, natura sua ius habet, ut ipse se actioni¬ 
bus suis et adhibitis mediis in finem dirigere, proinde efiam 
de actionibus et bonis suis disponere valeat, salva simili 
libertate aliorum. Iam vero in hac libertate etiam ius 
continetur, ut actiones et bona sua in alterius favorem ab¬ 
dicare vel viceversa abdicata acceptare possit itaque con¬ 
tractus inire valeat. Etiam ordo socialis, nempe qui postu¬ 
lat, ut homines invicem iuvent et rebus creatis cum stabili 
pace utantur, requirit, ut unus in utilitatem alterius bona 
alienare et alienata accipere possit. 

Moderni iurisprudentes de fundamento iuridico con¬ 
tractuum disputare solent. Multi secundum positivismum 
iuridicum affirmant, contractus ex lege civili vel consue¬ 
tudine valorem haurire, quae nempe pacta servare i 11 beat. 
Sed manifestum est, contractus etiam extra societatem 
valere et valituros esse, si duo tantum homines essenL 
Praeterea sic non solum omnis contractus iustus dicendus 
esset, quem lex positiva non irritat, contractus quoque de 
mercede iniusta, sed etiam contractus intemationales inter 
Status independentes valore carerent, cum auctoritas hu¬ 
mana superior, usque adhuc saltem, desit, quae iis vim 
conferat. 

*Art. 2. De speciebus contractus 

Sufficiat hoc loco praecipuas species paucis definire, 
praeter duas, de quibus paulo fusius agendum erit. 

* 91 I- Contractus gratuiti: 

1. Promissio, talis qua quis gratuito erga alterum ex 
iustitia se obligat ad aliquid faciendum vel omittendum; 
ex parte alterius requiritur acceptatio. Promissio, qua quis 
ex fidelitate tantum, ut plerumque, se obligare intendit, non 
est contractus. 

2. Donatio, qua quis dominium alicuius rei in alterum 
gratuito transfert. Promissio confert ius ad rem, donatio 
autem ius in re. Promissio et donatio sunt contractus 
unilaterales. Sequentes sunt bilaterales: 

3. Commodatio (Leihvertrag), qua res alteri ad usum 
gratis conceditur cum obligatione eandem rem restituendi. 

4. Depositum (Verwahrungsvertrag), quo res ab altero 
tradita suscipitur custodienda et tradenti restituenda. 

5. Mandatum (Vollmachtsvertrag), quo negotium nomine 
alterius gerendum committitur et suscipitur. 

*92 ||. Contractus onerosi: 

1. Empfio-venditio est contractus, quo duo conveniunt 
de tradendo alicuius rei dominio pro pretio. 

De hoc contractu potissimum quaestio movetur, quale 
pretium iustum pro re vendenda, quae merx vocari solet, 
postulari possit. Triplex pretium distinguitur: legale, vul¬ 
gare, conventionale. Legale dicitur, quod auctoritate pub¬ 
lica determinatur, vulgare, quod communitur solvitur, (mere) 
conventionale, quod, quando res extraordinaria pretium 
\ulgare et legale non habet, solo contractu determinatur, 
e. g. pretium pro artificiis vel manuscriptis. Manifestum 
est, auctoritatem publicam posse, in quantum bonum com¬ 
mune postulat, pretium legale statuere (potissimum extre¬ 
mos limites definiendo); hoc pretium etiam observandum 
erit, nisi manifesto iniustum invenitur. Etiam facile intel¬ 
legitur, illud pretium conventionale generatim iustum esse, 
de quo contrahentes libere (sine fraude) conveniant; nam 
pretium aliunde determinatum non est. 

*93 Pretium vulgare (Marktpreis) antiquo tempore simpli¬ 
citer iustum habebatur idque merito, quia pretium natu- 

rale fuit, ex naturali concursu causarum ortum et communi 
hominum aestimationi correspondens. Et adhuc plerum¬ 
que naturale et iustum haberi potest. Dependet autem 
ex variis causis: ex utilitate ad usus humanos, ex raritate, ex 
certamine offerentium et quaerentium, ex aestimatione homi¬ 
num, qui praeferunt gemmam copiae frumenti, et aliis causis. 
Admittit igitur aliquam latitudinem. Ideo pretium s ummum , 
medium, infimum distingui solet. In universum iustitia laedi¬ 
tur, si venditor pretium summum vel emptor infimum excedit. 

Sed nunc haud raro pretium vulgare non iam naturale, 
sed artificiosum est: non producitur per liberam concerta¬ 
tionem offerentium et quaerentium sive per aestimationem 
communem, sed per monopolia (per syndicatus, quibus 
nomen Kartell, Pool, Trust) vel per alias machinationes 
in bursis et extra bursas. Tale igitur pretium vulgare 
quidem, attamen non iam vulgare naturale dici potest, sed 
iustitiae sociali adversatur et quidem eo magis, quo magis 
necessariae sunt illae res productae. Nam res materiales 
in omnium utilitatem ordinatae sunt, et proprietas privata 
propterea ex natura instituta est, ut ille finis convenienter 
obtineatur; eius iura igitur fini primario rerum obstare 
nequeunt. Ergo iniustitiam committit, qui ita proprietate 
sua abutitur, ut alii convenienti facultate quibusdam rer um 
generibus utendi priventur (n. 70). 

In quantum venditor ipse pretium definire potest, licet 
tale 'pretium postulare, quo tum proprii sumptus in rem 
impensi compensantur tum modicum lucrum obtinetur et 
quidem generatim tantum, ut venditor cum familia secun¬ 
dum statum suum vivere et etiam statum paulatim mo¬ 
dice augere possit. Ius in tale lucrum adest tum prop¬ 
terea, quia homo se et familiam sustentare debet, tum 
propter bonum commune, quia ad laborem et proficiendi 
studium excitat. 

2. Locatio-conductio est contractus, quo opera hominis 94* 
vel usus alicuius rei alteri certo pretio ad tempus conce- 
tur. Locatio rei dicitur simpliciter locatio (Miet-, Pacht- 
vertrag). Locatio operae conductio vocari solet (Dienst-, 

Donat, Xtliica spec. 5 

Lohnvertrag, Contrat de travail); de qua speciatim infra 
agetur. Affinis est locatio operis (Werkvertrag), quo alicui 
opus conficiendum (aedificium, vestis) committitur, forma 
eius et pretio constitutis. 

3. Contractus societatis (Gesellschaftsvertrag), quo com¬ 
plures se obligant ad res vel operas in negotium commune 
conferendas et lucrum dividendum. 

*95 4. Fideiussio, pignus, hypotheca. Fideiussio (Burgschaft) 

est contractus, quo quis debitoris obligationem in se su¬ 
scipit, si ille solvere nequeat. Pignore res mobilis, hypo¬ 
theca autem res immobilis creditori traditur in securitatem 
sui iuris. 

5. Contractus aleatorii (Gliicks vertrage) vocantur illi, 
quorum obiectum ex incerto eventu pendet, ut paciscentes 
incertitudini lucri vel damni se exponant. Huc pertinent: 
a) assecuratio, qua unus pretio se obligat ad alteri damna 
compensanda, quae casu fortuito passurus sit; b) sponsio, 
qua aliqui de veritate rei vel de eventu contendentes con¬ 
veniunt, ut aliquid illius sit, qui verum attigerit; c) loteria; 
d) ludus. 

6. Mutuatio; de qua infra n. 107 tractabitur. 


*Art. 3. De locatione operae 

*Th. 7. Locatio operae pro mercede est legitima (licenda (1. p.). Merces iusta 
autem per se ea est, quae propriae et familiae sustentationi sufficit (2.p.). 

Declar. In 1. p. thesis asserimus, contractum, quo quis 
operam suam sive corporalem sive spiritualem seu potius 
vires suas ita alterius utilitati tradit, ut tantum aliquam 
mercedem sive salarium, non autem partem lucri ex nego¬ 
tio oriundi postulet, iuri naturae minime contrarium esse. 
Haec assertio non solum operarios, sed etiam famulos, 
officiales, magistros aliosque spectat. Opponitur autem 
potissimum socialistis; qui operariis ius attribuunt ad par¬ 
tem lucri exigendam (immo totum lucrum soli labori vin¬ 
dicant, quod solus labor titulus proprietatis acquirendae 


sit). Ideo contractum locationis illegitimum damnant et 
tantum contractum societatis admittunt, quem operarii et 
dominus negotii inire debeant ad commune lucrum pro rata 
dividendum. Etiam aliqui catholici elapsis decenniis pu¬ 
tarunt, contractum inter herum et operarium debere esse 
contractum quendam societatis vel saltem mercedem con¬ 
cipiendam esse participationem lucri. 

In 2. p. assignamus limitem inferiorem, infra quem 97 11 
merces per se sine iniustitia minui nequeat, affirmantes, 
mercedem non debere esse tantum ,, individua!em “ seu ad 
proprii individui sustentationem sufficientem, sed „familia- 
rem“. Familiarem autem intellegimus eam, quae sufficit, 
ut familiae mediocris amplitudinis (ius naturae enim com¬ 
muniter contigentia respicit) necessaria ad vitam susten¬ 
tandam praebeantur, si simul illud additur, quod uxor et 
filii laborando conferre possunt. Porro loquimur de viro 
adulto, viribus valido, arte sufficienti instructo. Itaque as¬ 
serimus, omni labori talis operarii, etsi praeter laborem alia 
bona possideat et labor speciali praestantia in suo genere 
careat (quae titulus maioris mercedis est), ex natura hanc 
inesse exigentiam et valorem, ut ei merces familiaris tam¬ 
quam retributio ex iustitia debeatur; nempe „per se“, nisi 
adsint externa adiuncta ex heri voluntate non penden¬ 
tia, quae id impediant. Patet autem, mercedem fami¬ 
liarem, sicut fere pretium mercimn, aliquam latitudinem 
admittere. 


Locationem operae pro mercede legitimam esse, expresse in ency- 98 * 
elicis. „Rerum novarum" et .Quadragesimo" enuntiatur. Pariter merces 
familiaris explicite in .Quadragesimo", implicite autem in .Rerum no¬ 
varum tamquam iusta postulatur. Quae sententia nunc inter catholicos 
communis est; sed etiam a plerisque aliis defenditur. Si qui aliter 
loquuntur, spectata re vix dissentiunt. Concedunt enim, mercedem iustam 
debere indi viduali opificis sustentationi ita sufficere, ut etiam in tempus 
senectutis et inopiae sibi providere possit. Etiam facile concedunt, 
Statum tales condiciones procurare debere, nt communiter merces 
familiaris detur, cum alioquin aliquarum classium miseria et degene¬ 
ratio moralis evitari nequeant, proinde Statum etiam lege eam prae¬ 
scribere posse. 


Adversantur autem a) liLeralismus oeconomicus pristinus, qui 
negata regula obiectiva valoris laboris omnem mercedem iustam habet, 

quae conventione stipulata sit, etsi operarius ad eam ineundam coact u 
sit, vel quae effecta sit secundum legem oeconomicam ,oblati et 
quaesiti' (Angebot u. Naehfrage, offre et demande); b) socialismus, qui 
operario ius in totum lucrum concedit. 

*99 Demonst. 1 p. 1. Legitimum seu lege naturae licitum 
est, hominem de propriis viribus et opera disponere modo 
quolibet, qui earum fini non contrarius est. Atqui locatio 
operae pro mercede est modus fini virium et operae non 
contrarius. Ergo est legitima. — Consentit etiam usus 
universalis. 

2. Aliter. Talis contractus non est iniustitiae arguendus. 
Non enim verum est, iustitiam postulare, ut operarius in¬ 
tegrum lucrum ex labore proveniens seu totum illum va- 
lorem accipiat, qui rebus, velut panno in vestem, ligno in 
mensam efformato advenit. Lucrum quidem ex negotio 
promanans ex parte fructus laboris est, attamen laboris, 
qui supposita locatione non iam operarii, sed domini est 
ideoque domino fructificat. Praeterea hoc lucrum simul et 
quidem saepe maxima ex parte ex capitali provenit, ut ex 
viribus agri collaborantibus; capitale autem domini est. 
Denique saepe opera ad negotia non lucrativa locatur, velut 
opera famuli domestici, iudicis, magistri. 

*100 Qui locationem operae reiciunt, etiam obliviscuntur, 
eam omnino ad bonum commune postulari. Permulti enim 
ad res suas curandas aliorum ministerio et auxilio indi¬ 
gent, et e converso multi alii proprias res non habent, 
in quibus exolendis laborent, ideoque in alienis rebus ope¬ 
ram suam collocare debent, ut vitae suae provideant. 

Attamen concedendum est, contractum societatis inter 
■operarios et dominum, inquantum possibilis est, vel saltem 
aliquam eius admixtionem minime incongruam esse. Nam 
congruit tum dignitati et essentiali aequalitati hominum 
tum naturae operae, quae, utpote labor propriarum virium, 
naturaliter potius ad propriam, quam alienam utilitatem 
ordinatur; accedit, quod stimulus propriae utilitatis com¬ 
parandae industriam excitat. (Sed contractus societatis 
etiam periculum damni affert, si negotium male succedit, 


a quo periculo mera locatio liberat.) Certe aequitas po¬ 
stulat, ut operariis praeter mercedem aliqua pars lucri 
concedatur, praesertim quando prosperitas negotii crescit. 1 ) 

Demonst. 2. p. 1. Ex institutione et lege naturae viro 101 * 
pro labore ordinario stricte debita est tanta retributio, 
quanta propriae et familiae suae sustentationi sufficit, ut 
igitur iustitiae adversetur eam denegare. Ergo merces 
iusta per se ea est, quae propriae et familiae sustentationi 
sufficit. 

Demonst. ant. Ex lege naturae vir officium habet, ut 
propriae ac familiae sustentationi provideat. Caput enim 
familiae est, in qua uxor et mater, nisi in grave familiae 
detrimentum ab educatione filiorum et cura domus avo¬ 
canda sit, haud multum, liberi autem etiam minus pro¬ 
mereri possunt. Proinde vir ex eadem institutione et lege 
naturae sufficientem potestatem ad hoc officium implendum 
habeat oportet. Hanc autem eo tantum habere potest, quod 
generatim ordinario' eius labori, quippe ex quo plerique 
vivere debent, tantus valor seu tantae retributionis debitum 
insit, quae ad illum finem sufficiat. Alioquin destitutus 
esset certa sustentationis potestate et ex aliorum miseri¬ 
cordia penderet. 2 ) 


’) .Hodiernis humanae consortionis condicionibus consultius fore 
reputamus, si, quoad eius fieri possit, contractus operae per societatis con¬ 
tractum aliquantum temperetur, quemadmodum diversis modis fieri 
iam coepit, haud exiguo operariorum et possessorum emolumento. Ita 
operarii officialesque consortes fiunt dominii vel curationis aut de 
lucris perceptis aliqua ratione participant." Quadragesimo. — 3 ) In 
encycl. „Rerum novarum" similis latet argumentatio: .Manere in vita 
commune singulis officium est, cui scelus est deesse. Hinc ius reperien- 
darum rerum, quibus vita sustentatur, necessario nascitur: quarum rerum 
facultatem infimo cuique non nisi quaesita labore merces suppeditat. 
Esto igitur, ut opifex atque herus libere in idem placitum ac nomina- 
tim in salarii modum consentiant: subest tamen semper aliquid ex 
lustitia naturali idque libera paciscentium voluntate maius et antiquius, 
scilicet alendo opifici, frugi quidem et bene morato, haud imparem 
esse mercedem oportere." Iam vero vir etiam ad sustentandam familiam 
tenetur: .Sanctissima naturae lex est, ut victu omnique cultu pater- 
annlias tueatur, quos ipse procrearit." Praeterea ibidem dicitur: .Mer¬ 
es em si ferat opifex satis amplam, ut ea se uxoremque et liberos 
uen commodum queat, facile studebit parsimoniae, si sapit, efficietque, 
reibf , ual -ura monere, ut detractis sumptibus aliquid etiam 

aunctet, quo sibi liceat ad modicum censum pervenire." Expressius 

Aliter. Si merces familiaris non ex iustitia deberetur, 
homo non esset a natura sufficienti facultate instructus ad 
suos fines naturales implendos et cogeretur a matrimonio 
abstinere, ad quod ius naturale habet; neque res materiales 
recte ordinatae essent in omnium utilitatem, cum plerique 
sufficienti medio carerent ad eas acquirendas. 

*102 2. Idem colligitur ex aestimatione communi, quae norma 

naturalis est tum pretii mercium tum mercedis. Nam qui¬ 
cumque operam salario locant, mirantur et, nisi specialia 
adiuncta causa exceptionis sint, indignantur, si salarium 
accipiunt, ex quo cum familia vivere non possunt. Officiali¬ 
bus publicis omnes salarium familiare expostulant; sed 
eadem est causa operariorum. 

*103 Notanda. 1. Operarius quidem iure suo in mercedem 
familiarem cedere potest, si ei necessaria non est. At ei 
debetur et quidem non tantum propter pactum, quod init, 
sed e contrario pactum debet tale esse propter debitum 
naturale. Neque per se ex fortuna negotii pendet; non 
est per se minuenda, si negotium minus floret, neque ex 
iustitia maior debetur propterea, quia magis floret. Et 
quia ex interno valore sequitur, qui ex institutione et lege 
naturae operae inest, eadem fere etiam viro caelebi et 
patri, qui solito pauciores vel nullos filios habet, danda est. 

Sed minui potest a) si operae valor plenus non inest, 
e. g. si operarius debilis vel imperitus est; b) si negotii 
fortuna hanc mercedem ferre nequit, tunc enim operariis 
optio proponi potest, ut vel mercedem minorem accipiant 
vel a laborando v desistant; c) si opera domino minus utilis 
est tantumque ex misericordia accipitur. 

2. Mercedem familiarem statuimus limitem inferiorem 
me cedis iustae. Ceterum haec merces familiaris non so- 

etiam in „Quadragesimo“ dicitur: „ Pessimus vero est abusus et omni 
conatu auferendus, quod matresfamilias ob patris salarii tenuitatem 
extra domesticos parietes quaestuosam artem exercere coguntur, curis 
officiisque peculiaribus ac praesertim infantium institutione neglectis. 
Omni igitur ope enitendum est, ut mercedem patresfamilias percipiant 
sat amplam, quae communibus domesticis necessitatibus convenienter 
subveniat. “ 


lum talis esse debet, ut familia a fame arceatur, sed ut 
parsimonia utens paulatim aliqua seponere, sensim ad mo¬ 
dicum censum pervenire atque ex proletariatu emergere 
queat; quod simul in maximum universae societatis emolu¬ 
mentum cedet. Merces enim non solum personalem, sed 
etiam socialem indolem et finem habet. 

Aliae rationes faciunt, ut altior gradus mercedis fami¬ 
liaris debeatur, quae satis sit ad familiam non solum suf¬ 
ficienter, sed etiam secundum meliorem statum sustentan¬ 
dam. Id accidit, si opera (e. g. medici, magistri) communi 
aestimatione hominum valoris gradum infimo notabiliter 
maiorem habet, quia maiorem vel sublimiorem utilitatem 
affert maioremque praeparationem supponit, vel si opera spe¬ 
cialem difficultatem, molestiam, damnum, periculum affert. 

Si onera familiae praeter ordinem angentur, e. g. si maior praeter 
solitum numerus liberorum advenit, variae viae tentantur, ut merces . 
iia augeatur, ut non simul operariis periculum dimissionis oriatur: ar¬ 
cae instituuntur, in quas omnes domini negotiorum secundum numerum 
operariorum suorum stipes conferunt, ex quibus deinde illis operariis 
congruentia stipendia suppeditantur (Ausgleichskassen), vel Status ex 
tributis publicis subsidia concedit. 

3. Feminae, si viribus valida operiqne perficiendo apta est totam- 104* 
que suam operam collocat, certe merces personalis debetur, quam nempe 
destinatio naturalis laboris ad hominem sustentandum postulat. Sed 

per se, ex institutione naturae, eius operae non inest destinatio et valor . 
ad aequalem cum viro, scii, familiarem, mercedem accipiendam. Quo- 
cum congruit, quod reapse operae virorum ordinarie labores feminarum 
intensitate, duratione, qualitate superant ideoque consuetudo fert, ut 
passim labor feminae minore mercede dignus habeatur. 

4. Quod igitur socialistae dicunt, operarium ius habere 105 * 
in totum lucrum sive in totum illum valorem, qui rei pro¬ 
ducendae accrescit cuique proinde merces aequivalere de¬ 
beat, admitti nequit. Attamen verum est, operario retri¬ 
buendum esse, quod per laborem suum domino praestitit, 
ideoque mercedem, praeterquam quod familiae alendae 
sufficiere debet, simul etiam utilitati aequivalere debere, 
quam operarius domino contulit. Attamen hoc tamquam ge¬ 
neralis iustae mercedis regula adhiberi non potest. Nam 
plerumque difficillimum et impossibile est accurate definire, 

quantam partem fructus labores operariorum, quorum ple¬ 
rumque complures simul collaborant, et quantum machi¬ 
nae aliaque media productionis produxerint. Praeterea saepe 
talis fructus minimus vel etiam nullus est, e. g. si merces 
productae vendi nequeunt, si domus aedificata corruit, si 
ager grandine vastatur; hac igitur regula admissa etiam 
operarii ad omnia eiusmodi pericula subeunda condem¬ 
nandi essent, quibus plerique stabilitatem mercedis ex opere 
locato praeferent. Denique saepissime illud reale lucrum, 
quod socialistae prae oculis habent, omnino non adest, ut 
in ministeriis famuli domestici, in laboribus iudicis, magi¬ 
stri, medici. Nec satis congruit dignitati hominis laboris¬ 
que humani, ut labor secundum utilitatem pro aliis aesti¬ 
metur, non vero primum secundum valorem pro homine 
ipso, quid nempe labor ipsi suisque praestare debeat. 

106 Obiectiones. 1 . Labor, utpote aliquid personae humanae, non est 

tractandus sicut merx, quae pretio venditur. Ergo contractus locationis 
operae non est admittendus. — Besp. D. non sub omni respectu 
C. non sub eo, qui attenditur in locatione, quatenus alteri traditus 
utilitatem affert Sd. non est similitudo N. non perfecta aequalitas, quia 
praetermittendum non est, laborem esse medium ad vitam sustentan¬ 
dam C. „Quod alicui recompensatur“, inquit S. Thomas, „pro retri¬ 
butione operis vel laboris, quasi quoddam pretium ipsius. 

2. Quantitas mercedis non ex indigentia operarii, sed ex valore 
sive fructu laboris eius metienda est; aliter: merces insta illa est, qua 
valor laboris retribuitur. — Besp. D. merces dimetienda est ex interno 
valore laboris, quem natnra operae humanae mdidit, ut nempe sit me¬ 
dium sufficiens vitae sustentandae G. ex fructu laboris, qui multum a 
condicionibus externis pendet, etiam deesse potest, saepe difficulter deter¬ 
minari potest Sd. simpliciter et per se N. secundum quid, quatenus e. g. 
per accidens merces minui potest, si condiciones extraordinariae adsunt C. 
“Valor laboris (Wert) non simpliciter idem est quod fructus (Leistung). 

3. Ex argumentatione in thesi allata, qua dicitur, operarios ius 
habere, ut per laborem se suosque sustentent, sequitur, hominem habere 
„ius ad laborem', quod socialistae praetendunt quodque reici solet. — 
Besp. N. Socialistae dicunt, hominem habere ius, ut ei labor concedatur. 
Ex argumentatione allata autem sequitur quidem, pro labore conducto 
mercedem tribuendam esse valori eius aequalem, non autem aliquem 
obligari, ut alteri occasionem laborandi procuret. Sed utique omnes et 
maxime auctoritas publica collaborare debent, ut talis condicio socialis 
producatur, in qua omnibus facultas laborandi praesto sit. 


fi 1, 2 q. 114 a. 1. 

*Art. 4. De mutuatione pecuniae 

De mutuatione in genere. Mutuatio sive mutuum (Dar- 107» 
lehensvertrag) est contractus, quo res primo usu consump- 
tibilis, e. g. panis, vinum alteri traditur ea condicione, ut 
certo tempore aliam aequalem reddat. Mutuatione tradi¬ 
tur realiter res in dominium alterius, qui eam utendo con¬ 
sumere potest, sed postea aliam rem eiusdem generis et 
bonitatis restituere debet. Mutuatio igitur a commodatione 
et locatione differt, quibus res, quae non primo usu con- 
sumptibilis est, ut ager vel domus, ita ad usum conceditur, 
ut postea eadem restituenda sit. 

Mutuatio per se contractus gratuitus est, ut praeter 
restitutionem nihil exigere liceat. Non enim exigere licet 
nisi illud pretio aestimabile, quo quis se in alterius favorem 
privat. Iam vero mutuum dans tantum re ipsa se privat, 
non autem usu aliquo a re distincto, qui praeterea pretio 
aestimabilis sit. Usus enim rei mutuo acceptae, e. g. vini, 
in consumptione eius consistit, non autem, sicut usus domus 
locatae, a re distinctus est. „Si quis ergo seorsum vellet 
vendere vinum et vellet seorsum vendere usum vini, ven¬ 
deret eandem rem bis/ 1 ) Sufficit igitur, ut, si mutuans re 
utatur, pro ea aliam aequalem restituat. Non enim utilitas, 
quam forte ex usu percepit, sed tantum onus mutuo dantis 
retribuendum est; „si aliquis multum iuvetur ex re alterius, 
quam accepit, ille vero, qui vendit, non damnificetur ca¬ 
rendo re illa, non debet eam supervendere, quia utilitas, 
quae alteri accrescit, non est ex vendente, sed ex condicione 
ementis. Nullus autem debet vendere alteri, quod non est 
suum/ 2 ) 

Itaque pro mutuatione ut tali nihil exigere licet. At- 108* 
tamen pro speciali onere, quod fortasse propter mutuationem 
subeundum est, retributionem postulare licet; „ille, qui 
mutuum dat, potest absque peccato in pactum deducere . . 
recompensationem damni, per quod subtrahitur sibi aliquid, 

fi 2, 2 q. 78 a. 1. — 2 ) Ib. q. 77 a. 1. Cf. De malo q. 13 a. 4. 

quod debet habere.* 1 ) Talia onera sive „tituli externi*, 
qui vocantur, iam ab antiquis scholasticis hi potissimum 
admittuntur: 1) lucrum cessans, quod mutuo dans lucratus 
esset, si rem ad aliud negotium adhibuisset, 2) damnum 
emergens, quod ex mutuatione oritur, 3) periculum sortis seu 
speciale periculum, quod timendum est, ne rem suam non 
iterum recipiat, quod onus pariter compensatione dignum est. 

*109 De mutuatione pecuniae. Nunc frequentissimum ob- 
iectum mutuationis pecunia est. Quae ab aliis rebus mu¬ 
tuandis non parum differt. Quae differentia nunc facit, ut 
pro eius mutuatione pretium sive fenus postuletur, mutuatio 
igitur non iam contractus gratuitus, sed onerosus evadat. 
Explicandum igitur est, qua ratione id permissum sit. 

*Th. 8. Pro pecunia mutuo data propter fertilitatem oeconomicam, quae ei nunc 
inest, fenus accipere licet. 

*110 Declar. Modo diximus, pro mutuatione rei consump- 
tibilis ut tali retributionem exigere non licere, sed tantum 
pro speciali onere, quod subeundum est, velut pro lucro 
cessante. Cum antiquitus in pecuniae mutuatione tales 
rationes externae rarae essent, per se vetitum et ab Ec¬ 
clesia prohibitum erat fenus accipere; fuisset enim fenus 
pro mutuatione ut tali. Ideo generatim fenus pro usura 
illicita habebatur. „ Propter hoe“, inquit S. Thomas, „se¬ 
cundum se est illicitum, pro usu pecuniae mutuatae acci¬ 
pere pretium, quod dicitur usura.* 2 ) Nunc autem inter 
fenus et usuram distinguitur. Fenus (Zins, 1’interet, interest) 
est retributio periodica, quae pro pecunia mutuo data ex¬ 
igitur. Usura (Wucher, Tusure, usury) est fenus illicitum; 
nunc igitur non omne, sed solum immoderatum fenus usura 
est. Etenim universalis nunc consuetudo fert, et ab Ecclesia 
permittitur, ut semper fenus exigatur. Soli fere socialistae 
contradicunt, qui unicum titulum proprietatis acquirendae 
laborem habent, et quidam alii, qui socialistarum principiis 
nimis accedentes reditus absque labore percipere vetant 

‘) Ib. q. 78 a. 2 ad 1. — *) 2, 2 q. 78 a. 1. 


Thesis igitur rationem explicare intendit, ob quam nunc 
fenus percipere liceat. De qua re non eadem apud omnes 
est sententia. Dicimus, rationem hanc esse, quod nunc 
natura pecuniae alia facta sit, quatenus non iam sterilis 
sit ut antea, sed frugifera seu productiva, ut proinde ex 
contractu mutuationis effectus sit contractus quasi locationis 
rei frugiferae, ad instar locationis agri. 

Demonst. Qui ex contractu in utilitatem alterius usu lll* 
rei frugiferae se privat, iure ab altero proportionatam re¬ 
tributionem exigere potest. Atqui pecunia propter condi¬ 
ciones oeconomicas hodiernas est res frugifera et mutuo 
dans eius usu se privat. Ergo pro pecunia mutuo data 
propter fertilitatem oeconomicam retributionem proportio¬ 
natam exigere licet, quae fenus dicitur. 

Demonst. min. Pecunia ex se quidem sterilis est, cum 
ex se tantum medium commutationis sit ideoque usu con¬ 
sumatur et domino pereat. Tantum per adiuncta externa 
frugifera evadere potest, non utique physice, quasi novam 
pariat pecuniam sicut arbor fructus, sed oeconomice, qua¬ 
tenus ex eius usu per se, facile et ubique, non solum per 
accidens et speciali arte adhibita lucrum percipi potest. Iam 
vero ita nunc est. Nam propter facilem et universalem 
communicationem, industriae et commercii frequentiam ac 
varietatem omnibus praesto est facultas, ut pecuniam 
etiam minimam, in negotiis quaestuosis collocare vel ut 
pecunia res stricte frugiferas, velut agros, silvas, machinas 
emere possint; ut igitur talibus rebus frugiferis et produc¬ 
tivis aequivalere censenda sit. Antiquitus autem talis fa¬ 
cultas raro tantumque arte adhibita et in magnis pecuniae 
summis aderat, communiter autem pecunia otiosa manebat. 

Itaque nunc titulus ille adest, cui etiam veteres scho¬ 
lastici ius ad retributionem accipiendam concedebant, nempe 
lucrum cessans, quod mutuo dans lucratus esset, si pecu¬ 
niam ad aliud negotium applicasset, vel, quod in hac re 
idem fere dicit, damnum emergens. (Accedit etiam nunc 
frequentius quam antiquitus periculum sortis, quod timen¬ 
dum est, ne mutuo accipiens pecuniam non restituat.) 

* 1 - Aliae sententiae iustitiam fenoris aliter explicare conantur; quarum 
aliquae modo tantum loquendi, aliae autem magis a sententia nostra 
discedunt. 

1. Aliqui dicunt, fenus esse iustam retributionem pro emolumento 
alteri praestito. Quod approbari ' potest, si emolumentum intellegitur 
illud, quod quis ex pecunia haurire posset, attamen alteri cedit, non 
autem si intellegitur illud emolumentum alterius. Propterea formaliter, 
quod alter utilitatem ex pecunia accepta haurit, non licet mihi ipsi retri¬ 
butionem exigere, sed tantummodo pro onere proprio, quod subire debeo. 

2. Boehm-Bawerk iustitiam foenoris ex eo repetit, quod capitale 
hodiernum alteri traditum pro me maius pretium habeat quam illud, 
quod post annum a debitore recepturus sim, quae differentia fenore 
compensetur. Attamen quaeritur, cur pecunia nunc maioris pretii sit quam 
anno futuro. Certe non propter solam temporis differentiam, sed prop¬ 
terea, quia per pecuniam hodiernam intra annum lucrum accipere possum. 

3. Quidam, ut Ratzinger, distinguunt contractum mutuationis pro¬ 
ductivum et consumptimun, prout pecunia credita ad res proprio usui 
necessarias comparandas vel ad lucrum faciendum adhibeatur. In con¬ 
tractu consumptivo fenus esse illicitum, in alio autem licitum, quod 
pecunia sit productiva. 1 ) — Resp. Cum pecunia nunc semper produc¬ 
tiva sit ideoque creditor semper lucro se privet, numquam contra 
iustitiam (etsi forte contra caritatem) fenore accipiendo peccat. 

4. Cum ex saec. 17. leges civiles saepe permitterent, ut fenus 
acciperetur, multi theologi iustum eius titulum quaerentes docebant, 
contradicentibus aliis, fenus lege civili legitimum reddi, quae propter 
bonum commune fenus imperare et creditori proprium facere valeat; 
boni communis enim interesse, ut superfluae peeuniae commercio tra¬ 
dantur ideoque creditoribus, ut alliciantur, aliquod fenus tamquam prae¬ 
mium detur. — Resp. a) Ex dictis colligitur, opus non esse ad legem 
civilem recurrere, b) Hodiernae leges non intendunt fenus iustum reddere, 
sed eius iustitiam supponunt; haec etiam opinio hominum est. c) Si 
leges fenus creditori proprium facere intenderent, etiam eius mensuram 
determinare deberent; sed fere ubique leges fenus restringentes abro¬ 
gatae sunt. 

*li 3 Obieetiones. 1. Ex admissione fenoris sequitur, ut quis 
absque ullo labore divitiis frui queat, dum alii gravi labori 
insudare debent. Quod sane iniustum est. Etenim „si 
quis non vult operari, nec manducet" (2 Thess. 3, 10). — 
Eesp. Etiam aliis modis, velut ex praediis hereditate accep¬ 
tis accidere potest, ut quis sine magno labore reditus ac¬ 
cipiat, quod propterea iniustum dici nequit. Apostolus 
tantum monet, ne quis pigram vitam ducat neve aliis 
oneri sit. Immo bonum universale postulat, ut reditus 

’) Alias sententias vide fuse expositas apud E. v. Bohm-Bawerk, 
Geschichte u. Kritik der Kapitalzins-Theorien 4 (1921). 


absque labore praesto sint, quibus provisum sit aegrotis 
vel iis, qui cultui divino, vitae contemplativae, ministeriis 
caritatis, scientiis se dant. Attamen, quantum fieri potest, im¬ 
pedienda vel restringenda est accumulatio talium divitiarum, 
quae solum individuali commoditati inserviunt. Ceterum 
teste experientia divitiae, quae e solis fenoribus proveniunt, 
incertam stabilitatem habent. 

2, Ex usu fenoris magna alia incommoda sequuntur: in¬ 
stituta pecuniaria ingentes pecuniarum summas colligunt ita¬ 
que damnosam dominationem in rem oeconomicam, socialem, 
politicam exercent, cupiditati lucrandi amplissimus aperitur 
campus, plurimi sub iugo debitorum gemunt et corruunt. 

Ergo usus fenoris accipiendi tollendus est. — Resp. Ergo 
sequitur, ut mala ex abusu capitalium oriunda sanari et 
abusus paulatim tolli debeant, quatenus per privatos, per 
status sociales, per auctoritatem civilem et per internatio- 
nalem Statuum cooperationem produetivitas lucrativa pe¬ 
cuniae inter debitos limites coerceatur. Sed non propterea 
ipse usus fenoris ut talis damnandus est. Per abusum 
etiam aliae institutiones utilissimae, ut typographia, magna 
damna afferunt. Generatim valet: maneat usus, tollatur 
abusus. Praeter alia aliquod remedium ad eiusinodi dam¬ 
na praecavenda hoc erit, ut propensio illa frequens pecu¬ 
nias quam plurimas mutuas sumendi ad tentanda nova et 
magna negotia temperetur et plerumque illa tantummodo 
negotia incipiantur, quae propriis mediis ad finem adduci 
possunt. 

3. Ita parvus nummus per multos annos usque ad 
pretium ingentis montis aurei crescere posset. Quod ab¬ 
surdum est. — Resp. D. si vita socialis tantum legibus 
mathematicis regeretur Tr. si simul legibus mutabilitatis 
humanae regitur, quae vix umquam stabilem eiusmodi 
multiplicationem permittunt N. 

De prohibitione fenoris per Ecclesiam. 1. Ex saec. 4. 114* 
SS. Patres vix non omnes fenus exigere seu usuram exer¬ 
cere iniustum esse docuerunt. Pariter Concilia et Pontifices 
medio aevo ac postea fenus accipere generaliter tamquam 

iniustum damnarunt. Eadem fuit theologorum et canoni- 
starum doctrina. 

Apud antiquos Assyrios, Babylonios, Graecos fenus 
accipiebatur. Leges quoque Romanae antiquae plerumque 
fenus tolerarunt vel expresse permiserunt. Sapientes autem, 
Plato, Aristoteles, uterque Cato, Seneca, Plutarehus fenoris 
postulationem parum probarunt. S. Scriptura V. T. (Lev. 
35,36; Ezech. 18,8 13) vetat, ne Israelitae inter se fenus 
accipiant. Tamen permittit (Deut. 23,19), ut fenus ab aliis 
postulent; nam quia gentes finitimae fenus exigebant, certe 
etiam ab Israelitis, incongruum fuisset his vetare, ne etiam 
ipsi fenus ab iis postularent, praesertim cum spes pecu¬ 
niam creditam recipiendi non aeque certa esset sicut in¬ 
ter populares. 

*115 Quod prohibitiones Ecclesiae attinet, e. g. Cone. Vien¬ 
nense (1311) dicit: „Si quis in illum errorem inciderit, ui 
pertinaciter affirmare praesumat, exercere usuras non esse 
peccatum, decernimus eum velut haereticum puniendum." 
Cone. Later. V (1515) usuram prohibitam ita definit: „Ea 
est propria usurarum interpretatio, quando videlicet ex usu 
rei, quae non germinat, nullo labore, nullo sumptu nullove 
periculo lucrum fetusque conquiri studetur." 1 ) Benedictus XIV 
in encycl. „Vix pervenit" ad episcopos Italiae (1745) gra¬ 
ves poenas antea contra usuram latas confirmavit. Idem 
Pontifex dicit: „Omne lucrum ex mutuo praecise ratione 
mutui perceptum omni iuri, naturae scilicet, divino et eccle¬ 
siastico, illicitum esse perpetua fuit et est catholicae Ec¬ 
clesiae doctrina". 2 ) Quam sententiam igitur falsam dicere 
catholicis non licet. 

Eandem doctrinam communi consensu theologi et ca- 
nonistae docuerunt eamque hac potissimum ratione confir¬ 
marunt, quod iustitia seu aequivalentia laedatur, si pro 
mutuatione pecuniae, quae non sit frugifera usuque con¬ 
sumatur, plus retribuendum sit, quam tributum fuerit. Cf. 

’) Gf. documenta Scripturae et Ecclesiae collecta apud Lehmkuhl 
I n. 1301 ss., Vermeersch, Quaestiones de iust. 2 n. 358 ss. — a ) De 
synodo 1. 10 c. i n. 2. 


S. Thomas 2,2 q. 78 a. 1 (n. 110). Sed simul et quidem 
eo magis, quo magis mutata paulatim condicione oecono¬ 
mica pecuniae lucra afferebant, etiam permiserunt, propter 
lucrum cessans similesque titulos externos fenus expos¬ 
cere. Neque Ecclesia id prohibuit. Multo minus vetuit, 
ne aliis modis ex pecunia superflua lucrum compararetur, 
e. g. contractu societatis vel emptione censuum, qua ius 
emitur, ut ex aliqua re tradita certa pensio annua per¬ 
cipiatur. 1 ) 

Nunc autem Ecclesia permittit, ut fenus exigatur et H6* 
quidem generatim absque speciali titulo externo in singulis 
casibus demonstrando. Complura exstant eiusmodi responsa 
Rom. Congregationum; quorum primum fuit responsum 
S. Officii 18. Aug. 1830: „non sunt inquietandi". Codex 
luris canonici c. 1543 haec docet: „In praestatione rei fun- 
gibilis non est per se illicitum de lucro legali pacisci, nisi 
constet, ipsum esse immoderatum, aut etiam de luero 
maiore, si iustus ac proportionatus titulus suffragetur." 

C. 549 praescribit, ut in monasteriis monialium „post pri¬ 
mam professionem dos in tutis, licitis ac frugiferis nomini¬ 
bus collocetur". Idem mos collocandi pecunias ad censum 
universalis est in administrandis bonis ecclesiasticis Romae 
et alibi. 

2. Discrimen inter recentem et veterem praxim ex eo 117* 
declaratur, quod pecunia nunc communiter oeconomice fru¬ 
gifera est, ex saec. 4. autem usque ad recentiora tempora 
non fuit. Neque Ecclesia doctrinam mutavit. Semper enim 
idem tenuit principium et adhuc tenet, in mutuatione non 
plus repeti posse, quam alteri traditum sit, ergo antiqui¬ 
tus per se tantum pecuniam sine compensatione lucri ces¬ 
santis, nunc autem etiam hanc compensationem. 

3. Ergo repudianda est accusatio 2 ), qua dicitur Ecclesia 118* 
naturam pecuniae ignorasse et profectum industriae et 
commercii impedivisse, a) Ecclesia errore decepta non est. 

Secundum Aristot., Polit. III23. — 2 ) Praecipuo auctore W. Ende- 

Studien in der romisch-kanonischen Wirtschafts- und Rechts- 
geschichte (1875—83). 

Antiquitus enim pecunia tantum per accidens productiva 
esse potuit. Ideo lege communi fenus interdicendum fuit, 
exceptionibus quibusdam admissis, b) Neque Ecclesia pro¬ 
fectum impedivit. Nam semper praesto erant et adhibe¬ 
bantur alii modi iusti, quibus ex pecunia superflua lucrum 
percipi poterat, nempe emptio censuum et contractus socie¬ 
tatis. c) Neque vituperandum est, quod leges Ecclesiae 
condicionem oeconomicam paulatim mutatam non praeve¬ 
nerunt, sed potius secutae sunt. Legislatio enim, maxime 
ecclesiastica, conservativa esse debet. Forte concedendum 
est, theologos paulo serius animadvertisse, adiuncta mutata 
esse, d) Ecclesia avaritiae fortiter se opponens necessarium 
praesidium pauperibus contra duros oppressores attulit, de 
quibus ecclesiastica documenta et alia testimonia historica 
gravissime conqueruntur, e) Nunc vix iam multi inveniun¬ 
tur in rebus oeconomicis antiquis vere periti, qui praxim 
Ecclesiae damnent, non pauci autem inter acatholicos, qui 
eius fortitudinem in pauperibus defendendis laudent. 


Pars secunda 

Etliica socialis 

Sectio I 

De societate in genere 

Quae usque adhuc tractavimus, hominem individualem 
spectant, quatenus secundum se, ut homo, non vero ut in 
societate vivens, tamquam civis vel paterfamilias, sumitur. 
Attamen homines non solitarii, sed varie inter se socialiter 
coniuncti vivunt atque vivere debent. Singuli enim non 
in omnibus sibi sufficiunt, sed a pueris, ut nascantur, edu¬ 
centur, instruantur, ut denique necessaria corporis mentis¬ 
que bona obtineant, multiplici aliorum auxilio et sociali 
cooperatione in familia, municipio, in Statu aliisque socie¬ 
tatibus indigent idque eo magis, quo perfectior culturae 
gradus assequendus est. Ordo autem moralis universum 
vitae ambitum ideoque etiam relationes sociales considerat. 
Quare etiam de his in ethica tractandum est. An tequam 
vero de particularibus societatibus agemus, aliqua generalia 
de societatis natura, fine et generibus praemittenda sunt. 

Nomen societas late et strictius sumitur. Late accep¬ 
tum significare solet generatim complexionem hominum vi¬ 
tae commercium inter se habentium; ita de modo loqui¬ 
mur, quo quis domi et in societate se gerat, loquimur de 
commercio sociali, de socialibus dotibus, virtutibus, dam¬ 
nis. Secundum hanc significationem non de multis socie¬ 
tatibus sermo fit. Nomen autem strictius sumitur, si de 
certis et multis societatibus, de litteraria, commerciali, reli¬ 
giosa, civili sermo fit. Nomen ita acceptum significat, id 
quod mox uberius exponetur, unionem stabilem plurium 
ad communem finem obtinendum. Eiusmodi societates 

Donat, Etliica spee. Q 

plurimae sunt, aliae per naturam, aliae per liberam homi¬ 
num institutionem fundatae. Inquirendum igitur est, quid 
his omnibus commune sit. 

120 Quamquam homines semper socialiter vixerunt, tamen 
scientificae tractationes de vita sociali tempore antiquiore 
haud frequentes inveniuntur. Primi fere Plato et Aristote¬ 
les eiusmodi expositiones, sed fere tantum de societate ci¬ 
vili, elucubrarunt. Sancti Patres et veteres scriptores ec¬ 
clesiastici de officiis quidem et iuribus socialibus praestan¬ 
tia doctrinae documenta posteris reliquerunt, attamen ple¬ 
rumque sine scientffica tractatione, praeter Augustinum 
(De civitate Dei). Sequenti aetate S. Thomas de princi¬ 
piis iuris vitaeque socialis, civilis maxime, praeclare agit, 
cuius doctrinae innixi postmodum s. 16. insignes viri docti 
Franc. de Vittoria, Dom. Soto, Molina, Suarez, de Lugo 
aliique ius privatum et publicum copiosis expositionibus 
illustrarunt. Recentiore tempore, praesertim ex s. 18., cum 
graves mutationes politicae et oeconomicae attentionem in 
res sociales intensius converterent, inquisitiones sociales 
magna acceperunt incrementa et nunc in immensum auc¬ 
tae sunt. Principia catholica encyclicae Leonis XIII et ency- 
clica Quadragesimo Pii XI illustri modo exposuerunt. 

De rebus socialibus nunc complures scientiae agunt, 
quae varias earum partes considerant, historia, psychologia, 
ethica, oeconomia nationalis, scientia politica et ea prae¬ 
sertim, quae se peculiari nomine Sociologiam vocat. [Socio- 
logia ea scientia nunc vocari solet, quae de vita sociali 
generatim spectata (et quidem praesertim de rebus oecono¬ 
micis et B quaestione sociali") agit. Ceterum de eius defi¬ 
nitione non est plenus consensus. 

Th. 9. Societas est unio stabilis plurium ad communem finem assequendum 
(1. p.). Omni autem societati necessaria est auctoritas seu ius membra 
efficaciter in finem societatis dirigendi (2. p.). 

121 Demonst. 1. p. Societatis ea definitio statuenda est, 
quae communi concipiendi et loquendi usui congruit. Atqui 

talis est definitio statuta. Ergo societas definienda est unio 
stabilis plurium ad communem finem assequendum. 

Deci, et dem. min. Societas dicenda est unio plurium; 
sufficiunt autem duo, ut in societate coniugali. Unio autem 
stabilis est, quia coniunctio penitus saltem transitoria ad 
opus breve perficiendum, e. g. ad ludum faciendum, ad 
incendium exstinguendum, proprie societas vocari non 
solet. Porro requiritur, ut unio fiat ad communem finem 
assequendum; itaque societas non est unio tantum phy¬ 
sica seu collectio qualiscumque simul commorantium, sed 
coniunctio intellegentiarum et voluntatum in communem 
finem assequendum. Quae coniunctio moralis est, in eo 
sita, quod membra ad cooperandum in communem finem 
mutuis officiis et iuribus adstringuntur, et quidem vel libera 
conventione statutis, si societas libera est (societas com¬ 
mercialis), vel lege superiore impositis, si necessaria sive 
obligatoria est (societas civilis). Sine officiis enim et iuri¬ 
bus in hominibus, quales nunc sunt, unio stabilis ad 
cooperandum in communem finem constare nequit. Sed 
haec coniunctio moralis, utpote vera unio stabilis, etiam 
sufficit, ut societas adsit et permaneat, etsi fortasse ipsa 
cooperatio non amplius adsit; ideo societas matrimonialis 
peimanet, etsi conspiratio voluntatum coniugum nulla iam 
adsit. 

Socii societatem constituentes materia, unio autem, 122 
qua fiunt societas, forma societatis dicitur. 

Non immerito societas organistius vocatur, quia, sicut 
organismus ex multis membris entitate et functionibus diffe¬ 
rentibus, attamen in unum finem conspirantibus componitur, 
sic etiam plerumque societas ex compluribus partibus diver¬ 
sis coalescit, nimirum ex subiecto auctoritatis ut capite et 
ex variis membris, saepe etiam ex minoribus societatibus 

sibi incorporatis, quae omnia in communem finem tendunt._ 

Eadem etiam persona moralis appellatur, quia sicut per¬ 
sona physica praedita est propria activitate et fine, pro¬ 
priis officiis et iuribus. Si legitime constituta et praesertim 
si obligatoria et necessaria est, respectu externorum ius 

fi* 

habet, ut cum debita libertate in finem sibi praestitutum 
tendere possit, respectu membrorum autem ius habet postu¬ 
landi, ut ad finem necessaria praestent, sed simul etiam 
officium habet curandi, ut membra cum debita proportione 
bonum commune participent. 

123 Demonst. 2. p. In societatibus passim invenimus aliquam 
dirigendi potestatem sive auctoritatem, cui omnes se sub¬ 
mittere debent. Asserimus igitur, talem auctoritatem in omni 
societate necessariam esse. Quod facile ostenditur, si antea 
paucis indolem auctoritatis socialis exponimus. 1 ) 

A) Auctoritas est ius membra efficaciter in finem socie¬ 
tatis dirigendi. Auctoritas enim socialis ab omnibus intel- 
egitur potestas moralis ad dirigenda membra societatis, 
quod indicant nomina imperator, gubernator, director, et 
quidem ius efficaciter dirigendi, cum potestate scilicet prae¬ 
ceptiva et etiam coactiva. Denique ius est dirigendi ad 
finem societatis. Nam activitas membrorum, quatenus mem¬ 
bra sunt societatis, tantum finem societatis respicit; quae 
igitur ad finem societatis non spectant, valide imperari 
nequeunt. Itaque finis auctoritatis remotus est finis societatis 
psius, finis autem proximus est dirigere in illum finem. 

Auctoritas descripta est auctoritas abstracte sumpta. 
Quae tamen necessario in aliquo subiecto, in persona phy¬ 
sica vel morali, inest. Auctoritas concrete sumpta est hoc 
subiectum iure dirigendi instructum. 

124 B) Auctoritas in omni societate necessaria est. 1. So¬ 
cietas est unio stabilis plurium ad communem finem asse¬ 
quendum seu unio copulata officiis et iuribus necessariis 
ad finem cooperando obtinendum. Atqui talis unio esse 
nequit, nisi adsit auctoritas seu ius efficaciter dirigendi ad 
illum finem. Etenim a) saepe multa membra non sufficienter 
cognoscunt, quomodo finis obtinendus. sit. Praeterea ple¬ 
rumque magna adest studiorum et iudiciorum diversitas de 
aptitudine et necessiate mediorum, et reapse saepissime 

i) De auctoritate enim sociali loquimur. Praeterea etiam de auc¬ 
toritate testis, de auctoritate scientifica sermo fit. Auctoritas generalissime 
sumpta dici potest idoneitas alicuius, ut alterum sibi obnoxium faciat. 

finis etiam variis mediis obtineri et activitas socialis varie 
disponi possunt. Propterea potestas adesse debet, quae 
haec prae aliis eligat et praescribat, b) Sine auctoritate 
non adesset efficacia cooperationis, quippe quae propter 
hominum egoismum et desidiam in subeundis oneribus defi¬ 
cit, nisi legibus et coactione succurratur. — Aliter. Sicut 
personae individuali necessaria est rationalis voluntas diri¬ 
gens potentias in finem, ita personae collectivae necessaria 
est potestas moralis dirigens membra. 1 ) 

2. Eadem necessitas ex hoc colligitur, quod ubique 
in societatibus auctoritas invenitur. 

Ex demonstratione allata perspicitur, necessitatem auc¬ 
toritatis non tantopere de aliqua societate ideali, quae co¬ 
gitari possit, sed de humana asseri, qualis in his terris est, 
et quidem stabili seu proprie dicta. Si qui enim ad breve 
iter faciendum unionem ineunt (quae tamen proprie societas 
non dicitur), auctoritate vix indigent. 

Nola. 1. Natura societatis poscit, ut auctoritas seu ius 125 
efficaciter dirigendi membra adsit. Ideo auctoritas societati 
essentialis et ingenita est. Subiectum, in quo est, nonnum¬ 
quam etiam per naturam societatis determinatur, ut in 
familia; plerumque autem hominibus designandum relin¬ 
quitur. 

Accuratius inquirunt, utrum auctoritas proprietas societatis, an 
vero potius pars essentiae (licenda sit. Videtur affirmandum esse, auc¬ 
toritatem in omnibus vel multis societatibus ad essentiam pertinere, 
quatenus in .unione morali stabili', quae essentiam societatis constituit, 

1 includitur. Nempe in multis saltem nou potest intellegi adesse unio 

vinculis moralibus ad communem finem obtinendum aptis constituta, 
nisi simul includatur ius efficaciter dirigendi membra ad finem, velut 
in Ecclesia, ad cuius essentiam spectat, quod in Summo Pontifice fun¬ 
data est, vel in societate filiali, cuius finis educatio est, vel etiam in 
societate civili. 

2. Auctoritas, utpote praecipuum principium unionis 126 
in societate, ipsa etiam una esse debet. Sed inter plura 
subiecta dividi potest. 

3. Quia auctoritas principium dirigens est, etiam prae¬ 
cipuum principium activitatis a societate exercitae est. In 

subiecto auctoritatis directa cognitio et intentio flnis ac 
mediorum necessaria est, in subditis autem magna ex parte 
sufficit indirecta, quatenus volunt, quod auctoritas prae¬ 
cipit. Ideo activitas socialis principaliter iis, qui auctori¬ 
tatem participant, imputatur, subditis autem tantum secun¬ 
dum cognitionem et libertatem, qua cooperantur, sed eo 
magis, quo magis regimen participant. Quia tamen aucto¬ 
ritas nomine societatis agit, societas ea agere dicitur (ut 
principium quod), quae auctoritas agit (ut principium quo). 
Haec conexio auctoritatis cum societate facit, ut (per trans¬ 
lationem) auctoritas eodem nomine, quo societas, appelletur. 
E. g. Status modo totam societatem civilem modo solum 
regimen significat. 

127 De fine societatis. 1. Diversitas et perfectio societatum 
potissimum ex fine pendet; scilicet ex proximo, in quem 
cooperatio sociorum immediate fertur. Nam quia societas 
nihil aliud est quam unio plurium in certum finem obti¬ 
nendum, tota sua natura in hunc finem dirigitur, qui igitur 
naturam eius internam determinat, ut alia sit pro alio fine, 
alia in societate religiosa, alia in civili, litteraria, merca¬ 
toria. (Sed praeterea etiam diversus modus in finem ten¬ 
dendi essentialem diversitatem causare potest.) 

Finis proinde etiam norma est, secundum quam de 
perfectione societatis, de perfectione naturae, status, activi¬ 
tatis eius iudicandum est. Eo perfectior societas est, quo 
praestantior eius finis est, quo aptiora sunt media et quo 
melius adhibentur, quo perfectior denique (habitualis) om¬ 
nium cooperatio est. Proinde nobilior est societas religiosa 
quam mercatoria, nobilior scientifica quam lusoria; neque 
perfectior ille Status est, qui magnitudine vel administra- 
tionis legumque complexione eminet, sed ille potius, qui 
constitutionis legumque aptitudine excellit. 

128 2. Societas numquam sibi ipsi finis esse potest, quia 
propter finem adest. Finis est bonum ab ipsa distinctum, 
nempe vel bonum externum, ut cura aegrotorum, vel bonum 
membrorum et quidem vel aliquorum, ut educatio filiorum 
in societate filiali, vel bonum commune omnium a singulis 


debita proportione participandum, ut in societate civili. 
Societas igitur sui ipsius conservationem et augmentum in¬ 
tendere potest et debet, sed tantum ut medium ad finem. 

3. Finis semper honestus esse debet. Alioquin nulla 
obligatio conspirandi in finem et proinde, quia haec obli¬ 
gatio ad formam societatis spectat, nulla societas adesse 
potest. Consociatio igitur latronum vel anarchistarum vera 
societas non est. 

Divisiones societatis. Distinguuntur: 1. Societas natura- 129 
lis et non naturalis (libera). Societatis naturalis illa est, 
cuius essentia specifica et eatenus etiam exsistentia per 
naturam determinatur, quatenus saltem morali necessitate 
in hominibus oritur, etsi fortasse causa proxima conventio 
libera sit. Talis est societas civilis, matrimonialis (quae pro¬ 
xime ex consensu oritur), filialis. Alia dicitur non naturalis. 

2. Societas perfecta et imperfecta. Societas perfecta ea 130 
est, quae sibi sufficit ad finem suum consequendum ideoque 
ex alia non pendet; tales sunt Status et Ecclesia. Societas 
imperfecta non sufficit sibi ad finem consequendam ideoque 
pars alterius societatis et dependens est, ut familia, dioe¬ 
ceses Ecclesiae, provinciae regni. 1 ) 

Affi n is est divisio in societatem independentem et depen¬ 
dentem. Una societas ex alia pendere potest vel in omnibus 
vel tantum in aliquibus suis actibus atque vel ita, ut ei 
positive obsecundare vel ut saltem non repugnare debeat; 
praeterea vel directe vel indirecte pendere potest. Una 
ab alia directe pendet, si alteri ratione sui seu respectu 
finis proprii subest, qui scilicet idem etiam ab altiore 
societate directe intenditur; sic provincia subest Statui. 
Indirecte pendet, si alteri subest tantum ratione altioris 
finis ab hac posteriore intenti, seu si ipsa et altior societas 
ad eandem rem sub diversa ratione referuntur, ut igitur 
ius altioris praevaleat et inferior obsecundare debeat. Sic 
familia subest Statui et Status (e. g. quoad scholas) Ecclesiae. 

’) «Sic Ecclesia societas est genere et iure perfecta, cum adiu- 
menta ad incolumitatem actionemque suam necessaria voluntate bene- 
ficioque conditoris sui omnia in se et per se possideat.' Leo XIII, 
Immortale Dei. Cf. 1, 2 q. 90 a. 2 ad 3; De regim. prine. I 1. 

131 3. Spectato fine distinguitur societas naturalis et super- 

naturalis, religiosa et non religiosa et aliae plurimae. 

4. Spectato corpore distinguitur societas simplex, ut 
matrimonialis, et composita, quae ex minoribus societatibus 
coalescit, ut Status. 

5. Societas publica et privata, a) Primo dicitur illa pu¬ 
blica, cuius finis ad omnes spectat; tales sunt Status et Eccle¬ 
sia. Societas privata est pars publicae; eius finis non ad omnes 
spectat. 1 ) — b) Aliter illa vocatur publica, quae a societate 
publica sub a) descripta „iuribus publicis" instructa est seu ali¬ 
quo modo eius iura et potestatem participat; e. g. eius potes¬ 
tas in membra sua eiusque ordinationes etiam ab auctoritate 
publica firmantur, vel politiam (Polizei) habere potest etc. 


*Sectio II 

*De familia 

*132 Inter omnes societates natura et momento prima est 
familia, utpote totius vitae socialis atque vitae humanae 
universae primum seminarium, cuius recta indole et pro¬ 
speritate salus humana maxime continetur. Familia una 
quidem societas est, a natura instituta, sed ex duabus 
partialibus societatibus componitur, quarum prima est matri¬ 
monialis inter coniuges, altera filialis inter parentes et 
liberos. F ami liae ipsi ita constitutae plerumque tertia societas 
instar complementi naturalis accedit, societas herilis, inter 
parentes filiosque una et famulos altera ex parte intercedens. 

*Art. I. De societate matrimoniali 

*133 Societas matrimonialis ea est, quae inter coniuges inter¬ 
cedit. Vocatur etiam simpliciter matrimonium. Matrimonium, 

1 ) „Finis societati civili propositas pertinet ad universos, quoniam 
communi continetur bono, cuius omnes et singulos pro portione compotes 
esse ius est. Quare appellatur publica .. Contra vero, quae in eius velut 
sinu iunguntur societates, privatae habentur et sunt, quia videl. illud, 
quo proxime spectant, privata utilitas est.“ Leo XIII, Rerum novarum. 

quod ex se institutio naturalis est, in hoc ordine a Christo 
simul in signum suae cum Ecclesia unionis et in dignitatem 
sacramenti evectum est (Ephes. 5, 25). Quare theologi de 
eo accurate tractant, ut hoc loco compendio uti liceat. Sed 
quia institutio matrimonialis nunc vehementer impugnatur, 
utilissimum est etiam scire, quaenam sit in hac re purae 
rationis seu legis naturalis postulatio. 

Matrimonium intellegitur et semper intellectum est 
coniunctio stabilis viri et feminae ad prolem generandam 
et educandam et ad vitae auxilium legitime inita. Infra 
ostenditur, hanc vere esse genuinam matrimonii naturam. 

»Coniunctio stabilis* seu diuturna concipitur, quo a vago 
sexuum consortio discernitur (etsi plena insolubilitas in no¬ 
tione communi matrimonii nondum formaliter continetur, 
tamen proprietas eius est, ut infra demonstrabitur). „Ad 
prolem generandam et educandam* destinari dicitur, quo 
finis principalis indicatur. Denique .legitime inita* dicitur; 
videlicet supponitur, pactum matrimoniale non esse aliqua 
lege, naturali vel positiva, legitime irritatum. Matrimonium 
ita definitum est .matrimonium in facto esse* ; quod impri¬ 
mis prae oculis habemus. Eius causa, consensus matri¬ 
monialis, .matrimonium in fieri* vocari solet. 

Matrimonium stabile et insolubile homini grave onus 134* 
imponit. Quare mirum non est, quod non tantum apud 
paganos veteres gentesque incultas varia eius contaminatio 
invenitur, sed hodie etiam apud gentes cultas, cum magna 
vigeat legis auxiliique divini neglectio atque libidinis vincen¬ 
dae impotentia, sanctitas matrimonii vehementer violatur et 
impugnatur. Matrimonium non res religiosa, sed mere civilis 
esse dicitur ideoque potestati Ecclesiae eripitur civilique 
traditur. Sed etiam recta principia naturalia de matrimonio 
evertuntur. Ubique voce et scriptis, vel popularibus vel 
scientiae fuco illitis, defendunt, hodiernam Christianam ma¬ 
trimonii formam et generatim ethicam sexualem obsoletis 
adnumerandam esse opinionibus; matrimonium non a na¬ 
tura institutum, sed hominum moribus inductum esse, 
proinde etiam pro humano lubitu mutatis temporum con- 

dicionibus mutari et abrogari posse. Naturam tantum facul¬ 
tatem vitae procreandae et vehementem ad eam quomodo¬ 
cumque exercendam impulsum dedisse; qui igitur matri¬ 
monio naturaliores et sanctiores sint ideoque immerito intra 
matrimonii claustra detineantur. Itaque vel omnino ius liberi 
amoris defendunt vel certe matrimonii stabilitatem et iura 
ita infirmant, ut fere penitus dilabatur. Vel etiam novas 
matrimonii species tamquam praesentibus condicionibus 
accommodatiores commendant: matrimonium ad tempus 
(Zeitehe), matrimonium ad experimentum (Versuchsehe), 
matrimonium amicale (Kameradschaftsehe), quod totam 
matrimonii licentiam sibi vindicat desumpto tamen indis¬ 
solubili vinculo et exclusa prole (nisi postea uxores vitae 
communionem in plenum matrimonium converterint). Prae¬ 
terea passim, omni pudore seposito, ludis scenicis, fabulis 
amatoriis, imaginibus cinematographicis sanctitas matri¬ 
monii conculcatur vel deridetur. Scientifica autem ethica 
moderna, quae potius principia secundum mores, quam 
mores secundum immutabilia principia fingere solet, com¬ 
muniter fere solubilitatem matrimonii docet et commer¬ 
cium extramatrimoniale vel ipsam polygamiam cum magna 
indulgentia tractat vel haud raro defendit. Legislatio 
denique civilis magna ex parte huic matrimonii et ethicae 
sexualis laxationi consentit et praesertim amplam matri¬ 
monii solubilitatem concedit. 

Haec postulant, ut, quid lex naturae de matrimonio 
doceat, solide exponantur. 

*Th. 10 . Matrimonium secundum institutionem naturae est coniunctio stabilis viri 
et feminae, cuius finis primarius est generatio et educatio prolis, 
secundarius vero auxilium coniugum (1. p.). Lege naturae matri¬ 
monium etiam insolubile est (2. p.). 

*135 Declar. 1. Affirmamus, essentiam et finem matrimonii 
immutabiliter per naturam determinari, non vero ex hominum 
voluntate pendere, ut secundum arbitrium hoc vel alio modo 
iniri vel exerceri possit. Et quidem dicimus, naturam matri- 

monio duplicem finem, per stabilem coniunctionem obti¬ 
nendum, praestituere, primarium et secundarium. Finis 
primarius est dignitate et necessitate principalis, quia per 
naturam directe seu proxime intenditur bonum que generis 
humani spectat. Secundarius non quidem accidentalis est, 
attamen indirecte tantum sive remote intenditur et potissi¬ 
mum bonum personale coniugum respicit. 1 ) Praeter hos 
fines matrimonio internos a contrahentibus saepe etiam 
fines externi, ut honores, intenduntur. 

2. Insolubilitas, quam defendimus, in eo sita est, quod 136* 
vinculum matrimoniale nullo pacto, nec intrinsecus volun¬ 
tate coniugum nec extrinsecus auctoritate humana, solvi 
potest. Sed nihil prohibet, quomimus „divortio imperfecto* 
separatio coniugum quoad habitationem fiat, manente vin¬ 
culo matrimoniali. Insolubilitas igitur plus dicit quam stabi¬ 
litas, quae in 1. p. asseritur et facilius conceditur. Sed 
eaedem fere rationes, quae matrimonium stabile esse poscunt, 
etiam insolubilitatem exigunt. 

Matrimonium ab exordio generis humani lege positiva divina 
insolubile statutum est. Postea aliqua dispensatio divinitus concessa est, 
quam tamen Christus, matrimonium ad pristinam nobilitatem reducens, 
revocavit (Gen. 2, 20 ss., Mt. 19, 25 ss.), ut nunc matrimonium lege 
divina positiva ex parte hominis penitus insolubile sit. 

Sed demonstrari potest, etiam lege naturali prohiberi, quominus 
matrimonium voluntate humana umquam solvatur. Affirmant aliqui, 
e. g. Bellarminus, Sanchez, legem naturae non obstare, quominus 
matrimonium non quidem ad arbitrium, attamen propter certas causas 
solvatur, velut propter sterilitatem. Sed verius cum S. Thoma (4 sent. 
d. 33 q. 2 a. 1 2: C. gent. III 123) aliisque dicendum esse videtur, lege 
naturali solutionem semper vetari. Etiam documenta ecclesiastica edi¬ 
cunt, insolubilitatem lege naturali postulari. Pius IX reprobavit pr. 67 
syll.: „Iure naturae matrimonii vinculum non est indissolubile, et in 
variis casibus divortium proprie dictum auctoritate civili sanciri potest.” 

Leo XIII in encycl. Quod apostolici 1878 dicit: „Nostis enim, . . rectam 
huius [domesticae] societatis rationem, secundum naturalis iuris neces¬ 
sitatem, in indissolubili viri ac mulieris unione primo inniti.” 

Demonst. 1 . p. 1 . Matrimonium, ut ex eius notione vul- 137* 
gari ab omnibus admissa egrediamur, est societas inter 


L ) Haec consentiunt doctrinae catholicae. C. I. C. c. 1013 § 1 haec 
docet: ^Matrimonii finis primarius est procreatio atque educatio prolis, 
secundarius mutuum adiutorium et remedium concupiscentiae.” 

virum et feminam ad commercium coniugale initum. Iam 
vero institutio naturae exigit, ut haec societas sit stabilis 
coniunetio viri et feminae eiusque finis primarius sit gene¬ 
ratio et educatio prolis, secundarius autem auxilium con- 
iugum. Ergo. 

(1) Matrimonium secundum institutionem naturae finem 
habet generationem et educationem prolis. 

a) Instructio physiologica utriusque sexus, quae est pri¬ 
mum fundamentum matrimonii, et ipsum commercium con- 
iugale ex institutione naturae essentialiter et primo ordinantur 
in generationem prolis, rem gravissimam, quippe ex qua 
propagatio generis humani tota pendet. Eundem finem 
primum ex eadem naturae institutione impetus ille sexualis 
habet homini inditus, qui ad matrimonium ineundum impellit. 

b) Per eandem naturae institutionem matrimonium 
finem habet educationem prolis generatae. Nam natura exigit 
educationem prolis, quae sine alieno auxilio vivere et ad 
statum convenientem adduci nequit. Et quidem per se 
poscit, ut educatio a parentibus fiat. Etenim a) natura 
officium educandi certe illis per se imponit, qui infanti 
coniunctissimi sunt quorumque quasi pars infans est (quo 
maior est coniunetio, eo magis urget lex amoris) et qui 
praeterea infanti beneficium vitae ita contulerunt, ut 
simul hanc eius inopiam causarent. Aliis verbis: educatio 
est necessarium complementum et naturalis continuatio 
generationis, proinde sicut natura ordinavit parentes ad 
generationem, ita ordinat ad educationem, quia generationem 
non intendit nisi convenientem. |3) Natura parentes peculiari 
ad educandum aptitudine instruxit, matri tribuens tenerum et 
minuta curantem amorem, patri autem maturum iudicium, 
constantiam, vim laborandi et defendendi, utrique autem 
naturalem liberorum dilectionem, sine quo onus educationis 
intolerabile esset et liberis male provideretur. 

(2) Matrimonium ex institutione naturae etiam finem 
habet auxilium coniugum, nempe 

a) Auxilium in cotidiano vitae commercio. Goniuges 
enim, utpote qui arctissimam inter se unionem ad unam 




nuasi personam inierunt, intimo amicitiae amore eoque 


deliberato et constanti coniuncti esse debent; ex quo amore 
sponte mutuum auxilium in vitae oneribus communiter 
portandis sequi debet. Hoc auxilium speciatim educatio 
diuturna et onerosa postulat. Et postulat etiam generalis 
exigentia humana. „ Sicut naturalis ratio dictat, ut homines 
simul cohabitent, . . ita etiam eorum, quibus indigetur ad 
humanam vitam, quaedam opera sunt competentia viris, 
quaedam mulieribus. Unde natura movet, ut sit quaedam 
viri ad mulierem associatio, in qua est matrimonium." 1 ) 

Huic auxilio natura virum et feminam adaptavit eos tali 
indole physica et psychica instruendo, qua invicem com¬ 
pleant. Sed praeter hoc auxilium domesticum etiam aliud, 
spirituale, sibi praestare debent, ut videlicet se iuvent ad 
internum hominem plenius in dies formandum omnemque ' 
virtutem exercendam. 

b) Natura etiam exigit ad periculum incontinentiae 
evitandum, ut adsit honestum remedium concupiscentiae, a 
qua penitus abstinere plerisque nimis difficile est. Quod 
aliud esse nequit nisi stabile matrimonium (cf. 1 Cor. 7, 1). 

Manifestum autem est, generationem et educationem, 139* 


quae proxime et directe a natura intenduntur bonumque 
generis humani spectant, finem primarium, auxilium autem 
coniugum, quod indirecte potius vel remote intenditur bonum¬ 
que personale spectat, secundarium esse. — Magni momenti 
est hunc ordinem finium inculcare. Multi enim nunc expresse 
affirmant, consortium amoris et amicabile vitae consortium 
in matrimonio principale esse, ut procreatio prolis tamquam 
minus principale illi fini cedere debeat et negligi possit; 
quo abusus matrimonii excusatur. Mutuum quidem amorem 
et auxilium matrimonium omnino postulat, attamen non 
necessario amorem actualem, quasi hoc amore desinente 
ipsum etiam desinat, sed exigentialem sive officium amoris; 
neque id ita, ut hoc officium totam vel primam naturam vin¬ 
culi matrimonialis constituat, sed ut sit proprietas ex prima 
matrimonii essentia emanans. Primum constitutivum essen- 



1 ) Suppi, q. 41 a. 1. Gf. Gen. 2, 18. 

tiae matrimonii est mutuum ius ad generationem faciendam, 
quo maxima unio coniugum constituitur, quae ulterius officium 
intimi amoris secum fert. Attamen ex hoc non sequitur, ut 
hic finis primarius etiam in matrimonio ineundo semper 
primaria causa movens esse debeat. Sed potest finis secun¬ 
darius motivum principale esse et saepe est, dummodo hic 
finis operantis fini primario operis recte subordinetur. 

*140 (3) Eadem lege naturae postulatur, ut hic duplex finis 

per stabilem coniunctionem viri et feminae obtineatur. Etenim 
a) Quod finem primarium et quidem generationem 
attinet, natura non solum postulat, ut generatio fiat, sed 
etiam ut fiat modo homine digno, tuto, generi humano 
non pernicioso. Iam vero, si coniunctio transitoria et vaga 
permitteretur, cupiditas nullo freno coerceretur, homo ad 
condicionem bruti et infra eam laberetur et unio maritalis 
ex amicitiae statu, qui naturaliter esse debet, in puram 
libidinis unionem degeneraret. Consortium vagum etiam 
(praetermisso sanitatis periculo) sterilitatem parit. Educatio 
autem ab utroque parente facienda requirit, ut certum sit, 
quis sit pater fihi; instabili autem coniunctione pater plerum¬ 
que incertus redditur. Praeterea educatio per multos annos 
protrahitur, immo quia unius educatione nondum finita 

novi liberi nascuntur, in senectute demum finiri solet. _ 

Idem exemplum naturae demonstrat: »Quaecumque animalia 
sunt, in quibus femina non sufficit ad educationem prolis, 
mas et femina simul post coitum commanent, quousque 
necessarium est ad prolis educationem.' M Unde cum neces¬ 
sarium sit, marem feminae commanere in omnibus anima¬ 
libus, quousque opus patris necessarium est proli, naturale 
est homini, quod non modicum tempus, sed diuturnam 
societatem habeat vir ad determinatam mulierem.' 1 ) 

b) Quod autem finem secundarium spectat, auxilium 
coniugum coniunctionem stabilem requirere manifestum est. 

*‘U1 Itaque matrimonium egregia institutio est non solum 
in bonum coniugum, sed maxime etiam in utilitatem ge- 

*) G. gent. III 122. Ista diuturna coniunctio praesertim in avibus 
et simus invenitur. 


De societate matrimoniali 95 

neris humani. Est enim seminarium propagationis, insti¬ 
tutum amicitiae, proxime iungens coniuges, remote autem 
cognatos, familias, nationes; est institutum honestatis, quo 
honestas et virtus inter coniuges firmatur coliturque et in 
liberos ac generationes derivatur; est institutum ordinis et 
constantiae, quo stabilitas familiarum, morum, traditionum, 
possessionum, classium socialium conservatur. Si qua natio 
igitur matrimonii reverentiam amittit, ad interitum accedit. 

2 . Confirmatio. Apud omnes gentes invenitur coniunctio 142* 
stabilis matrimonialis. Meretrices ubique, etiam inter parum 
cultas gentes, despiciuntur, et adulteria reprobantur. Quae 
universalis consuetudo signum naturalis institutionis est. 

De hypothesi promiscuitatis. Decenniis elapsis multi evolutionismi 143- 
ideis praeoccupati docebant, apud homines in primis evolutionis stadiis 
constitutos non exstitisse matrimonium, sed „promiscuitatem“ seu com- 
mnnism nm sexualem et apud gentes incultas adhuc exstare, ut igitur 
matrimonium institutio naturae vix dicendum esset (J. Bachofen, 

L. Morgan, J. Lubbock, Spencer, J. Lippert, J. G. Frazer, Bebet). Sed 
haec sententia, ante aliquot decennia adhibitis quibusdam factis appa¬ 
rentibus a priori constructa, nunc relicta est. Etenim 

1. Factis contradicit. Quod nunc rerum periti passim testantur. 1 ) 

2. Sine legitimis argumentis a priori conficta est. Praecipue haec 144* 
argumenta afferuntur: 

a) Ex gentibus primitivis colliguntur exempla sexualis pravitatis, 
et deinde supponitur, ea esse reliquias graduum primorum evolutionis 

’) Gf. e. g. W. Schmidt-Koppers, Gesellschaft uud Wirtschaft der 
Vfilker. Der Mensch aller Zeiten III 1 1925. — Ipsi evolutionis dar- 
winisticae assertores id testari coguntur. Wundt scribit: „ Vix aliud ad 
historiam evolutionis generis humani spectans inventum est, quod tam 
inopinatum tamque simul ad persuadendum accomodatum fuit et opi¬ 
niones hactenus late receptas ita destruxit, sicut certitudo de monogamia 
primitivi hominis.' «Magni momenti est, quod non cultura mono¬ 
gamiam creavit, sed ista una ex originalibus culturae condicionibus 
fuit.' („Es gibt kaum eine Entdeckung im Gebiet der Entwicklungs- 
geschichte der menschlichen Gesellschaft, die so iiberraschend und 
iiberzeugend zugleich bisher weit verbreitete Meinungen zerstort hat, 
vvie die Feststellung der Monogamie des primitiven Menschen/ «Wichtig 
ist, dafi nicht die ICultur die Monogamie erzeugt hat, sondem dafi diese 
eine der urspriinglichen Bedingungen der Kultur gewesen ist. “) Volker- 
psychologie VII, Die Gesellschaft I (1917) 203 208. .Hypothesis pro¬ 
miscuitatis . . caret reali fundamento et omni valore scientifico.' („But 
there is 'not a shred of genuine evidence for the notion that promiscuity 
ever formed a general stage in the social history of mankind. The 
hypothesis of promiscuity, instead of belonging, as Prof. Giraud-Teulon 
thinks, to the elass of hypotheses which are scientifically permissible, 
has no real foundation, and is essentially unscientific.“) The History of 

universalis humanae. Sed talia facta aeque et melius explicantur ex 
degeneratione morali, qualis etiam in nationibus cultis observatur. 
Porro si iste esset communis gradus eyolutionis universalis, similis 
matrimonii neglectio in omnibus gentibus incultis inveniretur, quod 
minime verum est. 

b) Proferunt „ius maternum', quod nonnumquam vigeat (Baeh- 
ofen, Mc. Leunan). Nimirum apud nonnullas gentes liberi apud matrem 
vivunt, quae subiectum dominii, praesertim agrorum est, et ab ea nomen 
et hereditatem accipiunt, pater vero extra hanc fa mili am in propriae 
matris familia vivit. Ex quo inferunt, tale .ius maternum* (Mutterrecht, 
Matriarcat, Motherright) aliquando universale fuisse et ante praesens 
ius paternum praecessisse. Id vero tantum ex eo declarari posse, quod 
pater incertus fuerit, videlicet propter promiscuitatem. — Attamen 
a) talis mos ex aliis causis prodire potuit, vel ex polygamia (Wester- 
marck), quae saepe secum ferebat, ut singulae uxores cnm liberis suis 
separatim habitarent, qui tunc secundum matres distinguebantur, vel 
plerumque ex eo, quod mater, quae plantas agrosque colebat, etiam 
domina agrorum et ita centrum vitae socialis effecta est (Schmidt- 
Koppers). 3) Ethnologi hodierni unanimi consensu negant, hoc ius 
maternum umquam universale fuisse. 

c) Ostendunt, apud aliquas gentes evenire, ut non duae personae» 
sed duae series, hinc virorum, illinc mulierum inter se communi quasi 
matrimonio mutuoque quodam communismo copulentur, praesertim 
aliqui fratres una et aliquae sorores altera ex parte (Gruppenehe, 
group-marriage). Ex tali more postea universaliter matrimonium pro- 
diisse. — Sesp. a) Nullibi talis mos inveniri potest. Si raro particularis 
quaedam et limitata eiusmodi communitas reperitur, ex degeneratione 
orta est. 3) Magis etiam negandum est, ex talibus factis particularibus 
universalem istam conclusionem sequi. 

d) Nonnullae gentes eodem nomine patrem et patris matrisve 
fratres, pariter matrem et amitam (materteram), fratres et consobrinos 
designant; hoc pariter ex eo tantum evenire posse concludunt, quod 
pater ignotus fuerit (Morgan). — Eesp. Nunc constat, haec nomina non 
consanguinitatem, sed gradus aetatis significare, ut igitur nomen patri 
patrisque fratri commune potius .senior (propinquus)" vertendum sit. 

Demonst. 2 p. Lex naturae postulat, ut matrimonium 
finem sibi praestitutum ita obtineat, sicut decet naturam 
humanam individualem et socialem. Atqui neque finis pri¬ 
marius, multo minus secundarius ita obtineri potest, si 


Human Marriage 133. ,In aliquo opere priore [.Historia matrimonii 
humani*] demonstrare conatus sum, vetisimillimum esse, nullum 
fuisse in historia sociali generis humani gradum, in quo matrimonium 
non exstiterit.* (,In a previous work I have endeavoured to show that 
in ali probability there has been no stage in the social history of 
mankind where marriage has not existed.*) The Origin and Develop- 
ment of the Moral Ideas H (1908) 364. 


matrimonium insolubile non est. Ergo lege naturali matri¬ 
monium insolubile est). 

Demonst. min. (premendo complura ex argumentis, qui¬ 
bus supra stabilitas matrimonii demonstrata est). 

1) Finis primarius et secundarius postulant, ut matri¬ 
monium sit status arctissimae amicitiae, ad quam etiam 
naturalis amor coniugalis inclinat. Amicitia autem natura 
sua perpetua est eoque magis, quo arctior est, „cum vera 
caritas finem nesciat". 1 ) Praeterea, ut primum adest timor 
sive spes futurae solutionis, foventur suspiciones, coniuges 
non iam adiguntur, ut invicem se accommodent, crescit 
providentia rerum propriarum et languescit cura mutua. 

2) Si spes matrimonii solvendi exclusa non est, peri¬ 
clitatur honestas generationis et honestas publica. Etenim 
propter vim libidinis, humanam inconstantiam et gravitatem 
matrimonii non cessant excitari nova desideria, sollicitationes, 
adulteria et matrimoniorum, solvendorum machinationes. 
Itaque matrimonii insolubilitas est praesidium dignitatis et 
libertatis personalis contra concupiscentiae tyrannidem, fir¬ 
mamentum voluntatis constantiaeque moralis adversus mu¬ 
tabilitatem affectus, praesidium virilitatis contra mollitiem, 
triumphus spiritus super carnem. 

3) Periculum oritur, ne educatio filiorum communium 146* 
debito amore destituatur vel neglegatur. Si autem parentes 
reapse separantur aliisque copulantur, educatio non potest 
non maximum detrimentum capere. 

4) .Si quis mulierem assumens tempore iuventutis, 
quo et decor et fecunditas ei adsunt, eam dimittere posset, 
postquam aetate provecta fuerit, damnum inferret mulieri 
contra naturalem aequitatem. “ 2 ) 

5) Matrimonium in honum sociale ordinatum est, ut sit 
institutum amoris, honestatis, ordinis et stabilitatis; quod 
esse desinit, ut primum vincula familiarum firmitate pri¬ 
vantur vel scinduntur. 3 ) Accedit, quod matrimonium gra- 

') Augustinus, De nupt. et eoncup. I 10. — *) C. gent. III 123. — 

) H uc etiam spectat, quod S. Thomas nonnumquam animadvertit: 
.Possessiones ad conservationem naturalis vitae ordinantur; et quia 
Donat, Ethica spec. 7 

viter vitiatur, quia spes solutionis impellit ad matrimonia 
leviter ineunda. 

*147 Damna allata maxime propterea funesta iudicanda sunt, 
quia, si matrimonii solutio humanae voluntati non penitus 
subtrahitur, propter cupiditatem et matrimonii molestias 
excusationes et praetextus ad separationes faciendas usque 
frequentiores inveniuntur, ut iam nullum relinquatur medium 
ad matrimonii firmitatem conservandam. Quod numeri 
statistici matrimoniorum solutorum nunc gressu constanti 
et festino crescentes demonstrant. — Neve dicatur, id vi¬ 
tari, si solutio auctoritate civili regatur. Nam legislatores 
civiles et iudices hac in re etiam propriam causam agunt, 
quare magna indulgentia vel etiam positivae machinationes 
timendae sunt; id quod reapse accidere pariter videmus. 
Praeterea animadvertendum est, matrimonium et familiam 
natura praecedere Statum, proinde in iis, quae sibi neces¬ 
saria sunt, ex eo non pendere. 

*148 De dispensatione ab insolubilitate. Insolubilitas excludit 
solvendi facultatem ex potestate humana. Aliqua solubilitas 
enim, dummodo ne humano arbitrio, sed soli dispensationi 
divinae committatur, non tollit finem essentialem matri¬ 
monii, ut simpliciter naturae contraria dicenda sit. Ideo 
in causis extraordinariis a Deo, cuius dominio et providen¬ 
tiae iura coniugum et bonum commune subsunt et qui 
ea aliter compensare potest, dispensatio seu potius per¬ 
missio concedi potest. (Itaque lex naturalis prohibens solu¬ 
tionem non absoluta est, sed condicionata, „nisi Deus aliud 
permittat 0 ; quare non dispensatione proprie dicta, sed per¬ 
missione opus est.) 

*149 Hac ratione insolubilitas matrimonii secundum S. Tho- 
mam dicitur pertinere ad secunda praecepta naturae?) Prae- 

naLuralis vita, quae conservari non potest in patre perpetuo, quasi 
quadam successione secundum speciei similitudinem conservato in filio 
secundum naturam, est conveniens, ut in his, quae sunt patris, succedat 
et filius. Naturale est igitur, ut sollicitudo patris ad filium maneat usque 
ad finem vitae suae; si igitur sollicitudo patris de filio causat etiam in 
avibus convenientiam maris et feminae, ordo naturalis requirit, quod 
usque ad finem vitae in humana specie pater et mater simul comma¬ 
neant.' Ib. Cf. 3 q. 67 a. 1. — ‘) Cf. e. g. 3 q. 65 a. 2; q. 67 a. 2. 


I 

cepta prima praecipiunt, quae ad finem essentialem neces¬ 
saria sunt, quorum igitur oppositum recto ordini simpliciter 
adversatur et malum est, secunda autem praecipiunt, quae 
sunt fini incongrua, quorum oppositum igitur minus decet. 

Objectiones. 1 . Si finis primarius matrimonii generatio 150* 
esset,’naturae contradiceret matrimonium inire cum propo¬ 
sito communi servandi continentiam (matrimonium Iosephi- 
num). — Resp. N. Matrimonium requirit, ut ius mutuo 
tradatur, non autem ut usus iuris fiat. 1 ) 

2. Si educatio a parentibus aliis traditur vel ad men¬ 
tem socialistarum civitati committitur, non iam opus est 
matrimonio stabili. — Resp. N. a) Etiam propter alias ra¬ 
tiones matrimonio stabili opus est; b) Rectae educationi 
repugnat et per se prohibitum est, ut educatio independenter 
a parentibus aliis committatur. Sed nihil obstat, quominus 
parentes partem eius aliis, velut institutis, committant, qui 
tunc nomine parentum agunt. 

3. Ex convictu matrimoniali nonnumquam gravia mala 
oriuntur et quidem saepe ex unius culpa. Ergo aequum 
est tunc matrimonium solvere. — Resp. D. ant. quae tamen 
mala individualia minora sunt malis communibus, quae ex 
matrimonii solubilitate sequerentur C. secus N. Matrimonii 
molestiae, quae penitus deesse non possunt, ad profectum 
moralem coniugum conferunt. Ceterum si valde graves 
sunt, divortio imperfecto tolli possunt. 

4. Si sterilitas adest, finis matrimonii, bonum prolis, 
obtineri nequit. Ergo tunc solutio fieri potest. — Resp. 

D. non obtinetur bonum prolis particulare et hoc per acci¬ 
dens C. non obtinetur, si matrimonium insolubile manet, 
bonum prolis generale, quod alioquin periclitaretur N. 

5. Matrimonium est contractus libero consensu initus. 

Ergo eodem consensu solvi potest; proinde „matrimonium 
coactum 0 („Zwangsehe°) ius personale violat. — Resp. D. 
ant. est contractus liber, sed insolubilis C. solubilis, ut alii 
contractus N. 



') 3 q. 29 a. 2. 

6. Matrimonium debet esse unio amoris. Ergo desi¬ 
nente amore desinere debet. — Besp. D. ant. unio amoris, 
qui tantum in sympathia naturali et inclinatione sensuali 
consistit, quae cito transit N. quae in dilectione deliberata 
et constanti consistit Sd. i. e. matrimonium non potest 
esse, nisi adsit officium huius amoris C. nisi adsit, ipsa 
dilectio actualis N. 

7. Amor sexualis est res maxime personalis, ideo homo 
hac in re liber, non vero coactioni subiciendus est. — 
Besp. N., propensionem sexualen esse rem mere persona¬ 
lem. Sed in bonum commune ordinata est, ideoque ex 
arbifrio individuali eximenda et in stabilem ordinem bono 
sociali adaptatum redigenda fuit, quae simul praesidium 
libertatis personalis contra concupiscentiae servitutem est. 

8. Matrimonium stabile unius cum una moribus iam 
sublatum est. Ergo non est inhaerendum antiquatae ethi¬ 
cae. — Besp. D. ant. universaliter N. alicubi Sd. quatenus 
non observatur G. quatenus haec transgressio simpliciter 
legitima habetur N. N. cons., tum quatenus asseritur, prop¬ 
ter transgressiones relinquendam esse legem veterem, tum 
quatenus affirmatur, hanc ethicam esse antiquatam, i. e. non 
iam convenientem. 

^151 Nota. 1. Ergo lege naturae prohibetur omnis actus libi¬ 
dinosus sive externus sive internus, praeterquam intra matri¬ 
monium secundum finem matrimonii. Nam omnis talis actus, 
non solum ipsa seminis effusio, sed omnis concupiscentiae 
actus et interna delectatio venerea ex institutione naturae 
ordinatus est in generationem et quidem non quamlibet, 
sed qualem natura humana ob propriam hominis dignitatem 
et bonum commune postulat; quae solum in matrimonio locum 
habet. Si enim liceret modo vago talibus indulgere, per 
vehementissimam vim, quae libidini inest, mens misere in 
servitutem carnis subiugaretur itaque dignitas personae 
humanae et imaginis Dei destrueretur, non raro ipsa sanitas 
corporis perderetur, maxima educationi pernicies inferretur 
et ipsa generis humani propagatio periclitaretur; matrimo¬ 
nium enim propter onera, quae imponit, in favorem liberae 

libidinis vitaretur. Itaque extra matrimonium actum con¬ 
cupiscentiae ponere gravis inordinatio est contra naturam. 

2. Ergo lege naturae etiam vetita est frustratio concep- 152* 
tionis, sive intra sive extra matrimonium, vitiando actum 
coniugalem ita, ut generatio prolis impediatur. Qui mos 
nunc instar pestis grassatur, matrimonia maculat, numerum 
liberorum in annos minuit et in eo est, ut nobilissimis natio¬ 
nibus perniciem inferat. Cum actus coniugalis a natura in 
hunc gravissimum finem ordinatus sit, ut prolem generet, 

qui eum de industria vi sua destituunt, graviter contra 
naturam peccant. 1 ) Quod autem contra naturam et in se 
malum est, neque ad sanitatem matris servandam neque 
ad effugiendam egestatis difficultatem in alendis liberis fieri 
debet. His difficultatibus vitandis alia remedia quaerenda 
sunt, velut continentia, illis praesertim temporibus, quibus 
maior adest prolis generandae probabilitas. 2 ) 

3. Quia tantum est momentum morale et sociale matri¬ 
monii, etiam conveniens est, ut filii illegitimi non iisdem 
fruantur bonis socialibus sicut legitimi, et aliquo modo 
dedecus parentum participent. 

De unitate matrimonii. Praeter insolubilitatem comme- 153* 
moranda est altera matrimonii proprietas, unitas, quae si¬ 
mili ratione lege naturali postulatur. Unitas matrimonii in 
eo sita est, quod unus vir cum una muliere coniungitur. 
Unitati igitur adversantur polyandria seu coniunctio com¬ 
plurium virorum cum una femina et polygamia (seu potius 
polygynia) sive coniunctio unius viri cum compluribus feminis. 

Polyandria perimit primarium finem matrimonii, tum 
generationem, quia mulierem sterilem reddere solet, tum 


*) .Contra naturam agunt et turpe quid atque intrinsece inhonestum 
operantur." Pius XI. Casti connubii. — s ) .Neque contra naturae ordinem 
agere ii dicendi sunt coniuges, qui iure suo recta et naturali ratione 
utuntur, etsi ob naturales sive temporis sive quorundam defectuum 
causas nova inde vita oriri non possit. Habentur enim tam in ipso 
matrimonio quam in coniugalis iuris usu etiam secundarii fines, ut 
sunt mutuum adiutorium mutuusque fovendus amor et concupiscentiae 
sedatio, quos intendere coniuges minime vetantur, dummodo salva 
semper sit intrinseca illius actus natura ideoque eius ad primarium 
finem debita ordinatio." Casti connubii. 

educationem, quia patrem incertum reddit et etiam unitatem 
pacemque vitae domesticae aufert. Polygamia finem prima¬ 
rium non quidem penitus tollit, attamen obstat, quominus 
convenienter obtineatur. Nam concupiscentiae non tam 
remedium, quam potius incitamentum suppeditat, educationi 
subtrahit viri cooperationem, violat aequalitatem, quae 
amicitiae maxime propria esset, et mulierem in ancillae 
gradum deprimit. Denique pacem impedit propter uxorum 
et liberorum aemulationem. Idcirco polyandria lege naturae 
absolute, polygamia autem, sicut solubilitas, ita matrimonio 
contraria dicenda est, ut nulla voluntate humana, sed tantum 
dispensatione legislatoris divini permitti possit. 1 ) 

Unitas sicut insolubilitas initio divina voluntate posi¬ 
tiva instituta et post aliquam dispensationem in V. T. con¬ 
cessam a Christo iterum restituta est (Gen. 2, 20; Mt. 19). 

*154 Religio christiana mulieris patrona facta est. Aetate praeehristiana 
et etiam nunc apud gentes nonchristianas uxores fere communiter loco 
ancillarum vel servarum habentur. Aristoteles (Pol. I 2) id de antiquis 
barbaris testatur; sed etiam aput veteres Graecos et Romanos mulier 
in parvo habebatur honore. Scelera servituti ubique annexa, polygamia, 
matrimonii frequentissima solutio et corruptio mulierem honore priva¬ 
bant. 8 ) Religio christiana mulierem viri sociam (Gen. 2) constituit, 
matrimonio unitatem et insolubilitatem et vincula amoris restituit 
idemque in gradum sacramenti et in signum unionis Christi cum Ecclesia 
evexit. In Virgine autem Dei Matre mulierem eximio honore ornavit. 

*155 De auctoritate mariti. Sicut in omni societate stabili, 
ita etiam in matrimonio aliqua auctoritas necessaria est, 
qua cooperatio ad finem matrimonii dirigatur. Haec auc¬ 
toritas ex institutione naturae in marito est. Nam ille cen¬ 
sendus est ad hoc regimen natura destinatus, quem na¬ 
tura generatim multo aptiorem ad id instruxit. Is autem vir 
est, qui generatim feminam superat maturitate iudicii et 
constantia, virium animique fortitudine, aptitudine ad negotia 
obeunda. Generatim et per se vir aptior est spectato sexu; 
per accidens contingere potest, ut aliqua femina dotibus in¬ 
dicatis virum superet. Non tamen propterea auctoritatem 
possidet. Natura enim ea respicit, quae per se fiunt. Itaque 

‘) i sent. d. 33 q. 1 a. 2 (Suppi, q. 65 a. 2.) — 2 ) Cf. inter alia 
A. Wei£, Apologie 19; II 17, 8. 

auctoritas in matrimonio immediate per naturam et Deum 
viro collata est, ut non pendeat ex consensu uxoris. 

Sed gubernatio viri non talis sit, qualem pater in filios 156* 
vel magistratus in subditos vel dominus in famulos exercet, 

Sed maiore cum honoratione et aequalitate sociata sit, utpote 
quae exercetur in sociam; mulier „subiciatur pareatque viro 
in morem noii ancillae, sed sociae" 1 ). Neque proinde haec 
subiectionis lex iubet obedire quibuslibet viri votis rationi 
vel uxoris dignitati parum congruentibus. Eadem, „ad gra¬ 
dum et modum quod attinet, varia esse potest pro variis 
personarum, locorum, temporum condicionibus; immo si 
vir officio suo defuerit, uxoris est vices eius in dirigenda 
familia supplere". 2 ) 

De possessione bonorum in matrimonio lex naturae 
et christiana nihil praescribunt, sed ideae matrimonii con¬ 
formius videtur esse, ut saltem bona in matrimonio acquisita 
communia sint. Bona ante matrimonium.a singulis possessa 
facilius divisa manere possunt, et interdum talis divisio 
securitati et dignitati uxoris opportuna esse potest. Attamen 
si coniuges discedunt, leges positivae recte de bonorum 
divisione normas praescribunt. 

Defensores immoderatae emancipationis feminarum, ex 157* 
falsis principiis de libertate et aequalitate omnium proficis¬ 
centes, iura et activitatem feminarum amplificare appetunt 
usque ad plenam aequalitatem cum viro idque non solum 
in rebus politicis, oeconomicis, socialibus, sed etiam in fa¬ 
milia, postulantes, ut femina eadem iura ac vir in educa¬ 
tionem, res domesticas, in proprietatem habeat et ab auc¬ 
toritate viri eximatur. Praecipue socialistis haec postulatio 
propria esse solet. Propugnatores eorum docent, in statu 
primitivo quondam omnes homines penitus aequales fuisse, 
speciatim matrimonium et familiam non fuisse talia, qualia 
nunc sint, sed vitam omnibus fuisse communem sine diffe¬ 
rentia iurium et sine dominatione viri. Saepe asserunt, 
hodiernam viri dominationem ortam esse ex proprietate 

*) Leo XIII. Encycl. Arcanum 1880. — ! ) Encycl. Casti connubii. 

privata, cuius dominus vir effectus sit et quae huic impe¬ 
rium contulerit; „viri imperium in matrimonio', aiunt, «ortum 
est ex dominatione oeconomica et cadit cum ea". 1 ) 

Istam doctrinam reprobandam esse (quatenus auctori¬ 
tatem in familia respuit) ex dictis colligitur. 1. Indubium 
quidem est, feminas quoad iura coniugalia et servandam 
castitatem viris omnino aequales esse ideoque merito certari 
contra «praerogativa" virorum hac in re pro honore femi¬ 
narum. 2. Attamen ratione et fide constat, in rebus ad 
* 

fines matrimonii spectantibus penes virum esse auctoritatem 
in mulierem. Etsi enim spectata tantum natura communi 
aequales sunt, spectato tamen simul sexu inaequales sunt. 

*158 De contractu matrimoniali. 1. Matrimonium Libero con¬ 
sensu ineundum est, quia non natura determinatum, sed 
singulis liberum est, num et cum quo coniugium ineant, et 
quia matrimonium status amicitiae isque onerosus est, qui 
amorem et libertatem supponit. Hic consensus verus con¬ 
tractus est, quo contrahentes invicem ius concedunt ad 
generationem prolis ita faciendam, sicut natura matrimonii 
exigit. Sed ab aliis contractibus eo differt, quod contra¬ 
hentes matrimonium quidem libere inire, eius naturam 
autem mutare non possunt, quippe cuius finis, insolubilitas, 
unitas immutabiliter natura determinata sunt, ut contractus 
aut talis sit, qualem natura exigit, aut nullus sit. 

Etiam perspicitur, contractum matrimonialem, licet non 
immediate in Deum referatur, tamen peculiari modo cum 
religione conecti, quatenus gloria Dei salusque aeterna con¬ 
trahentium, liberorum et generationum maxime ex matri¬ 
monio pendeant eiusque officia speciali religionis auxilio 
indigeant. «Hanc ob causam nuptiae apud illos [populos] 
non sine caeremoniis, auctoritate pontificum, ministerio sacer¬ 
dotum fieri saepe consueverunt."*) 


’) F. Engels. «Die Vorherrschaft des Mannes in der Ehe ist ein- 
fache Folge seiner okonomischen Vorherrschaft und fallt mit dieser von 
selbst.* Der Drsprung d. Familie, des Privateigentums u. des Staates 24 
(1931) 72. Quod opus desumptum est ex L. Morgan, Ancient Society 
(1877). Cf. n. 64. — *) Leo XIII, Eneycl. Arcanum. 


2. Contractui matrimoniali ex iure naturali vel positivo 159* 
impedimenta obstare possunt et quidem vel «dirimentia", 
quae eum invalidum, vel «impedientia", quae eum illicitum 
reddunt. 

Impedimentia dirimentia ex iure naturae sunt: (1) ligamen sive 
matrimonium cum alia persona iam initum, (2) error substantialis de 
persona, quacum matrimonium initur, vel de aliqua qualitate; quae 
condicio sine qua non consensus est, quia sic consensus requisitus non 
adest, (3) impotentia perpetua ad generationem perficiendam matrimo¬ 
nium praecedens, (4) consanguinitas in primo gradu lineae rectae (inter 
parentes et filios) et probabilius etiam in aliis gradibus lineae rectae 
idque potissimum propter reverentiam; praeterea probabiliter consan¬ 
guinitas in primo gradu lineae lateralis (inter fratrem et sororem). 

(5) Metus iniuste incussus ad matrimonium ineundum secundum alios 
(Sanchez, Lugo, Schmalzgrueber, Gasparri) iure naturali matrimonium 
non dirimit, quod generatim contractus ex tali metu initus validus 
sit (sed alias rescindibilis); secundum S. Thomam autem aliosque 
(Reiffenstuel, Ballerini) dirimit, quod valere nequeat sine plena liber¬ 
tate initus contractus perpetuus amicitiam inducens et gravissima onera 
imponens, in quo etiam medium alias possibile, rescindibilitas, non 
iam adhiberi possit. 

3. Contractus matrimonialis etiam iure positivo regitur, quod im- ICO* 
pedimenta quoque statuere valet. In hoc ordine matrimonium bapti¬ 
zatorum ipsum, quoniam sacramentum est, uni auctoritati Ecclesiae 
subest. Tantum effectus eius civiles ad potestatem civilem spectant. 

In ordine naturae autem omnia matrimonia et in hoc praesenti ordine 
etiam matrimonia non baptizatorum auctoritati civili subiecta esse viden¬ 
tur (scilicet spectatis iis, quae non iam lege naturali determinata sunt). 

Haec fuit communis antiquorum theologorum et canonistarum sententia, 
quam postea aliqui (Taparelli, Perrone, Liberatore) reliquerunt, quae 
tamen nunc iterum communis facta est (D’Annibale, Ballerini, Gasparri, 
Lehmkuhl, Wernz, alii). Idque merito. Nam multa mala orirentur, si 
sine restrictione omnia matrimonia permitterentur. Cum igitur per 
solam legem naturalem non sufficiens in hac re determinatio adsit, 
lege positiva complenda est. Iam vero in ordine naturali et quoad 
matrimonia non baptizatorum non exstat potestas competens praeter 
civilem. Concordat etiam praxis Ecclesiae, quae matrimonia infidelium, 
si legibus patriis irritantibus contradicunt, invalida habet. 


‘Appendix. De caelibatu 

Naturalismus hodiernus, qui a recta aestimatione finium 161* 
idealium et religiosorum alienus est, vehementer offenditur 
abstinentia a matrimonio, quam caelibatus catholicus pro¬ 
fitetur; eum naturae repugnantem, homini impossibilem 
ideoque immoralem esse dicit. 

Caelibatus vocatur stabilis abstinentia a matrimonio et 
quidem imprimis illa, quae virtutis causa eligitur. Cone. 
Trid. (s. 24 cn. 10) decernit: „Si quis dixerit, statum con- 
iugalem anteponendum esse statui virginitatis vel caelibatus 
et non esse melius ac beatius manere in virginitate aut 
caelibatu, quam iungi matrimonio, A. S.“ Idem fere est 
iudicium rationis naturalis. Sed patet, caelibatum solum 
effectum suum obtinere, si cum perfecta castitate observe¬ 
tur, i. e. si quis non tantum a ligamine matrimoniali, sed 
etiam ab omni delectatione venerea abstineat. 1 ) 

*Th. ii. Caelibatus legi naturae minime contrarius (l.p.),$ed (sivirtutis oausa 
suscipitur) etiam matrimonio nobilior est (2. p.). 

-M62 Demonst. 1. p. Caelibatus legi naturae contrarius esset, 
si vel lex naturalis singulos ad matrimonium ineundum 
obligaret, vel si caelibatus homini impossibilis ideoque ne¬ 
cessaria causa inhonestatis esset. Atqui neutrum est. Ergo. 

Demonst. min. 1) Obligatio tantum adesset, si matri¬ 
monium singulorum ad perfectionem sive prosperitatem 
humanam, vel individualem vel socialem, necessarium esset. 
Atqui ad perfectionem individualem simpliciter non est 
necessarium; aptitudo et inclinatio generativa non propter 
bonum individui, sed speciei a natura instituta est. 2 ) Ad 
bonum autem generis humani necessarium quidem est, 
multos matrimonium inire, sed huic necessitati sufficienter 
• provisum est naturali propensione et personarum diversi¬ 
tate, quae faciunt, ut semper sint, qui matrimonium ineant. 3 ) 
— 2) Etsi caelibatus viribus naturae generatim admodum 

’) Caelibatus enim formaliter spectatus distinguendus est a castitate. 
Castitas est abstinentia ab illicita delectatione venerea et distinguitur 
perfecta, quae extra matrimonium observanda est, et imperfecta seu 
matrimonialis. — 3 ) „Quia generatio non est de necessitate individui, 
sed de necessitate speciei, non est necessarium, quod omnes homines 
actibus generationis vacent." C. gent. III 136. — 3 ) „Ex hac diversitate 
simul cum divina providentia, quae omnia moderatur, contingit, quod 
unus eligit unum officium, ut agriculturam, alius aliud. Et sic etiam 
contingit, quod quidam eligunt matrimonialem vitam et quidam contem¬ 
plativam. Unde nullum periculum imminet." 4 sent. d. 26 q. 1 a. 2 ad 4. 
(Suppi, q. 41 a. 2 ad 4.) 

difficilis est, tamen impossilibis non est, si auxilium divinum 
accedit. Ceterum abstinentiam a matrimonio impossibilem 
non esse, etiam ex hoc colligi potest, quod multi a matrimonio 
ineundo impediti eandem abstinentiam observare debent. 

Demonst. 2. p. Ille status vitae nobilior est, qui horni- 163* 
nem ad fines sublimiores aptiorem reddit eique maiorem 
perfectionem moralem confert Atqui caelibatus virtutis 
causa susceptus talis est, si cum matrimonio comparatur. 

Ergo matrimonio nobilior est (nempe per se, nisi forte per 
accidens propter periculum peculiare incontinentiae aliasve 
rationes matrimonium necessarium sit). 

Demonst. min. 1) Caelibatus hominem a curis familiae 
et vinculo concupiscentiae liberans aptiorem reddit, ut toto 
studio divino obsequio, contemplationi, virtuti vacet, quae 
nobiliora sunt quam finis matrimonii. Et (si coniungitur 
cum perfecta castitate) hominem ampliore perfectione mo¬ 
rali ornat, quia homo maiorem abnegationem Dei causa exercet 
et ex carnis subiugatione aliquam similitudinem cum an¬ 
gelis induit. Idcirco etiam virginitas apud paganos in 
magno semper honore fuit. 1 ) 

2) Caelibatus sectatores suos speciatim aptiores reddit 
ad sublimiora emolumenta communia procuranda, ad curam 
animarum, educationem iuventutis, ad opera caritatis, etiam 
sine lucro, obeunda omnibusque egregia idealitatis et ca¬ 
stitatis exempla proponit. 

3) Caelibatum sacerdotis catholici praeter allatas etiam 164* 
aliae rationes speciales commendant: similitudo cum Christo 
virgine, amplior dignitas, auctoritas, fiducia, quas caelibatus 
confert, maior libertas tum sacerdotis ipsius tum Ecclesiae, 
cum necessitates familiae multiplicem dependentiam indu¬ 
cant, maior denique promptitudo in munere exsequendo. 

Obiectiones. 1. Caelibatus impedit maius incrementum populi. 165* 
Ergo reprobandus est. — Besp. Tr. ant. N. cons. Nam nulla est obli¬ 
gatio huius incrementi procurandi. Neque istud incrementum magnum 

‘) Westermarck multas adducit gentes (antiquos Mexicanos, Peru- 

t anos, Gallos, Persas, Romanos, recentes buddhistas etc.), quarum sacer¬ 
dotes semper vel saltem tempore functionum sacerdotalium continentiae 
“““ 

bonum esse videtur. Multi enim egregii oecouomistae secundum Malthus 
affirmant, populis inesse naturalem tendentiam, ut hominum numerus 
magis crescat quam vitae subsidia, ideoque temperamentum incrementi 
optandum esse. Antecedens transmisimus, quia sectatores caelibatus exem¬ 
plo et operibus plurimum conferunt ad matrimonii sanctitatem morumque 
honestatem augendas, quae populi incremento favent, et quia semper 
numerus nubere volentium maior est numero eorum, qui nubendi facul¬ 
tatem habent, ut opportunum accidat, si aliqui libere cedant. 

2. Matrimonium generi humano magis necessarium est quam 
caelibatus. Ergo nobilius est. — Resp. D. ant. magis necessarium est, 
generatim matrimonium iniri C. a singulis iniri N. 

3. Caelibatus innaturalis est, utpote contrarius instructioni physio¬ 
logicae et appetitui naturali. — Iiesp. N. Instructio indicat aptitudinem 
ad generationem in utilitatem speciei, ideo non imponit siugulis neces¬ 
sitatem. Similis est finis appetitus naturalis, ut scilicet semper sint, qui 
nubant. 

4. Sic melius esset, omnes caelibes manere et genus humanum 
perire. — Resp. D. praestaret spectato solo bono singulorum Tr. bono 
communi N. ,Quamvis sit melior oculus pede in corpore animalis, non 
tamen esset perfectum animal, nisi haberet et oculum et pedem. Ita 
etiam nec multitudo humani generis haberet statum perfectum, nisi 
essent aliqui intendentes generationis actibus et aliqui ab his absti¬ 
nentes et contemplationi vacantes." 1 ) 

5. Caelibatus est causa multorum malorum. Ergo reiciendus est. 
— Resp. D. ant. per se, quasi observari non possit, si quis prudenter 
eum eligat et religiose cauteque vivat N. per accidens ex culpa homi¬ 
num (ex qua etiam ligamen matrimoniale causa peccatorum fit) C. 


*Art. 2. De societate filiali 

Matrimonio iunctis naturaliter adiunguntur filii, qui 
lege naturae a parentibus educandi sunt. Sic oritur so¬ 
cietas inter parentes et filios, quam brevitatis causa filialem 
vocabimus. 

Officium et ius educandi penes parentes est. Lege na¬ 
turali primo parentibus officium educandi impositum est. 
Natura enim exigit educationem prolis, quae inops nascitur. 
Eamque exigit primo a parentibus, qui filiis coniunctissimi 
et inopiae eorum causa sunt, quos praeterea natura pecu¬ 
liari ad id aptitudine et inclinatione instruxit (n. 137). Pro¬ 
inde parentes etiam primum ius habent educandi iique 


q C. gent. III 136. 

soli. Nam soli a natura destinati sunt, et, si aiius prae¬ 
terea simile ius haberet, unitas educationis pessumda- 
retur. Idcirco parentum etiam est, modum determinare, 
quo educatio fieri debeat. Et quia ad educationem in¬ 
structio pertinet, etiam ius habent, ut ipsi eam procurent 
et determinent, proinde etiam ut scholas erigant vel inter 
erectas eligant, quas velint. 

Ergo a) Status per se ius non habet, ut educationem sibi 108* 
arroget. Socialistae quidem hoc ius ei attribuunt, propterea 
etiam, quia laxam matrimonii solubilitatem et saepe libe¬ 
rum fere amorem defendunt, quocum utique educatio fa¬ 
miliaris constare nequit. Ex longo tempore revera Status 
ius educandi eatenus invadit, quatenus monopolium scho¬ 
larum sibi sumit itaque parentibus ius eripit libere eligendi 
vel per se ipsos erigendi scholas inferiores, quae nunc ne¬ 
cessarium medium educationis sunt. Sed ista per nefas 
fiunt. Nam familia Statu prior est. Primum enim ex 
institutione naturae uterque sexus ad prolem generandam 
coniungitur, tunc demum Status ex multis familiis tamquam 
partibus suis naturalibus coalescit. Cum igitur familia cum 
iuribus suis essentialibus prius et independenter a Statu 
constituta sit, Status non debet iura eius essentialia, ad 
quae etiam educatio spectat, sibi arrogare. Tantum si 
parentes educationem penitus negligunt, eos ad educationem 
cogere vel per se ipsum eam procurare potest (salvo iure 
Ecclesiae), ne postea bono communi impedimentum vel pe¬ 
riculum creent. Status etiam semper praecipere potest, 
ut pueris talis instructio elementaria conferatur, qualem 
bonum commune postulat. 

b) Sed Ecclesia ius habet, ut educationem religiosam 169* 
et moralem liberorum directe regat iure missionis divinitus 
acceptae, ut omnes homines docendo, sanctificando, regendo 
ad beatitudinem supernaturalem adducat. Ideo remanet 
quidem parentibus officium et ius educandi, utpote a na¬ 
tura impositum, attamen ita, ut Ecclesia potestatem habeat 
religiosam et moralem educationem puerorum baptizatorum 
regendi docendo, invigilando, corrigendo vel, si ista educatio 

a parentibus negligatur, per se ipsam eam procurando, et 
quidem iure potiore quam Status. 1 ) 

*170 De essentia et ambitu educationis. 1 . Educatio, de qua 
modo loquimur, omnes actus comprehendit, quibus liberis 
paulatim ea physica et moralis aptitudo confertur, qua 
possint vitam destinationi hominis conformen in gradu 
suo sociali, quem occupant, instituere. Complectitur pro¬ 
inde curam corporalem, qua necessaria ad vitam evolutio¬ 
nemque subministrantur, praeterea illam curam, qua iis 
conveniens scientia, ars bonaque materialia comparantur, 
ut ipsi postea vitam sustentare et gradum suum socialem 
tenere valeant, denique institutionem ad bonos mores per 
instructionem, monita, exempla, poenas, maxime autem 
institutionem religiosam, qua a primis annis Deum cognos¬ 
cere et colere docentur. Impium enim et stultum est, quod 
Rousseau docet 2 ), pueris ante annum 18. nihil de Deo et 
religione loquendum esse, ne praeiudiciis occupentur. Officium 
religionis primum est et a prima aetate urget, neque sine 
religione iuventus in honestate conservari potest. Quare 
dolendum est, quod nunc saepe educatio in familia et 
scholis laizatur, i. e. religione exuitur, vel tantum religioni 
cuidam confusae, definitis veritatibus Christianis evacuatae, 
locus conceditur, et quod simili ratione etiam paedagogica 
seu scientia de regulis educandi laizatur. 

*171 Notandum est, in vulgari usu hodierno plerumque educationem 

angustiore significatione sumi, ut non designet totam praeparationem 
liberorum ad vitain futuram seu omnia, quae parentes filiis praestare 
debent, sed’ tantum institutionem ad honestatem (quae religionem inclu¬ 
dere debet). Communiter enim instructio profana ab educatione distin¬ 
guitur (Unterricht u. Erziehung, enseignement et education); utique ad 
paedagogicam spectare non putatur, ut regulas hygienicas sive artes 
fabriles doceat. 

"172 2. Officium educationis requirit, ut parentibus auctoritas 

in filios competat, qua eos praecipiendo et puniendo effi¬ 
caciter ad finem educationis dirigant. Quia pater et mater 
officio educandi obligantur, utrique auctoritas competit. 

‘) Principia catholica de iure et modo educandi lucide exponit 
encycl. Pii XI Divini illius magistri 1929. — *) Emile 1. 4. 

Sed, quia uxor respectu finium matrimonialium marito sub- 
iecta est, a matre auctoritas cum subordinatione sub patre 
exercenda est. 

3. Parentibus permittitur, ut educationem, fere excepta 
prima aetate, aliis committant, non quidem ita, ut officium 
educationis a natura impositum penitus abdicent, sed ita, 
ut alii nomine et auctoritate parentum eam exerceant. 

4. Quia necessitas educationis in eo fundatur, quod 
liberi inopes neque idonei sunt, ut ipsi se regant, crescente 
aetate et maturitate etiam ambitus et necessitas educationis 
simulque potestas parentum et obligatio filiorum ad oboe¬ 
diendum decrescunt, donec obtenta aetate adulta educatio 
cessat. Sed quamdiu filii in domo paterna manent, in iis, 
quae ordinem domesticum spectant, potestati patrisfamilias 
subsunt, et certe per totam vitam parentibus pietatem debent. 
Etiam in electione status vitae, quae non iam ad educa¬ 
tionem pertinet, sed eam supponit, consilia parentum ex¬ 
quirere magnique facere tenentur, attamen absque obliga¬ 
tione oboediendi. 

Itaque parentes et liberi societatem naturalem consti- 173* 
tuunt. Goniunctio parentum et liberorum certe societas est 

I seu unio stabilis in communem finem. Et societas natura¬ 
lis est, quia eius essentia et exsistentia per naturam deter¬ 
minantur. Supposito enim facto naturali generationis per 
naturam, independenter a consensu, parentibus officium 
educandi, filiis autem correspondentia officia imponuntur. 

Unio seu vinculum sociale, quo parentes et liberi ad 174* 
societatem iunguntur, his continetur: 

1) Ad parentes pertinet a) officium, proinde etiam ius 
educandi; respectu aliorum habent ius iustitiae commuta- 
tivae, ne ab educatione impediantur, respectu filiorum 
autem ius auctoritatis, cui filii obsecundare debent. — 
b) Officium peculiaris amoris erga liberos. 

2) Liberi obligantur a) ad pietatem, reverentiam, gra- 
titudinem; — b) ad oboediendum in iis, quae educationem 
spectant; hoc officium igitur liberis immediate per naturam 
independenter ab eorum consensu imponitur. 

^'175 Antiqui scholastici disputant, num inter parentes et liberos stricta 
iustitia vigeat. Secundum & Thomam (2, 2 q. 57 a, 4) et alios cum 
distinctione respondendum est. Quatenus parentes et filii ut homines 
spectantur, vera iura et officia iustitiae commutativae inter eos inter¬ 
cedunt; ideo calumnia, infantium interfectio iniuriae sunt. Quatenus 
autem spectantur ut parentes et filii, non exstat inter eos alteritas 
perfecta ad iustitiam necessaria, quia filii aliquid parentum esse cen¬ 
sentur; quare neque ex iustitia parentes filiis sustentationem neque 
filii parentibus oboedientiam debent. 

- ; T76 Religio Christiana infantis patrona. Sicut religio christiana muli¬ 
erem ex indigna servitute redemit, ita etiam infanti honorem et iura 
humana restituit. Aetate antechristiana et pariter apud populos recentes 
cultura christiana carentes iura infantis in vitam saepe crudeliter con¬ 
culcantur. Quantopere antiquitus contra vitam infantium tum ante nati¬ 
vitatem abortu efficiendo tum post nativitatem infantibus molestis 
occidendis peccatum fuerit, ex eo colligi potest, quod ipse Aristoteles 
commendat, ut foetus provectiore aetate concepti abortu deleantur et 
infantes miseri interficiantur. 1 ) Apud plerosque populos non Christianos 
mos fuit vel adhuc est, ut infantes infirmi vel membris detorti, maxime 
puellae, interficiantur vel abiciantur. Aliae gentes infantes diis immo¬ 
larunt. 5 ) 


*Art. 3. De societate herili 

=<■177 Ad familiam instar complementi accedere solet societas 
herilis, quam familia sive herus cum famulis constituit 
Societas herilis a natura intenta est ad familiae famulorum¬ 
que utilitatem et ad arctiora inter homines vincula nectenda. 
Sed nunc magna detrimenta passa est. Antiquiore autem 
tempore etiam depravatam formam servitutis induit. Itaque 
agendum erit de ordinaria societate herili et de servitute. 

*§ 1. De ordinaria societate herili 

78 Societas herilis est societas naturalis. Societas herilis 
illa est, quam herus sive familia cum famulis constituit. 
Famulus dicitur, qui laborem suum ad opera domestica 
praestanda locat et familiae tamquam membrum secunda¬ 
rium adiungitur. Famulus igitur ab iis differt, qui tantum 

’) Polit. VII 16. Sed Aristoteles admittit, foetus initio per aliquod 
tempus anima tanlum vegetativa informari. Etiam Plato (De repub. V 
p.461) abieetionem infantium debilium commendat. — *) Cf. multa in 
hanc rem testimonia collecta apud A. WeiA, Apologie* 19 n. 16; II17 n.9. 

laborem pro mercede locant, ad familiam autem non per¬ 
tinent, ut operarii. 

Unio familiae et famulorum vera societas est. Nam 
mutuis officiis et iuribus inter se colligati unionem stabilem 
efficiunt, quae in communem finem, bonum commune fa¬ 
miliae et famulorum, tendit. 

Et quidem societas naturalis est. Proxime quidem ex 
libera conventione oritur. Sed remote spectata essentia et 
exsistentia cum quadam naturali necessitate ex indigentiis 
et impulsu naturae provenit. Nam una ex parte parentes 
cum liberis saepe vel plerumque aliis indigent, qui in ope¬ 
ribus domesticis et educatione curandis iuvent. Altera ex 
parte multi sunt inopes minusque culti, qui tantum ex la¬ 
bore vivunt simulque convictum domesticum in aliqua fa¬ 
milia quaerunt, quo sufficientiam vitae cotidianae bonaque 
physica et moralia huic convictui propria accipiant. Quo 
fit, ut naturali quadam inclinatione inducantur tum familia 
ad quaerendos famulos tum famuli ad quaerendum convic¬ 
tum familiarem. — Idem historia testatur. Nam societas 
herilis ubique, etsi saepe deformata, invenitur. 

Sed societas herilis tantum secundario naturalis dicenda 
est. Nam non propterea postulatur, quod alioquin natura 
fines principales omnino non, sed quod in hoc statu eos 
minus convenienter obtinere potest. Etiam hac ratione 
minus naturalis est quam societas matrimonialis vel filia¬ 
lis, quod in statu naturae innocentis secundum praesentem 
formam non adesset, cum neque eadem indigentia adesset 
neque talis societas illi statui satis congrueret. 1 ) 

Officia igitur et vincula moralia societati herili propria 179* 
haec maxime sunt: 1) Famulus ex iustitia obligatur ad 
opera domestica praestanda, de quibus conventio facta est. 


_ *) «Servus ordinatur ad alium. Tunc ergo aliquis dominatur 
alicui ut servo, quando eum, cui dominatur, ad propriam utilitatem 
sui, scilicet dominantis, refert. Et quia unicuique est appetibile proprium 
bonum et per consequens contristabile est unicuique, quod illud bonum, 
quod deberet esse suum, cedat alteri tantum, ideo tale dominium non 
potest esse sine poena sublectorum; propter quod in statu innocentiae 
non fuisset tale dominium hominis ad hominem.* 1 q. 96 a. 4. 

Donat, Ethica spec. S 

Praeterea tenetur ad oboediendum hero in rebus laborem 
ordinemque domesticum spectantibus atque etiam ad spe¬ 
cialem amorem ac quasi pietatem et ad observantiam erga 
familiam. — 2) Herus autem ex iustitia tenetur ad debitam 
sustentationem et mercedem dandam. Praeterea officium 
ideoque etiam ius habet, ut, sicut omnium membrorum 
convictus domestici, ita etiam famulorum curam corporalem 
et spiritualem gerat, proinde etiam ad vitam honestam eos 
dirigat. — Nunc relatio iuridica inter dominos et famulos 
a magistratibus civilibus accuratius determinari solet. 

*180 Relatio inter herum et famulos, a natura ob multa bona socialia 
sapienter instituta, nunc saepe, in urbibus maxime, non parum mutata 
est. Indole artioris unionis exuta saepe degeneravit ad solam fere rela¬ 
tionem iuridicam ex puro contractu locationis operae oriundam, qualis 
etiam inter dominum et operarios viget. Causa buius mutationis est 
1) una ex parte individualismus seu postulatio immoderatae Ubertatis 
et aequalitatis, quam liberalismus et suo modo ac vehementius sociabs- 
mus tamquam evangelium proclamant et quae coniunctionem cum 
familia subiectionemque domesticam indignam servitutem reputat. 
Famuli et famulae praestant labores ex contractu debitos, in aliis autem 
sui iuris esse volunt. Sic. utili quidem directione bonisque moralibus 
atque etiam temporali providentia, quas vita familiaris praebet, privan¬ 
tur, tamen necessitas serviendi non desinit, sed etiam in relationem 
duriorem, sola nimirum utilitate determinatam, convertitur. 2) Altera 
ex parte etiam frigidus egoismus et superbia dominorum, familiarem 
relationem ad famulos abhorrens, huius mutationis causa est. 

*181 Relatio inter dominum et operarios a societate herili 
eo differt, quod operarii non ad familiam perlinent, sed 
sola locatione operae hero obstricti sunt. Haec relatio his 
potissimum continetur: 

1. Ex contractu operarius domino laborem, dominus 
autem mercedem debet. His accedunt alia officia, quae 
non quidem formaliter contractu suscipiuntur, sed natura 
sua conductionem operae comitantur: operarii debent rebus 
domini parcere, debent ei et substitutis in rebus laborem 
spectantibus oboedire eique etiam, cum hac ratione eorum 
superior sit, reverentiam exhibere; dominus autem cavere 
debet, ne bona operariorum laedat, ne eos, feminas maxime 
et pueros, nimio labore gravet, valetudinis periculo vel 
seductioni ac scandalo exponat, a celebrando die dominico 
impediat etc. 

2. Valde consentaneum est, ut relatio inter dominos 
et operarios aliquam societatis herilis similitudinem referat. 
Nam natura sua quaedam eius initia et partes continet, 
a) Primo enim negari nequit, ex conductione operae con¬ 
sequi arctiorem propinquitatem inter herum et operarios; 
mutuis enim vinculis moralibus colligati sunt, in communem 
finem conspirant mutuaeque utilitati inserviunt; etiam multa 
pericula oeconomica iis communia sunt, b) Praeterea ope¬ 
rarii plerumque opibus et cultura condicionis sunt humili¬ 
oris, gravius premuntur necessitatibus, etiam deceptioni 
magis obnoxii sunt; dominus autem opibus et cultura po- 
tentior est. — Ideo congruum est, ut aliqua similis animorum 
coniunctio mutuaque providentia, sicut in societate herili, 
locum habeant, ut operarii bonum domini suum reputent, 
ei fiduciam et observantiam exhibeant eiusque auxilium 
petant, dominus autem quasi paterno affectu operarios cum 
familiis suis prosequatur eorumque bono temporali, religioso 
et morali, quantum potest, consulat. Huc spectant amica 
sodalitia mixta ex heris et operariis, communia sollemnia, 
facultas operariis tributa ad maiora negotii lucra partici¬ 
panda, subsidia in utilitatem orphanorum, viduarum, scho¬ 
larum, recreationum concessa et similia. 

*§ 2. De servitute 

Servitus (Sklaverei, esclavage) non semper eodem modo!82* 
per aetates intellecta est. Servitus perfecta, qualis praeser¬ 
tim in gentilitate antiqua exstitit, est ea condicio socialis, 
qua quis ad modum rei dominio alterius subiectus est, qui 
ad arbitrium de eius persona disponere potest sublatis 
iuribus essentialibus humanis. Servitus imperfecta, qualis 
etiam tempore Christiano exstitit, generatim ea condicio 
est, qua quis perpetuo tenetur alicui pro sola sustentatione 
famulari, salvis tamen essentialibus iuribus humanis in vitam, 
religionem, conscientiam, matrimonium. Servitus imperfecta 
spectata privatione libertatis diversos gradus habuit, non¬ 
numquam tam moderatos, ut non iam servitus diei possit. 

8 * 

*183 Notae historicae. Postquam homines lene Dei servi¬ 
tium abiecerunt, factum est, ut in antiquitate gentili, nescia 
dignitatis humanae communisque finis ac caritatis, magna 
vel maxima hominum pars durissimo iugo servitutis plus- 
minusve perfectae subiceretur. Apud omnes gentes antiquas 
servitus invenitur, similiter apud populos mohammetanos 
usque ad tempora recentia et apud gentes incultas usque 
adhuc. Ipse Aristoteles (Polit. I 3-8) docet, servum simpli¬ 
citer esse rem domini sui et servitutem a natura institutam 
esse; naturam enim servis parvum intellectum dedisse, non 
ad se regendos, sed ad oboediendum tantum sufficientem, 
proinde, cum sint servi per naturam, iis utile et iustum 
esse, ut sint servi; atque etiam bella ad servos capiendos 
suscepta iusta esse arbitratur. Crudelissima fuit servitus 
apud Romanos. Domino ius absolutum in servos fuit, ut 
eos ad arbitrium vexare et occidere posset. Tempore impe¬ 
ratorum, forte ex aliquo influxu religionis Christianae, ser¬ 
vitus paulum mitigabatur; non solum aliqui sapientiores, 
ut Seneca, Plinius, ad servos lenius tractandos hortabantur, 
sed etiam leges aliquam tutelam afferebant, e. g. vetando, 
ne servus ad arbitrium occideretur. 

Servi praecipue ad labores praestandos conquirebantur; 
apud Graecos enim et Romanos labor corporalis viro libero 
indignus ducebatur. Plerumque victi in bello servi fiebant; 
secundum consuetudinem enim antiquam victi occidi vel in 
servitutem redigi poterant. Eliam liberi servorum ubique 
servi habebantur, quo potissimum fiebat, ut servitus insti¬ 
tutio stabilis evaderet. 

»184 Religio christiana effecit, ut servitus paulatim leniretur, 
in incompletam converteretur sensimque exstingueretur. 
Aeno medio variae species servitutis cuiusdam imperfectae 
vigebant, quae tamen individuorum numero constanter minue¬ 
bantur. Libertate parva fruebantur, qui perpetuo famulatui 
domestico addicti erant (Knechte, Leibeigene), multo maiore 
coloni in fundis dominorum habitantes et „glebae adscripti", 
qui tantummodo ad certa servitia vel census praestandos 
obligati, alioquin autem liberi erant (Horige), saepe etiam 

praedia a dominis commodata (Lehen) colebant (vassi, va- 
salli). Saracenorum subiugatio ansam dedit, ut s. 15. servi¬ 
tutis extensio et negotiatio venaliciaria incrementum acci¬ 
perent. S. 16—19. in terris Americae servitus vehementer 
reflorebat, in quas milliones Nigritarum servituti mancipati 
invehebantur. 

S. 19 paulatim apud omnes nationes Christianas et cultas 
primum negotiatio venaliciaria, deinde ipsa servitus ablatae 
sunt (in Anglia et coloniis a. 1840, in St. U. A. 1865). Sed 
in nonnullis regionibus interdum in forma palliata (apud 
Sinenses) adhuc ex parte viget. In Africa etiamnunc Arabes 
Nigritas in servitutem abripere et vendere perseverant. 

Nemo dubitat, quin servitus perfecta damnanda sit. 
Imperfectam autem neque veteres theologi neque Ecclesia 
simpliciter iniustam dixerunt. Sed Ecclesia eam procedente 
tempore paulatim mitigavit et abolevit. 

*Th. 12 . Servitus perlecta condemnanda est (I. p.), imperfecta autem minus 
quidem congrua est, attamen iuri naturae simpliciter repugnare dici 
nequit (2. p.). 

Demonst. 1. p. Condicio, qua hominis dignitas personalis 186* 
ac iura essentialia et inalienabilia violantur, condemnanda 
est. Nam homo hac dignitate personali praeditus est, ut 
immediate ipse se in finem ultimum dirigere possit et debeat 
ideoque nullius creaturae purum medium sit; propterea 
iura habet essentialia et inalienabilia in vitam, integritatem, 
libertatem conscientiae ad implenda officia sua erga Deum, 
parentes, liberos, ius in matrimonium ineundum et similia. 
Atqui servitus perfecta est talis condicio, qua hominis digni¬ 
tas personalis iuraque essentialia et inalienabilia violantur, 
quippe in qua homo ut proprietas purumque medium trac¬ 
tatur, quod iure omni careat. Ergo servitus perfecta con¬ 
demnanda est. 

Demonst. 2. p. A) Servitus imperfecta minus congrua 186* 
est. Nam dignitati personali minus congruit, ut homines 
ita libertate priventur, ut in perpetuum alterius utilitati 
mancipati propriaeque rerum suarum providentiae admodum 

expertes sint, et parum congrua est tanta hominum in¬ 
aequalitas. Praeterea in tali statu constituti saepe dignitatis 
humanae obliviosi ad vilem condicionem delabuntur et a 
cultura impediuntur, in dominis autem superbia, avaritia, 
crudelitas foventur. 

*187 B) Servitus imperfecta legi naturae non simpliciter re¬ 
pugnat, si dignitas personalis et iura essentialia salva ma¬ 
nent, obligatio autem ad perpetuum famulatum et corre- 
spondens libertatis privatio legitime induci potest. Atqui 
utrumque est. Ergo. 

Demonst. min. 1) Dignitatem et iura essentialia salva 
manere, ex definitione servitutis imperfectae elucet (cf. Eph. 
6, 5 ss.). 

*1S8 2) Obligatio ad perpetuum famulatum legitime oriri 

potuit et orta est: 

a) Ex voluntaria traditione, qua quis ad sustentationem 
et tutelam obtinendam potenti domino se ad perpetuo fa¬ 
mulandum tradit, id quod saepe medio aevo evenit. Si 
quis enim ad tempus operam pro retributione locare potest 
(n. 96), nihil impedit, quominus etiam in perpetuum eam 
tradat. 

b) Potest quis in poenam delicti iuste ad perennem 
carcerem damnari, proinde a fortiori ad perpetuum famu¬ 
latum. (Sed propter debita solvenda reum non in perpe¬ 
tuum, sed solum in tantum tempus condemnare licet, donec 
solverit.) 

c) Licet hostes in iusto bello victos in poenam criminis 
gravissimi vel, si aliud medium non relinquitur, ad damna 
reparanda seu ad ferociam frangendam libertate privare. An¬ 
tiqui universali consuetudine omnes victos libertate spoliari, 
immo (quod certe in se illicitum est) occidi posse putabant. 
Etsi consuetudo universalis victos libertate privandi appro¬ 
bari nequit et merito more hodierno sublata est, cum non 
semper necessarium appareat tantum malum victis infligere, 
tamen hic mos efficere potuit, ut populi, qui eum tollere 
non poterant et ab aliis talia patiebantur, etiam ipsi sibi 
hoc modo indemnitatem procurarent. 


d) Ubicumque servitus, etsi imperfecta, viguit, nativitas 189* 
servilis titulus iustus servitutis habebatur. De quo titulo 
haec dicenda sunt: 

a) Hoc solum, quod quis a parentibus servis nascitur, 
non videtur ratio esse, ut ipse etiam libertate privetur, nisi 
alius titulus accedat. Nam filii servorum non possunt, ut 
nonnulli dicunt, cum fructibus arboris comparari, qui una 
cum arbore ad dominum pertinent. Neque filii proprietas 
parentum sunt, quae cum alia rerum materialum proprie¬ 
tate in dominium heri transeat. Sed filii nascuntur pleni 
homines, propria dignitate personali et libertate instructi. 
Multo minus haec ratio valet, quod domino ius sit, ut sibi 
labores, victus, vestitus a parentibus in filios impensa com¬ 
pensentur; etsi enim tale ius admittatur, compensatio non 
postulat famulatum perpetuum. 

P) Sed nativitati servili alius titulus externus accedere 190* 
potest. Talis (1) hic esse videtur, quod hostes iuste de¬ 
victi in poenam criminum gravissimorum vel, si aliud me¬ 
dium non est, ad damna reparanda et securitatem obtinen¬ 
dum una cum posteris in servitutem rediguntur. Sicut post 
iustam victoriam posteros pecunia vel privatione indepen- 
dentiae politicae punire licet, sic non videtur iniustum esse 
nonnumquam servitutem imponere. 1 ) Antiquitus universalis 
consuetudo erat, ut victis perpetua servitus infligi posset. 

Quae consuetudo vix ab iniustitia liberari potest, quia non 
semper ad poenam vel reparationem vel securitatem obti¬ 
nendam tantum malum perpetuum necessarium fuit. — 

(2) Ubi servitus, quocumque modo orta fuit, institutio so¬ 
cialis et condicio ordinis publici effecta est, impossibilitas 
servitutis subito abolendae titulus fuit, qui servitutem iustam 
reddebat. Gravissima enim damna bono communi et etiam 
servis inflicta essent, si subito liberati essent. Agri, domus, 
negotia operariis spoliata essent, neque domini media ad 

*) ,Quo fit“, ait Molina (f 1600), „ut dubitandum non sit, nos 
posse captivos ducere infantes et mulieres Turearum et Saracenorum, 
quorum terras et omnia externa bona propter iniurias nobis illatas 
iure possumus usurpare, idque habet receptissima consuetudo.” De 
iust. et iure I d. 120. 

eos mercede conducendos habuissent, dimidia vel maior 
pars incolarum, homines moribus saepe corrupti, rudes, 
libertatis insueti, proprietate et sustentatione destituti, su¬ 
bito liberati dominisque aequales facti essent; ordo socialis 
susdeque versus esset. Talis condicio vei iure naturali vel 
saltem positivo per consuetudinem vel legem titulus iustus 

fuit ad servos eorumque filios in servitute retinendos. 

\ 

*191 Diuturna servitutis duratio saepe causam praebet ad 
religionem Christianam et Ecclesiam accusandam, quod non 
prius eam aboleverit, irnmo eam permiserit. Ad quae haec 
respondenda sunt: 

1. Ista accusatio tantum servitutem imperfectam attin¬ 
gere potest. Tota enim doctrina et praxis christiana est 
reprobatio servitutis perfectae. Imperfecta autem non sim¬ 
pliciter iniusta dicenda est, et per plura saecula auferri 
non potuit, quin plena turbatio vitae socialis sequeretur 
(n. 190). Ideo apostoli et Ecclesia moderatam servitutem 
non statim reprobarunt et abstulerunt. 

*192 2. Sed servitus paulatim temperanda, ex perfecta in 

imperfectam eamque usque leniorem convertenda sensim- 
que abolenda fuit. Id vero Ecclesia effecit: 

a) Doctrina, docendo, omnes homines tum natura, origine 
et fine tum divina dilectione inter se aequales esse ac fra¬ 
tres (cf. e. g. 1 Cor. 7, 21; 12, 13; Gal. 3, 28; Gol. 3, 11) 
mutuaeque caritatis lege invicem coniunctos esse, docendo 
pariter dominos lenitatem, servos autem oboedientiam 
propter voluntatem Dei, simul etiam labori honorem resti¬ 
tuendo. Quae doctrina mentibus recepta non potuit non 
moderationem et finem servitutis paulatim adducere. 

b) Idem perfecit efficaci cura: hortabatur dominos ad 
numerum servorum restringendum servosque dimittendos; 
inducebat leges civiles, quibus certamina gladiatoria aliae- 
que crudelitates interdicebantur vel servis dimissis fundos 
comparare permittebatur; defendebat monitis et poenis iura 
servorum, eorum matrimonia otiumque dominicale; admit¬ 
tebat eos (dominis non invitis) ad statum clericalem et 
religiosum; restringebat negotiationem venaliciariam; con- 

stituebat servis asylum templorum; efficiebat, ut manu¬ 
missio servorum in ecclesiis perageretur itaque auctoritate 
ecclesiastica confirmaretur; severe denique prohibebat, ne 
homines liberi in servitutem redigerentur. Quae omnia 
Ecclesia continua cura praestitit; concedi autem potest, non 
semper idem ab omnibus studium adhibitum esse. Servi¬ 
tuti recentiori in America reviviscenti et in Africa perdu¬ 
ranti Pontifices (Pius II 1462, Paulus III 1537, Pius V, Cle¬ 
mens VIII, Urbanus VIII 1639, Benedictus XIV, Pius VII, 
Gregorius XVI 1839, Leo XIII) et missionarii fortiter se op¬ 
posuerunt. Duo ordines religiosi, Trinitarii (fundati 1198) 
et Nolasci (1223) 1,200.000 Christianos e servitute muha- 
metanorum liberasse narrantur. 

Sic reapse religione christiana servitus paulatim miti¬ 
gata et abolita est. 


Sectio 111 

De Statu 

Prooemium 

De notione Status. Ex familiis, quarum finis a natura 193 : 
intentus hic est, ut cotidianis vitae necessitatibus provisum 
sit, eadem naturae institutione Status coalescit, quo plenae 
vitae sufficientiae consulatur. Antequam vero explicare in¬ 
cipimus, quae sint causae, natura, functiones Status, opus 
est paucis exponere, quid communiter nomine Status signi¬ 
ficetur. Sed nondum scientifica notio proponenda est, quae 
fructus sequentium inquisitionum erit, verum tantum vulgaris. 

Nomina latina varia sunt et fere promiscue adhibentur: 
societas civilis, civitas (jtoXic;), respublica, Status, regnum. 
Nomen Status, quod cum plerisque linguis recentibus consonat 
(Staat, Etat, State, Stato, Stat), antea constitutionem sive 
regimen significavit, ad rempublicam autem significandam 
primum in Italia, saec. 16. in Gallia, s. 18. in Germania ad- 


122 


De Statu 


De Statu 


123 


hibitum est. Licet vox societas civilis melius exprimat, 
rempublicam societatem esse, et confusionem Status cum 
auctoritate civili felicius arceat, tamen saepe vel plerum¬ 
que nomen Status adhibebimus, ut in terminis philosophi¬ 
cis adhibendis, quantum poterimus, cum sermone com¬ 
muni concordemus. 

194 Licet a multis negetur, certum tamen est, unam com¬ 
munem formari posse notionem Status omnibus societati¬ 
bus hoc nomine designatis iisque solis communem. Illi 
ipsi ex recentibus rerum politicarum doctoribus, qui id ver¬ 
bis negant, usu agnoscunt, quia de historia et evolutione 
Status, de Statu antiquo, Christiano, moderno loquuntur 
itaque notione communi Status utuntur. Notio communis 
haec est: Status est coetus stabilis hominum sub aliquo 
regimine independenti perfectae vitae sufficientiae causa so¬ 
ciatus. Status enim complectitur multas personas sive fami¬ 
lias, quae, cum ad plenam vitae' sufficientiam, securitatem 
aliaque bona necessaria comparanda solae non sufficiant, 
ut eam sufficientiam mutua cooperatione obtineant, am¬ 
pliorem societatem constituunt, et quidem sub regimine in¬ 
dependenti ; alioquin non Status, sed potius pars Status 
adesset. 

195 Doctores recentes, qui ceterum in notione Status formanda parum 
consentiunt, plerumque ad essentiam Status etiam stabile' territorium, 
proinde haec tria postulare solent: populum, regimen, territorium. 
Concedendum quidem est, sedes fixas, sine quibus neque agricultura 
neque generatim notabilis cultura obtineri possunt, necessarias esse, 
ut perfectior Status, talis, quales hodierni sunt, habeatur. Sed ad 
essentiam generalem societatis civilis requiri non videntur. Nam Gothi 
et Vandali, quando sedes mutarunt, non desierunt constituere societates 
civiles. Et communitates nomadum natura et fine primario ita cum aliis 
Statibus conveniunt a reliquisque societatibus differunt, ut propter hoc 
accidentale, quod sedibus fixis careant, ex numero societatum civilium, 
imperfectarum saltem, eliminari non debeant. 

Pariter tribus gentium incultarum (Stamme, tribus), quae sunt 
complurium familiarum et generum uniones sub aliquo supremo capite 
viventes, societatibus civilibus adnumerandae sunt, nisi absque ratione 
sufficienti perfectio Statibus civiiizatis propria ad essentiam omnis 
societatis' civilis postuletur. 

Ceterum 'definitiones Status a iurisprudentibus hodiernis statutae 
plerumque parum clarae et determinatae, saepe etiam gravibus erro¬ 
ribus infectae sunt. 


Historia Statuum praeter alia haec docet: 196 

1. Origo Statuum plerumque haec fuit: a) Antiquissi¬ 
mae societates civiles patriarchales fuisse sive ex una fa¬ 
milia ita excrevisse videntur, ut patriarcha praeter fami¬ 
liarem etiam regiam potestatem possideret, quae secundum 
ius primogeniturae transmittebatur. Etiam aetate posteriore 
variae institutiones patriarchales, velut in populo Israelitico, 
inveniuntur, e. g. partitio populi secundum cognationes, hierar- 
chiae principum subordinatorum secundum generationes. — 
b) Aliae societates civiles ex aliis familiarum collectionibus 
ortae sunt, e. g. per colonias (Carthago, civitates Graecae 
in Asia et Italia inferiore), per unionem in aliquo oppido 
(aliquae civitates Graeciae), per unionem nomadum ex vena¬ 
tione et piscatu viventium. — c) Haec pacifica Statuum 
fundatio ubique vi bellica turbata est, qua plerique Status 
aucti, minuti vel etiam fundati sunt, ut regna antiqua 
orientalia, regnum Romanum, regna Germanica. 

2. Antiquis Statibus, quae erat gentilium obscurata 197 
cognitio de dignitate humana, generatim proprium fuit, ut 
non tam Status propter homines, quam potius homines 
propter Statum adesse putarentur itaque Statui absoluta 
potentia in omnia tribueretur, individuis autem et familiis 
privata quidem ad invicem iura, nulla autem adversus 
Statum concederentur, et id quidem maxime in Statibus 
orientalibus, sed etiam apud Graecos et Romanos. Pariter 
magna vel maior pars hominum in dura servitute teneba¬ 
tur. Apud solos Israelitas, qui magna ex parte legatis legi¬ 
busque divinis' regebantur, regimen publicum admodum 
temperatum fuit. In parvis Statibus oppidanis Graecis 
(jioXeiq; eas Aristoteles in opere „Politica“ conscribendo 
prae oculis habuit) singulis hominibus haec quidem liber¬ 
tas erat, ut potestatis publicae participes essent, sed parum 
haec personalis libertas, ut iis iura adversus civitatem con¬ 
cederentur. Apud Romanos paterfamilias magnam pote¬ 
statem in familiam suam et quidem a Statu independentem 
possidebat. — Sed etiam hoc antiquis Statibus proprium 
fuit, ut vita publica religione informaretur. 

In Statibus christianis medii aevi potestas publica arc¬ 
tis plerumque limitibus coercebatur. Magna fuit subditorum 
libertas, et ordines privilegiati (clerus superior, nobiles et 
oppida) amplis fruebantur iuribus publicis et quidem ita, ut 
non raro unitati potestatique Status parum provisum esset. 
Vita publica spiritu christiano imbuebatur et Ecclesiae po¬ 
testas in sacra agnoscebatur. Condiciones sociales magna 
ex parte feudalismo (Lehenwesen) regebantur: subditi liberi 
et coloni (vassi, vasalli) hac condicione fundos vel etiam 
munera a regibus et dominis commodata possidebant, ut 
dominis certa servitia praestarent. Servitus vel abolita vel 
in moderatam subiectionem famulorum et colonorum con¬ 
versa fuit et constanter numero individuorum minuebatur. 

Statibus modernis propria est magna unitas, implexa 
organizatio, copiosa activitas et quidem una ex parte propter 
implexam vitae socialis culturaeque structuram, altera ex 
parte propter immoderatum studium, quo potestas politica 
totam vitam subditorum regere nititur. Simul per con- 
stitutionalismum et parlamentarismum monarchicum vel 
republicanum populus potestatis politicae magismagisque 
particeps redditur. Sed Status vitaque publica principia 
Christiana magna ex parte abiecerunt atque internis dis¬ 
sidiis externisque hostilibus impugnationibus quassantur. 


Caput I 

198 Non intendimus historice exponere, quibus modis pri¬ 
mitus in variis terris Status fundati sint. Sed quaestionem 
philosophicam tractamus, num civilis societas et auctoritas 
generatim spectatae institutio naturae sint et quaenam videan¬ 
tur esse causae proximae, quae Statibus individualibus initium 
dent. Quae quaestio primo loco ponitur, ut appareat, Statum 
fundamentum iuridicum ac finem suum ex ipsa natura petere. 


Art. 1. De origine naturali Status 

Eventibus contingentibus quidem efficitur, ut in con- 199 
creto Status tales, certa forma regiminis certisque differen¬ 
tiis individualibus praediti, oriantur. Sed asserimus, Statum 
generatim sumptum, abstractione facta a differentiis indi¬ 
vidualibus, et quidem spectata essentia et exsistentia sua ex 
natura oriri, i. e. naturam humanam exigere et impellere, 
ut generatim exsistant societates civiles cum certa sua es¬ 
sentia, scilicet tamquam coetus stabiles hominum sub ali¬ 
quo regimine independenti perfectae vitae sufficientiae causa 
sociati; itaque Statum esse societatem naturalem. Simile 
in familiis invenitur: contingens quidem est, ut tales fami¬ 
liae exsistant, tamen natura exigit, ut generatim familiae 
sua specifica essentia praeditae exsistant. 

Originem naturalem Status propterea demonstrandam 
assumimus, 1) ut appareat, Statum ordinemque politicum 
non arbitrio humano deberi et iterum tolli posse, sed a 
natura naturaeque auctore institutum esse ideoque Statum 
ius habere, ut exsistat, finem suum assequatur et a suis 
membris ad finem necessaria exigat. Hac ratione solvitur 
quaestio a modernis iuris publici doctoribus proposita de 
,fundamento iuridico Status“. 2) Ex origine naturali elucet, 
qualis finis Statui a natura praestituatur. Finis autem semper 
norma est, secundum quam de ambitu potestatis civilis, de 
iustitia legum, de quaestionibus publicis iudicandum est. 

Etiam Aristoteles naturalem originem Status inculcat; vocat enim 200 
hominem simpliciter <piiaei jtoXrnxov Ccpov.') Cui S. Thomas consentit: 
.Naturale autem est homini, ut sit animal sociale et politicum, in 
multitudine vivens, magis etiam quam omnia alia animalia; quod 
quidem naturalis necessitas declarat/*) Idem Leo XIII docet: .Insitum 
homini a natura est, ut in civili societate vivat/ 8 ) .Homines in civili 
societate vivere natura iubet seu verius auctor naturae,.Deus/‘) 

Veteres scholastici asserere solent, societatem civilem hominibus 
tam naturalem esse, ut in statu quoque innocentiae locum habitura 


‘) Polit. I 2 (1253 a. 3.) — ! ) De regim. prine. I 1. Cf. 1, 2 q. 72 a.4; 
C. gent. HI 85 129; De ver. q. 12 a. 3 ad 11. — 5 ) Encycl. Immortale 
Dei. — *) Diuturnum. 

fuisset. .Dicendum videtur*,inquit Suarez, .homines in statu innocentiae, 
si duraret, habituros fuisse inter se politicam societatem, qualis in civi¬ 
tate vel regno esse potest. Ita sentit D. Thomas 1 q. 96 a. 4 . . Et 
fundamentum esse debet, . . quia per se convenit homini in quocumque 
statu et ad perfectionem pertinet.* 1 ) 

Th. 13. Status generatim spectatus originis naturalis est. 

Demonst. 1. Societas, quam indigentiae et inclinationes 
naturae humanae postulant, dicenda est originis naturalis. 
Atqui indigentiae et inclinationes humanae postulant Sta¬ 
tum generatim spectatum seu coetum stabilem hominum 
sub regimine independenti perfectae vitae sufficientiae 
causa sociatum. Ergo. 

Demonst. min. a) Indigentiae et inclinationes humanae 
postulant tutelam bonorum ordinemque convictus socialis, ut 
familiae et individua ab aliorum laesionibus secure et sine 
turbatione convivere possint. Ad quod requiritur cooperatio 
stabilis complurium familiarum, quia singulae, praesertim 
si de hostibus externis agitur, non sufficiunt, et maxime 
requiritur regimen commune, quod ad ordinem socialem 
necessaria praescribere, cum auctoritate lites dirimere, effi¬ 
caciter iura defendere et vindicare possit, quorum vindicatio 
singulis privatis sine manifesto perturbationis periculo re¬ 
linqui nequit. 

b) Indigentiae et inclinationes humanae postulant auxi¬ 
lium ad necessaria bona corporis animique conservanda et 
obtinenda: auxilium ad obtinendum victum, vestitum, ha¬ 
bitationem, utensilia, instructionem, morborum remedia, qui¬ 
bus comparandis singuli, utpote non omnibus artibus simul 
instructi, impares sunt, ad comparandas vias publicas, scho¬ 
las, praesidia contra mala naturae, quae pariter cooperationem 
multarum familiarum exigunt et quidem sub communi re¬ 
gimine, sine quo ordinata et efficax cooperatio fieri nequit. 
Praesertim superior quidam gradus culturae absque tali 
ordine civili impossibilis est. 


') De op. sex dierum V 7 n. 4. 

c) Destinatio naturalis ad vitam civilem aliquatenus etiam ex 
generali hominum inclinatione ad convivendum elucet, quae manifestatur 
amore mutuo, desiderio consortii, facultate loquendi, et etiam natura¬ 
liter ex familiarum propinquitate oritur. Sic homines naturaliter impel¬ 
luntur ad aliquam unionem socialem ultra familiarum limites ineundam. 

Propter has necessitates et naturalem consortii amorem, quibus 202 
familiae ad unionem civilem impelluntur, familia seminarium reipublicae 
evadit. Quod bene Cicero describit: .Cum hoc sit natura commune 
animantium, ut habeant libidinem procreandi, prima societas in ipso 
coniugio est, proxima in liberis, deinde una domus, communia omnia. 

Id autem est principium urbis et quasi seminarium reipublicae. Sequun¬ 
tur fratrum conjunctiones, post consobrinorum sobrinorumque, qui, 
cum una domo iam capi non possint, in alias domos tamquam in 
colonias exeunt. Sequuntur conubia et affinitates, ex quibus etiam 
plures propinqui. Quae propagatio et soboles origo est rerumpublica- 
rum.* 1 ) Similia scribunt Aristoteles 3 ) et Plato*). 

2. Ex historia. Societas, quae in omnibus gentibus 203 
indole, moribus, cultura admodum diversis reperitur et, 
licet onera imponat et in concreto procellis concutiatur, 
tamen generatim sumpta indelebilis est quaeque eo perfec¬ 
tior est, quo cultiores sunt nationes, atque etiam in incul¬ 
tissimis, saitem modo imperfecto, invenitur, ortum ducit ex 
indole et inclinatione naturae ideoque originis naturalis 
est. Atqui. Status est talis societas; quod historia luculenter 
testatur. Ergo originis naturalis est. 

Ex demonstrato modo, quo Status a natura exigitur, 204 
elucet, ubique in ampia multitudine, in qua nempe vita 
homine digna sine ordine politico agi non iam potest, directe 
a natura ordinem politicum exigi, ideoque obligationes ei 
proprias hominibus imponi independenter ab eorum con¬ 
sensu. 4 ) Nam, quia natura vitam homine dignam exigit, 
etiam postulat et imponit ordinem civilem ad eam neces¬ 
sarium. Itaque etiam qui in Statu iam constituto nascuntur, 
quamdiu in eius territorio vivunt, absque proprio consensu 
huic ordini lege naturali obstricti sunt. 

Etiam consequitur origo naturalis auctoritatis civilis, 205 
quae est ius Statum ad finem suum dirigendi. Nulla enim 


‘) De off. I 17. — *) Polit. I 2. — 3 ) De ieg. III 680 d. — *) Nempe 
si multitudo familiarum et subiectum regimiuis sufficienter determinata 
sunt sive per adiuncta sive, ubi boc non est, per conventionem huma¬ 
nam, e. g. per electionem principis; de qua re infra n. 225 tractabitur. 

societas, nedum tanta, quanta est civilis, exsistere finemque 
suum assequi potest sine auctoritate, quae media ad finem 
eligat et praescribat, iura tueatur, lites dirimat, coopera¬ 
tionem ad finem extorqueat (n. 123). Proinde, si Status na¬ 
turaliter necessarius est, etiam auctoritas civilis a natura 
exigitur. 

206 Ergo societas et auctoritas civilis a Deo institutae sunt, 
videlicet generatim spectatae; i. e. voluntate Dei, auctoris na¬ 
turae, determinata est essentia Status et auctoritatis ei 
necessariae et utriusque exigitur exsistentia. Idcirco ex volun¬ 
tate Dei sua iura essentialia habent, ut nimirum sint, se 
conservent finemque suum consequantur; proinde impug¬ 
natio earum est impugnatio ordinis a Deo statuti. 1 ) Ex homi¬ 
num igitur voluntate pendere quidem potest, ut alicubi 
Status individualis exsistere incipiat, attamen humano arbi¬ 
trio non iam impediri potest, quominus tunc tota civilis 
societatis et auctoritatis essentia ac potestas adsint. 

Recte igitur auctoritas publica potestatem Dei parti¬ 
cipare Deique ministra esse dicitur, quia a Deo potestatem 
accepit. 

Ex origine sua naturali Status et auctoritas etiam 
limites potestatis suae accipiunt. Nam, quia eorum potestas 
ex necessitate naturae derivatur, qua postulatur, ut a sub¬ 
ditis ad finem necessaria exigere valeant, potestas in tan¬ 
tum se extendit, inquantum ista necessitas se porrigit, ut, 
si eos limites excedat, valore iuridico destituatur. 

207 Auctoritas civilis etiam „immediate a Deo u esse dicitur. Illud 
enim dicitur immediate, absque ulla interposita humana institutione, 
a Deo institui, cuius Deus est causa proxima vel per positivum statu¬ 
tum vel, ut in re proposita, per opus naturae, nempe quod condidit 
quodque vult cum omnibus, quae ei necessaria sunt. Sic Deus vult 
auctoritatem ut pertinentem ad essentiam Status a se conditi. „Tunc 
dicitur', inquit Suarez, .potestas absolute data immediate a Deo, 


- 1 ) .Insitum homini a natura est“, inquit Leo XIII, .ut in civili 
societate vivat.. Quoniam vero non potest societas ulla exsistere, nisi 
aliquis omnibus praesit, efficaci similique movens singulos ad commune 
propositum impulsione, efficitur, civili hominum communitati necessa¬ 
riam esse auctoritatem, qua regatur, quae non secus ac societas a natura, 
propterea a Deo ipso oritur auctore. Ex quo illud consequitur, potes¬ 
tatem publicam per se ipsam non esse nisi a Deo.“ Imm ortale Dei. 



quando solus Deus per voluntatem suam est causa proxima et per se 
donans talem potestatem. [Quod duobus modis fieri potest.] Unus 
modus est, dando potestatem ut ex natura rei necessario conexam cum 
aliqua natura rei, quam ipse condit . . Alio modo datur a Deo imme¬ 
diate potestas per se . . ut voluntarie a Deo superaddita alicui naturae 
vel personae [velut potestas iurisdictionis Petro collata].' 1 ) In hunc 
modum asserit Bellarminus, .politicam potestatem in universum con¬ 
sideratam . . immediate esse a Deo; nam consequitur necessario natu¬ 
ram hominis; proinde est ab illo, qui fecit naturam hominis.' 2 ) 

Obiectiones. 1. Homo non impellitur natura ad subiectiouem et 208 
onera civilia subeunda. 8 ) Ergo Status non ex inclinatione naturali 
oritur. — Besp. D. ant. non directe G. non indirecte per inclinationem 
in bona vitae civilis, quae sine oneribus haberi nequit Sd. non im¬ 
pellitur ad haec appetenda C. non ad toleranda N. Ceterum non tantum 
propter subiectivam propensionem, sed potissimum propter obiectivam 
naturae necessitatem Status exigitur. 

2. Inveniuntur familiae, quae extra omnem Statum vivunt. Ergo 
Status non oritur ex indigentia naturae. — Besp. D. ant. ordinarie N. 
extraordinarie Sd. ita, ut tamen per homines in Statu viventes multa 
commoda accipiant C. ut ab omni vita civili separatae vivant Sd. tunc 
misere vivunt C. modo homine digno N. 

3. Sic origo religiosa Status construitur, quae admitti nequit. Nam 
a) Status est aliquid humanum, non religiosum; b) talis doctrina con¬ 
fert ad exaggerandam potentiam et inviolabilitatem auctoritatis eaque 
factiones politicae abuti possunt. 4 ) — Besp. D. assert. origo religiosa 
naturalis ex Deo ut auctore naturae C. per positivum interventum 
divinum N. Ad a) D. Status est aliquid humanum spectatis membris, 
fine proximo, mediis, saepe etiam spectata origine proxima, aliquid 
religiosum autem spectata origine remota C. aliter Tr. Ad b) D. per 
se N. per accidens, si non bene intellegitur vel in falsum detorquetur G. 

4. Etiam morbi ex natura oriuntur ideoque etiam iure divino 
exsisterent nec medicinis depelli possent. 5 ) — Besp. D. ant. oriuntur 
ex naturae exigentia, scilicet ad debitam eius perfectionem obtinendam 
N. ex naturae deficientia ut privationes C. 


' ‘) Defensio fidei HI 2 n. 2. — 2 ) V. Controv. HI De laicis c 6. — 

) G. Jellinek, celeber iuris politici doctor: .Einen Trieb, sieh beherr- 

S . C ,, U „ ZU l assen t diirfte wohi kein Psychologe anerkeimeii." 1 Jellinek, 
Allg. Staatslehre 8 (5. Neudruck 1929) 221. — 4 ) Bluntschli, qui diu pro¬ 
pugnator liberalismi et pugnae contra Ecclesiam catholicam fuit, con¬ 
cedit quidem: .Haec sententia [quod Status a Deo est] etiam a Graecis 
et Romanis tenetur'. Allg. Staatslehre 5 (1875) 1 326. Tamen scribit: 
,Es kann nicht ubersehen werden, daS dieselbe ihrem Wesen nach 
reiigiOs, nicht politisch ist, und dafi sie gerade darum, wenn sie zum 
politischen Staatsprinzip erhoben und ais Rechtssatz gehandhabt wird 
leicht Irrttimer und Mifibrauche veranlafit und beschOnigt.' Ib. 328. — 
l »Toute puissance vient de Dieu, je l’avoue; mais toute maladie" en 
vient aussi; est-ce a dire qu’il soit defendu d’appeler le medecin’' 
Bousseau, Gontr. soc. I 3. 

Donat, Elhica spec. 

209 5. Homo natura liber nascitur. Ergo dependentia civilis naturae 
repugnat. — Eesp. D. ant. cum libertate absoluta N. cum libertate tali, 
quae non repugnat naturae sociali G. 

6. Sententia proposita opponitur Aristoteli, qui dicit, civitatem 
esse natura priorem familia et individuis. 1 ) — Eesp. D. dicit, eam esse 
priorem natura vel tempore familiis et individuis primis, ex quibus 
coaluit N. posterioribus, quae tamquam partes organicae per eam vivunt 
ex eaque sufficientiam accipiunt C. 

7. Augustinus et post eum complures Ponlifices (Greg. VII, Inno- 
cent. III) scriptoresque medii aevi (Card. Deusdedit, Hugo Floriacensis, 
Io. de Salisbury) dicunt, regimen civile esse effectum peccati. — Eesp. 
D. considerant regimen civile secundum naturam suam (cuius divinam 
originem et ius omnes uno ore docuerunt) N. secundum formam histo¬ 
ricam, quatenus nunc vi contra iniurias uti debet, quae in statu inno¬ 
centiae non adfuisset, et praesertim quatenus saepissime cum duritie, 
iniuria, pravitate augetur et exercetur. C. Affertur e. g. De civ. Dei 19, 
15, ubi dicitur, Deum voluisse, ut homines animalibus, non vero homi¬ 
nibus dominarentur; homines enim non esse natura sua servos.. Sed 
in hoc loco et similiter in aliis eiusdem operis Augustinus aperte regimen 
tale solummodo damnat, quale in servos exercetur, regimen durum et 
dominandi cupiditate inspiratum. Neque «civitatem terrenam", quam 
damnat, Statum generatim, sed «mundum" pravum sive regnum satanae 
intellegit, oppositum civitati Dei. 

210 De doctrinis oppositis. Doctrinae expositae aliae se oppo¬ 
nunt, quae originem Status parum recte explicant, ut eius 
fundamentum iuridicum non stabiliant, sed labefactent. Sunt 
autem hae potissimum: 

1. Doctrina ..contractus socialis" Roussaviana, quae fun¬ 
damentum iuridicum Status auctoritatisque non quidem 
negat, attamen ex solo pacto humano, non vero ex neces¬ 
sitate naturae divinaque ordinatione repetit itaque ordinem 
civilem institutum humani arbitrii efficit. Rousseau (f 1778) 
haec proponit: Homines aliquando in „statu naturali” vitam 
silvestrem egerunt fere ad modum animalium, in plena 
libertate absque ideis legibusque moralibus; quae tamen 
vita felix statuque civili melior fuit. 2 ) Postea autem pau- 
latim factum est, ut pactum de societate civili formanda 


’) Polit. I 2 (1253 a 18-27). — *) „Je voudrais bien, qu’on m’ex- 
pliquat, quel peut etre Ie genre de misere d’un etre libre, dont _le coeur 
est en paix et le corps en sante. Je demande laquelle, de la vie civile 
ou naturelle est la plus sujette a devenir insupportable a ceux qui en 
jouissent?" Discours sur 1’origine et les fondements de 1’inegalite parmi 
les bommes* 1. P. 

inirent. Sed cum homines a natura inalienabili libertate et 
aequalitate praediti sint, sic tantum societatem inire pote¬ 
rant, ut liberi manerent tantumque sibi ipsis oboedirent. 

Id eo factum esse dicit, quod singuli se suaque omnibus 
traderent, ut ab aliis tantum reciperent, quantum iis tra¬ 
derent. 1 ) Sic homines ex statu naturae ad civilem trans¬ 
ierunt, et hac ratione simul in locum appetitus instinctusque, 
quibus antea ducebantur, moralitas successit et iustitia. 
Itaque auctoritas suprema politica, quae sic oritur, est 
summa voluntatum membrorum (volonte generale), in populo 
inhaerens, ideo inalienabilis, quia in alium transferri nequit, 
et indivisibilis, quia tantum in toto esse potest („suprematia 
populi"). 

Ante Rousseau Hobbes (f 1679) similem, sed non prorsus eandem 211 
proposuit sententiam. Dicit, condicionem hominum primitivam fuisse 
«bellum omnium contra omnes", quam postea, timentes, neomnes perirent, 
reliquerint inito contractu sociali, quo unius voluntati se subiecerint. 5 ) 

Anarchismi scientiflci propugnatores s. 19., velut Proudhon, Baku- 
nin, Kropotkin, JIost, similiter autonomiam hominis inalienabilem 
defendentes et ignorantes naturam humanam vitiatam auctoritatem fere 
omnem socialem, praesertim vero politicam coactivitate praeditam 
reiciunt vitamque socialem sine regimine politico solis contractibus 
constituendam esse opinantur. 

Respondetur. 1) Admittendum non est, utpote naturae 212 
historiaeque contrarium, «statum naturalem" hominis esse 


t oecuuuuin nane iormmam: 


.-„ unusquisque nosirum suam perso- 

nam et omnem potentiam suam communitati tradit arb suprema direc¬ 
tione voluntatis generalis et nos simul unumquodque membrum tamquam 
partem totius indivisibilem recipimus." («Chacun de nous met en com- 
mun sa personne et toute sa puissauce sous la supreme direction de la 
voiome generale et nous recevons en corps chaque membre comme 
partie lndivisible du tout.“) Contract. soc. I 6. — ~) «Natura dedit uni¬ 
cuique ius m omnia: hoc est, in statu mere naturali sive antequam 
nomines ullis pactis sese invicem obstrinxissent, unicuique licebat facere 
quaecuinque et in quoscumque, licebat et possidere, uti, frui omnibus, 
vo eba f et P ot frat. . Erui tamen [eo iure] non poterat propter 
r, _ m, qm aequali iure et aequali vi praetendebat idem esse suum." 

; , ^ el . 1 1- Weo pacem quaerebant; quae tamen «fieri non potest, 
nusquisque voluntatem suam alterius unius, nimirum uuius hominis 
voluntati ita subiciat, ut pro voluntate omnium et 
ari °ne, fUm o aben, tum sit, quidquid de iis rebus, quae necessariae sunt 
trihnft r ; on ™ unem > ille voluerit." Ib. V 6. Huic voluntati Hobbes 
urm*mii’ lPOlei l in Clves sln S uIos tantam, quantam extra civitatem 
civitQfi qU6 ha , et 1Q se ip sui u, i- e. summam sive absolutam, viribus 
cmtatis neque ulla alia re limitandam." VI 18. 

insocialem vel immo (Hobbes) antisocialem, et proinde or¬ 
dinem civilem non iure naturali ac divino constare, sed 
arbitrio humano conditum esse ideoque etiam tolli posse. 

2) Homines quidem ita natura liberi iurisque aequalis 
sunt, ut non instar mediorum ab aliis adhiberi possint, 
tamen simul naturaliter ad vitam socialem itaque ad ob¬ 
oediendum destinati sunt. Praeterea multiplex est inaequa¬ 
litas individualis, velut patris et filii, ingeniosi et tardi. 

3) Sic etiam patet, assertam suprematiam populi inalie- 
nabilem et indivisibilem fundamento destitui. Eadem etiam 
moribus gentium adversatur, in quibus semper etiam monar¬ 
chiae inveniuntur et legitimae habentur, et fomentum est 
revolutionum, quatenUs ius fingitur ad tollendas omnes for¬ 
mas regiminis praeter democratiam. 

4) Verum non est, homines in contractu allato tanta 
recipere, quanta tradiderint. Singuli enim tradunt omnia, 
nihil autem nisi aequale ius suffragii in negotiis publicis 
recipiunt. 

213 5) Numquam voluntas generalis tota regere potest, sed 
tantum maior pars. Ius autem, ut minor pars regatur a 
maiore, non iterum ex consensu originem petit, immo menti 
pacti Roussaviani contrarium est. 

6 ) Verum non est, auctoritatem publicam tantum esse 
collectionem voluntatum individualium. Sic enim non ex¬ 
plicatur, cur in Statu sint iura, quae in individuis non sunt, 
e. g. potestas capitis damnandi. Doctrina enim allata igno¬ 
rat, Statum esse novam personam moralem distinctam ab 
individuis, a Deo formatam novisque iuribus instructam. 

7) Reiciendus est absolutismus regiminis, qui ex tali 
contractu sequitur. 

8 ) Denique contractus socialis immerito dicitur esse 
initium et fons moralitatis ac iuris, quasi moralitas et ius 
antea non fuerint solumque fundamento humano insistant. 
Porro, si contractus est initium iuris, ipse obligatione iuri- 
dica caret. 

214 2. Doctrina evolutionalis. Pleraeque sententiae modernae 
de remota causa Status agentes supponunt, vitam humanam 


omnem ideoque etiam civilem ex animalibus se evolvisse. 
Propterea adhibitis constructionibus describere conantur, quo¬ 
modo processu pure naturali, non morali et iuridico, pau- 
latim ex copulationibus animalium instinctivis familia, ex 
familiis turmae (Horden) et tribus (Stamme, tribus), ex tri¬ 
bubus denique societates civiles effectae sint, quae etiam 
ordini iuridico initium dederint. — Haec doctrina ita pro¬ 
posita non solum a) gratis et contra veritatem supponit in¬ 
dignum hominis Statusque ortum beluinum, sed etiam b) Sta¬ 
tui ■ fundamentum iuridicum subtrahit, cum dicatur ipse ius 
demum effecisse, non autem in iure fundari. 

3. Doctrina subiugafionis, quae ferme species est doctri¬ 
nae evolutionalis. Non pauci fundamentum iuridicum negantes 
asserunt, ordinem politicum tantum in eo consistere, quod 
potentiores infirmioribus dominentur. Id Platone teste iam 
Sophistae affirmarunt. Idem fere nunc tum alii tum multi 
socialistarum docent, illa praesertim pars, quae ad com- 
munismum et anarchismum progreditur. 

Etiam Spinoza pantheista docet: ,11 i ne, igitur, quod scilicet rerum 
naturalium potentia, qua exsistunt et operantur, ipsissima Dei sit po¬ 
tentia, facile intellegimus, quid ius naturae sit. Nam quoniam Deus 
ius ad omnia habet .et ius Dei nihil aliud est, quam ipsa Dei potentia, . . 
hinc sequitur, unamquamque rem naturalem tantum iuris ex natura 
habere, quantum potentiae habet ad exstistendum et operandum . . 
Consequenter uniuscuiusque individui naturale ius eo usque se extendit, 
quo eius potentia.* 1 ) Evolutionistae saepe Statum eo exortum esse 
putant, quod turmae fortiores infirmiores subiecerint iisque suam vo¬ 
luntatem iniunxerint. Alii similiter putant, „Statum esse potestatem 
fortioris partis*. Fr. Engels, aliquis socialismi fundator, existimat, 
„Statum in omnibus essentialiter machinam manere ad classes sup¬ 
pressas et exspoliatas comprimendas* 2 ). 

Sed hoc admitti nequit, a) Hac ratione ordo civilis fun¬ 
damento morali et iuridico destituitur et in institutionem 
pure physicam convertitur; ideo non apparet, b) cur cum 
reverentia observandus eique oboedientia praestanda sit, 
et c) cur non aeque alii conari possint, ut etiam ipsi domi¬ 
natum in alios, acquirant. 

‘) fract. polit, e. II § 3s. — ! ) Dafi „der Staat in allen F&llen 
wesenthch Maschine zur Niederhaltung der uuterdruckten, ausgebeuteten 

mqcm o. leibt -‘ Ursprung d. Familie, d. Privateigentums u. d. Staats' 1 * 
uwi) loo. 

216 4. Posilivismus iuridicus affirmare nequit, Statum in fun¬ 
damento iuridico stare, quia omne ius ab ipso demum 
proficisci asserit. Qui ei addicti sunt, variis formulis dicere 
solent, „Statum, utpote primum iuris fontem, iuridice fun¬ 
dari non posse", eum „non esse effectum iuridicum, sed 
historicum, cui ius adiungatur, qui tamen ipse iure non 
producatur" etc. Quae opinio logica consecutione in materia- 
listicam sententiam subiugationis incidere debet. 

Art. 2. De causis proximis Status 

217 Societas et auctoritas civilis generatim spectatae ex 
natura consequuntur. Attamen ex factis contingentibus 
pendet, quinam individuales Status oriantur et in quibus 
subiectis auctoritas insit. Iam igitur inquirendum est, quae 
sint ista facta seu causae proximae, quae efficiant, non 
tantummodo, ut aliqua multitudo familiarum aggregetur 
(collectio enim familiarum solum materia Status est), sed 
quae faciant, ut in hac multitudine vinculum iuridicum 
Status et in certo subiecto auctoritas esse incipiat. Porro 
loquimur tantum de causis originis. De causis enim, quae 
mutationes Statuum iam exsistentium producunt, quales 
e. g. sunt iusta expugnatio territorii, excussio tyrannidis, 
seq. cap. disputabitur. 

Origo Status habetur, quando aliquis Status indivi- 
dualis, qui antea non fuit, esse incipit. Id vel ita fieri 
potest, ut novus Status ex alio enascatur, vel ut primitus 
oriatur. Haec origo primitiva, illa derivata nominari potest. 
Origo derivata etiam nunc passim evenire conspicitur, 
primitiva autem maxime in exordiis humanis’ evenit, sed 
etiam tempore historico observatur. Varia facta demonstrari 
vel cogitari possunt, quae duplicem hanc originem attulerint 
vel adhuc afferant, quae proinde facta primitiva et deri¬ 
vativa appellare liceat. Haec facta originem afferentia primum 
conspectu quasi historico proponemus, deinde philosophice 
inquiremus, qualis sit titulus iuridicus seu causa in istis factis 
contenta, quae ipsum vinculum Statui proprium producat. 

Facta primitiva haec sunt seu esse possunt (quae tamen 218 
plerumque non ab invicem penitus seiuncta, sed varie in¬ 
vicem mixta concipienda sunt); 

1. Origo ex una familia. Una familia paulatim in mul¬ 
titudinem familiarum coniunctim habitantium excrevit, qua¬ 
tenus filii et nepotes novas familias condiderunt, itaque ex 
familia paulatim genus et genera seu tribus orta sunt, quae 
coniunctim sub auctoritate patriarchae sive senioris totius 
cognationis habitarunt. Haec auctoritas et societas quasi- 
domestica sensim in politicam transiit. Haec videtur frequen- 
tissima fuisse origo primitiva. 

Si s. Scripturam consulimus, quae fere unica descriptio historica 
est primordia humana adumbrans, apparet, primas societates civiles 
ex familiis complures generationes complectentibus excrevisse. Sic 
absque dubio Adamus, qui per multas generationes vixit, diu regimen 
familiae gessit. A qua paulatim varia membra et tribus discedebant 
distiuctosque coetus civiles formabant. Cain , aedificavit civitatem vo- . 
cavitque nomen eius ex nomine filii sui Henoch" (Gen. 4, 17). Lamech 
genuit tres filios: label, „qui fuit pater habitantium in tentoriis atque 
pastorum", Iubal, „qui fuit pater canentium.cithara et organo", Tu- 
balcain, „qui fuit malleator et faber in cuncta opera aeris et ferri" 

(ib. 19—24). Idem accidit in familia Noe filiorumque Sem, Cham et 
lapheth. „Hae familiae Noe iuxta populos et nationes suas. Ab his 
divisae sunt gentes in terra post diluvium" (Gen. 10, 32); „ab his 
[filiis lapheth] divisae sunt insulae gentium in regionibus suis, unus¬ 
quisque secundum linguam suam et familias suas in nationibus suis" 

(ib. 5). — Huic causae primitivae societatum civilium postea expug¬ 
natio militaris accessit, cuius exemplum iam in Nimrod (Gen. 10, 10) 
invenitur. — Etiam Plato, Aristoteles, Cicero eandem originem descri¬ 
bunt (n. 202). 

Hinc fortasse etiam illud explicari potest, quod non raro, maxime 
apud antiquos Romanos, patresfamilias in membra familiae potestatem 
exercent, quae domestica maior et essentialiter politica est. 

2 . Convictio communis in eodem territorio. Multitudo 219 
familiarum fundos domini potentis et independentis incoluit, 

ex quo etiam famulatus aliave subordinationis relatione 
pendebat; quae dependentia paulatim in politicam sublec¬ 
tionem transiit. Vel multae familiae absque tali dependentia 
in communi territorio vixerunt et propter mutuas necessitu¬ 
dines in coetum politicum concreverunt. Fieri etiam potuit, 
ut aliquis vi dominatum super alios arriperet. — Ita fere anti¬ 
quae coloniae Graecae in Asia minore, Italia, Sicilia ortae 

esse videntur, quae ab initio indolem novarum civitatum 
a patria independentium habuerunt. 

220 3. Conventio expressa de societate civili constituenda 
sive regimine politico agnoscendo. Aliquot eiusmodi exempla, 
etsi admodum rara, afferri solent, e. g. conventio emigran¬ 
tium Puritanorum Anglicorum in navi Mayflower 1620 et 
conventio ad Statum Califomiae constituendum 1849. 

221 Facta derivativa (in quibus nonnumquam dubium relin¬ 
qui potest, quandonam novus Status, sufficienti iam inde- i 

pendentia praeditus, incipere censendus sit); 

1. Separatio partis, quatenus a Statu pars separatur 
suique iuris fit. Ita U. St. A. 1776 defectione ab Anglia, 

Graecia recens et Bulgaria separatione ab imperio Turcico, 

Finnland seiunctione a Russia orta sunt. 

2. Dimembratio, qua Status in partes inter se inde- 
pendentes dissolvitur. Ita imperium Romanum in partem 
occidentalem et orientalem, regnum Francorum mortuo 
Ludo vico Pio in tres Status, Austria 1918 in complures 
partes divisa sunt. 

3. Autonomici, qua partes alicuius Status, quae antea | 

independentia carebant, Status sui iuris fiunt, sed ita, ut 
(aliqua dependentia retenta) partes pristini Status maneant. I 

Ita medio aevo ex municipiis Status oppidani effecti sunt, 

in Brasilia 1889 provinciae factae sunt Status partiales, 
in U. St. A. territoria ex provinciis paulatim in gradum 
Statuum evehuntur, nonnumquam etiam coloniae dignitate 
Statuum donantur (Ganada). 

4. Nova fundatio, quatenus per variam societatum civi¬ 
lium seu partium compositionem et divisionem novi Status, 
sive pacifice sive plerumque vi, formantur. Sic in territoriis 
imperii Romani orta sunt regna Germanica, regna Norman- 
nica in Normannia, Anglia, Italia, Sicilia, similiter orta sunt 
regna Slavica, regna a Napoleone constructa; huc etiam 
spectant aliqui Status a societatibus commercialibus formati 
(Liberia, Kongo). 

5. Confoederatio et unio complurium Statuum in unum 
ampliorem, sive ita, ut partes componentes maneant Status 

itaque Status ex compluribus compositus oriatur (Germania 
1870), sive ita, ut desinant esse Status unusque ex iis 
Status simplex oriatur (Italia). 

Diversae sententiae. Iam investigandum est, quaenam 222 
in factis enumeratis sive primitivis sive derivativis conti¬ 
neantur causae ipsam unionem iuridicam Statui propriam 
legitime producentes. De qua re diversae sententiae pro¬ 
feruntur. 

1 Praetermissis doctrina contractus socialis et sententia 
evolutionali aliisque, quae iam remotam originem Status 
depravant (n. 210ss), recentes doctores iuris politici, utpote ius 
naturae plerumque negligentes, investigare non solent, sitae 
in factis originem Status afferentibus naturalis titulus iuii- 
dicus et qualis ille sit, sed vel illis factis indicandis originem 
Status sufficienter se declarasse existimant vel solum titulum 
iuris positivi afferunt, scilicet leges, pacta, agnitionem inter- 
nationalem aliaque statuta. 

2 . In philosophia neoscholastica potissimum duae sen¬ 
tentia inveniuntur. Nonnulli affirmant, Statum in concreto 
oriri non posse nisi pacto humano, quo vinculum societatis 
civilis producatur et auctoritas certo subiecto tribuatur. Haec 
fuit sententia multorum scholasticorum veterum eademque 
etiam tempore recenti a nonnullis defenditur, ut a Balmes, 
Costa-Eossetti, Castelein. Plerique autem nunc, e. g. Th. Meyer, 
Cathrein, Tapctrelli, Schiffini defendunt, originem Status 
variis causis proximis, etiam sine consensu humano, effici 
posse 1 ). 

') Singularem doctrinam C. L. Haller (f 1854) proposuit. Pugnans 
contra doctrinam contractus socialis ad hanc devenit sententiam: luter 
homines varias exsistere privatas relationes et societates, velut inter 
patrem et membra familiae, inter dominum et famulos, in quibus poten- 
tiores virtute, ingenio, divitiis aliis dominentur; idque ex necessitate 
naturae ideoque ex voluntate Dei accidere. Iam vero Statum non dif¬ 
ferre a tali societate privata sive talium societatum aggregatione msi 
eo, quod eius superior non iam a potestate altiore pendeat; itaque 
Statum oriri ex accumulatione relationum privatarum nec finem sibi „ 
proprium ab illis essentialiter diversum habere. ,Diese Verkettung 
uud Unterorduung der menschlichen Verhaltnisse”, inquit, _ „welche wii 
in der ganzen Welt erblicken, mufi jedoch bei irgend emem Freien 
aufh5ren, der weiter niemand dient, aufier Gott keinen Obern mehr 
uber sich hat, und siehe, da wo sich dieser Freie findet, da ist der 

Th. 14. Causa proxima determinatae societatis auctoritatisque civilis potest 
esse vel consensus vel independenter a consensu adiunctorum exigentia. 

223 Declar. Consideramus iunctim societatem civilem et 
auctoritatem, nempe quae, licet differant, ita tamen con- 
iunctae sunt, ut nequeat concipi Status oriri, quin simul 
in certo subiecto auctoritas incipiat. Admittimus imprimis, 
causam proximam posse esse consensum humanum. Qui 
non oportet ut semper sit expressus, sed etiam implicitus 
vel tacitus esse potest, e. g. quatenus in regimine politico 
libere admittendo continetur. Sed ab eorum sententia re¬ 
cedimus, qui numquam ordinem politicum oriri posse opi¬ 
nantur nisi libera conventione; affirmamus, eum etiam directe 
lege naturae sine consensu interveniente hominibus imponi 
posse, nempe si adiuncta externa ordinem civilem certum- 
que regimen exigant. • Nam haec sententia veritati propin¬ 
quior est et necessariae stabilitati ordinis civilis magis con¬ 
gruere videtur. 

224 Demonst. Tum consensu humano tum independenter 
a consensu per adiunctorum exigentiam proxime effici potest, 
ut in aliqua hominum multitudine officia iuraque societati 
et auctoritati civili propria adesse incipiant. Ergo causa pro¬ 
xima societatis et auctoritatis civilis potest esse vel consensus 
humanus vel independenter a consensu adiunctorum ex¬ 
igentia. — Demonst. ant.: 

225 1 . Consensus intellegitur conventio, qua certa multitudo 
ad assequendam perfectam vitae sufficientiam de societate 
civili ineunda consentit, eligendo communem auctoritatem. 
Talis consensus locum habet, si necessitas quidem ordinis 
civilis adest, solis adiunctis autem multitudo civiliter unienda 
nondum satis circumscribitur et praesertim nondum deter¬ 
minatum est, in quo subiecto, aliis exclusis, auctoritas in- 
esse oporteat. Manifestum autem est, eiusmodi conventione 


Verband geschlossen, gekront, der Staat (das selbstandige Wesen) volf 
endet.‘ Die Staaten „siiid von den tibrigen nattirlich-geselligen Ver- 
haltnissen nur dem Grade nach verschiedenh Restauration der Staats- 
wissenschaften I 2 448. 

effici posse, ut tam multitudo quam subiectum auctoritatis 
accurate determinentur et tunc officia iuraque societati et 
auctoritati civili propria vigere incipiant. 

Id accidere potest in origine primitiva Status, prae¬ 
sertim si altior gradus culturae adest, saepius autem et 
saepissime accidit in origine derivata, e. g. quando pars 
populi se iuste independentem facit vel Statu dilapso partes 
se independentes constituunt vel provinciae coloniaeve auto- 
nomiam independentiae accipiunt multoque magis, si ex 
confoederatione vel unione complurium novus Status enas¬ 
citur. 

Sed affirmandum videtur, in hoc eventu consensum non efficienter 220 
conferre vinculum societatis et auctoritatem, sed tantum designare 
multitudinem et subiectum auctoritatis et sic esse condicionem neces¬ 
sariam, qua posita directe ex lege naturae vinculum Status et potestas 
in certo subiecto exsistere incipiant. Nam quia societas et auctoritas 
civilis natura exiguntur, dummodo multitudo et auctoritatis subiectum 
sufficienter determinata sint, utraque, ut primum consensu haec deter¬ 
minatio facta est, directe lege naturae instituitur. Aliis verbis: con¬ 
sensu sive principis electione necessaria condicio ponitur, ut naturalis 
ordinatio hominum ad vitam civilem in actum reducatur, seu perficitur 
materia, cui lege naturae inducitur forma societatis cum auctoritate. 1 ) 

2. Adiunctorum exigentia adest, si in certis adiunctis 227 
una ex parte determinata multitudo adest, quae non iam 
sine ordine civili digne vivere potest, altera ex parte etiam 
subiectum auctoritatis (sive individuale sive collectivum) 
adiunctis determinatum est, quatenus unicum tantum ido¬ 
neum adest. Tunc autem per legem naturae membra huius 
multitudinis ordine civili ligantur iisque immediate officia 
civilia et oboedientia erga caput adiunctis designatum impo¬ 
nuntur. Nam, quia talis convictus ordine civili destitutus 


’) „Recentiores perplures*, dicit Leo XIII, „ omnem inquiunt pote¬ 
statem a populo esse; quare qui eam in civitate gerunt, ab iis non 
uti suam geri, sed a populo sibi mandatam, et hac quidem lege, ut 
populi ipsius voluntate, a quo mandata est, revocari possit. Ab his 
vero dissentiunt catholici homines, qui ius imperandi a Deo repetunt, 
velut a naturali necessarioque principio. Interest autem attendere hoc 
loco, eos, qui reipublicae praefuturi sint, posse in quibusdam causis 
voluntate iudicioque deligi multitudinis, non adversante neque repug¬ 
nante doctrina catholica. Quo sane delectu designatur princeps, non 
conferuntur iura principatus; neque mandatur imperium, sed statuitur, 
a quo sit gerendum.“ Diuturnum. 

sive anarchicus naturae repugnat, non amplius libertati relin¬ 
quitur tali modo vivere. Eo ipso autem societas et auctoritas 
civilis instituuntur, independenter a consensu. Sicut lege 
naturali sine consensu in puero nato oboediendi, in parentibus 
autem educandi officium oritur, quia utrumque necessarium 
est, et in matrimonio inito independenter a mulieris con¬ 
sensu marito auctoritas confertur, quia necessaria est, ita 
in hac re accidit. Non enim semper consensus requiritur, 
ut libertas restringatur vel officium oboediendi imponatur. — 
Eiusmodi adiuncta haec potissimum sunt: 

228 a) Origo ex una familia (n. 218). Aliqua familia in 
multitudinem familiarum coniunetim habitantium excrescit, 
ut paulatim ordo civilis sub potestate publica- necessarius 
sit; alius autem, qui populum regere possit, non est n is i 
patriarcha sive senior, nempe qui ita super omnes digni¬ 
tate et potestate eminet cuique alii iam gratitudine, ob¬ 
oedientia filiali vel domestica aliave subiectione ita obstricti 
sunt, ut alius praeter, supra vel imino contra eum iudex, 
dux et rex esse nequeat. Eo ipso autem propter rerum 
necessitatem iure naturae omnes huic tamquam principi 
oboedire tenentur, et sic societas civilis cum sua auctoritate 
et quidem absque consensu constituta est. — Haec origo 
maxime naturalis dicenda est, quia sic familia naturaliter 
in organismum perfectiorem excrescit, cuius ex se iam quod¬ 
dam initium est. Familia enim ex natura destinata est ad 
«sufficientiam vitae cotidianam", Status autem ad «perfectam 
sufficientam" afferendam. 1 ) 

229 b) Convictio communis in eodem territorio. Si multitudo 
fundos communis domini potentis et independentis incolit, 
ex quo famulatu aliave subordinatione privata pendet, in 
ea paulatim ordo civilis sub potestate publica necessarius 
evadit. Impossibile autem est, ut alius praeter dominum, 
omnibus auctoritate, potentia superiorem, illam potestatem 
exerceat, omnes iudicet, regat, contra hostes defendat. Tunc 
igitur propter necessitatem omnes domino etiam tamquam 


J ) Aristoteles, Polit. I 1 (1252 b). 

principi oboedire tenentur, itaque iterum societas civilis cum 
auctoritate sua absque subditorum consensu instituitur. 

Etiam aliis modis in multitudine colonizatione aliave 
ratione congregata fieri potest, ut aliquis ita praepotentia, 
peritia militari, aptitudine ad turbas sedandas, forte etiam 
magisterio sociali vel religiosa praepolleat, ut alius princeps 
exclusus sit (n. 219). 

c) Violenta fundatio Statuum. Saepe accidit, ut in ter- 230 
ritoriis veterum Statuum, eorum populis subiugatis, novi 
erigantur, vel ut quomodocumque ex mutatis vel deletis 
Statibus pristinis vi fortiore novi formentur; etiam evenire 
potest, ut in populo nondum politice unito usurpator po¬ 
testatem arripiat. Talis violentia, utpote legi naturali con¬ 
traria, non ab initio originem Status legitimam facit. Sed, 
si paulatim impossibilis evadit veteris ordinis restitutio ita¬ 
que alius rerum ordo praeter novum non relinquitur, fieri 
potest, ut novus Status rerum legitimus evadat, non propter 
iniustam violentiam, sed propter exigentiam adiunctorum, 
quae ordinem civilem et aliquod regimen postulant simul- 
que alium ordinem non patiuntur 1 ). 

Consensus et adiunctorum exigentia etiam simul concurrere pos- 231 
sunt. Si initio per adiuncta alicui regimen tribuitur, fleri potest, 
ut certa successio in regimine adiunctis non sufficienter determinetur 
ideoque consensu populi’ expresso vel tacito determinanda sit. Vel si 
princeps (id quod olim saepe factum est) partes regni in plures here¬ 
des distribuit, origo novorum Statuum dici potest legitima fleri tum eo, 
quod principi talis dividendi potestas consuetudine seu tacito populi 
consensu conceditur, tum eo, quod divisione facta alius ordo civilis 
iam impossibilis factus est. 

Victor in iusto bello ius acquirere potest, ut in satisfactionem 232 
pro iniuriis acceptis vel propter securitatem, si aliter obtineri nequit, 
populum devictum sive partem eius independentia privet; sic iterum 
populus absque suo consensu pars alterius Status fit potestatique vic¬ 
toris subicitur. Attamen hac ratione non novi Status oriuntur, sed 
potius veteres pereunt sive mutantur. 

Interitus Statuum similibus fere causis, quibus origo, efficitur, 233 
nempe 1) subiugatione, qua plerique Status perierunt, 2) dissolutione 
in partes, 3) unione complurium hactenus independentium in unum 
Statum, quo spectat etiam sublatio independentiae partium per eentra- 
lizationem (e. g. in Gallia ex tempore Ludovici XI). 


1 ) Cf. infra, De regimine usurpatorio. 

234 Obiectiones. 1. Origo communis familiarum vel convictio in eodem 
territorio causae nimis dubiae sunt, quibus non determinatur, quando 
Status incipiat, quae familiae ad eum pertineant etc. Ergo sine con¬ 
ventione causae insufficientes sunt. — Resp. D. ant. si abstracte con¬ 
cipiuntur sine concretis adiunctis Tr. si concrete Sd. semper N. non¬ 
numquam et tunc determinandae sunt conventionibus G. Ceterum etiam 
alii tituli indeterminatione affecti esse possunt; sic generatio filii con¬ 
fert potestatem patriam, tamen non accurate determinat, in quo mo¬ 
mento haec potestas desinat. 

2. Origo communis familiarum et relatio ad dominum fundorum 
producunt solum officia pietatis, oboedientiae, iustitiae eommutativae 
ad invicem et erga patremfamilias dominumque ut tales. Atqui haec 
officia non sunt officia iustitiae legalis erga Statum et principem po¬ 
liticum. Ergo istae causae non producunt officia politica. — Resp. 
D. mai. solum haec officia producunt, si formaliter in se spectantur C. 
si simul sumuntur cum necessitate ordinis civilis et potestatis politicae 
N. C. min. D. pariter cons. 

3. Aptitudo ad regendum non sufficit ad conferendum ius re¬ 
gendi. — Resp. D. non sola G. non simul cum necessitate alicuius 
regiminis et defectu aliorum aptorum N. 

235 4. Si potestas regendi principibus non ab hominibus conferretur, 

iis immediate a Deo daretur, id quod Iacobus I, rex Angliae, asseruit. 
Atqui id admitti nequit, sed tantum R. Pontifici potestas immediate a 
Deo, electione supposita, confertur. — Resp. D. mai. immediate da¬ 
retur per positivam institutionem Dei, sicut Pontifici confertur N. im¬ 
mediate daretur per Deum ut auctorem naturae Sd. id dici posset, si 
neque collatio humana neque alia facta contingentia ex liberis actibus 
humanis pendentia intervenirent G. si non quidem collatio humana, 
attamen alia facta intercedunt N. 

*Th. 15. Non videtur admittendum esse, quod multi scholastici veteres affir¬ 
mant, societatem civilem tantum per pactum humanum oriri (l.p.) et 
auctoritatem semper primum toti populo inesse, dein vero conventione 
transferri (2. p.). 

£16 Declar. Multi scholastici ab exitu s. 16. usque ad ini¬ 
tium s. 18. et nonnulli recentes de origine societatis et auc¬ 
toritatis civilis haec docent : 1) Societas civilis a natura qui¬ 
dem exigitur, attamen proxime semper per pactum oritur, 
quatenus homines in eam constituendam consentiunt; alii 
enim tituli ad vinculum civile inducendum non sufficiunt. 
Quod pactum tacitum vel implicitum esse potest, e. g. si 
libere gubernatio alicuius principis admittitur. 2) Ut primum 
sic societas civilis orta est, etiam auctoritas adest, quippe 
quae illam necessario sequitur. Et quidem primum toti 


multitudini civiliter unitae inest, quia nulla ratio adest, ut 
potius in uno, quam in alio sit, cum singuli tamquam cives 
aequales sint. Sed quia tota multitudo potestati exercendae 
impar est, nova' conventione potestatem, ea in perpetuum 
se abdicando, in certas personas, unam vel plures, ita trans¬ 
fert, ut dominium potestatis acquirant. (Si quando populus 
potestatem sibi retinet, forma democratica oritur.) Sed pac¬ 
tum posterius cum priori etiam coniungi potest; si qua 
multitudo principem eligit vel subiectioni sub patriarcha 
tacite consentit, iste consensus est primum consensus in 
formandam societatem et deinde translatio potestatis ex 
multitudine in principem. In quo exemplo etiam apparet, 
auctoritatem natura quidem, attamen non semper tempore 
prius in tota multitudine inesse. 

Haec doctrina apud Aristotelem non invenitur; neque 23 
apud SS. Patres. Sed Juristae Romani (Marcianus, Pomponius, 
Ulpianus, Papinianus, Justinianus) saepe de pacto loquuntur 
dicentes, leges, sive a Republica sive a principe decernun¬ 
tur, ex „communi pacto", ex „ communi rei publicae spon¬ 
sione", ex „constitutione populi", ex „quasipacto inter po¬ 
pulum et potentes" (Cicero) vim suam habere; idque vel 
propterea, quod illa tantum constitutio lex genuina sit, quae 
communi rationi naturali et iustitiae, legum omnium normae, 
conformis sit, vel (simul) propterea, quod auctoritas prin- 
cipum ex translatione populi derivanda sit. Populum enim 
(nempe Romanum), cum tot provincias per se ipsum et 
senatum non amplius gubernare posset, „lege regia" omnem 
suam potestatem in unum (Imperatorem) transtulisse. 1 ) Hac 
ratione dicebant, leges ex quadam tacita populi consensione 
sive ex „pacto" quodam valorem accipere, vel immo legem 
simpliciter „ constitutionem populi" appellabant. Frequentius 
etiam et expressius iuristae saec. 13. et deinceps, quo tem¬ 
pore reges (Germaniae) electione constituebantur, potestatem 
principum „per commune pactum", ,pactum subiectionis" 


l ) „Lege antiqua, quae regia nuncupabatur, omne ius omnisque 
potestas populi Romani in imperatoriam translata sunt potestatem." 
iustinianus 1, 7 G. 1, 17. 

a populo derivari putabant, quod alii revocabile, alii vero 
irrevocabile habebant. 1 ) 

S. TJiomas autem nullibi originem Status eiusque auc¬ 
toritatis ex pacto docet, neque Albertus M., eius magister. 
Loci, qui a nonnullis e S. Thoma in favorem huius senten¬ 
tiae proferuntur, ab ea alieni sunt. Generatim inter vetu¬ 
stiores scholasticos huius sententiae defensores vix inveniun- 
tur* Tempore autem posteriore inter alios Bellarminus eam 
docuit 2 ) et praesertim Suarez cum magna diligentia eam 
exposuit et defendit. 8 ) 

* Similem doctrinam postea Sam. Pufendorf proposuit, quam de¬ 
inceps pauci, etiam aliqui ex catholicis, secuti sunt. Sed a scholasticis 
in aliquibus dissentit. Haec enim docet: Unusquisque nascitur in „ statu 
naturali liber a subiectione civili. Atque homines etiam reapse per 
aliquod tempus sine societate civili vixerunt, attamem inducti malis, 
quae talem vitam comitantur, inito pacto ordinem civilem constitue¬ 
runt. Sed, cum omnes naturali independentia praediti essent, illi tan¬ 
tum, qui. pactum inierant, officiis civilibus tenebantur, non autem reli- 
qui, etsi in eodem territorio manentes; similiter posteri non sunt cives, 
nisi consensum dederint. Facile perspicitur, tali asserto ordinem civilem 
in apertum discrimen adducit. — Sententia igitur scholasticorum ab 
hac opinione differt, quod naturalem necessitatem societatis civilis 
magis urgent et praesertim quod non asserunt, cives non consen¬ 
tientes et nihilominus in territorio manentes ab officiis civilibus libe¬ 
ros esse. 

Etiam manifestum est, sententiam scholasticorum multum differre 
a sententia Eoussaviana (n. 210). Nam 1) societatem civilem Rous- 
seau negat iuie naturali et divino constare. 2) jluctoritas publica 
a) secundum R. etiam ex voluntate hominum provenit, secundum scho¬ 
lasticos autem immediate a Deo societati confertur, b) Auctoritas se¬ 
cundum R. est summa voluntatum singulorum ideoque necessario in 
populo inhaeret, secundum scholasticos autem provenit, ex populo tam¬ 
quam unitate organica et in monarcham transferri potest ac solet, 
c) Secundum R. magistratus et etiam principes (si forte constituti 
sint) a populo deponi possunt, id quod a sententia scholasticorum 
alienum est. 4 ) 


l ) Confer Schilling, Naturrecht u. Staat nach der Lehre der alten 
Kirche (1914) 27 ss; Die Staats- u. Soziallehre des hl. Thomas v. A 3 
(1930) 85 ss. — 2 ) Controv. De laicis. c. 6. — 8 ) Defensio fidei cath. 
adv. regem Angliae IU (quod opus Suarez contra Iacobum I, regem 
Angliae, [f 1625] scripsit, qui libro edito affirmaverat, principibus pote¬ 
statem similiter immediate a Deo conferri, sicut S. Pontifici); De leg. III. 

U Immerito igitur multi, quorum fere unus ab altero sine examine 
accusationem exscribit, asserunt, scholasticos (et Iesuitas) suprematiam 
populi Roussavianam docuisse et auctores esse revolutionis Gallicae. 


Demonst. 1. p. 1. Thesi praecedenti demonstratum est, 239* 
determinatam societatem civilem etiam independenter a con¬ 
sensu ex adiunctorum exigentia oriri posse. 

2. Doctrina allata, quatenus societatem civilem spectat, 
compluribus difficultatibus premitur, quae eam minus com¬ 
mendant : 

a) Ex ea logice consequitur, homines, si constanter 
consensum ad societatem politicam ineundam denegaverint, 
nullo officio civili obligari, etsi vita civilis maxime neces¬ 
saria sit et forte etiam per adiuncta subiectum auctoritatis 
indubie determinatum sit. Atqui id repugnare videtur natu¬ 
rali exigentiae ordinis civilis. Si quid enim ita necessarium 
est, ut contrarium naturae repugnet, non iam homines ab 
obligatione ad id faciendum liberi esse possunt. 

b) Defensores doctrinae concedunt, posteros diu manen¬ 
tes in territorio Status iam constituti legibus vitae civilis 
obstringi etiam absque suo consensu (alioquin, cum con¬ 
sensum detrectando officiis civilibus se subducere possent, 
periculum anarchiae induceretur). Sed non propterea id 
asserere possunt, quod maiores suo consensu etiam posteros 
obligaverint. 1 ) Proinde id eo potissimum demonstrare conan¬ 
tur, quod, qui diu prosperitate publica fruantur, etiam ad 
civiliter cooperandum obligentur. Sic autem non iam sine 
contradictione videntur negare posse, etiam maiores absque 
consensu cives fieri potuisse. Concedunt enim, posse aliquem 
fieri civem solum per exigentiam adiunctorum 2 ). 

Demonst. 2. p. 1 . Ostensum est, posse adiuncta esse, in 240 * 
quibus vita civilis necessaria et unum tantum certum subiec¬ 
tum auctoritatis possibile sit, atque tunc omnes directe 
lege naturae absque proprio consensu ad oboediendum 
erga hanc auctoritatem obligari. Ergo non est admitten- 


r 7 — r w cululli, ijuumiu lamquam 

s . ocletris C)V1, 1S seu persona moralis perpetua conventiones 
meqnt, non vero quando singuli demum ad constituendam 
civilem se uniunt. — 2 ) Tituli, quibus ex eorum opinione 
posteri.sine suo consensu cives fiunt, non videntur fortiores esse illis 
oe qmbus praecedenti Thesi 2abc tractatum est. Cf. Costa-EosseUi, 
viul. moralis - 591 ss et Schiff.nl, Disp. phil. mor. II 336 ss. 

U o n a t, Ethica spec. 


10 




146 De origine Slatus 

dum, auctoritatem civilem primum semper conventione 
transferri. 1 ) 

Infra ostendetur, natura exigi internationalem unionem 
socialem et auctoritatem, quae particulares Status sine eorum 
consensu ad pacem servandam cogere possit. A pari etiam 
Status et auctoritas civilis sine consensu oriri poterunt. 

2. Haec pars doctrinae etiam, aliis difficultatibus premitur. 

a) Ex doctrina concludendum esse videtur, auctoritatem 
a populo collatam iterum a populo retrahi posse, saltem 
quando princeps ea abutatur. Nam, quia pacto collata est, 
videtur secundum leges contractuum, si unus contrahen¬ 
tium servanda non servat, etiam alter ab obligatione inita 
liber evadere. 2 ) Sed haec conclusio sane periculo non caret. 

b) Asseritur, posteros in territorio manentes sme consensu auc¬ 
toritati civili subici, quod id propter bonum commune necessarium sit. 
Quare concedendum esse videtur, etiam maiores potuisse sine consensu 
ad subiectionem obligari propter exigentiam boni communis. 

c) Dicitur, «hanc potestatem transferri a multitudine in unum vel 
plures iure naturae: nam respublica non potest per se ipsam exer¬ 
cere hanc potestatem.* 3 ) Si igitur multitudo potestatis exercendae apta 
non est, non elucet, cur lex naturae non possit immediate potestatem 
subiecto tribuere, quod per adiuncta solum aptum est. 

d) Qui in iusto bello victor exstitit, nonnumquam super populum 
victum sine eius consensu potestatem suam extendere potest. Ergo in 
eo sine eius consensu potestas politica oritur. 4 ) 

*241 Obiectiones. 1. Auctoritas initio iure naturae inest in aliquo 
subiecto, itaque aut in tota communitate aut in certis personis. Atqui 


*) Huic sententiae etiam adversari videntur verba Leonis XIII (Diu¬ 
turnum), quae asserunt, quando princeps voluntate populi eligatur, 
populum ei non conferre potestatem, sed tantummodo designare eius 
subiecium: „Quo sane delectu designatur princeps, non 'conferuntur 
iura principatus; neque mandatur imperium, sed statuitur, a quo sit 
gerendum." Cf. n. 226. — 2 ) «Quia semper hic casus", inquit Suarez, 
„ad propriam reipublicae conservationem necessarius intellegitur excep¬ 
tus in primo illo foedere, quo respublica potestatem suam in regem 
transtulit." Defensio VI c. 4 n. 15. Similiter alii loquuntur. — 3 ) Bellar- 
minus 1. c. — 4 ) Id Suarez ipse concedere cogitur: «Quando bellum 
iustum habuit titulum, tunc revera privatur populus potestate, quam 
habebat, et princeps, qui contra populum invaluit, vere ius et dominium 
acquisivit.. Ideo supra dixi, potestatem regiam fundari in contractu 
vel quasicontractu; nam ista punitio delicti vicem contractus habet 
quoad factum transferendi dominii et potestatis." De legib. III c. 2 n. 20. 
Quibus verbis aperte contra propositum suum concedere videtur, in 
hoc eventu adesse effectum, quem alias contractus efficiat, sed per 
causam productum, quae contractus non sit. 


De causis proximis Status 147 

nulla ratio apparet, cur iure naturae debeat esse in certis personis. 

Ergo inest in tota communitate. 1 ) — Besp. D. mai. auctoritas initio in 
aliquo subiecto inest, ita tamen, ut subiectum determinetur facto ali¬ 
quo contigenti C. ut iam determinatum sit per naturam hominis vel 
Status abstracte spectatam N. Cd. min. nulla ratio ex parte naturae 
abstracte spectatae C. nulla, si concrete spectatur in certis adiunctis 
Sd. non semper C. numquam N. 

2. Homines spectata natura inter se liberi et aequales sunt neque 
quisquam aliis superior est. Ergo tantum consensu proprio societati 
alligari et auctoritati subici possunt. 2 ) — Besp. D. ant. non est ratio 
subiectionis et inaequalitatis, si natura spectatur in certis adiunctis N. 
si abstracte spectatur Sd. excluditur subiectio unius sub altero N. non¬ 
dum includitur C. 

3. Auctoritas pertinet ad societatem. 6 ) Atqui societas est multi- 242’" 
tudo familiarum. Ergo auctoritas ad eam pertinet. — Besp. D. mai. 

i. e. societas exigit, ut auctoritas in ipsa adsit G. ut in ipsa tota tam¬ 
quam subiecto inhaereat N. 

4. S. Thomas aliquoties dicit, principem legem condere tamquam 
«gerentem vicem totius multitudinis" (1, 2 q. 90 a. 3; q. 97 a. 3 ad 3); 
quod supponit, principem potestatem a multitudine accepisse. — Besp. 
Vicem vel personam multitudinis gerere S. Doctor intellegit curam 
eius habere. Adducit ibi ex Isidoro definitionem legis a multis veteri¬ 
bus iuristis traditam: «lex est constitutio populi" (cf. n. 237). Sed 
eam latissime interpretatur dicens, tantum in Republica legem proprie 
constitutionem populi esse, in monarchia vero solum improprie, quod 
nempe princeps, quatenus curam multitudinis habeat, eius vicem gerere 
dici possit: «Ordinare aliquid in bonum commune est vel totius mul¬ 
titudinis vel alicuius gerentis vicem lotius multitudinis. Et ideo con¬ 
dere legem vel pertinet ad totam multitudinem vel pertinet ad per¬ 
sonam publicam, quae totius multitudinis curam habet." (q. 90, a. 3.) 

5. Ex Patribus saltem Augustinus affirmat, in ortu societatis ci¬ 
vilis pactum adfuisse. Dicit enim, multitudinem latronum «pacto so¬ 
cietatis adstringi" et sic fieri quoddam parvum regnum (De civ. Dei 
IV 4). Et alibi scribit, vitanda esse flagitia contra ordinem publicum, 

«ut pactum inter se civitatis aut gentis consuetudine vel lege firmatum 
nulla civis aut peregrini libidine violetur" (Conf. III 8). — Besp. In 
priori testimonio s. Doctor tantum dicit, latrones per pactum in socie¬ 
tatem coalescere, quod sane verum est. In altero autem non plus 
affirmare videtur, quam in societate vigere universale statutum con¬ 
cordiae et subiectionis communi voluntate assumptum, quod non liceat 
violare. 


a ) «Haec potestas est de iure divino: at ius divinum nulli homini 
particulari dedit hanc potestatem; ergo dedit multitudini." Bellarminus 
*■ c - — 2 ) «Non est maior ratio, cur ex multis aequalibus unus potius 
quam alius dominetur; igitur potestas totius est multitudinis." Bellar¬ 
minus 1. c. — s ) Auctoritas «immediate data est a Deo hominibus in 
civitatem congregatis . . Ideoque ex vi talis donationis non est haec 
potestas in una persona . . sed in toto perfecto populo." Suarez, Defen¬ 
sio IU 2 n. 5. 

Caput II 

De mutationibus Status 

243 Multo saepius nunc mutationes Statuum eveniunt, 
quam Status novi oriuntur. Quae mutationes politicae plerum¬ 
que magnos animorum motus rerumque turbationes, saepe 
etiam gravia dubia, num iure fiant sive factae sint, excitare 
solent. In qua quaestione iudicanda ferme illa principia 
prae oculis habenda sunt, quae de origine Status tractantes 
exposuimus. Quare hoc caput priori adnectimus. 

Mutatio est transitus Status ab uno modo se habendi 
ad alium. In mutatione igitur Status idem manet, mora- 
liter saltem, non vero novus oritur. Non tamem omnes 
mutationes considerabimus, sed substantiales tantum, i. e. 
eas, quae auctionem sive diminutionem territorii et aucto¬ 
ritatem supremam attinent. Cum enim territorium (scilicet 
cum incolis suis) et potestas suprema partes substantiales 
Status sint, etiam mutationes earum substantiales appellare 
et ita ab aliis mutationibus distinguere licet, quales sunt in¬ 
crementum officialium, profectus in observandis 'legibus et 
similes; quae accidentales nominari possunt. Et primum 
quidem de potestatis politicae, dein de territorii mutatione 
tractabimus. Cum utraque magna ex parte similibus causis 
efficiatur similiaque principia applicanda sint, haec duplex 
tractatio non perfecte separari poterit. Antea autem de 
celeberrimis autonomismi populorum et nationalismi principiis 
agendum videtur, ex quibus generale quoddam ius ad 
mutationes politicas faciendas arcessitur. 

Art. I. De autonomismo populorum 

244 Autonornismus politicus populorum (Selbstbestimmungs- 
recht der Volker, Right of Self- Determination) intellegitur 
ius, quod omnibus populis a natura convenire dicitur, ut 
modum vivendi politicum propria voluntate decernere valeant. 

Nomine populi autem designatur quaelibet multitudo fami¬ 
liarum sive municipiorum historice orta et aliquo modo politice 
unita. Proinde populus latius patet quam natio; nam populus 
potest esse pars nationis vel etiam gens ex compluribus natio¬ 
nibus sive nationum partibus composita. Sed plerumque natio¬ 
nes et praesertim illae nationum „partes minores* (nationale 
Minderheiten) prae oculis habentur, quae in Statu maioris 
i nationis vivunt. Principium igitur allatum intendit sup¬ 
pressionem populi debilioris per potentiorem removere et 
unicuique debitam libertatem providere, ut modo sibi con¬ 
gruenti vivere seque explicare queat et hac ratione simul 
pax universalis procuretur. 

Hoc principium semper quidem aliquo modo in sensu 
populorum viguit omnesque contentiones et bella, quae ad 
libertatem politicam obtinendam facta sunt, incendit. Sed 
expresse demum tempore recentiore pronuntiatum est, ali¬ 
quo modo iam saec. 19., quando, velut a Napoleone et Cavour, 

„ius suffragii* populi sive plebiscitum tamquam titulus an¬ 
nexionibus valorem iuridicum tribuens invocatum est; solem- 
nius autem tempore belli universalis a W. Wilson, prae¬ 
side U. S. A., tamquam supremum principium iusti ordinis 
in mundo instituendi sive stabiliendi promulgatum atque 
deinceps a compluribus nationibus ad propriam indepen- 
dentiam obtinendam invocatum est. 

Innititur autem ultimo in iure naturali hominis, ut de 
se suisque rebus libere disponere valeat. Sed sicut hoc 
ius libertatis personalis non illimitatum est, sed certis fini¬ 
bus circumscribitur, quibus praetermissis vitiosum redditur, 
ita hoc ius liberae determinationis politicae limites habet, qui¬ 
bus vel observatis vel praetermissis rectum vel vitiosum evadit. 

Th. 16. Antonomismus populorum, quo omnibus populis ius asseritur libero suum 
ordinem politicum determinandi, certis limitibus, ut admitti possit, circum¬ 
scribendus est. 

1. Autonornismus illimitatus admitti non potest, nempe 245 
tamquam ius, quod omnibus populis inesse asseritur, ut 
semper, quomodocumque iam ad aliquem Statum pertineant 

vel aliis vinculis historicis, geographicis, oeconomicis ligen¬ 
tur, ordinem suum politicum atque etiam Statum, ad quem 
pertinere velint, determinare queant. Haec huius iuris 
conceptio sponte ex moderna illa idea libertatis immode¬ 
ratae sequitur, qua homini ius attribuitur, ut solus se 
determinet seu ut independens sit a qualibet lege, quam 
non ipse sibi imposuerit. Etiam in asserta suprematia po¬ 
puli includitur, quippe secundum quam voluntas populi 
supremus titulus omnis iuris politici statuitur. 

246 Demonst. assertum. 1 . Ex necessitate stabilis ordinis 
civilis. Natura exigit, ut homines in societate civili ordi¬ 
nata vivant, i. e. in tali, ex qua necessariam vitae suffi¬ 
cientiam, praesertim vero ordinis pacisque stabilem securi¬ 
tatem accipere valeant. Idcirco natura iam ab initio, ut 
primum in multitudine vita homine digna sine ordine poli¬ 
tico agi nequit, hunc ordinem exigit eiusque officia imponit, 
etiam absque hominum consensu. Pari modo, si iam per 
causas humanae naturae humanisque rebus conaturales 
certus Status constitutus est, propter eandem necessitatem 
per se et ordinarie huius ordinis civilis stabilitatem seu, ut 
populi his vinculis civilibus ligati permaneant, postulat. 
Atqui haec ordinis civilis stabilitas auferretur, si autono- 
mismus illimitatus admittendus esset, quia, dissolutio ordinis 
pacisque civilis sequeretur. Ergo. 

Demonst. min. Secundum hoc principium quilibet ordo 
politicus, causis quantumvis conaturalibus et historicis for¬ 
matus, semper, quando placeret, labefactari et dissolvi 
posset. Possent ordinem, quem patres elegerunt, semper 
filii mutare; eodem enim autonomismo, quo patres, fru- 
untur. (Neve dicatur, non iam divelli posse, quod patres 
statuerint, quoniam ordo stabilis esse debeat. Sic enim 
neque patribus ordine politico iam legitime ligatis ius divel¬ 
lendi concedi potest; itaque relinquitur principium.) Immo 
eadem generatio mutato consilio ordinem a se constitutum 
iterum resolvere posset; ius enim autonomismi retinet. 
Manifestum autem est, hac ratione continua adesse peri¬ 
cula motuum, agitationum, conflictuum diversorum stu- 

diorum et factionum omnemque eici ordinis pacisque tran¬ 
quillitatem. 

IIoc periculum autem propterea in immensum crescit, 
quia ius praetensum nullis limitibus circumscriptum est. 

Si populus magnus eo fruitur, etiam parvus, si populus 
totus, a pari etiam partes, provinciae, urbes, vici, immo 
singula individua eo frumitur; ex natura enim humana 
sequi dicitur. 1 ) 

2. Autonomismus illimitatus non probatur. Ultima eius 24-7 
ratio tantum haec esse potest, quod homini naturale ius 
sit, ut nullo vinculo ligari queat, nisi ipse id agnoscat et 
quamdiu agnoscat; quae ratio etiam doctrinae de supre¬ 
matia populi subest. Atqui haec ratio admitti nequit. Nam 
a) homo tale ius non habet, nisi supponatur illa conceptio 
hominis Christianae contraria, qua putatur homo ens quod¬ 
dam absolutum, quod solum sibi suprema lex sibique om¬ 
nino sufficiens sit. b) Sequeretur, etiam liberos officium 
oboediendi, uxores sublectionem sub marito recusare posse; 
quod ius reapse socialistae aliique modernae emancipationis 
sectatores aliqua ex parte saltem asserunt. Immo libertas 
ab omni auctoritate sequeretur. Ergo autonomismus po¬ 
pulorum non probatur. 

II. Autonomismus populorum intra debitos limites concedi 2-is 

potest et debet, nempe si salus populorum atque vitae 
civilis ordo eonstantiaque non periclitantur. Etenim sicut 
singuli homines, ita populi per se, nisi graviores rationes 
obstant, ius naturale habent, ut de rebus suis libere dis¬ 
ponere valeant. Speciatim igitur: 

1. Quando Status ita dissolutus est, ut in longum 
tempus nulla adsit restitutionis spes, eius populi a pristinis 
vinculis liberati sunt propriaque electione novum Statum 
condere possunt. 

2. Pariter, si populus, propria libertate privatus, iniuste 
sub alicuius Status potestate tenetur, potest, quando in 

b Praetermittimus aliud incommodum grave quidem, sed quae¬ 
stioni propositae externum, in eo situm, quod plebiscita raro genuina, 
sed saepe vel plerumque agitationibus sive fraudulentis artificiis prae¬ 
parata et directa sive metu extorta sunt. 

idoneis adiunctis sine maiore damno fieri potest, pristinam 
libertatem et autonomiam sibi restituere. 

3. Etiam coloniae a Statu quodam materno fundatae 
et usque adhuc propria independentia carentes per se ius 
habent, ut, quando ad proprium Statum constituendum 
sibi sufficiunt, paulatim dependentiam illam minuant atque 
etiam solvant, servata tamen indemnitate Status materni. 
Comparandae enim sunt cum filiis, qui, quamdiu educandi 
sunt, a parentibus pendent, postquam autem paterna pro¬ 
visione non amplius indigent, paulatim proprii iuris fiunt. 

4. Talibus populi partibus, quae intra Statum aliquam 
unitatem naturalem sive historicam constituunt, liberaliter 
conveniens autonomia concedenda est, qua res suas, quas 
possunt, libere administrare valeant, servata tamen unitate 
et inspectione Status. Speciatim nationibus minoribus in 
aliquo Statu contentis autonomia culturalis debetur in eo 
sita, quod culturam suam nationalem et praesertim linguam 
libere retinere possint; haec enim bona eorum sunt, qui¬ 
bus iuste privari nequeunt. 

Th. 17. Speciatim principia natienalitatis, quod dici solet, ius legitimum 
ascribi nequit. 

Declar. Cum principio autonomismi populorum non qui¬ 
dem synonymum, attamen simile est principium nationalitatis, 
quod pariter nunc magnopere celebratur. Principium natio¬ 
nalitatis nationibus ius naturale tribuit, ut singulae cum 
omnibus suis partibus unum Statum constituant, itaque ut 
eius partes politice divisae, neglectis aliis vinculis historico- 
naturalibus et iuridicis, quibus iam cum aliis populis politice 
iunctae sunt, ad unum Statum se uniant. Quo fieret, ut 
tantum Status nationales exsisterent. 

Natio stricte dicta non idem est ac populus politicus; 
multae enim nationes unum populum politicum constituere 
possunt. Natio concipi solet instar familiae dilatatae, nempe 
tamquam complexio eorum, qui, sicut fere membra familiae» 
communitate quadam originis et emanante inde communi 

indole vitaeque consortio naturaliter uniti sunt et unitos se 
sentiunt. Strictissime igitur unam nationem constituent, qui 
a co mm uni stirpe descendunt, velut Iudaei. Sed tales pau¬ 
cissimi inveniuntur. Nunc igitur natio paulo latius intellegi 
solet: complexio eorum, qui communi quadam evolutione 
historica et certa culturae, linguae praesertim, communione 
coniuncti sunt et coniunctos se sentiunt. (Sed notandum est, 
conceptum nationis nunc aliqua incertitudine laborare et 
praesertim saepe nimis dilatari.) 

Principium nationalitatis, ex deficiente amore christiano 250 
enatum, vehementius s. 19. mentes occupare coepit. Primus 
fere Mancini 1851 id proclamavit. Nunc plerumque sub 
formula autonomismi politici enuntiari solet. Hoc principium 
una ex parte nonnullas nationes arctius constrinxit, sed altera 
ex parte nationes inter se seiunxit et inimicas reddidit graves- 
que mutationes politicas excitavit. Infra inquiretur, quaenam 
sint officia Status erga nationes ei insertas et quae istarum 
iura erga proprium Statum. Hoc loco tantum de principio 
allato agitur. 

Verum quidem est, communitatem eiusdem nationali¬ 
tatis plerumque Statui maiorem unitatem internam et pote¬ 
statem externam conferre ideoque intra iustos limites Status 
eonationales intendi posse. Attamen minime admittendum 
est, nationibus ius esse, ut semper, si politice divisae sint, 
nexus civiles solvant et in unum coeant. 

Demonst. 1 . Principio, quod institutioni naturae adver- 251 
satur atque ordinem civilem et internationalem necessario 
perturbat, ius legitimum ascribi nequit. Atqui tale est 
principium nationalitatis. Nam 

a) contradicit institutioni naturae. Natura unionem 
civilem propter hunc finem postulat, ut homines prosperi¬ 
tatem publicam obtineant. Proinde exigit, ut in constituendis 
Statibus primo loco attendantur rationes prosperitatis seu 
ea, quae ad prosperitatem afferendam necessaria et utilia 
sunt. Atqui rationes nationalitatis minime idem sunt ac 
rationes prosperitatis. Sed praeter conationalitatem aeque 
multoque magis alia ad prosperitatem necessaria utiliaque 

sunt, e. g. territorii conveniens magnitudo, forma ac pro- 
ductivitas, aditus ad mare, communitas morum et institu¬ 
tionum evolutionisque historicae et similia, omnium autem 
maxime necessaria est ordinis civilis stabilitas, quae pro¬ 
inde postulat, ne Status causis naturalibus et historicis 
formati labefactentur. Ergo natura exigit, ut in Statibus 
constituendis primo loco non rationes nationalitatis, sed 
rationes prosperitatis ab illis diversae attendantur; pro¬ 
inde principium nationalitatis institutioni naturae con¬ 
tradicit. 

Idem confirmatur eo, quod per longissima tempora 
plerique Status minime secundum nationalitatis communi¬ 
tatem formati sunt, ut igitur affirmandum esset, populos us¬ 
que ad haec tempora verum principium politicum ignorasse; 
quod parum probabile est. 

b) Ordinem civilem et internationalem perturbat. Nam 
! a) Omnino ambiguum est. Notio enim nationis nunc 
non parum controversa et certe valde indeterminata est. 
Nam incertum relinquitur, qualis communis evolutio historica, 
qualis communitas culturae et linguae et characteris ad 
nationem constituendam requiratur sive sufficiat, quando 
igitur una vel plures nationes numerandae sint, cum diver¬ 
sitates per continuos transitus inter sese excipiant. Itaque 
vix ulla est pars nationis, quae non probare possit, etiam 
se esse nationem ab aliis distinctam ideoque iure indepen- 
dentiae frui. Principium autem tam ambiguum est princi¬ 
pium incertitudinis iuris, proinde etiam perversionis or dini s. 

P) Impossibiles coniunctiones politicas postulat. Nam par¬ 
tes eiusdem nationis saepe inter se tam dispersae tamque 
condicionibus localibus, oeconomicis, historicis differentes et 
cum aliis nationibus ita permixtae sunt, ut ab iis dividi et 
inter se in unum Statum coiungi nequeant. Speciatim in 
confinibus nationes ita permixtae sunt, ut sine iniustitia et 
continuis dissidiis separari non possint. Praeterea saepe 
nationes tam parvae vel spectato situ, figura et produe- 
tivitate territorii ita dispositae sunt, ut non solae, sed tan¬ 
tum cum aliis nationibus Statum independentem formare 


possint, qui civibus sufficientem copiam bonorum, aptum 
commericum, facultatem defensionis praebere possit. 

Quodsi dicitur, separationem nationum faciendam non 
esse, quando impossibilis sit, iam conceditur, praeter 
conati onalitatem etiam alias rationes aeque vel fortius uni¬ 
tatem politicam postulare ideoque principium nationalitatis 
falsum esse. 

-y) Fere totum dissolveret ordinem civilem et interna- 253 
tionalem hodiernum. Multi enim Status compluribus natio¬ 
nibus mixti sunt, atque paucissimi inveniuntur, quorum 
partes non iure vero vel apparenti probare possent, se 
diversas nationes esse ideoque oboedientiam detrectare 
posse. 

Si omnes nationes politice separandae essent, etiam 
magis animorum alienatio et aversio augeretur, cum e con¬ 
trario Status mixti multum ad nationum concordiam foven¬ 
dam et ad contractum angustumque propriae nationalitatis 
amorem temperandum conferre possint. 

2. Principium nationalitatis non demonstratur. Etenim 254 

a) non demonstratur ex generaliore iure autonomismi 
populorum, quippe quod non exsistit. 

b) Neque demonstratur, tale ius nationibus ut talibus 
competere. Nullum enim legitimum argumentum afferri 
potest, a) Argumenta, quae proferuntur, tantum ostendunt, 
in nationibus inclinationem esse ad communitates civiles 
efficiendas, Status nationales ex hac parte maiore prae¬ 
ditos esse unitate et potestate, etiam bona nationalia in 
iis per se melius servari. Sed non demonstrant, haec bona 
omnibus esse praestantiora solaque fere in re civili atten¬ 
denda esse vel conationalitatem tantopere ex natura unionem 
politicam exigere, ut omnes aliae rationes et populorum 
necessitudines locales, oeconomicae, historicae atque ipsa 
stabilitas rerum politicarum maxime necessaria cedere de¬ 
beant. — (3) A pari demonstrari posset, etiam alias pro¬ 
pinquitates, e. g. eiusdem religionis communitatem, quae 
certe sublimior est, simile vel maius ius conferre ad politi¬ 
cas uniones ineundas; quod nemo admiserit. Immo non 

satis apparet, si propter conationalitatem officia civilia deleri 
possunt, cur non etiam vincula matrimonialia inter coniuges 
diversae nationis rumpi queant. 


Art. 2. De mutatione potestatis politicae 

§ 1. De diversis causis huius mutationis 


2o5 Causae supremae potestatis politicae mutandae (de su¬ 
prema enim seu independenti potestate agitur, non de sub- 
ordinatis magistratibus) hae potissimum sunt: 

1. Successio in principatu monarchico, quae fit a) here¬ 
ditate, qua in unius decedentis locum alia persona eiusdem 
familiae secundum stabile ius succedit, — b) electione, qua 
successor suffragio populi vel alicuius collegii subrogatur. 

Facile perspicitur, principem etiam iure regendi se abdi¬ 
care posse, immo id nonnumquam in bonum eummune cedere. 

256 . 2. Victoria in iusto bello victori ius concedere potest, 
ut in satisfactionem pro iniuriis acceptis vel ad futuram 
securitatem obtinendam, si id omnino necessarium videatur, 
populum devictum vel partem eius sibi subiciat sive aliter 
eius regimen politicum mutet. 

257 3. Mutatio legitima constitutionis. „ Constitutio" sive 
lex fundamentalis,, qua per suprema capita forma et ambi¬ 
tus regiminis atque reliqua structura Status determinantur 
non tam ad regendum Statum, quam potius ad eum per¬ 
fecte constituendum spectat. Ideo per se non ad solam auc¬ 
toritatem civilem pertinet, cuius quidem est, societatem con¬ 
stitutam dirigere, non autem eam constituere; sed simul 
etiam ad populum spectat. Propterea per se sine populi 
consensu mutari nequit. Atque etiam a solo populo mutari 
potest, si Respublica habetur. Quodsi monarchia adfuit, per 
adiuncta autem ita deleta est, ut eius restitutio in diutur¬ 
num tempus impossibilis sit, pariter a solo popujo nova 
constitutio cum perpetuo valore institui potest. 1 ) 


16 Fel r H 1892^ d ^ X ? J ? d E P 1SC ?P 0S el catholicos Galliae 
16. febr. 1892 scribit. „Cur ius nationis non erit, immo potius officium, 

ab huiusmodi statu [subversionis politicae], qui eam adeo graviter 


Sin autem haec diuturna restitutionis impossibilitas asseri nequit, 
ad tempus quidem in locum monarchiae nova constitutio cum legitimo 
valore substitui potest, sed ita, ut iura principis interim suspensa qui¬ 
dem, attamen non in perpetuum exstincta esse videantur. Id quidem 
non propterea, quia iura personalia principis vel familiae regnantis tanti 
valoris sint, ut vehementibus commotionibus publicis exstingui nequeant, 
sed propter stabilitatem ordinis politici maxime necessariam, quae ve¬ 
tare videtur, ne, si aliqua repentina revolutio sive infortunium politicum 
accidit, statim pristinus ordo iuridicus Status in perpetuum iure sub¬ 
latus sit. 

In gravissima rei publicae necessitate etiam potestas suprema sola 
constitutionem mutare potest, quae mutatio quam primum a populo 
approbanda erit. Immo in summo discrimine, e. g. in revolutione, acci¬ 
dere potest, ut unus vir tamquam dictator (ad tempus) plenam potes¬ 
tatem supremam iure in se assumat et exerceat, si aliter nisi ita salus 
et ordo publicus salvari sive restitui nequit. Nam salus publica est 
supremus finis Status et propterea suprema lex. Sed talis potestas dic¬ 
tatoria tamdiu solum exercenda est, quamdiu necessitas postulat, et 
quam primum curandum est, ut vetus constituio restauretur vel nova 
cum populi approbatione vere libera condatur. Si absque tali neces¬ 
sitate regimen dictatorium retinetur, evadit inisutum usurpatorium. 

4. Tyrannis. 5. Usurpatio regiminis. De quibas iam 
speciatim agendum est. 

§ 2. De regimine tyrannico 

De statu quaestionis. Investigandum est, quid populo 258 
agere liceat, si regimen in se quidem legitimum est, atta¬ 
men potestate sua tyrannice in gravissimum populi detri¬ 
mentum abutitur. Haec quaestio iam a veteribus scholasticis 
tractatur, qui tamen potissimum principem plusminusve 
absolutum prae oculis habent. Nomine tyranni enim prin¬ 
cipem legitimum intellegunt, qui potestate sua perpetuo 
bellando, mores religionemque pervertendo, bona subditorum 
invadendo in perniciem societatis abutitur. 1 ) Hodie, cum 
apud nationes cultas monarchiae admodum temperatae sint 
vel Respublicae exsistant, vix iam timendum est, ne principes 
potestate gravissime abutantur. Sed nunc tyrannis exerceri 

perturbat, sese subtrahendi pacemque publicam in pristinam ordinis 
tranquillitatem restituendi? Iam vero ista necessitas novi regiminis 
constitutionem atque exsistentiam iustam comprobat, quamlibet ea 
demum formam assumat; quoniam in hypothesi, in qua versamur, 
haec nova regimina ordini publico restituendo interim necessario requi¬ 
runtur/ Cf. ep. Benedicti XV ad Epp. Lusitaniae 18. Dec. 1919. — L ) Non¬ 
numquam voce tyranni etiam usurpatorem designant. 

potest ab una parte populi in aliam, cuius gravissima iura 
opprimuntur, scilicet ab una fractione praedominante in 
aliam, ab una natione potentiore in aliam. Hanc tyrannidem 
imprimis prae oculis habemus, quae intolerabilior esse pot¬ 
est quam unius principis haud diuturna vexatio. Itaque 
quaeritur, qua resistentia populus oppressus uti possit, num 
etiam regimen deponere, fortasse etiam se independentem 
facere queat, ut sic cum regiminis mutatione etiam terri¬ 
torii mutatio coniungatur. 

) Plerique veteres scholastici docuerunt (Suarez, Dom. Soto, Bannez, 
Lessius, Bellarminus), contra principem tyrannicum insurgere eum que 
etiam deponere licere, at non ex auctoritate privata, sed auctoritate 
et decreto communitatis. Quam sententiam etiam propria sua opinione 
de origine auctoritatis probare solent, quod videlicet potestas suprema 
aliquando a populo in regem translata sit, hac utique condicione, ut 
ea non in perniciem boni communis abutatur. 1 ) Eos, qui suprematiae 
populi adhaerent, populo ius concedere ad principem quocumque tem¬ 
pore deponendum per se patet. Neque haec umquam rebellio, sed proprii 
iuris exercitium esset; summum diceretur rebellio, si una pars populi 
contra aliam maiorem sive contra ,voluntatem generalem” insurgeret. 
Etiam qui autonomismum populorum defendunt, sine ulla restrictione 
civibus oppressis ius ad condicionem suam politicam determinandam 
concedere debent. 

Haec dicenda esse videntur. 1. Contra tyrannidem 
semper licita vel etiam praecepta est resistentia passiva 
in eo sita, quod mandatis regiminis, quibus potestate ab¬ 
utitur praecipiendo, quae ius laedunt sive in se mala sunt, 
constanter oboedientia denegatur. Talis resistentia permit¬ 
titur, quia officium oboediendi non iatius patet quam ius 
praecipiendi, et etiam praecepta esse potest, si malum man¬ 
datur. Si talis resistentia constanter ab omnibus exercetur, 
saepissime medium sufficiens et certe aptissimum est ad 
tyrannidem frangendam. 


') „Si rex legitimus tyrannice gubernet et regno nullam uiiud 
subsit remedium ad se defendendum, nisi regem expellere ac deponere, 
poterit respublica tota publico et communi consilio civitatum et pro¬ 
cerum regem deponere tum ex vi iuris naturalis, quo beet vini vi 
repellere, tum quia semper hic casus ad propriam reipublicae conser¬ 
vationem necessarius intellegitur exceptus in primo illo foedere, quo 
respublica potestatem suam in regem transtulit.” Suarez, Defensio 
VI i n. 15. Cf. De carit. XIII 8 n. 2. 


2. Permittitur et plerumque ad tollendas actiones leges- 261 
que iniustas sufficit uti resistentia activa legali in hoc sita, 
quod media legibus permissa adhibentur, velut actiones 
deputatorum, petitiones, contiones publicae, ephemerides. 

3. Si populo ius est principem eligendi, eum etiam depo¬ 
nere potest. „Si ad ius multitudinis alicuius pertineat”, in¬ 
quit S. Thomas, „sibi providere de rege, non iniuste ab 
eadem rex institutus potest destrui vel refrenari eius pote¬ 
stas, si potestate regia tyrannice abutatur.” 1 ) Idem fieri 
potest, si subditis ius ad principem tyrannicum deponen¬ 
dum concessum fuit. 2 ) 

4. Potissimum quaeritur de resisfentia armafa, ad ex- 262 
torquendam mutationem legum, deponendum regimen vel 
etiam ad independentiam expugnandam instituta. Suppo¬ 
nitur autem, oppressionem intolerabilem factam esse neque 
spem esse emendationis. Neque quaeritur, num liceat pri¬ 
vata auctoritate vim adhibere, e. g. ducem adversarium 
occidendo. Communi enim iudicio id prohibetur, quia defen¬ 
sionem iurium publicorum determinare non ad personam 
privatam spectat, et quia talis licentia ad arbitrarias revo¬ 
lutiones duceret nec quisquam iam securus esset. 3 ) 

a) Itaque dicendum est, resistentiam violentam, si popu¬ 
lus seu pars populi oppressa auctoritate communi eam decre¬ 
verit, in se non illicitam esse, dummodo ne plus fiat, quam 
ad defensionem necesse sit neque maiora mala consequantur. 
Nam sicut singuli, ita etiam populus gravissuna iura sua 
in vitam, bona materialia, hbertatem contra iniustum aggres¬ 
sorem vi defendere potest. Regimen autem tyrannice popu¬ 
lum opprimens est talis iniustus aggressor. Neque haec 

') De regimine prine. 16. — 2 ) Nonnulli reges, velut Carolns Calvus 
856, Henricus I, rex Angliae, item postea Ioannes, rex Augliae, in 
„Magna Charta” 1215, Andreas n, rex Hungariae, 1222, Alphonsus III, 
rex Aragoniae, 1287 et alii subditis ius concesserunt ad se debellandos 
vel etiam deponendos, si potestate abuterentur. — 3 ) T Esset boc multi¬ 
tudini periculosum”, inquit S. Thomas, ,et eius rectoribus, si privata 
praesumptione aliqui attentarent praesidentium necem, etiam tyran¬ 
norum .. Magis igitur ex huius praesumptione immineret periculum 
multitudini de amissione regis, quam remedium de subtractione tyranni. 
Videtur autem magis contra tyrannorum saevitiam non privata praesump¬ 
tione aliquorum, sed auctoritate publica procedendum.” L. c. 

proprie rebellio est. Rebellio enim stricte dicta tantum 
adest, si iniuste contra regimen legitimum insurgitur. „Re- 
gimen tyrannicum non est iustum, quia non ordinatur ad 
bonum commune, sed ad bonum privatum regentis . . Et 
ideo perturbatio huius regiminis non habet rationem 'sedi¬ 
tionis, nisi forte quando inordinate perturbatur tyranni regi¬ 
men, quod multitudo subiecta maius detrimentum patitur 
ex perturbatione consequente, quam ex tyranni regimine." 1 ] 
263 . b) Itaque si aliud medium non relinquitur, cives etiam 

regimen deponere seu mutare possunt, non per modum sen¬ 
tentiae iudicialis, nempe ad quam potestas superior in re¬ 
gimen requireretur, qua cives carent, sed propter necessa¬ 
riam lurium defensionem. Oritur enim in hac causa collisio 
inter rns regiminis seu partis praedominantis potestate ab- 
utentis et rns partis oppressae, quae in grave discrimen 
adducitur. Iam vero ius posterius certe fortius est et alte¬ 
rum vincit, quod proinde extinguitur. Atque natio oppressa, 
si aliud remedium non restat, etiam se independentem facere 
potest; quod facilius, quam alias, tunc flet, quando vincula 
valde laxa eam cum toto Statu iungunt, id quod nonnum¬ 
quam in coloniis accidit. 

c) Sed violentia tantum permittitur, si convenientem 
proportionem non excedit neque maiora mala consequuntur. 
Cum autem ex resistentia armata gravissimae perturbationes 
sequi soleant, rarissime tantum adhiberi poterit. 

Facilius permitti potest, ut populus oppressus occasione 
pacifica, e. g. intercessione externa, utatur, ut se oppressioni 
subducat, dummodo iudicium de hac re non agitatoribus, 
sed viris prudentia et probitate praestantibus committatur. 

264 De occisione tyranni. Constans profertur accusatio con¬ 
tra veteres scholasticos, praesertim contra doctores S. I., 

‘) 2, 2 q. 42 a. 2 ad 3. Cf. 1, 2 q. 96 a. 4 ad 3; 2, 2 q. 69 a. 4; 

De reg. prine. I 6. —- Etiam Pius XI die 28. Martii 1937 ad Epi¬ 
scopos Mexicanos scribens consentit, non improbari cives, qui, quando 
potestas publica iustitiam et libertatem manifesto impugnet, in unum 
coalescant et defensionem violentam adhibeant ad tuendos semetipsos 
et nationem servandam, dummodo vindicatio ad propositum finem ex 
integro vel ex parte conducat et maiora damna communitati et justi¬ 
tiae non afferat, quam ipsa damna resarcienda sunt. 

eos docuisse licere tyrannos occidere, qua doctrina nihil 
videatur vitae principum periculosius esse. 

In qua re imprimis animadvertendum est, veteres no¬ 
mine tyranni saepe usurpatorem designare. Tales „tyrannos“, 
qui patriae libertatem invadunt, occidere licere, quamdiu 
eorum potestas nondum legitima facta sit, revera plerique 
veterum cum S. Thoma docuerunt. 1 ) 

Legitimos principes tyrannice regnantes occidi posse 
et quidem etiam a viro privato, pauci tantum catholici 
docuerunt, quorum primus videtur fuisse Ioannes de Salis- 
bury (f 1180). Post reformationem doctores protestantici 
multi, e. g. Melanchthon, Calvinus, Zwingli, Lutherus, Butzer, 
H. Grotius, Leibniz aliique tale tyrannicidium licitum atque 
etiam laudabile esse defenderunt. Etiam inter catholicos 
aliqui defensores inventi sunt. 

Ad quos pertinet etiam, isque solus inter scriptores 
S. I., Io. Mariana, qui in opere „De rege et regis institu¬ 
tione" (1599), Philippo III dedicato, defendit, quando tyran¬ 
nis intolerabilis facta sit totiusque populi monitiones minae¬ 
que frustra adhibitae sint, licere tyrannum occidere. „ Neque 
est periculum", inquit, „ut multi eo exemplo in principum 
vitam saeviant, quasi tyranni sint. Neque enim id in cuius¬ 
quam privati arbitrio positum ponimus: non in multorum, 
nisi publica vox populi adsit, viri eruditi et graves in con¬ 
silium adhibeantur." „Haec nostra sententia est a sincero 
animo certe profecta, in qua cum falli possim ut humanus, 
si quis meliora attulerit, gratias habeam." 2 ) CI. Aquaviva, 
Generalis S. I., mandavit, ut loci illi in opere auctoris corri¬ 
gerentur, et vetuit (1610), ne ista sententia doceretur. Eam 
ceteroquin inter catholicos fere solitariam fuisse, ex his 
colligitur, quae Suarez scribit: „ Dicimus ergo, principem 
propter tyrannicum regimen vel propter quaevis crimina 

/) 2 sent. d. 44 q. 2 a. 2 ad 5. — Suarez scribit: .Communiter 
asseritur, hunc tyrannum interfici posse a quacumque privata persona, 
quae sit membrum reipublicae, quae tyrannidem patitur, si aliter non 
Potest rempubiicam ab illa tyrannide liberare. Ita sentit D. Thomas 
- sent. d. 44 q. 2 a. 2. quem fere omnes doctores citati secuti sunt . . 

atio est, quia tunc non occiditur rex aut princeps, sed hostis reipu- 
blicae. “ Defensio VI 4 n. 7. - s ) L. c. I 6. 

Oonat, Ethica spec. 1J 

non posse ab aliquo privata auctoritate iuste interfici. Asser¬ 
tio est communis et certa." 1 ) 

§3. De regimine usurpatorio 

265 Saepe accidit, ut regimen iniuste occupetur; quod regi¬ 
men usurpatorium vocatur. Veteres scholastici fere tantum 
de usurpatore agunt, qui legitimo principi imperium eripit. 
Sed iniusta regiminis occupatio etiam aliis modis accidit. 
Evenire potest* ut aliqua factio concitata revolutione supre¬ 
mam potestatem arripiat. Frequentissime quoque accidit, 
ut unus Status alii partem territorii et incolarum iniuste 
eripiat sibi que subiciat. 2 ) Inquirendum igitur est, num tale 
regimen labente tempore in legitimum converti possit et 
quid interim civibus agendum sit. 

Imprimis manifestum est, 1) regimen non hoc solo 
iustum evadere, quod sit „factum completum" (Fait ac- 
compli), quasi omne factum politicum feliciter completum 
in se ipso titulum iuris contineat. Nullum factum eo solo, 
quod factum est, ratio iuris (e. g. furtum ratio iustae pos¬ 
sessionis) esse potest, nisi ius verum seu morale in ius for¬ 
tioris convertendum sit seu ordo iuridicus in favorem ordinis 
mere physici abdicandus sit. 3 ) 2) Neque semper pactum, 
quo Status in cessionem territorii erepti consentit, novum 
ius fundat. Etenim si solum coacte sine interna voluntate 
initur, invalidum est, alias autem a parte laesa rescindi potest. 
Neque agnitio ex parte aliorum Statuum regimen usurpato¬ 
rium per se legitimum facit, quia nullus Status iura aliorum 
Statuum independentium propria potestate transferre potest. 

Th. 18. Cives regimini usurpatorio eo tempore, quo iniuste possidetur, in rebus 
ad regendum Statum spectantibus oboedire debent (t. p.). Sed fieri potest, 
ut tale regimen post aliquod tempus legitimum evadat (2. p.). 

206 Declar. In 1. p., in qua asserenda auctores, saltem catho¬ 
lici, conveniunt, supponitur, occupationem iniustam comple- 

1 ) L. c. n. 2. — Etiam evenire potuit vel adhuc potest, ut in 
multitudine nondum politice unita aliquis potestatem sibi arroget seque 
principem faciat (cf. n. 219). — *) In syllabo Pii IX damnatae sunt 
eiusmodi propositiones 57—61. 

tam esse. Quamdiu enim nondum completa est, cives contra 
intentatam occupationem eam resistentiam exercere debent, 
quam iustum bellum permittit. Occupatione vi completa 
cives in iis oboedire debent, quae ad rempublicam admini¬ 
strandam et regendam pertinent; etiam actus iudiciales 
regiminis valent. 1 ) In iis autem, quae ad usurpationem fir¬ 
mandam spectant, non tenentur, immo etiam prohibentur 
oboedire, quia talis oboedientia cooperatio esset ad publi¬ 
cam iniustitiam. Officiales igitur, politia, milites cooperari 
quidem debent in curando ordine publico, non autem in 
stabilienda usurpatione; neque salaria accepta iis aliam obli¬ 
gationem, praeterquam in bonum societatis, imponunt. 

Quod 2. p. affirmat, etiam communiter a recentibus 
doctoribus catholicis asseritur. 


In utraque parte etiam iniustam subiectionem territorii 
sub regimine alieni Status prae oculis habemus. 

Demonst. 1. p. Auctoritati a natura institutae in iis, quae 267 
ad eius ambitum spectant, oboediendum est. Atqui in regi¬ 
mine usurpato inest, etsi iniuste possessa, auctoritas civilis 
a natura instituta, et ad ambitum auctoritatis civilis spectat 
regere Statum. Ergo regimini usurpato ratione auctoritatis 
civilis, quae ei inest, a civibus in rebus ad regendum Sta¬ 
tum pertinentibus oboediendum est. 

Demonst. min. Natura poscit, ut etiam tempore regi¬ 
minis usurpati ordo civilis maneat. Ordo civilis autem esse 
nequit, nisi adsit auctoritas civilis sive potestas moralis 
regendi membra ad bonum commune, utpote cum essentia 
Status conexa et a natura immediate instituta. Potestas 
autem ab aliquo exercenda est. Sed nequit exerceri a populo 
vel regimine expulso, cum regimen usurpatorium id impe¬ 
diat. Ideo exercenda est per hoc ipsum. 

Itaque regimen usurpatorium possidet quidem auctori- 
tate m, quat enus lex naturalis poscit, ut eam exerceat, quam- 


alii actus T „an eius sententiae et 

de illo qui sine Htnl 1 dl “Ir LoqUlmUr autem de tyranno, hoc est 
esse validos AHi ^ mpubIlcam mvasit et usurpavit. Scotus negat, 
De iust. et iui-e d 3 aut ™ commumter dlcuut . ea omnia esse valida." 

diu alios a regimine arcet, sed iniuste eam possidet, quia 
iniuste alios arcet; seu iniuste in ea condicione versatur, 
quam exigentia exercendae potestatis comitatur. Aliis verbis: 
possidet quidem „ius auctoritatis*, i. e. ius postulandi oboe¬ 
dientiam societati essentiale, cui in civibus officium oboedien¬ 
tiae respondet, sed non possidet „ ius iustitiae" commutativae 
ad auctoritatem possidendam, cui iuri respondeat iri aliis 
officium iuridicum non eripiendi hanc possessionem. 

Aliter. Si non esset officium oboediendi regimini usur¬ 
patorio, deesset principium ordinis civilis et turbatio seque¬ 
retur. Atqui haec repugnat legi naturae. Ergo. 

Itaque cives non tantum propterea oboedire tenentur, 
quia inoboedientia iis damna affert, sed ex obligatione erga 
ipsam auctoritatem Status. 

268 Ergo cives hoc tempore mandatis regiminis expulsi oboe¬ 
dire non tenentur. Non enim ius actu utendi potestate sua 
possidet. Attamen retinet ius in auctoritatem possidendam, 
et in civibus manet habitualis obligatio ei oboediendi, quae 
tamen interim suspensa est. Cives etiam obligantur ad iura 
pristini regiminis armis restituenda, si evocantur, quando 
solida spes successus adest neque gravissima mala publica 
timenda sunt. Et hoc quidem non tam formaliter propter 
ius personarum, ad quas auctoritas pertinet (non enim for¬ 
maliter propterea cives vitam suam perdere debent, ut alii 
iure regio frui possint), quam potius propter bonum Status, 
quod gravissime poscit, ut iura regiminis illaesa serventur, 
nimirum propter constantiam rerum politicarum summe 
necessariam, quae usurpationibus in discrimen adducitur. 

269 Demonst. 2. p. Legi naturae repugnat, ut Status in per¬ 
petuum vel diutissime careat regimine legitimo seu ut in 
perpetuum perduret status, in quo auctoritas a possessore 
illegitimo exercetur, ius autem ad auctoritatem penes alium 
est. Proinde lex naturae postulat, ut aliquando regimen 
illud, quod unum per adi uncta possibile est, legitimum eva¬ 
dat. Atqui fleri potest, ut aliquando nullum aliud regimen 
praeter usurpatorium possibile sit. Nam accidere potest, 
ut paulatim hoc regimen magnam partem civium consue¬ 


tudine variaque dependentia secum coniungat et cum rebus 
publicis arcte coalescat, ut potentia et honor regiminis pri¬ 
stini magismagisque infirmetur aliaque adiuncta talia fiant, 
ut nulla sit spes fore, ut restitutio pristini et mutatio prae¬ 
sentis regiminis sine magno discrimine publico peragantur. 
Tunc iam omne aliud regimen impossibile evadit itaque 
etiam ius veteris exstinguitur propter collisionem iurium 
et necessitatum, hinc necessitatis stabilis ordinis iurisque 
societatis ad bonum commune, illinc iuris regiminis veteris, 
quod iam impossibile factum est. Ergo post aliquod tempus 
regimen usurpatorium legitimum evadere potest. 1 ) — Quando 
hoc momentum adsit, plerumque accurate definiri nequit. 

Sed aliquando constare potest, rem non iam dubiam esse. 

Demonst. mai. Lex naturalis postulare nequit, ut ius 270 
veteris regiminis statim exstinguatur. Generalis enim invio- 
labilitas iurium et speciatim necessitas stabilitatis politicae 
exigunt, ut iura regiminis non statim iniusta usurpatione 
tollantur. Tamen talis conflictus inter ius et factum perpetuus 
esse non debet. Nam a) est perpetuus fons inquietudinis, 
aversionum, conspirationum, turbarum, itaque pereunt pacis 
constantia et iuris certitudo, b) Tales usurpationes frequentes 
sunt saepeque una aliam sequitur, ut igitur, si antiqua iura 
numquam exstinguerentur semperque unum contra aliud 
invocari posset, numquam finis esset tentaminum et infe¬ 
stationum, omnisque certitudo iuris et constantia ordinis 
civilis atque etiam internationalis perirent. 

Quae exposita sunt, etiam in occupatione iniusta alieni 
territorii locum habent, nisi quod in tali causa maius tem¬ 
pus transire potest, donec illa impossibilitas restitutionis adsit, 
praesertim si subditorum animi constanter aversi manent. 

Art. 3. De mutatione territorii 

Mutatio territorii variis modis, iustis et iniustis, fieri 27 1 
potest: 


b Ratio, qua possessio usurpatoria paulatim legitima evadit, etiam 
praescriptio vocari potest, sed non significatione propria. Praescriptio 

1. Cessione libera. Ita 1899 Hispania insulas Carolinas 
Germaniae cessit. Quae cessio certe valida est, si ad bonum 
totius Status necessaria est, magisque etiam tunc, cum pars 
cessa consentit. 

2 . Annexione iusta. Qui in iusto bello victoriam retulit, 
aliquod territorium Status devicti in suam ditionem redi¬ 
gere potest non propter victoriam ut talem, sed in satis¬ 
factionem debitam et proportionatam pro iniuriis acceptis 
vel in securitatem futuram contra periculosum hostem, si 
id omnino necessarium videatur. 

3. Annexione iniusta. Annexio usurpatoria territorii et 
regiminis ex se quidem legitima non est, sed post aliquod 
tempus legitima evadere potest; quod supra expositum est. 

272 Recens ius internationale positivum distinguere solet annexionem, 
occupationem bellicam, occupationem simpliciter dictam, quas omnes 
simpliciter et sine distinctione, at parum recte, titulos legitimos terri¬ 
torii acquirendi habet. 

a) „Annexio“ adest, sit territorium in propriam ditionem redactum 
esse enuntiatur, ut incolae territorii fiant subditi Status adnectentis. Ut 
annexio seu, quod fere idem est, «expugnatio 4 (Eroberung, conquete, 
conquest) legitima habeatur, postulant, ut potestas militaris pristini 
possessoris in territorio penitus devicta sit. Sed incolis «optio* dari 
solet, ut, si velint, subditi Status prioris maneant, attamen sub con¬ 
dicione, ut emigrent. Ad annexionem postulatur agnitio Statuum aliorum, 
quorum iura attinguntur. 

b) „ Occupatio bellica“ (Besetzung, occupation militaire) adest, si 
hostis tempore belli aliquod territorium occupat in eoque ordinariam 
potestatem politicam exercet, sed absque annexione sive «iure* expug¬ 
nationis, ut igitur incolae subditi Status veteris maneant. 

c) Occupatio simpliciter dicta est susceptio imperii super terri¬ 
torium, quod nondum ad aliquem Statum pertinere censetur. Nomine 
Status autem intellegunt communitatem in certo territorio fixas sedes 
habentem sub potestate independenti; societas nomadum non censetur 
esse Status. A tali occupatione vix differt „protectoratus“ super colo¬ 
nias («Schutzgebiete*). 

273 4. Liberatione territorii in eo sita,‘quod territorium sepa¬ 
ratur et independens fit. Si causa est intolerabilis tyrannis, 
talis defectio in certis adiunctis legitima esse potest. Cf. etiam 
n. 248. 

enim proprie dicta iure positivo tantum valet resque privatas respicit 
et communiter non censetur fieri posse, quamdiu possessio malae fidei 
perdurat. 

Caput III 

De fine Status 

Antequam de interna constitutione et de functionibus 274 
Status agi potest, inquirere oportet, qualis sit fin is Statui 
natura praefixus. Nempe sicut omnis institutio et societas, 
ita etiam natura Status fine suo determinatur, ideoque ex 
fine potissimum iudicium ferendum est de eius interna con¬ 
stitutione, de indole ambituque potestatis eius, de aptitu- 
dine et iustitia mediorum, legum, administrationis; horum 
omnium enim norma est finis. Si igitur Statui certus finis 
natura praestitutus est, eo tota de Statu tractatio sequens 
regenda erit. 

Art. 1 . Vera sententia de fine Status 

Status habet finem natura praestitutum; id quod nunc 275 
interdum immerito negatur. Nam 1) Status est societas 
natura postulata ad satisfaciendum certis indigentiis humanis 
ergo natura ei certus finis obtinendus praefigitur. — 2) Si 
nullus finis naturalis esset, nulla iam inquisitio philosophica 
de Statu institui posset, qualis sit eius natura et discrimen 
a reliquis societatibus, qualis eius potestatis extensio, quae 
normae tenendae in iudicandis legibus etc. — 3) Vix non 
omnes, implicite saltem, in admittendo tali fine consentiunt, 
e. g. politici, quando provocantes ad officia Status et regi¬ 
minis programmata politica proponunt, mutationes legum 
moliuntur vel immo revolutiones tentant, pariter iuristae 
atque etiam illi ipsi, qui finem negant, quando «generalem 
doctrinam de Statu* proponunt, de potestate legitima regi- 
nfinis, de normis in regendo Statu et similibus disputant. 

Errant igitur, qui finem naturalem omnibus Statibus 276 
communem negant, quia empirismo dediti omnes quae¬ 
stiones metaphysicas ideoque etiam teleologicas de fine 
rerum abhorrent vel, id quod cohaeret, quia universali rela- 
tivismo addicti etiam naturas et fines Statuum perpetuo 

mutari defendunt ideoque historice tantum inquirendum 
esse asserunt, quales fines singuli Status sibi proponant. , 

Th. 18. Finis Status natura praestitutus est prosperitas publica civium. 

277 Declar. 1. Loquimur de fine Status, non auctoritatis 
civilis, cuius distinctionis neglectio nonnumquam confusionem 
parit. Tamen utriusque finis arcte cohaeret; auctoritatis enim 
finis est, ut cives in finem Status dirigat. Et quidem de 
fine proximo Status loquimur; ultimus enim finis non alius 
est quam hominis, ipsius, nempe gloria Dei hominumque 
beatitudo. Porro quaestio de fine naturali instituitur, qui 
Statui non tantum propria aspiratione vel historica evolutione, 
sed ipsa natura humana praefigitur. 

Hic finis a) omnibus Statibus communis est, quatenus 
nimirum abstracte concipitur; concrete spectatus in singulis 
pro vario culturae gradu aliisque condicionibus varias for¬ 
mas induit, b) Est finis, in quem Status tendere debet. Sed 
utique etiam ab eo aberrare potest, e. g. magis imperii dila¬ 
tationem quam civium prosperitatem, magis prosperitatem 
aliquorum quam omnium intendendo, et aliis modis. 

278 2. Finis dicitur esse prosperitas publica civium. Pro¬ 
speritas publica in eo consistit, quod publice sufficientia media 
praesto sunt, quibus cives suae prosperitati privatae tempo¬ 
rali consulere possunt. Prosperitas privata temporalis con¬ 
sistit in copia bonorum animae corporisque singulis indi¬ 
viduis, familiis, consociationibus privatis propria, quae ad 
felicitatem huius vitae requirunto: ergo complectitur bona, 
quae singuli possident sibique acquirunt, ut sanitatem, vic¬ 
tum, vestitum, habitationem agros, libertatem externam, 
cultum mentis, honestatem, religionem. Ad hanc igitur pri¬ 
vatam prosperitatem singulis immediate conferendam Status 
neque necessarius neque aptus est, sed singuli eam sibi 
procurant. Attamen ad prosperitatem privatam aliqua media 
externa necessaria sunt, quae civium facultatem excedunt, 
quae igitur omnibus in communi offerri debent. In his con¬ 
sistit prosperitas publica. Haec media seu partes prosperi¬ 
tatis publicae tres sunt: 


a) Cura ordinis iuridici, qua bona iuraque civium 
efficaci tutela muniuntur et iura officiaque iuridica etiam 
ulterius determinantur invicemque conciliantur, quantum 
opus est, ut pacifica omnium cooperatio ad bonum com¬ 
mune stabilisque ordo obtineatur. 

b) Subsidia prosperitatis, i. e. publicae institutiones 
bonis communibus obtinendis et conservandis necessariae, 
quas cives privatim sibi procurare nequeunt, ut viae publi¬ 
cae, institutio postalis, pontes, scholae superiores. 

c) Communicatio productorum et laborum, quatenus 
cives diversas res vel labores suos ad vitae sufficientiam 
necessarios, qui omnes a singulis praestari nequeunt, divi- 
sim praestant invicemque offerunt. 

Primum et secundum ab auctoritate publica, tertium 
a singulis civibus sub cura ordinis iuridici praestatur. 

Itaque prosperitas publica est medium seu causa in 279 
prosperitatem privatam ut finem ordinata, operam priva¬ 
tam complens et iuvans. Et complectitur tantum bona 
externa et temporalia, quamvis non materialia tantum. Bona 
enim interna, ut felicitas animi, virtus, coniunctio cum 
Deo institutionibus publicis directe procurari nequeunt. 

Sed mediate etiam illa interna et aeterna bona per activi¬ 
tatem socialem Status obtineri possunt. Vix necesse est 
animadvertere, prosperitatem intellegi veram, proinde con¬ 
formem legibus moralitatis et religionis, quae igitur finem 
ultimum hominis non impediat, sed ei subordinata sit. 

Denique finis dicitur prosperitas publica civium, ut ex¬ 
presse indicetur, finem non esse prosperitatem et gloriam 
Status ut talis, ita ut cives eorumque cooperatio propter 
Status adesse censeantur; sed prosperitatem publicam tam¬ 
quam medium ordinari in prosperitatem privatam civium. 

3. Finis statutus nunc communiter in philosophia chri- 280 
stiana defenditur. Aristoteles similiter .perfectam sufficien- 
tiam“, .perfectam vitam" finem esse docet; sed non satis 
publicam a privata prosperitate discernit. Etiam Romanis 
semper .salus publica" finis Status esse videbatur. Pariter 
scholastici cum S. Thoma .bonum commune", .felicitatem 

communem«publicam prosperitatem" finem civitatis esse 
docuerunt. Similes formulas doctores posterioris aetatis, 
etiam protestantes, ut Grotius, Chr. Wolff, proponunt. Sed 
negari nequit, significationem istarum formularum non sem- 
per accurate circumscriptam fuisse. Quo fiebat, ut non¬ 
numquam secundum interpretationem valde latam accipe¬ 
rentur et Statuum rectores praetextu prosperitatis com¬ 
munis cuncta gubernare et inspicere studerent in detri¬ 
mentum libertatis personalis («Polizeistaat"). 

Propterea ex fine s. 18. «prosperitas publica" multis 
odiosa facta est. Qui tamen in hoc errarunt, quod eam 
non accuratius determinarunt, sed reiecerunt aliosque fines 
falsos substituerunt et praesertim finem ad solam fere' 
iurium tutelam restrinxerunt. Attamen recentes iuris doc¬ 
tores magismagisque ad prosperitatem redeunt, quamvis 
non semper claris formulis, finem statuentes vel simpliciter 
prosperitatem communem vel securitatem ordinisque iuri- 
dici et culturae curam; sed saepe ita, ut prosperitatem 
publicam a privata parum distinguant vel bonum commune 
non satis ad prosperitatem privatam dirigant (n. 299). 

281 Aristoteles Statum propter «perfectam sufficientiam", «perfectam 
vitam* adesse censet: «n6Xt<; . . q eo £fjv xotvrovla . . Irofji; teXeIck; 
xdpiv xa> autdpxooc;. ToOto Veotiv, &c, <pauev, to £i\v eu&aipovcoc; xai 
xaXms*. 1 ) ,‘H 8’ 4x xXetovmv xmurov xotvcovla teXeio? xoXn;, r| &f| itdaqt; 
e’XO«aa nepac, rq^ aoTOpxeiai; <hc, fxoc eixeiv, YEYofAEvq pgv ouv to6 
£f\v evexev, ofiaa Se tofi ei Sqv.* 2 ) Cicero dicit: «Est igitur., res¬ 
publica res populi. Populus autem non omnis hominum coetus quoquo 
modo congregatus, sed coetus multitudinis iuris consensu et utilitatis 
communione sociatus.* 3 ) S. Thomas docet: «Cum autem homini com¬ 
petat in multitudine virere, quia sibi non sufficit ad necessaria vitae, 
si solitarius maneat, oportet, quod tanto sit perfectior multitudinis 
societas, quanto magis per se sufficiens erit ad necessaria vitae. Habetur 
siquidem aliqua vitae sufficientia in familia domus unius . . In civitate 
vero, quae est perfecta communitas, quantum ad omnia necessaria 
vitae.* 4 ) Suarez accurate publicam a privata prosperitate distinguens 
haec scribit: «Addo, potestatem civilem legislativam, etiam in pura 
natura spectatam, non habere pro fine intrinseco et per se intento 
felicitatem naturalem vitae futurae, immo nec propriam felicitatem 


3 ) Polit. IH 9 (1280b 33). — *) Ib. I 2 (1152b 27). — ») De 
rep. 1 25. — 4 ) De regim. prine. 1 1. Cf. In 3 Polit. 1. 6; 1, 2 q. 90 a. 2 
coli. q. 95 a. 1 4; q. 96 a. 2s; q. 99 a. 3; 2, 2 q. 43 a. 1. 


naturalem vitae praesentis, quatenus ad singulos homines, ut particulares 
personae sunt, pertinere potest, sed eius finem esse felicitatem natu¬ 
ralem communitatis, ut in ea scilicet in pace et iustitia vivant et cum 
sufficientia bonorum.* «Ergo id, quod ita pertinet ad privatam felici¬ 
tatem, ut non redundet in bonum communitatis, ad hanc potestatem 
vel legem civilem non spectat." 1 ) Consentit H. Grotius: «Est civitas 
coetus perfectus liberorum hominum iuris fruendi et communis utili¬ 
tatis causa sociatus." 3 ) 

Leo XIII haec docet: «Insitum homini natura est, ut in civili 282 
societate vivat; is enim, necessarium vitae cultum et paratum itemque 
ingenii atque animi perfectionem cum in solitudine adipisci non possit, 
provisum divinitus est, ut in coniunctionem congregationemque homi¬ 
num nasceretur cum domesticam tum etiam civilem, quae suppeditare 
vitae sufficientiam perfectam sola potest.* 3 ) 

Demonst. i. Illud est finis Status natura praestitutus, 283 
quod ex naturae exigentia et impulsu per Statum con¬ 
sequendum est. Atqui id est prosperitas publica civium. 
Ergo hic est finis Status natura praestitutus. 

Demonst. min. Natura humana exigit et impellit, ut 
multitudo familiarum, quae coniunctim habitat, coopera¬ 
tione sociali sub communi regimine media publica pro¬ 
curet, quae ad suam prosperitatem privatam temporalem 
necessaria sunt, sed aliter quam tali cooperatione obtineri 
nequeunt; itaque exigit prosperitatem publicam per Statum 
consequendam. — Media ista haec sunt: 

a) Cura ordinis iuridici. Ad quam pertinet a) tutela 284 
bonorum et iurium, libertatis maxime et proprietatis, contra 
hostes externos et contra civium laesiones et aspirationes, 
defendendo ea, laesiones puniendo, lites dirimendo, (3) de¬ 
terminatio iuris naturalis per positivum, e. g. definiendo ius 
hereditarium et formas contractuum, y) restrictio libertatis 
singulorum, in quantum necessaria est, e. g. libertatis in 
vendendis fundis, caedendis silvis, gerendis negotiis bur¬ 
salibus. Ista tria una ex parte requiruntur, ut cives ne¬ 
cessaria securitate fruantur neve in communi bono procu¬ 
rando inter se impediant, sed iuvent, stabilisque ordo obti- 


l ) De leg. III 11 a. 7. — ’) De iure belli et pacis I 1 § 14. — 
Eliam Ck. Wolff docet: «In civitate nihil faciendum, quod saluti eius¬ 
dem adversatur: salus publica in eadem suprema lex est." Instit. iuris 
naturae et gent. § 976. Sed publicam a privata salute non satis discer¬ 
nens fere in absolutismum Status incidit. — *) Encycl. Immortale Dei. 

neatur; alia autem ex parte tantum in unione sociali per 
auctoritatem communem obtineri possunt, vel quia singuli 
non sufficiunt (contra hostes), vel quia legislatio necessaria 
est, vel quia, si singuli iura sua vindicare possent, ingens 
turbatio oriretur. 

b) Subsidia a Statu in communi oblata, ut viae fer¬ 
ratae, hospitalia, praesidia contra communia pericula mor¬ 
borum vel inundationum, instituta scientifica. Quae pariter 
necessaria sunt, sed a privatis procurari nequeunt, quia 
vel non sufficiunt vel, si forte sufficerent, ista subsidia non 
recte instituerent, sicut communi omnium bono congruit. 

c) Communicatio productorum et laborum. 

Aliter. Natura exigit, ut per Statum obtineatur pro¬ 
speritas civium. Omnes enim indigent securitate aliisque 
bonis. Singuli autem per se solos ea omnia sibi procurare 
nequeunt, sed medium unicum aptum ad ea obtinenda est 
unio stabilis multarum familiarum sub communi regimine. 
Porro prosperitas per Statum obtinenda tantum publica, 
non privata esse potest. Nam ad privatam prosperitatem 
directe procurandam a) Status necessarius non est, sed 
singuli eam procurant, dummodo quaedam condiciones 
publicae praesto sint, b) Status aptus non est. Etenim 
a) id vires eius superat. Deberet enim singulis directe pro¬ 
videre et assignare victum, habitationem, media sanitatis, 
statum vitae, modos filios educandi et infinita alia, p) Ta¬ 
lis prosperitas coacta ideoque nulla esset, y) Privata iura 
laederet. Directa enim cura prosperitatis privatae spectat 
ad patremfamilias, parentes et singula individua, qui, sicut 
officium habent, ut vitam suam in finem ultimum ipsi diri¬ 
gant, sic etiam ius habent ad debitam hac in re libertatem. 

2. Ex historia. Historia constat, Statibus inesse ten- 
dentiam naturalem ad prosperitatem publicam procuran¬ 
dam. Ergo haec est finis eorum naturalis, quia ex sua 
natura in eum obtinendum tendunt. 

Antec. ita ostenditur. Ex eo, quod omnes arbores ali¬ 
cuius speciei certos fructus producere conantur et quidem 
eo perfectius, quo magis adultae, perfectae et non impe¬ 


ditae sunt, ex eo recte concluditur, huic speciei naturalem 
inesse tendentiam ad tales fructus producendos. Sic etiam 
concludi potest, Statibus naturalem tendentiam inesse ad 
prosperitatem publicam procurandam, si a) omnes, saltem 
aliquo modo, eam producere conantur, b) et quidem eo 
perfectius, quo melius natura eorum exculta est, et c) si, 
quando ab eo fine graviter deflectunt, id ex impedimentis 
naturae humanae contrariis provenire conspicitur. Atqui 
a) constat, in omnibus Statibus praesto esse tutelam contra 
hostes externos et, aliquo modo saltem, etiam contra con¬ 
civium iniurias et lites, similiter adesse praecepta publica 
ad convictum socialem ordinandum, atque hanc ordinis 
iuridiei curam maxime a regimine postulari; adesse etiam 
communicationem productorum; adesse denique subsidia 
publica, diversa pro diversa cultura, ad communia bona 
obtinenda et pericula cavenda, b) Quo cultiores sunt po¬ 
puli, eo ampliores tales condiciones publicae praesto sunt, 
c) Quando Status ab hoc fine graviter deflectunt, quatenus 
e. g. una pars civium aliam opprimit, dura servitus, diu¬ 
turnae turbae internae, egestas, continua bella adsunt, id 
provenire conspicitur ex feritate malisque moribus, ex cu¬ 
piditate regentium, ex ignorantia et erroribus (de iuribus 
humanis, matrimonio et aliis) itaque ex impedimentis na¬ 
turae contrariis seu ex aberratione a via naturae. 

Finis Status uberius declaratur. Ut finis descriptus 2S7 
clarius perspiciatur, aliqua eius momenta distinctius ex¬ 
ponere iuvat. 

1. Ad essentiam prosperitatis publicae pertinet, ut ac¬ 
tivitatem privatam civium compleat solumque compleat, 
illa videlicet praestando, quae una ex parte civibus ne¬ 
cessaria sunt, alia ex parte ab iis privatim obtineri ne¬ 
queunt. Extensio igitur prosperitatis publicae ibi incipit, 
ubi sufficientia privata desinit, et comprehendit, non quae¬ 
cumque ad bonum civium conferri possunt, sed quae ne¬ 
cessaria sunt. Si prosperitas publica et activitas Status 
ulterius extenditur, libertas civium laeditur et proinde pros¬ 
peritas desinit esse prosperitas. Ad libertatem enim civium 

spectat, ut ipsi, quantum possunt, bono suo consulant, 
neque Status institutus est, ut iura civium laedat, sed ut 
ea tueatur solumque in tantum restringat, in quantum 
bonum commune exigit. Id attendendum est, non ubi de 
tutela iurium, sed ubi de positiva procuratione prosperi¬ 
tatis agitur, e. g. de scholis instituendis et praescribendis, 
de activitate civium inspicienda et manuducenda. In his 
facile, si Status ea facienda assumat, quae minime neces¬ 
saria sunt vel a privatis fieri possunt, limites natura defini¬ 
tos transgreditur. Sed necessitas, de qua sermo fit, late 
interpretanda est. 

Prosperitas publica abstracte spectata eiusque extensio 
virtualis semper eadem est: comprehendit media publica 
necessaria ad prosperitatem privatam. Sed eius actualis 
extensio mutari potest. Quo maior est cultura, eo una ex 
parte maior est privata activitas et sic minor provisio 
Status, sed altera ex parte eo ampliores sunt indigentiae 
et implexius commercium sociale ideoque eo maior extensio 
curae publicae, quatenus ampliora subsidia publica petun¬ 
tur et amplior atque implexior oritur apparatus legum. 
Praeterea in una natione praevalet agricultura, in alia 
industria vel aliud vivendi genus, cui activitas publica ac¬ 
commodanda est. 

2. Inter ea, quae Status per auctoritatem ad prospe¬ 
ritatem conferre debet, primum est cura ordinis iuridici. 
Nam a) maxime necessaria est, quia sine ea securitas ordo¬ 
que esse nequeunt. Ideo nihil magis a regimine postulari 
solet, quam ut isti provideat (cf. 1 Tim 2, 2). b) Facilius 
subsidia prosperitatis, nullo autem modo ordo iuridicus a 
privatis curari potest, c) Ideo antiquitus potissimum munus 
prineipum esse censebatur, ut in bello duces, in pace 
autem iudices essent (cf. e. g. 1 Reg. 8, 5; 2 Reg. 15, 4; 
8 Reg. 8, 9; Sap. 6, 5). Sed notandum est, Statum ordi¬ 
nem iuridicum naturalem non solum tueri, sed iure quo¬ 
que positivo determinare debere, et quidem etiam limi¬ 
tando iura privata, e. g. accuratius definiendo ius con¬ 
tractuum, restringendo libertatem in agendo, ne publica 

honestas et religio laedantur, ne infirmiores capitalismo 
opprimantur etc. 

3. Ad notionem prosperitatis publicae praeterea spec- 289 
tat, ut communis sit omnibus membris, nemine per se ex¬ 
cluso. Alioquin non esset vere publica, omnibus patens, 
sicut natura poscit. Status enim in omnium auxilium in¬ 
stitutus est, et praeterea vita civilis talis est, ut, qui a pro¬ 
speritate publica excluditur, etiam a privata excludatur, 
simul tamen cogatur ad aliorum bonum gratis cooperari. 

Sed fieri potest, ut aliqui per accidens propria culpa vel 
infelici casu excludantur. Porro communitas illa prosperi¬ 
tatis non plane aequalis, sed potius proportionalis sit, sci¬ 
licet secundum indolem, exigentiam meritaque membrorum 
iuxta regulas iustitiae distributivae. Ita convenit, ut infir¬ 
miori parti populi maior cura tribuatur, quia totius cor¬ 
poris salus exigit, ut partibus imbecillioribus diligentius 
provideatur. Praeterea prosperitas publica non solum om¬ 
nibus individuis, sed etiam familiis ut talibus, classibus et 
societatibus privatis communis esse debet, quippe quae 
etiam ut tales partes naturales Status sunt, quibus igitur 
providere debet. Denique prosperitas etiam ad cives futuros 

se extendit. Sicut enim praesentes, ita etiam futuri homines 
Statu indigent; horum prosperitas autem, quippe quae 
etiam ex praesentibus condicionibus pendet, iam antea 
praeparanda est. 

4. Itaque finis Status non est Status ipse, propria eius 290 
conservatio, flos et gloria. Nulla enim societas, utpote unio 
plurium ad communem finem, propter se ipsam adest, 
sed propter finem a se distinctum. Attamen ut hunc finem 
assequatur, oportet ut conservetur, et ad finem melius as¬ 
sequendum oportet ut perficiatur. Ideo Status se ipsum 
tueri atque etiam operam navare potest et debet, ut suam 
securitatem, organizationem, potentiam, quantum opus est, 
augeat. 

5. Prosperitas a Statu obtinenda non solum corporis, 291 
sed etiam animi bona comprehendit, proinde etiam hone¬ 
statem et religionem (videlicet publicam, quae ingreditur 

vitam publicam). Atque hoc etiam ita, ut suprema pote¬ 
state res honestatem religionemque spectantes curare va¬ 
leat, nisi forte supremus rerum humanarum rector pote¬ 
statem harum rerum regendarum superiori auctoritati com¬ 
miserit. Quod revera nunc locum habet. Nam Deus hanc 
potestatem Ecclesiae commisit, nimirum quoad sibi subiec- 
tos i. e. baptizatos, quia humana natura nunc vitiata est 
ideoque societas mere naturalis, qualis Status est, sine er¬ 
rore et pravitate illas res regere nequit, et quia religionem 
supernaturalem instituit. Itaque Status quoad non bapti¬ 
zatos ulterius suprema potestate honestatem religionemque 
curare potest, quoad baptizitatos autem nonnisi in subordi- 
natione sub Ecclesia, ut igitur eorum honestatem et reli¬ 
gionem tueri quidem et promovere, non autem propria 
auctoritate regere ac definire debeat. 

292 Obiectiones. 1. Qualis sit finis Status, non a priori, sed empirice 
inquirendum est. — Besp. D. empirice inquirendum est, qualis sit finis 
historicus, in quem Status reapse tendunt C. qualis sit naturalis, in 
quem teudere debent Sd. quatenus a natura humana empirice nota 
proficiscendum est, ut inquiratur, quid Status iutendere debeat G. qua¬ 
tenus tantum per experientiam et historiam inquirendam sit, quid Status 
intendant sive intenderint N. 

2. Verum est, quod Montesquieu asserit, communem omnium 
Statuum finem hunc tantum esse, ut se conservent, alios flues esse 
particulares. ,Dilatatio fuit finis Romae, bellum Lacedaemonis, religio 
finis populi ludaici, commercium Marsiliae etc/ 1 ) — Besp. ad 1) D. 
-conservatio sui est unicus fluis communis N. aliquis Sd. propter se 
intendendus N. propter cives C. Ad 2) D. isti fines sunt fines naturales 
istorum Statuum N. historici, quos reapse intenderunt Sd. totales N. 
partiales (supposita veritate historica) C. 

3. Prosperitas publica finis valde indeterminatus est, ideo ad 
potestatem politicam nimis extendendam ducit. ,Notio prosperitatis et 
affinis notio utilitatis tam ambiguae, tam indeterminatae sunt, tantopere 
ex subiectiva opinione dependent, ut ex iis omnia possibilia deduci 
possint et deducta sint . . Ista est doctrina classica absolutismi politici.* 2 ) 


*) „Quoique tous les etats aient en general un mSme objet, qui 
est de se mainteuir, cbaque etat en a pourtant un qui lui est parti- 
culier. L’ agrandissement et.ait 1' objet de Rome, la guerre celui de 
Lacedemone, la religiou celui des lois judalques, le commerce celui de 
Marseille .. en general les deliees du priuce celui des etats despotiques, 
sa gloire et celle de l’etat celui des rnonarchies, 1’independance de 
•chaque particulier est 1'objet des lois de Pologne, et ce qui en resuite, 
1’oppression de tous.* Esprit des lois XI 5. — 2 ) Jellinelc: „Der Begriff 
des Wohls und der ihm nahe verwandte des Nutzens sind so vieldeutig, 


— A#sp. D. prosperitas publica recte inspecta valde indeterminata est 
etc. N. si non recte inspicitur vel si tantum de „prosperitate* sermo 
iit idque saepe ita, ut publica cum privata permisceatur G. 

4. Status saepe prosperitatem privatam curare debet, e. g. quando 293 
pauperes sustentat. Besp. D. curat haec formaliter sub respectu 
prosperitatis publicae, e. g. ne pauperes bono communi obsint vel ut 
onus civium pauperes iuvandi in se suscipiat C. sub respectu prosperi¬ 
tatis privatae N. 

5. Prosperitas publica seu bonum commune in eo consistit, quod 
prosperitas privata omnibus communis est. Ergo prosperitas publica 
nequit esse finis, nisi eo ipso prosperitas privata finis sit. — Besp. N. 
ant. Prosperitas, quae publica, et bonum, quod commune dicitur, non 
est prosperitas privata omnibus logice communis, sed est communis 
causa ad prosperitatem privatam. 


Art 2. De falsis sententiis finem Status spectantibus 

Praeter sententiam scepticam, quae finem communem 
Status generatim in dubium vocat (n. 275), duae potis¬ 
simum sententiae examinandae sunt, una, quae nimis re¬ 
stringit, altera, quae nimis exaggerat finem. 

I. „Sola iurium tutela finis Status est“, asserit prima 294 
sententia. Quae igitur tenet, officium Status solum esse 
curam ordinis iuridici et id quidem ita, ut tantum liber¬ 
tatem civium tueatur, non autem limitet, 'nisi quantum ne- 
cesse sit, ut omnes aequali libertate frui possint. Haec sen¬ 
tentia s. 18. orta est, postquam immoderata interpretatio 
prosperitatis communis in multis regnis absolutismum pro¬ 
duxit. Eant eam veste philosophica induit. S. 19. libera- 
lismo propria facta est, qui in „iuribus humanis* 1789 
pronuntiatis innititur et plenam hominis libertatem profi¬ 
tetur, quam Status tueri, restringere autem solum eatenus 
debeat, quatenus omnium eadem libertas simul constare 
possit, in aliis autem, in scientia, religione, in docendo, 


unoestimmt, das aus ihnen alles Mogliche gefolgert werden kann 
gefolgert worden ist.. Sie ist die klassische Theorie des Staats- 
9il° U i fc v mUS Und des Poliz ei.staats/ AUg. Staatslehre 3 (5. Neudruck 1929) 
di w, cntsetzlicheu Erfahrungen*, inquit similiter Bluntschli „welche 
i e y , m it den Greueln des Pariser Wohlfahrtsausschusses [Comite 
t>a ! ut Public] in den neunziger .Jahren des vorigen Jahrhunderts 
« ha I’, haben das Wort [Salut public] vollends in Mifikredit 
gebraeht. AUg. Staatslehre 6 I (1875) 359. 

Donat, Ethica spec. J2 

scribendo, in certamine virium oeconomicarum plenam con¬ 
cedendam esse libertatem. 1 ) Haec doctrina legislationem 
s. 19. rexit et varias immoderatas libertates induxit, quae 
tristissimos attulerunt effectus. In rebus oeconomicis ista 
principia fere relicta iam sunt, propter manifesta mala, 
quae consecuta sunt, sed in aliis tum doctrina tum leges 
et effectus perdurant. 

295 Primus fere istam doctrinam Loche proponit. 2 ) Kant eam excoluit. 
Qui hominem autonomum facit et uni tantum legi propriae rationis 
subicit, externam autem libertatem plenam ei concedit eatenus solum 
restringendam, ut etiam aliorum libertas simul constare possit: „Ita te 
gere extrinsecus”, inquit, ,ut fiber usus arbitrii tui cum libertate unius¬ 
cuiusque secundum legem generalem simul constare possit.“■’). Statum 
igitur id unum efficere debere, ut haec omnium libertas tuta sit. 

Finis Status non est sola iurium tutela. Nam 

296 1. Finis Status illud est, ad quod consequendum na¬ 
tura Statum exigit, ergo prosperitas publica. Atqui prospe¬ 
ritas publica non consistit in sola tutela iurium, sed, prae¬ 
termissa communicatione productorum ex parte civium, 
comprehendit a) subsidia publica, b) curam ordinis iuridici. 
Quae cura non tantum iura tueri, sed etiam limitare debet, 
ne bonum commune impediatur. Status non debet liber¬ 
tatem concedere quaelibet docendi, pingendi, agendi et 
negotiandi et sic 'permittere, ut aliorum religio bonique 
mores in discrimen adducantur viresque oeconomicae in¬ 
firmiores validioribus misere succumbant. Ita Status gra¬ 
viter deesset officio boni communis procurandi et officio 
erga Deum, cum religionem et honestatem vehementer 
negligeret. 

Non est verum, homini libertatem concedendam esse 
ad quaelibet facienda, dummodo ne similis aliorum liber¬ 
tas impediatur. Haec sententia ignorat, homines non so¬ 
lum suum bonum individuale consequi debere, sed etiam 
ad vitam socialem destinatos esse, quae quidem postulat, 

1) .Laissez faire, laissez aller, le monde va de hii-meme.“ 2 Libe- 
ralismus oeconomicus etiam doctrina manchesteriana vocatur. — “) Two 
treatises on civil government 1689. — J ) „Handle aufierlich so, dafe 
der freie Gebrauch deiner WillkUr rnit der Freiheit von jedermann 
nach einem allgemeinen Gesetze zusammen bestehen kilnne.” Meta- 
physik d. Sitten. Reebtslehre, Emit. § C. 

ne aliorum stricta iura violemus, at insuper etiam poscit, 
ne prosperitatem communem impediamus, sed potius iuve- 
mus. Praeterea haec sententia supponit puerile istud de 
natura humana iudicium, quod eam omnino bonam existi¬ 
mat, nesciens, ei gravia vitia mentisque obscuritates inesse, 
ut, si sibi libere relinquatur, non harmonia, sed inordinatio 
sequatur. 

2. Numquam Status, neque tempore praedominantis 297 
liberalismi, contenti fuerunt sola iurium privatorum tutela, 
sed subsidia prosperitatis instituerunt et varie libertatem 
restrinxerunt. Praesertim observamus, libertatem oecono¬ 
micam, quam legislatio antea concesserat, nunc iterum li¬ 
mitari. 

n. Immoderata Status dominatio. Recentiore tempore 
plurimi finem momentum que Status immoderate extendunt, 
quatenus ei omnes fere civium res directe subiciunt in grave 
libertatis personalis detrimentum. In hoc duae sententiae 
concordant, quae ceteroquin non parum differunt. 

1 . Bonum publicum tamquam finis in se apprehenditur. 298 
Haec opinio late diffusa tenet, finem Status esse quod¬ 
dam bonum publicum, attamen non ut medium in felici¬ 
tatem privatam ordinatum, sed tamquam finem in se, cui 
prosperitas civium subordinetur. Hoc bonum publicum vel 
dicitur ipse Status eiusque perfectio ac gloria vel nationis 
generisve humani profectus et cultura. Qua opinione Sta¬ 
tui illimitata potentia attribuitur, ut a civibus, ferme post¬ 
habito eorum bono privato, vix non omnia exigere valeat, 
quae ad gloriam Status et culturam publicam utilia vide¬ 
antur. 

Antiqui gentiles opinione imbuti erant, homines propter civitatem 299 
adesse; cives vix ullis adversus Statum iuribus fruebantur. Maxime in 
Statibus orientalibus hic mos fuit, sed etiam apud Graecos et Roma¬ 
nos ; at ibi iam aliqua iuris personalis conscientia invenitur. Gentilibus 
enim finis dignitasque personalis hominum non clare perspecta erant; 
praeterea, cum societas religiosa independens deesset, Status etiam 
religionem et moralitatem regendas suscepit; saepe etiam opinio quae¬ 
dam religiosa adfuit, reges potestate a diis tradita ideoque absoluta 
instructos esse. Sic Platoni finis civitatis tam late patere videtur sicut 
o us finis humanae naturae, et civitati plenam concedit potestatem 

in familiam, matrimonium, pueros, proprietatem. Etiam Aristoteles 
civitati omnia fere tradit. 1 ) 

Recenti aetate maxime Eegel apotheosim Status inauguratus est. 
Secundum eum Status est summa repraesentatio entis absoluti pan- 
theistici, .absolutus immotus finis sui*, .summo iure in singulos instruc¬ 
tus* 2 ), .Status instar entis terrenidivini venerandus est, atque intellegere 
oportet, si difficile sit naturam comprehendere, infinite difficilius esse 
Statum comprehendere.* s ) 

300 Multis nunc similis opinio inest, finem supremum Status esse 
culturam humanam et speciatim propriae nationis prosperitatem, quae 
in Statu personalitatem quandam induere apprehenditur. Ideo Statui 
fere plenam potestatem attribuunt, ut res subditorum in hunc finem 
dirigat. Propter obscuratam enim ideam Dei, genuini boni summi a.c 
finis, fere hominem ipsum finem supremum constituunt, sed non homi¬ 
nem singularem, quippe qui finis esset nimis exiguus, sed collectivum, 
genus humanum sive nationem, cui igitur omnia subordinanda sint. 

In eandem immoderatam atque absolutam dominationem Status 
omnes iique plurimi incidunt vel incidant oportet, qui Statum omnis 
iuris supremum fontem faciunt, qui plane autonomus sit nulloque nisi 
proprio iudicio et voluntate ligetur. 4 ) 

301 Finis Status non est bonum publicum tamquam finis 
in se apprehensum. Nam 

1 . Finis est prosperitas publica civium seu publica 
oblatio mediorum, quibus cives prosperitatem privatam 
procurare possunt, ergo bonum publicum tamquam medium 
obtinendae felicitatis privatae. 

2. Doctrina allata praeterea a) hominem facit purum 
medium utilitatis nationis suae ideoque dignitate personali 
privat, b) idque ita, ut omnia ab eo exigi possint et ipse 
absolutismo Status tradatur, c) Ista sententia nunc magna 
ex parte ex ignoratione Dei nascitur, quae humanitatem, 

i) Polit. VIII 1 (1337a): .Non existimandum est, aliquem civem 
esse suum, sed tenendum est, omnes esse civitatis.* — *) .Absoluter, 
unbewegter Selbstzweck*. .Dieser Endzweck hat das hochste Recht 
gegen die einzelnen, deren hochste Pfticht es ist, Mitglieder des Staates 
zu sein.“ Grundlinien der Philosophie des Rechts. WW. VIII (1833) 

§ 258 . _ s) .Man mufi den Staat wie ein Irdisch-Gottliches verehren 

und einsehen, dafi, wenn es schwer ist, die Natur zu begreifen, es noch 
unendlieh herber ist, den Staat zu fassen.* Ib. § 272. .Der verniinftige 
Staat ist unendlieh in sich.* § 270. — 4 ) .Hodierna doctrina iuristica 
de Statu . . Statui formale ius tribuit ad fines activitatis suae proprio 
iudicio definiendos, ut per se nihil, quod ad socialem vitam humanam 
pertinet, eius regimini subtractum sit. (.Die moderne juristische Theorie 
vom Staate . , schreibt dem Staate das formelle Recht zu, nach seinem 
Ermessen die Grenzen seiner Wirksamkeit zu bestimmen, so dafi prin- 
zipiell nichts dem menschlichen Gemeinleben Angehorige seiner regu- 
lierenden Macht entruckt ist.“) Jellinek, Allg. Staatslehre s (1929) 32/. 

nationem, Statum loco Dei ens quoddam absolutum con¬ 
stituit, quod sibi Unis, suprema lex, fons omnis iuris sit. 1 ) 
(L’Etat est athee). 

Obiectio. Profectus nationis et Status est verum bonum civium 
ideoque ad prosperitatem et sic ad finem Status pertinet. — Resp. D. 
profectus conceptus instar finis in se, cui prosperitas privata subordi¬ 
nanda sit, vel immo apprehensus tamquam finis absolutus N. si recte 
spectatur et intenditur tamquam medium ad bonum civium, pertinet 
ad prosperitatem publicam, saltem ut pars C. 

2. Doctrina socialistica una quidem ex parte finem 302 
Status eatenus nimis coarctat, quod, utpote materialistica, 
fere tantum prosperitatem materialem seu copiam bonorum 
oeconomicorum attendit eique omnia subordinat, honestatem 
autem et religionem parum curat, immo religionem ex fine 
Status eliminat. Sed altera ex parte finem ac domina¬ 
tionem Status praeter omnem modum extendit, quia etiam 
privatam prosperitatem directe a Statu procurari iubet. 
Postulat enim, ut bona productiva ex privata in communem 
possessionem Status transeant Statusque singulis tum la¬ 
bores iniungat tum bona communiter producta secundum 
eorum labores vel indigentias assignet; etiam educationem 
Status socialistibus in suam potestatem accipere vult. 

Haec doctrina intolerabilis est. Nam hac ratione, prae¬ 
terquam quod talis cura boni privati facultatem Status 
penitus superat, cives in condicionem mediorum communi¬ 
tatis et quidem talium, quae tantum productioni inservire 
debent, rediguntur, Statuique illimitatum ius in singulos 
traditur; itaque promissa prosperitas servitus evadit. 


Caput IV 

De interna constitutione Status 

Postquam originem, mutationes et finem Status consi¬ 
deravimus, iam de interna Status natura, de eius quali¬ 
tatibus, partium structura mutuaque relatione agendum est. 

ficatus^Oct' B 1939 C ^ r ® Pk “* XU loquitur in E P- enc ' Summi Ponti- 
















182 


Generalia de natura Status 


183 


De interna constitutione Status 

Art. 1 . Generalia de natura Status 

. 303 Status est societas perfecta. Statum esse veram so¬ 
cietatem seu stabilem unionem moralem plurium, individu¬ 
orum nimirum, familiarum, classium aliarum que partium 
ad communem finem assequendum, et quidem societatem 
naturalem, ex antea dictis elucet. 

Atque Status societas perfecta est seu talis, quae sibi 
ad finem consequendum sufficit ideoque ex alia societate 
non pendet. Nam finis, prosperitas publica, ex natura ei 
praestitutus est. Ideo ex eadem naturae institutione om¬ 
nia iura et media ad istum finem necessaria habeat opor¬ 
tet, et quidem per se ipsum, non per aliam societatem, 
cuius pars esse debeat et per quam respectu finis sui com¬ 
plendus sit. Etenim Status ipse ultimum supplementum ad 
perfectam vitae sufficientiam consequendam praestat, pro¬ 
inde omnium aliarum societatum (naturalium) ultimum 
complementum ideoque suprema societas inter omnes et 
proinde nullius essentialiter pars est. Propterea etiam 
respectu finis sui independens est; quae independentia 
suprematia Status vocatur. De qua iam plura dicenda 
sunt. 

304 Suprematia (Souverainete) primo de auctoritate civili, 
deinde de Statu praedicatur. 1 ) Auctoritas civilis oportet 
quidem ut in se una sit, quatenus non in complures pote¬ 
states inter se independentes divisa esse potest, quod uni¬ 
tati Status repugnaret. Sed per complura subiecta distri¬ 
buta esse potest, et quidem ita, ut vel insit cum depen¬ 
dentia ab aliquo superiore, velut in officialibus, vel sine 
tali dependentia. Sic iam suprematia dicitur. Suprematia igi¬ 
tur auctoritatis civilis in eo consistit, quod independens seu 
suprema est. Suprematia igitur requirit, ut absit depen¬ 
dentia externa ab altero Statu et dependentia interna a 
superiore potestate proprii Status. Suprematia, quatenus 

q Etiam ad S. Pontificem suprematia pertinet, et quidem tum 
ecclesiastica, quatenus in Ecclesia, quae etiam societas perfecta atque 
Statu sublimior est, supremam potestatem» possidet, tum etiam civilis. 


de Statu praedicatur, significat, Statum potestatem inde- 
pendentem et speciatim in dependentiam externam (supre- 
matiam iuris intemationalis) habere. 1 ) Hac ratione Status 
a municipiis et provinciis differt. 

Suprematia autem non prohibet, quominus Status de- 305 
bita iustitiae commutativae contrahat vel etiam onera ac 
servitutes, velut ex clade bellica imposita, portet. Neque 
impedit, quominus duo Status ad unum compositum co¬ 
alescant, dummodo independentiam essentialem ad Statum 
requisitam retineant neve in gradum provinciae depriman¬ 
tur. Quaestio ulterior, quando in tali compositione inde¬ 
pendentia ad notionem Status sufficiens permaneat et 
quando desinere censenda sit, non semper facilis est. Vi¬ 
detur solvenda esse ex regula aestimationis moralis, secun¬ 
dum quam tamdiu dicitur aliqua res manere, quamdiu 
eius pars longe praestantior manet, etsi aliquid pereat. 

Sic censetur arbor manere, etsi complures rami perditi 
sunt. Sic etiam independentia Status manere censetur, 
quamdiu pars eius multo principalior, i. e. independentia 
quoad res principales, manet. Videtur igitur sufficere, ut 
maneat independentia quoad res internas principales, etsi 
aliqua dependentia adsit in relationibus externis, quod e. g. 
legationes, pacta internationalia, bellum et pacem at¬ 
tinet. 2 ) 

De Statibus compositis. Quaestio modo tractata con- 306 
tingit divisionem Statuum in simplices et compositos. Sta¬ 
tus simplex (Einheitsstaat) ille est, qui non ex compluribus 
constat, ut Gallia. Status compositus adest, si complures 


‘) Suprematia igitur non in eo consistit, quod auctoritas civilis 
absolute independens sit a qualibet lege superiore; subest enim legi 
naturali et divinae. Itaque non est „ proprietas Status, quo tantum sua 
voluntate iure ligari potest“. (Souveranitat „ist die Eigenschaft des 
Staates, kraft weleher er nur durch eigenen Willen rechtflch gebunden 
werden kann.“ JeUinek, Lehre von d. Staatenverbindungen [1883] 34.) 
— a ) Neque suprematiae obstare videtur, quominus Status singuli in 
rebus ad communem salutem humanam necessariis alicui communi 
auctoritati internationali subsint; de qua re cf. infra, ubi de relationibus 
internationalibus agetur. Ceterum de notione et amplitudine suprematiae 
magna inter iurisperitos sententiarum varietas est. Certe eius notio 
-antea strictior paulatim dilatata est. 

Status eatenus perpetuo coniuncti sunt, quatenus, aliqua 
ratione regimine communi reguntur. Ergo, si duo regna 
tantum unione personali communis principis vel tantum 
foedere (Alliance) sociata sunt, non oritur Status compo¬ 
situs. Porro unitas compositionis plus minusve stricta esse 
potest. Sic complures species Status compositi distin¬ 
guuntur: 

307 1) Status foederatis (Bundesstaat, Etat federal) ex 

compluribus Statibus (Gliedstaaten) compositus est, qui in 
aliquibus communi auctoritati a singulis independenti sub¬ 
sunt. Haec auctoritatis igitur aliquam partem potesta¬ 
tis supremae possidet. Notandum enim est, in potestate 
suprema complures partes distingui et dividi posse, non 
quidem in se, ut cohaerere et consonare desinant, sed 
ratione subiectorum, quatenus e. g. per leges funda¬ 
mentales suprema potestas belli ac pacis, gubernatio 
rerum externarum, potestas legislatrix inter diversa sub- 
iecta distribuuntur. Id accidit in Statibus foederalibus. 
Si auctoritas communis a singulis Statibus independens 
partem praecipuam auctoritatis possideret, Status partiales 
non iam simpliciter dici possent suprematia frui ideoque 
stricte Status non iam essent. 1 ) Sin autem Status partia¬ 
les praecipuam partem retinent, nihil obstat, quominus 
merito Status nominentur. Status foederales sunt U. St. A., 
Helvetia, Germania post a. 1871, Brasilia post 1891. 

In Statibus foederalibus saepe certamen geritur inter 
foederalismum et unitarismum. Foederalismus vult Status 
partiales conservare earumque propriam independentiam 
contra centralisationis molimina tueri. Unitarismus autem 
hanc independentiam centralisatione augenda minuere sive 
tollere nititur. 

2) Confoederatio Statuum (Staatenbund, Gorifederation 
d’Etats) adesse censetur, quando complures Status in ali¬ 
quibus rebus tali regimine communi reguntur, quod non 

') Etsi talis „Status' partialis ipse non iam vere suprematia fruitur,. 
potest tamen eius princeps consueta privilegia personalia alioquin supre- 
matiae propria possidere. 

singulis Statibus superius est, sed tantum summa volun¬ 
tatum omnium Statuum est, qui in aliquibus rebus com¬ 
munem legislationem et administrationem instituerunt. Sin¬ 
gulorum igitur independentia integra manet. Talis fuit 
„Der Deutsche Bund“ 1815—67, Helvetia ante a. 1848. 
Status foederalis quasi unum per se, confoederatio autem 
unum per accidens vocari potest. 

3) Peculiaris compositio locum habet, a) quando pro- 308 
tectoratus simplex sive internationalis adest 1 ), quo Status 
potentior se obligat ad infirmiorem tuendum contra ex¬ 
ternos et internos conatus hostiles hac condicione, ut etiam 
eius relationes externas regat et aliqua commoda ab eo 
accipiat (Monaco); quo suprematia non tollitur — b) quan¬ 
do aliquis Status in rebus internis independens est, in ex¬ 
ternis autem ab alio, qui Suzerain nominatur, ita pendet, 
ut ei militarem cooperationem in bello et aliqua tributa 
debeat; ita olim Bulgaria et Aegyptus a regno Osmanico 
pendebant. 

De Partibus Status. 1. Status, utpote multitudo unione 30» 
morali ad communem finem assequendum unita, ex 
duabus partibus, una materiali, altera formali, coalescit. 
Pars materialis est multitudo seu populus cum omnibus 
individuis, familiis, classibus, quas complectitur, simul 
sumpto territorio, quod incolit et quocum naturaliter co¬ 
alescit. Pars formalis est ipsa unio, qua multitudo evadit 
societas civilis. Quae unio in officiis et iuribus consistit, 
quibus membra ad communem finem assequendum copu¬ 
lantur, nempe potissimum in iure Status in membrorum 
cooperationem et in officio membrorum eam praestandi. 

Ad ius illud in membrorum cooperationem, quod Status 
habet, maxime pertinet ius membra in finem communem 
dirigendi,, quod auctoritas dicitur. Auctoritas enim civilis 
est ius membra efficaciter ad finem Status dirigendi prae¬ 
cipiendo, iudicando, puniendo, iuvando. Haec est auctori- 


*) Non vero protectoratus colonialis super colonias, quae indepen- 
dentia carent, neque protectoratus missionarius, qui ab aliquo Statu 
Christiano in alio Statu nonchristiano geritur. 

tas abstracte concepta. Concrete spectata est subiectum 
hoc iure instructum. 

310 Officium cooperandi ad prosperitatem et ius coopera¬ 
tionem postulandi ad specialem virtutem pertinent, quae 
iustitia legalis dicitur. Iustitia legalis est species iustitiae, 
quae respicit ius societatis et quidem perfectae postulandi 
a membris, quae ad finem necessaria sunt. Ab iis, qui 
auctoritatem gerunt, Status et iustitia legalis postulant, ut 
subditos ad prosperitatem assequendam regant recte legi¬ 
bus ferendis, iudicando, subsidiis publicis offerendis; a sub¬ 
ditis autem (quatenus sunt subditi et non simul auctori¬ 
tatem participant) postulat, ut leges observent et directioni 
obsecundent. Ius iustitiae legalis etiam vi extorqueri pot¬ 
est, scilicet ab auctoritate respectu subditorum, non autem 
vicissim, quia inde graves turbae sequerentur. 1 ) 

311 2. Quod igitur relationem auctoritatis ad subditos spec¬ 
tat, haec generatim dicenda sunt: 

a) Auctoritas ordinatur in prosperitatem publicam civi¬ 
um assequendam. Non igitur exercenda est instar pote¬ 
statis patrisfamilias, quae in domesticos refertur et directe 
privatum eorum bonum intendit, multo minus instar pote¬ 
statis herilis, quam herus in famulos exercet, potissimum 
utilitatem propriam intendens. Neque auctoritas extra et 
supra Statum stat, sed est pars sive membrum Status, 
attamen tale, quod alia membra regit, nempe caput. 

b) Auctoritas et subditi potissimum vinculo iustitiae 
legalis copulantur: auctoritas exercet ius Status exigendi 
necessaria ad prosperitatem, subditi vero huic iuri obse¬ 
cundant. Praeterea auctoritas etiam iustitia distributiva 
erga subditos obligatur, ut debita proportione' communia 
onera et bona distribuat. His accedunt leges et consue¬ 
tudines positivae, praesertim leges'fundamentales, quibus 
relatio regiminis ad subditos accuratius determinatur. 

Primum igitur de parte materiali, de populo cum ter¬ 
ritorio, agendum, deinde structura auctoritatis exponenda est. 


‘) Cf. de iustitia legali Eth. I. 

Ait. 2. De structura populi 

Populus est complexio eorum, qui sub auctoritate com- 312 
muni Statum constituunt. Ita populus hoc loco intellegi¬ 
tur. 1 ) Populus autem non est concipiendus instar aggre¬ 
gationis atomicae individuorum aequalium 2 ), sed tamquam 
totum organicum. Sicut in organismo non tantum atomi 
mechanice aggregatae sunt, sed primum ad cellas, per 
cellas ad organa, diversa structura et functione praedita 
diverseque invicem subordinata, colliguntur et dein demum 
in unum totum conspirans uniuntur, ita populus ex pluri¬ 
mis quidem individuis componitur, quae tamen plerumque 
non immediate, sed ita societatem civilem constituunt, ut 
antea naturaliter ad familias, municipia, classes, tribus na- 
tionales colligantur, quae deinde in Statum coniunguntur. 
Istae unitates organicae, diversa indole et functione in¬ 
structae, etiam naturali institutione ortae sunt, sicut Sta¬ 
tus ipse, et aliquae etiam magis naturali. Proinde a Statu 
non supprimendae sunt, sed, relicta cuiusque indole et 
agendi libertate, organice in altiorem unitatem Status com¬ 
plectendae sunt. 

Iam de praecipuis partibus organicis populi ex ordine 
agendum est. 

§ 1. De familia 

1. Familia et Status essentialiter differunt, non gradu 313 
tantum, quasi Status sit familia amplificata. 3 ) Differunt 
enim a) fme: finis proximus familiae est bonum privatum 
coniugum, filiorum, heri et famulorum, finis Status autem 
bonum publicum civium, v— b) Differunt interna constitu¬ 
tione: familia coalescit ex societate matrimoniali, filiali, 

*) Nunc non raro nomine populi natio significatur. Hic igitur 
populos nationalis non idem est ac populus politicus, de quo modo 
loquimur. — 2 ) Talis conceptio manifestatur e. g. in repraesentatione 
parlamentari aequali, in qua deputati pure secundum numerum civium 
eliguntur. •— 3 ) Gf. Aristoteles, Polit. I 1'; S. Thomas, 2, 2 q. 58 a. 7 
ad 2. Aristoteles, Polit. II 2 ostendit, Platonem ad communitatem bono¬ 
rum, liberorum, uxorum admittendam ex ignorato discrimine inter Statum 
et familiam pervenisse. 

herili, Status autem ex familiis, municipiis, provinciis. 
Subiectum auctoritatis in familia a natura determinatum 
est, non item in Statu. Ambitus potestatis patriae ubique 
idem est, ambitus vero potestatis politicae variari potest 
et certe amplior est. Vinculum iuridicum Status est iustitia 
legalis, vinculum autem familiae amor, pietas, iustitia com- 
mutativa. 

Familia magis et prius a natum exigitur quam Status. 
Primum enim ex indigentiis et impulsu naturae ad genus 
humanum propagandum uterque sexus coniungitur et pa¬ 
rentibus officium educationis imponitur, tunc demum, quia 
familiae sibi non sufficiunt, Status ut complementum accedit. 

2. Cum igitur familia cum propria sua natura, officiis 
et iuribus ante Statum et independenter ab eo exsistat, 
Status eius internam constitutionem, activitatem, iura illaesa 
relinquere et ea tantum familiae iniungere debet, quae ad 
bonum publicum necessaria sunt. Seu aliter: familia non 
directe a Statu pendet, sed tantum indirecte; seu familia 
non pendet respectu flnis proprii, qui a natura ei assigna¬ 
tus est, sed tantum ratione altioris flnis Statui assignati. 
Itaque Status cavere debet, ne ius parentum in liberorum 
educationem vel ius patris administrandi bona familiae et 
testamentum condendi vel similia iura laedat. 1 ) 

§ 2. De municipiis 

Minore quidem, attamen simili ratione etiam municipia 
partes naturales Status sunt. Municipium (Gemeinde, Com¬ 
mune) est communitas plurium familiarum immediata vici¬ 
nia coniunctarum. Naturaliter fit, ut familiae domus suas 
vicinas ponant tum propter consanguinitatem et amiciti am 
tum maxime propterea, ut sibi mutuum auxilium ferant; 


’) .Familia', inquit Leo XIII, .perparva illa quidem, sed vera 
societas eademque omni civitate antiquior; cui propterea sua quaedam 
iura officiaque esse necesse est, quae minime pendent a repnblica . . 
Familia quidem paria saltem eum societate civili iura obtinet. Paria 
saltem diximus, quia, cum convictus domesticus et cogitatione sit et re 
prior quam civilis coniunctio, priora quoque esse magisque naturalia 
iura eius officiaque consequitur.” Rerum novaram. 


et quidem per se id prius fit, quam ad Statum copulantur, 
quippe qui ex municipiis oriri solet. Apud Graecos et alibi 
maiora municipia etiam simul independentes Status erant. — 
Itaque municipia a familiis differunt iisque ulteriorem suffi¬ 
cientiam (sed nondum plenam) conferunt et initia quaedam 
Status sunt. 

Quia igitur municipia partes naturales Status sunt 316 
proprio fine et activitate natura instructae, etiam ut tales 
a Statu tractandae sunt, i. e. conveniens iis autonomia con¬ 
cedenda est (Selbstverwaltung, Self-Government), ut libere 
agere valeant, quae per se possunt, sub inspectione Status, 
qui tamen autonomiam eatenus solum restringere debet, 
quatenus bonum commune postulat. Hac ratione bona 
localia civium cum maiore notitia, aptitudine, efficacia 
procurantur, maiori per se libertati consulitur et Status 
oneribus levatur. 

Similia, servata proportione, dicenda sunt de provin¬ 
ciis indole et moribus diversis, maxime si iuribus historicis 
fruuntur. 

In regnis antiquis, in quibus unio Status minus arcta 317 
erat, municipia magna fruebantur autonomia. Pariter medio 
aevo, municipia praesertim oppidana. Quae tamen auto¬ 
nomia paulatim a principibus suppressa est, parum quidem 
in Anglia, vehementer vero in Germania. Recentiore tempore 
iterum restituitur; magna viget in Anglia, ampla in Germania 
et alibi, insufficiens vero in Gallia. 

Municipia nunc .personae iuris publici' habentur, i. e. 
aliqua iura Status participant: habent suos magistratus 
cum potestate a Statu agnita, saepe suam politiam (Police), 
etiam tributa exigere valent. Praeterea scholas fundant, 
curam pauperum suorum gerunt, in quantum caritas pri¬ 
vata non sufficit, provisionem alimentorum, res hygienicas, 
plateas, aquae ductus, instituta electrica aliasque instititu- 
tiones quaestuosas locales in utilitatem communem curare 
solent; generatim activitas eommunalis in annos, ampli¬ 
ficatur. 

§ 3. De statibus et classibus 

318 1 . Ex condicionibus vitae socialis naturali quadam 

necessitate etiam aliae particulares coniunctiones nascuntur, 
quae status vel classes nominantur. Quae similiter partes 
organicae Status sunt, quarum proinde etiam rationem 
habere debet. Aevo medio status et classes vix distingue¬ 
bantur. Praecipui status erant clerus, nobiles, cives (op¬ 
pidorum), quibus postea ruricolae (vel liberi vel glebae 
addicti [Horige], sed organizatione carentes) accedebant. 
Cives secundum diversam occupationem in diversas cor¬ 
porationes, velut fabrorum lignariorum, pistorum, divide¬ 
bantur; quae recenti tempore cum detrimento sociali eva¬ 
nuerunt. 

Nunc inter statum et classem haec fere distinctio ob¬ 
servari solet. Status (Berufsstande) intelleguntur comple¬ 
xiones eorum, qui eidem functioni in societate operam 
dant, maxime si organizatae sunt, e. g. agricolae, merca¬ 
tores vel diversis artibus et professionibus operam dan¬ 
tes, idque ita, ut heri et operarii ad eundem statum perti¬ 
neant. Classes (gesellschaftliche ' Klassen, Classes sociales) 
intelleguntur complexiones eorum, qui eundem gradum 
aestimationis sive valoris socialis tenent seu in commercio 
sociali aequalis dignitatis habentur. 

Aevo medio hi gradus sociales classium potissimum 
secundum functionem et maiorem minoremve spiritualem 
ac moralem dignitatem determinabantur. Nunc autem 
gradus socialis non quidem unice, attamen potissimum 
oeconomica condicione et quidem praesertim possessione 
determinatur; proinde qui eandem functionem, e. g. indu- 
strialem, exercent, non, ut antea fere accidit, eidem, sed 
diversis classibus adnumerantur, prout vel operarii vel do¬ 
mini industriales sunt. Hoc tempore maxime inter duas 
classes non solum distinctio, sed etiam gravis oppositio 
est. Una est illorum, qui stabilem possessionem vel saltem 
stabilem et bonam vitae sufficientiam habent; et civilis vo¬ 
catur (Bourgeois). Altera est eorum, qui ex labore manu¬ 


um vivunt et proletarios se vocant. Qui diu conquesti 
sunt, quod pro possessoribus laborare ab iisque penitus 
pendere coguntur et sub respectu sociali et politico non 
homines pleni iuris habentur. 

2. Status sunt partes organicae populi, ut structura eius 319 
per status consociatos admodum conveniens dicenda sit. 
Etenim 

a) Status naturaliter ex distributione functionum in so¬ 
cietate oriuntur; et praeterea naturae sociali hominis ad¬ 
modum conveniens est, ut status in consociationes et col¬ 
legia uniantur. Homines enim fines et indigentias similes 
habentes sponte ad tales uniones ineundas impelluntur, 
quibus communia sua studia eollatis viribus facilius et effi¬ 
cacius prosequi, communia damna et pericula cavere, func¬ 
tiones communes in’ rectum ordinem redigere, membris 
suis providere, internam discordiam concurrentiamque ar¬ 
cere sive minuere possint. 1 ) In his consortiis primum ea, 
quae toti statui communia sunt, tractanda erunt, de rebus 
autem, quae peculiaria commoda vel incommoda herorum 
et operariorum attingunt, utrique seorsum deliberare vel 
decernere poterunt. Hac ratione accommodata populi et 
societatis civilis organizatio oritur. Cum enim societas 
civilis hunc finem intendat, ut per sociatas omnium artes 
et functiones bona omnia ad prosperitatem requisita civi¬ 
bus praebeat, admodum conveniens est, ut eius structura 
secundum varia functionum genera fiat. Haec organica 
compositio in locum structurae atomicae a liberalismo in¬ 
ductae substituenda erit, qui populum tantummodo sum¬ 
mam individuorum liberorum et aequalium habuit. 

b) Talis statuum consociatio non solum ad Olorum, 
sed etiam ad integrae societatis civilis prosperitatem per¬ 
multum conducet. Ita enim singulorum statuum indigen¬ 
tiae manifestari et per deputatos repraesentari, legislatione 
et administratione iuvari, in unum bonum commune paci¬ 
fice componi poterunt. Etiam bonorum oeconomicorum 

*-) Hae statuum consociationes enixe a Leone XIII (Novarum rerum) 
et Pio XI (Quadragesimo) commendantur. 

productio, circulatio et consumptio rectius circumscribetur 
verisque populi indigentiis accommodabitur, rectius etiam 
paulatim bonorum dominia distribuentur nimia divitiarum 
cumulatione impedita. 

c) Idcirco status aliquatenus consociati apud omnes 
gentes cultas exstiterunt. Post revolutionem autem Galli¬ 
cam fere omnes evanuerunt et populus collectio atomica 
individuorum evasit. Sed ex aliquo tempore iterum status 
se unire, „cameras* formare aliisque modis repraesenta¬ 
tionem politicam assequi incipiunt. 

Propterea res publica status consociatos tamquam 
partes suas naturaliter formatas agnoscere, iis gradum cor¬ 
porationum iuris publici et convenientem autonomiam ad 
propria negotia tractanda concedere debet, utique sub in¬ 
spectione communis auctoritatis civilis, cuius erit providere, 
ut diversa statuum studia apte in bonum commune con¬ 
spirent. 

Attamen regimen civile, quamquam has consociationes 
diligenter promovere iisque auxilium praestare debet, non 
convenit, ut eas ipsum dirigat et tamquam instrumenta 
sua adhibeat. Praeterquam quod hac ratione complexa 
administratione se onerat, debitam civium libertatem in 
favorem cuiusdam absolutismi politici nimis restringit et 
naturalem statuum evolutionem impedit. 

Etiam aliqua classium unio conveniens est. Nam prop¬ 
ter hominum et adiunctorum inaequalitatem naturaliter 
diversi gradus sociales oriuntur, qui similes necessitates 
habent ideoque pariter aliquam unionem appetunt. Sed 
haec unio maxima ex parte per statuum organizationem 
obtineri potest. Etenim dubium non est, quin distinctio 
classium secundum possessionem materialem, ut nunc fere 
accidit, parum consentanea sit et potius distinctio secundum 
momentum functionum optanda sit, ne constructio organica 
societatis, quae potissimum ex varia functione sociali oritur, 
scindatur et momenta idealia postponantur, idque tunc 
praesertim, quando gravis discordia classium hinc possi¬ 
dentium, illinc proletariorum, adest. Nunc magis curanda 

est harum classium mutua conspiratio, quam organisatio. 
Verum non est, quod socialistae dicunt, classium pugnas 
necessarias esse. Sed potius solidaritate opus est, quia ex 
organisato egoismo classium, spreto bono communi, etiam 
ipsarum classium pernicies oritur. 

' § 4. De nationibus 

Saepe accidit, ut in uno Statu complures nationes 321 
sint, praesertim ut praeter unam praevalentem aliae nationes 
minores vivant. Tunc quaestio oritur, quomodo Status 
etiam nationum diversarum rationem habere debeat et quid 
nationes ah eo poscere queant. 1 ) Natio autem hoc loco 
non idem ac populus politicus, sed strictius complexio eorum 
intellegitur, qui communi quadam historica evolutione et 
certa culturae, praesertim linguae communitate coniuncti 
sunt et coniunctos se sentiunt. 

Haec quaestio, quae nunc nomen gerit „ tutelam par¬ 
ti mn minorum" (Schutz der Minderheiten, protection des 
miriorites), novum accepit momentum post finem belli uni¬ 
versalis, quando compluribus Statibus lex imposita est, ut 
certa iura civilia, culturalia, religiosa nationum minorum 
{sive confessionum) illaesa servarent. Praetermissis his 
positivis statutis, quae ceteroquin non omnes Status obli¬ 
gant, hoc loco ea solum, quae ius naturae praescribit, 
proponemus. 

1. Nationes ius habent in culturam nationalem, prae- 322 
sertim linguam, retinendam. Nam a) nationes una cum 
proprietatibus et cultura sua naturaliter oriuntur, ideo ius 
exsistendi naturale habent, b) Qualitates nationales, lingua 
maxime, etsi earum dignitas nunc iusto plus exaggeratur, 
tamen bona civium sunt, quae tamquam thesauros patrios 
aestimant quibusque privari nequeunt, quin eorum inde- 
pendentia violetur. Ideo exigere possunt, ut Status ea 


. . Haec res ' am attingitur supra n. 248. Ibidem etiam (n. 249) de 
principio nationalitatis agitur, quod (falso) nationibus ius tribuit, ut 
singulae cum omnibus suis partibus, etsi politice divisis, iu unum Statum 
coniungantur. 

Donat, Ethica spec. 

servet et tueatur sicut quaecumque alia bona civium. 
Status igitur cavere debet, ne linguam alicuius nationis in 
scholis supprimat vel in usu publico, quando id bonum 
commune non poscit, in favorem aliarum linguarum repri¬ 
mat neve molestam .nationis potioris propagationem exerceat. 
Sed non vetatur, ne in commercio publico, in quantum 
unitas et facilitas vitae civilis exigunt, lingua communis 
praescribatur. 

2. Nationes minores per se aequalia iura civilia habent 
sicut natio potentior. Non enim, quia una natio numero 
vel opibus inferior est, propterea minora iura habet quam 
alia; nam eodem modo pars Status est et officia civilia 
implet. Quare per se eadem iura in repraesentationem 
parlamentarem, in scholas aliaque bona et munera publica 
habet. „Per se“, nisi alia natio specialibus iuribus histo¬ 
ricis fruitur vel fortasse natio minor pleni iuris politici 
nondum capax est; sed talis praeponderantia numquam in 
subiectionem alterius partis degenerare debet. 

3. Diversis nationibus liberaliter aliqua autonomia ad 
res suas civiles administrandas concedenda est, si eam 
desiderant eiusque capaces sunt, quantum bonum totius 
Status patitur. Non enim hic est finis Status, ut suam vel 
nationis praevalentis potestatem quam maxime augeat, sed 
ut omnes cives quam contentissimos reddat, quo etiam fir¬ 
mitati Status optime consulitur. 

§ 5. De territorio 

I, Territorium stabile, quod populus incolit, scilicet com¬ 
plexio fundorum una cum aedificiis, etiam pars materialis 
Status dicendum est, non quidem essentialis, attamen 
pars integralis cum populo coalescens. Non pars essentialis, 
quia etiam illi populi, qui ad tempus (Israelitae in eremo) 
vel perpetuo (nomades) sedes mutant, societatem civilem 
constituunt (n. 195). Attamen pars integralis est, quia ad 
perfectiorem vitam civilem necessarium est et cum populo, 
sicut solum cum arbore, quasi in unum coalescit. Nam 
territorio affixae sunt familiae, agricultura, industria, com¬ 



mercium, oppida, artes; et territorii situs, forma, caelum, 
fertilitas vitam moresque populi determinant. Idcirco etiam 
iurisdictio potestatis politicae territorio suo affixa esse 
censetur. Itaque populus non nimis a territorio separan¬ 
dus est. Quod fit, si e. g. ius deputatos eligendi tantum 
secundum numerum individuorum distribuitur, ut una pars 
magnae urbis eandem repraesentationem accipiat quam 
latissima regio. 

Quod relationem iuridicam territorii ad Statum attinet, 325 
Status potest instar personae privatae dominium particu¬ 
larium fundorum et aedificiorum acquirere (Domanen, do- 
maines). Attamen ius eius, quod in totum territorium habeti 
minime est ius proprietatis, quo proprietas privata tollere¬ 
tur. Sed tantum ius iurisdictionis est, quatenus, si bonum 
commune requirit, de dominiis privatis aliqua disponere 
potest imponendo tributa, limitando hereditariam transmis¬ 
sionem fundorum, vetando excisionem silvarum, etiam in 
necessitate expropriationem faciendo. Erravit igitur vetus 
absolutismus, maxime regnis orientalibus proprius, qui reges 
etiam dominos terrae fecit, et errant socialistae, qui simi¬ 
liter Statui ius attribuunt, ut de fundis subditorum liber¬ 
rime disponat. 

Secundum ius Internationale hodiernum positivum ad territorium 326 
Status etiam coloniae transmarinae pertinere censentur. A coloniis distin¬ 
guuntur „ Sphaerae influxus" (Interessenspharen, Spheres d’influence), 
i. e. regiones coloniis finitimae, quae nondum coloniae sunt, sed ad 
quas paulatim occupandas alicui Statui ius esse censetur. Ad territorium 
etiam aquae nationales pertinent (Hoheitsgewasser), i. e. flumina, canales, 
maria, lacus proprii territorii finibus inclusa, pariter aer territorio 
impositus. Aquae litorales (Kustengewasser, mer cotiere, littorale) seu 
pars maris aperti territorium alicuius Status prope contingens tantum 
limitato eius imperio subiectae sunt. Eodem iure hodierno impe¬ 
rium proprii territorii participant naves minis terio Status mancipatae, 
e. g. naves bellicae, etiam quando in aquis alterius imperii navigant, 
pariter propriae naves mercantiles, saltem si in mari aperto versantur; 
similia fere de vehiculis aereis valent. 

Art. 3. De structura auctoritatis civilis 

§ 1. De formis regiminis 

Iam alterius partis Status, auctoritatis civilis, structura 
exponenda est et quidem auctoritatis supremae. De organis 
subordinatis pauca tantum addemus. 

327 Modus, quo auctoritas suprema possidetur, forma regi¬ 
minis nominatur. Ex tempore Aristotelis triplex forma dis¬ 
tinguitur, monarchia, aristocratia, democralia, prout potestas 
suprema vel uni vel collegio optimatum vel toti populo 
proprio iure inest. In hac divisione supponitur, posse adesse 
classem socialem, aristocraticam nempe, quae supra ceteras 
multum emineat cuiusque eminentia ab omnibus agnita sit. 
Quod cum hoc tempore non iam locum habeat, forma ari- 
stoeratica nunc non invenitur, nisi ad modum elementi aliis 
formis admixti, cuiusmodi est prima camera in monarchia 
constitutionali. Aristocratiae fuerunt respublica Romana 
(senatus) et Veneta. Status non monarchicus Respublica 
nominatur, quae igitur vel aristocratica vel clemocratica esse 
potest. Sed quia aristocratiae non iam inveniuntur, Respu¬ 
blica nunc simpliciter Status democraticus intellegitur. Prae¬ 
termissa igitur aristocratia solam monarchiam et democratiam 
inspiciemus. 

328 i. Monarchia adest, si una persona proprio iure et stabi¬ 
liter subiectum supremae potestatis est. „Proprio iure*, ut 
ius imperandi vere ipsius, non populi sit, cuius nomine im¬ 
peret, „stabiliter*, ut hoc ius non temporarium, ut prae¬ 
sidentis, sed perpetuum sit. B Subiectum supremae potestatis* 
monarcha saltem eatenus est, quatenus omnes functiones 
principales regiminis ita ab eius potestate regente sive 
complente pendent, ut sine eo esse effectumque iuridicum 
obtinere nequeant. Inter iura monarchorum nunc haec prae¬ 
cipue recensentur: ius sanciendi leges, nominandi ministros, 
edendi ordinationes administrativas, convocandi et dimittendi 
parlamentum, ius repraesentationis internationalis, ius decer¬ 
nendi belli ac pacis,- denique privilegium, ut nulli rationem 


reddere debeat; accedunt denique iura honoraria, ut ius 
gestandi quaedam insignia. 

Monarchia est forma ab antiquis temporibus usitatissima. 
Initio ex hoc potissimum orta esse videtur, quod aliqua 
familia paulatim in Statum patriarchalem amplificabatur vel 
dux belli etiam rerum civilium principatum obtinebat. 

Quod relationem principis ad Statum attinet, tenendum 329 
est, id quod etiam recens iurisprudentia recte inculcat, prin¬ 
cipem non extra Statum stare, sed organum Status esse, 
et ius imperii ius quidem ipsius esse, attamen non ad mo¬ 
dum proprietatis privatae primo in ipsius utilitatem desti¬ 
natae, sed tamquam ius publicum primo in utilitatem com¬ 
munem ordinatum; pariter officiales primo Status, non 
principis esse ministros. 

Haec vera notio principatus nonnumquam obscurata est, praesertim 
eo, quod non raro imperium et Status quasi dominium privatum prin¬ 
cipis habebatur et magistratus ministri eius; propterea principibus etiam 
ius tribuebatur, ut territorium et imperium inter heredes dividerent. 

Huic affinis fuit illa conceptio aevi medii, qua principi quoddam „ius 
altum* in territorium ascribebatur eiusmodi, ut partes territorii simul 
cum aliqua parte regiminis proceribus suis committere posset tamquam 
praedia beneficiaria sive feuda (Lehen) instar possessionum privatarum 
hac condicione, ut principi ad certa subiectionis ministeria obstricti essent. 

Manifestum est, a forma monarchica differre regimen dictatorium, 
quando una persona (fortasse cum factione sua) plenissime supremam 
potestatem exercet, quam vel iniuste arripuit vel propterea ad tempus 
iure in se assumpsit, ut res publica ex summo discrimine salvetur. Si 
illud, iniustus usurpator est. Si alterum, tantum ad tempus potestatem 
habet, donec necessitas desinat (n. 257), ideoque monarcha non est. 

Species monarchiae potiores hae sunt: 

1. Monarchia absolufa et limitata, prout princeps vel ple- 330 
nitudinem potestatis supremae possidet, nullo iure positivo 
ab eo independenti limitatam, vel aliqua eius pars sive 
usus simul a subditis iure proprio participatur. Monarchia 
absoluta in antiquitate et postea s. 16—18. viguit. 

Latius, quam monarchia absoluta, absolutismus patet, 
qui in quavis forma regiminis esse potest et generatim 
politicam potestatem significat nullo iure superiore restrictam. ' 
Supremus absolutismi gradus, quando potestas penitus ad 
arbitrium sine coercitione legis moralis usurpatur, despotis- 
mus nominatur. 

Monarchia limitata varia esse potest. Aevo medio 
potestas principum per ordines privilegiatos, clerum, nobiles, 
cives oppidanos limitabatur (Standische Monarehie), qui 
iura sua acriter adversus principem tueri et amplificare 
nitebantur, ut in Statum quidam dualismus inferretur, qui 
postea plerumque, ordinibus devictis, in absolutismum prin¬ 
cipum desiit. Nunc maxime hae formae monarchiae limitatae 
commemorandae sunt: 

331 2. Monarchia constitutionalis et parlamentaris. Monarchia 

constitutionalis ea est, in qua princeps potestatem supremam 
vere quidem et libere exercet, sed tantum intra certos li¬ 
mites legibus fundamentalibus statutos et cum cooperatione 
deputatorum populi. Monarchia constitutionalis originem 
ex Anglia ducit, ubi paulatim potestas regia diminuta, pote¬ 
stas autem parlamenti aucta est. Ex hac constitutione Anglica 
maxima ex parte non scripta Montesquieu 1 ) parum fideliter 
„systema constitutionale", quod ex eo tempore vocatum 
est, abstraxit et tamquam exemplar ideale constitutionis 
proposuit. In ea nimirum, ait, potestatem legislativam, ad¬ 
ministrativam, iudicialem apte seiungi et elementa monar- 
chica, democratica, aristocratica convenienter misceri, ut 
congruum potestatum aequilibrium producatur et libertas 
civium adversus nimiam collectionem potestatis in una manu 
custodiatur. Haec constitutio s. 19. a liberalismo in pleros- 
que Europae Status invecta est et quidem initio nomine 
suprematiae populi, quacum tamen non necessario cohaeret. 

In monarchia constitutionali principi parlamentum ad- 
iungitur, cuius saltem camera secunda ex deputatis a po¬ 
pulo electis componitur. Parlamentum leges definit et de¬ 
cernit, quibus princeps sanctione et publicationis mandato 
vim legalem tribuit. Potestatem administrativam princeps 
maxima ex parte per ministros (secretarios) exercet, quos 
independenter a consensu parlamenti nominat; sed actus 
principis ut valorem. habeant, „ con trasignatione “ ministri 
correspondentis indigent. Parlamentum de administratione 
a ministris rationem exigere potest; etiam eatenus admini- 

’) De 1’esprit des Iois 1748. 



strationem regit, quatenus annuos reditus et expensas exa¬ 
minat (Budget) iisque consensum denegare valet. Potestas 
iudicialis a iudicibus exercetur, qui a principe quidem crean¬ 
tur, sed in munere exercendo magna independentia fruuntur. 

Monarchia parlamentaris a constitutionali eo maxime 332 
differt, quod princeps illos tantum ministros creare et re¬ 
tinere potest, qui ex maiore parte parlamenti desumpti 
sive ei accepti sunt. Quo efficitur, ut efficax resistentia 
gubernii sive principis adversus parlamentum impossibilis 
sit et parlamentum cum potestate tam plena administra- 
tionem (per ministros suos) regat et leges decernat, ut 
princeps usum liberum suae potestatis vix iam ullum habeat. 

Iste „parlamentarismus“ nunc in plerisque monarchiis, quae 
adhuc exstant, viget, attamen vix ullibi lege constitutus, sed 
tantum ex dominatione parlamenti paulatim invectus est. 

3. Monarchia hereditaria vel electoria est, prout principi munere 333 
defuncto vel membrum eiusdem familiae certo ordine succedit vel 
successor a populo sive collegio eligitur. Monarchia hereditaria prae¬ 
ferenda est. Nam electiones vehementer partium studia excitant, princeps 
electus electoribus suis obstrictus manet, facile ad proprium potius, 
quam commune bonum quaerendum inducitur; praeterea inter principem 
hereditarium et subditos maior animorum coniunetio adesse solet. In 
successione quidem hereditaria plerumque non certo provisum est, ut 
semper aptus succedat. Sed neque in electione semper aptus vel aptior 
sufficitur, sed saepe potentior vel fraudulentior, et heres ad imperium 
recte exercendum a puero instrui potest. Ceterum non est impossibile 
legibus talem successionis hereditariae prudentem ordinem instituere, 
ut inepti a successione arceantur et alii eiusdem familiae substituantur. 

II. Democratia adest, quando totus populus subiectum 334 
supremae potestatis est. Antiquitus democratia in civita¬ 
tibus Graecis et aliquamdiu in republica Romana, alibi 
autem rarissime invenitur. Recentiore autem tempore 
primum in U. St. A. et postea in plurimis aliis regnis in¬ 
stituta est. 

Democratiam eamque solam admittendam esse nunc 
saepe ex eo inferunt, quod omnes homines natura liberi et 
aequales sint ideoque potestati publicae, quae non sit col¬ 
lectio voluntatum omnium, subesse non debeant. Haec sen¬ 
tentia primum ex doctrina Calvini derivata est, qui regimen 
ecclesiasticum municipio tribuit, s. 17. autem in Anglia et 

America divulgata et postmodum maxime a Rousseau ex¬ 
culta et per Europam disseminata est. Sed democratia non 
necessario in hac doctrina nititur. 1 ) 

Species democratiae hae sunt: 

335 1. Democratia immediata et repraesentativa. Democratia 
immediata illa est, in qua populus immediate principales 
functiones legislationis et administrationis exercet. Olim in 
parvis civitatibus Graecis et praesertim Athenis fuit et 
adhuc in nonnullis partibus Helvetiae invenitur, (sed cum 
collegiis repraesentativis mixta); in magnis Statibus impos¬ 
sibilis est. Democratia repraesentativa ea est, in qua po¬ 
pulus omnes fere functiones per viros sive collegia euro 
repraesentantes exercet. 

336 Duae potissimum formae in democratia repraesentativa distinguun¬ 
tur, quarum in variis regionibus variae mixtiones inveniuntur. 

Prima est forma Americana, quae praesertim in U. St. A. et aliqua¬ 
tenus in Helvetia recepta est: Potestas legislativa et admiuistiativa 
seiunctae sunt et populo aliqua immediata functio legislativa tribuitur, 
ut igitur potestatis cumulatio arceatur. Legislationem generatim deputati 
exercent, sed in Helvetia et in nonnullis partibus U. St. A. aliquae leges 
a collegiis repraesentativis decretae populo sanciendae proponuntur 
(Referendum) vel populus etiam leges decernendas ipse proponere potest 
(Initiative). Potestas administrativa in U. St. A. maxima ex parte penes 
praesidentem a populo electum est, a quo ministri (secretarii) eliguntur- 
et a quo solo pendent, qui tamen in legislationem efficacem influxum 
non exercet, nisi quod Veto interponere potest. 

Secunda forma parlamentaris est: Parlamentum omnes leges san¬ 
cit, fundamentalibus non exceptis, praesidentem eligit et per ministros, 
qui semper parlamento accepti esse debent, administrationem regit; 
populus excepta electione nullam potestatem immediate exercet. Forma 
Americana cum constitutionalismo similitudinem habet; alia est regimen 
parlamentare. 

337 2. Democratia socialistica et moderata. Democratia socia- 
listica non est contenta ea libertate et aequalitate omni 
democratiae propria, ut cives tantum populi regimini sub¬ 
sint et, ablatis classium privilegiis, omnes per se eadem 


‘) A democratia politica modo descripta paulum differt democratia 
latius accepta, quae civilis vocari potest et generatim aequalitatem 
civilem significat in eo positam, quod suppressis privilegiis omnes cives 
coram lege civili et criminali aequales sunt, quod omnibus aditus ad 
munera publica, scholas, gradus sociales patet, quod obligatio militaris 
et ius suffragii universalia sunt etc. Talis democratia etiam in monarchia 
locum habere potest. 


iura politica babeant sive acquirere possint. Sed absolutam 
postulat tum politicam tum socialem libertatem et aequali¬ 
tatem. Itaque a) poscit etiam aequalitatem possessionis et 
fruitionis rerum, reiciens proprietatem privatam rerum pro¬ 
ductivarum, et poscit, ut omnes viri et feminae, maritus et 
uxor, dominus et famuli eadem iura socialia habeant. 
Postulat libertatem absolutam, quatenus omnem fere auc¬ 
toritatem reicit, quam quis non libere agnoscat et (per 
deputatos) simul exerceat. Democratia moderata ab his 
postulationibus abstinet. 

Th. 19. Tum monarchia tum democratia (praetermissa aristocratia) per se 
formae regiminis iustae et aptae sunt (1. p.). Utrique diversa bona 
incommodis mixta propria sunt (2. p.), ut non absoluto una alteri 
praeferenda sit (3. p.). 

Demonst. 1 . p. 1. Monarchia et democratia (et aristo- 338 
cratia) per se iustae sunt, quia neutra iuri naturae (vel 
iuri divino positivo) repugnat, non monarchia, quia populo 
ius inalienabile suprematiae non competit, non democratia, 
quia nulli personae (sive collegio optimatum) ex se ius 
imperii proprium est. 

Utraque per se apta est, quia talem regiminis unitatem 
et efficaciam praebere potest, quae fini Status obtinendo 
idonea est. — Etiam historia demonstrat, populos tam in 
monarchiis quam in democratiis (et aristocratiis) prosperi¬ 
tatem feliciter obtinuisse. 

Per se iustae et aptae sunt, spectata earum generali 
natura et abstrahendo a concretis determinationibus, quae 
vitiosae esse possunt. - 

2. Ecclesia nullam formam regiminis vituperat. Jus imperii”, 339 
inquit Leo XIH, „per se non est cum ulla --reipublicae forma necessario 
copulatum.” 1 ) „Ex variis reipublicae generibus, modo sint ad consu¬ 
lendum utilitati civium per se idonea, nullum Ecclesia respuit. ‘ s ) 
„Non ad se putat Ecclesia pertinere, quae maxime forma civitatis 
placeat.” 3 ) 


>) Immortale Dei 1885. — 2 ) Libertas 1888. — s ) Sapientiae 
Christianae 1890. 

Demonst. 2. p. I. Monarchiae per se insunt: 

1. Haec bona (saltem si democraticum temperamentum 
adest): 

a) Pax melius, quam in democratia, conservatur, quia 
factionum pugnae per principem factionibus superiorem 
facilius arcentur vel componuntur et supremum regiminis 
munus machinationibus subtractum est. Etiam stabilitati 
et continuitati rerum publicarum melius provisum est, quia 
magis spiritu conservativo reguntur. 

b) Melius provisum est aequali iustitiae erga omnes et 
tutelae infirmiorum contra dominationem factionum vel 
plutocratismi; princeps enim emolumentis partium parum 
indiget et propria utilitate impellitur, ut omnium benevo¬ 
lentiam conservare studeat. 

c) Maior est reverentia auctoritatis, quia potestas here- 
ditaiia principis a voluntate populi independens splendore¬ 
que circumdata est et etiam officialibus aliquid dignitatis 
suae tribuit. Si praeterea dynastia diuturna consuetudine 
et amore cum populo coniuncta est, vitae publicae multum 
firmitatis et iucunditatis affertur, cum aliquam similitudinem 
induat vitae familiaris sub communi capite, in quo omnes 
symbolum unitatis et gloriae patriae venerantur. 

d) In monarchia (quae non solum nomine monarchia 
est) maior est unitas regiminis, ideo etiam maior vis et 
promptitudo, praesertim in periculis, et maior est stabilitas 
politica. 

e) Monarchia, saltem si democratice temperata est, 
multo validius quam Respublica praesidum est adversus 
potestates eversionum cupidas, socialismum, anarcliismum, . 
atheismum, qui auctoritatem, religionem, proprietatem, 
matrimonium, classium concordiam impugnant. Validius 
enim auctoritatem tuetur, traditiones conservat, efficacius 
immoderatae aequalitatis et libertatis principiis se opponit. 
Hinc solitum istarum factionum odium contra monarchias. 

341 2. Incommoda, a) In monarchia democraticis institutio¬ 

nibus non temperata periculum est, ne libertas civium 
abusu potestatis principis laedatur. — b) In tali monarchia 



etiam timendum est, ne bonum commune non satis inten¬ 
datur, necessitates populi nesciantur, institutiones sociales 
parum apte instruantur, in bellis gerendis nonnumquam 
magis dynastiae, quam subditorum bonum intendatur. — 
c) Officiales publici, si populi electioni et inspectioni nimis 
substracti sunt, facile coetus fiunt a populo segregatus 
suique iuris, indigentiarum communium parum gnarus et 
studiosus, omnia regendi cupidus. Sed incommoda hactenus 
notata fere tantum timenda sunt in monarchia, quae parum 
demoeratica est et forte insuper varias institutiones ex 
tempore absolutismi residuas secum trahit. — d) Potest 
princeps mente imbecillis fieri vel heres ineptus succedere. 
Ceterum animadvertendum est, in Republica non semper 
aptissimos eligi, sed illos fere, qui duces factionum effecti 
sunt, et in monarchia heredem a puero ad munus futurum 
praeparari et etiam statutis aliquatenus caveri posse, ut 
inepti a successione arceantur. 


II. Democraliae per se insunt: 342 

1. Haec bona: a) Consulit libertati politicae, arcens ab¬ 
usum principatus et civibus partes in vita publica regenda 
concedens. Aliqua talis participatio nunc valde conveniens 
dicenda est. Etenim a) onera, quae cives pro Statu subire 
debent, nunc multo maiora sunt quam antea, ideoque 
iustitiae congruit, ut etiam Status iura maiora retribuat. 

P) Quia nunc vita privata rebus publicis ex omni parte 
contingitur, convenit, ut etiam cives iis regendis cooperari 
possint, non excepta belli pacisque decisione; decet enim, 
cum bella nunc ingentia onera imponant, ea non decerni 
populo minime audito, y) Cives nunc generatim cultiores 
sunt et iura politica appetunt, quare convenit, ut regimen, 
sive est monarchicum sive republicanum, genuinam indo¬ 
lem democraticam habeat. Antiquo tempore haec con¬ 
venientia non eadem fuit. Nam onera minora erant, vita 
publica simplicior erat multoque minus, in regnis saltem 
magnis, vitam privatam attingebat; cooperatio politica 
generatim minus appetebatur et etiam minus possibilis erat, 
quia propter defectum celeris communicationis neque notitia 

studiumque rerum publicarum neque electio, convocatio et 
informatio deputatorum tales, quales nmic postulantur, esse 
poterant. 

b) Democratia per se providet, ut debita adsit infor¬ 
matio et efficacia ad bonum omnibus commune consequen¬ 
dum, ut institutiones publicae et officiales vere bono com¬ 
muni inserviant. 

c) Civium inaequalitatem et privilegia temperat. 

d) Studium auget rerum publicarum et in rebus socia¬ 
libus procurandis industriam privatam maiorem reddit. 

343 2. Incommoda: a) Maximum incommodum hoc est, 

quod in democratia illi, indirecte saltem, regnant, qui 
plerumque potius regendi sunt, nempe magna multitudo, 
quae veri boni omnibus communis nec satis gnara nec 
satis studiosa esse solet, sed plerumque potius immaturo 
iudicio, aliorum suasionibus, studiis particularibus ducitur. 
— b) Reverentia auctoritatis minor est, quia magistratus 
facile aliis aequales et creatura populi habentur. — 
c) Maior per se est factionum discordia et rerum politicarum 
fluctuatio — d) et maius per se periculum, ne factiones 
sive plutoeratia dominentur, ne prelo pecunia empto et 
machinationibus opinio publica construatur, cui deputati et 
regimen se accommodare debent, denique ne electiones 
deputatorum et praesidentis munerumque distributio prae¬ 
miis ac promissionibus regantur. — *c) Magna aequalitatis 
aemulatio in democratiis frequens favet invidiis et suspi¬ 
cionibus adversus viros praestantes. — Democratia ut recta 
sit, generatim maiorem virtutem civilem exigit quam mon¬ 
archia. 

344 Demonst. 3. p. Modo monarchia, modo democratia melior 
esse potest. Nam a) formae ipsae regiminis plus-minusve 
apte institui possunt, ut hac ratione modo una, modo 
altera praeferenda sit. — b) Spectata indole populorum, 
quibus regiminis formae instar vestimentorum accommo¬ 
datae sint, scilicet spectata evolutione historica, struc¬ 
tura sociali, extensione territorii modo una, modo altera 
melior est. Ubi magna est populi inaequalitas, generatim 

monarchia melior est, quae tamen in populo ex longo 


lute una forma alteri praeferenda est. 

Generatim illa forma singulis populis melior censenda 
est, quae diuturna evolutione producta et consuetudine 
familiaris effecta est. Talis forma mutanda non est nisi raro 
et lente, neque aliarum nationum formae caece imitandae 
sunt, omnium maxime autem opus est, ut in subditis et 
regentibus iustitia vigeat, sine qua forma optima nihil iuvat 
et quacum etiam minus bona laetos fructus fert. 


Aristoteles videtur monarchiam praestantissimum regendi modum 345 
habere, sed non absolutam, veram (aristocTatia sive quodam constitu- 
tionalismo) temperatam. Cf. Polit. III 15 16; IV 2; Ethic. Nic. VIII 12. 

Simili ratione scholastici monarchiam mistam optimum esse 
regimen censent. S.Thomas generatim monarchiam commendat: .Opti¬ 
mum autem regimen multitudinis est, ut regatur per unum; quod patet 
ex fine regiminis, qui est pax.“ C. gent. IV 76. Cf. De regim. prine. 12 3. 
Maxime autem commendat monarchiam mixtam: .Est etiam aliquod 
regimen ex istis commixtum, quod est optimum." 1, 2 q. 95 a. 4; cf. 
ib. q. 105 a. 1. .Est optima politia bene commixta ex regno, in quantum 
unus praeeat, et aristocratia, in quantum multi principantur secundum 
virtutem, et ex democratia i. e. potestate populi, in quantum ex popu¬ 
laribus possunt eligi principes et ad populum pertinet electio principum." 

Sed populus iure suo ne abutatur: „Si paulatim idem populus depra¬ 
vatus habeat venale suffragium et regimen flagitiosis sceleratisque 
committat, recte adimitur populo talis potestas dandi honores et ad 
paucorum bonorum redit arbitrium." 1, 2 q. 97 a. 2. — Suarez haec 
scribit: .Licet inter eos [modos gubernationis] monarchia sit melior, 
ut Aristoteles late ostendit et colligi potest ex gubernatione et provi¬ 
dentia totius universi, quam oportet esse optimam . . idem ostendit 
exemplum Christi Domini in institutione et gubernatione suae Ecclesiae 
ac denique id etiam suadet frequentior usus omnium nationum: licet 
hoc ita sit, nihilominus . . supposita fragilitate, ignorantia et malitia 
hominum regulariter expedit aliquid admiscere ex communi guber¬ 
natione, quae per plures fit." De Iegib. III 4 n. 1. Cf. BeUarminum, De 
Su mm o Pont. I. c. 1 ss. 


§ 2. De repraesentatione populi 

Nunc democratiis et monarchiis commune est, ut po¬ 
pulus in regendo Statu partem habeat, sed plerumque non 
immediate, id quod in Statu paulo maiore fieri nequit, sed 
per deputatos, qui populum repraesentant. Gravissimi igitur 
momenti est, ut haec repraesentatio recte instituatur. 







206 


De repraesentatione populi 


207 


De interna constitutione Status 

346 De repraesentatione populi in genere. 1. Loquimur de 
repraesentatione, quae ad comitia suprema regni deputatur, 
non ad alia, v. g. ad comitia municipiorum vel cameras 
commerciales. Haec repraesentatio est collegium deputatorum 
solum vel maiore ex parte a populo electorum, qui supre¬ 
mae potestatis, imprimis legislativae, participes sunt. Duas 
cameras complecti solet ad mutuum temperamentum et 
complementum faciendum, quarum secunda (Chambre des 
deputes, House of Commons etc.) semper ex deputatis a 
populo electis componitur et plerumque maiorem potestatem 
habet, prima autem (Senat, House of Lords etc.) in monar¬ 
chiis plerumque proceres comprehendit a lege seu principe 
designatos vel ex parte etiam repraesentantes statuum populi, 
in democratiis autem ex specialibus deputatis electis com¬ 
ponitur. Interdum utraque, plerumque vero solum secunda 
camera parlamentum vocatur. Loquimur potissimum de hac 
repraesentatione parlamentari camerae secundae. 

Talia comitia suprema repraesentativa, si Anglia exci¬ 
pitur, ante s. 18. non inveniuntur. Medio aevo tres ordines 
privilegiati regiminis politici participes erant, sed magis se 
ipsos, quam populum repraesentabant. Demum post revo¬ 
lutionem Gallicam ad exemplar constitutionis Anglicae (n. 331) 
systema repraesentativum in varia regna introductum e. t, 
ut abusus s umm i regiminis impediretur et bonum omnibus 
commune cooperatione deputatorum certius obtineretur. 

347 2. Functiones repraesentationis parlamentaris legisla¬ 
tionem et administrationem spectant. Legislationi exercendae, 
quippe quae deliberationem postulat, amplum collegium 
repraesentativum aptum est, at non administrationi, quam 
propterea non tam exercet, quam potius moderatur. Legis¬ 
lationem parlamentum in Republica exercet cum auctori¬ 
tate suprema, sed ita, ut ad legem impediendam praesi¬ 
dens Veto interponere (in U. St. A.) vel parlamentum dis¬ 
solvere queat vel ut populus ipse legem ad suum tribunal 
citare possit (Referendum). In monarchia parlamentum leges 
decernit, sed princeps eas sancit. Administrationem parla¬ 
mentum eatenus regere solet, quatenus rationes annuas 


(Budget), sine quibus administratio fieri nequit, approbat 
vel reprobat et ministri ei rationem reddere debent. 

3. Bona et incommoda systematis repraesentativi haec 348 
potissimum sunt. 

(1) Systema repraesentativum generatim spectatum per 
se approbandum est, quia a) civibus cooperationem politicam 
concedit, quae nunc spectata maiore cultura civium et mag¬ 
nis oneribus, quae subire debent, conveniens est, b) abusum 
regiminis impedit, c) per se efficit, ut bonum commune 
melius procuretur, d) et studium publicum excitetur ac 
fiducia augeatur, si res publicae publice tractantur. 

(2) Sed quale elapso tempore in usu fuit sive adhuc 349 
est, has iustissimas querelas concitavit: 

a) Pugnae factionum saepe bono communi gravis¬ 
sime obstant. Optandum esset, ut nulla factionum neces¬ 
sitas esset, sed in singulis rebus singuli suo deliberato iu- 
dicio ducerentur. Sed alia ex parte factiones naturaliter 
oriuntur, ut deputati similia studia persequentes maiorem 
potestatem exerceant et de negotiis tractandis instructio¬ 
nem et directionem accipiant, ut disceptatio parlamentaris 
ordinata evadat, si. res antea in factionibus declarantur, 
sententiae proferendae definiuntur, oratores designantur, 
etiam studia contraria componuntur. Sed timendum est> 
ne hac ratione libertas singulorum nimis restringatur. Multo 
magis autem dolendum est, quod saepissime factiones sua 
particularia studia persequuntur et communi bono prae¬ 
ferunt. 

b) Multi deputati minus apti sunt. Non enim semper 
aptiores, sed plerumque illi eliguntur, qui facultate loquendi 
et agitandi praestant et favorem popularem conservare sciunt, 
quod eo magis accidit, quo magis ius electionis democra- 
ticum est. 

c) Electiones vix umquam tales sunt, ut vera reprae¬ 
sentatio populi, totius nempe populi structurae studiisque, 
non vero partium studiis accommodata, oriatur. 

d) Nunc deputati non solum ad leges ferendas con- 330 
sulendo concurrunt, sed leges decernunt, quae, quia omni- 

bus imponuntur, in utilitatem omnium ordinandae sunt. 
Ideo in disceptandis quidem legibus necessitates particulares 
electorum suorum urgere possunt, sed in decernendis legi¬ 
bus particulare bonum communi subordinare debent. Aliis 
verbis: deputati non tantum electores suos, sed indifferenter 
repraesentant omnes cives omniumque studia. Ex quo haec 
incommoda oriuntur: a) Deputati de omnibus omnium sta¬ 
tuum negotiis iudicare debent, quae parum perspiciunt. 
(3) Talis repraesentatio aequalis non satis cum structura 
inaequali et organica populi congruit, y) Quia deputati 
omnes repraesentant, non obligantur ad sequenda desideria 
electorum suorum seu non subsunt, ut aiunt, „mandato im¬ 
perativo” electorum. Sic autem deputati non iam plene 
repraesentantes populi sunt, cum, iure saltem, non electorum, 
sed suam voluntatem manifestent. Si igitur in democratia 
nullum vel valde limitatum „Referendum” sive ius leges 
proponendi conceditur, populus, licet subiectum supremae 
potestatis dicatur, praeter electionem nullum influxum in 
rempublicam regendam habet. 

351 e) Nunc receptum est „ ius partis maioris 11 sive regula, 
ut, si res tractanda maiorem tulerit suffragiorum partem, 
decreta esse censeatur. Hoc principium demum post re¬ 
ceptum Ius Romanum in notitiam venit et ex aliquot sae¬ 
culis in usum publicum introductum est. Indoli democra- 
ticae parum congruit, quia sic non populus, sed una pars 
decernit, quae etiam tyrannidem exercere potest. Conandum 
esset, ut res decernerentur morali universalitate suffragiorum, 
adhibitis, quantum licet, mutuis compositionibus, et ius 
partis maioris tantum in necessitate adhiberetur. 

852 De diversis formis repraesentativis. Praecipuae hae sunt, 
quae iterum variis modis inter se mixtae esse possunt. 

I. Constitutionalismus et parlamentarismus. Haec divisio 
diversam parlamenti potentiam respicit. 

In constitutionalismo sive monarchia constitutionali (n. 331) 
non opus est, ut ministri ad parlamentum pertineant. Sic 
praepotentia parlamenti impeditur. Sed quia inter parlamen¬ 
tum et gubernium multae pugnae oriuntur, continua diver- 


I 

sorum studiorum compositio, proinde maior politica pru¬ 
dentia et moderatio ac sincerus patriotismus necessarii 
sunt. 1 ) 

Parlamentarismus sensu stricto acceptus in eo consi¬ 
stit, quod parlamentum regimen tenet, quatenus ministri 
membra parlamenti vel personae ei acceptae esse debent. 

Sic parlamentum per ministros suos administrationem diri¬ 
git, neque eius legislatio efficaciter restringi potest (alioquin 
ministri deessent), ipsum autem ab onere rationis reddendae 
liberum est. In parlamentarismo igitur, qui in monarchia 
et republica locum habere potest, a) facilitas et cupido 
legum ferendarum parum temperatur; b) gubernium num- 
quam super factiones stat, sed a praevalente factione du¬ 
citur nimisque saepe mutatur, quod utrumque eo maius 
damnum affert, quo graviores inter factiones principiorum 
differentiae intercedunt; etiam maius periculum est, ne 
emolumenta factionum dominentur et dependentia mini- 
storum a deputatis protectioni et corruptioni ansam det; 
c) ^ ne que ministri ex parlamento assumendi sufficientem 
muneris sui peritiam secum afferunt. 

II. Repraesentatio organica et indifferens. Nunc reprae- 353 
sentatio, saltem in camera secunda, haec est, quod non 
diversi status sive classes sociales, oeconomicae, nationales, 
religiosae per propria sua membra repraesentantur, sed 
singuli deputati aequaliter ab omnibus civibus in districtus 
divisis eliguntur omniumque simul studia repraesentant. 
Repraesentatio non est organica, sed indifferens. At vero 
populus corpus organicum est, quia non ex aequalibus, sed 
potissimum ex inaequalibus partibus, ex statibus, nationi¬ 
bus, religionibus aliisque unitatibus socialibus componitur 
( n - 312). Idcirco philosophia christiana repraesentationem 
organicam commendat, quam individualismi et nimiae aequa¬ 
litatis defensores, socialistae maxime, reiciunt. 


l ) Cum constitutionalismo similitudinem habet systema reprae- 
entativum D. St. A., in quo gubernium etiam a congressu deputatorum 
“wxima ex parte independens est et libertas legislationis parlamentaris 
ver veto praesidentis restringi potest. 

nat, Ethica spec. J.J 

Repraesentatio aliqua ratione organica sit, praesertim 
conveniens statuum repraesentatio adsit. Nam a) ita tantum 
repraesentatio populi, nempe pariter organici, oritur, et 
praesertim b) melius bonum commune obtinetur. Etenim 
a) propria negotia statuum et classium maiore cum notitia 
et efficacia geruntur. (3) Quatenus sic necessitates particu¬ 
lares melius proponuntur, potestas legislativa etiam bonum 
commune ex partibus coalescens perfectius cognoscere et 
prosequi potest. — Repraesentatio „aliqua ratione"’ sit orga¬ 
nica, quatenus saltem repraesentationi indifferenti aliqua 
statuum, praecipuorum maxime, repraesentatio admisceatur, 
e. g. cameram primam ei reservando vel camerae secundae 
inserendo deputatos ex cameris commercialibus, agrariis, 
ex clero, universitatibus etc. Etiam aliqua specialis reprae¬ 
sentatio communitatum vel provinciarum inseri potest. 

354 Sed totalis repraesentatio organica, i. e. sola repraesentatio statuum 
classiumque et quidem omnium vix possibilis est. Supponit enim, status 
maxima ex parte organisatos esse, quod nunc saltem nondum factum 
est. Praeterea discrimina statuum classiumque tam multa sunt tantaque 
implicatione inter se discurrunt, ut completa eorum segregatio fieri 
nequeat. E. g. operarius agrarius simul ad statum agrarium et classem 
operariorum pertinet; operarius industrialis communia studia cum 
domino suo et simul adversus eum communia cum operario agrario 
babet. Etiam distributio insta, quae singulis classibus earumque momento 
satisfaciat et iusta agnoscatur, difficiliis est. Praeterea sunt studia et 
bona eaque praestantissimi ordinis, scilicet moralia, religiosa, culturalia, 
quae non singularibus statibus sive classibus, sed omnibus civibus 
communia sunt, quorum igitur cura non particularibus statibus com¬ 
mitti potest. 

§ 3. De electione parlamentari 

355 Qualitas repraesentationis parlamentaris maxime pendet 
ex modo eam eligendi sive ex „iure electionis". Ius electionis 
obieetivum est lex, qua electio determinatur, ius subiectivum 

• et quidem activum est facultas eligendi, passivum vero 
potestas, ut quis eligatur. 

Quod ius passivum attinet, ad ineptos excludendos 
aliquae condiciones limitantes statui solent, e. g. ut eligen¬ 
dus aetatis provectioris sit, ne simul in camera altera sedeat, 
ut aliquamdiu in territorio domicilium habeat; etiam offi- 

ciales Status salario fruentes saepe excluduntur, quia tam¬ 
quam auctoritatem civilem participantes supra factiones 
politicas stare debent. 

Potissimum de iure activo agendum est, cuius recti¬ 
tudo postulat, ut duo potissimum adsint: conveniens distri¬ 
butio iuris eligendi et libertas eligendi. 

I. Reda distributio facultatis eligendi. Quae ut obtinea- 356 
tur, ratio habenda est a) boni communis, quis eligendi mo¬ 
dus maximam afferat spem, fore, ut deputati bono publico 
aptissimi eligantur, scilicet boni communis studiosi, prudentes, 
periti, industrii. Electio enim parlamentaris est participatio 
supremae auctoritatis ideoque primo in bonum Status diri¬ 
genda est. b) Hoc supposito secundo loco ratio habenda 
est iustitiae distributivae, quae exigit vel commendat, ut, 
qui eligendo bonum commune aequali modo iuvare pos¬ 
sunt vel qui aequalia merita in rempublicam habent vel 
qui aequalia onera portant, etiam aequale ius eligendi 
accipiant. 

Itaque spectata hac iuris eligendi distributione distin¬ 
guitur : 

1. Ius eligendi universale (allgemeines Wahlrecht, Suf- 357 
frage universel) et limitatum, prout vel omnibus vel parti 
tantum conceditur. 1 ) Ius limitatum aliquas qualitates po¬ 
stulat, quae non omnibus praesto sunt, e. g. certam tribu¬ 
torum copiam vel legendi facultatem. Nunc ubique fere 
ius universale receptum est. Idque non immerito. Nam 
a) dignitati civium et iustitiae distributivae parum congrueret, 
ut, licet nunc omnium fortuna rebus publicis vehementer 
afficiatur omnesque gravia onera civilia portent ideoque 
aliquem influxum in res publicas regendas appetant, is 
parti tantum civium reservetur. Supponitur autem, omnes 
per se sufficienter aptos esse ad ius suffragii exercendum, 
q) Idem bonum commune exigit, quia, qui excluderentur, 
incontenti redderentur et eorum indigentiae facile a depu- 

h Etiam in suffragio universali aliqui excludi solent, qui negotio 
®ugendi parum idonei esse censentur, ut iuvenes, delictorum rei, amentes. 

Ue feminis cf. infra Gap. V a. 5. 

tatis negligerentur. (Sed non propterea suffragium. aequale 
postulatur.) 

Electio potest esse directa vel indirecta. In indirecta non eligun¬ 
tur immediate deputati, sed electores eorum. Electiones indirectae, 
saltem quod cameram secundam attinet, nunc fere sublatae sunt. Talis 
enim influxus politicus- nimis tenuis nimisque incertus est, quia volun¬ 
tas eligentium bis, primum in electores, deinde in deputatos, traicitur. 

358 2. Ius eligendi aequale et inaequale, prout eligentes 
aequali vel inaequali mensura electionem faciunt. Inaequa¬ 
litas efficitur, quatenus vel districtus sive curiae, qui certum 
numerum deputatorum eligunt, spectato numero electorum 
inaequales sunt, vel aliqui simul in compluribus curiis eli¬ 
gunt, e. g. in communi et praeterea in commerciali, vel 
unus complura suffragia fert (Pluralsystem), ut patresfa- 
milias, personae munere sociali, possessione, cultura mentis 
praestantiores. Nunc ius aequale (universale) frequentis¬ 
sime receptum est, et hac ratione defendi solet, quod ius in¬ 
aequale aequalitati hominum repugnet vel ius eligendi in¬ 
aequale rite exsecutioni mandari nequeat. 

Ius eligendi inaequale sit. a) Imprimis ex parte iustitiae 
ius aequale non exigitur. Licet homines spectata essentia 
abstracta aequales sint, tamen indole accidentali, opibus, 
scientia, aetate, condicione sociali inaequales sunt et ut 
inaequales corpus politicum constituunt. Proinde postulari 
nequit, ut nihilonimus aequalia iura politica habeant. 

359 b) Quia principalis finis electionis bonum commune est, 
convenit, ut iis, qui iure eligendi melius in bonum com¬ 
mune utuntur vel qui praestantiores partes Status sunt, 
maiore eligendi vi instruantur, a) Sic convenit, ut iis, qui 
de rebus publicis maturius iudicium habere et communis 
utilitatis studiosiores esse censentur, quales sunt aetate 
provectiores, peritia locoque sociali praestantiores, patres- 
familias, ut iis maior suffragii vis concedatur- quam aliis 
quibuslibet, qui saepe tantum fortuitis consiliis, aliorum 
opinionibus, boni particularis studio ducuntur. — (3) Con¬ 
venit, ut personae vel classes, quae partes praestantiores 
magisque necessariae Status sunt, etiam maiorem efficaciam 
in electiones exerceant, quales sunt, qui non tantum sui 

ipsorum, sed simul aliorum et rerum bono communi ne¬ 
cessariarum vice funguntur, ut patresfamilias, possessores 
fundorum et operum industrialium. 

c) Iustitiae distributivae congruit, ut etiam iis plus 
concedatur, qui plus praestant in utilitatem communem, 
velut qui in bello pugnarunt. 

Sed accurata computatio momentorum, ex quibus maior 
eligendi facultas derivanda est, difficilis et contentionibus 
obnoxia est. Sufficit, ut fiat, quod congrue fieri potest. Ubi 
iam suffragium aequale introductum est, vix iam, nisi facta 
rerum publicarum conversione, inaequale induci poterit. 

Si electiones, sive aequales sive inaequales, ita instituuntur, ut, 360 
qui maiorem partem suffragiorum tulerit, electus habeatur, accidere 
potest, ut partes minores nimis praetereantur; e. g. aliqua factio, cui 
in compluribus districtibus magna quidem, sed non maior pars civium 
addicta est, ita vinci potest, ut nullum canditatum obtineat. Hoc incom¬ 
modum electioni vere democraticae parum consentaneum etiam augetur, 
si forte districtus a factione praedominante ita studiose compositi sunt, 
ut aliae factiones in quam paucissimis districtibus maiora suffragia 
obtineant. Cui incommodo variis modis occurrere student, inter alia 
suffragio proportionali, quod in aequali et inaequali electione .adhiberi 
potest. Consistit autem in hoc: Totus numerus candidatorum eligen¬ 
dorum distribuitur per factiones secundum numerum suffragiorum, quem 
singulae factiones acceperunt, ut igitur, quae quartam partem omnium suf¬ 
fragiorum tulerit, etiam quartam partem candidatorum accipiat. Hic modus 
eligendi una ex parte implexior est et libertatem eligentium restringit, 
quia certis factionibus et plerumque etiam candidatis ab iis designatis ad- 
stringuntur, altera autem ex parte ius factionum minorum magis servat. 

II. Libertas eligendi salva sit. Nemo fraudibus, minis, 361 
violentia a ferendo suffragio suo impediatur; etiam illegi¬ 
timae largitiones vel fraudes calumniaeque contra adver¬ 
sarios politicos et similia arcenda sunt. Propterea etiam 
electio secreta esse debet. 

De officio eligendi. Nonnumquam lege positiva officium 362 
eligendi imponitur. Talis lex certe approbanda est, ne 
quis alium ab eligendo deterrere possit neve nimis multi 
ab eligendo abstineant, praesertim ex pacatis civibus, qui 
facile negligentiores sunt. Sed nunc electores plerumque 
etiam lege naturali ad electionem faciendam obligantur 
(nisi legitime excusentur); non quod talis obligatio ex ipso 
'ure eligendi oriatur, quippe quod in modum facultatis, 

non vero muneris ex officio exercendi conceditur; sed oritur 
ex iustitia legali erga Statum (et Ecclesiam), ut indigni 
deputati arceantur bonique eligantur. Eum, qui eligit, de¬ 
bere tantum aptos eligere, manifestum est. Si bonus (cum 
spe fructus) eligi nequit, etiam minus bonus eligi potest 
vel debet, si ita electio peioris impeditur. 

363 Nola. Ex his omnibus, quae de repraesentatione populi 
exposita sunt, iudicium fieri potest de multis illis et iustis 
querelis, quae contra systema repraesentativum, sicut hucus¬ 
que in plurimis Statibus usu receptum fuit sive adhuc viget, 
proferuntur, et qualia fere remedia adhiberi possint. 

1. Competentia parlamenti plerumque nimis ampla et 
independens est, non satis per efficacem potestatem auc¬ 
toritatis supremae temperata. Quo fit, ut salus publica iusto 
magis factionum pugnis commissa sit. 

2. Repraesentatio fere tantum indifferens, non satis 
organica est; praesertim statuum repraesentatio desideratur. 

3. In electione deputatorum ordinanda non hoc maxime 
attendendum est, ut omnes aequali iure eligendi fruantur, 
sed potius ut deputati optimi eligantur. 

4. Repraesentatio populi etiam ita, ex parte saltem, 
institui posset, ut deputati tantummodo suffragia consulta- 
tiva haberent ad indigentias aperiendas et consilia danda, 
decernendi autem potestas penes supremum tribunal esset; 
quo multae difficultates mitigarentur. 

5. Sterilitas et damna parlamentorum non parum etiam 
ex hoc oriuntur, quod Status hodierni permultas res regen¬ 
das sibi assumunt, quae ad eos non pertinent, sed liberae 
civium, familiarum, statuum, Ecclesiae dispositioni relin¬ 
quendae sunt, velut scholae, matrimonia, res religiosae 
aliaeque culturales vel etiam oeconomicae. Quibus rebus 
parlamento subtractis tum ambitus legislationis tum factionum 
discordiae mitigarentur. 

*§ 4. De officialibus publicis 

Praeter auctoritatem supremam, de qua hactenus 
disputatum est, plurima organa subordinata requirun- 

tur, in quae potestas suprema derivatur; quae officiales 
vocantur. 

1. Officium sive munus publicum est complexio stabilis 364* 
certarum functionum publicarum, quae ab auctoritate pu¬ 
blica demandantur. Cui tale munus demandatum est, offi¬ 
cialis (Beamter, functionnaire, employe) nominatur. Distin¬ 
gui possunt officiales Status, municipii, Ecclesiae. Ad officiales 
Status igitur non pertinent princeps vel deputati, quibus 
munus non ab auctoritate Status demandatum est. Neque 
semper ad officium (e. g. finaneicum) auctoritas imperandi 
pertinet. Officiales Status dividi solent in administratorios 
sive gubernatorios (Verwaltungs-, Regierungsbeamte, fonct. 

de Tadministration, du gouvernement), qui sunt maxima 
pars omnium, et iudiciales. 

Copia et implexio negotiorum in Statu moderno ex 
s. 18. effecerunt, ut non iam sufficerent veteres illi ex no¬ 
bilibus plerumque et clericis desumpti principum vasalli 
corporationesque consiliariae, quae tunc officia publica ad¬ 
ministrabant, sed ut ordo peculiaris officialium oriretur, 
qui se totos functionibus publicis darent, ex iis sustentati¬ 
onem acciperent ad easque specialiter instituerentur. Etiam 
adhuc quidem inveniuntur officia honoraria, velut officia 
iudicum iuratorum vel aliqua officia municipialia, quae sa¬ 
larium non afferunt neque etiam totam personam occupant. 

Sed plerique officiales salario conducuntur. In Rebuspu- 
blicis nonnumquam a populo eliguntur, plerumque autem 
a superioribus magistratibus constituuntur et quidem fere 
semper in perpetuum. Si tantum ad tempus constituuntur vel 
simul cum gubernio mutantur, periculum privati emolumenti 
venandi nimiaeque dependentiae a mutabili gubernio inducitur. 

2. In constituendis et regendis officialibus haec obser- 365* 
vanda sunt: 

a) Officiales sint viri muneri suo pares, probitate, indu¬ 
stria, comitate praediti, boni communis gnari et studiosi. 

b) Officialibus perpetuis salarium ad se familiamque 
honeste sustentandam sufficiens dandum est. Etiam de officio 
retinendo securi esse debent, proinde munere et salario 

privandi non sunt ex arbitrio neque etiam propter delicta, 
nisi instituta aliqua inquisitione iudiciali. 

c) Officiales ne nimis multi sint. 

d) In officiis dispensandis iustitia distributiva servetur. 
Quae potissimum postulat, ut, quando Status indole demo- 
cratica praeditus aequalitatem civium agnoscit, aequali modo 
omnibus ad omnia officia, aequali aptitudine supposita, 
aditus pateat et ut, qui maiora merita civilia habet, e. g. 
qui diutius Statui ministravit, aliis praeferatur. 

e) Arcenda est ea regendi ratio, quae bureaucratismus 
vocatur, in eo sita, quod status officialium omnia suae 
inspectioni importune subicere conatur et quidem saepe 
ita, ut potissimum administrationis formalitates sectetur, 
prosperitatis vero communis studio atque saepe etiam scien¬ 
tia careat. Ita libertas civilis supprimitur, cives non iuvantur, 
sed in omnibus impediuntur et quaedam passivitas eorum 
producitur. Talis administrandi ratio arcetur, si ab officiali¬ 
bus scientia realium usuum et indigentiarum vitae postu¬ 
latur et si eorum administratio alicui efficaciae parlamenti 
sive recognitioni populi subicitur, si in rebus gravioribus 
cum officialibus deputati ex populo electi cooperantur et 
si municipiis et statibus consociatis conveniens conceditur 
autonomia. Nunc etiam plerumque vetera officialium privi¬ 
legia ablata sunt. 

*3G6 3. Obligationes officialium principales sunt: a) Ex iustitia 

commutativa erga Statum tenentur ad fideliter officio fun¬ 
gendum; officium enim libere pro salario accipientes con¬ 
tractu, saltem implicito, ad talem fidelitatem se obligarunt. 
— b) Superioribus oboedire debent. Si certo constat, quod 
iussum est, adversari conscientiae sive legi superiori, ob¬ 
oedientia praestanda non est, sed, si aliud non relinquitur, 
munere cedendum est. 


*Art. 4. De lege fundamentali Status 

*367 Interna constitutio Status et maxime auctoritatis de¬ 
terminatur lege fundamentali. Lex fundamentalis (Verfas- 

sung, Staatsgrundgesetze, Lois fondamentales, Constitution) 
est complexio legum, quibus per suprema capita forma 
ambitusque potestatis supremae et reliqua structura Status 
determinantur. 1 ) Etiam „ Constitutio Status “ vocatur. 2 ) Lex 
fundamentalis potest esse mere consuetudinalis (in Anglia) 
vel formaliter decreta, id quod nunc plerumque locum 
habet. Finis eius est, ut interna Status, auctoritatis maxime, 
constitutio certis lineis circumscribatur et praesertim liber¬ 
tas civium adversus auctoritatem in tuto ponatur. — Potis¬ 
simum inquirendum est, ex quo fonte valor legis funda¬ 
mentalis derivetur et quinam eam mutare possint. 

1. Origo Status etiam primam originem legis fundamentalis 36S* 
includit. Nam Status non oritur, nisi suprema potestas determi¬ 
netur, quae determinatio vim habet legis fundamentalis (scrip¬ 
tae vel non scriptae). Quod igitur causa Status fuit, etiam prima 
causa fuit legis fundamentalis eiusque valoris itaque vel 
externa adiuncta vel libera conventio civium, sicut de causa 
proxima Status dictum est. 

2. Lex fundamentalis nonnumquam mutatur vel etiam 369* 
mutari debet. Modus in tali mutatione observandus lege 
ipsa fundamentali praescribi solet et quidem plerumque in 
hunc modum, ut mutatio difficilis reddatur. Talia prae¬ 
cepta certe observanda sunt. Tantum inquirendum est, 
quo modo et iure mutatio fieri possit, si hic modus vel 
omnino non vel non accurate praescribitur vel forte obser¬ 
vari nequit. 

a) Legem fundamentalem mutare vel abrogare in Re- 
publica ad populum spectat, qui est ultimum subiectum 
omnis potestatis. Neque in monarchia princeps solus vel 
gubernium sine populo mutationem facere potest. Nam, 
quia lex fundamentalis non ad regendum, sed ad consti¬ 
tuendum Statum et ad eius modum essendi pertinet, pote¬ 
stas mutandi ad totum Statum spectat, qui in monarchia 


') Limes inter materias legum fundamentalium et legum com¬ 
munium vix accurate designari potest. Leges fundamentales diversorum 
Statuum amplitudine materiae multum differunt. — ! ) Hoc nomen etiam 
strictius accipitur ad designandam legem, quae constitutionalismum sancit. 

ex populo et principe coalescit, non vero ad solum prin¬ 
cipem, cuius quidem est Statum constitutum regere, non 
autem eum constituere. Idem consuetudine nationum cul¬ 
tarum confirmatur. 

b) In gravissima necessitate etiam potestas suprema 
sola legem fundamentalem suspendere vel ita mutare potest, 
sicut secundum prudentem aestimationem stabilitas et pro¬ 
speritas Status et populorum eius exigunt. Vel etiam unus 
suprema potestate ad modum dictatoris potiri potest (n. 257). 
Tunc enim ipsa adiunctorum exigentia, quae titulus originis 
Status eiusque auctoritatis esse potest, etiam legitimus titulus 
mutationis est. Sed opus est, ut quam primum ingenua et 
incorrupta populi approbatio obtineatur. 

*370 c) Cum constitutio maximi momenti sit et populi con¬ 
dicioni ac moribus congruere debeat ideoque in ea mutanda 
diuturna experientia omniumque momentorum deliberata 
consideratio adhibenda sit, et cum praeterea graviores 
mutationes multarum rerum diuturnos nexus dissolvant et 
violentias inferant, mutationes constitutionum lente tantum 
suaviterque faciendae et integrae mutationes vix umquam 
subito inducendae sunt; sed generatim non plus mutandum 
est, quam praesens necessitas postulat, ut potius organica 
evolutio, quam abrupta mutatio fiat. Res igitur periculi 
et insipientiae plena est, si aliqua factio tumultuarie con¬ 
stitutionem secundum placita sua subito innovare aggredi¬ 
tur vel si aliqua constitutio sine discrimine omnibus natio¬ 
nibus imponitur. 


Caput V 

De activitate Status 

371 lam longiore expositione de activitate Status disserere 
oportet, qua finem suum obtinere debet. Oum haec acti¬ 
vitas vel directe ad auctoritatem civilem pertineat vel sal- 

tem ab ea regenda sit, attamen ita, ut libera cooperatio 
civium non magis restringatur, quam opus sit, expositio 
proposita fere eo absolvitur, quod ostenditur, quomodo 
auctoritas se habere debeat respectu earum rerum, quas 
finis Status comprehendit. 

Finis Status hic est, ut publice sufficientia media of¬ 
ferat, quibus cives prosperitatem suam privatam obtinere 
ac servare possint, nempe haec potissimum bona: religionem 
et moralitatem, convenientem mentis cultum et instructi¬ 
onem, bona corporis, bona externa materialia, libertatem 
externam. Media autem publica ad hanc prosperitatem pri¬ 
vatam necessaria, quae igitur finem Status constituunt, tria 
sunt: a) cura ordinis iuridici, qua Status iura civium tuetur 
eorumque iura et officia iuridica ulterius determinat, b) sub¬ 
sidia prosperitatis, quae cives ipsi privatim procurare ne¬ 
queunt, denique c) communicatio productorum et laborum, 
quos cives invicem offerunt (n. 284). 

Auctoritas civilis dirigendo curare debet, ut ille finis 
obtineatur, et quidem potissimum his: a) cura ordinis 
iuridici gerenda, quippe quam cives ipsi exercere nequeunt, 
b) subsidiis prosperitatis offerendis, denique c) praestando 
aliqua, quae in fine modo descripto praeterea includuntur, 
nimirum providendo incolumitati Status ipsius et quibusdam 
mediis ad finem Status necessariis, providendo igitur mili¬ 
tiae, politiae, tributis, relationibus intemationalibus. 

Regulae generales de ambitu functionum auctoritatis hae 372 

sunt: 1. Auctoritas ea omnia et sola potest, quae ad pro¬ 
speritatem publicam convenienter assequendam necessaria 
sunt. Ad hunc enim finem eumque solum ex natura instituta 
est. Si extra eum versatur disponendo de iis, quae pro¬ 
speritatem privatam vel res religiosas ad Ecclesiam perti¬ 
nentes attinent, vel praecipiendo, quae evidenter bono com¬ 
muni inutilia sive nociva sunt vel tantum commodum pri¬ 
vatum aliquorum spectant, invalide disponit neque per se 
subditi oboedire tenentur. Similiter diversa organa auc¬ 
toritatis publicae competentiam suam servare, i. e. in ea 
tantum materia versari debent, in qua potestatem habent; 

alioquin praecepta invalida sunt et libertas subditorum 
iniuste restringitur. 

2. Gravissima regula sapientiae politicae esse debet, 
ut ea tantum sibi regenda et. curanda assumat, quae pro¬ 
pria industria subditorum vel associationum apte procurari 
nequeunt. Nam, cum omnis opera socialis ex natura sua 
membris corporis socialis subsidium afferre debeat, recti 
ordinis turbatio est ea absorbere eorumque opera sibi 
arripere. 1 ) 

3. Auctoritati non licet aliquid facere sive imperare, 
quod in se ■ moraliter malum est vel superioribus legibus 
positivis, sive divinis sive humanis, opponitur, quales sunt 
leges Ecclesiae vel leges fundamentales Status proprii. 
Talia praecepta pariter invalida essent. Ars politica igitur 
a moralitate minime separanda est ad mentem machia- 
vellismi. 2 ) 

4. Iustitiam distributivam observare debet in dispen¬ 
sandis oneribus bonisque publicis. 

Ex ordine igitur praecipua bona considerabimus, quae 
ad civium prosperitatem pertinent, et inquiremus, quid 
auctoritas ordine iuridico curando et subsidiis offerendis 
quoad illa bona praestare quidque omittere debeat, scilicet 
quoad religionem et moralitatem, cultum et instructionem 
mentis, bona oeconomica, libertatem, denique quoad quae¬ 
dam media ad prosperitatem publicam necessaria. — An¬ 
tea autem de triplici potestate publica, quam in auctoritate 
civili distinguere solent, agendum est. 


‘) „Quo fiet, ut liberius, fortius et efficacius ea omnia exsequatur, 
quae ad ipsam solam spectant, utpote quae sola ipsa praestare possit: 
diligendo, vigilando, urgendo, coercendo, prout casus fert et necessitas 
postulat. Quare sibi animo persuasum habeant, qui rerum potiuntur: 
quo perfectius, servato hoc „subsidiarii" officii principio hierarekicus 
inter diversas consociationes ordo viguerit, eo praestantiorem fore socia¬ 
lem et auctoritatem et efficientiam, eoque feliciorem laetioremque rei 
publicae statum." Quadragesimo. — 2 ) Machiavelli in opere „Libro dei 
Principe" 1532 exponit, principem omnia media ad fines politicos utilia 
adbibere posse, etsi honestati non congruant, ut mendacia, fraudes, 
oppidorum opportunas excisiones. 

*Art. 1 . De triplici potestate auctoritatis 

*§ 1. De triplici potestate in genere 

Definitio potestatum. Auctoritas politica fini suo ob- 373* 
tinendo variis functionibus operam dat. Spectatis his func¬ 
tionibus variae in ea potestates distingui solent. Aliis di¬ 
visionibus multis per aetates statutis melior et nunc com¬ 
muniter recepta, etsi non omnibus numeris absoluta, est 
divisio potestatis legiferae j exsecutivae (gubemativae, ad¬ 
ministrativae), iudicialis. Primus Montesquieu eam pro¬ 
posuit. 1 ) Potestas legifera leges fert. Potestas iudicialis 
lites de iure cum auctoritate dirimit et de delinquentibus 
sententiam dicit. Ad potestatem autem exsecutivam non 
tantum spectat leges exsequi, sed omnia ordinare, quae 
intra legum praecepta ad bonum commune secundum par¬ 
ticulares circumstantias necessaria sunt, itaque etiam et 
maxime ea, quae legibus non provisa sunt, dummodo ne 
legibus contraria sint. Omnia igitur comprehendit, quae 
praeter functionem legiferam et iudicialem necessaria sunt, 
sive pertment ad res internas, ut scholas, res milita¬ 
res, tributa, sive ad externas, ut pacta internationalia. 

Ideo plerumque non potestas exseeutiva vocatur, sed po¬ 
tius gubemativa (Regierungsgewalt, gouvernement), prae¬ 
sertim quatenus rempublicam universam regendam respicit, 
vel potestas administrativa (Verwaltung, administration), 
praesertim quatenus ad particularia et minora refertur. 
Gubernii nomine illa organa comprehendi solent, quae 
potestatem supremam administrativam exercent (ministerium). 

Tres functiones expositae ad varia obiecta prosperi¬ 
tatis, ut religionem, res oeconomicas, militares, referri pos¬ 
sunt, immo nullus est finis particularis, ad quem non tri¬ 
plex functio vel saltem legifera et administrativa concurrere 
possint. 

De „separatione potestatum 11 (Teilung der Gewalten, 374* 
separati on des pouvoirs). Tres potestates in se spectatae 


l ) Esprit des lois XI 6. 

diversae sunt et in diversis subiectis inesse vel saltem a 
diversis exerceri possunt, etsi non ita, ut inter se indepen- 
dentes evadant, quod unitati auctoritatis repugnaret. Re¬ 
centi tempore diligens conamen adhibetur, ut talis pote¬ 
statum seiunctio, primum a Montesquieu commendata, in 
opus deducatur. Quod non immerito fit. Nam variae 
potestates varias dotes requirunt, quae non semper in 
eodem subiecto inveniuntur. Praeterea hac ratione abu¬ 
sus arcetur, qui fieri posset, si e. g. potestas gubemativa 
in suum commodum etiam leges condere vel iudiciis uti 
posset. Sed utilitas et necessitas faciunt, ut haec sepa¬ 
ratio nullibi perfecta sit. Ubique nunc eatenus observatur, 
quatenus potestas iudicialis non, ut antiquitus, ab organis 
gubernativis, sed a iudicibus independentibus exercetur. 
Potestas legifera et potestas gubernativa in monarchia con¬ 
stitutionali et in forma republicana U. St. A. divisae sunt 
quia collegia repraesentativa praecipue legislationem, ad- 
ministrationem autem princeps sive praesidens exercet; 
sed in regimine parlamentari tum monarchico tum repu- 
blicano utraque potestas maxima ex parte penes parlamen- 
tum est (n. 352). 

Quae potestas administrativa agere debeat, ex infra 
dicendis luculenter patebit. Specialia de duplici alia pote¬ 
state dicenda sunt. 

*§ 2. De potestate legifera 

*375 1. Potestas legifera potissimum ad leges communes, 

non ad fundamentales refertur, quippe quae non ad solam 
auctoritatem, sed ad totum corpus politicum spectant. 
Leges communes vel ius privatum vel publicum respiciunt 
(privatrechtlich, offentlichrechtlich), prout ordinant relationes 
civium inter se (leges de commercio, de hereditate) vel 
relationes inter cives et Statum (leges de tributis, de militia). 
In usu iuristico recenti lex distingui solet ab ordinatione 
(Verordnung, ordonnance, order). Lex formalis nominatur 
statutum, quod a potestate legifera, i. e. a parlamento (cum 
principe), effectum est; quod autem a potestate administra- 


De potestate legifera 223 

tiva procedit, ordinatio vel, si rem particularem contingit, 
decretum (Verfugung) vocatur. 

2. Auctoritas civilis potestatem habet leges condendi, 
quia ad finem Status necessariae sunt. Ideo leges in con¬ 
scientia obligant, quia lex naturalis praecipit, ut legitimae 
auctoritatis statutis, utpote ad vitam socialem necessariis, 
oboediatur (cf. Rom. 13; 1 Pe. 2, 13; Prov. 8, 15). 

Quia potestas legifera supremas normas vitae civilis 
constituit et etiam potestati administrativae ac iudiciali 
regulas praefigit, potestas prima est et supremo subiecto 
potestatis publicae, in monarchia principi (cum parlamento), 
in Republica autem populo inest, qui eam plerumque per 
deputatos, nonnumquam immediate per se (Referendum) 
exercet. 

Moralistae et canonistae quidem communi consensu admittunt 376* 
posse esse leges pure poenales sive tales, quae aliquod opus ita exigunt, 
ut non ad opus ipsum, sed tantum ad poenam subeundam obligent, si 
opus omissum fuerit. 1 ) Et merito quidem. Nam legislator obligare potest, 
sicut ei placet; saepe autem finis legis, ut aliquod opus praestetur, 
sufficienter timore poenae obtinetur. Sed etiam in his legibus adest 
conscientiae obligatio, nimirum condicionata ad poenam subeundam, 
si lex laesa fuerit. Quales leges pure poenales sint, ex intentione legis¬ 
latoris expressa vel praesumpta et ex eo dignoscendum est, quod finis 
legis solo poenae timore obtinetur et obligatio conscientiae ad opus 
ipsum nimis dura esset, e. g. si ingens adest legum copia. 

3. Quod denique modum leges ferendi attinet, a) leges 377* 
diligenti deliberatione praeparandae sunt. Deliberandum 

est de necessitate, aptitudine, forma legis. Ad id opus 
est perspectam habere totam condicionem corporis politici, 
quae notitia comparanda est ex communicationibus deputa¬ 
torum et officialium, ex inquisitionibus statisticis, petitioni¬ 
bus subditorum, ex prelo, illo maxime, quod independens 
est nec studia particularia 1 sequitur, denique ex rerum 
peritis et aliorum Statuum legibus. Cum lex primum pro¬ 
ponitur, id quod plerumque gubernium facit, sed etiam 
deputati facere possunt, iam formam quam aptissimam 
habeat, quia magni defectus postea difficile corriguntur. 

Ante discussionem parlamentarem utile est legem propo- 


*) Cf. 2, 2 q. 186 a. 9. 

sitam notitiae et discussioni publicae subicere. Discussio 
parlamentaris, quae per commissiones praeparatur et. iuva- 
tur, triplex esse solet: prima est generalis, de legis pro¬ 
positae principiis, secunda specialis de singulis punctis, in 
tertia suffragia feruntur. — b) Leges sint clarae et deter¬ 
minatae, ne iuris incertitudo creetur vel, si leges sint cri¬ 
minales, etiam laquei parentur. — c) Leges tunc tantum 
ferantur, cum magna est utilitas vel necessitas neque aliis 
modis facilius iuvari potest, ne debita libertas, legum noti¬ 
tia et aestimatio infirmentur. — d) Leges non sunt facile 
mutandae, ne reverentia earum minuatur, praesertim si 
iam consuetudine firmatae sunt. 

4. Quod valorem legum attinet, illae regulae prae oculis 
habendae sunt, quae supra de functionibus auctoritatis ci¬ 
vilis propositae sunt (n. 372). Idem fere exprimitur, quan¬ 
do moralistae secundum Isidorum ad valorem legis requi¬ 
rere solent, ut sit *honesta, iusta, possibilis”. 

*§ 0. De potestate iudiciaria 
*1. De potestate iudiciaria in genere 

*378 De natura et necessitate eius. Potestas iudiciaria est 
potestas publica, quae or din em iuridicum turbatum restituit 
vel lites de iure cum auctoritate dirimendo vel delicta pu¬ 
niendo. Quatenus lites dirimit, iustitia civilis (burgerliche 
Rechtspflege), quatenus delicta punit, criminalis (Strafreehts- 
pflege) vocatur. Itaque potestas iudiciaria ordinem iuri¬ 
dicum tuetur non directe impediendo eius laesiones, id 
quod politia agit (Sicherheitspolizei, police), sed ordinem 
turbatum restituendo. In eius exercitio triplex functio di¬ 
stinguenda est: 1) inquisitio in causam, de qua agitur, 
2) sententia sive iudicium ipsum, 3) exsecutio iudicii. 
Functio secunda est formaliter functio iudiciaria, prima 
et tertia etiam aliis organis committi possunt. Sententia 
iudicis habet vim auctoritativam obligantem et cogentem, 
differt igitur a sententia doctrinali, quam etiam privati 
dare possunt, et a decisione arbitri electi, ad cuius deci¬ 


sionem accipiendam partes contendentes pacto se obli¬ 
gant. 1 ) 

Potestas iudiciaria necessaria est et quidem tum civilis 
tum criminalis, a) Civilis necessaria est, quia, cum saepe 
lites oriantur, pax publica periclitaretur, nisi lites cum 
auctoritate finirentur, et libertas indemnitasque civium per¬ 
irent, nisi a iuribus dubitatio et laesio depellerentur dam¬ 
nique restitutio fieret; privati autem neque cum auctoritate 
lites dirimere neque contra fortiores iura sua extorquere 
neque etiam salva pace in propria causa iudices agere 
possunt, b) Iustitia criminalis necessaria est, quia pax 
civiumque bona in continuo discrhnine versarentur, nisi 
delictis puniendis ordo violatus repararetur hominesque ab 
eo laedendo deterrerentur. Privatis autem neque plerum¬ 
que vis neque certe ius concedi potest, ut delicta in se 
commissa ipsi puniant, cum propter inordinatos animos 
neque sanum iudicium de alterius culpa ferre neque modum 
in puniendo tenere possunt ideoque continuae turbae ori¬ 
rentur. 

De iudicibus. Potestas judicialis suprema ex supremo 379 
subiecto potestatis politicae in organa subordinata deriva¬ 
tur, quorum competentia secundum territorium et obiecta 
iudicanda circumscribitur. Puritati iustitiae valde salubre 
est et nunc ubique usu venit, ut iustitia neque a principe 
neque ab aliis subiectis potestatis legiferae et administra¬ 
toriae, sed ab organis distinctis exerceatur, ut tantum stu¬ 
dio iusti, non aliis commodis regatur atque etiam suspicio 
talis vitetur. Id maxime in regimine repraesentativo neces¬ 
sarium est, in quo iustitia facile studiis partium subicitur. 

Ad hanc iudicum independentiam tuendam etiam sapienter 
observari solet, ut iudices numquam ex arbitrio gubernii, 
sed tantum ex sententia iudicis ob rationes lege sancitas 
deponi queant. 




n ,. ' .Sententia iudicis est quasi quaedam particularis lex in aliquo 
P tieulari facto. Et ideo sicut lex generalis debet habere vim coacti- 
' • lta ebam sententia iudicis debet habere vim coactivam per 
q am constringatur utraque pars ad servandam sententiam iudicis- 
“iioqum iudicium non esset efficax/ 2, 2 q. 67 a. 1. 

Donat, Ethica spec. 

Saepe, praesertim in tribunalibus superioribus, collegia 
indicum constituuntur, ut cooperatione multorum periculum 
ignorantiae, levitatis, imprudentiae, studii partium minua¬ 
tur. Haec collegia, vix quidem in iustitia civili, in qua 
propter implexam iuris moderni indolem scientia iuridica 
necessaria est, attamen in iustitia criminali, maxime si de 
gravioribus delictis agitur, saepe ita instituuntur, ut iudici 
ex officio constituto adiungantur viri ex populo sumpti, 
maturi, probi, independentes, qui simul iudicant. Plerumque 
assessores iurati adhibentur (quae institutio ex Anglia de¬ 
sumpta est; Jury, Schwurgerichte), qui sub directione iudi- 
cis interrogando et declarando inquisitionem regentis de 
facto et culpa iudicant, quo iudicio emisso iudex de poena 
sententiam fert. Ita quidem fit, ut iudicium de culpa ap¬ 
pareat ex experientia vitae et naturali sensu iustitiae, non 
tantum ex doetrinalismo profectum esse. Attamen teste ex- 
perentia magnum periculum est, ne iurati potius timore 
partiumque studio vel misericordia aliisque affectibus, quam 
testimoniorum probationibus regi se sinant et in causis dif¬ 
ficilibus propter defectum scientiae iuris parum recte de 
culpa iudicent. Neque etiam rationes iudicii sui prolati af¬ 
ferre coguntur. — Quare saepe alia forma praefertur, ut 
laiei et iudices simul mixti tum de facto et culpa tum de 
poena iudicent (Schoffengerichte), quod ita melius invicem 
compleant et temperent. 

*380 Modus recte iudicandi inter alia haec postulat: 1. Tri¬ 
bunal competentiam habeat, sine qua iudicium validum emit¬ 
tere nequit, et forma processus lege praescripta servetur. 

2. Maximum est, ut iudex nih il nisi iustitiam intendat 
et etiam opinio publica de hoc secura sit. In hunc finem 
prae omnibus necessarium est, iudices interno iustitiae 
studio animatos esse. Eidem fini iudieum independentia, 
constitutio collegiorum aliaque inserviunt. Praeterea a) pru¬ 
denter institutum esse solet, ut iudieia publica sint, nisi 
materia tractanda obstet; sic enim fiduciae publicae et iu- 
dicum integritati prospicitur, b) Iudieia oralia sunt, aliqui¬ 
bus tamen scripto consignatis; nam veritas immediata con- 

versatione clarius aperitur, c) Ad fiduciam publicam et iu- 
dicum vigilantiam augendam complures instantiae consti¬ 
tuuntur, ut a tribunali inferiore ad superius appellatio 
fieri queat, quod antiquitus non ita in usu fuit, d) Ad 
aequalitatem iustitiae servandam omnes per se iisdem tri¬ 
bunalibus subiciuntur; quo tamen non prohibentur tribu¬ 
nalia specialia ad illas causas iudicandas, quae peculiarem 
experientiam postulant, quales forte militares vel commer¬ 
ciales esse possunt. 

3. Iudex per se secundum legem positivam iudicare 381 * 
debet. 1 ) Nam nomine auctoritatis publicae definit, quid 
ius publice valens de causa particulari statuat. Non igitur 
suam opinionem proferre, sed legem publicam certam et 
ab omnibus agnitam sequi debet, qualis est lex positiva 
(quae simul naturalis esse potest); lex naturalis sola gene¬ 
ralia principia continet, quae nonnumquam de causis con¬ 
cretis nihil dicunt vel saltem periculum arbitrariae inter¬ 
pretationis admittunt. Supponitur autem, leges esse' iustas. 

Si enim manifesto iniustae (proinde etiam invalidae) sunt, 
non licet iudici secundum eas iudicare, quia iniustam poe¬ 
nam vel obligationem imponeret. 

Per accidens autem iudex secundum legem naturalem non scripfam 
sive .secundum aequitatem' iudicare potest sive debet.. Etenim a) quia- 
lex generalis omnibus eventibus providere non potest, nonnumquam 
contingit, ut verba legis aliquam causam particularem comprehendant 
quam certe praesumi potest legislatorem comprehendere noluisse; e. g. si 
lex generaliter arma gestare vetat, non censetur id etiam vetare' si 
subito grave periculum imminet. Tunc iudex per .epikiam' a verbis 
legis recedere et secundum aequitatem iudicare debet. — b) Possunt in 
lege laeunae esse, quatenus aliquas causas non attingit. Tunc iudex 
criminalis a condemnatione rei abstinere debet, Iudex autem civilis 
a iudicio in aliquam partem ferendo abstinere nequit, ideo ad ius naturale 
recurrere debet, sed non contra leges positivas. — c) Nonnumquam 
etiam leges positivae praescribunt, ut iudex, si lex scripta deficiat, 
.secundum aequitatem naturalem' iudicet. Ita iuristae Romani saepe 
ad aequitatem, ius naturale, humanitatem' provocant, et etiam codices 
civiles recentes similia monita nonnumquam continent. 

4. Si culpa dubia est, a condemnatione abstinendum 382-' 
e st. Si in iudicio civili, in quo a iudicio abstineri nequit, 

c ■ .Necessarium est, quodvis iudicium semper secundum legis 
scnpturam fieri.' 2, 2 q. 60 a. 5. 6 

factum dubium est, secundum sententiam probabiliorem vel 
saltem non minus probabilem iudicandum est. Sed notandum 
est, si quis rem, de qua agitur, actu possideat, tamdiu 
praesumptionem et maiorem probabilitatem pro eius iure 
stare, donec alter rem esse suam probaverit. 

5. Autoritas civilis curare debet, ut omnibus facultas 
praebeatur ad ius suum prompte, sine magnis sumptibus et 
sine molestia obtinendum. Id enim bonum commune exigit. 

*2. De iustitia civili 

383 Iustitia civilis vel tantum decidit, quid iuris in aliqua 
causa sit, vel etiam coactione adhibita, non quidem poenam 
infligit, attamen aliquod debitum extorquet sive restitutio¬ 
nem damni illati procurat. Quia sententia lata auctorita- 
tiva est, etiam valide iura mutare potest, e. g. testamenta 
forma legali carentia invalida declarando. Si tamen sen¬ 
tentia ex quacumque causa manifesto iniusta, proinde in¬ 
valida est (in dubio supponenda est iusta), tribuendo for¬ 
tasse alicui rem, quae certe alterius est, non obligat in 
conscientia; sed in foro externo plerumque observanda 
est, ne scandalum vel turbatio oriatur. 

Forum civile directe bonum privatum tractat (sed 
propter bonum commune). Ideo non iudicat nisi invocatum 
accusatione ab actore privato facta. Etiam demonstrationem 
iuris partibus litigantibus faciendam relinquit; iudex tan¬ 
tum testimonia prolata examinat et sententiam profert. 
Frequentes processus nocent. Propterea partibus consilium 
dandum est et nonnumquam lege praescribitur, ut ante 
actionem iudicialem coram „ arbitris pacis* sive mediatori¬ 
bus compositionem inire conentur; cui mediatorum muneri 
aptiores sunt viri alii fiducia digni quam iudices ipsi, qui 
ante iudicium in suspicionem venire possunt, se alicui parti 
favere. Vel partibus consulendum est, ut privatis arbitris 
(Schiedsrichter, arbitres) rem dirimendam committant cum 
pacto decisionem acceptandi. 

*384 Tribunali civili affine est tribunal administrativum, 
quod dicitur (Verwaltungsgericht, trib. administratif), quod 


non de iuribus privatis, sed causis quibusdam administra- 
tionem spectantibus iudicat, velut de lite inter municipium 
et Statum, de tributis, de iure civitatis, de ordinationibus 
politiae. Talia tribunalia ad libertatem civium tuendam 
utilissima sunt. 


*3. De iustitia criminali 

De delictis. Iustitiae criminalis est, delicta modo legi- 385* 
bus determinato propter bonum commune punire. Eius 
obiectum sunt illa delicta libera, quibus ordo iuridicus 
bono communi necessarius laeditur quibusque propterea 
poena lege adiungitur. Delicta igitur „ criminalia* illa sunt, 
a )»quibus ordo iuridicus bono communi necessarius laeditur*; 
alioquin ad auctoritatem publicam non pertinent. Proinde 
delicta non externa vel levissima huc non spectant. Inter¬ 
num igitur propositum committendi flagitium puniendum 
non est, attamen facinus tentatum, sed poena minore quam 
facinus consummatum, quippe quod bono communi dam¬ 
nosius est. b) „ Quibus lege poena adiungitur*. Fieri enim pot¬ 
est, ut alicui delicto poena non affigatur, vel quia ex eo, 
utpote fortasse rarissimo, notabilis laesio ordinis non time¬ 
tur, vel quia iam aliis modis provisum est, e. g. iudicio 
civili, quo debitor solutionem recusans ad solvendum co¬ 
gitur. c) Delicta denique „libera* sunt; etenim culpae sunt. 

Delicta dividi solent in «crimina* (Veribrechen), quae bono coni- 
muni gravius repugnant, velut proditio patriae, homicidium, rapina, et 
delicta minus gravia, quae strictiore significatione delicta (Vergehen) 
vocantur. 1 ) ° ’ 

Quia delicta ordini publico opponuntur et plurima, si eorum 386* 
accusatio privatis relinqueretur, ex metu, invidia, odio impunita mane¬ 
rent vel falso fingerentur, procurator publicus constituitur (Staatsanvvalt; 
ministere public; public prosecutor), qui nomine Status delicta, in 
quorum notitiam venit, inquirere et accusare debet, nonnullis exceptis, 
e. g. offensionibus, levibus corporis laesionibus, aliquibus delictis intra 


') Nonnumquam leges criminales triplicem gradum delictorum 
criminalium distinguunt: crimina, delicta, transgressiones (fjbertretun- 
gen; c rimes, delits, contraventions). — A delictis criminalibus discerni 
solent transgressiones ordinationum politiae (Polizeivergehen), quae fere 
ubique a politia ipsa puniuntur, licet hac in re generale principium 
parvam exceptionem patiatur, quod postulat, ut potestas iudicialis ab ad¬ 
ministrativa separetur. Sed contra tales poenas iudicium invocari potest. 

familiam commissis, in quibus tantum accusatio privata fit vel publica 
tunc solum, cum petitur. 

*3S7 Iudex poenam iniuugendo actum iustitiae vindicativae in reum 
exercet. Si eum iusto plus punit, erga eum non solum iustitiam vindi- 
cativam, sed etiam commutativam violat et ad restitutionem tenetur. — 
Etiam notandum est, nonnumquam in delicto, ut in rapina, duplicem 
partem distinguendam esse, damnum alteri illatum, quod restitutionem 
exigit, quae ad iustitiam civilem spectat, et iuiuriam, quae poenam postulat. 

*3S8 De poena eiusque fine. Poena est malum physicum, 
quod propter culpam infligitur. Poenae tot sunt, quot mala 
infligi possunt. Itaque distingui possunt poenae fortunae 
(pecuniae), honoris (reprehensio), libertatis (career), corporis 
(verbera), vitae. Leges criminales tantum indeterminate 
genera poenarum sive limites poenae assignare, accuratam 
autem determinationem generis vel quantitatis iudicibus 
relinquere solent. Antiquitus iustitia criminalis durius exer¬ 
cebatur quam nunc. Tortura, olim ad confessionem ex¬ 
torquendam adhibita, ablata est; non iam postulatur, ut 
reus culpam confiteatur; psychologia criminalis ad varias 
causas libertatem minuentes attentionem convertit, quae 
negligebantur; pariter poenae, quae propter robustiorem 
indolem antiquorum vel propter nimium studium aequali¬ 
tatem statuendi inter poenam et culpam duriores erant, 
mitigatae sunt, plerumque tantum libertatis privatio vel 
poenae pecuniariae iniunguntur. Etiam laudabile studium 
adhibetur, ut prudenti prophylaxi delicta impediantur, qua¬ 
tenus e. g. iuventutis desertae cura habetur. Attamen 
saepissime etiam nomine humanitatis vel propter falsas de 
fine poenarum doctrinas vel, quia libertas voluntatis nega¬ 
tur, molli debilitati in puniendis delictis favetur. 

*389 De fine poenae inter recentes gravis sententiarum dis¬ 
cordia est. Finis principalis poenae ab auctoritate publica 
infligendae duplex est: 1) ut expiatio sive satisfactio fiat, 
qua ordo iuridicus laesus reparetur, 2) ut homines a delictis 
committendis absterreantur. Utrumque intenditur propter 
bonum commune tamquam finem remotum, cuius nempe 
aliqua praecipua pars est inviolabilis sanctitas ordinis 
iuridici. Finis secundus unus saepe hic est, ut delinquens 
periculosus a societate penitus separetur, alius, quem auc- 

toritas intendere debet, quantum fieri potest, praesertim 
in iuvenibus, ut delinquens emendetur; sed etiam hoc 
propter bonum commune ut finem remotum. Hunc esse 
verum finem poenae, hominum communi sensu usuque 
criminali probatur et ex falsis sententiis infra examinandis 
elucet. 

Itaque delictum spectari potest, quatenus ordini morali 
universali et quatenus ordini civili opponitur. Auctoritas 
politica non punit delictum, quatenus est peccatum contra 
legem moralem; huius enim rector et vindex Deus est et 
sub hoc respectu omne grave delictum poenam infinitam 
postulat. Iudex respicit delictum, quatenus ordinem soci¬ 
alem violat. 

Mensura poenae a) potissimum a bono communi su- 390* 
menda est. Quo periculosius est delictum saluti publicae 
et quo maior est generalis populi propensio in id commit¬ 
tendum, eo gravior statuenda est poena. 1 ) b) Poena etiam 
libertati proportionata esse debet. Ideo maior est, si de¬ 
lictum ex proposito, quam si ex incuria sive culpabili in- 
advertentia prodiit. 

De falsis sententiis quoad finem poenae. Multi cri mi na- 391* 
listae hodierni finem poenae supra expositum admittunt, 
etsi non semper clare et integre. Sed exstant etiam gra¬ 
ves ' errores. 

1. Plurimi criminalistae hodierni et alii expiationem 
finem poenae esse pernegant : finem sol um modo utilitatem 
socialem esse volunt, nempe ut homines absterreantur vel 
ut delinquentes, si corrigibiles sint, emendentur, incorrigi- 
biles autem in perpetuum separentur. Quae sententia 
„sociologica“ Fr. v. Liszt (f 1919) praecipuum propugna¬ 
torem habuit. Praeter alias saepe haec ratio illi opinioni 
subest, quod delicta cum libertate committi negant, qua 
negata utique etiam culpa et culpae expiatio auferuntur. 

Diligentius sine dubio curandum est, ut delicta arce¬ 
antur, quam ut puniantur, praeterea modus talis puniendi 
instituendus est, quo delinquentes simul emendentur, ho- 

*) Cf. 1, 2 q. 105 a. 2 ad 9; 2, 2 q. 39 a. 2 ad 1. 

neste eos tractando, praebendo convenientem occupationem, 
instructionem, religiosam institutionem; etiam delinquenti¬ 
bus e carcere dimissis peculiaris cura adhibenda est. Stu¬ 
dia hodierna ad iustitiam criminalem hoc modo complen¬ 
dam magna laude digna sunt. 

*392 Attamen sententia expiationem vel simul libertatem 
et culpam reiciens graviter errat, a) Corrumpit enim na¬ 
turam poenae, quae secundum universalem hominum per¬ 
suasionem et usum propter culpam infligitur in satisfac¬ 
tionem ad reparandum legis honorem. Poena enim imprimis 
postulatio iustitiae esse censetur, quae debitam retributionem 
intendit. „Poena“, quam adversarii admittunt, non differt 
a poena, quae brutis vel mente captis infligitur, b) Etiam 
modus et mensura poenarum vitiantur; non enim culpa, 
sed indoles hominis eos determinat. In corrigibilibus 
emendandis non iustitia vindicativa, sed regulae medicinales 
poenam determinarent et, licet culpa aequalis esset, tamen 
diversa poena pro varia correctionis difficultate statuenda 
esset. Immo non apparet, cur secundum hanc opinionem 
emendatio semper poenam postulet, non autem modo iu- 
cundiore, ut curatione in sanatoriis, obtineri possit. Qui 
autem incorrigibiles existimantur, etsi unum solum delic¬ 
tum commisissent, perpetua custodia detinendi essent. — 
Ceterum in usu criminali Statuum nondum haec, sed ad¬ 
huc sententia „scholae classicae" tenetur, quae expiationem 
praecipuum finem poenae esse affirmat. 

*393 2. Kant solam expiationem finem esse censet. „ Poena iudicialis 

numquam tantum ut medium ad aliud bonum vel delinquenti vel socie¬ 
tati civili subministrandum delinquenti infligenda est, sed semper solum 
propterea, quia deliquit." 1 ) — Sed a) Poena etiam alios lines habet, 
p) Expiatio nulla habita ratione boni communis ambiguus finis est. 
Non enim rationem manifestat, cur potestas publica expiationem inten¬ 
dere queat; haec ratio est solum ordinis socialis violatio, quae etiam 
mensuram poenae determinat. Ceterum haec sententia vix iam defen¬ 
sores habet. 


’) „Richterliche Strafe .. kanu niemals blofi ais Mittel, ein anderes 
Gut zu befOrdern, fur den Verbrecher selbst oder fur die biirgerliche 
Gesellschaft, sondern mufi jederzeit nur darum wider ihn verhiingt 
werden, weil er verbrochen hat.“ Metaphysik d. Silten. Rechtslehre II 
1 § 49 E. 

lus veniae sive ius ad condonandam poenam a iudice 394* 
decretam vel ad eam minuendam sine dubio auctoritati 
civili, supremae saltem, asserendum est. Nam a) ad bonum 
commune utile vel necessarium est, ut in suprema potestate 
appareat iustitia cum misericordia sociata in similitudinem 
iustitiae divinae et ideo magis ametur, b) Quia nonnum¬ 
quam propter specialia adiuncta poenam exsequi plus damni 
quam utilitatis afferret, c) Lex non omnes circumstantias 
respicere ideoque nonnumquam iudicem cogere potest ad 
iudicium nimis durum ferendum, quod temperatione eget. 

Generatim convenit, ut ius veniae potestati supremae 
reservetur, non autem iudicibus committatur, ne admini¬ 
stratio iustitiae languescat, inaequalis fiat vel personarum 
favore inquinetur. Tamen nunc tribunalibus committi solet, 
ut prima poena pro minoribus delictis, praesertim iuveni- 
lium, per aliquod tempus differatur et, si delinquentes in- 
terim bene se gesserint, condonetur, ne poena magis noceat, 
quam prosit (Bedingte Verurteilung, condamnation condi- 
tionelle, conditional release). 

*Th. 20. Auctoritas civilis ius habet poenam mortis infligendi. 

Declar. Hac aetate permulti eriminalistae, philosophi 395* 
aliique poenam mortis tamquam humanitati, culturae, iuri- 
bus humanis contrariam improbant. 1 ) Multi ad istam sen¬ 
tentiam deveniunt ex falsis opinionibus de libertate delin- ■ 
quentium et de fine poenae. Praeterea certe omnibus, qui 
hominem morte penitus perire opinantur, poena mortis in¬ 
tolerabilis appareat oportet. Vel igitur auctoritati civili 
potestatem capitis damnandi omnino denegant vel saltem 
eam poenam indignam esse censent. Sic factum est, ut 
in multis regnis poena capitis aboleretur; quorum tamen com¬ 
plura postmodum, melius edocta, eam iterum introduxerunt. 

Humanitati sane consonat, ut a poena mortis infligenda 
alii cruciatus olim saepe praemissi removeantur et ut ad 

*) Inter primos adversarios nominandus est C. Beccaria, qui opus 
scripsit: Dei delitti e delle pene, 1764, quod eeteroquin, suo tempore maxime 
celebratum, multum contulit ad duriores iustitiae criminalis usus tollendos. 

crimina atrociora restringatur. Attamen rationibus affe¬ 
rendis demonstrabitur, poenam mortis non solum legitimam, 
sed etiam societati humanae necessariam ideoque humani¬ 
tati minime contrariam esse. 

*396 Demonst. 1. Auctoritas civilis omnia iura habet, quae 
necessaria sunt ad Ionum commune tuendum. Atqui ius 
infligendi poenam mortis ad bonum commune tuendum 
necessarium est. Ergo auctoritas civilis hoc ius habet. 

Demonst. min. a) Nisi crimina illa atrocissima, quibus 
salus publica vastatur, efficaciter reprimantur, publica se¬ 
curitas esse non potest. Iam vero aliter efficaciter reprimi 
nequeunt, nisi poena mortis. Experientia enim constat, 
multorum furorem tantum mortis timore frangi et abolita 
capitis poena numerum criminum atrocium vehementer 
augeri. Ideo in aliquibus Statibus abolitio facta iterum 
revocata est vel revocatio desideratur. — b) Bonum com¬ 
mune postulat, ut ordo iuridicus laesus congrua expiatione 
reparetur. Atqui congrua reparatio expiatoria, si agitur 
de delictis summam populationem ordinis socialis continen¬ 
tibus et exsistentiam hominum Statusque subvertentibus, 
non habetur, nisi infligatur poena pariter summa et hominis 
occisio. — c) Accedit, quod nonnulli malefactores tam 
periculosi sunt, sive quia ad crimina propensissimi sive 
quia capita coniurationum sunt, ut Status se contra eos 
sufficienter tueri nequeat, nisi exstinguantur.. Perpetua 
eorum incarceratio non est sufficiens tutela. Interdum 
enim, donec vivunt, turbarum causae manent, saepe effu¬ 
giunt, saepius etiam vel plerumque occasio advenit, ut 
iterum libertati restituantur. 

*397 2. Poena mortis omnium nationum usu per saecula 

recepta est, proinde ratione humana comprobatur neces¬ 
saria ad bonum commune tuendum. 

3. Arg. ad hominem. Adversarii moderni permittere 
solent, ut poena capitis pro periculosis delictis in bello et 
pro seditione statuatur, et illae ipsae factiones, quae poe¬ 
nam capitis abominantur, ut socialistae, eam in istis even¬ 
tibus approbant et diligenter adhibent. Ita autem conee- 

dunt, eam non in se illicitam esse et medium esse omni 
alio efficacius atque etiam necessarium ad crimina maxima 
supprimenda. 

4. Eadem est doctrina S. Scripturae (Gen. 9, 6; Rom. 13, 4) et 
scholasticorum. Unum sufficiat nominare S. Thomam: „Si aliquis homo 
sit periculosus communitati et corruptivus ipsius propter aliquod pec¬ 
catum, laudabiliter et salubriter occidetur, ut bonum commune conser¬ 
vetur.” 2, 2 q. 64 a. 2 et multis in locis. 

Obiectiones. 1, Si poena mortis conceditur, fieri potest et factum 398* 
est, ut innocens ad mortem condemnetur. Atqui hoc intolerabile est. — 

Resp. D. mai. fieri potest per se et frequenter (requiritur certe accura¬ 
tissima inquisitio) N. per accidens et absolute C. (Ad poenam mortis 
infligendam sufficit certitudo de culpa illa moralis, quacum in rebus 
gravissimis agere licet, quoniam, si certitudo penitus absoluta require¬ 
retur, vix umquam malefactorem punire liceret, quo finis poenarum 
frustraretur.) Cd. min. si hoc malum solum in se spectatur et si forte 
insuper supponitur, hominem morte penitus exstingui C. si simul bonum 
commune spectatur, cui privatum postponendum est N. Ceterum etiam 
ad perpetuam incarcerationem innocens damnari potest. 

2. Perpetua incarceratio sufficit, ut a) homines a criminibus abster¬ 
reantur, aeque enim vel magis incarcerationem perpetuam timent quam 
mortem, b) sufficit etiam, ut Status a malefactoribus liberetur. — Resp- 
ad a) N. ant. Ad rat. D. aeque timent incarcerationem perpetuam non¬ 
numquam per accidens Tr. per se seu plerumque N.; ad b) N. Periculum 
est, ne, forte liberati aliquando, crimina et conspirationes veteres repetant. 

3. Poena mortis tollenda est, quia humanitati adversatur. — Resp. 399* 
Si obiectio nihil aliud dicere intendit, nisi hanc poenam sensum humanum 
ingrate afficere, verum dicit, sed non ostendit, propterea eam tollendam 
esse. Multa in vita humana sensum aeque ingrate afficiunt, tamen tole¬ 
randa sunt, ut atroces morbi, vulnerationes, mors ipsa singulorum 
hominum; et multo atrociora sunt illa scelera, ad quae eliminanda 
poena capitis adhibetur. Sin autem obiectio dicit, poenam mortis socie¬ 
tatem humanam dedecere, rationes in demonstratione allatae contrarium 
ostendunt. Magis congruit humanitati, misericordiam et tufelam illis 
innocentibus tribuere, qui, nisi hac poena defendantur, a malefactoribus 
crudeliter interficiuntur, quam erga indignos interfectores, qui omnes, si 
velint, hanc poenam vitare possunt. 

4. Potestas Status illa tantum iura habet, quae ei a civibus con¬ 
feruntur, Atqui cives non habent potestatem in vitam aliorum. Ergo 
neque Status (Beccaria). — Resp. N. mai. vel D. si Status ad mentem 
Rousseau institutio mere humana eiusque potestas tantummodo summa 
potestatum singulorum civium est C. si natura postulatur et proinde 
institutio divina est N. C. min. 

5. Si poena mortis propterea requireretur, quod aliqua proportio 
necessaria esset inter delictum et poenam, occisioni aliae poenae crudeles 
addendae essent, 5 quando homicidia atrociora punienda sunt, -a Resp. 

D. si absoluta aequalitas necessaria esset C. si tantum relativa, qualis 
intra limites convenientiae citra crudelitatem possibilis est N. 

Art. 2. De relatione Status ad religionem et honestatem n 

Iam de singulis obiectis agendum est, circa quae acti¬ 
vitas Status versari debet. Primum igitur exponemus, 
quae sit relatio debita Status ad religionem et quidem 
primo ad religionem generatim in quocumque ordine, dein 
relationem in hoc ordine supernaturali ad Ecclesiam. 
Postremo relationes minus rectas, sed nunc frequentes, 
considerabimus, quae ab hac norma deflectunt. In fine 
relationem ad honestatem inspiciemus. 


§. 1. De relatione debita Status ad religionem 
1. De relatione ad religionem generatim 

Th. 21. Status lege naturae gravissimo officio ad religionem profitendam tenetur. 

400 Declar. 1 . Statum „lege naturae* ad religionem pro¬ 
fitendam teneri dicimus, ut appareat, id non nunc tantum, 
forte ab Ecclesia, esse praeceptum, sed semper et a natura 
mandatum esse. , Religionem* autem intellegimus veram, 
itaque naturalem in ordine naturae, supposito autem 
ordine praesenti, in quo religio unica a Deo volita est re¬ 
velata, Christianam. Praeprimis autem venerationem Dei et 
agnitionem vitae futurae prae oculis habemus, quia partes 
religionis maxime fundamentales sunt et religioni naturali 
ac revelatae communes. „Professio religionis*, quae postu¬ 
latur, in eo consistit, quod vita publica religione informanda 
est. Quod potissimum duo complectitur: 1) Status ut talis 
Deo cultum exhibeat, congruis occasionibus actus agnitionis 
Dei, petitionis, gratiarum actionis exercendo, 2) praeterea in 
activitate, qua in finem suum tendit, religionem ne negligat, 
sed a) eam tueatur, puniendo eius laesiones, b) et etiam 
positive religionem promoveat, scilicet publicam religionem; 
privata enim, singulorum religio, quae in vitam publicam 
non redundat, ad forum Status non pertinet. Status utrum¬ 
que saltem per se praestare debet, nisi forte ad maiora 

mala vitanda hanc verae religionis tutelam et curam ali¬ 
quatenus omittere cogatur. 

2. Thesis opponitur doctrinae et usui agendi primum 
a liberalismo inducto, nunc autem vehementius invalescenti, 
qui religionem rem mere individualem et privatam vel 
immo superfluam habet ideoque vitam publicam ea de¬ 
nudandam esse arbitratur („L’ctat est athee*). Propterea 
religionem ex scholis et institutionibus publicis removent 
eique vix ullam tutelam, nedum praesidium concedunt, 
immo non raro eam persequuntur. 

Demonst. 1. Ex officio erga Deum. Homo ex natura 401 
sua, utpote essentialiter servus Dei, gravissimo officio te¬ 
netur ad rectum ordinem erga Deum observandum et qui¬ 
dem secundum condicionem sibi conaturalem; proinde 
etiam homo, quatenus naturaliter in Statu vivit, seu ipse 
Status tenetur ad rectum ordinem erga Deum observandum. 
Atqui rectum ordinem erga Deum observare est religionem 
profiteri. Ergo Status gravissimo officio tenetur ad reli¬ 
gionem profitendam. 

Aliter. Absonum est opinari, homines quidem singulos 
ad Deum colendum teneri, ad Statum autem collectos ita 
se gerere posse, acsi nullum tale officium exstaret. 

Status etiam speciali titulo ad Deum colendum obh- 
gatur. Nam Deus etiam immediatus auctor Status ut talis 
est, quia naturam humanam ad vitam civilem ordinavit et 
a Deo sicut omnia ita etiam bona prosperitatis publicae 
descendunt et providentiae eius subsunt. 

2. Ex officio Status erga subditos et seipsum. a) Religio 402 
est bonum et quidem maximum ad prosperitatem publicam 
civium spectans. A religione enim assecutio finis hominis 
pendet, religio est fundamentum honestatis, nihil magis 
animos movet, illorum etiam, qui eam reieiunt. Atqui 
Status debet bona ad prosperitatem publicam civium spec¬ 
tantia tueri et promovere. Ergo etiam religionem. 

b) Praeterea Statns fundamenta sua custodire debet. 
Atqui religio est praecipuum eius fundamentum. Si cives 
non religione, sed atheismo et materialismo reguntur, etiam 


238 De activitate Status 

virtutes vitae civili necessariae, ut reverentia auctoritatis, 
concordia, iustitia, diu sustineri nequeunt, praesertim inter 
homines vulgares. Quod luce clarius revolutiones sociales 
demonstrant. 

403 3. Ex testimonio gentium. Ubique inveniuntur, tum 
in regnis ehristianis saeculorum praeteritorum, tum apud 
gentiles ritus religiosi nomine Status exerciti. 

Speciatim sapientes gentilium una voce docent, Statui praecipuam 
curam religionis habendam esse. .Si civis quispiam', inquit Plato, 
.aliquid tale [sacrilegium] in deos aut in parentes aut in patriam per¬ 
petrare et ad maximam iniuriam animum induxisse deprehendatur., 
poena huic mors sit malorum maximum.' 1 ) Aristoteles scribit: In civi¬ 
tate .primum est cura rerum divinarum'. a ) Cicero dicit: .Haud scio 
an pietate adversus deos sublata fides etiam et societas humani generis 
et una excellentissima virtus, iustitia, tollatur. “ s ) 

2. De relatione Status ad Ecclesiam 

404 De Ecclesia. Exposuimus modo officia Status erga 
religionem abstrahendo ab ordine sive naturali sive super- 
naturali. Iam exsistentiam Ecclesiae supponimus. Ad philo¬ 
sophiam quidem non spectat demonstrare, a Christo Eccle¬ 
siam conditam esse, eiusque naturam investigare, attamen 
multum eius interest scire, qualem relationem Status, si 
Ecclesia exsistat, ad eam ex lege naturali observare debeat. 
Antea vero paucis describere oportet, quae sit natura 
Ecclesiae. 

Non vivimus nunc in puro statu naturae. Deus ab 
initio genus humanum ad gradum supernaturalis gratiae 
et gloriae elevaverat. Sed postquam ex hoc gradu deci¬ 
dit, misit Filium suum incarnatum, qui homines in pristi¬ 
num gradum restitueret. In hunc finem Ecclesiam condi¬ 
dit, societatem visibilem et perennem sub regimine succes¬ 
sorum Petri et episcoporum, quae hoc opus restitutionis 
per aetates continuaret per doctrinam et sacramenta Christi 
homines sanctificando et ad beatitudinem supernaturalem 
adducendo, imposita omnibus obligatione, ut eam ingrede- 

’) De Iegib. IX 854. — 2 ) Polit. VH 8 (1328 b). — a ) De natura 
fieorum I 2. 

rentur eique subditi essent. Et Ecclesiae omnia media et 
iura in hunc finem necessaria contulit. 

Quae colliguntur ex his: Christus Petrum eiusque successores 
constituit caput et fundamentum Ecclesiae, infaDibilitate instructum, 
eique, sicut etiam apostolis et eorum successoribus, plenam contulit 
solvendi et ligandi potestatem (Mt. 16, 18; Io. 21, 15ss.; Mt. 18, 17s); 
mandavit iis, ut omnes baptizarent et doctrinam suam docerent, pro¬ 
missa sua et Spiritus S. assistentia perpetua (Mt. 28, 19; Io. 14, 26); 
contulit iis potestatem dimittendi peccata (Io. 20, 23), celebrandi sacri¬ 
ficium, administrandi sacramentum Eucharisticum (Luc. 22, 19; 1 Cor. 11, 

24; Mal. 1, 11). 

Protestantes admittunt quidem aliquam institutionem Ecclesiae 
per Christum, negant autem, Christum eam instituisse in modum socie¬ 
tatis cum principatu hierarchico jurisdictione praedito. Quodsi conce¬ 
dunt, initio aetatis Christianae singulas ecclesias particulares simplicem 
quandam formam regiminis habuisse et ex s. 3. initium factum esse 
cuiusdam organisationis universalis, istas formas tantum ex causis 
humanis repetunt, e. g. ex imitatione regni Romani. Similiter eanonistae 
protestantici constitutionem socialem Ecclesiae ideoque ius ecclesiasticum 
ex iure humano repetunt negantque, Ecclesiam societatem perfectam 
esse; immo usque ad tempora recentissima imbuti erant doctrinis falsis 
de omnipotentia Status, ecclesiam tantummodo corporationem iuris 
publici a Statu pendentem habentes. 

Potestas Ecclesiae duplex est, ordinis et iurisdictionis. 
Potestas ordinis est facultas, consecratione collata, sanc¬ 
tificandi homines per sacramenta. Potestas iurisdictionis 
est ius regendi populum Christianum ad se sanctifican¬ 
dum, et exercetur doctrina, legibus et ordinationibus, 
potestate iudiciaria. Potestas iurisdictionis Ecclesiae col¬ 
lata est universalis, respiciens omnes baptismo ei subiec- 
tos et comprehendens omnia, quae ad finem Ecclesiae 
necessaria sunt. 

Proinde Ecclesia est societas perfecta seu talis, quae 405 
sibi ad finem suum consequendum sufficit ideoque ab alia 
societate non pendet. Nam ex institutione Christi omnia 
media et iura ad finem necessaria habet vel formaliter vel 
saltem virtualiter, quatenus ius habet ad ea postulanda, 
e. g. ad brachium saeculare a Statu poscendum. Absonum 
enim esset dicere, Christum iniunxisse Ecclesiae officium 
omnes ad salutem adducendi, non tamen omnia media de¬ 
disse, sed forte eam dependentem fecisse a Statu, videlicet 
societatem supernaturalem, universalem et perpetuam de- 

pendentem fecisse a societate mere naturali, ad finem tem¬ 
poralem ordinata, neque universali neque perpetua. 1 ) 

406 Ecclesia a Christo fundata est Ecclesia catholica. Ec¬ 
clesia enim Christi perpetua est; proinde adhuc exsistit; 
nulla autem alia ecclesia affirmare potest nec etiam affir¬ 
mat, se esse societatem illam visibilem, supematuralem, suc¬ 
cessoribus Petri subditam, qualis a Christo fundata est. 
Idem directe testimoniis per aetates Christianas collectis 
demonstratur. 

407 Discrimen igitur inter Ecclesiam et Statum manifestum est. Utra¬ 
que quidem est societas perfecta in suo quaeque ordine, sed finis Ec¬ 
clesiae est spiritualis et supernaturalis et salutem singulorum directe 
curat, finis autem Status prosperitas temporalis est eaque publica, non 
vero privata singulorum. Utraque originem a Deo petit; sed Ecclesia a 
Deo ut auctore ordinis supernaturalis per institutionem positivam fundata 
est, Status autem a Deo ut auctore naturae. Proinde etiam differunt 
interna natura, mediis, actione. Ecclesia denique extensione universalis 
et duratione perennis est, quibus dotibus Status caret. 

408 Notae historicae de relatione inter Statum et Ecclesiam 

catholicam. Antequam principia theoretica de ordine Status 
ad Ecclesiam proponimus, utile est paucissimis indicare, 
qualis reapse haec relatio per aetates fuerit. 

Primis saeculis Ecclesia tum alibi tum maxime in im¬ 
perio Romano diras passa est persecutiones praesertim prop- 
terea, quod religionem Status gentilis damnabat ideoque 
sacrilegii et laesae maiestatis rea habebatur. Pace a Con¬ 
stantino facta imperatores Christiani religionem catholicam 
effecerunt religionem Status et privilegiis subsidiisque pro¬ 
secuti sunt; etiam leges canonicas civilibus inseruerunt. 
Sed tum Romani tum maxime Byzantini imperatores limites 
legitimae protectionis egressi res ecclesiasticas regere prae¬ 
sumpserunt, quare iam ex s. 4. ab episicopis et praesertim 
a R. Pontificibus libertas Ecclesiae gravissimis verbis vin¬ 
dicanda fuit. 

Interim populi Germanici, barbari quidem, sed mori¬ 
bus non depravati, fidem Christianam eximia cum pietate 

1 ) „Haec societas . . est genere et iure perfecta, cum adiumenta 
ad incolumitatem actionemque suam necessaria, voluntate beneficioque 
conditoris sui, omnia in se et per se ipsa possideat/ Leo XIII, Immor¬ 
tale Dei. 

amplexi sunt. Apud eos, maxime apud Francos et Visi- 
gothos, paulatim intima conspiratio facta est potestatis ci¬ 
vilis et ecclesiasticae ac mutua privilegiorum et competen¬ 
tiae communicatio, sed non sine aliqua Ecclesiae depen¬ 
dentia. Utriusque potestatis coniunctio perfectissima facta 
est sub Carolo M., qui a. 800 a Leone III Imperator coro¬ 
natus est, i. e. advocatus constitutus est Ecclesiae univer¬ 
salis et praesertim R. Pontificis eiusque principatus civilis, 
minime laesa reliquorum principum independentia. Quae 
dignitas imperialis tacito contractu postea potestati regiae 
Germaniae adnexa mansit. 

Haec unio potestatum sacrae et civilis praeter magna 
commoda etiam damna attulit, illud imprimis, quod im¬ 
peratores et alii reges episcopos nominare studuerunt et 
quidem hoc modo, ut sedes episcopales instar magistratuum 
civilium conferrent, quo duplicis potestatis distinctio obscu¬ 
rabatur et nominationes simoniaeae aliaque vitia orieban¬ 
tur. Gregorius VII (f 1085), ut haec vitia eradicaret, in¬ 
vestituram illam a potestate Iaica factam auferre conatus 
est; et postea reapse sublata est. 

Post aliquas pugnas cum Frederico I imperatore et 
Henrico II, rege Angliae, Ecclesia sub Innocentia III sum¬ 
mum gradum potestatis suae in orbem Christianum obti¬ 
nuit, salva tamen independentia principum in rebus tem¬ 
poralibus. 1 ) 

l ) Id etiam ex verbis ipsius Innocentii III colligi potest. V. g. Gui- 
lelmo de Montpelher petenti, ut Pontifex filios suos legitimos efficeret 
haec respondit: „Cum rex ipse [Franciae] superiorem in temporalibus 
minime recognoscat, sine iuris alterius laesione in eo se jurisdictioni 
nostrae subicere potuit.. . Tu autem aliis nosceris subiacere. Unde sine 
ipsorum forsitan lmuria, nisi praestarent assensum, nobis in hoc subdere 

C , ap - l3 rP Ui ! nii (IV l7 > - A Ioanne > rege Angliae, 
contra,-Phibppum Aug., Franciae regem, iudex invocatus haec scribit 
ad Episcopos Franciae: „Non enim intendimus iudicare de feudo, cuius 
ad ipsum spectat lus . . Sed decernere de peccato, cuius ad nos pertinet 
sine dubitatione censura, quam in quemlibet exercere possumus et debe¬ 
mus. Cap. Novit. 13, De iudiciis (II 1). 

Saepe opinio est, coniunctionem inter Ecclesiam imperiumque et 
rnra Ecclesiae medio aevo tantum „histoHca“, in iure humano fundata 
tuisse. Imprimis ex epistulis R. Pontificum colligendum est, quibus 
principiis illo tempore ista relatio regeretur. Iam vero «etiamsi R. Ponti- 
tices etiam ad iura humana non raro provocarint . ., tamen in definienda 
Donat, Ethica spec. j^ 


242 


De activitate Status 


409 Secutus est conflictus cum Frederico II et tristior ille 
inter Bonifaeium VIII (f 1303) et Philippum IV, regem 
Franciae, in quo rex mendaciis et violentia victoriam ap¬ 
parentem reportavit. Ex eo tempore auctoritas Pontificum 
minui coepit. Infelix enim residentia Avenionensis (1305—77) 
Ecclesiam a regibus Franciae prorsus dependentem fecit 
aliosque populos abalienavit; postea triste schisma occi¬ 
dentale secutum est. Simul pravae doctrinae spargebantur, 
quae potestatem Pontificum in favorem potestatis regiae 
et Conciliorum minuebant. Ita factum est, ut unio illa, 
qua populi regesque et episcopi cum Sede Apost. coniuncti 
erant, laxaretur et via pararetur magnae scissioni refor¬ 
mationis. 

Reformatores ius in sacra si non verbis, certe re in 
principes transtulerunt. Quam translationem posteri variis 
doctrinis inventis defendere conati sunt, e. g. „ systemate 
territoriali" (H. Grotius), quo principi simpliciter idem ius 
in sacra, quod in civilia, competere asserebatur usque ad 
illud „cuius regio, illius religio". 

410 Similia caesaropapismi studia a guberniis catholicis 
tum antea iam tum praesertim s. 18. assumpta sunt. Huc 
spectant complures errores tunc temporis Ecclesiam com¬ 
moventes: a) Gallicanismus, quo nomine comprehenduntur 
varia iura ab ecclesia gubernioque Gallico immerito vindi¬ 
cata quasi antiquis moribus sibi convenientia (velut ius 
ordinationes apostolicas „placito regio" subiciendi, ius ap¬ 
pellationis ad forum civile „ tamquam ab abusu") et prae¬ 
terea errores de limitanda potestate Sedis Apostolicae — 
b) Febronianismus (Febronius [N. Hontheim] t 1790), qui 

nmtua utriusque potestatis relatione principaliter iis insistunt rationibus, 
quae non ex iure quodam historico et humano tamquam adminiculo, 
sed ex immutabilibus principiis iuris divini petuntur. Quae principia 
procul dubio diversis modis potuerunt applicari, nec negandum est, 
certas potestatis ecclesiasticae ad civilem principatum relationes sup¬ 
ponere certas temporum et hominum condiciones. Inde tamen minime 
efficitur, omnia illa iura Ecclesiae in se esse mere humana et historica. 
Condiciones quoque historicae, quae requiruntur, ut iura ecclesiastica 
efficaciter et opportune exerceantur, causae efficientes sive fontes et 
origines illorum iurium dici nequeunt." F. Wemz, Ius Decret. I 3 36 s. 

Statui ius in res omnes territorii sui atque in totam fere 
vitam externam Ecclesiae tribuit, speciatim vero „ius ca¬ 
vendi" sibi (per „placitum regium" et ,appellationem ab 
abusu ), „ius protectionis" sive potius usurpationis iurium 
sacrorum — denique c) Iosephinismus. 

Post revolutionem Gallicam nonnulli principes melius 
edocti pacem cum Ecclesia concordatis stabilire conati sunt. 

In U. St. A. 1787 primum inducta est separatio Status a 
societatibus religiosis. Per saec. 19. in plerisque regnis 
coniunctio quidem cum Ecclesia viguit, sed cum suprematu 
Status super Ecclesiam, cuius multae res externae juris¬ 
dictioni civili subieiebantur. Eodem tempore Pius IX 
(Quanta cura et Syll. 1864) et Leo XIII (Immortale 1885) 
veram doctrinam de relatione Status et Ecclesiae luculen¬ 
ter exposuerunt. Post bellum universale complures Status 
arctiorem iterum concordiam et unionem, saepe per con¬ 
cordata, cum Ecclesia inierunt, cuius auctoritas non parva 
incrementa accepit. 

Nunc potissimum triplex relatio locum habet: 1 . Con- 411 
'•unctio amica 2. Coniunctio cum suprematu Status super 
Ecclesiam, sociata iam cum aliqua separatione ab ea: Ec¬ 
clesiae conceditur aliqua independens activitas et influxus 
in vitam publicam, e. g. in scholas, tribuuntur ei quaedam 
privilegia et subsidia publica, velut dotes publicae, brachium 
saeculare ad aliquas eius ordinationes exequendas, seu, 
aliis verbis, „iura publica* conceduntur. Sed Status sibi 
ius tribuit, ut res ecclesiasticas, quando vitam publicam 
sive finem temporalem attingunt (e. g. matrimonia, do¬ 
minia Ecclesiae) propria auctoritate moderetur — 3. Sepa¬ 
ratio Status ab Ecclesia catholica et omni societate religi¬ 
osa vel etiam ab omni religione. — 4. Hostilis persecutio 
Ecclesiae, qualis e. g. ex longo tempore in Russia saevit. 


1.6* 

Th. 22. Relatio debita Status ad Ecclesiam his potissimum continetur: Ecclesia 
in rebus religionem et mores spectantibus a Statu plane independens 
est (1. p.), Status pariter in rebus civilibus ab Ecclesia directe non 
pendet, attamen interdum indirecte (2. p.), Status amica concordia et 
protectione Ecclesiae cooperari debet (3. p.). 

412 Declar. Thesis relationem exprimit, quae per se, in¬ 
spectis naturis Ecclesiae et Status, esse debet, praetermissis 
adiunctis infra considerandis, quae eam per accidens im¬ 
possibilem reddere possunt. In ea relatione duo distingui¬ 
mus: 1) Relationem iuridicam. Asserimus iuridicam indepen- 
dentiam Ecclesiae in rebus sanctificationem hominum spec¬ 
tantibus, itaque in rebus religiosis et moralibus et iis, quae 
ut media ad eas curandas necessariae sunt, cuiusmodi est 
possessio rerum temporalium, et vicissim asserimus inde- 
pendentiam iuridicam Status in rebus prosperitatem tem¬ 
poralem spectantibus. 2) Praeter debitam relationem iuri¬ 
dicam amicam cooperationem et protectionem postulamus. 

Ia pars opponitur a) caesaropapismo, qui gubernio civili 
ius in sacra vindicat quique aliquando in regno Byzantino, in 
occidente vero in regnis protestanticis floruit et in catho¬ 
lica quoque regna transfusus est; b) suprematui Status 
super Ecclesiam, quem Status moderni sibi exposcunt. Non 
quidem directe sibi ius in sacra tribuunt, attamen ius sibi 
ascribunt quascunique res ecclesiasticas, quando vitam 
publicam sive finem temporalem attingunt, propria auctori¬ 
tate moderandi, ut scholas, matrimonium, dominia tempo¬ 
ralia, rem funebrem et ipsam relationem ad Ecclesiam; ad 
ius enim maiestaticum sive suprematum reipublicae spec¬ 
tare arbitrantur, ut intra territorium suum nullam potestatem 
superiorem vel aequalem agnoscat, a qua proprie sua po¬ 
testas limitetur. — 3a pars separationem Status ab Ecclesia 
excludit, de qua infra uberius tractabitur. 

413 Detnonst. 1. p. 1. Ex natura Ecclesiae. Ecclesia est 
societas perfecta in finem supernaturalem ordinata, univer¬ 
salis et perennis. Etenim a Christo condita est in hunc 
finem, ut homines omnium nationum et temporum docendo, 

regendo, sanctificando ad servitium divinum secundum doc¬ 
trinam Christi et ad salutem supernaturalem adducat, omni- 
busque mediis ac iuribus ad id necessariis praedita est. Atqui 
talis societas in rebus religionem et mores spectantibus a Statu 
plane independens est. Nam alioquin a) non esset societas 
perfecta seu independens respectu finis sui, si in his rebus a 
Statu potestatem acciperet vel iure impediri posset, b) Neque 
universalis et perennis esset, si guberniis variarum natio¬ 
num, etiam infidelium, subiceretur; non enim una esset uni¬ 
tate sociali, fide et ritibus, qualem Christus eam instituit, sed 
tot Ecclesiae nationales essent, quot regna, c) Etiam sapien¬ 
tiae divinae repugnat admittere, Deum Ecclesiam societati 
fine et natura inferiori subiecisse. Ergo Ecclesia in rebus reli¬ 
gionem et mores spectantibus a Statu plane independens est. 

2. Etiam admodum congruum est, ut exstet potestas a 411 
Statu independens, quae veritates ideales bonaque aeterna 
omnibus communia infallibiliter et suprema potestate de¬ 
fendat non tantum contra passiones singulorum, sed etiam 
contra studia realistica et tyrannidem Statuum quaeque 

ita dignitatem religionis contra abusum et conscientiam in¬ 
dividui contra oppressionem politicam defendat. Cui con¬ 
cordat historia docens, fere apud omnes gentes inveniri 
potestatem sacerdotalem a civili distinctam, cui cura reli¬ 
gionis commissa sit; immo non raro etiam in rebus ci¬ 
vilibus administrandis magistratus supremi consilia sacer¬ 
dotum, tamquam interpretum deorum, secuti sunt. 

3. Idem modo agendi Christi probatur, qui missione sua contra 415 

mandata publica functus est et discipulis persecutiones principum prae- 
dixit, pariter modo agendi Apostolorum et ipsius Ecclesiae, quae semper 
independentiam suam contra imperia politica defendit et graves prop- 
terea persecutiones sustinuit. v 

In statu naturae purae possent cives, sicut alias societates privatas, 416 
ita etiam religiosas fundare sive potestates religiosas agnoscere, quae 
curam religionis gererent; quae tamen tum infallibilitate tum potestate 
divinitus concessa oboedientiam imponendi carerent. Ideo Status ab iis 
non penderet, sed vicissim ipsae a Statu penderent, non quidem directe, 
quia religio privata, cuius curam proxime agerent, non directe Statui 
subest, sed eatenus, quatenus Status e. g. manifestos errores religiosos 
et morales proscribere deberet. Id enim prosperitas publica exigeret, 
alia autem potestas non esset, cui id divinitus reservaretur. Status etiam 

modis positivis religionem publicani iuvare et moderari posset, v. g. defi¬ 
niendo festa cultumque publicum. 

417 4. j Ecclesia eandem doctrinam proponit. E. g. Pius IX, Quanta cura, 
Syll. prop. 19 41 ss.; Leo XIII, Immortale; Cone. Vat., De Ecclesia Chr.; 
Codex iuris can. multis in locis. 

418 Itaque Ecclesia independens est in docendo, in ad¬ 
ministrandis sacramentis cultuque divino, in legibus feren¬ 
dis iisque cum fidelibus communicandis, in episcopis paro¬ 
chisque eligendis, nominandis, inspiciendis, in clericis in¬ 
stituendis, in poenis decernendis, quarum effectus a Statu 
agnoscendus est, in fundandis et fovendis ordinibus reli¬ 
giosis, quorum membris ius est, ut sub directione Ecclesiae 
consilia evangelica sequantur. Pariter ius habet libere ac¬ 
quirendi et administrandi res materiales, sine quibus nulla 
societas exsistere potest. Neque ulla potestas impedire 
potest communicationem pastorum cum fidelibus, nullum 
requiritur „placitum regium" sive „exsequatur“ gubernii 
civilis, ut actus ecclesiastici valorem obtineant, neque Sta¬ 
tus „appellationem tamquam ab abusu" contra potestatem 
ecclesiasticam accipere et sic de iudicibus ecclesiasticis iudi- 
care potest; neque alia iura, quae Status moderni vi „iuris 
maiestatici in res ecclesiasticas" sibi tribuunt, iis vere com¬ 
petunt. Leges autem civiles, quaecumque de rebus spiri¬ 
tualibus sine consensu Ecclesiae eduntur vel iura Eccle¬ 
siae infringunt, invalidae sunt, quia competentia carent vel 
etiam directe ius divinitus concessum laedunt. 

419 Demonst. 2. p. Dependentia alicuius societatis sive po¬ 
testatis ab alia directa vel indirecta esse potest. Directa 
habetur, si una alteri ratione finis proprii subest, qui scilicet 
idem etiam ab altera directe intenditur; sic provincia pendet 
a- Statu. Indirecta dependentia adest, si una alteri subest 
ratione altioris finis ab hac posteriore intenti, seu si ipsa 
et superior societas ad eandem rem sub diversa ratione 
referuntur, ut igitur ius superioris praevaleat; sic potestas 
patrisfamilias subest Statui. Quando dependentia indirecta 
adest, societas superior dicitur habere potestatem indirectam 
in rem, scilicet non ratione finis proprii rei, sed ratione finis 
altioris. Directa potestas est potestas in rem ratione finis 

proprii, e. g. potestas Status in res civiles sub respectu 
prosperitatis civilis. 

A) Status in rebus civilibus ab Ecclesia directe non pendet. 420 
Quod ita ostenditur. 

1. Solus Status, non autem Ecclesia potestatem direc¬ 
tam habet in res civiles, i. e. potestatem eas regendi in 
proprium earum finem, prosperitatem temporalem. Ergo 
Status in his rebus ab Ecclesia directe non pendet. 

Demonst. ant. Christus non est censendus Ecclesiae 
potestatem dedisse, quae extra eius finem sita est et ex 
sua. natura ad Statum pertinet. Atqui potestas directe re¬ 
gendi res civiles, e. g. determinandi tributa, leges agrarias 
condendi, extra finem supernaturalem Ecclesiae sita est et 
ex sua natura ad Statum spectat. (Etiam nocivum esset 
talis potestatis exercitium in Ecclesia, quia in nationibus 
infinitas excitaret suspiciones, offensiones, abalienationes 
et praesides Ecclesiae nimis studiis saecularibus occuparet 
et inquinaret.) 

Itaque Ecclesia et Status sunt duae societates non 
tantum distinctae, sed etiam in suo quaeque ordine inde- 
pendentes et supremae, societates perfectae. 

2. Eadem est doctrina Ecclesiae et theologorum. Medio aevo qui- 421 
dem aliqui fuerunt, qui, exaggeratam sequentes interpretationem ver¬ 
borum „ quaecumque ligaveris", Ecclesiae etiam directam potestatem 

in temporalia tribuerent. Sed hoc „ systema potestatis directae Ecclesiae 
post Cone. Tridentinum nonnisi paucissimos nactum est patronos nostra- 
que aetate penitus derelictum et obsoletum dici debet, ita ut vix iam 
ab ullo viro docto serio defendatur." 1 ) S. Thomas vero haec scribit: 

,Potestas spiritualis et saecularis utraque deducitur a potestate divina, 
et ideo in tantum saecularis potestas est sub spirituali, in quantum est 
a Deo supposita, scilicet in his, quae ad salutem animae pertinent. Et 
ideo in his magis est oboediendum potestati spirituali quam saeculari. 

In his autem, quae ad bonum civile pertinent, est magis oboediendum 
potestati saeculari quam spirituali, secundum illud Matth. 22: Reddite, 
quae sunt Caesaris, Caesari etc." 2 sent. d. 44 q. 2 a. 4 ad 4; cf. 2, 2 
q.60 a. 6 ad 3. Leo XIII haec docet: „Deus humani generis procu¬ 
rationem inter duas potestates partitus est, scilicet ecclesiasticam et 
civilem, alteram quidem divinis, alteram humanis rebus praepositam. 
Utraque est in suo genere maxima: habet utraque certos, quibus con¬ 
tineatur, terminos eosque sua cuiusque natura causaque proxima defini- 

*) Wemz, Ius Decret. 1“ 18. 

tos. Unde aliquis velut orbis circumscribitur, in quo sua cuiusque actio 
iure proprio versetur/ 1 ) „Quae in genere rerum civilium versantur, 
ea in potestate supremoque imperio eorum [principum] esse agnoscit 
et declarat [Ecclesia]/ 2 ) .Ecclesia et civitas suum habet utraque prin¬ 
cipatum proptereaque in gerendis rebus suis neutra paret alteri/ 8 ) 
Eadem repetit Pius XI in .Divini illius magistri 2 1929. Gf. verba Inno- 
centii III n. 408. 

422 B) Status in rebus civilibus ab Ecclesia interdum in¬ 
directe pendet. 

1. Fieri potest, ut res civiles religionem vel morali- 
tatem proxime attingant sive iis inseparabili nexu conser¬ 
tae sint et ut vicissim res spirituales mixtae sint cum 
rebus temporalibus. Huiusmodi res sunt leges civiles reli¬ 
gioni damnosae, instructio iuventutis in scholis, matrimo¬ 
nium cum effectibus temporalibus, dies festi, pia legata, 
res funebris, servitium militare sacerdotum, erectio paro¬ 
chiarum. Cum igitur religio et moralitas hominum bapti- 
zatorum potestati Ecclesiae subiectae sint, istae res simul 
ad utramque potestatem referuntur. Necessarium igitur est, 
in conflictu unam alteri praevalere. Atqui repugnat recto 
ordini, ut potestas, cuius finis est inferior, praevaleat alteri, 
cuius finis est altior. Ergo oportet, ut praevaleat pot¬ 
estas ecclesiastica. civili ideoque istae res civiles sub hoc 
respectu potestati ecclesiasticae subiciantur/) — Attamen 
haec potestas Ecclesiae indirecta tantum est, quia refertur 
ad res civiles non ut tales, sub respectu finis temporalis, 
sed propter finem sacrum. Ergo Status in rebus civilibus 
interdum ab Ecclesia indirecte pendet. 

423 Subordinatio indirecta Status tum negativa tum posi¬ 
tiva est. Negativa est, quatenus Status abstinere debet 
ab actibus Ecclesiae damnosis sive quos Ecclesia iudicat 
illicitos; manifestum enim est, finem inferiorem non posse 
impedire praestantiorem magisque necessarium. Positiva 

b Immortale. — 2 ) Diuturnum. — 3 ) Sapientiae Christianae. — 
*) Sed optandum est, ut tales res mixtae pacificis conventionibus sive 
.concordatis 2 componantur, in quibus Ecclesia semper maxima indul¬ 
gentia erga Statum utitur. ,In iis, quorum iudicium diversam licet 
ob causam ad sacram civilemque pertinet potestatem, vult Ecclesia 
exsistere inter utramque concordiam, cuius beneficio funestae utrique 
contentiones devitantur/ Leo XIII, Diuturnum. 

est, quatenus Status ad bonum Ecclesiae conferre tenetur, 
quando Ecclesia id exigit, v. g. coercendo perturbatores 
religionis. Ecclesia enim omnem potestatem ad finem suum 
necessariam accepit ideoque etiam hanc, ut principibus 
Christianis, membris sibi subiectis, necessaria ad finem suum 
praecipere valeat. Sed semper Ecclesiae est iudicare, quo¬ 
modo hoc praesidium suppeditandum sit, quia ipsa de fine 
suo obtinendo iudicat. 

Itaque potestas indirecta Ecclesiae in temporalia non 
est tantum potestas directiva seu potestas consulendi et 
monendi (Fenelon, Gosselin), sed potestas iurisdictionis, 
quae leges damnosas irritare et regentes Christianos ad 
oboedientiam obligare valet. 

Ergo relatio inter civilem et ecclesiasticam potestatem 
minus recte simpliciter coordinatio dicitur; simplex enim 
coordinatio est tantum inter societates perfectas aequalem 
finem habentes. 

2. Idem docent Ecclesia et theologi. Doctrina de potestate indirecta 424 
in temporalia ante et post reformationem communiter a theologis et 
canonistis catholicis, si pauci excipiantur, certa habita est. .Est con¬ 
clusio haec certa 2 , inquit Suarez, „et communis apud catholicos. 21 ) .Id 
docuerunt , testatur Hergenrother, .theologi diversarum nationum, ordi¬ 
num et condicionum toto saec. 16. et 17., idemque docuerunt saec. 18/ 2 ) 

De S. Thoma vide n. 421. Leo XIII haec docet: .Quidquid est in 
rebus humanis quoquo modo sacrum, quidquid ad salutem animarum 
cultumque Dei pertinet, sive illud tale sit natura sua sive rursus tale 
intellegatur propter causam, ad quam refertur, id est omne in pote¬ 
state arbitrioque Ecclesiae; cetera vero, quae civile et politicum genus 
complectitur, rectum est civili auctoritati esse subieeta. 23 ) Idem docet 
Pius IX, Syll. prop. 24. 

Demonst. 3. p. 1 . Status et Ecclesia habent eosdem 425 
subditos et in iis fines arcte inter se copulatos invicernque 
influentes prosequuntur, Status prosperitatem temporalem, 
quae vehementer salutem animae afficit eique subordinanda 
est, Ecclesia religionem et mores, qui magnam vim in 
prosperitatem exercent. Atqui tales societates sive potestates 

b De leg. IV 9 n. 2. Cf. defens. fidei III 22 n. 2. — 2 ) „So lehrten 
die Theologen der verschiedensten Nationen, Orden und Stellungen im 
ganzen 16. und 17. Jahrhundert, so lehrte man auch im 18/ Kathol 
Kirehe und christl. Staat (1872) 434. — 3 ) Immortale Dei. 

debent, ut fines suos recte assequantur, mutua concordia 
et protectione inter se cooperari, Ecclesia, quatenus omnes 
cives oboedientiam, iustitiam, caritatem, parsimoniam, pau¬ 
peres patientiam, divites misericordiam, maritos matrimonii 
reverentiam docet, principes in officio suo continet, Status 
autem, quatenus studia Ecclesiae adiuvat, eius ordinationes, 
personas, iura, bona, quantum potest, tuetur, laesiones pu¬ 
niendo, rebelles coercendo. Ergo Status amica concordia 
et protectione Ecclesiae cooperari debet. 

426 2. Status ex natura sua veram religionem tueri ac promovere 
debet (Th, 21), proinde, quia sola Ecclesia veram religionem habet, 
Ecclesiam. — Praeterea Status iure divino positivo obligatur, ut sit 
membrum Ecclesiae. Tamquam membrum Ecclesiae autem certe obliga¬ 
tur ad amicam concordiam et protectionem idque maxime, quaudo 
Ecclesia hanc protectionem invocat utens potestate sua indirecta in tem¬ 
poralia; tunc igitur Status simul oboedientia erga Ecclesiam obligatur. 

427 Obiectiones. 1. Statni iure naturali commissa est cura prosperi¬ 
tatis publicae. ..Atqui prosperitas comprehendit etiam religionem. Ergo 
eius cura Statui, non Ecclesiae commissa est. —- Besp. D. mai. cura 
prosperitatis dependens vel independens C. independens Sd. quoad res 
religionem non spectantes G. quoad religionem Sd. in ordine supernatu- 
rali, in quo altiori potestati^ commissum est haec ordinare N. in naturali 
(quoad religionem publicam)' C. 

2. Ergo iura Status per Ecclesiae institutionem minuta sunt eius- 
que condicio peior facta est. — Besp. ad 1) D. iura Status minuta 
sunt quoad alia praeter religionem N. quoad religionem Sd. quoad 
privatam (quae numquam Statui subest) N. quoad publicam Sd. quoad 
potestatem eam ordinandi et definiendi G. quoad potestatem tuendi et 
promovendi N. haec potius amplificata est, quia nunc etiam ad iura 
Ecclesiae tuenda extenditur. — Ad 2) condicio Status peior facta est 
D. simpliciter N. (condicio Status Christiani melior facta est); secundum 
quid, quatenus potestas eius minuta est Sd. sicut modo dictum est. 

3. Si Ecclesia independens est a Statu, habetur „Status in Statu". 
— Besp. D. Ecclesia est in Statu tamquam societas eiusdem finis et 
potestatis, ut directa oppositio oriatur N. tamquam societas finis altioris 
G. ceterum potius Status in Ecclesia universali est. 

4. Status' ius habet impediendi, ne ex Ecclesia detrimentum patia¬ 
tur. Atqui id exigit „placitum regium", „ius cavendi" et similia. — 
Besp. D. mai. mediis competentibus, ut monitis, postulationibus C. incom- 
petentibus, ut exercendo iurisdictionem in Ecclesiam Dei N. 

428 5. Ecclesia est societas spiritualis. Atqui societati spirituali non 
competit potestas in temporalia. — Besp. D. mai. ratione finis G. ratione 
personarum et mediorum N. Gd. min. si est spiritualis ratione finis, 
personarum et mediorum Tr. secus Sd. non directa G. non indirecta N. 

6. Ecclesia non habet vim coactivam. Atqui ad societatem per¬ 
fectam requiritur vis coactiva. — Besp. D. mai. non habet vim cogendi 

per media spiritualia, e. g. per excommunicationem N. non per physica 
Sd. non habet ius ad coactionem physicam exercendam vel per se vel 
per brachium saeculare, quod postulare potest N. saepe non habet 
actualem potestatem (si scilicet brachium saeculare denegatur) C. sed 
haec non requiritur ad exsistentiam iuris; ceterum etiam potestas 
actualis coactiva Status a libertate politiae seu militum pendet. 

7. Ad societatem perfectam requiritur, ut habeat territorium. Atqui 
Ecclesia non habet territorium. — Besp. D. mai. territorium, in quo 
veram iurisdictionem exercere possit C. in quod imperium civile habeat Sd. 
id requiritur ad societatem generatim N. ad civilem Tr. 

8. Potestas Ecclesiae exposita non congruit aetati nostrae neque 
exsecutioni mandari potest. —■ Besp. ad 1) D. non congruit cum opinioni¬ 
bus multorum C. non cum ordine obiectivo etiam aetate hac debito N. 

— Ad 2) exsecutioni mandari non potest semper et perfecte C. non 
aliquando vel aliquatenus N. 

9. Subordinatio exposita Status sub Ecclesia, qualis medio aevo 429 
vigebat, res fuit tantum relativa et historica, in iure illius aetatis fun¬ 
data. Nam tunc sponte Pontifex caput universalis cuiusdam reipublicae 
Christianae agnoscebatur, cuius singuli Status membra erant. Atqui res 
tantum relativa et historica non est dicenda perpetua et in se necessaria; 

— Besp. D. mai. fuit relativa quoad essentialia, speciatim quoad pote¬ 
statem indirectam in temporalia N. quoad aliqua accidentalia C. cf. n.408. 

Ad rat. D. fuit ethnarchia christiana, i. e. unio Statuum Christianorum 
ratione eiusdem fidei, et eius caput in spiritualibus agnoscebatur Pontifex 
G. fuit unus Status, cuius caput in temporalibus agnoscebatur Pontifex N. 

10. Ecclesia aevo medio simpliciter dominationem in Statum sibi 
asseruit, e. g. in bulla Unam Sanctam Bonifacii VIII (1302), quae adhuc 
valorem iuridicum habet. — Besp. D. ista bulla docet directam sublec¬ 
tionem potestatis civilis N. indirectam, negativam et positivam, sine 
qua non esset unitas, sed conflictus potestatum C. Bonifacius VIII in 
consistorio hac de re habito idem expressit dicens, falso sibi esse impo¬ 
situm, „quod nos mandaveramus regi [Philippo IV Pulchro], quod reco¬ 
gnosceret regnum a nobis. Quadraginta anni sunt, quod nos sumus 
experti in iure, et scimus, quod duae sunt potestates ordinatae a Deo; 
quis ergo debet credere vel potest, quod tanta fatuitas, tanta insipientia 
sit vel fuerit in capite nostro? Dicimus, quod in nullo volumus usur¬ 
pare iurisdictionem regis . . Non potest negare rex seu quicumque alter 
fidelis, quin sit nobis subiectus ratione peccati." 1 ) 


§ 2. De relationibus ad religionem parum rectis 

Th. 23. Status libertatem cultus non quidem semper et per se (l.p.), attamen 
in certis adiunctis concedere potest, quae nunc fere ubique adsunt (2.p). 

Declar. Libertas cultus in eo consistit, quod Status non 430 
tantum uni verae, sed etiam aliis vel omnibus religionibus 

l ) Denzinper, Enchiridion u.468; Hefele, Konziliengesehiclite VI 3 §689. 

ius publici exercitii et membris earum iura politica et ci¬ 
vilia concedit. Vocatur etiam tolerantia politica sive civilis, 
bene distinguenda a tolerantia religiosa sive dogmatica, 
quae omnes religiones in se spectatas aeque bonas habet, 
proinde a damnabili indifferentismo non differt. Libertas 
cultus nonnumqum etiam libertas religionis vocatur. 1 ) 

Asserimus igitur, libertatem cultus per se, i. e. si tan¬ 
tum inspiciatur natura Status et religionis verae, appro¬ 
bandam non esse, sed debitam utriusque relationem postu¬ 
lare, ut denegetur (quamdiu possibile est); ergo eam non 
esse ius innatum hominis, quod saepe asseritur. Attamen 
affirmamus, per accidens concedi posse propter specialia 
adiuncta, in quibus maiora mala orirentur. Porro loquimur 
solum de libertate seu tolerantia ex parte Status concessa; 
manifestum enim est, personas privatas nullo iure liberta¬ 
tem externam aliorum profitendi religionem restringere posse 
eosque invicem amore prosequi debere. 

Demonst. 1. p. 1. Status per se officium habet a) pro¬ 
hibendi ordinem publicum legi divinae contrarium. Atqui 
professio publica falsarum religionum legi divinae contraria 
est. Ergo Status per se eam prohibere, proinde libertatem 
cultus negare debet. — b) Status per se officium habet 
tuendi Ecclesiam, utpote religionem veram, et iura eius. 
Atqui Ecclesia ex missione divina ius habet postulandi, ut 
sola nationes religionem doceat, non impedita libero alia¬ 
rum religionum exercitio. Ergo Status per se hoc ius tueri, 
proinde libertatem cultus negare debet. — c) Status per 
se officium habet, ut bona civium et sui ipsius tueatur. 
Atqui unitas religionis est magnum bonum civium, qui 
sic in vera religione confirmantur, et est magnum bonum 
Status catholici, cuius catholica fundamenta pacisque secu¬ 
ritas hac ratione custodiuntur. Ergo Status (catholicus) 

1 ) Sed libertas religionis saepe latius accipitur ad designandam 
libertatem, ut quis religionem, quam veram habet, sequi possit tum 
adhaesione interna tum professione externa privata et publica. Tantum 
haec postrema libertas publicae professionis libertas cultus est. Religio 
privata externa, quamdiu in vitam publicam non redundat, ad Statum 
non spectat, multo minus interna. Cf. infra art. 6. 

per se unitatem religionis tueri, proinde libertatem cultus 
negare debet. 

2. Consentit doctrina Ecclesiae. Pius IX damnat in eneycl. Quanta 432 
cura ,opinionem exitialem, a rec. mem. Gregorio XVI deliramentum 
appellatam, nimirum libertatem conscientiae et cultuum esse proprium 
cuiusvis hominis ius, quod lege proclamari et asseri debet, in omni 
recte constituta societate”; item in syll. prop. 77-9. 

Demonst. 2. p. Libertas cultus in certis adiunctis con- 433 
cedi potest, si in se moraliter mala non est et certis tem¬ 
poribus ex negata libertate maiora mala sive maiorum bo¬ 
norum iactura sequi possunt. Atqui utrumque locum habet. 
Nam a) libertas cultus tunc tantum in se mala esset, si 
necessario approbationem aut directam promotionem cultus 
falsi contineret. Iam vero, si Status falsos cultus ex sua 
parte permittit et ius civium, ne ab aliis civibus in usu 
libertatis impediantur, tuetur, non iam propterea approbat 
neque directe promovet cultus falsos, b) Potest accidere 
et nunc fere ubique accidit, ut iam adsint alii cultus, qui 
sine pacis turbatione supprimi nequeunt, vel ut Statui et 
religioni catholicae damna et infestationes timendae essent, 
si hoc tempore, quo maxima adest communicationis inter- 
nationalis et immigrationis consuetudo, constanter advenis 
non catholicis tolerantia civilis negaretur. Ergo Status in 
certis adiunctis, quae nunc fere ubique sunt, libertatem 
cultus concedere potest. 

Proinde nihil obstat, quominus in talibus adiunctis liber¬ 
tas cultus suffragio legifero constituatur vel etiam, si forte 
alicubi unicum medium sit, quo etiam Ecclesiae libertas 
obtineatur, omnibus modis intendatur. Manifestum est, hanc 
cultus libertatem, si concessa fuerit, etiam servandam esse. 

„In regimine humano” inquit S. Thomas, „illi, qui praesunt, recte 
aliqua mala tolerant, ne aliqua bona impediantur vel etiam ne aliqua 
mala peiora incurrantur . . Sic ergo, quamvis infideles in suis ritibus 
peccent, tolerari possunt vel propter aliquod bonum, quod ex iis pro¬ 
venit, vel propter aliquod malum, quod vitatur." 1 ) Idem Leo XIII 
docet: „Revera, si divini cultus varia genera eodem iure esse, quo 
veram religionem, Ecclesia iudicat non licere, non ideo tamen eos damnat 
rerum publicarum moderatores, qui, magni alicuius aut adipiscendi boni 


*) 2, 2 q. 10 a. 11. 

aut prohibendi mali causa, moribus atque usu patienter ferunt, ut ea 
habeant singula in civitate locum.' 1 ) 

434 De gradibus libertatis cultus. 1. Libertas cultus solum 
in tantum concedenda est, in quantum necessaria est. Si 
igitur sufficit, ut confessionibus Christianis concedatur, non 
etiam tolerandae sunt religiones non Christianae vel immo 
inhonestae et periculosae. Neque concedenda propterea 
iam est libertas, ut quaelibet opiniones religioni contrariae 
publicari possint. Nihilominus etiam haec illimitata libertas 
docendi et scribendi, si propter tristem defectionem a reli¬ 
gione legibus iam opprimi nequit et fortasse unicum medium 
est, ut etiam libertas veritatis Christianae proponendae 
obtineatur, intendi potest. 

2. Itaque libertas cultus diversos gradus admittit. Pot¬ 
est respicere aliquam vel omnes religiones. Potest esse 
plena vel limitata. Potest concedi facultas religionis publice 
celebrandae ita, ut non simul societati religiosae iura cor¬ 
porationis tribuantur, quibus tamquam societas agnoscitur 
ac proprietatem acquirere et in iudicio apparere permittitur, 
vel ut non simul subsidia publica accipiat. Possunt cives 
alicuius religionis omnibus iuribus publicis frui vel ab ali¬ 
quibus muneribus excludi. Potest etiam una religio prae 
aliis privilegiis donari. Paritas cultus adest, si receptis reli¬ 
gionibus (saltem christianis) pari modo haec iura conce¬ 
duntur: ius cultus publici celebrandi, ius sua negotia libere 
ordinandi, eadem „corporationis iura“, eadem subsidia 
publica, omnibus civibus eadem iura civilia et politica. 

435 Obiectiones. 1. Ad professionem religionis nulla adhibenda est 
coactio. Ergo plena libertas concedenda est. — Besp. D. ant. non a 
privatis G. non a societate Sd. non ab Ecclesia, quatenus non possit 
poenam irrogare iis, qui scientes fidem detrectant N. non a Statu Sd. 
non quoad internam adhaesionem et privatam professionem externam 
C. non quoad professionem publicam N. vel Sd. non ad veram profes¬ 
sionem extorquendam 2 ) C. non ad falsam prohibendam, quamdiu fieri 
potest N. 


) Immortale. — 2 ) .Illud magnopere cavere Ecclesia solet, ut ad 
amplexandam fidem catholicam nemo invitus cogatur, quia, quod sapien¬ 
ter Augustinus monet, credere non potest nisi volens.' Leo XIII 
Immortale Dei. S. Thomas 2, 2 q. 10 a. 8. ' 



2. Potestas civilis de doctrinis et religionibus iudicare nequit. 
Ergo libertatem concedere debet. — Besp. D. ant. non de doctrinis 
religioni naturali evidenter oppositis N. non de doctrinis' fidei revelatae 
Sd. non (si catholica est) eatenus, quatenus scit, Ecclesiam catholicam 
esse veram, eiusque iudicimn sequitur N. non per proprium iudicium Tr. 

3. A pari etiam Status non Christianus posset denegare libertatem 
christianis et haereticus catholicis. — Besp. D. eodem iure obiectivo 
N. subiectivo, si suam religionem firma persuasione veram iudicat 
(quae persuasio numquam est talis, qualem catholici de sua religione 
habent) Sd. si ista religio omnibus libertatem opinandi permittit ut 
protestantica N. alioquin G. 


Th. 24. Separatio Status ab Ecclesia in se reprobanda est (1. p.), licet, si 
sincere instituatur, condicionem Ecclesiae non (aciat intolerabilem (Z. p.). 

Declar. 1. Separatio Status ab Ecclesia in eo consistit, 436 
quod Status Ecclesiam seu quamvis confessionem religiosam 
rem mere privatam civium habet et a vita publica ut tali 
seiungit. Itaque in separatione Status confessiones religiosas 
non iam ut corporationes iuris publici tractat seu earum 
iurisdictionem agnoscit, proinde neque earum ordinationes 
sua civili auctoritate et coactione confirmat, e. g. obligando 
cives ad instructionem religiosam confessionis suae accipi¬ 
endam; privilegia publica, velut exemptionem sacerdotum 
ab officio militari, non agnoscit; ministerium Ecclesiae in 
scholis publicis, in cura militum omittit; neque subsidia 
publica dat. Sed secundum ius omnibus civibus commune 
libertatem tribuit, ut religiones in modum societatum pri¬ 
vatarum se constituant, quae deinde legibus de societati¬ 
bus privatis statutis subiacent, sed etiam iuribus earum 
fruuntur; in res igitur internas, doctrinam, cultum, regimen 
se non immiscet, nisi legibus civilibus adversantur, etiam 
iura personarum et bonorum Ecclesiae tuetur sicut alia bona 
privata, attamen vindicat sibi ius in res omnes, mix tas etiam 
et religiosas, propria auctoritate moderandas, in quantum 
vitam civilem attingunt, ut matrimonium, scholas, rem 
funebrem, dominia Ecclesiae. — Itaque separatio nondum 
adest, si tantum libertas cultus vel etiam paritas concedi¬ 
tur; Status enim nihilominus confessiones, Christianas sal¬ 
tem, iure corporationum publicarum variisque privilegiis 

instruere, ad scholas adsciscere, res matrimoniales secun¬ 
dum principia confessionibus propria disponere aliisque 
modis coniunctionem cum religione servare potest. 

Separatio nullibi perfecta est, cum utriusque potestatis 
contactus evitari nequeat. Alicubi, ut in U. St. A., perfec¬ 
tior, alibi minus perfecta est; modo sincere et cum reve¬ 
rentia religionis instituta est, modo et plerumque cum ve¬ 
xatione et oppressione iuncta est; "quatenus libertas con¬ 
tionandi coarctatur, ordines religiosi submoventur, admini¬ 
stratio bonorum Ecclesiae Statui subicitur bonaque in alios 
usus convertuntur. Sed in examinanda separatione a tali 
persecutione praescindimus. 

437 2. In multis Statibus modernis separatio vel iam in¬ 
ducta est vel intenditur et paratur. Aliqua huius ratio non¬ 
numquam varietas sectarum est, quibus omnibus non facile 
eadem iura publica tribui possunt. Sed praecipua ratio est 
generalis defectio a genuina religione: primum individualis- 
mus religiosus, qui religionem rem pure subiectivam veritate 
demonstrabili destitutam habet ideoque directionem exter¬ 
nam, praesertim regimen Ecclesiae, abhorret, deinde mul¬ 
torum indifferentismus et aversio a religione, qui omnem 
vitam humanam a religione seiungere, praesei-tim quod 
scholas et matrimonium attinet, et influxum Ecclesiae in¬ 
fringere conatur. 

Idea separationis primum proposita et aliquatenus exsecutioni 
mandata est saec. 17. in Anglia et America (Roger William in Rhode 
Island 1636 et W. Penn in Pennsylvania 1682). Postea varie nomine 
tolerantiae vel iurium humanorum vel religionis pure internae propo¬ 
sita et postulata est, ut a Locke, Toland, Condorcet, Kant, Schleier- 
macher, W. Humboldt, A. Vinet, B. Constant, A. Tocqueville, Lamar- 
tine, Laboulaye, I. Simon, Cavour (,Libera Ecclesia in libero Statu"). 
Etiam a nonnullis viris catholicis nomine libertatis Ecclesiae expetita est. 

438 Demonst. 1. p. 1 . Status gravissimo officio erga Deum tene¬ 
tur ad profitendam religionem eamque veram (n. 400). 
Absonum enim est opinari, homines quidem singulos ad 
veram religionem profitendam teneri, ad societatem civilem 
autem collectos religionem spernere posse. Atqui hoc of¬ 
ficium transgreditur Status, qui ab Ecclesia se separat. 
Nam vera religio tantum in Ecclesia est, cui omnes ho- 

mines, privatim et civiliter viventes, fidem et oboedientiam 
debent. Ergo separatio Status ab Ecclesia graviter repro¬ 
banda est. — (Quodsi moderna gubernia sive collegia legi¬ 
fera religionem catholicam unicam veram non habent, 
saltem fortasse concedent, religionem Christianam sive prin¬ 
cipia fundamentalia confessionibus Christianis communia 
veram religionem [partialiter] continere, quam omnes fere 
cives per saecula confessi sunt. Iam vero hanc Status a 
confessionibus Christianis se separans abicit.) 

Etiam ita argumentari licet: Nefas est, Statum omnem 
religionem abicere, indifferentem et atheum esse. Atqui 
separatione, perfecta saltem, omnem religionem abicit. Ergo. 

2. Status gravi officio obligatur ad bona maxima civium 439 
et suum proprium fundamentum tuenda. Atqui hoc officium 
transgreditur, si ab Ecclesia se separat. Ergo. 

Demonst. min. a) Vera religio maximum bonum civium 
est, in grave autem periculum inducitur, si Ecclesia e scholis, 
matrimonio totaque vita publica arcetur et tamquam res 
nullius momenti sive instar societatis privatae commer¬ 
cialis vel scientificae tractatur. — b) Vera religio etiam 
praecipuum fundamentum Status est. — (Quodsi religio 
catholica vera non habetur, saltem facilius concedetur, 
fidem christianam praestantissimum bonum civium et fun¬ 
damentum Statuum Christianorum esse, quippe cui pars 
maxima civium adhaeret seu saltem valedicere non vult, 
quae adhuc culturam moresque regit, qua remota materia- 
lismus et atheismus sequuntur, qui nationes miseras faciunt.) 

Aliter. Lex sapientiae in regendis populis postulat, ut 
continuitas historica servetur, ut nempe institutiones princi¬ 
pales vitam civilem pervadentes, per saecula probatae, 
moribus' firmatae, conserventur neve festina mutatione ab- 
ieiantur. Atqui contra hanc legem graviter offendit sepa¬ 
ratio ab Ecclesia, quacum Status cooperatione saeculari 
culturam produxit. 

3. Separatio ad conflictus ducit. Et quidem a) cum Ecclesia. Nam 440 

, Vai ' a e " lus ' ura laeduntur, non solum illud ius principale, 
qu a naPet, ut vera agnoscatur et protegatur, sed etiam iura particu- 
Donat, Ethica spec. jy 

laria, ut sola de matrimonio leges ferat, ut inspectionem religiosam 
scholarum exerceat, ut subsidia accipiat in illis regnis, quae pro bonis 
saecnlarisatione ereptis ad eiusmodi subsidia danda se obstrinxerunt. 
Concertationes oriri possunt de sacerdotibus ad arma vocandis, de 
diebus festis aliisque. Iam vero Status et Ecclesia amice cooperari 
debent. — b) Conflictus conscientiae provocantur, e. g. si cives coguntur 
scholas religione privatas et atheas non solum sustentare, sed etiam 
frequentare. e, 

441 4. Ecclesia semper separationem reiecit, velut Gregorius XVI 1832 
contra Lamennais, Pius IX saepe, praesertim in syll. prop. 55, Leo XIII, 
Immortale Dei; similiter Pius X reiecit separationem in Gallia (Vehe¬ 
menter Nos, 11. Feb. 1906, et Gravissimo officio 10. Aug. 1906) et in 
Lusitania (Iam modo, 21. Maii 1911). 

442 Demonst. 2. p. Licet separatio Deo iniuriam, Statui autem 
et Ecclesiae grave damnum infligat, tamen Ecclesia, qui 
est eius vigor internus, etiam in talibus adiunctis non solum 
subsistere, sed etiam activitatem suam, etsi non perfecte, 
sufficienter tamen vel etiam laete explicare potest. Videlicet 
si separatio sincere instituitur, i. e. si Ecclesiae eiusque 
ministris ac fidelibus illa iura communia conceduntur, quae 
per se omnibus civibus et societatibus privatis dantur, ut 
igitur functiones suas exercere et res suas administrare 
possit excepta aliqua subiectione sub „iure maiestatico 
Status”, non autem separatio in oppressionem convertitur. 

In tali igitur condicione Ecclesia res pure spirituales libere 
administrare, regimen internum et activitatem suam suffi¬ 
cienti libertate exercere, bona acquirere, per consociationes 
privatas prudenter institutas res suas publice persequi 
potest; res autem mixtas, ad utramque potestatem spec¬ 
tantes, velut scholas et matrimonium, utraque potestas 
seorsum in suo quaeque foro agit, sane non sine aliquo 
Ecclesiae damno. Ex his autem sequitur, separationem, si 
sincere instituatur, condicionem Ecclesiae non facere in¬ 
tolerabilem. 

Ecclesia separatione etiam a molesta inspectione et 
moderatione liberatur, quam Status (propterea, quod Ec¬ 
clesiae iura publica et tutelam concedat) sibi vindicat in 
administranda eius bona temporalia, in educandum clerum, 
nominandos ministros sacros, et liberatur a privilegiis, 
quae Statui concordato aliisque modis concessit. Certe j 


separatio sincere instituta optabilior est, quam si Status 
Ecclesiam continuo impedit vel etiam persequitur. 

Confirmatur eo, quod Ecclesia in nonnullis regnis, e. g. in U. St. A. 443 
vel in Belgio, in quibus separatio sincere instituta est, sat magna liber¬ 
tate fruitur laeteque vivit. Etiam Pius X haec scribit: „Quod si quae¬ 
piam civitas ita ab se segregaverit Ecclesiam, ut plenam ei communis 
libertatis copiam fecerit liberumque in propria bona arbitrium reli¬ 
querit, non uno quidem nomine iniuste se gessit, sed tamen in con¬ 
dicione Ecclesiam collocasse dicenda et non omnino intolerabili.” 1 ) 

Attamen rarissime sincere ac sine fraude separatio fit. 

Obiectiones. 1. Finis Status est prosperitas huius vitae, finis reli- 444 
gionis autem felicitas caelestis. Ergo religio non spectat ad Statum. — 
Resp. D. ant. 1. p. ita, ut beatitudo aeterna non sit finis proximus Status 
0. ut non sit remotus, cui prosperitas subordinanda sit N. (Prosperitas 
non est pure materialis, sed religione ac honestate informanda est.) 

2. Prosperitas sine religione obtineri potest. Ergo religio non 
spectat ad Statum. — Resp. 1) Tr. ant. N. cons. Praecipua ratio, cur 
Status religionem colere debeat, non est utilitas ad prosperitatem, sed 
officium erga creatorem. 2) D. ant. prosperitas adaequata, spectatis 
bonis materialibus et spiritualibus N. inadaequata, spectatis materia¬ 
libus solis Sd. aliqua et ahquamdiu obtineri potest Tr. perfecta stabi¬ 
liter N. id quod revolutiones docent. 

3. „ Libera Ecclesia in libero Statu” optanda est. Atqui haec obti¬ 
netur per separationem. — Resp. D. mai. si Ecclesia habet libertatem 
sibi debitam G. si non quidem debitam, attamen tolerabilem Sd. sim¬ 
pliciter optabilis est N. secundum quid et relative prae statu peiore G 

§ 3. De relatione ad honestatem 

Th. 25. Ad munus auctoritatis civilis non quidem honestas privata (l.p.), 
attamen publica directe spectat, quam scilicet tueri et promovere 
debet (2.p.). 

Demonst. 1. p. Honestas privata est honestas singulorum, 445 
quatenus non redundat in vitam publicam sive non afficit 
bonum commune. Atqui talis directe non spectat ad munus 
auctoritatis civilis, cuius finis directe bonum commune, non 
privatum est. Ergo. 

Proinde ad potestatem publicam non pertinet praeci¬ 
pere, quantum quis orare, quas eleemosynas dare, quomodo 
liberos ad virtutem educare debeat. Sed potestas civilis 
indirecte etiam ad honestatem privatam refertur, quatenus 
honestatem publicam curat, quae in privatam influit. 

fi Gravissimo officio 1906. 

17* 

446 Demonst. 2. p. Honestas publica est ille socialis status 
moraiitatis, quo civium honestas non laeditur, sed potius 
iuvatur. Atqui talis status directe ad munus auctoritatis 
civilis spectat, ut eum tueatur et promoveat. Nam est ali¬ 
qua et quidem praecipua prosperitatis publicae pars, sine 
qua nec Status ipse securus esse potest, quippe qui sine 
oboedientia, iustitia, fidelitate aliisque virtutibus civium 
stare nequit. Ergo. — Auctoritas igitur prohibere debet 
scelera publica, obscoenas repraesentationes scenicas sive 
„artis* opera, publicationes venales bonis moribus con¬ 
trarias ; debet curare, ut officiales publici bonum exemplum 
praebeant; debet sanctitatem matrimonii tueri, laborem 
nocturnum feminarum prohibere et alia huiusmodi curare. 

447 Nota. Munus igitur tuendi et promovendi honestatem 
auctoritati civili natura sua et semper convenit, quia in 
eius fine naturali prosperitatem procurandi includitur. Sed 
in hoc statu, in quo ad Ecclesiam spectat religionem et 
moralitatem moderari, hanc curam sub directione Ecclesiae 
exercere debet. Res morales tueri et promovere, sed non 
ordinare et definire debet. In ordine naturae autem eas 
ordinare quoque posset, damnando doctrinas evidenter in¬ 
honestas, determinando impedimenta matrimonii; nam pro¬ 
speritas publica id exigeret, alia autem potestas non esset, 
cui id reservaretur. Etiam nunc respectu subditorum non 
baptizatorum hanc potestatem habet (n. 160). 

Art. 4. De scholis 

448 Quod cultum et instructionem mentis attinet, quae 
eti am praecipua bona civium sunt, potissimum inquiren¬ 
dum est, quae sit relatio Status ad scholas. Scholis enim ad 
iuventutem formandam et aetatis futurae fata regenda grave 
momentum inest. Ideo nunc de scholis vehemens agitatur 
quaestio et certamen. Et quidem duplex quaestio movetur: 
a) una est paedagogico-didactica, quomodo internus schola¬ 
rum ordo atque mutua relatio scholarum diversarum insti¬ 
tuenda sint; b) altera gravior est philosophico-religiosa, quam 

solam modo tractamus, quis habeat ius in scholas, utrum 
solus Status, qui nunc regimen earum sibi attribuit, an vero 
etiam et magis familia et Ecclesia. 

Scholae sunt instituta ad communem, iuventuti praeser¬ 
tim, institutionem conferendam. In scholis confertur tum 
instructio in scientiis et artibus practicis (Unterricht, en- 
seignement) tum educatio moralis et religiosa (Erziehung, 
education), quae, quamdiu nondum finita est, ab instruc¬ 
tione separari nequit eoque magis colenda est, quo minor 
est aetas. Antiquitus quaedam uniformitas scholarum viguit, 
quam nunc magna varietas secuta est. Quae varietas ex 
se utilis est, ut diversis mentis vitaeque indigentiis satis¬ 
fiat, dummodo variae scholae inter se non dissociatae di¬ 
stent, sed conspirent. Haec conspiratio nunc non satis sem¬ 
per locum habet, sed non raro inter diversa scholarum genera 
separatio et aemulatio, in definiendis singularum indole 
fineque incertitudo et nimia experimentorum vicissitudo 
invenitur. Saepe enim recta cognitio naturae humanae et 
debita aestimatio finis vitae desiderantur. 

Spectato fine, quem modo prae oculis habemus, duo 449 
genera scholarum distinguenda sunt: a) Scholae inferiores, 
in quibus iuventus educationis indiga instituitur. In his 
praeter instructionem educatio diligenter attendenda est, 
scilicet informatio et exercitatio ad diligentiam, veracitatem, 
oboedientiam, castitatem, ad sui imperium et moderatum 
libertatis usum, praesertim vero ad cultum religionis, brevi 
ad pei fectionem Christianam. Ad has scholas pertinent im¬ 
primis scholae elementares (Volksschule, ecole primaire), 
in quibus pueris communes illae cognitiones et facultates 
conferuntur, quae vitae individuali et sociali omnium neces¬ 
sariae exsistimantur, in qua igitur educatio religiosa-moralis 
primum locum occupat, et scholae mediae (gymnasium, 
scholae reales, professionales) — b) Scholae superiores, e. g. 
universitates, in quibus educatio ferme, etsi non plene, ab¬ 
soluta est. 

Praeterea distingui solent scholae publicae et privatae. Scholae 
P licae ab auctoritate publica sive ecclesiastica sive civili erectae sunt 
e omnibus patent. Itaque etiam scholae ab Ecclesia (vel ordinibus 

religiosis auctoritate Ecclesiae) erectae scholae iuris publici dicendae 
sunt, quia Ecclesia non minus societas perfecta est quam Status. Scholae 
privatae a personis vel societatibus privatis erectae sunt; si ex appro¬ 
batione auctoritatis publicae similes effectus civiles vel canonicos pro¬ 
ducere possunt sicut, publicae, scholis publicis prope accedunt vel iis 
aequiparantur. 

450 Annotationes historicae. Antiquitus quidem apud Grae¬ 
cos, Romanos, etiam apud Persas et Sinenses scholae ex¬ 
stiterunt, sed non multae. Maiore demum numero esse 
coeperunt, ex quo Ecclesia cum libertate agere potuit. 
Teste enim historia Ecclesia mater scholarum elementarium 
dicenda est. Scholae primum a monasteriis erectae sunt, 
ad quarum exemplum postea etiam episcopi et parochi 
(„scholae parochiales”) et deinde magistratus civiles scholas 
instituerunt; quae omnes ab Ecclesia vel conditae vel direc¬ 
tae sunt. In iis praeter religionem artes legendi, scribendi, 
cantandi, computandi discebantur. Concilia saec. 8 . et 9., ut 
synodus Aquisgranensis a. 789 (cum Garolo M.) et Mogun- 
tina a. 813, solerter fundationem scholarum praeceperunt; 
simili lege generali Eugenius II a. 826 episcopis praescripsit, 
ut in suis sedibus scholas conderent; idem concilium Roma¬ 
num sub Gregorio VII a. 1079 et Concilium Later an. a. 1179 
iniunxerunt. 

Saec. 12. et 13. Moguntiae et in eius proxima vicinia 
saltem 7, Monasterii saltem 4 scholae reperiuntur; Erfurti 
mille discipuli scholas frequentabant. A. 1124 Guibertus 
Nogentinus testatur, in Gallia nullum oppidulum esse, quod 
schola careat. Parisiis a. 1378 41 praeceptores in scholis 
parochialibus pueros docebant. Colonia Agr. a. 1400 8 , Wra- 
tislavia 18 scholas parochiales, dioecesis Pragensis autem 
circa a. 1400 saltem 640 scholas possedit 1 ). Apud Germa¬ 
nos Transsylvaniae „iam saec. 14. nullus vicus sine ecclesia 
et sine schola fuit"*). Ergo verum non est, demum per 
reformationem scholas inductas et promotas esse. Verum 


») J. Janssen, Geschichte d. deutschen Volkes seit d. Ausgang d. 
Mittelalters 15 1 (1890) 26; Michael, Geschichte d. deutschen Volkes vom 
13. Jh. bis zum Ausgang d. Mittelalters II (1899) 370 402 417/9 \ Palaclcy, 
Geschichte von Bohmen III 1 p. 186. — ~) K. Th. Becker, Die Volks- 
schule der Siebenburger Sachsen (1894) 6. Apud Micbael 1. c. 430. 

tamen est, pericula religiosa reformatione excitata effecisse, 
ut catholici maiore studio scholas erigerent. 

Quod scholas medias attinet, postquam in occidente 451 
scholae veterum rhetorum exstinctae sunt, ex saec. 6 . et 7. 
in monasteriis O. S. B. et apud ecclesias eathedrales, ut in 
Anglia, scholae studiis humanioribus colendis erectae sunt. 
Etiam subsequentibus saeculis Ecclesia tales scholas fundavit 
earumque erectionem promovit. Postquam saec. 14. et 15. 
studia humaniora reflorescere coeperunt, et praesertim post 
reformationem scholae mediae per Patres S. I. et alios reli¬ 
giosos nova incrementa acceperunt. 

Novissimis saeculis ordinibus antiquis fere 100 con¬ 
gregationes virorum et feminarum accesserunt ad iuventu- 
tem instituendam; quae maximo cum fructu, plerumque 
multo maiore quam scholae publicae, iuventuti instituendae 
se dant. 

Quod denique universitates attinet, ex 44 universitatibus, 452 
quae usque ad a. 1400 formaliter per litteras fundatorias 
erectae sunt, 31 litteris Pontificiis conditae sunt. Universi¬ 
tates semper instituta ecclesiastica haberi et suprema 
R. Pontificis iurisdictione regi solebant. Etiam omnes fere 
universitates ab Ecclesia eximiis privilegiis atque ita bene¬ 
ficiis ecclesiasticis sustentatae sunt, ut pleraeque earum 
sine hac sustentatione exsistere non potuissent. „ Fundatio 
universitatum”, inquit harum rerum pertissimus, „Ponti- 
ficum et principum, cleri et laicorum meritis tribuenda est. 
Attamen principales partes Pontificibus tribuendas esse 
quisque concedet, qui demonstrationem meam, in documen¬ 
tis fundatam, secutus est et historiam sine opinione prae- 
iudicata examinat.” 1 ) 

Ex saec. 13. etiam civitates et principes scholis fun¬ 
dandis et promovendis diligentem operam navarunt. Atque 

0 Denifle: „Soweit man von Griindung der Universitaten sprechen 
xann, ist dieselbe das Verdienst der Papste und der Landesherren, des 
.erus d er Laien. Dafi aber den Papsten der Hauptanteil zukomme, 
n., u ' 61 zu £ esle ken, welcher meiner nur auf Dokumenten ruhenden 
Ua .„ ® Befolgt ist und die Geschichte mit unbefangenem Blicke 
prurt. Die Universitaten d. Mittelalters bis 1400 I (1885) 792s. 

Ecclesia semper grato animo scholas a civili potestate con¬ 
ditas admisit, si modo etiam sua iura et cooperatio admit¬ 
tebantur. Attamen paulatim gubernia civilia scholas suae 
potestati subicere coeperunt. Quod non parum principia 
reformationis promoverunt, quae principibus potestatem in 
res ecclesiasticas et civiles tradebant. Sed usque ad finem 
saec. 18. ius divinum et historicum Ecclesiae in scholas 
agnoscebatur. Instrumenta pacis Guestphal. 1648 scholas 
vocant „annexum“ exercitationi religionis. 1762 G. L. Bohmer 
scribit: „Ius eas [scholas] instituendi est ius ecclesiae et 
pertinet ad annexa religionis exercitii. Scholae ergo et, qui 
in illo officio scholastico funguntur, subsunt iurisdictioni 
ecclesiasticae. 81 ) Diu etiam Status in scholis elementaribus 
Ecclesiae institutionem religiosam et scholarum inspectionem 
fere ubique concessit. 

De hodierna condicione. Saec. 19. liberalismus dominari 
coepit. Qui id maxime agebat, ut educationem iuventutis 
et scholas occuparet. In hunc finem supremum scholarum 
regimen Statui tradere, hoc regimen autem suo spiritu in¬ 
formare conabatur. Similia studia adhuc vigent. 

a) Status plerumque monopolium scholarum sibi vindicat, 
iure parentum et Ecclesiae neglecto sibi uni ius tribuens, 
ut scholas erigat (strictum monopolium) vel saltem omnes 
scholas suprema auctoritate directe regat, internum earum 
ordinem, methodum, libros definiendo, magistros admittendo. 
Municipiis quidem aliquod in scholas ius concedere solet, 
sed solum ius in externa, regimen autem rerum internarum, 
ordinem, methodum, libros, inspectionem et similia sibi 
reservat. — b) Accedit obligatio ad scholas frequentandas 
seu lex parentibus imposita, ut liberos per aliquot annos 
in aliquam scholam elementarem mittant; si igitur tantum 
scholae publicae a Statu erectae admittuntur, obligatio ad 
scholas publicas imponitur. — c) Ista potestas in scholas 
insuper in multis regionibus ita exercetur, ut religio et Ec¬ 
clesiae cooperatio magismagisque e scholis publicis elimi¬ 
nentur. Ecclesia privatur iure inspiciendi scholas, tantum 


ad. paucarum horarum instructionem religiosam admittitur 
vel penitus eicitur. Scholae confessionales saepe prohibentur 
iisque simultaneae vel laicales substituuntur. 

Scholae confessionales illae sunt, quae solis asseclis cer- 454 
tae religionis destinantur; e. g. in scholis catholicis tantum 
liberi catholici sunt et a praeceptoribus pariter catholicis 
docentur atque in sua religione informantur. In scholis simul- 
taneis vel mixtis liberi cuiuslibet religionis simul admittuntur 
ad instructionem profanam accipiendam, quam pariter prae¬ 
ceptores cuiuslibet religionis dant, institutio autem religiosa 
separatim impertitur singulis religionibus propria et quidem 
ex obligatione tamquam pars programmatis scholaris. In 
scholis autem laicalibus sive neutralibus nulla religionis 
ratio habetur; instructio profana et educatio abstractione 
facta ab omni religione peraguntur, institutio vero religiosa 
vel excluditur vel summum facultativa conceditur vel, quod 
etiam peius est, institutione quadam „morali-civica“ seu 
tali religiosa suppletur, quae, quod omnibus religionibus 
commune sit, tradere praetendit. 

Ecclesia his erroribus de scholis elementaribus sanam doctrinam 455 
opposuit, iniustas leges civiles damnavit tristesque effectus earum impe¬ 
dire vel minuere studuit (cf. e. g. syll. prop. 45 ss. 79, Instruet. S. Cong. 
de Prop. F. 30/6 1875 ad EE. U. St. A., God. I. C., encycl. Divini illius 
magistri 1929). 

Th. 26. Ius in scholas ita definiendum est: primum ius in scholas, saltem 
interiores, penes parentes est (l.p.), Ecclesiae autem omnes scholae 
spectata institutione religiosa subsunt (2. p.), Status denique scholas 
erigere et de omnibus ea, quae bonum publicum exigit, disponere 
potest (3. p.). Monopolium igitur scholarum, quod Status postulat, 
iuribus aliorum repugnat (4. p.). 

Demonst. 1. p. Parentes lege naturali primo loco offi- 456 
eium ideoque etiam ius habent ad educationem filiorum 
peragendam (n. 167). Proinde penes parentes primum ius 
est in illa instituta eligenda, erigenda, dirigenda, quorum 
finis principalis educatio filiorum suorum est. Atqui scholae, 
saltem inferiores, sunt talia instituta. Ergo primum ius in 
scholas, saltem inferiores, penes parentes est. 


b Principia iuris can. Gsttingae (1762) § 455. 

Demonst. min. Scholae elementares hunc finem habent, 
ut pueris communes illas cognitiones et facultates conferant, 
quae futurae vitae omnium necessariae sunt. Proinde prin¬ 
cipalem finem intendunt educationem et quidem primum 
educationem late dictam, quae totam praeparationem ad 
futuram vitam, proinde etiam necessariam instructionem 
comprehendit, deinde speciatim educationem moralem seu 
stricte dictam. Nam nulla instructio puerorum fieri potest 
sine continua adhortatione et efficaci incitatione ad dili¬ 
gentiam, ordinem, oboedientiam, sine perpetua invigilatione 
et passionum impugnatione, quae si negliguntur, instructio 
in damnum puerorum vergit. Sed scholae elementares non 
solum reapse finem intendunt educationem, sed etiam 
necessarium subsidium educationis sunt, quia plerique 
parentes ad puerorum instructionem scholis indigent. — 
Similia, etsi paulo minore gradu, de scholis mediis dicen¬ 
da sunt. 

Itaque iura parentum haec sunt: 1) potestatem habent, 
ut scholas erigant erectasque libere gubernent, nempe con¬ 
sociati, e. g. parentes eiusdem paroeciae, municipii seu 
homogenea pars municipii. — 2) E scholis ab aliis erectis 
eligere possunt, quae placent. — 3) Si Status monopolium 
scholarum sibi arrogat, a fortiori exigere possunt, ut scholae 
. secundum desideria sua disponantur et inter scholas et 
parentes continuum commercium foveatur. Quod aliqua¬ 
tenus obtinetur, si Status municipiis non solum erectionem, 
sed etiam regimen scholarum committit et municipia de¬ 
sideriis diversorum parentum satisfacere conantur. — 4) Quod 
scholas superiores attinet, in quorum discipulis educatio 
vix umquam absoluta est, parentes postulare possunt, ne 
filii periculis moralibus vel religiosis exponantur. 

457 Demonst. 2. p. Ecclesia et ea sola divinitus oilicium 
et ius accepit, ut omnes, qui baptismo ei subiecti sunt, ad 
finem supernaturalem dirigat, in religione igitur Christiana 
instituat et regat. Proinde institutio religiosa baptizatorum 
ei subest. Ergo Ecclesiae etiam omnes scholae, in quibus 
baptizati instruuntur, spectata institutione religiosa subsunt 

atque eo magis, quo magis in iis de religiosa institutione 
agitur, proinde maxime scholae inferiores. 

Itaque iura Ecclesiae in scholas, inferiores praesertim, 
potissimum haec sunt: 

1) Sola potestatem religionem docendi concedere potest. 
Nemo igitur religionem docere potest, nisi ex mandato seu 
missione canonica Ecclesiae, qua revocata magister a munere 
revocandus est. Pariter ius habet designandi methodum in¬ 
structionis religiosae, libros, exercitia pietatis. 

2) Instructio profana eatenus Ecclesiae indirecte subest, 
quatenus postulare debet, ut a discipulis damna religiosa 
ex libris vel magistris provenientia arceantur. Idcirco etiam 
„ius inspectionis" habet (Schulaufsichtsrecht) et quidem 
proprium, non a Statu tantum concessum, inquantum ne¬ 
cessarium est, ut contra detrimenta religionis remedium 
afferri queat. Neque his iuribus Ecclesia renuntiare potest. 3 ) 

3) Ecclesia ius habet non solum naturale, sicut quilibet 
homo, sed etiam positivum divinum ad scholas (e. g. per 
ordines religiosos) rebus profanis tradendis erigendas, ut 
talis instructio sine periculis religionis ac morum con¬ 
feratur. Quas scholas etiam libere dirigere potest, nisi ipsa 
libertatem suam restringere velit. Libenter enim legibus 
civilibus se accomodat, quae res hygienicas, aedificiorum 
structuram vel similia spectant, etsi ad eas observandas 
stricte non obligatur, quia est societas independens. 

4) Ut institutioni religiosae certe provideatur, Ecclesia 
parentes obligare potest, ut liberos in scholam mittant ad 
institutionem religiosam accipiendam. (In qua re Status 
eam brachio saeculari contra parentes' negligentes per se 
iuvare debet.) 

5) Etiam vetare potest, ne scholae religioni perniciosae 
frequententur, neque cuiquam fas est liberos ad tales scho- 

1 ) „Est praeterea Ecclesiae et ius, quod abdicare, et officium, quod 
deserere nequit, pro tota vigilandi educatione, qualiscumque filiis suis, 
scilicet fidelibus, in institutis vel publicis vel privatis impertitur, non 
modo quod attinet ad religiosam, quae ibidem tradatur, doctrinam, sed 
etiam quod ad quamlibet aliam disciplinam rerumve ordinationem, qua¬ 
tenus cum religione morumve praeceptis aliquid habeant necessitudinis." 
Pius XI, Divini illius magistri. G. I. C. c. 1381 s. 

las frequentandas cogere, quin iniuriam inferat Ecclesiae, 
parentibus et liberis, quibus ius competit ad eas scholas 
vitandas, quae iudicio Ecclesiae damnatae sunt. 

458 Demonst. 3. p. Status ius habet ad ea omnia curanda 
et praecipienda, quae bono communi necessaria sunt. Atqui 
bono communi necessarium esse potest, 

1) Statum scholas erigere, vel quia scholae a muniei- 
cipiis, Ecclesia, privatis erectae non sufficiunt, vel quia ne¬ 
cessarium videtur scholas bene instructas instar exempla¬ 
rium proponere. Sed Status in hac re tantum activitatem 
privatam supplere debet. Ideo conveniens est, ut muni¬ 
cipiis in scholas publicas regendas congruum ius concedatur. 

2) Necessarium esse potest, Statum de omnibus scholis 
aliqua praecipere. Ita a) tolerare non debet, ut in scholis 
religio et honestas damnum capiant. Proinde plenam liber¬ 
tatem quaecumque docendi per se minime dare debet. 
Pariter valetudini tuendae in scholis providere potest, 
b) Praecipere potest, ut illae res elementares pueris tra¬ 
dantur, sine quibus postea bonum commune participare 
nequeunt vel bonum publicum impediunt, e) Si apertum 
periculum est, ne a privatis vel municipiis inepti praecep¬ 
tores inducantur, aliquod testimonium vel examen a can¬ 
didatis exigere potest, d) Ab iis, qui officiales Status fieri 
volunt, postulare potest, ut aliquam scholam frequentent 
vel examine facto requisitam scientiam demonstrent, e) Num 
et qua ratione omnes liberos ad scholas frequentandas 
obligare queat, infra inquiretur. 

459 Demonst. 4. p. Monopolium scholarum sive ius, quod 
Status sibi addicit, ut solus scholas erigat vel omnes su¬ 
prema auctoritate directe regat, 

1) Repugnat iuri parentum. Nam parentes primum ius 
habent in immediatam educationem filiorum, proinde etiam 
in scholas erigendas vel eligendas, quarum finis principalis 
educatio est. — Ius parentum multo gravius laeditur, si ad 
monopolium obligatio ad scholas frequentandas accedit. Sic 
enim Status parentes directe cogit, ut liberos suos per ali¬ 
quod tempus secundum Status sive factionis prae dominantis 

placita educandos tradant. Hac ratione Status directum ius 
educandi sibi attribuit. Si ei tale ius conceditur, etiam alia 
haud maiora ei concedenda erunt, velut ius in administranda 
bona familiae vel (ad mentem socialistarum) ius ad pueros pub¬ 
lice nutriendos. Insuper nova iniuria accedit, si scholae publi¬ 
cae perniciosae sunt. Cum iure parentum etiam ius puerorum 
violatur a natura iis concessum, ut a parentibus educentur. 

2) Repugnat iuri docendi singulorum. Quilibet ius 460 
naturale habet ad libertatem externam pertinens, ut alios 
docere, proinde etiam scholas aperire possit, nisi forte ali¬ 
quo iure superiore prohibeatur. Atqui huic iuri naturali 
singulorum monopolium repugnat. Status enim non habet tale 
ius superius, ut solus doceat; bonum enim commune postulare 
quidem potest, ut ius docendi aliquo modo restringat (3. p.), 
non autem ut id solus occupet. — Aliter. Statui non est 
ius, ut excludat activitatem privatam ad bonum commune 
obtinendum, sed solum ut eam compleat. 

Speciatim monopolium repugnat iuri Ecclesiae in scho¬ 
las fundandas et regendas, tum iuri eius divino positivo 
in institutionem religiosam tradendam et etiam scholas 
profanas aperiendas, tum naturali, quod ei cum omnibus 
commune est, tum etiam historico, quod tamquam anti¬ 
quissima scholarum fundatrix et rectrix possidet (n. 450 s.). 

Ius proprium Ecclesiae in scholas etiam violatur, si religio 
a sacerdotibus quidem catholicis docetur, potestatem autem 
ordinandi instructionem religiosam magistratus civilis sibi 
arrogat. — Quatenus Status auxilium Ecclesiae a scholis 
arcet, maximo eas bono privat, illa nempe incomparabili 
educandi experientia et sapientia, eximia illa principiorum 
paedagogicorum claritate et firmitate, effieacissima vi moti- 
vorum et supernaturalium mediorum, quae Ecclesia per 
cooperationem suam in scholas inducere valet. 

3) Hoc quidem maxime obstat monopolio, quod alio- 46 i 
rum iura laedit. Sed etiam aliis rationibus nocivum est. 
Ceteris praetermissis 

a) Status sic scholas erigens, quas aeque vel melius 
privati erigere possent, superfluos sumptus facit. 

b) Institutioni ipsi et mentium culturae nocet. Nam 
a) liberam activitatem scholarem et salutarem concurrentiam 
prohibet itaque explicationem naturalem scholarum impedit. 
(3) Loco conaturalis diversitatis, quam scholae, elementares 
maxime, secundum diversas indigentias hominum et regionum 
postulant, irrationalis inducitur uniformitas, y) Periculum 
imminet, ne scholae et scientiae cogantur subservire opi¬ 
nionibus et experimentis rectorum Status sive alicuius fac¬ 
tionis. — Revera scientiae paedagogicae periti ex longo 
tempore conqueruntur, scholas saepe propter inconvenientem 
gubernationem Status fructus parum laetos edere. 

462 De obligatione ad scholas paulo indulgentius, quam de 
monopolio, iudicandum esse videtur. Obligatio ad scholas 
(Schulzwang, Obligation scolaire) adest, si Status postulat, 
ut omnes liberi per aliquod tempus scholam elementarem 
adeant sive publicam sive privatam. Talis obligatio non 
necessario cum monopolio scholarum coniuncta est. Obli¬ 
gatio ad scholas distinguenda est ab obligatione ad instruc¬ 
tionem (Unterrichtszwang), qua tantum exigitur, ut liberi in 
rebus elementaribus instruantur sive in scholis sive domi. 
Talis obligatio in plerisque nationibus adest, quatenus optio 
datur, ut liberi vel scholas frequentent vel pari mensura 
domi instruantur (quod tamen plerumque impossibile est). 

Aliqui negant, Statui ius esse ad scholas obligandi, 
quod ad bonum commune minime necessarium sit, omnes 
liberos scholas adire; summum obligationem ad instruc¬ 
tionem iustam esse. Alii non dubitant istud ius inter mo¬ 
destos limites Statui tribuere. Haec igitur dicenda esse 
videntur ; 

463 1. In plerisque regionibus cultis nunc ad bonum com¬ 
mune requiritur, ut omnes aliquibus notitiis elementaribus, 
praesertim facultate legendi, scribendi, computandi instructi 
sint. Nam, quae nunc est implexa condicio vitae socialis, 
sine tali facultate notitia ordinationum publicarum, usus 
iurium politicorum, commercium civile, opera industrialis, 
mercantilis vel etiam agraria vehementer impedirentur. 
Idcirco Status talem instructionem directe praescribere et 


sic saltem indirecte ad scholas obligare potest, quando 
scilicet parentibus aliud medium instructionis praesto non 
est. Et quia haec instructio sperari non potest, nisi omnes 
liberi in scholas vocentur, Status etiam directe scholarum 
frequentationem praescribere posse videtur. 

2 . Status etiam iure ab Ecclesia delegato pueros in 
scholas vocare potest. Ecclesiae enim ius est ad scholas ob¬ 
ligandi (n. 457), quia curare debet, ut pueri sufficientem 
instructionem religiosam, qualem tempus postulat, accipiant; 
aliud vero medium praeter scholas saepissime non est. 

Hoc ius autem Ecclesia Statui delegare potest. 

3. Sed coactio universalis intra modestos limites se 
tenere debet. Vix Statui ius concedendum est, ut omnes 
omnis condicionis pueros ad tot res per tantum tempus 
discendas obliget, sicut saepissime fit. 

Objectiones. 1. Status per monopolium non educationem, sed tan- 464 
tum instructionem sibi vindicat. — Resp. N. supp., instructionem ab 
educatione separari posse. 

2. Si libertas conceditur aperiendi scholas, timendum est, ne 
paulatim inepti praeceptores scholaeque inducantur. — Resp. N. Reales 
utilitates et aemulatio efficient, ut generatim tantum bonae scholae 
frequententur. Scholae privatae saepe feliciores fructus ferunt quam 
publicae. Ubi apertum periculum est, Status aliqua remedia adhibere 
potest, velut a praeceptoribus testimonia aptitudinis postulando. 

3. Status ius ad omne habet, quod ad bonum commune neces¬ 
sarium est. Atqui educatio necessaria est ad bonum commune. Ergo 
Status ius habet in educationem, proinde etiam in scholas. — Resp. 

D. mai. Status ius ad omne habet, quod necessarium est et proxime 
spectat prosperitatem publicam C. quod eam tantum remote spectat, ut 
educatio Sd. ius directum habet N. indirectum, in quantum attingit bonum 
commune G. Educationi natura primo per parentes providit, proinde his 
ius directum in educationem competit. 

4. Necessarium est, liberis inseri cognitionem et amorem patriae. 
Atqui tantum in scholis a Statu erectis id fieri potest. — Resp. Tr. mai. 

N. min. Patriotismus in adultis et per adultos in liberis aliis modis, 
praesertim per administrationem iustam, providam, benevolam fovetur. 

5. Infantes nativitate fiunt membra Status. Ergo Status ius habet 
in eorum educationem. — Resp. D. ant. per familiam C. immediate N. 1 ) 

D. cons. in influxum indirectum exercendum C. in directam educationem 
Sd. subsidiarie C. ordinarie N. 


') «Filii sunt aliquid patris . . proprieque loqui si volumus, non 
ipsi per se, sed per communitatem domesticam, in qua generati sunt, 
civilem ineunt ac participant societatem." Leo XIII, Rerum novarum. 

■465 6. Status modernus finem habet, ut culturam provehat et regat. 

Ergo etiam ut scholas regat. — Besp. D. ant. ut singulorum culturam 
personalem directe provehat N. ut culturam nationalem provehat Sd. 
ita, ut cultura nationalis sit finis, cui iura privata simpliciter subordi- 
nanda sint N. aliter Tr. cf. n. 298. 

7. Status monopolium scholarum recte possidet, si parentes con¬ 
sentiunt. Atqui consentiunt, scilicet per deputatos, qui monopolium 
inducunt maiore parte suffragiorum. — Besp. D. mai. sic possidet 
monopolium iure proprio N. iure alieno communicato Sd. si non simul 
adest consensus Ecclesiae, cuius iura monopolium etiam laedit et quae 
iura parentes Statui communicare non possunt N. si adest Sd. tunc 
requiritur consensus parentum moraliter omnium, quia omnes habent 
ius in educationem, quod ius ante Statum exsistit et maiore parte aliorum 
civium abrogari nequit C. sufficit consensus partis, etsi maioris N. 

Th. 27. In scholis elementaribus instructio et educatio religiosa apprime necessaria 
est (1. p.). Propterea tum scholae laicales tum etiam simultaneae repro¬ 
bandae sunt (2. p.). 

466 Declar. Explicatis iuribus diversorum in scholas iam 
conamina funesta consideranda sunt, quibus non raro reli¬ 
gionem e scholis depellere student. Loquimur imprimis de 
scholis elementaribus, etsi, quae dicentur, aliquatenus etiam 
ad scholas medias pertinent. Dicimus autem „ instructionem 
et educationem religiosam* necessariam esse, seu non suf¬ 
ficere, ut pueri veritates religiosas doceantur, sed etiam 
opus esse, ut vitam secundum veritates, y et praecepta reli¬ 
giosa instituere assuefiant. 

467 Demonst. 1. p. 1. Religio a) est hominis !officium principale 
et universalissimum. Praeterea sine religiorie, sine cognitione 
nimirum veritatum et motivorum religiosorum, sine oratione 
et pietatis exercitiis etiam instructio et educatio moralis im¬ 
possibilis est; moralitas enim numquam, minime autem 
in hac aetate, a religione separari potest. Atqui in scholis 
elementaribus, quae pueris communes cognitiones et facul¬ 
tates vitae futurae necessarias conferre debent, a) apprime 
necessaria est instructio et educatio in hoc, quod est officium 
hominis principale et universalissimum, ut nempe pueri a 
prima aetate veritates et praecepta religiosa ac pietatis 
exercitia discant et exercere assuescant, b) Apprime neces¬ 
saria est instructio et educatio moralis, ut pueri necessarias 

virtutes discant et exercere assuefiant, oboedientiam, laboris 
constantiam, officii reverentiam, vitiorum suorum coerci¬ 
tionem. Haec institutio moralis vitae adultae magis neces¬ 
saria est quam notitiae profanae, neque instructio profana 
ita conferri potest, ut a morali educatione, ab adhortando 
et puniendo abstineatur, quia talis abstinentia idem esset 
ac puerorum depravatio. Ergo in scholis elementaribus in¬ 
structio et educatio religiosa apprime necessaria est. 

2. Nemo negaverit, in scholis religioni et moralitati 468 
saltem non inferendum esse grave nocumentum. Atqui in¬ 
fertur, nisi instructio et educatio religiosa locum habet. 
Ergo haec necessaria est. 

Demonst. min. a) Si in institutione morali puerorum 
nulla mentio fit officiorum erga Deum et motivorum religio¬ 
sorum, si pariter in tota instructione religio silentio prae¬ 
teritur, curiosis mentibus puerorum, qui aeque silentio ac 
verbis magistri moventur, idea inspiratur, religiouem minime 
rem principalem, sed parvi momenti esse, b) Si institutio 
moralis non in divina lege et sanctione et auxilio, sed tantum 
in naturali convenientia, in terrenis motivis, in viribus hu¬ 
manis fundatur, moralitati puerorum fundamenta subtra¬ 
huntur. 

Demonst. 2. p. A) Scholae laicales illae sunt, quae in 469 
instructione profana et educatione morali nullam religionis 
(saltem positivae) rationem habent ideoque etiam magistros 
et discipulos cuiusvis vel etiam nullius religionis admittunt. 
Atqui tales scholae reiciendae sunt. Ergo. 

Demonst. min. a) In scholis elementaribus instructio et 
educatio religiosa necessaria est. 

b) Multa specialia mala ex modo, quo scholae laicales 
instituuntur, emanant: a) Magnum periculum est, ne magistri 
indifferentes vel irreligiosi exemplo suo et dictis, a quibus 
perpetuo abstinere nequeunt, patibiles animos puerorum 
veneno inficiant; simile periculum libri parant. |3) Con¬ 
sortium cum discipulis diversae vel nullius religionis ad 
indifferentismum vel pravos mores movere potest, y) Si 
insuper .instructio moralis et civica", i. e. moralitas a 

Donat, Ethica apec. Jg 

religione independens, fundamento destituta, subiectivis 
philosophorum sententiis infecta docetur, vel immo si pueris 
religio quaedam philosophica traditur „omnibus confessio¬ 
nibus communis", philosophicis opinionibus constructa, nulla 
firma auctoritate stabilita, quam pueri cum religione sua 
domestica componere non valent, talis instructio multo 
peior est quam plenum de religione silentium, b) Ius 
Ecclesiae in his scholis laedi clarum est. 

c) Effectus funesti harum scholarum manifesti sunt. 1 ) 

B) Scholae simultaneae sive mixtae sunt illae, in quibus 
pueri et praeceptores cuiuslibet religionis admittuntur, in¬ 
stitutio autem religiosa discipulis diversarum religionum ex 
obligatione quidem, attamen separatim a reliqua instructione 
et educatione traditur. Atqui etiam tales scholae repro¬ 
bandae sunt. Ergo. 

Demonst. min. a) Haec institutio religiosa non est 
talis, qualem supra necessariam esse demonstravimus, 
quae videlicet simul sit educatio religiosa totam vitam scho¬ 
larem pueri informans, non autem solummodo tamquam 
particularis disciplina iuxta grammaticam et geometriam 
tractanda. — Neve dicatur, educationem posse esse reli¬ 
giosam et christianam, etsi non secundum peculiarem 
confessionem, sed secundum veritates omnibus religionibus 
puerorum communes fiat. Praeterquam quod fere impossibile 
est, ut definitae veritates omnibus confessionibus communes 
inveniantur, talis institutio minime finem suum assequitur, tum 
quia eiusmodi religio abstracta, auctoritate et determinatione 
carens in animos puerorum efficaciam exercere nequit, tum 
quia cum propria religione, quam domi et in ecclesia au¬ 
diunt, non congruit itaque confusionem parit omnemque 
religionem enervat. 2 ) ) 

fi Cf. inter alia testimonium 60 episcoporum Cone. Baltimor. 1864. 
— fi S. Cong. de Prop. F. 16/1 1841 ad episc. Hiberniae scribit, „tutius 
multo esse, ut litterarum tantummodo humanarum magisterium fiat in 
scholis promiscuis, quam ut fundamentales, ut aiunt, et communes 
religionis Christianae articuli restricte tradantur, reservata singulis sectis 
peculiari seorsum eruditione. Ita enim cum pueris agere periculosum 
valde videtur." 

b) Accedunt specialia mala, quae ex modo emanant, 
quo non raro scholae simultaneae institutae sunt, similia 
illis, quae supra de scholis laicalibus agentes enumeravimus. 

Ergo neque laicales neque simultaneae, 1 ) sed tantum 471 
scholae confessionales admittendae sunt. In scholis confes- 
sionalibus, quod catholicos attinet, liberi catholici a catholi¬ 
cis praeceptoribus instituuntur, et religio non solum una 
ex disciplinis docendis est, sed totum scholarum ordinem, 
instructionem, educationem regit intimeque pervadit. 2 ) 

Quia nunc saepe magna religionum et confessionum 
diversitas est, quae in scholis ab instructione et educatione 
separari nequit, libertas civium et pax publica postulant, 
ut Status illis, si destructivae non sunt, quantum condi¬ 
ciones patiuntur, suas proprias scholas concedat, iuribus 
publicis instruat et simili ratione sicut scholas suas, quas 
praeterea fundare potest, sustentatione ex tributis publicis 
adiuvet. 

Obiectiones. 1. Institutio religiosa, quae in scholis deficit, a paren- 472 
tibus et sacerdotibus suppletur. Ergo in scholis non est necessaria. — 
Besp. D. ant. ita, ut scholae non desint suo officio neque inferaDt 
institutioni puerorum damnum N. aliqua completio per parentes et 
sacerdotes fieri potest Sd. sufficiens, saltem ordinarie, maxime si scholae 
perniciosae sunt N. aliqua C. 

2. Per scholas confessionales intolerantia, per mixtas autem pax 
fovetur. Ergo mixtae praeferendae sunt. — Besp. N. Experientia ostendit. 


1 Ecclesia semper tum laicales tum simultaneas scholas reprobavit, 
.Longum est neque vero oportet ea repetere, quae decessores nostri, 
piaesertim Pius IX et Leo XIII, aperte declararunt, quorum in tempora 
potissimum incidit, ut gravissima huiusmodi laicismi pestis in scholas 
publicas invaderet. Eorum Nos expostulationes iteramus ac confirmamus 
ltemque sacrorum Canonum praescripta, quibus catholici adolescentes 
prohibentur, ne scholas cum neutras tum mixtas, eas scilicet, ad quas 
nullo discrimine catholici et acathohci instituendi conveniunt, quavis 
de causa frequentent; quas tamen adire licebit, prudenti dumtaxat 
Urdinaru ludicio, in certis quibusdam tantummodo locorum temporumque 
condicionibus, modo peculiares cautiones adhibeantur." Pius XI, Divini 
illius magistri. C. I. C. c. 1374. — fi Tales scholas Ecclesia postulat. 
.Umnino oportet, ut tota institutio ac doctrina, scholae ordinatio tota, 
nempe magistri, studiorum ratio, libri, ad quamvis disciplinam quod 
pertinet, christiano spiritu sub ductu maternaque Ecclesiae vigilantia 
sic imbuti sint ac polleant, ut Religio ipsa totius instituendi rationis 
um fundamentum tum fastigium constituat; neque hoc solnm in scholis, 
.“f™ 3 doctrinae elementa, sed in iis etiam, ubi altiores disciplinae 
traduntur." Pius XI. Divini illius magistri. 

in scholis simultaneis ex consortio diversarum religionum discordias oriri, 
Ceterum, etsi scholae confessionales aliquid ad intolerantiam conferrent 
non propterea pueri maius malum, detrimentum Mei, subire deberent. 

473 3. Parentes, qui a fide sua catholica se abdicant, ius habent 
postulandi, ne amplius cogantur liberos mittere in scholas catholicas 
seu ad exercitia pietatis, vel, si ab omni fide et religione alieni sunt, 
ne cogantur mittere liberos in scholas religiosas. Ergo scholae debent 
esse simultaneae vel laicales. — Resp. 1) Ret. arg. parentes catholici 
ius habent mittendi liberos in scholas catholicas, ergo scholae debent 
esse confessionales. Resp. 2) D. mai. ipsi parentes obiective tale ius 
habent N. (Parentes non habent ius, nisi forte subiective putatum, dene¬ 
gandi liberis institutionem in vera religione; et Ecclesia habet obiective 
ius, ut omnibus parentibus liberisque baptizatis institutionem religiosam 
in scholis, vel per se vel per Statum, iniungat.) Status caret potestate 
tales parentes obligandi Sd. iure ipso caret N. potest propter difficul¬ 
tatem carere potestate utendi iure Sd. et tunc omnibus permittere debet, 
ut scholam eligant, quae placet C. debet in favorem non credentium 
omnes scholas simultaneas vel laicales facere N. 

474 De scholis superioribus. Restat, ut aliquid de scholis 
superioribus, praesertim de universitatibus, adiungamus. 

1. Status prohibere nequit, quominus etiam „universi¬ 
tates liberae*, quae directae gubernationi Status non sub¬ 
sunt, erigantur, quales in America, Belgio et alibi inveni¬ 
untur. Nam homines privati ius docendi, proinde etiam 
ius scholas quaslibet fundandi et regendi habent, dummodo 
ne bonum commune laedatur. Nec enim quisquam serio 
affirmaverit, regimen scientiarum ad Statum pertinere. 
Neque, si forte solus Status sufficientia media habet ad 
universitates uberius instructas erigendas, propterea iam 
nemini alii ius ad scholas superiores fundandas competit. 
Attamen ah iis, qui munus publicum suscipere optant, 
certa studia academica vel examina postulare et sic indi¬ 
rectum influxum in universitates liberas exercere potest. A 
fortiori Ecclesia universitates erigere valet tum iure divino 
et naturali tum historico; nemo alius enim maius meritum 
de erigendis universitatibus habet (n. 451). 

2. Status curare debet, ut in suis publicis universi¬ 
tatibus omnes, qui bono communi non adversantur, pari 
iure ad docendum et ad studia admittantur neve aliqua 
factio in iis dominetur. Omnes enim idem ius habent. Et 
speciatim omnes fidei addicti exigere possunt, ne scientia 


tantum secundum mentem liberalismi vel atheismi .cum 
continua ignoratione vel impugnatione religionis tradatur 
neve filii sui et munerum publicorum candidati hac ratione 
instituantur. Haec esset iniusta conscientiarum oppressio et 
servitus intellectualis. Praeterea, si in universitatibus religio 
Christiana, quae est summa et antiquissima potestas spiri¬ 
tualis populos regens, ignoratur et scientiae spiritu anti- 
christiano coluntur, qui tantum negationes et anarchiam 
intellectualem producit, universitates desinunt esse centra 
vitae intellectualis. 

3. Status plenam scientiae libertatem ad docenda etiam 
religioni et honestati contraria per se denegare debet; de 
qua libertate infra uberius agetur. 

De Facultate theologica in universitatibus publicis. Cor- 475 
pus universitatis in complures sectiones sive Facultates 
dividitur, velut in iuridieam, medicinalem, philosophicam; 
per se, sed non ubique, una earum est theologica. 

1. Facultas theologica in universitatibus publicis im¬ 
primis auctoritati Ecclesiae subest. Haec sola potestatem 
theologiam docendi tribuit, qua retractata doctores a munere 
docendi recedere debent, et sola proprio iure doctrinae 
theologicae invigilare, modum docendi determinare, gradus 
theologicos largiri potest. Tamen simul Facultas theologica 
etiam auctoritati civili et communibus legibus de universi¬ 
tatibus subest; eius doctores enim munus publicum exer¬ 
cent, et Status gradibus theologicis iura civilia adnectit. 

. 2 ' Th eologiae olim erat certum et primum ius, ut in 
universitatibus sedem haberet. Sed, postquam aestimatio fidei 
graviter infirmata est itaque etiam theologia in neglectum 
et despicientiam venit, apud multas nationes theologia ex 
universitatibus publicis remota est, praesertim ubi inter 
Statum et Ecclesiam separatio est; alibi autem interdum 
conamina ad eam removendam adsunt. Hac theologiae 
ex suprema, scientiarum sede exclusione honorem reli¬ 
gionis minui, theologiae magna subtrahi auxilia, etiam 
faci] aCtUm scienti arum profanarum cum religione impediri, 

476 Tota haec causa ad hanc quaestionem reducitur, utrum 
concedatur, religionem Christianam etiamnum iure exsistere 
et adhuc manere religionem nationum Christianarum et 
fundamentum culturae earum, necne. Nemo moderatae 
mentis negando responderit. Sin autem haec quaestio affii- 
matur, nullum dubium esse potest, quin theologiae sedes 
in universitatibus assignanda sit. Nam a) dignitas religionis 
christianae postulat, ut eius veritatibus et praeceptis trac¬ 
tatio scientifica tribuatur eodem et maiore iure quam rebus 
chemicis. b) Quamdiu civibus religio Christiana plus est 
quam chemia et mathematica, cives ius habent postulandi, 
ut religioni christianae iuxta alias scientias locus concedatui 
et huius religionis clerici iuxta candidatos iurisprudentiae 
vel magisterii instructionem academicam accipere possint, 
c) Quamdiu universitas vere institutum centrale studiorum 
intellectualium esse vult, quale semper fuit, non autem coi pus 
truncum, scientia de religione christiana deesse non potest. 

477 Neve opponatur, theologiam non esse scientiam. Cum 
scientia sit complexus cognitionum et investigationum, quae 
ad aliquod obiectum ex causis cognoscendum referuntur, 
etiam theologia vera scientia est, utpote complexio cogni¬ 
tionum et investigationum de doctrinis fidei ex rationibus 
cognoscendis. Non sola quidem ratione naturali utitur, sed 
potissimum fide, cuius credilibibatem scientifice demonstrat. 
Sed etiam historiographica, cui nemo indolem scientiae 
denegaverit, continuo fide utitur. 

Neve dicatur, theologiae deesse debitam libertatem scien- 
iae. Scientia non aliam nisi hanc libertatem postulare potest, 
ne ab assequenda veritate sua impediatur. Theologia autem 
a veritate assequenda non propterea impeditur, quod veri¬ 
tatem infallibiliter per auctoritatem divinam accipit Sicut 
physicus et astronomus factis ligantur, quae experimento 
et observatione detegunt, et historiographia eventibus, quos 
fontes manifestant, sic et non aliter theologus veiitatibus 
ligatur, quas revelatio manifestat. 

478 De cura scientiarum et artium. Ex iis, quae de scholis 
exposita sunt, satis colligitur, quae sint officia Status ad scien- 

tias et artes colendas, artes scilicet altiores, quales sunt 
potissimum artes pulchrae, poesis, architectura, sculptura, 
musica. 

1. Scientiarum et artium cultus et profectus magnum 
bonum humanum est. Confert enim mentibus et vitae nobi¬ 
lem perfectionem et ornamentum, magna emolumenta prae¬ 
stat ad veritatem religiosam cognoscendam et ad cultum 
Dei, inclinationi mentis satisfacit, utilis est ad temporalia. 

Ideo Status interesse debet, ut, quantum potest, scientiarum 
et artium profectum promoveat: ut universitates, academias, 
bibliothecas, musea instituat, ut solida scientiarum et artium 
opera adiuvet, privatis conaminibus auxilium ferat, merita 
honoret. 

2. Sed Statui ius non est, ut directe regimen scientiarum 
et artium suscipiat, doctrinas et artium modos regendo 
omnesque scholas dirigendo. Singuli enim potestatem habent 
scientias colendi et docendi. Praeterea tale regimen digni¬ 
tati scientiae consentaneum non esset, quia scientiae et 
artes et vita intellectualis studiis politicis subicerentur. 

Art. 4 . De rebus oeconomicis seu de quaestione sociali 

Iam de bonis materialibus sive oeconomicis agendum 479 
est, prout per vitam socialen in Statu recto ordine produ¬ 
cenda et distribuenda sunt. Cum haec quaestio nunc tam¬ 
quam „quaestio socialis" animos commoveat, eam sic etiam 
inscribimus et sub hoc respectu tractamus. Praemissis neces¬ 
sariis praenotionibus oeconomicis naturam causasque quae¬ 
stionis socialis explicabimus et, quaenam hac in re sint falsa 
systemata quidque auctoritas civilis praestare debeat, expo¬ 
nemus. Deinde speciales partes quaestionis socialis breviter 
perstringemus. 

§ 1. Praenotiones oeconomicae 

Oeconomia nationalis. Oeconomia est complexus fune- 4S0 
tionum, quae ad prosperitatem materialem procurandam 
pertinent. Oeconomia autem nationalis (Volkswirlschaft; 

Economie sociale, politique; Political Economy) est com¬ 
plexus functionum oeconomicarum totius populi sive com¬ 
plexus oeconomiarum privatarum eius; respicit igitur 
prosperitatem totius populi. 1 ) Sicut autem populus non 
solum collectio atomica, sed organica complexio individuo¬ 
rum, familiarum ac societatum privatarum mutua coopera¬ 
tione coniunctarum est, ita etiam oeconomia nationalis non 
tantum summa omnium oeconomiarum privatarum, sed 
organica earum complexio ac cooperatio est. Nunc oeco¬ 
nomiae nationales non amplius intra limites suorum popu¬ 
lorum, ab aliis separatae, se continent, sed alias intime 
attingunt et ab iis attinguntur, ut ex oeconomiis nationali- 
bus magis magisque oeconomia universalis oriatur. 

Oeconomia nationalis tres functiones complectitur, pro¬ 
ductionem bonorum, eorum circulationem et distributionem 
per membra populi, denique consumptionem; quae infra 
exponentur. 

Bona oeconomica distinguuntur consumptiva (Bedarfs- 
giiter, biens d’usage), si immediate apta et destinata sunt 
ad satisfaciendum indigentiis, ut cibi, vestes, domus, et 
productiva, si novis bonis producendis inserviunt, ut materiae 
primitivae (Rohstoffe, matiere premiere), pecora, agri, car¬ 
bones, machinae, instrumenta. 

In oeconomia nationali duo gradus distingui solent: oeconomia 
domestica (Hauswirtschaft), in qua bona tantum ad proprium usum pro¬ 
ducuntur quaeque ex parte adhuc apud agricolas invenitur, et oeconomia 
commutativa (Verkehrswirtschaft), in qua bona producta etiam cum 
bonis aliorum commutantur, ut inter oeconomias singulas rerum labo¬ 
rumque distributio oriatur. Bona mobilia commutationi destinata merces 
vocantur. Recentiore aetate oeconomia commutativa amplissima facta 
est. Aevo medio (1200—1500) vigebat «oeconomia oppidana" : oppidani 
cum ruricolis in nundinis et pariter oppidaui inter se bona commu¬ 
tabant et quidem ita, ut producentes consumentibus immediate sine 
mercatoribus merces venderent; .fere tantum mercatura externa exerce¬ 
batur. Ex oppidana facta est oeconomia nationalis et ulterius inter- 
nationalis, in qua producentes merces suas ordinarie iam per merca¬ 
tores vel intra eundem populum vel intra varias nationes consumentibus 


) Nomen «oeconomia politica" saepe restringitur ad indigentias 
regimims in munere suo exercendo, e. g. tributa, salaria officialium. 
Haec oeconomia politica ordinatur tamquam medium ad oeconomiam 
nationalem, sicut generatim Status est medium et cives finis eius. 

communicant, nundinis oppidanis conversis in nundinas nationales et 
internationales atque divisione laborum amplificata per totum populum 
et per nationes. 

Scientia de oeconomia nunc in annos copiosius trac- 482 
tatur. Ab ea distingui solet , politica oeconomiae nationalis*. 
Sicut politica generatim ars dicitur, qua apta media ad 
finem Status (sive Ecclesiae) in singulis rebus eliguntur 
(«politica interna, externa*), ita politica oeconomiae natio¬ 
nalis est ars recta media adhibendi ad prosperitatem mate¬ 
rialem populi («politica mercantilis, agraria* etc.). 

Scientia oeconomica systematica neque apud antiquos 
neque apud scholasticos invenitur, sed recentis originis est. 
Attamen scholastici iam diligenter principia ethica rectae 
oeconomiae excoluerunt. In qua re eminent S. Thomas, sa¬ 
pienter tractans de iustitia aliisque officiis socialibus, de 
labore, mercede, pretio, fenore, commercio, aetate autem 
posteriore S. Antoninus, Chrys. Javellus, denique magni illi 
operum «de iure et iustitia* auctores, Dom. Soto, Molina, 
Lessius, Lugo, Suarez, alii. 

Saec. 17. et 18. frequentius scripta oeconomica edita 
sunt. Ex eo tempore diversa systemata oeconomica orta sunt: 
a) Mercantilismus, cuius praecipuus patronus Colbert (f 1683), 
minister Ludovici XIV, existimavit, divitias nationales potis¬ 
simum e mercatura externa provenire, quippe quae maxi¬ 
mam pecuniae copiam afferat, b) Physiocratismus, cuius 
principalis defensor, Fr. Quesnay (f 1774), e contrario cen- 
suit, tantum terram sive agriculturam fontem divitiarum 
esse. Qui etiam praecipuus auctor libertatis oeconomicae 
modernae evasit docens, rem oeconomicam per solam na¬ 
turam humanam proprii emolumenti studiosam regi debere 
(inde nomen «physiocratismus*) ideoque plenam conceden¬ 
dam esse libertatem, c) Industrialismus (A. Smith f 1790, 
Ricardo) idem principium libertatis oeconomicae assumpsit; 
sed praeterea docuit, divitias populi ex labore humano 
et quidem potissimum ex opera industriali repetendas 
esse. Hoc principium libertatis oeconomicae diu oecono¬ 
miam nationalem et legislationem rexit, nunc autem, eius 
perniciosis effectibus et erroribus perspectis, fere relic- 

tum est. Praesertim in Germania validi eius adversarii 
exstiterunt. 

Non pauci etiam oeconomiae nationali secundum prin¬ 
cipia christiana construendae operam insignem dederunt 
et adhuc dant (Ketteler, Vogelsang, H. Pesch, de Mun, 
C. Devas, Toniolo, alii). Quibus nunc praesertim Leonis XIII 
encyclica „Rerum novarum" de condicione opificum et Pii XI 
encycl. Quadragesimo (1931) vias ostenderunt. 

Saec. 19. socialismus adolevit, qui productionem bono¬ 
rum productivorum privatam prohibendam et in socialem 
convertendam esse contendit. 

483 Functiones oeconomicae potissimum tres sunt: productio, 
distributio, consumptio. 

1. Productio est operatio oeconomica humana, qua bona 
materialia homini utilia producuntur sive novo ,valore“, 
i. e. aptitudine ad satisfaciendum indigentiis instruuntur. 
Hoc fit, quatenus vel vires naturales adiuvantur sive dili¬ 
guntur, ut in agricultura, vel quatenus bona a natura oblata 
simpliciter hominum utilitati mancipantur, ut in venatione, 
carbonum effossione, vel quatenus res mutantur, ut in opera 
industriali. 

Tres igitur causae productionis distingui solent: 1) la¬ 
bor humanus, 2) natura, quatenus bona affert, quo perti¬ 
nent vis electrica, vaporacea, vires nutritivae agrorum, illu¬ 
stratio solis, aqua, plantae et animalia, metalla, 3) deni¬ 
que capitale. 

484 Capitale, quatenus sic a labore et natura distinguitur, 
designat bona labore humano producta, quae ad nova 
bona obtinenda adhibentur, velut machinae, materiae primi¬ 
tivae e terra extractae, fundi exculti, domus, merces, quatenus 
ex iis lucrum percipitur, pecuniae. Distinguitur capitale 
fixum sive immobile (stehendes K., capital fixe) et transiens 
sive mobile (umlaufendes K., c. circulant), quod productione 
sive negotiis consumitur, velut lana, carbones, frumentum. 
Quia pecunia medium universale est, quo quaelibet res et 
speciatim quaelibet media productiva acquiri possunt, ut 
igitur bonis productivis aequivalere censeatur, pecuniae (et 

syngraphae sive documenta pecuniaria, Wertpapiere) stric¬ 
tiore sensu capitale dicuntur. 

Cum capitali notio capitalismi conexa est. Duplici 
autem modo capitalismus accipitur. Uno modo nihil aliud 
significat quam ordinem oeconomicum hodiernum, qui pro- 
ductivitate capitalis (pecuniae praesertim) privato dominio 
possessi regitur hac ratione, ut ab aliis capitale, ab aliis 
labor praestetur (Kapitalwirtschaft). Hic capitalismus pure 
oeconomicus per se vitiosus non est. 1 ) Altero modo significat 
eundem ordinem, sed cum hoc gravi vitio, quod capitale 
a paucis possessum cum immoderato egoismo integram 
rem oeconomicam in sui commodum dirigit nulla aliorum 
ratione habita. Hic capitalismus individualisticus graviter 
reprobandus est. 

2. Distributio comprehendit bonorum circulationem et 4S5 
reditus. 

1) Circulatio est communicatio bonorum inter membra 
societatis, et peragitur transmissione hereditaria et contrac¬ 
tibus, maxime emptione-venditione, qua bona commutantur. 
Commutatio nunc plerumque non immediate inter bona 
ipsa, sed ope pecuniae fit. 

Pecunia est medium universale commutationis. In hunc 486 
finem nunc ab auctoritate civili ex metallis nobilibus, quae 
utilitate universali, magno et stabili pretio, duritie, divisi- 
bilitate excellunt, „nummi" certis formis praediti cuduntur 
et signaculo publico signantur, quo eorum genuinitas et 
pondus publice approbantur. Vel eorum loco etiam cartae 
signatae eduntur, quae ab omnibus medium commutatio¬ 
nis certi valoris agnoscendae sunt. Ita ratione pecuniae 
pretia omnium rerum aestimari, exprimi invicemque com- 


') . Hanc autem oeconomiae rationem ad recti ordinis normam 
componere Leo XIII totis viribus contendit: unde patet, per se ipsam 
non esse damnandam. Et sane suapte natura vitiosa non est: sed tunc 
rectum ordinem violat, quando res operarios seu proletarium classem 
eo fine eaque condicione conducit, ut negotia atque adeo res oecono¬ 
mica tota ad sui ipsius nutum et commodum vertantur, _ humana ope¬ 
rariorum dignitate, sociali oeconomiae indole ipsaque iustitia sociali 
ac bono communi contemptis." Quadragesimo. 

parari possunt, ut commutatio rerum facilis evadat et in 
negotiis aggrediendis recta computatio sumptuum institui 
possit. 

487 Quia sic usus pecuniae indolem oeconomiae vehe¬ 
menter mutat, merito distingui solet „ oeconomia naturalis*, 
in qua directe ipsa bona commutantur, et pecuniaria*. 
Aliqua huius species modificata, quae in dies amplificatur, 
„oeconomia creditim* est, in qua bona oeconomica tra¬ 
duntur sive accipiuntur absque retributione statim facta 
tantum cum fide testata futurae retributionis. Ita fides eius- 
que testimonia munere pecuniae funguntur et facilitas 
commercii atque etiam productio augentur, quia media pro¬ 
ductiva, ut fundi, fabricae, acquiri et adhiberi possunt retri¬ 
butione non statim facta, sed dilata usque ad tempus, quo 
fructum ferunt. Inter instituta, quae pecunias credendas 
procurant eas mutuo accipiendo aliisque iterum credendo, 
eminent Banken (Banques), quae dicuntur. 

488 Circulatio bonorum nunc magna ex parte mercatura efficitur, qua 
merces a producentibus emptae aliis cum lucro venduntur. Ita per se 
tum productio augetur tum consumentibus utilitas praestatur. Mercatus 
olim potissimum in nundinis fiebat. Nunc in tabernis mercatoriis oppi- 
dorum perpetuae quasi nundinae habentur. Genus quoddam magnarum 
nundinarum sunt bursae, in quibus emptores et venditores conveniunt 
et secundum certas formas negotia commutatoria perficiunt et quidem 
vel de mercibus realiter non praesentibus, velut frumento, saccharo 
(WarenbOrse, b. des marchandises), vel de syngraphis (Effektenborse). 
Mercatura postulat media communicationis, ut vias ferratas, naves, 
instituta postalia, media telegraphica et telephonica, quibus 'merce?! 
pecuniae, nuntii transferuntur. 

489 2) Reditus (Einkommen, Revenu, Income) sunt bona, 
quae statis temporibus possessioni constanter accedunt. Tales 
sunt: a) reditus pro labore, b) lucra percepta ex capitalibus 
vel fundis (Rente), c) lucrum ex suscepto negotio haustum 
(Unternehmergewinn, profit de Tentrepreneur). Idoc lucrum 
merito percipitur, etsi socialistae ei adversantur. Nam 
sine dubio labor mentalis, sollicitudo, periculum in nego¬ 
tio aggrediendo susceptum (Risico, Risque) compensanda 
sunt. 

490 Itaque in productione et distributione hae functiones 
concurrunt: 

(1) Agricultura, quae ex agris cultis producta naturae 
acquirit; cui pecuaria, cultura silvarum, opera fodinarum 
adiunguntur. 

(2) Opera industrialis, quae producta naturae mutando 
apta facit ad satisfaciendum indigentiis humanis. Opera in¬ 
dustrialis in opificium (Handwerk, metier) et fabricationem 
dividitur. In fabricatione multi operarii in communi fabrica 
occupantur et usus machinamm praevalet. In opificio autem 
fere labor manuum praevalet et producentes producta 
domi propriae, forte cum paucis sociis, faciunt et ipsi emp¬ 
toribus vendunt. 1 ) In fabricatione alius capitale possidet, 
alii laborem afferunt, in opificio vero capitale et labor, 
saltem magna ex parte, coniuncta sunt. 

(3) Mercatura denique, quae bona producta emit et 
aliis vendit. 

3. Consumptio est bonorum materialium destructio, qua 491 
immediate indigentiis humanis satisfit, ut comestio, usus 
vestium. Consumptio regit productionem, sed simul etiam 
productione regitur, quia bona producta indigentias excitant. 

Ex his colligitur, ad prosperitatem populi recte iudi- 492 
candam non tantum numerandam esse copiam bonorum 
vel summam redituum omnium privatorum, sed maxime 
investigandum esse, utrum bona convenienter distributa 
sint. Ad genuinam prosperitatem nationalem requiri videtur, 
ut populo bona materialia continuo affluant tum propor- 
tionata crescenti eius numero indigentiisque culturae progredi¬ 
entis tum ita distributa, ut praeter aliquam multitudinem 
modice divitum validus status medius adsit, omnes autem 
condicionem vivendi ho mi ne dignam habeant stabili mul¬ 
torum miseria exclusa. 2 ) 

§ 2. „Quaestio socialis" exponitur 

Quid sit. Quaestio socialis dici solet quaestio de malis 493 
socialibus, quae ex moderna condicione oeconomica oriuntur, 

*) A fabricatione et opificio differt „ industria domestica 1 *, in qua 
operarii domi quidem, sed pro alterius negotio laborant, a quo etiam 
plerumque materias primitivas et instrumenta accipiunt. — ’) Cf. H. Pesch, 
Lehrbuch d. Nationalokonomie II 2 315ss. 

in quo consistant, quae eorum sint causae et remedia. Etsi 
recenti tempore multi progressus facti sunt ingensque 
bonorum copia producitur, nihilominus prosperitas omnibus 
communis obtenta non est, sed vehementes querelae de 
malis oeconomicis et socialibus et grave classium dissi¬ 
dium reperiuntur. Ista mala, quae novissimis quidem decen¬ 
niis industriis legislativis aliisque non parum minuta, attamen 
minime abolita sunt, magna ex parte ad hoc reducuntur, quod 
potestas capitalismi ita aucta est, ut hinc parva multitudo 
praedivittun in re oeconomica dominetur, illinc autem 
ingens multitudo proletariorum adsit et continuo augeatur, 
quorum vitae condicio absoluta vel relativa paupertate, 
dependentia a capitalistis et perpetua quadam incertitudine 
sortis oeconomicae premitur. 

Haec quaestio socialis in universum sumpta complures 
partiales quaestiones in se gestat, quarum praecipuae hae 
sunt: 1) quaestio de operariis, 2) de opificibus et merca¬ 
toribus parvis, 3) de agricolis, 4) de feminis. Quibus aliae 
addi possunt, velut quaestio de cura pauperum, de habi¬ 
tationibus et aliae. 

Quaestio igitur socialis non omnia mala socialia (velut 
nationalismum) respicit, sed illa tantum, quae ex hodierna 
condicione oeconomica oriuntur sive cum ea cohaerent, etsi 
fortasse in se ipsis spectata indolem moralem sive religiosam 
habent, e. g. mala ex dissolutione familiarum vel penuria 
habitationum oriunda. Itaque quaestio socialis prunum 
quidem, spectata origine, oeconomica est. Sed quatenus 
simul mala moralia, religiosa, socialia respicit eorumque 
causas et remedia inquirit et propterea in solvenda hac 
quaestione de officiis, iuribus, line hominum, de natura 
familiae et Status, de momento religionis, de munere 
Ecclesiae agitur, quaestio socialis limites oeconomiae egre¬ 
ditur et simul quaestio moralis, iuridica, religiosa evadit. 

494 Causae eius. Causa malorum socialium et quaestionis 
socialis est mutatio rei oeconomicae ex modernis inventio¬ 
nibus technicis orta, sociata una ex parte cum immode¬ 
rata libertate oeconomica et huius libertatis usu egoistico, 


alia ex parte cum falsis doctrinis et machinationibus 
socialismi. 

1. Mutatio rei oeconomicae, quam machinae una cum ho¬ 
dierno commercio pecuniario et modernis mediis communi¬ 
cationis effecerunt. Machinae magna ex parte in locum 
laboris et dexteritatis humanae intraverunt ac possessoribus 
suis facultatem afferunt ad magnas copias mercium pretio 
minore producendas, quae deinde in varias regiones vendi 
possunt. Sic magna negotia oriri potuerunt, quae materias 
primitivas maiore copia et ideo minore pretio coemere, 
omnia media technica adhibere, merces minore pretio et 
elegantiore apparatu producere, ementibus maiora solvendi 
commoda praebere, crises diutius sustinere possunt. Lucra 
facta deinde ad nova negotia vel negotiorum incrementa, 
ad emendas domos, fundos, ad participanda negotia fo¬ 
dinarum, viarum ferratarum et similia adhibentur. Ita fac¬ 
tum est, ut plurimi opifices et parvi mercatores in libera 
concertatione oeconomica opprimerentur et paulatim ingens 
multitudo operariorum oriretur, qui solo iam labore pro 
capitalistis praestito eoque minime certo et constanti et 
saepissime pro mercede ipsufflcienti vitam sustentare de¬ 
berent. 

Sic orta est ratio oeconomica capitalistica vitiosa. Quae 
quidem non in toto ambitu oeconomico viget; nam extra 
hunc ordinem capitalisticum magna hominum multitudo 
stat, qui alia ratione oeconomica utuntur, praesertim agri¬ 
colae. Attamen etiam horum res oeconomicas et sociales 
pervasit et commodis suis et incommodis afficit.. 

Regimen capitalisticum ex aliquo tempore in potenta¬ 
tum despoticum excrevit, quem pauci exercent, qui plerum¬ 
que non domini, sed pecuniarum creditarum custodes et 
administri sunt, qui igitur quasi sanguinem administrant, 
quo tota res oeconomica vivit, ut contra eorum nutum 
nemo respirare possit. Hanc potestatem non solum in rem 
oeconomicam, sed etiam in rempublicam exercent, quam 
suis commodis servire faciunt, atque etiam in nationes ex¬ 
ternas, quas sibi subicere student. 


i 

2. Sed tanta damna ex mutata re oeconomica oriri 
non potuissent, nisi Status, principia liberalismi sequens, 
plenam Ubertatem oeconomicam concessisset, in quo certa¬ 
mine fieri non potuit, quin praepotentia capitalis infirmiores 
opprimeret, et nisi praeterea egoistica sitis divitiarum, nulla 
ratione habita aliorum, hac libertate abusa esset. 

3. Accesserunt falsae doctrinae socialismi de iniustitia 
proprietatis privatae et praesentis ordinis civilis et eius 
machinationes ad operarios incontentos reddendos spirituque 
materialistico imbuendos. 

Causa igitur remota in rationibus allatis contenta sunt 
falsa principia philosophica, quae paulatim invaluerunt, 
aversio agnostica a supermundanis et conversio ad materi¬ 
alia, postulatio plenae libertatis in cogitando agendoque 
ac plenae omnium aequalitatis. 

4. Aha denique causa silentio non praetermittenda 
haec est, quod numerus incolarum in nonnullis regionibus 
ita auctus est, ut patria sufficientem vitae copiam eis sup¬ 
peditare iam nequeat. 

§ 3. De falsis systematibus 
1. De liberalismo oeconomico 

495 Liberalismus generatim spectatus ad mentem Jurium 
humanorum" anni 1789 postulat, ut homo plena libertate, 
in vita praesertim sociali, spectatis rebus religiosis, politicis, 
oeconomicis, fruatur, quae libertas a Statu tuenda et solum 
eatenus restringenda sit, ut aequalis omnium libertas simul 
constare possit. Itaque liberalismus libertates varii generis 
postulat, ut diversae eius species distingui possint. Libera¬ 
lismus oeconomicus poscit, ut activitas oeconomica penitus 
libera sit: ut igitur fundi ad arbitrium dividi, vendi, debitis 
onerari possint, ut quilibet quaecumque negotia suscipere 
et amplificare valeat, ut libera reddatur importatio mercium 
importoriis sublatis, ut liberrima sit laborum oblatio et ac¬ 
ceptatio, ut etiam associationes oeconomicae, quae hanc 
libertatem impediant, prohibeantur; omnia igitur virium 

oeconomicarum certamine et lege „oblati et quaesiti" re¬ 
gantur (Angebot und Nachfrage, offre et demande; n. 96 ss). 
Hac ratione maximum sperandum esse productionis pro¬ 
fectum, cum propter concertationem omnes vires suas in¬ 
tendant et fundi ac capitalia in illorum manus deveniant, 
in quibus maximos fructus ferant; omnes etiam futuros 
esse contentos, cum id obtineant, quod elegerint seu pro¬ 
pria actione libera lucrati fuerint. 

Postquam variae nationes diu mercantilismum secutae sunt, qui 496 
praesertim ex commercio externo divitias provenire putavit, liberalismus 
oeconomicus in Gallia simul et Angiia ortus est. 

In Gallia Quesney, medicus Ludo vici XV, doctrinam proposuit, 
solum terram sive agriculturam (royaume agricole) divitiarum fontem 
esse, cum homo labore suo tantum bona a natura producta mutare, 
non autem nova facere possit. Ideo pro agricultura, quam mercantilis- 
mus neglexerat et tributis oneraverat, plenam libertatem postulavit; 
postea generalem libertatem oeconomicam poposcit. Huic doctrinae 
nomen „physioeratismus“ inditum est, quod, si natura et libertas causae 
prosperitatis habeantur, „naiuralis ordo“ oeconomicam ,regat"; „Laissez 
faire et laissez passer, le monde va de lui meme". 

Iu Angiia A. Smith docuit 1 ), divitias nationum maxime ex opera 
industriali .provenire, idcirco negotia industiialia promovenda et incli¬ 
nationibus egoisticis in activitate oeconomica libertatem dandam esse, 
cum sic maxima diligentia et harmonia in bonis distribuendis consecu¬ 
turae sint. Eadem principia profitentur D. Ricardo, Th. Maltus, J. St. Miti, 

J. B. Say, qui saepe una cum A. Smith auctores „oeconomiae classicae* 
vocantur. Liberalismus oeconomicus etiam manchesterianismus nomina¬ 
tur ex associatione in Mauchester 1839 ad propagandam hanc libertatem 
condita. Liberalismus anteriore parte saeculi praeteriti legislationem in 
Europa rexit. 

Nunc, perniciosis effectibus perspectis, derelictus est vel modera¬ 
tiorem formam induit. 

1. Liberalismus oeconomicits falsa principia proponit, 497 
genuinae naturae hominis vitaeque socialis contraria. 

a) Falsum est, hominem ea libertate innata praeditum 
esse, ut quaelibet agere queat, nulla ratione habita boni 
aliorum, dummodo ne aequalem libertatem ceterorum lae¬ 
dat. Natura socialis humana praescribit, ne aliorum pro¬ 
speritas impediatur, sed ut iuvetur. Neque verum est, 
auctoritatem publicam tantum libertaten singulorum tueri, 
nullo modo limitare neque activitatem oeconomicam posi- 

An inquiry into the nature and causes of the wealth of na- 
tions 1776. 

Donat, Ethica spcc. 19 

tive regere et promovere debere (n. 296). Liberalismus ne¬ 
glegit indolem socialem hominis, activitatis oeconomicae et 
iuris proprietatis atque insociali individualismo inhaeret. 

b) Stultum et impium est dicere, in bonis materiali¬ 
bus assequendis egoismo frena laxanda esse. Nam sic 
homo cupiditatis vinculis irretitus non solum ab aeternis 
persequendis abstrahitur, sed etiam ad aliorum bona negle¬ 
genda et conculcanda pertrahitur. Quod autem asseritur, 
ex tali certamine sponte omnium prosperitatem harmoni¬ 
cam consecuturam esse, puerilem illam de natura humana 
illusionem Roussavianam supponit, qua natura omnino 
bona creditur, ut sibi ipsi tuto relinqui queat. 

c) Liberalismus supponit, prosperitatem oeconomicam 
fere tantum postulare, ut quam plurima bona producantur 
et offerantur, non vero id maxime, ut omnes capaces red¬ 
dantur ad bona producta sibi propria facienda. 

d) Accedunt alii errores de iusto pretio mercium ex 
sola lege oblati et quaesiti determinanda (n. 93), de iusti- 
tia cuiusvis mercedis ex mutuo consensu pactae (n. 98), 
de relatione inter dominum et operarium, quae haec tan¬ 
tum sit, quod operarius sit res utilis domino, neglecta eius 
dignitate personali, denique de iure ipso, cuius unicus fons 
sit Status, ut sufficiat observare leges civiles praetermissis 
iuribus naturalibus hominum. 

2. Liberalismus gravia mala socialia producit, a) Licet 
aliqua aemulatio utilis sit, cum stimulos addat et per se 
pretia moderetur, illimitata tamen libertate efficitur, ut, prae¬ 
termissis aliis incommodis, paulatim divitiae et media pro¬ 
ductionis in manibus paucorum colligantur, alii vero plu¬ 
rimi ad sortem proletariorum dependentium redigantur. — 
b) Talis libertas etiam ad insatiabilem cupiditatem quaestus 
faciendi, ad illicitas concertationis artes, ad iniustam aliorum 
suppressionem ducit. 

2. De socialismo. 

Aliud systema, quod quaestionem socialem solvere 
conatur, sed eam multo acriorem reddit, socialismus est. 

Socialismi nunc complures formas observamus, quae tamen 
in supremis principiis conveniunt. Quare primum socialis- 
mum in genere spectabimus, deinde eius speciales formas 
exponemus. 

Socialismus generatim est systema, quod praecipue 498 
postulat, ut bona productiva in dominium societatis trans¬ 
eant, quae sola productionem et distributionem oecono¬ 
micam exsequi debeat, et quod praeterea aliis modis recto 
ordini sociali et religioni contrarium est. Itaque 

1. Socialismus praecipue postulat, ut bona productiva 
in dominium societatis transeant. Socialistae enim opinantur, 
modernum capitalismum esse praecipuum malorum socialium ' 
fontem; idcirco postulant, ut proprietas privata bonorum 
productivorum tollatur et sola societas productionem in se 
suscipiat atque labores bonaque producta singulis distribuat. 
Modum, quo id futurum sit, accurate describere verentur, 
id potius agentes, ut ordinem praesentem vituperent. Porro 
socialistae potius „dominium societatis", quam „Status" in 
ore gerunt. Status enim, qualis nunc est, iis non placet, 
sed imaginantur potius futuram quandam societatem civilem 
mei e oeconomicam. Attamen quia ordinem rerum oecono¬ 
micarum, non vero anarchiam obtinere volunt, quae certe 
oriretur, si bona productiva in dominio essent municipiorum 
et corporationum privatarum inter se independentium (id 
anarehistae volunt), „societas" ista, quam volunt, revera 
alia esse nequit nisi societas supremo regimine sociata ita¬ 
que respublica. 

Sub hoc igitur respectu socialismus aliqua species communismi 499 
est. Lommumsmus generatim postulat, ut bona materialia omnibus 
communia sint (n. 56). Socialismus primo quidem communitatem bono¬ 
rum productivorum poscit, sed utique consequenter etiam bona con- 
sumptiva communi administrationi et distributioni subicere debet. Com- 
mumsmus plenior etiam directe, ex parte saltem, communitatem bonorum 
consumptivorum intendit. 

Ut bona productiva proprietas communis fiant, una cum socialismo 500 
etiam anarcHsmus postulat, attamen non proprietas Status, sed indepen¬ 
dentium municipiorum et societatum privatarum. Anarehistae absolutam 
autonomiam individuorum defendunt ideoque omnem auctoritatem, prae¬ 
sertim publicam coactivitate praeditam, reiciunt, nulla alia vincula 
socialia tolerantes, nisi conventiones, quibus homines libere ad corpo- 

rationes privatas et municipia associentur; his dominium et admimstra- 
tionem rerum productivarum committunt. Condicionem autem socialem 
hodiernam vi tollere volunt. Gravi utopismo obcaeeati imaginantur, ex 
liberrima virium humanarum actione absque auctoritatis regimine ple¬ 
nam harmoniam proventuram esse. Praecipui anarchismi auctores erant 
W. Godwin Auglus, Pierre Proudhon (flS65), qui pater anarchismi habe¬ 
tur, Max Stirner, J. Most, quibus praeterea accedunt Bakunin (t lS7o), 
Netschajew, Kropotkin Russi, anarchismum cum nihilismo Russico 
copulantes, ex quo Bolscevismus natus est. 

501 2. Socialismus aliis modis recto ordini sociali opponitur, 

praesertim propterea, quia plenam omnium aequalitatem 
et libertatem profitetur, a) Propterea discrimina socialia 
graduum et classium iniusta dicit, subiectionem famulorum 
sub dominis et generatim oboedientiam socialem vituperat. 

b) Quod ordinem politicum attinet, ad mentem Rousseau 
populo ius inalienabile suprematiae tribuit ideoque omne 
praeter republicanum regimen iniustum habet omnibusque, 
viris et feminis, aequalia iura politica vindicat. Praeterea 
finem Status, quem ceteroquin societatem iuris mere humani 
habet, nimis coarctat, fere tantum prosperitatem oeconomicam 
ei assignans (honestatem et religionem parum curat), immo 
sperans fore, ut Status hodiernus aliquando in meram socie¬ 
tatem oeconomicam convertatur. Tamen simul dominationem 
Status ac centralisationem ultra modum extendit, cum Statui 
etiam administrationem prosperitatis privatae attribuat. 

c) Familiam fere dissolvit. Matrimonium enim contractum 
pure civilem et facile solubilem habet, feminis in familia 
aequalia iura cum maritis, horum auctoritate sublata, con¬ 
cedit, liberos in communi nutriendos et educandos esse 
arbitratur. 

B. Socialismus religioni contrarius est. Nam ab origine 
sua materialismum profitetur. Ideo soeial istae postulant, 
ut religio causa privata sit (quam verius plerumque infe¬ 
stant), vita publica autem a religione separetur; in futura 
societate aiunt religionem sponte exstinctum iri, nunc neces¬ 
sariam esse ad consolandos et pacandos suppressos. 

502 De rebus modo expositis auctores soeialismi ita fere loquuntur. 

Postquam per evolutionem discrimina classium sublata fuerint et tota 
productio in manibus individuorum consociatorum collecta fuerit, pote¬ 
stas publica indolem suam politicam amittet. Potestas politica proprie 

accepta est potestas organisata unius classis ad supprimendam alteram. “') 
«Femina in nova societate [socialistica] sub respectu sociali et oecono¬ 
mico perfecte independens et ne minimam quidem dominationi subiecta 
erit. «Si inter duos homines, qui foedus inierunt, discordia, conscientia 
commissi erroris vel aversio oritur, lex moralis praecipit, ut unio innatu- 
ralis ideoque immoralis dissolvatur.” 2 ) «Cura et educatio liberorum 
causa publica fiet.”- 1 ) «Religio in eo tantum consistit, quod potestates 
externae, quae vitae quotidianae dominantur, in mentibus hominum 
modo phantastico reflectuntur, quatenus terrena speciem supermunda- 
norum accipiunt.”' 1 ) «Leges, moralitas, religio secundum eius [prole¬ 
tarii] iudicium praeiudieia civilia sunt, sub quibus singulis- studia civilia 
absconduntur.”") «Ordo idealis nihil est nisi ordo materialis in capite 
humano transmutatus. “*) 

Socialismus est quidam liberalismus quarti status cum logica 503 
consecutione ad fi nem deductus. Liberalismus enim, tantum terrena 
intendens et religiosa negans vel tamquam incognoscibilia neglegens, 
religionem a Statu separare, non tamen omni influxu in vitam privare 
intendit; socialismus autem totam vitam consecratione religiosa spoliat. 
Iurium aequalitatem, quam liberalismus pro civibus possidentibus («tertio 
statu”) postulat, socialismus proletariis quoque et feminis dat. Libera¬ 
lismus Statui omnipotentiam in omnia, excepta re oeconomica, socialis¬ 
mus autem etiam in hanc tribuit. Socialismus simili illusioni de bonitate 
naturae indulget, sicut liberalismus, existimans, dummodo sublata pro¬ 
prietate privata «status naturalis” restituatur, felicitatem secuturam 
esse sine potestate coactiva. Etiam scientia liberalis facta est parens 
soeialismi. 

: ) »Sind im Laufe der Entwicklung die Klasseuunterschiede ver- 
schwunden und ist alie Produktion in den Handen der assoziierten Indi- 
viduen konzentriert, so verliert die offentliche Gewalt ihren politischen 
Gharakter. Die politische Gewalt im eigentlichen Sinne ist die organi- 
sierte Gewalt einer Klasse zur Unterdrflckung einer anderen.” Kommu- 
mstisches Manifest (Marx-Engels 1848). — s ) Bebel: «Die Frau der 
neuen Gesellschaft ist sozial und okonoiuisch vollkommen unabhan^ie 
Sle « kei " em Sfhein von Herrschaft und Ausbeutung mehr unter- 
worfen. «Stellt sich zwiscken zwei Menschen, die einen Bund geschlos- 
sen, Unvertraglichkeit, Enttauschung oder Abneigung heraus, so gebietet 
die Morai. die unnatfirlich und darum unsittlich gewordene Verbindumr 
zu lOsen. Die Frau 22 428s. - 3 ) Engels: «Die Pflege und Erziehung 
der Kinder wird offentliche Angelegenheit.” Der Ursprung d. Familie 
des Privateigentums u. d. Staates 21 (1931) 64. — 4 ) Idem: «Religion ist 
nichts ais die phantastisehe Widerspiegeiung in den Kopfen der Men¬ 
schen derjenigen aufieren Machte, die ihr tagliches Dasem beberrschen 
eine Widerspiegeiung, in der die irdischen Machte die Form von iiber- 
irdiseben annehmen.” Diihrings Umwalzung der Wissenschaft (1878) 

^65. —. s ) «Die Gesetze, die Morai, die Religion sind fur ihn [den 
Proletarier] ebenso viele biirgerliche Vorurteile, hinter denen sich 
ebenso viele biirgerliche Inleressen verstecken.” Kommunistisches Mani¬ 
fest. — b ) Marx ; «Das Ideelie ist nichts anderes, ais das im Men- 
scbenkopt umgesetzte und iibersetzte Materielle.” Das Kapital Vor- 
rede z. 2. A. 

504 De diversis formis socialismi. Iam discrimina exponenda 
sunt, quae inter socialismi species intercedunt. Omnes 
socialistae conveniunt in hoc fine statuendo, ut communismus 
productivus obtineatur, et in aliis erroribus enumeratis. 
Sed differunt spectato modo, quo communismus assequen¬ 
dus sit. Proponimus imprimis formam antiquam, Marxia- 
nam, deinde recentes. 

I. Marxismus est forma antiqua, et usque ad recentissima 
tempora ab omnibus pro socialismo legali et classico habitus 
est et adhuc habetur. C. Marx non solum socialismi fun¬ 
dator est, sed etiam eius principia in systema scientificum 
redegit. Scientifice enim demonstrare conatur, recentem 
ordinem „capitalisticum“ iniustum et cum naturali neces¬ 
sitate collapsurum esse ac postea eadem cum necessitate 
ordinem socialisticum secuturum esse. Duae doctrinae eius 
huc spectant 1 ): 

1. „Materialistica conceptio historiae". Marx haec docet. 
Sicut generatim omnia, ita etiam vita humana perpetua evo¬ 
lutione mutatur, et quidem ita, ut singulis temporibus status 
oeconomicus causa efficiens et determinans sit omnium alio¬ 
rum, scilicet institutionum socialium et politicarum, idearum 
moralium et religiosarum, utpote quae illi fundamento super¬ 
structa sint. 2 ) Ergo, si quando condicio oeconomica pedetentim 
alia fit, etiam rebus socialibus revolutionem infert, quatenus 
oppositio classium oritur et crescit itaque ordo vetus corruit 
novusque inducitur. Sic etiam hodiernus status capitalisticus 

i) Diese beiden grofien Entdeckungen', inquit Engels, eius socius, 
die materialistiscbe Geschichtsauffassung und die Enthtlllung des Geheim- 
nisses der kapitalistischen Produktion vermittelst des Mehrwerts, ver- 
danken wir Marx. Mit ihneu wurde der Sozialismus eme Wusenwhaft. 
Die Entwicklung d. Sozialismus vou d. Utopie zur Wissenschaft (lsyi) zb. 

_ iq Modus producendi res materiales determinat generatim sociales, 

politicas et spirituales rationes vitae/ („Die ProduktitKisweise des 
materiellen Lebens bedingt den sozialen, polilischen und geisUgen 
Lebensprozefi/) Marx, Kritik d. polit. Okonomie Herausg. v Kautsky 
1897 Vorrede. B Hiemach“, inquit similiter Engels , „sind die letzten 
Ursachen aller gesellschaftlichen Veranderungen und Umwalzungen zu 
suchen nicht in den Kopfen der Menschen . . , sondern 'n jerande- 
rungen der Produktions-und Austauschweise; sie smd zu suchen nicht 
in der Philosophie, sondern in der Okonomie der betreffenden Epoche. 
Duhrings Umwalzung d. Wissenschaft (1878) 223 s. 

ordinem socialem, qui nunc est, praesertim quod proprie¬ 
tatem privatam attinet, paulatim per classium oppositionem 
tollet et contrarium socialisticum inducet. Quo simul aliae 
institutiones, praesertim politicae et religiosae, mutabuntur. 
Status et religio nunc quidem necessarii sunt, ut classes 
inferiores subiectae teneantur et spe futurorum tranquillentur, 
communi autem felicitate obtenta sponte evanescent. — 

Ad conversionem condicionis capitalisticae in socialisticam 
ulterius demonstrandam ordinatur: 

2. Doctrina Marxiana de valore (Werttheorie). Duplex 505 
distinguitur valor, usualis et commutativus (Gebrauchs-, 
Verkehrswert; Valeur d’usage, dAchange). Valor usualis 
consistit in aptitudine rei ad usum humanum, proinde in 
qualitatibus vel ex natura vel ex labore humano ei conve¬ 
nientibus, quae eam utilem reddunt. Valor commutativus 
consistit in aptitudine rei ad commutationem faciendam cum 
aliis rebus; sic commutatur panis cum oleo. Itaque Marx 
affirmat, pretium commutativum consistere in solo labore 
humano, qui in re impensus fuerit, non vero in eius quali¬ 
tatibus naturalibus. Quam miram affirmationem sic demon¬ 
strare conatur: res diversae commutantur propter aequalita¬ 
tem; quia igitur qualitates rerum diversarum, ut panis 
et olei, aequales non sunt, nihil aequale in rebus inveni¬ 
tur nisi labor, qui in rem producendam vel transpor¬ 
tandam impensus est. Itaque rationem, cur quantitas 
panis cum oleo commutetur, hanc esse ait, quod in utrum¬ 
que eadem quantitas laboris impensa fuerit. Quantita¬ 
tem autem laboris dimetiendam esse ex tempore, quod 
generatim necessarium censeatur ad rem producendam sive 
transportandam. 

Ex hac doctrina probat, capitalistas suas divitias ex 
sudore proletariorum colligere. Scilicet operarius capitalistae 
plus laboris et utilitatis impendit, quam capitalista ei com¬ 
pensat. Compensare enim solet tantum, quantum operario 
ad vivendum necessarium est, operarius autem laborando 
mercibus valorem commutativum duplo maiorum tribuit; 
aliter: operarius laborando 12 horas per diem capitalistae 

utilitatem laboris 12 horarum tribuit, ipsi autem compen¬ 
satur utilitas 6 horarum; quod igitur ultra 6 horas laborat, 
capitalista gratis acquirit. Hoc „plus valoris" (Mehrwert, 
plusvalue) augere conatur laborem operariorum extendendo 
machinisque frugiferiorem reddendo; idem ad nova lucra 
acquirenda adhibet. 

Sic gradatim immensa negotia oriuntur, minora autem 
absorbentur, et „ accumulatio” capitalium in paucorum 
manibus augetur. Ex alia autem parte crescit numerus 
proletariorum eorumque condicio in dies miserabilior fit. 
Nam propter 'continuatas machinarum inventiones et oeco¬ 
nomicas crises numerus operariorum superfluorum crescit, 
operarii sibi invicem labores eripiunt itaque merces decres¬ 
cit, donec condicio intolerabilis facta fuerit. Tunc fiet „ex- 
propriatio paucorum usurpatorum per populum”, capitalia 
in communem possessionem societatis transibunt ordoque 
socialisticus instituetur. In quo tunc omnes in commune la¬ 
borabunt singulisque bona producta distribuentur, primum 
secundum laborem praestitum, ex quo aliqua inaequalitas 
orietur, postmodum autem in sublimiore gradu evolutionis, 
„cum labor prima cupido facta fuerit" (Marx), secundum 
indigentias. 

Marx igitur asserit, a) transitum ex ordine praesenti 
ad socialisticum non per gradus, sed aliquando subito ex 
integro eventurum esse et quidem cum violentia, per ex- 
propriationem, b) docet pugnam classium, quam etiam 
vetat mitigare (cooperando cum regimine, emendando con¬ 
dicionem operariorum), ne collapsus retardetur, c) Praedicit, 
fore, ut miseria socialis continuo crescat et brevi ad finem 
intolerabilem et collapsum properet. 

506 ||. Formae socialismi recentes. Nunc constat, Marx er¬ 

rasse, cum continuum miseriae augmentum et brevem collap¬ 
sum praediceret, quem igitur patienter exspectare, non 
autem retardare oporteat. Hinc duae recentes formae ortae 
sunt a Marx plusminusve deflectentes: 

1. Socialismus moderatus (revisionismus) tenet, neque 
finem patienter exspectandum neque ordinem socialisticum 

subito cum violentia, sed tantum gradatim inducendum 
esse, quatenus potestas politica obtineatur et institutiones 
publicae ad mentem socialismi mutentur, promovenda con¬ 
dicione et potestate operariorum, perficienda socialisatione 
maiorum negotiorum et dominiorum etc. Huic sentiendi 
et agendi rationi ex multis annis magna vel maior sociali- 
starum pars adhaesit. 

2. Socialismus radicalis (communismus, revolutionismus, 507 
[marxismus]) vult ordinem socialisticum statim integrum 
adducere, scilicet vult haec duo: a) communismum, trans¬ 
ferendo omnia bona productiva, exceptis fortasse parvis 
praediis et negotiis, et distributionem bonorum consump- 
tivorum in potestatem publicam; tamquam medium ad hoc 
b) dictaturam proletariatus, acerrimam movens luctationem 
classium. Haec adducere vult vel aliquatenus legibus, si 
fieri potest, vel potius violentia armata. 

Socialismus radicalis formam extremam in bolscevismo 
russico induit. Eius ordo politicus in hoc consistit, quod 
solus proletariatus iura publica possidet et in collegia (tum 
in localia per oppida, pagos, opera industrialia tum in cen¬ 
tralia) sociatus crudelem dictaturam exercet, at hoc ita, ut 
ipse proletariatus ultimo a paucis centralem potestatem 
tenentibus plene regatur. Simul bolscevistae revolutionem 
universalem communistieam accendere student, quod alia 
via ad finem socialisticum perveniendi non relinquatur, 
quoniam nec possidentes pacifice expoliari queant nec res¬ 
publica socialistica sustineri possit, nisi in omnibus nationi¬ 
bus simul instituatur. Ordini autem oeconomico bolscevi- 
stico proprium est, ut, saltem in productione industriali, 
plena socialisatio instituatur totumque commercium exter¬ 
num a Statu geratur. Bolscevismus etiam infensam pugnam 
contra omnem religionem gerit. 

Historia socialismi. Socialismus iam ex tempore revolutionis Gal- 508 
licae paulatim praeparatus et auctus est tum per doctrinas de plena 
omnium libertate et aequalitate etiam inter operarios pervulgatas tum 
per horum miseriam ante aliquot decennia intolerabilem. 

Inter praecipuos socialismi praecursores eminent: H. de Saint- 
Simon (fl825), qui primatum in societate labori (in sensu latissimo) et 

laborantibus vindicavit („Tout par 1’industrie, tout pour elle!), C. Fourier 
(t 1837), qui similiter labori ius principale vel unicum in usum bono¬ 
rum tribuit et communismum phantasticum excogitavit, Rob. Owen 
(t 1858), qui colonias communisticas fundavit, quae tamen omnes mox 
in irritum ceciderunt, denique P. Proudhon (t 1865) et Babunin (f 1876) 
anarchistae. 

Primi autem moderni socialismi auctores sunt Car. Marx (t 1883) 
et Fred. Engels (f 1895). Marx, Trevirensis, ex familia iudaica oriundus, 
post varias vitae vicissitudines ex a. 1849 plerumque in Anglia vixit. 
Imbutus tum ideis philosophiae Hegelianae, materialismi (Feuerbach) 
et darwinismi, tum doctrinis oeconomiae nationalis Gallicae et Anglicae 
illius temporis auctor factus est socialismi scientiflci. Marx et Engels 
1874 promulgaverunt exhortationem ad .proletarios omnium terrarum' 1 ), 
evocando ad ineundam unionem omnium proletariorum 2 ); in quo scripto 
iam principales ideae socialismi theoretici exprimuntur. Post varios 
conatus 1864 aliqua internationalis associatio operariorum condita est, 
quae complures congressus celebravit; sed 1872 propter litigationes 
(inter Marx et Bakunin) dissoluta est. 

Principia a Marx proposita paulatim praevaluerunt et forma quasi 
classica socialismi effecta sunt. 

Marxismus in Germania diu dominatum tenuit (Bebel, W. Lieb- 
knechtf 1900, programma Erfurtianum 1891). Sed sensim etiam mode¬ 
ratior sentiendi et agendi modus invaluit (v. Vollmar, E. Bernstein), qui 
revisionismi nomen adeptus est. Qui aliam viam ad finem socialisticum 
praeferebat, non hanc, ut socialistae interim sortem operariorum negle¬ 
gerent Statumque impugnarent, sed ut sine mora operarios (associa¬ 
tionibus et legibus) iuvarent et in hunc finem etiam Statui admini¬ 
strando cooperarentur concedendo tributa, expensas militares, acceptando 
munera regiminis. Iam Ferd. Lassalle (t 1864), indefessus agitator, 
associationem operariorum condiderat et pro iis subsidium Status 
postulaverat. Postmodum syndicatus (Gewerkschaften), associationes 
operariorum secundum diversas laborum species distinctae, conditae 
sunt, ut iura efficacius tuerentur. Praesertim E. Bernstein socialista 
systema Marxianum acri examini subiecit. Modus temperatus agendi 
paulatim maiorem partem sectatorum attraxit. Propterea etiam socia¬ 
listae in Germania bello exorto omnes consenserunt. Sed mox aliqua 
pars radicalis, initio tenuis, sed sensim crescens, bello restitit, quod 
cum studiis internationalibus socialistarum parum concordaret, ab 
aliis se separavit et collapsum militarem ac revolutionem adduxit. 
Socialismi radicalis asseclae mox vehementer numero aucti sunt et 
.communistas" se vocarunt, ut iam divisio oriretur inter socialistas 
et communistas. Qui omnes in praecipuis marxismi principiis consen¬ 
tiunt, attamen in modo procedendi discordant, quatenus socialistae 
moderate, eommunistae autem modo radicali socialismum in opus 
deducere volunt. 


U Kommunist. Manifest. — s ) „Proletarier aller Lander, vereinigt 
euch! ‘ 

Socialismus etiam extra Germaniam ex compluribus decenniis 510 
propagatus est et paulatim grande incrementum accepit. In Gallia, 
Italia, Belgio ante bellum universale etiam complures eius factiones, etsi 
non penitus divisae, exstiterunt, s imil es fere sicut in Germania. Socia¬ 
listae in Gallia et Itatia bello cooperati sunt, sed sensim aliqua pars 
ab aliis seccessit, quae in Italia mox praevaluit. Similiter in aliis nationi¬ 
bus bellum socialistas in moderatos et radicales divisit. 

In Russia, ubi opera industrialis haud magna fuit, diu nihilismus 
politicus viguit, contra zarismum pugnans. Revolutione orta 1917 Bol- 
scewiki, una ex praecipuis factionibus socialisticis, ducibus Lenin et 
Trotzky, quos postmodum Stalin secutus est, regimen arripuerunt statim- 
que summa cum violentia dictaturam proletariatus per collegia opera¬ 
riorum, militum et agricolarum (Sowjet) ac co mm unismum instituerunt 
et in alias terras transferre coeperunt. 

Socialistae ab initio unionem internationalem conflare studebant. 
Prima eiusmodi Unio (erste .Internationale") 1864 condita, sed iam 
1872 exstincta est. Mox secundam fundarunt, sitam in periodicis con¬ 
gressibus, in quibus, singulis nationibus independentia relicta, communes 
regulae agendi statuebantur; congressibus postea conferentiae interparla- 
mentares accesserunt e deputatis parlamentorum diversarum nationum 
compositae. Unitas internationalis exorto bello misere interiit, cum 
socialistae Galliae, Belgii, Germaniae bello, quod antea abominati erant 
consentirent. Bello autem finito iterum conferentiae intemationales ad 
reparandam unionem habitae sunt. Anno 1919 Moscovii .Unio commu- 
nistica internationalis" bolscevistica (Unio internationalis tertia) condita 
est, ad quam socialistae radicales aspirant. 

Recentissimo tempore tum moderatus tum radicalis socialismus 
in compluribus regionibus extra Russiam repressionem passus est, in 
Italia per fascismum, in Germania per gubernium nationale-socialisticum, 
io Hispania per communistarum profligationem, alibi aliis modis. At 
minime deleLus est. 

Th. 28. Systema socialismi tum spectatis principiis, quae ei propria sunt 
(1. p.), tum rationibus spectatis, quibus ea probare studet, repro¬ 
bandus est (2.p.). 

Declar. Socialismus aliqua vera continet et utilia quae- 511 
dam praestitit. Efficaciter enim sensum dignitatis personalis 
stimulavit, quae etiam in operariis reverenda est. Vehemen¬ 
ter ad gravia mala ordinis capitalistiei hodierni et ad vi¬ 
tiosam divisionem usumque bonorum temporalium animos 
advertit. Etiam utiliter operarios in consociationes collegit, 
quibus condicionem suam emendare potuerunt. Generatim 
multum contulit, ut mentes ab individualismo ad rationes 
sociales vitae diligentius fovendas se converterent. Quae 

tamen ideae et studia non soli socialismo propria sunt et 
praeterea tam gravibus erroribus mixta sunt, ut societatem 
in peiora mala coniciant. 

Etiam verum est, socialismi moderati asseclas modum 
procedendi temperare tum luctationem classium tum pro¬ 
prietatis exstinctionem mitigantes. Atque spes est fore, ut 
apud multos paulatim classium pugna in honestam discep¬ 
tationem mutuamque cooperationem transeat et bellum contra 
possessiones privatas in pugnam contra iniustam distribu¬ 
tionem et usum transmutetur itaque multi a postulatis 
eorum, qui christiana principia defendunt, parum dissi¬ 
deant. Attamen plerique non eousque resipiscunt; principia 
socialistiea minime abiciunt, sed tantum practice tempe¬ 
rant et oblitterant. Talis autem temperatio non facit, ut 
socialismus, quamdiu eius principia retinentur, ullo modo 
admitti queat. 1 ) 

Consideramus socialismum in genere seu ea principia, 
quae diversis formis communia sunt, nisi quod in 2. p. 
etiam speciatim rationes scientificas a Marx propositas exa¬ 
minare oportet. 

Demonst. 1. p. Socialismus praecipue postulat, ut bona 
productiva in dominium societatis transeant, quae produc¬ 
tionem et distributionem oeconomicam exsequi debeat; 
praeterea alia principia fundamentalia recto ordini sociali 
religionique contraria propugnat. Atqui tum postulatio com- 
munismi productivi tum illa alia principia reprobanda sunt. 
Ergo socialismus spectatis principiis, quae proponit, repro¬ 
bandus est. — Demonst. min. 

1. Reprobandus est communismus productivus, a) Homini 
ius naturale est, ut proprietatem privatam, etiam bonorum 
productivorum, acquirat. Nam, ut antea expositum est (n. 58), 
homini ius est, ut, quae sibi necessaria sunt, ipse provideat, 


‘) „Sive ut doctrina sive ut factum historicum sive ut,actio 1 con¬ 
sideretur socialismus, si vere manet f socialismus, etiam postquam veri¬ 
tati et iustitiae in his, quae diximus, concessit, componi cum Ecclesiae 
catholicae dogmatibus non potest; siquidem ipsam societatem fingit a 
christiana veritate quam maxime alienam. 4 Quadragesimo. 

quod fieri nequit, nisi etiam proprietatem stabilem rerum 
productivarum acquirere valeat; speciatim parentibus ius 
est, ut educationem liberorum procurent, quod pariter fieri 
nequit, nisi proprietatem acquirere et filiis hereditatem relin¬ 
quere valeant. Eadem proprietatis institutio universali usu 
humano comprobatur. Denique eo iure negato vita intolera¬ 
bilis redditur. Hoc postremum contra socialistas uberius ex¬ 
ponere iuvat: 

b) Communismus productivus vitam intolerabilem et 
■impossibilem facit, proinde absurdus est. 

a) Eo supposito singulis a magistratibus labores assi¬ 
gnandi sunt, quinam in fodinis, quinam in agris laborare et 
quantum laborare et ubi proinde habitare debeant, quinam 
medici, qui pistores fieri debeant. Pariter singulis bona pro¬ 
ducta distribuenda sunt. Haec distributio aut secundum 
praestitum laborem fieret: sic, praeterquam quod mox ite¬ 
rum inaequalitas civium oriretur, a magistratibus diiudicanda 
essent tempus, diligentia, dexteritas in laborando et propor- 
lionata mensura bonorum; aut distributio secundum indi¬ 
gentias fieret: ita pariter iudicio magistratuum definiendum 
esset, quae sint singulorum rationabiles indigentiae quoad 
habitationem, vestes, utensilia, remedia sanitatis. Atqui haec 
vitam intolerabilem et impossibilem faciunt. Nam brevi 
propter querelas, invidias, discordias, repugnantias plenam 
pacis turbationem producerent; omnem libertatem auferrent 
intolerabili dependentia ex magistratuum arbitrio, quae eo 
durior esset, quod magistratus vel maior pars populi omnes 
conatus contrarios supprimere possent; denique desiderio 
naturali hominis repugnant, qui proprietatem habere sibi- 
que ipsi providere, industria sua lucrum facere et ad sta¬ 
tum meliorem ascendere appetit. 

p) Si omnes pro communitate laborant eiusque cura 
sustentantur sine spe melioris fortunae comparandae, stimulus 
ad laborandum aufertur, sine quo diligentia, parsimonia, 
conatus ad progressus faciendos sperari nequeunt. 

Y) Haec experimentis confirmantur tempore belli uni¬ 
versalis in illis regionibus factis, in quibus non quidem 

possessio, attamen distributio bonorum multum centralisata 
fuit, et evidentius experimentis communisticis in Russia. 

b) Tali muneri exercendo auctoritas publica impar est, i 

ut scilicet primum per singula municipia et provincias de¬ 
finiat, quales quantaeque res producendae sint, deinde per 
provincias, oppida et pagos labores singulis accommodatos 
assignet ac diversorum officiorum canditatos eligat et instruat, 
denique ut postea singulis bona secundum meritum vel 
indigentiam distribuat. 

2.. Reprobanda sunt principia recto ordini sociali con¬ 
traria, quae socialismus tenet. 

a) Reprobanda est doctrina de plena aequalitate et 
libertate. Homines non quidem spectata natura abstracta, 
attamen spectata indole accidentali, viribus, aetate, arte, 
sexu, familia, externis relationibus inaequales sunt. Praeterea 
multiplex vita socialis multiplicem postulat oboedientiam. 

Proinde nec diversitas classium socialum nec subiectio uxoris 
nec famulatus aliaque subordinatio iniusta dicenda sunt. 

b) Ergo neque necessario omnibus eadem iura poli¬ 
tica tribuenda sunt (cf. n. 359). Neque regimen republicanum 
inalienabile ius populi est (n. 212), multo minus auctoritas 
civilis iuris mere humani est. Praeterea finis Status non est 
tantum prosperitas oeconomica, sed neque etiam hic, ut 
res privatas procuret, cives omni iure se regendi privet 
atque cogat, ut tamquam media oeconomica communitati 
inserviant. Pariter reprobanda est repudiatio ordinis politici 
hoc titulo facta, quod sublatis proprietate et classium dis¬ 
crimine omnis fere potestas praeter oeconomicam superflua 
sit; etiam in ordine socialistico necessaria esset legislatio 
et administratio et quidem amplior quam nunc, necessaria 
esset potestas iudicialis, coactiva, punitiva ad extorquendum 
laborem, disciplinam, iudicandos lites et crimina, quae sub¬ 
lata religione graviora essent quam nunc. 

c) Reprobanda est destructio familiae, quatenus sanc¬ 
titas matrimonii deletur, quod contractus mere civilis et 
solubilis habetur, uxor ab auctoritate mariti eximitur, edu¬ 
catio parentibus eripitur. 

3. Denique reprobandus est materialismus irreligiosus, 
quem socialismus profitetur. Ignorat enim penitus finem 
hominis societatisque humanae hac vita superiorem; pariter 
bonorum temporalium totiusque rei oeconomicae alium sub¬ 
limiorem finem praeter commoda terrena nescit. 

4. Denique reprobanda est paedagogica socialistica omni 
conatu iuventutis educationem arripere studens. Quae pue¬ 
ros extra familiam educare vult et quidem educatione „ex 
puero 0 , pueros videlicet propriae naturae ductui relinquendo, 
ut iis integrum sit se secundum proprium ingenium formare, 
absque auctoritatis et poenarum auxilio, sine religione, cum 
coeducatione etiam in provectiore iuventute et cum magna 
libertate sexuali. 

Demonst. 2. p. Rationes reprobandae, quibus socialismus 514- 
ad sua principia demonstranda utitur, potissimum hae sunt: 

1. Conceptio materialistica historiae. Concedendum qui¬ 
dem omnino est, condiciones oeconomicas permultum ordi¬ 
nem socialem et reliquam vitam humanam movere et regere. 
Attamen verum non est, condiciones sociales, morales, reli¬ 
giosas simpliciter statu oeconomico produci. Homo, utpote 
spiritu rationali praeditus, non solum materialia, sed etiam 
directe veritates morales, sociales, religiosas et bona altiora 
gloriae, potentiae, scientiae, virtutis ordinisque religiosi 
apprehendit et appetit, quae eum deinde movent et regunt 
et sic correspondentes condiciones sociales et religiosas 
procreant. Revera historia docet, condiciones oeconomicas 
minime unicam causam mutationum in vita populorum esse: 
ortus et diffusio religionis christianae, expeditiones crucige- 
rorum, mohammedanismus, reformatio, pugnae religiosae 
nationum, plurima opera grandia regum, militum, sanctorum, 
profectus scientiarum et opera artis non sunt effectus oecono¬ 
mici. — b) Neque verum est, omnes mutationes per pugnas 
classium produci; allata exempla contrarium ostendunt. 

2. Doctrina de valore. a) Valor commutativus non solum 515 
ex labore impenso, sed etiam et maxime ex qualitatibus 
naturalibus rerum provenit, quibus magis vel minus indigentiis 
satisfaciunt; ideo triticum pluris constat quam hordeum, 

vinum melius pluris quam minus bonum, etsi idem labor 
impensus sit, et valor vini solo tempore augetur. Neque 
verum est, res aequales commutandas tantum ratione laboris 
impensi aequales esse; oleum propterea pani aequiparamus, 
quia aequaliter indigentiis satisfaciunt. 1 ) Ergo non sequitur, 
lucrum a dominis negotiorum perceptum sudorem esse 
operarii, sed aeque ex proprio labore, ex utilitate machi¬ 
narum, minore pretio pro materiis soluto provenire potest. 
— b) Si omnis valor et lucrum ex solo labore manaret, 
negotia et modi producendi, in quibus maior labor impen¬ 
ditur, maiora lucra darent. Quod verum non est, sed lex 
est, ut plerumque diversa genera producendi, in quibus 
eadem copia capitalis impenditur, idem fere lucrum afferant. 

3. Doctrina de crescente miseria sociali, quae cum neces¬ 
sitate plenum collapsum adductura sit, pariter falsitatis 
arguitur, a) Nam generatim concedendum non est, concentra¬ 
tionem productionis et capitalis continuo crescere numerum¬ 
que possidentium minui. In nonnullis quidem generibus pro¬ 
ductionis industrialis numerus negotiorum minuitur crescente 
eorum magnitudine, sed non in omnibus neque generatim 
in agricultura, quia cum incremento negotii agrarii lucrum 
crescere non videtur, quia, quo magis agricultura est extensa, 
eo minus intensa est in singulis agris colendis. Porro si 
magnitudo negotiorum crescit, non propterea numerus posses¬ 
sorum decrescit; nunc magna negotia saepissime a multis 
associatione unitis possidentur. — b) Neque condicio opera¬ 
riorum usque miserior facta est. Fortasse miserior facta 
esset, si neque auctoritas civilis neque privatae associationes 
auxilium attulissent. Revera autem ex aliquot decenniis condi¬ 
cio, etsi simpliciter bona nondum sit, tamen permultum emen¬ 
data est; mercedes auctae sunt, laboris diuturnitas minuta 
est, sanitati, moralitati, assecurationi melius providetur. 2 ) 

1 ) S. Thomas, Aristoteli (Elh. V 8, 1133 b) consentiens, scribit (In 
Eth. Nic. V 9): „Ideo possunt omnia adaequari, quia omnia possunt coro- 
mensurari per imum aliquid, ut dictum est. Hoc autem unum, quod 
omnia commensurat, secundum rei veritatem est indigentia, quae continet 
omnia commutabilia, in quantum omnia referuntur ad humanam indi¬ 
gentiam/ — a ) Computationes statisticae ex variis nationibus collectae 
clarissime demonstrant, condicionem materialem classium inferiorum ex 


De munere auctoritatis civilis in quaestione sociali 305 

4. In ordine moderno, aiunt socialistae, magna mala 516 
sunt. Ergo alius ordo inducendus est. — Resp. C. Mai. (sed 
mala exaggerantur) D. cons. emendandis malis secundum 
principia Christianae philosophiae de usu proprietatis, de 
tine Status et aliis G. tollenda proprietate, Statu, religione N. 

5. Ea productio bonorum praeferenda est, qua maxima 
bonorum copia gignitur. Atqui talis est productio, qualem 
socialismus postulat. Ergo. -— Resp. D. mai. si simul gravem 
i urium humanorum laesionem et alia mala affert N. aliter Tr. 

6. Omnes habent ius in laborem (Recht auf Arbeit, 
droit au travail), quo vitam sustentent. Hoc ius autem impe¬ 
ditur ordine hodierno cum crisibus suis, operariorum dimis¬ 
sionibus et aliis. Ergo tollendus est. — Resp. D. ant. l.p. ius, 
ne impediantur ab exercendo et quaerendo labore G. ut 
obtineant laborem Sd. ne impediantur ab obtinendo labore 
seu ne talis ab auctoritate publica producatur sive toleretur 
condicio publica, qua impossibile evadat obtinere laborem G. 
ut Status singulis sufficientem laborem positive procuret N. 

D. 2. p. hodierno ordine ius in laborem communiter im¬ 
peditur N. nonnumquam Sd. impeditur per substantiam 
hodierni ordinis, i. e. per proprietatem privatam et per 
naturam Status N. per accidentalia Sd. et haec aliis mediis, 
quam ordine socialistico instituendo, tolli possunt G. aliter N. 

7. Operario est ius in totum fructum laboris sui. Atqui is non 
datur ei, si tantum merces retribuitur, sed solum si negotio sociato 
effectuum productorum particeps fit. 1 ) — Resp. D. mai. si nomine 
alieno, labore per contractum alicui locato, laborat, habet ius in totum 
fructum N. si nomine proprio G. (n. 96). 

§ 4. De munere auctoritatis civilis in quaestione sociali 

Ad solvendam quaestionem de operariis Leo XIII coope- 517 
rationem trium causarum postulat, 2 ) quae non solum ad 
hanc partialem, sed ad totam quaestionem socialem solven- 

longo tempore iam ante bellum universale generatim nullo pacto pei¬ 
orem, sed meliorem factam esse. 1 

') «Voici ma propositioni Le travailleur conserve rneme apres 
■avoir requ son salaire, un droit naturel sur la ehose, qu’il a produite." 
Proudhon, Oeuvres I 13 91. — Rerum novarum. 

Donat, Etliica spec. 20 

dam necessaria est, cooperationem Ecclesiae, privatorum, 
auctoritatis civilis. 

De Ecclesia haec notare sufficiat. Quaestio socialis 
maxima ex parte religiosa et moralis est. Postulat enim 
genuina principia de fine et dignitate hominis, de fine usu¬ 
que rerum materialium; de matrimonio, familia, Statu, de 
officiis individualibus et socialibus et praeterea auxilium 
ad ea exercenda requirit; haec autem principia docere et 
praeterea religiosis motivis, gratiis, caritatis operibus ad ea 
sequenda excitare ac iuvare munus Ecclesiae est. Attamen 
activitas oeconomica non propterea directe Ecclesiae subest, 
in quantum scilicet oeconomica est seu ad prosperitatem 
materialem ordinatur, sed indirecte tantum, quatenus in ea 
principia religiosa et moralia servanda sunt. 

Th. 29. Ad communem prosperitatem oeconomicam consequendam atque ita ad 
solvendam quaestionem socialem cooperari debent (praeter Ecclesiam) 
tum recta activitas privata, consociationibus organisanda, (l.p.) Ium 
auctoritas civilis, quae cura ordinis iuridici et positivis subsidiis activi¬ 
tatem oeconomicam regere et iuvare debet (2. p.). 

Demonst. 1. p. Quaestio socialis, in qua tractanda ver¬ 
samur, non omnia plane, sed illa tantummodo mala socialia 
respicit, quae et in quantum ex hodierna prava condicione 
oeconomica proveniunt (n. 493). Proinde solvitur ostendendo, 
qua ratione haec condicio sananda sit seu quomodo com¬ 
munis prosperitas oeconomica obtineatur. Cum igitur com¬ 
munis haec prosperitas nihil aliud sit quam prosperitas 
privata collecta omnium individuorum, familiarum, statuum 
et classium populi, 1 ) etiam proxime horum actione privata 
consequenda est. 

i 1) Haec autem activitas privata recta sit, i. e. ad finem 
oeconomicum quam aptissima et praesertim regulis morali- 


1 ) Communis prosperitas hoc loco intellegitur prosperitas privata 
omnibus logice communis itaque paulum differt a prosperitate publica, 
quam finem Status esse diximus,; qua scilicet media publica offeruntur 
ad illam prosperitatem privatam communem obtinendam. Cf. d. 27S 
293 Obi. 5. 

bus et religiosis conformis sit. Quae regulae his potissimum 
continentur: a) Unusquisque ius et plerumque officium 
habet ad bona materialia acquirenda, ut sibi suisque modo 
statui suo conformi provideat. In qua re non prohibetur 
honestus quidam ornatus vitae ac moderata cura ad altiorem 
statum ascendendi, sed immoderata rerum terrenarum 
cupiditas ususque luxuriosus atque finis aeterni neglectio, 
b) Debita ratio habenda est boni materialis, socialis, reli¬ 
giosi aliorum, ut igitur amor, iustitia, aestimatio dignitatis 
aliorum serventur, ut prae oculis habeatur, res materiales 
primum in omnium utilitatem ordinatas, non absoluto arbitrio 
proprio commissas esse. 

Huc igitur maxime spectat, ut spiritus Christianus 
restauretur. 

2) Activitas privata consociationibus organisanda est. 520 
Consociationes oeconomicae sunt uniones multorum vel 
omnium similes indigentias habentium ad communes fines 
oeconomicos obtinendos. Huc praesertim spectant consocia¬ 
tiones statuum sive eorum omnium, qui eidem functioni in 
societate operam dant (n. 319). Iis organisanda est activitas 
privata, quatenus tum individua eiusdem generis associanda 
tum ipsae associationes etiam ulterius uniendae sunt, ne 
anarchice inter se pugnent, sed in communem utilitatem 
conspirent. Manifestum est, tales associationes utilissimas, 
immo nunc necessarias esse, ut diversa civium genera sua 
studia efficaciter persequi ac tueri et simul cum aliis generi¬ 
bus componere possint, ut noxiam aemulationem arcere, 
mensuram productionis suae determinare, mercedem mer¬ 
ciumque pretia ordinare, communes emptiones procurare, 
magna negotia suscipere, instituta auxiliaria fundare, indi¬ 
gentias suas regimini manifestare et publice repraesentare 
queant atque in tota oeconomia nationali legibus ordinanda 
et administranda cum regimine melius cooperari possint. 

Demonst. 2. p. Munus auctoritatis civilis est, ut cives 521 
regat et iuvet in assequenda prosperitate sua per curam 
oidinis iuridici et per positiva subsidia. Atqui ad prosperi¬ 
tatem civium pertinet etiam prosperitas eorum oeconomica, 

20 * 

proinde solutio quaestionis socialis. Ergo munus societatis 
civilis est, ut cives regat et iuvet ad obtinendam prosperi¬ 
tatem oeconomicam cura ordinis iuridici et positivis sub¬ 
sidiis. 

1. Curam ordinis iuridici exercere debet: a) Tueri debei 
iura civium, maxime illud ius, ut labore suo se suosque 
convenienter sustentare valeant, proinde ut ius aliorum in 
proprietatem suam semper fini principaliori rerum mateii- 
alium subordinetur, scilicet ut inserviant necessitati omnium, 
Auctoritas igitur tueri debet operarios providendo iustae 
mercedi, convenienti durationi laboris, sanitati, invigilando 
labori feminarum et puerorum in fabricis; tueri debet opi¬ 
fices et mercatores parvos, restringendo libertatem multi¬ 
plicandi ex arbitrio et extendendi negotia; tueri rem agra¬ 
riam invigilando negotiis bursalibus, imponendo fructibus 
importandis convenientia portoria; prohibere debet falsifi- 
cationem mercium, iniustas artes concurrendae, noxia mono¬ 
polia etc. Denique providere debet, ut omnia genera pio- 
duetionis, industriale, agrarium, commerciale in rectum 
ordinem conspirent indoli territorii et populi consentaneum 
neve unum genus in damnum alterius praeferatur. 

b) Limitare debet libertatem, quantum prosperitas 
publica postulat, praestando ea, quae modo enumerata sunt, 
vetando, ne fundi nimis facile dividantur, vendantur, debitis 
onerentur, ne silvae temere excidantur, prohibendo domi¬ 
cilia sanitati nociva, vetando nimia fenora, impediendo 
nimias divitiarum privatarum accumulationes, condendo 
rationabile ius hereditarium. 

c) Determinare debet ius naturale modis indicatis et 
aliis, e. g. definiendo qualitates contractuum et ius testa¬ 
mentorum. 

2 2, Subsidia publica afferre debet, in quantum necessaria 

sunt et viribus privatis praestari nequeunt, procurando 
plateas, vias ferratas, instituta postalia, canales (haec enim, 
ut melius in unitatem conspirare et omnium utilitati, non 
paucorum tantum, inserviant, generatim aptius a regimine, 
quam a privatis subministrantur), ordinando alveos flumi¬ 

num, procurando sufficientia et salubria domicilia, submini¬ 
strando scholas oeconomicas et assecurationes, adiuvando 
industriam privatam subsidiis et privilegiis, habendo curam 
pauperum, ineundo pacta mercantilia internationalia. 

Praesertim vero consociationes statuum promovere debet 
eas agnoscendo, iuribus publicis instruendo, autonomia aliqua 
donando earumque opera utendo. Ita non solum libertatis 
privatae rationem habebit, sed etiam bono statuum melius 
consulet, quam si directe per se res oeconomicas tam multas, 
tam difficiles et perpetuo mutabiles regere velit. Etiam 
affirmandum videtur, auctoritatem obligare quoque posse ad 
consociationes ingrediendas, si ad bonum commune neces¬ 
sarium videatur, attamen ita, ut non iusto magis libertas 
restringatur. 

Simili ratione etiam municipia (et provinciae) res oeco- 523 
nomicas regere et iuvare debent aquaeductibus, nosocomiis, 
institutis electricis, cura pauperum, generatim iis procuran¬ 
dis, quae communi utilitati locali necessaria sunt neque a 
privatis sufficienter praestari possunt. 

Ceterum, quia nunc in re oeconomica nationes inter se 
pendent mutuaque ope indigent, a singulis Statibus auxilium 
sufficiens praestari non potest, nisi variae vel omnes nationes 
inter se sapientibus pactionibus et institutis cooperentur. 

Solidarismus Christianus. Itaque secundum principia 524 
philosophiae Christianae fere medium systema inter libera- 
lismum et socialismum tenendum est, cui merito nomen 
solidarismus 1 ) tribuitur. Qui in eo consistit, quod rectam 
indolem socialem rei oeconomicae defendit, libertatem qui¬ 
dem concedens activitati privatae, attamen eam simul restrin¬ 
gens, quantum prosperitas communis exigit, non igitur 
permittens, ut singuli sine freno suis bonis utantur nulla 
habita ratione boni communis, sed neque etiam eos penitus 
communitati subiugans. Itaque una ex parte recusat libera- 
lismum individualisticum, qui tantum multitudinem oecono- 


, ) Secundam H. Pesch. Cf. e. g. Lehrbuch d. Nationalokonomie P 

(1914) 392 ss. 

miarum privatarum sine unione et libertatem sine conspira¬ 
tione sociali novit, altera ex parte etiam socialismum reicit, 
qui uniformitatem sine multitudine et diversitate oecono¬ 
miarum independentium et concentrationem sine libertate 
defendit. Secundum haec principia Christiana reformatio 
modernae condicionis oeconomicae instituenda est. 

25 De ,socialisatione“. Non est dubium, quin adversus 
individualismum, qui diu res oeconomicas gubernavit, socialis 
indoles proprietatis et productionis inculcanda magisque in 
opus deducenda sit. Sed in extremam partem oppositam 
socialistae deflectunt, cum universalem socialisationem pera¬ 
gere moliuntur. 

Socialisatio (Sozialisierung; Socialisation) dicitur trans¬ 
latio bonorum productivorum ex privata possessione sive 
administratione in socialem. 

Socialistae postulant universalem eiusmodi translatio¬ 
nem bonorum productivorum, nempe fundorum, operum 
industrialium ac mercantilium, et quidem primum maximo¬ 
rum, deinde mediocrum, atque vel omnium vel (initio) eorum 
tantum, quae ad talem socialisationem matura sint seu 
ob rationes sociales urgentiores statim privatis subtrahenda 
sint. Parva praedia- et opera (interim) privatis relinquunt, 
sed accuratae gubernationi subicienda esse iubent, donec 
forte paulatim sponte in socialem possessionem transeant. 
„Socialis” autem possessio ita concipitur, ut vel Status vel 
municipia sive consociationes privatae (e. g. syndicatus opera¬ 
riorum) eius subiectum sint. 

Socialisatio completa est, si dominis possessio ipsa per 
expropriationem aufertur vel cum compensatione vel sine ea. 
Socialisatio incompleta, qua socialistae saepe (interim) con¬ 
tenti sunt, in eo consistit, quod dominus proprietatem qui¬ 
dem rerum retinet, sed ita, ut negotium suum tantum una 
cum collegio delegatorum ab operariis electorum (vel prae¬ 
terea cum delegatis Status) administrare queat operariique 
partem lucri communis accipiant. 

526 Principia de admittenda socialisatione generatim haec 
tenenda esse videntur: 

1. Quod socialisationem completam sive proprie dictam 
attinet, a) Statui nullo modo ius est ad socialisationem 
universalem faciendam. Etenim ius proprietatis naturale 
Statum antecedit ab eoque independens est, proinde tantum 
in specialibus causis id auferre vel limitare licet, si spe¬ 
cialis adest necessitas communis, quae eo gravior esse debet, 
quo amplior est proprietatis limitatio. 

b) Expropriatio sine compensatione generatim prohibita 
censenda est. Nam ius proprietatis solum in tantum restrin¬ 
gere licet, in quantum propter bonum commune necessarium 
est. Etsi igitur aliquando necessarium sit dominium trans¬ 
ferre in societatem, non propterea necessarium est id sine 
compensatione auferre. Sed compensatio minui possit, si 
fortasse constet, rem, de qua agitur, acquisitam esse cum 
dispendio insolito boni communis. 

c) Etiam quando specialis necessitas aliquam socialisa¬ 
tionem commendat, tantum cunctanter adhibenda est, post¬ 
quam alia media frustra tentata sunt, tum quia de iure 
fundamentali vitae socialis agitur, tum quia socialisatio 
saepissime plus damni, quam emolumenti affert. 

Damna socialisationis haec esse solent: (1) Directio 527 
magni negotii, industrialis maxime, debet nunc admodum 
erudita et experta esse, debet semper omnes negotii rationes 
internas et externas prae oculis habere et secundum eas 
singula prompte dirigere, debet proinde stricte una esse, 
debet etiam permulta secreto velare. Officialibus autem 
Status talis experientia, circumspectio et promptitudo saepe 
deest, multo magis autem collegio operariorum. (2) Si domi¬ 
nus totam supremam directionem negotii sui gerit, negotium 
efficaci stimulo ad progressum impellitur. In operibus autem 
Status administrandis cernimus saepissime socordiam adesse. 
Multo magis timendum est, ne operariorum, qui tantum ad 
tempus in eo negotio occupantur, parum intersit, ut peren¬ 
niter floreat. Et timendum est, ne operarii, qui non iam 
a dominis pendent ac dimitti possunt, sed a deputatis suis, 
quibus voluntatem suam imponunt, negligentes fiant, laboris 
diminutionem et mercedum incrementa extorqueant, itaque 


312 De activitate Status 

res productae pauciores, qualitate peiores, pretio cariores 
fiant et a privatis negotiis vincantur. (3) Accedit, quod, si 
multa opera in possessionem sive administrationem Status 
deveniunt, nimis multi operarii ministri obsequentes Status 
fiunt, in commodum praevalentis factionis. 

528 d) Causae, ex quibus Statui, suppositis supponendis, 
socialisationem facere licet, hae sunt: (1) si aliquod opus 
vel genus productionis bono communi valde necessarium 
est, ut effossio carbonum, productio ferri, a privatis autem 
in damnum publicum administratur, quatenus e. g. immodica 
pretia exposcuntur. Sed Status antea alia media tentare 
debet, velut pretia determinando, iura in commodum publi¬ 
cum reservando, administrationis se participem faciendo. 
(2) Grandia praedia, ex parte saltem, dividi et, compen¬ 
satione facta, inter plures possessores distribui possunt, si 
multi cives aliter sufficientem vitae sustentationem accipere 
nequeunt vel si aliter talis agrorum cultura, qualem bonum 
commune postulat, obtineri nequit. (3) Institutiones, quae 
directe utilitatem communem spectant et valde necessariae 
sunt, a privatis autem non apte administrari possunt, a 
Statu vel municipio non solum erigi (id quod minorem pati¬ 
tur difficultatem), sed etiam erectae quandoque ex privata 
possessione in socialem transferri possunt. Tales sunt: com¬ 
mercium postale et telegraphicum (telephonicum), ut unitas, 
securitas, promptitudo, facilitas usus communis, communi¬ 
catio internationalis melius obtineantur, viae ferratae, ut 
melius bono communi accommodentur, melius cum aliis 
mediis communicationis consonent et uniformitas ac mode¬ 
ratio pretiorum obtineatur, institutiones locales electricae et 
similes ad municipia spectantes. (4) Quando Status extra¬ 
ordinarias necessitates patitur, quibus aliter satisfacere nequit, 
prohibitum non est, quominus aliqua monopolia sibi creet, 
expropriando etiam aliqua iam exsistentia opera. 

529 2. Aliquam incompletam socialisationem instituere licet, 

quando commune vel operariorum bonum id exigit, scilicet 
hac ratione, ut dominium privatum negotii maneat, sed 
Statui vel operariis aliqua cooperatio in negotio gerendo 

tribuatur iisque pars lucri concedatur. Sed hae condiciones 
servandae sunt: a) competentia operariorum accurate cir¬ 
cumscripta et modica, non vero tam ampla sit, ut dominus 
plene dependeat; sic enim re ipsa domino ius proprietatis 
aufertur et socialisatio completa evadit, b) In dividendo 
lucro attendendum est, lucrum non solum ex labore opera¬ 
riorum emanare, sed etiam ex capitali domini, ex eius labore * 
et periculo suscepto, c) Requiritur proportionalis necessitas 
hanc limitationem iuris excusans. Non enim talis sociatio 
domini cum operariis ex natura rei necessaria est, quasi 
pura locatio operae pro mercede iniusta sit (n. 9G). 


*Art. 5. De specialibus partibus quaestionis socialis 

*§ 1. De operariis 

Quaestio de operariis propterea primum locum meretur, quia 530* 
operarii plurimi sunt et aliquando condicio misera eorum praecipua 
causa quaestionis socialis fuit. 

Operarii strictius accepti (Arbeiter; ouvriers; laborers) illi 
dicuntur, qui ex mercede vivunt pro labore manuali in operibus in- 
dustrialibus sive mercantilibus praestito. Non igitur directe hoc 
nomine mercenarii agrarii, famuli domestici, functionarii privati 
designantur. Sed, quae dicenda sunt, aliquatenus etiam ad illos 
pertinent, quia cum operariis in hoc conveniunt, quod ex mercede 
laboris vivunt itaque ab aliis pendent. 

Condicio operariorum oeconomica, licet ex aliquo tempore multo 
melior facta sit, tamen usque ad recentissima tempora satis bona 
nondum est. Merces generatim familiae honeste sustentandae sae¬ 
pissime non sufficit, saepe parva, nonnumquam misera est, prae¬ 
sertim illa, quam operarii „ industriae domesticae" (Heimarbeiter) 
accipiunt, qui domi suae pro alieno negotio laborant; etiam labo¬ 
rum diuturnitas nonnumquam nimia est. Sors vitae operariorum 
etiam nunc incerta est, quia saepe laborem, quo sustententur, non 
inveniunt et tempore morbi, infortunii, penuriae laboris, senectutis 
merces excidit; labores et officinae saepe sanitati detrimenta et 
pericula afferunt. Labores, utpote admodmn uniformes saepeque 
omni arte destituti, taedium gignunt animumque obtundunt. Prae¬ 
terea, cum in oppidis pro domiciliis conducendis magna pensio 
solvenda sit, operariorum habitationes saepe miserae, sanitati et 
propter angustum convictum sexuum etiam moralitati nocivae sunt. 

Condicio sodalis animos multorum operariorum incontentos 
reddit, quod aestimatione sibi convenienti et paritate sociali careant, 
a dominis suis pendeant eorumque utilitatis instrumenta sint. Fami¬ 
lia detrimentum patitur, quia feminae in fabricis laborant itaque 

res domestica et liberorum educatio negliguntur. Accedunt peri¬ 
cula ex permixtione sexuum in officinis, ex absentia a familia, ex 
laboribus diebus dominicis impositis etc. 

Itaque quaeritur, quomodo operarii condicionem stabiliorem a 
miseria immunem acquirere valeant. 

*531 Causae istius condicionis eaedem fere sunt, quae toti quae¬ 
stioni sociali originem dederunt: 1) Machinae et ingenlia commoda, 
quae earum usus possessoribus afferunt, multum contulerunt, ut 
pretium laboris humani deprimeretur et duae classes orirentur, una 
capitalistarum, altera operariorum, quorum sors ex eo dependet, num 
et ubi et sub quibus condicionibus laborem pro mereede accipiant. 
2) Praecipua autem causa fuit illimitata libertas, oeconomica et eius 
abusus in detrimentum operariorum, cum multi secundum princi¬ 
pium liberalismi putarent, mercedem aliasque laborandi condiciones 
omnes iustas esse, quae ex contractu statutae sint, etiamsi operarii 
tantum necessitate coacti pactum ineant. 3) Instigationes socialista- 
rum, qui mala exaggerando, religionem destruendo, falsa principia 
docendo operarios exacerbarunt et dominos infensos reddiderunt. 

*532 Remedia praecipua haec commemoranda sunt: 

1. Leges civiles ad operarios protegendos ferendae et exsequen¬ 
dae sunt (Arbeiterscbutzgesetze). a) Duratio laboris et convenientes 
intermissiones determinandae sunt, ratione habita generis laboris 
et virium, ut sanitati et familiarum convictui consulatur. — b) La¬ 
bor feminarum in fabricis limitandus est, quaedam autem laborum 
genera, e. g. in fodinis, penitus interdicenda sunt, ut sanitati pro- 
spiciatur et uxores familiis reddantur, puellae autem a periculis 
moralibus arceantur et ea addiscant, quae statui futuro necessaria 
erunt. Labores nocturni feminarum in plerisque Statibus merito 
prohibiti sunt. — c) Iuventutis labor in fabricis limitandus vel peni¬ 
tus interdicendus est. — d) Propter religionem, sanitatem, bonum 
familiae diebus dominicis (et festis) vacatio concedenda est, nisi 
necessitas obstet. — e) Arcenda sunt, quantum fieri potest, peri¬ 
cula vitae et sanitatis ex machinis, parva luce, pestilenti aere, vapo¬ 
ribus provenientia et damna religionis ac honestatis (permixtio 
sexuum). Operarius enim ius habet, ne in exsequendo labore, ad 
quem contractu assumptus est, sine necessitate eius vita, sanitas, 
moralitas periculis exponantur. — f) Status liberum ius consocia¬ 
tiones ineundi, quatenus bono publico non adversantur, tueri et 
eiusmodi sodalitia promovere debet, maxime talia, quae simul heros 
et operarios in unum complectuntur, iisque amplam in rebus suis 
regendis autonomiam concedat. — g) In quantum necessarium et 
possibile est, gubernium directe curare debet, ut iusta merces tri¬ 
buatur. Attamen saepe vel plerumque magnitudo mercedis facilius 
per collegia ex dominis et operariis formata directe determinari 
poterit. 1 ) Inter alia multis in locis prohibitum est, ne pro mereede 
merces productae retribuantur (Trucksystem). 


2 ) „In his stmilibusque causis, quales illae sunt in unoquoque 
genere artificii, quota sit laborandum hora, quibus praesidiis valetudini 

De his rebus in plerisque Statibus nunc leges, quamquam non¬ 
dum sufficientes, conditae sunt Sed praeterea sicut in universa re 
oeconomica hodierna ita in hoc genere jnternationalis cooperatio 
populorum necessaria est, ut communia damna et pericula com¬ 
muni conspiratione sanentur. 

2. Consociationes instituendae sunt, non quidem directe per 533* 
potestatem publicam, sed per ipsos operarios et heros. Variae iam 
ubique nationum exsistunt. Huc pertinent: 

a) Syndicatus operariorum (Gewerlcschaften, Trade-unions), 
qui ex operariis eiusdem artis sive professionis collecti sunt et con¬ 
diciones laborandi emendare, communia auxilia procurare, praeser¬ 
tim vero pactis collectivis cum dominis initis de mercedum scalis 
(Tarifvertrage) convenire student. Plerique sunt socialistici; sed etiam 
amplissimi syndicatus christiani exsistunt. 1 ) Simili ratione syndi¬ 
catus herorum institui possunt atque etiam exsistunt. Huc etiam 
illi pertinent syndicatus negotiatorum (Kartelle, Pools), quibus conven¬ 
tionibus initis productionem et circulationem bonorum alicuius generis 
ita inter se componere et suam propriam aliorumque concurrentiam 
impedire student, ut monopolium in aliquo genere consequantur. 

b) Optimus autem ordo hic est, ut collegia constituantur ex dele¬ 
gatis mixtis operariorum et herorum eiusdem professionis, iuribus 
publicis instructa, quae communiter, ampla autonomia concessa, res 
suas communes ordinent. Aliqua eiusmodi initia iam interdum in¬ 
veniuntur, e. g. camerae operariae (Arbeitskammern, Gonseils de 
travail) seu collegia ex dominis et operariis composita et ab auc¬ 
toritate publica agnita, quorum finis est, ut de rebus suis gubernio 
informationes et consilia dent simulque quoddam tribunal in his 
rebus sint (si camerae tantum operarios complectuntur, camerae 
operariorum vocantur [Arbeiterkammern]) vel collegia ex operariis 
et dominis mixta 2 ) ad lites dirimendas (EinigungsSmter, Gewerbe- 
gerichte, Comites de conciliation, conseils d’arbitrage). 

c) Collegia localia in singulis fabricis sive negotiis instituta. 

Quae duplicis generis esse possunt: vel <*) corpus deputatorum ab 


in officinis cavendum, ne magistratus inferat sese importunius, praeser¬ 
tim cum adiuneta tam varia sint rerum, temporum, locorum, satius 
erit, eas res iudicio reservare collegiorum “ (de quibus n. 533). Leo XIII, 
Rerum novarum. 

2 ) Syndicatus christiani (primum 1894 in Essen fundati) legem 
Christianam profitentur, sed ex catholicis et acatholicis mix ti sunt. Syn- 
dicatibus ita mixtis per se catholici praeferendi essent, maxime prop- 
terea, quia membra syndicatus in rebus mores et religionem spectantibus 
gubernationi Ecclesiae subsunt. Attamen, quia syndicatus ex solis catho¬ 
licis compositi saepe fines suos satis obtinere non possunt, Ecclesia syn¬ 
dicatus Christianos permittit, si variae-cautelae adhibeantur, praesertim 
haec, ut catholici simul sodalitiis catholicis ascripti sint. Cf. encycl. Pii X 
Singulari (1912) et Pii XI Quadragesimo. — a ) „Iura officiaque domi¬ 
norum cum iuribus officiisque opificum apte conveniunt. Si qui ex alter¬ 
utro ordine violatum se ulla re putarit, nihil optandum magis, quam 
adesse eiusdem corporis viros prudentes atque integros quorum arbitrio 
litem dirimi leges ipsae sociales iubeant/ Leo XIII, Rerum novarum. 

operariis electorum (Arbeiterausschiisse) cum hoc solummodo fine, 
ut necessitates operariorum, praesertim apud herum, curandas sus¬ 
cipiant, proponendo eorum vota, praestando operariis auxilia, lites 
componendo; vel p) collegium deputatorum tale, quod praeterea 
aliquam cooperationem et inspectionem in ipsam negotii admini- 
strationem exerceat, maxime quod operariorum condicionem attinet 
(Beiriebsrate). Hoc posterius collegium pariter quoddam initium ad 
ampliorem cooperationem operariorum et herorum inducendam 
continet. 

d) Sodalitia catholica operariorum (Kathol. Arbeitervereine) 
intendunt vitam religiosam fovere, subsidia oeconomica, instruc¬ 
tionem, honestam recreationem procurare. Tantum catholici ad¬ 
mittuntur, attamen sine professionis discrimine, praeses est sacerdos 
ab episcopo constitutus, omnibus sodalitiis eiusdem dioecesis praeses 
dioecesanus praeficitur. 

Nota. De cessatione communi a labore sive operistitio haec bre- i 

viter dicenda sunt: a) Non licet,operistitium eo tempore incipere, quo 
ex contractu obligatio ad laborem perdurat, nisi contractus iniustus 
sit vel a domino laesus fuerit, b) Post illud tempus operistitium 
incipere ad assequendas meliores laborandi condiciones non est 
illicitum, si postulationes iustae sunt et necessitas adest proportio- 
nata malis ex cessatione oriundis. Talia mala sunt excessus, qui 
operistitia comitari solent, maxime autem damnum publicum, quod, 
quando labores communitati necessarii sunt (effossio carbonum, 
transportatio victualium), grave et gravissimum esse potest, ut tunc 
gravis tantum et gravissima necessitas operariorum operistitium 
permittat; bonum commune enim privato praeferendum est. 
c) Iustitia operistitii supposita etiam alios operarios hortando, bonis 
indebitis privando adducere licet, ut communem causam agant, sed 
absque dolo et violentia, d) Officialibus publicis plerumque ius 
denegatur ad cessationem communem instituendam, propter bonum 
commune. 

*534 3. Praeter haec etiam alia particularia remedia commemo¬ 

randa sunt. Tum communi tum speciali operariorum bono utilis¬ 
sima est assecurantia operariorum, qua iis ius tribuitur ad certos 
reditus accipiendos in tempus infortunii, senectutis, inculpabilis 
defectus laboris et pro viduis et orphanis. In multis Statibus asse¬ 
curantia praescripta est et stipes solvenda ex parte operariis, ex parte 
et quidem nonnumquam maiore dominis imponitur, praesertim si de 
infortunio agitur; idque non immerito, saltem si causa assecuran- 
tiae insufficiens merces est. Haec assecurantia est debitum comple¬ 
mentum mercedis, quippe quae per se tanta operario debetur, ut 
omnibus eius necessitatibus satis provisum sit. (Statui obligatio 
solvendae partis stipis per se imponi non potest.) Etiam habita¬ 
tiones honestae et sanae operariis parandae sunt et quidem, quan¬ 
tum fieri potest, ita, ut singulis- familiis singulae domus hortulis 
instructae praesto sint, non autem magna aedificia ingenti multi¬ 
tudine impleantur. In hunc finem utile est fabricas rure aedifi¬ 
care. Leo XIII (Rerum novarum) auxiliis operariis ferendis prae¬ 


cipue hunc finem praefigit, ut paulatim, parte mercedis seposita, 
parvum fundum sibi comparare valeant, quo futurum sit, ut pro¬ 
letarii esse desinant et oppositio classium conquiescat. Praeterea 
aliae prosperitatis institutiones exstant, vel a consociationibus vel 
a dominis in bonum materiale, religiosum, morale conditae, ut so¬ 
cietates consumptivae, cassae, culinae communes in fabricis, scho¬ 
lae ad professiones et labores domesticos discendos, instituta ad 
labores procurandos et eiusmodi. 

4. Denique operarii in religione firmandi et a socialistarum 
agitationibus abducendi sunt. 

Functionarii privati (Privatbeamte), qui in privatis (non in publicis 535* 
Status sive municipiorum) muneribus pro salario laboribus maiore ex 
parte mentalibus operam dant, ut rationarii variique actores seu offi¬ 
ciales in negotiis industrialibus, mereantilibus, pecuniariis, magistri 
privati, redactores, in feliciore quidem condicione versantur quam ope¬ 
rarii, attamen simili modo independentia et stabilitate muneris carent. 

Iam variis in locis consociationes inierunt, ut relatio iuridica ad dominos 
emendetur, salarium augeatur, ut assecurantiam, repraesentationem 
publicam rerum suarum et similia obtineant. 

Operarii agrarii, qui in oeconomiis agrariis pro mercede laborant, 536* 
inter alia bis malis premuntur, quod saepe tantum per partem anni 
mercedem merentur et quod generatim parvam spem habent ex pauper¬ 
tate et magna dependentia ad meliorem statum ascendendi; ideo in 
oppida migrant. Auctoritas civilis horum operariorum hactenus multo 
minorem, quam industrialium, curam habuit. 

De famulis cf. n. 178. 

\ 

*§ 2. De opificibus et mercatoribus 

Opifices cum tenuibus et mediocribus mercatoribus magnam 
partem incolarum oppidorum et magnorum vicorum constituunt. 
Quaeritur potissimum, quomodo a suppressione per grandia negotia 
salvari et in convenienti prosperitate conservari queant. 

i. Opifices (Handwerker; artisans) illi nominantur, qui res a 537* 
natura oblatas ad usum humanum aptas reddunt et quidem maiore 
ex parte labore manuum atque domi suae (forte cum paucis sociis), 
et qui eas res immediate sine mediis mercatoribus emptoribus 
vendunt. 1 ) 

Condicio opificum minime quidem desperata est, attamen laeta 
dici non potest. Computatio statistica ostendit, non tantum pluri¬ 
morum opificum reditus minui, sed multos etiam, qui antea 
sui iuris erant, cogi, ut negotio proprio relicto artem suam pro 
mercede in aliorum negotiis exerceant itaque in condicionem ope¬ 
rariorum decidant. Haec tristis condicio ex parte inde orta est, 


*) Cum opificibus igitur non sunt comparandi .operarii domestici* 
(Heimarbeiter), qui opera pro alieno negotio pacta mercede conficiunt, 
a quo etiam materias primitivas et forte instrumenta accipiunt. 

quod nunc multae res, quae antea manibus producebantur, e. g. 
opera textilia, machinis conficiuntur, quae non omnibus praesto 
sunt. Sed praesertim ex grandibus negotiis oritur, quae materias 
primitivas modico emunt, merces copiose minoreque sumptu pro¬ 
ducunt et minus care vendunt et quidem non solum in una magna 
taberna, sed per varias regiones, erigendo .instituta filialia" vel 
emptoribus remotis merces mittendo (Versandgesehaft). Propter 
libertatem oeconomicam etiam tales, qui nulla arte, sed tantum 
pecunia instructi sunt, singuli vel cum aliis sociati opera industria- 
lia erigere et per alios administrare possunt. Magnis negotiis etiam 
affines artes adnectuntur, ut negotio architectorio opificia arcularia, 
ferraria, vitriaria, quae ab opificibus mercede conductis administran¬ 
tur. Grave praeterea nocumentum opificibus tabernae collectivae 
afferunt, quae simul multorum generum merces venum dant, e. g. 
omnia ad vestiendum necessaria, et circuitores, si nomine magno¬ 
rum negotiorum circumeundo per domos merces offerunt. 

Sic igitur factum est, ut illa opificia, quorum effectus integri 
vel ex parte etiam a fabricis producuntur, gravia damna ceperint, 
e. g. textorum, fabrorum ferrariorum et lignariorum, etiam sutorum 
et sartorum, non aeque opificia pictorum, pistorum, laniorum et 
similium. Etiam animadvertendum est, nova quoque opificia, ut 
variorum installatorum, orta esse. 

Remedia. 1. Consociationes instituendae sunt, quae opifices 
similiurn professionum uniant (quales medio aevo floruerunt) et in 
communi magna negotia productiva et tabernas erigere, materias 
primitivas machinasque emere, scholas et instituta pecuniaria con¬ 
dere, propriam concurrentiam moderari, labore destitutos iuvare, 
instructionem tironum regere, unitis conatibus aptas leges obtinere 
possint. In aliquibus Statibus tales consociationes etiam praescrip¬ 
tae sunt. Magnam utilitatem etiam sodalitia catholica .discipulorum", 
.sociorum", .magistrorum" opificii afferunt (Lehrlings-, Gesellen-, 
Meistervereine), quae curam religionis, instructionem, mutuum auxi¬ 
lium, honestam recreationem intendunt. 

2. Auctoritas civilis consociationes opificum promovere iisque 
sive supremo eorum collegio (cameris opificialibus) iura publica et 
convenientem autonomiam ad res suas ordinandas et cum gubernio 
conferendas tribuere debet. Praeterea opus est, ut immoderatam 
libertatem oeconomicam restringat prohibendo, ne quis facile 
complures professiones simul exerceat, restringendo commercium 
per circuitores, difficiles vel impossibiles reddendo .tabernas collec¬ 
tivas" et .ambulantes", prohibendo, ne a consumptivis vel simili¬ 
bus associationibus opificia exerceantur. Opifices etiam postulare 
solent, ut, qui opificium exercere velint, testimonium habilitatis (Be- 
fahigungsnachweis) acquirere teneantur, quo obtinetur, ut artes 
solide tractentur, imprimis autem cavetur, ut neque imperiti neque 
integrae societates opificia suscipiant neque facile unus complures 
artes exerceat. Haec testimonia conficienda (in aliquibus Statibus 
praescripta) sub inspectione regiminis consociationibus commit¬ 
tantur. 

3. Denique opifices spiritu Christiano imbuendi sunt, parsimo¬ 
niae studeant et in arte sua se perficiant. 

II. Mercatores tenues et mediocres pariter hoc potissimum malo 539* 
premuntur, quod grandia negotia ingentem mercium copiam pretio 
minore emptoribus offerunt. Quod ideo praestare possunt, quia 
ipsa merces suas producunt vel quia magnitudo negotii alia com¬ 
moda praebet. Nonnumquam de industria aliquamdiu pretia mi¬ 
nuunt, ut mercatores tenues devincant; saepe etiam simul in com¬ 
pluribus locis negotia filialia possident et directe a dissitis emptori¬ 
bus per delegatos circummissos mandata colligunt mercesque mit¬ 
tunt. Praeterea consociationes consumptivae directe a mercatoribus 
magnis vel a producentibus merces minore pretio emere solent. 
Denique speculationes bursarum mercimonialium (W.arenborse, b. 
des marchandises), praesertim negotia differentialia (n. 540), incer¬ 
tam fluctuationem pretiorum producunt. 

Remedia: 1) Consociationibus mercatores communes emptiones 
facere, contra aliorum concurrentiam se protegere propriamque 
arcere, scholas et subsidia sibi comparare possunt. — 2) Auctoritas 
civilis etiam has sicut aliorum statuum consociationes promoveat 
et autonomia instruat, immoderatam libertatem coerceat limitando 
vendendi facultatem negotiorum magnorum, aliqua ratione restrin¬ 
gendo facultatem, ut omnes producentes directe consumentibus 
merces vendant, restringendo vel ex parte prohibendo tabernas 
collectivas et ambulantes, temperando commercium circuitorum, 
societates consumptivas non quidem prohibendo, attamen earum 
frequentiam ambitumque moderando, et magis etiam moderando 
negotia bursarum, denique prohibendo inhonestas artes concur¬ 
rendae (unlauterer Wettbewerb). 


*§ 3. De quaestione agraria 

Agricolarum nomine eos comprehendimus, qui agrorum cui- 540* 
turae et pecuariae'operam dant. Hic status societati civili utilissi¬ 
mus est, quia bona maxime necessaria affert et pars maxime sana, 
animo et corpore robusta, pacis ordinisque tenax et religiosa est. 

Ideo dolendum est, quod saepe in condicione parum prospera ver¬ 
santur. 

Condicio eorum revera in multis nationibus minime laeta est. Re¬ 
ditus fundorum plerumque parvi, tributa autem magna sunt, et etiam 
merces operariorum reditibus maior est. Praeterea fundi magnis 
debitis premuntur, ut saepe, cum fenus solvi non possit, eos ven¬ 
dere oporteat et sic ex agrorum possessoribus conductores vel 
operarii fiant. 

Causae huius status praeter alias potissimum hae sunt: 

1. Pretia fructuum agrariorum, frumenti praesertim, plerum¬ 
que parva sunt, propterea maxime, quia in regionibus externis 
magnae copiae frumenti pretio minore producuntur et exiguo sumptu 
importantur. Ad pretia frumenti deprimenda etiam speculationes 

in bursis frumentariis conferunt. Nempe fiunt pactiones de futura 
emptione vel venditione certae copiae frumenti ea intentione, ut, 
antequam conventio exsecutioni mandetur, melior venditio eiusdem 
vel melior emptio alterius frumenti inveniatur itaque lucrum diffe- 
rentiale obtineatur (negotia differentialia, Blanko-Terminliandel; 
operations a terme). Praeterea saepe transmissores intermedii fruc¬ 
tus ab agricolis minore pretio emunt et maiore per se vel denuo 
per alios consumentibus vendunt; nunnumquam agricolis omnis 
alia via res suas vendendi praecluditur. 

2. Praecipua quaedam causa debitorum haec est, quod, quando 
fundi emuntur vel quando ab herede principali aliis heredibus 
partes competentes solvendae sunt, fundi supra verum valorem 
fructibus respondentem taxantur; quia igitur agricolae statim pen¬ 
dere non possunt, fenus solvere coguntur, quod saepe fructus agro¬ 
rum superat. — Hoc incommodum saepissime iure hereditario 
augetur, quo praescribitur, ut hereditas (saltem ab intestato) per libe¬ 
ros secundum partes aequales dividatur et quidem ita, ut vel etiam 
fundi dividendi sint (Code civil Napol.), quo paulatim praedia maiora 
dissipantur, vel ita, ut heres principialis aliis partes aequales sol¬ 
vere debeat, quo gravibus debitis se onerare vel etiam patrimonium 
vendere cogitur. 

3. Adveniunt nimia tributa fundis imposita et defectus opera¬ 
riorum agrariorum, qui in oppida migrant, quibus igitur, ut retine¬ 
antur, maiores mercedes dandae sunt. 

'541 Remedia afferenda haec sunt: 1. Consociationes, tum parti¬ 
culares tum generales, quae particulares in unum colligunt; qui¬ 
bus agricolae in communi machinas et semina emere, scholas, in¬ 
stituta pecuniaria, assecurantiam procurare, fructus sine transmis- 
soribus consumentibus vendere, res suas adversus alios status et 
concurrendam externam tueri, leges salutares deliberare et obtinere 
possunt. 

2. Auctoritas publica a) fructibus agrariis importandis con¬ 
venientia portoria imponat, etiamsi ex pretiis propterea auctis aliis 
aliquod incommodum adveniat, dummodo ne nimium sit. — b) Tri¬ 
buta recte distribuat, ne fundi nimis onerentur; speciatim curan¬ 
dam est, ut tributa cum- fructibus ex praediis provenientibus con¬ 
gruant. — c) Speculationes quasdam bursarum restringat vel pro¬ 
hibeat. — d) Consociationes promoveat iisque congruam in rebus 
suis disponendis autonomiam concedat. — e) Curet, ut agricolae per 
se vel, si fieri nequit, per Statum accipiant necessariam assecu- 
randam (vitae, pecorum, messis), instructiones, scholas agrarias in¬ 
feriores et altiores, instituta pecuniaria, quae iis apte pecunias cre¬ 
dant (quales e. g. sunt, quaeappellantur.Raiffeisenkassen), scilicet pro 
fenore mediocri, in longum tempus et ita, ut restitutio non subito, 
sed per partes fieri possit. — f) Fertilitati fundorum augendae stu¬ 
deat. — g) Rationabile ius hereditarium condat, quod stabilitati pos¬ 
sessionum et familiarum consulat, statuendo, quantum fieri potest 
(e. g. in successione ab intestato), ut unus heres principalis totum 
vel fere totum patrimonium accipiat et aliis heredibus partes ita 


De feminis 


321 


solvere teneatur, ut non nimis oneretur (Anerbenrecht). Suadetur 
edam a multis, ut limes statuatur, ultra quem fundos hypothecis 
°” erare non liceat. Quod tamen, nisi simul aliter provisum sit 
efficere potest, ut agricolis pecuniae non credantur. - Haec, quae 
indicata sunt, in variis Stadbus saltem ex parte iam sancita sunt 
vel deliberationi subiciuntur. 

Fundorum distributio haec optima esse videtur: Aliqua qui¬ 
dem grandia praedia exsistant, quippe in quibus facile novi profec¬ 
tus m re agraria tentan possunt, attamen non multa, quia nimiam 
multitudinem operariorum fundo carendum vel conductorum sup¬ 
ponunt neque diligenti singulorum agrorum cultui opportuna sunt 
Neve praedia exigua praevaleant, quae nec familias alere possunt 
nec productioni favent. Sed longe maxima pars fundorum per 
oeconomias medias, quae commode familiam alere queunt, distri¬ 
buta sit, quo bono sociali e,t oeconomico optime providetur.’ 

3. Inter agricolas religiositas et studium parsimoniae conser¬ 
vanda sunt. In re agraria autem profectui, edam novis mediis di¬ 
scendis et adhibendis, studere debent. 

Opifices, mercatores mediocres et tenues, agricolae classem 
mediam socialem constituunt, a cuius frequentia et prosperitate 
satus societatis potissimum pendet. Aeque enim a paupertate et 
opulentia distantes ab utriusque malis liberi sunt, pacis, ordinis 
bonarum traditionum amantes sunt, religio, boni mores, parsimo- 
?v a ’i P robltas , ln . 11S maxime florent. Iam Aristoteles (Pol. 

ILL I dlfilt ’-/ empubllcam «Iam optimam esse, quae maxima ex 
parie ex civibus mediae condicionis componatur. 


*§ 4. De feminis 

De feminis quaestio disputatur, mira et quomodo earum condi 
c.o socialis, activitas et iura amplificanda sint. In qua Zesdone 

.srahs^nosbdahir t'7^ 11 ^ 6 "“V,- 1} Questio oeconomica et 
sociatis, postulatur, ut feminis et puellis, iis maxime, qui ad clas- 

!!“ ™ ed ' am pert,neDt et fabricas non adeunt, aditus ad novas 
occupationes et munera aperiatur, e. g. ad munera communalia 
munera administradva m negotiis industrialibus et mereandiibus’ 

ratu7ut fem^*’ medlca “— 2) Quaestio jSEHSS 
ia ur, ut feminae amphora iura politica accipiant, suffragium acti- 

P . asslvum ’ m »nera administrativa et iudicialia. — 3) Quaestio 

Plificentur'’vplm e - et ' am P ° SCltUr ’ Ut iura fernin ™ familia am - 

educat77 l! 7n Pr0P ( r,e 7 S - et auctor,,as in ™s domesticas et 
dicta sunt a f / Q uaes b° denique scholaris: ut feminae his, quae 
tus ad sctird 1 faC !-’ 6 p0ssmt ’ uberior Postulatur instructio et adi- 

et puellis comm™ e nt a (co e edueatS° reS ’ ^ ^ mStrUCti ° PUeris 

^sti?gu7 potes°t St n al i 0n 7 , Valia me ° SUra est ’ Sub hoc aspectu 
-emancipationi! f - P ° stula 10 moderata, modernis defensoribus 
Don . P I feminarum propria, qui fere illimitatum accessum 

"on.it, Elliica spec. 21 

ad omnia munera, plenam aequalitatem cum viro in vita publica 
et sociali, immo etiam in familia poscunt. Sic socialistae popu¬ 
lant „aequalia iura et officia sine discrimine sexus et generis) 
et „plenam emancipationem feminae et aequalitatem cum viro ). 
— 2) Postulatio moderata , quae activitatem et iura cum debito 
modo dilatare vult et praesertim munera socialia et scholas prae 

oculis habet. . 

*5i3 Rationes, quae ad ista postulanda impellunt, duplicis genens sunt: 

1) Rationes oeconomicae; a) Multi viri classium mediarum et 
inferiorum nunc matrimonium vel omnio non vel sero ineunt propter 
difficultates oeconomicas et alias rationes. Ideo mullae puellae 
(praeter viduas) innuptae manere et per se vitae suae providere 
debent. — b) Feminae non iam, sicut olim, in domesticum laborem 
productivum incumbere possunt, quia multa, quae antea domi con¬ 
ficiebantur, in fabricis producuntur et ipsi viri, quos domi luvare 
poterant, foras laborant, c) Quaestus virorum saepe ad familiam 
sustentandam non sufficit. 

2) Ratio moralis est crescens feminarum conscientia de propria 
dignitate, aptitudine et aucta mentis cultura, quae hactenus non 
satis agnitae vel quae etiam impeditae fuerint in detrimentum 
evolutionis feminarum bonique communis et quibus talis imparitas 
eum viro, qualis nunc est, non satis proportionata sit. Haec quidem 
merito dicuntur. Sed immoderata .emancipationis" studia ex falsis 
principiis de humana natura, societate, familia, praesertim de plena 
omnium aequalitate ac libertate originem petunt, quae hactenus 
feminis subtracta sit; quibus accedunt moderna anarchia spiritualis 
et profanatio matrimonii, quae multas feminas in immoderatas 
ibertates persequendas impellunt. 

Veram emancipationem ex indigno servitio feminis religio Chri¬ 
stiana attulit. 

Hodierna motio feminea initium sumpsit ex .Declaratione ranum 
hominis" 1789 facta (.Declaration des droits de 1’homine"). Eo iam 
tempore huic declarationi Olympia de Gouges adiunxit .Declaration des 
droits de la femme". A. 1848 feminae in America novam actionem ad 
iura politica obtinenda fecerunt, quae motio paulatim invaluit et in 
Angliam aliasque regiones diffusa est; inter eius patronos eminent 
J. St. Mill et Ed. Laboulaye. Circa medium s. 19. motio et quaestio 
feminea novum impulsum accepit ex necessitatibus oeconomicis femi¬ 
narum. 

Socialistae, evolutionismo suo materialistico inhaerentes, opinantur, 
in statu primitivo, ad quem iam redeundum sit, omnes homines aequales 
fuisse, speeiatim matrimonium et familiam tales, quales nunc sint, non 
fuisse, sed vitam fuisse in omnibus communem sine lege et differentia 

i) Programma Erfurt.: .Die sosdaldemokratische Partei kampft.. 
fiir gleiche Rechte und gleiche Pflichten aller ohne Unterschied des 
Gesehlecbts und der Abstammung." — '') Bebel: .Die volle Emanzipation 
der Frau und ihre Gleicbstellung mit dem Mann ist das schliefikche 
Ziel unserer Kulturentwicklung. ‘ Die Frau‘° 435. 

iurium; postea demum virum per potentiam oeconomicam dominium 
arripuise. 

De indole et fine feminarum. Ut proposita quaestio recte sol- 545* 
vatur, propria natura feminarum consideranda est. 

1) Vires corporales, musculorum et nervorum, in feminis 
generatim minores sunt quam in viris. Etiam qualitates psycholo¬ 
gicae differunt; feminae excellunt quidem uberiore activitate sen¬ 
sitiva, vivacitate et mobilitate phantasiae, teneritudine et vi senti- 
mentorum, prompta apprehendendi facultate, minus autem viris 
pollent facultate reflectendi, ratiocinandi, abstractas ideas et principia 
tractandi, constantia et vi voluntatis.') Potissimum igitur illis 
dotibus excellunt, quae matres familias ornare debent, amore, tene- 
ritudine, patientia, obsequentia, modestia, ordinis amore, cura rerum 
minimarum, minus autem aptae sunt studiis sublimioribus, rebus 
mature deliberandis et ex principiis altioribus diiudicandis, difficul¬ 
tatibus frangendis, regimini exercendo. 

2) Finis feminarum, quatenus homines sunt, idem est ac 
virorum, et sub hoc respectu eadem iura habent. Quatenus autem 
feminae sunt, finis, cui natura non unice quidem, attamen specia¬ 
liter adaptatae sunt et quem plerumque intendunt, hic est, ut ma¬ 
trimonio iunctae uxores et matres sint. Uxor autem et mater 
curam rei domesticae gerere, educationi se dare, familiae unitatem 
et mcunditatem, religionem, bonos mores servare, marito obtempe¬ 
rare debet. Haec officia et occupationes omnia aha momento so¬ 
ciali superant et feminas per illud tempus, quo viribus maxime 
florent, ita occupant, ut ceteris laboribus vel omnio non vel certe 
non simili modo ac viri se tradere possint. Ideo congruum quidem 
est, ut feminae .facultates et personam individualem explicare et 
perficere queant, attamen ita, sicut earum proprietas et salus so¬ 
cialis postulant. Praeterea feminis omnibus, etiam innuptis speciali 
modo talis operatio consentanea est, in qua cura quaedam materna 
exercenda est, functiones igitur educandi et docendi iuventutem 
tovendi aegrotos, rnvandi pauperes aliaque caritatis opera. Vehe¬ 
menter optandum est, ut feminae praestantes naturae suae dotes 
his modis in fovendam ei usque magis augendam genuinam humani¬ 
tatis culturam impendant, ut fideles custodes religionis ac honestatis 
et cor generis humani maneant. Si feminae a suis rebus trac¬ 
tandis paulatim avocarentur et propria earum indoles ac virtutes 
ciendum 111 ’ 11111113110 generi damnum oriretur nulla arte resar- 

., Hls P ra emissis iam exponendum est, quid de singulis quaesti- 
mbus, oeconomica, politica, scholari, dicenda sint. De quaestione 
familiari iam tractatum est n. 155. 

I. De quaestione politica. 1. Maior quaedam quam antea com- 546* 
munieatio iurium politicorum cum feminis, velut ius amplius suf- 
ragu activi ac passivi et amplior accessus ad munera publica, ad- 
niue naa et conveniens esse videtur. Nam etiam feminae onera 

’) .Mas est et ratione perfectior et virtute fortior." C. gent. III 123. 

21* 

civilia portare debent, neque iis generatim intellegentia et studium 
genuini boni communis abiudicari potest; neque etiam magna incom¬ 
moda ex ampliore quadam talium iurium concessione timenda sunt 
neque adhuc acciderunt. Immo modica admissio feminarum ad comitia 
publica deputatorum et quaedam munera publica valde utilis esse 
videtur, quia feminae ad bona idealia religionis, honestatis, matri¬ 
monii, educationis conservanda in genere maiorem sensum et fer¬ 
vorem habent quam viri. Praesertim ad quaedam munera munici¬ 
palia administranda (curam iuventutis, pauperum, orphanorum, 
inspectionem fabricarum et scholarum et similia) atque etiam ad 
quaedam munera generis iudicialis valde aptae esse possunt. 

2. Sed illimitatus, idem sicut in viris, accessus feminarum ad 
comitia deputatorum et ad munera quaelibet legifera, administrativa, 
iudicialia parum conveniens esse videtur. Nam a) talis activitas pub¬ 
lica bonum familiae in periculum inducere potest. Feminae publicis 
studiis, concionibus, agitationibus ab officiis domesticis abstrahuntur, 
etiam cum damno verecundiae femineae, et ob dissensiones politicas 
pax domestica periclitari potest. — b) Feminae,-generatim saltem, 
minus aptae sunt ad quaslibet res publicas gerendas, cum quieta 
maturaque deliberatione et mentis independentia minus valeant; sic 
periculum oriretur, ne vita publica paulatim gravius agitaretur et 
confunderetur. — c) Idem confirmatur eo, quod usque ad recen- 
tissima tempora numquam feminae ampla iura politica exercuerunt; 
etiam in Ecclesia iure divino statutum est, ne regiminis partem 
habeant. Neque id censendum est dedecus, sed alia destinatio femi¬ 
narum; non sunt caput, attamen cor generis humani. — d) Viri 
propterea potissimum, quia capita familiarum sunt, publicas res 
municipii et Status curant, quippe quae ex familiis coalescunt. Femi¬ 
nae autem non sunt capita familiarum, sed, si matrimonio iunguntur, 
sub providentia viri sunt. Nec „ius innatum aequalitatis" invocari 
potest. Feminae quidem omnia iura cum natura humana conexa 
habent, sed spectato simul sexu, indole, fine a viris non parum 
differunt. — e) Neque plenum ius suffragii eo demonstratur, quod 
feminae eadem ac viri ad prosperitatem publicam conferant. Praeter¬ 
quam enim, quod non eadem onera portant, e. g. onus gravissimum 
contra hostes pugnandi, in determinando iure eligendi primo loco 
non singulorum onera, sed bonum commune spectandum est (n.356). 

*547 II. De quaestione oeconomica. 1. Quia nunc multae feminae suf¬ 
ficienti occupatione domestica et sustentatione carent, amplior iis 
accessus ad novos labores muneraque aperiendus est et per se qui¬ 
dem ad omnia munera, ad quae gerenda aptae sunt et quibus bonum 
familiae et moralitas detrimentum non capiunt, a) Occupationes, 
quibus feminae spectatis viribus corporalibus aptae sunt, tales fere 
sunt: administratio postalis, munera scriptoria, rationaria, ars typo- 
thetica, faciliores operae industriales, ut textiles, sartoriae, lotoriae, 
artisticae, instructio puellarum. — b) Uxores ne nimis diu a domo 
abesse cogantur; ex fabricis autem vel removendae sunt vel, quamdiu 
id fieri nequit, tempus laborandi restringendum est. Etiam puellis 
labores in fabricis abbreviandi sunt vel demum provectiore aetate 

ad fabricas admittantur, ut opera domestica addiscere queant, ad 
quae discenda occasio praebenda est. - c) Attamen haec ita fiant, 
ut viris non nimia concurrentia pariatur eorumque facultas ad fami¬ 
liam condendam et sustentandam impediatur. 

i *• P uan< ^° P rov i s um fuerit, ut classis socialis media iterum 
laetius floreat et operariis generatim merces familiaris tribuatur, 
non lam necessarium erit, magnum numerum feminarum, uxorum 
maxime, extra familias quaestum quaerere. Merces feminarum in 
operibus mdustrialibus saepe parva est et talis, quae ad eas susten¬ 
tandas non sufficit, etsi totam suam operam collocent. Quod certe 
per se mstitiae repugnat. Sed mercedem viro aequalem (familiarem) 
per se exigere nequeunt (n. 104). 

III. De quaestione scholari. 1. Feminis potestas danda est ad 548* 
uberiorem instructionem accipiendam, ut ad nova munera habiles 
hant et cultum mentis feminis nunc necessarium vel opportunum 
acquirant. Proinde praesto sint praeter scholas operibus domesticis 
addiscendis destinatas scholae elementaribus superiores, sive publicae 
sive privatae, sed, quantum fieri potest, confessionales, in quibus 
puellae uberius in religione, historia, scientiis realibus, in linguis, 
m paedagogica, m rebus socialibus aliisque instituantur, et scholae 
gymnasiales vel similes, quibus ad studia academica praeparentur In 
lus sehohs curandam est, ut praesertim in religione solide instruantur. 

A. Neque ad munera, quae studia academica supponunt, feminis 
aditus praecludendus est. Non enim generatim ingenium sufficiens 
ad studia altiora tractanda iis abiudieandum neque necessitas sive 
utilitas talium studiorum neganda est. Feminae scientia medica 
excultae in cura infirmorum, in sanandis aegrotis sui sexus et infanti¬ 
lius valde utiles esse possunt. Attamen scientiis illis tractandis in 
quibus non solum res empiricae et concretae, sed abstracta principia 
tractanda et dnudicanda sunt, quales sunt philosophia, iurisprudentia 
scientia politica, generatim minus idoneae sunt et facile ad inconsi- 
deratas sententias abripiuntur. Neque ad tractandas artes sublimiores 
aeque ac vm aptae sunt, quia pulchritudini sublimiori racte conci¬ 
piendae et mdicandae minus idoneae sunt. 

•• a Coed-uccUio, quae in eo consistit, quod sexus uterque in 
nsdem sehohs excolitur, non est commendanda, nisi forte de prima 
mventute agatur. Postea enim non solum moralia pericula imminent 
sed neque educatio et instructio accommodatae esse possunt Indoles 
enim puerorem et puellarum eorumque sortes futurae diversae sunt 
ideoque diversam postulant educationem et, quia pueri generatim 
puellis ingemo superiores sunt, vel puellae nimis onerantur vel nueris 
non satisfit. r 


Art. 6. De libertate 

Unum ex praecipuis bonis civium libertas externa est. 549 
Homines spectata natura eiusdem dignitatis et inter se in- 
dependentes sunt, ut nemo, nisi superiore auctoritate in- 

structus, in alium potestatem exercere queat. Sed simul in 
societate vivunt, quae subiectionem sub potestate et variam 
libertatis restrictionem exigit. E quibus colligitur, Statui 
respectu libertatis duplex munus esse, 1 ) ut, sicut alia bona, 
etiam libertatem civium tueatur, 2 ) ut, si bonum commune 
postulat, eam restringat, sed solum in tantum, in quantum 
bonum commune exigit. 

Primo muneri Status satisfacit, quatenus iura civium 
legibus munit, lites iudicando dirimit, delicta commissa 
punit, per politiam iurium laesiones impedit, contra hostes 
externos cives defendit. De hoc munere igitur praeter ea, 
quae alibi dicuntur, hoc loco nihil addendum est. 

Quod secundum attinet, examinandum est, qua ratione 
admittenda sit multiplex illa libertas, quam aetas hodierna 
ex tempore revolutionis Gallicae et liberalismi sibi vindicat 
et quasi antea suppressam iubet esse restituendam legibusque 
firmandam, libertatem scilicet conscientiae, religionis, liber¬ 
tatem preli et libertates alias. 

550 Libertas generatim sumpta est immunitas a vinculo, 
quo quis certo modo agendi astringitur, seu est facul¬ 
tas, ut quis ipse in agendo se determinet. Prout immu¬ 
nitas a debito vinculo appetitur vel a vinculo indebito, 
diversum iudicium de libertate ferendum est. Modernae 
libertati proprium esse solet, ut postulet immunitatem ab 
omni externo vinculo sive lege, quam quis non ipse sibi 
imposuerit, seu intellegitur ius, ut homo se solus in agendo 
regat. Subest moderna conceptio hominis, qua homo ens 
quoddam absolutum mereque terrenum apprehenditur, a 
Deo et fine aeterno emancipatum, quod igitur sihi supremus 
finis et lex et sibi sufficiens sit, externo auxilio et directione 
non indigens. Hanc generalem ideam libertatis eiusque 
philosophica fundamenta examinavimus in Ethica generali. 
Hoc loco praecipua specialia genera libertatis, quae postu¬ 
lari solent, examinanda sunt. 

551 1) Libertas politica postulatur. Libertas politica in eo 
ponitur, quod cives auctoritatem publicam participant itaque 
non simpliciter alienae potestati subiecti sunt. Quae parti¬ 



cipatio diversos gradus admittit, cuiusmodi sunt constitu- 
tionalismus, ius suffragii variae amplitudinis, ius eligendi 
officiales, ius cooperandi in tribunalibus judicialibus, regimen 
republicanum; de quibus supra tractatum est. Regimen repu- 
blicanum saepe simpliciter .libertas politica" vocatur, in 
qua cives a iugo monarchico liberati et propria suprematia 
instructi nemini iam nisi sibi subiecti sint. Suprematiam 
populi non esse ius innatum, ut Rousseau opinatur, pariter 
supra (n. 212 ) demonstratum est. 

A libertate politica strictius dicta, quae modo exposita 
est, distingui solet libertas civilis in eo sita, quod activitas 
privata civium a Statu non indebito modo impeditur, quod 
igitur cives libero iure possidendi, contractus et negotia 
faciendi, libertate conscientiae, religionis a Statu non impe¬ 
ditis fruuntur. Ut huic libertati civili consulatu^ postulant, 
ut legibus fundamentalibus iura civium et potestas regiminis 
accurate circumscribantur, ne iudicia a gubernio pendeant, 
ut contra gubernium tribunalia administrativa praesto sint, 
et similia; quae sane per se iuste postulantur. 

2) Postulatur autonomismus populorum (Selbstbestim- 552 
mungsrecht der Yolker, Right of Self-Determination) seu ius 
omnibus populis attributum, ut eligere valeant, cui Statui 
seu auctoritati adhaerere velint. De quo alibi diximus (n. 244). 

3) Libertas oeconomica nulla lege restringenda, quae a 
liberalismo postulata est, nunc funestis effectibus ad ab¬ 
surdum deducta et relicta est. De qua supra n. 497 trac¬ 
tatum est. 

4) Autonomia moralis, qua homo ipse fons legis moralis 
esse dicitur, spreta „heteronomia“ ethicae religiosae, quae 
legem moralem divinam admittit, in Ethica generali refu¬ 
tata est. 

5) Libertas conscientiae postulatur. Libertas conscientiae 553 
est libertas sequendi propriae conscientiae dictamina itaque 
faciendi, quod conscientia iudicat bonum, et vitandi, quod 
iudicat malum. 

a) Nullum dubium est, quin homo cogi nequeat ad 
faciendum, quod iudicat malum; nam officium ei est non 

agendi contra conscientiam, proinde etiam ius, ne ad id a 
quovis cogatur. Sed dictamen conscientiae sincerum, non 
ex inordinato affectu, sed ex sola inspecta veritate formatum 
esse debet. 

b) Eadem suppositione facta quivis etiam plena liber¬ 
tate fruitur, ut internis actibus eligat, quod iudicat bonum. 
Attamen cogi potest, praesertim ab auctoritate publica, ut 
externas actiones omittat, si aliis nocent, v. g. si quis sibi 
persuadeat, disseminandos esse periculosos errores. Non 
enim propterea, quod quis existimat, faciendum esse ali¬ 
quod nocivum, alii obligantur ad id patienter tolerandum. 
Si talis homo ab inferendo damno impeditur, non agit con¬ 
tra conscientiam, quia tantum omittit, quod ei impossibile 
efficitur. 

Itaque libertas conscientiae non concedit ius ad repu¬ 
dianda praecepta fidei vel quamlibet legem extrinsecus 
impositam. Proinde reicienda est moderna illa libertas con¬ 
scientiae absoluta, quae intellegitur ius sequendi propriae 
conscientiae dictamen, qualecumque fuerit, recusata omni 
auctoritate. 

554 fi) Libertas religionis postulatur seu libertas, ut quilibet 
religionem, quam veram habet, interna adhaesione amplecti 
et externa professione exercere valeat. Quae igitur aliqua¬ 
tenus tamquam pars in libertate conscientiae includitur, 
a) Quod internam religionem attinet, certe homo non est 
impediendus ab amplectenda religione, quam veram habet. 
Sed pariter postulatur, ut religio vera habeatur ex sincero 
amore veritatis. Libertas religionis enim non concedit ius, 
ut quis quamlibet ingratam veritatem, fidem divinam vel 
infallibile Ecclesiae magisterium recuset, b) Professionem 
externam homines privati potestate superiore non instructi 
impedire nequeunt. Status autem professionem publicam 
religionis falsae per se prohibere debet; sed per accidens 
,libertatem cultus" permittere potest ad maius malum 
vitandum, si falsae religiones iam exsistunt (n. 4-30). 

Ex quibus iterum colligitur, quid iudicandum sit de 
moderna libertate religionis absoluta, qua homo nulla auc- 

toritate externa impediendus esse dicitur ab amplectenda 
et profitenda qualibet religione, quae ipsi visa fuerit. 

7) Libertas cogitandi denique postulatur (Denkfreiheit; 555 
L. de penser; Freedom of Thought), ne quis vinculis externis 
in cogitando seu in veritate invenienda et profitenda impe¬ 
diatur. Quae libertas, si ad scientificam inquisitionem refer¬ 
tur, libertas scientiae nuncupatur. Libertas cogitationis et 
scientiae saepe ita accipiuntur, ut etiam libertatem inclu¬ 
dant ad sententias suas aliis publicandas; haec libertas 
speciali nomine libertas loquendi, docendi vel, si ad scriben¬ 
dum refertur, libertas preli (PreMreiheit; 1. de la presse) 
vocatur. — Sicut homini docto libertas scientiae, ita artifici 
similis libertas artis attribui solet, qua in operibus artis 
fingendis frui debeat. — Ut de hac libertate rectum iudi- 
cium feratur, distinguenda est libertas internae cogitationis 
seu inquisitionis scientificae et libertas externae promulga¬ 
tionis, qua etiam bonum aliorum attingitur. 

a) Sine dubio homini debita est ea libertas cogitationis 
et inquisitionis, ut in assequenda et profitenda veritate non 
impediatur; alioquin mens a fine suo nobilissimo, veritate, 
detineretur et profectus humanus impediretur. Sed non 
propterea immunis est a subiectione sub veritate, sive 
propria cogitatione invenitur sive infallibili testimonio fidei 
credenda proponitur. Ergo minime approbanda'est libertas 
moderna, qua postulatur, ut homo in cogitando et in scientia 
omnem auctoritatem, fidem, Ecclesiam, universalem consen¬ 
sum generis humani negligere queat tantumque ipse sibi 
legem cogitandi statuere possit. 1 ) 

b) Aliter iudicandum est de libertate loquendi et seri- 556 
bendi. Etiam haec libertas nunc illimitata postulari solet, 

ut quivis quaslibet sententias, etiam religiosas, philosophicas, 
politicas, quas mente conceperit sive veras habeat, absque 
impedimento cuiusvis auctoritatis publice proferre queat. 

De qua re paulo plura dicenda sunt. 2 ) 


1 ) Cf. Criticam, De fide divina. — 2 ) Haec (juaestio latius exposita 
invenitur apud J. Donat, Die Freiheit d. Wissenschaft’ (1925) 369—460. 

Privatis, qui auctoritate sociali non fruuntur, libertatem 
loquendi vel scribendi impedire fas non est. Sed auctoritas 
socialis, imprimis igitur Ecclesia et Status, eam ita restrin¬ 
gere debent, ut non in damnum sociale vergat. Ecclesia 
libertatem illimitatam semper prohibuit, poenas statuendo 
contra haereticos, praescribendo censuram praeviam libro¬ 
rum, proscribendo periculosos. Status, quem imprimis hoc 
loco respicimus, internam quidem cogitationem et inquisi¬ 
tionem scientificam non attendit, sed externam promulga¬ 
tionem curare debet. Status moderni fere illimitatam liber¬ 
tatem hac in re concedunt. Censuram praeviam scriptorum 
nullam praescribunt, nisi forte in specialibus adiunctis, velut 
in bello. Et id quidem non immerito, quia factio politica 
praedominans tali censura abuti posset ab supprimendas 
contrarias opiniones politicas criticamque rerum publicarum, 
quae in Statu moderno necessaria est, et quia sufficit liber¬ 
tatem indebitam proscribere et facta transgressione punire. 
Sed Status etiam a proscribendo et puniendo abstinent, 
nisi agatur de personalibus iniuriis et forte de formali con¬ 
temptu religionis; ceterum permittere solent, ut quaelibet 
sententiae publice proferantur. Hanc libertatem s. 19. secta¬ 
tores novarum idearum et liberalismus postularunt, Status 
autem eorum tumultuariis postulatis et phrasibus paulatim 
obsecundarunt. 

Th. 30. Per se nefas est, Statum libertatem concedere, ut publice sententiae 
doceantur, quae religioni, honestati vel fundamentis ordinis socialis 
contrariae sunt. 

557 Demonst. Per se nefas est, Statum permittere, ut prae- 
stantissima bona communia civium et sua propria funda¬ 
menta in grave periculum adducantur. Atqui id accidit, si 
libertatem concedit, ut publice sententiae doceantur, quae 
religioni, honestati vel fundamentis ordinis socialis contra¬ 
riae sunt, qualia fundamenta sunt proprietas privata, exsi¬ 
stentia Status, sanctitas matrimonii. Religionem, honestatem, 
fundamenta socialia praestantissima bona civium et funda¬ 
menta Status esse, clarum est et revolutionibus hodiernis 


De libertate 331 

demonstratur; pariter liquet, ea talibus sententiis publice 
docendis in grave periculum adduci. 1 ) Ergo per se nefas 
est, Statum talem libertatem concedere. — Aliter. Status 
religionem profiteri debet. Ergo saltem religionem tueri, non 
vero potestatem eam destruendi concedere debet. 

Quod religionem attinet, in thesi primo loco veritates religionis 558 
naturalis, ut exsistentiam Dei et immortalitatem, prae oculis habemus, 
quae etiam gentilibus venerationi sunt; sed deinde etiam dogmata 
christiana, praesertim principalia. Certe rationes allatae ostendunt, in 
nationibus christianis, quarum cultura adhuc christiana dicenda est et 
quarum plerique adhuc modo Christiano sentiunt (vel saltem in iis 
provinciis, in quibus res ita se habent), auctoritatem civilem graviter 
obligari, ut religionem Christianam contra impugnationes tueatur mul¬ 
toque minus permittat, ut publica eius negatio (e. g. in scholis superi¬ 
oribus) paria iura vel forte praedominium obtineat. Nam in his natio¬ 
nibus certe a) religio christiana maximum bonum civium est, immo 
religio simpliciter est; aut enim hanc retinent aut omnem abiciunt. 
b) Est fundamentum Statuum Christianorum, quia omnis virtus socialis, 
quidquid in matrimonio, educatione, cultura sanum et sanctum est, 
Christianum est, ut proinde summa sit insipientia politica pati, ut haec 
fundamenta historica destruantur. Ad minimum sapientia politica postu¬ 
lat, ut vetera fundamenta nationum (quae non diurnae, sed saeculares 
sunt) tamdiu illaesa serventur, donec nova se probaverint; antichristia- 
nismus autem hactenus nihil nisi negationes et ruinas producere potuit. 

„Per se“ nefas est istam libertatem concedere, nisi 559 
scilicet propter adiuncta impossibile sit eam negare. Si 
libertas cultus lege concessa etiam religiones non Christianas 
comprehendit, prohiberi nequit, quominus suas opiniones 
christianis contrarias publice proponant. Etiam accidere 
potest, ut irreligiositas publice tantam potestatem adipisca¬ 
tur, ut plena docendi libertas recusari non possit vel saltem 
corpus legiferum ad eam recusandam moveri nequeat; 
attamen haec est gravis infirmitas Status, qui iam venenum, 
quo infectus est, expellere nequit. Sed etiam haec plena 
libertas, si forte unicum medium sit, ut etiam pro religione 
christiana plena libertas obtineatur, positive intendi potest. 

Ubi haec plena libertas viget, gubernium providere debet, 

J ) In syll. Pii IX proscripta est prop. 79: „Falsum est, civilem 
cuiuscumque cultus libertatem itemque plenam potestatem omnibus 
attributam quaslibet opiniones cogitationesque palam publiceque mani¬ 
festandi conducere ad populorum mores animosque facilius corrum¬ 
pendos ac indifferentismi pestem propagandam.* Cf. encycl. .Libertas* 
Leonis XIII. 

ut veritati Christianae aequale ius (e. g. in universitatibus) 
concedatur sicut adversariis. 

Etsi autem Status talem illimitatam libertatem non 
prohibeat, tamen in se ethice illicitum manet eiusmodi doc¬ 
trinas, etsi nomine scientiae, spargere, quia graviter nocent. 
Scientia enim non quasi divinum quoddam ens sui iuris 
ac infallibile, sed actio eaque fallax mentis humanae est, 
proinde, sicut quodlibet opus humanum, finem proximum 
habet hominem, cuius bono inservire, non autem nocere 
debet. 

06 O Obiectiones. 1 . Magistrum munus docendi et veracitas obligant, 
ut, quae vera esse putat, aperiat. Ergo non est impediendus. — Besp. 
D. ant. obligant, ne proferat contraria iis, quae vera putat C. ut pro¬ 
ferat, quae vera existimat Sd. si aliis nociva non sunt Tr. aliter N. 

2. Omnes possunt sententias prolatas examinare itaque errorem 
cavere. Praeterea sententiae scientifice prolatae non nocent. — Besp. 
N. l.p. Qui errorem cavere possunt, tamen periculo exponuntur, ne 
eorum cupiditates incendantur et propterea errorem praeferant veri¬ 
tati. N. 2. p. 

3. Organa Status de doctrinis scientilicis iudicare nequeunt. Ergo 
eas prohibere non possunt, sed scientiarum cultoribus examinandas 
relinquere debent. — Besp. 1) D. ant. non de principalibus veritatibus, 
quae fundamenta vitae sunt, et de iis, quas fides christiana per Eccle¬ 
siam et testimonium saeculorum Christianorum docet N. de aliis Tr. 
Resp. 2) ergo a pari organa Status neque imagines obscoenas .artis 
pulchrae* prohibere possent inconsultis artificibus. 

4. Plerique nunc a religione christiana aversi sunt. Ergo saltem 

religionem Christianam tamquam bonum civium tueri non oportet. _ 

Besp. D. ant. plerique ex populo N. aliqui, praesertim qui quadam 
semicultura mentali imbuti sunt Sd. penitus aversi sunt N. aliquatenus, 
praesertim spectata vita externa et publica, non aeque semper mente 
interna et vita privata et eo minus plerumque, quo magis morti appro¬ 
pinquant C. 


*Art. 7 . De quibusdam mediis Statui necessariis 

*§ 1. De reditibus publicis 

*561 Ut Status praestare possit, quae eius finis exigit, suf¬ 
ficienti redituum subsidio indiget. Reditus Status duplicis 
generis sunt, tributa, quae nunc longe primus fons redituum 
sunt, et reditus proprii ex suis bonis profluentes. Talia 
bona sunt silvae, viae ferratae, non autem instituta infe- 

eunda, ut aedificia magistratibus et militibus assignata, 
templa, instrumenta bellica. 

Anteriore parte medii aevi principes sumptus publicos maxima 
ex parte ex propriis suis fundis tolerarunt; praeterea subditi principi 
subsidia ex rebus naturalibus vel ministeria personalia praestabant. 

Sed paulatim oeconomia Status a tali privata principis oeconomia 
distinguebatur. Dominiis fundorum sive fodinarum s. 13. accedebant 
iura .regalia* in opera quaestuosa, ut in commercium postale, fodinas, 
salinas, venationes, fluminum navigationes. Quae tamen negotia quae¬ 
stuosa s. 19. diminuta sunt; etiam multi fundi Status venditi sunt. 

Sed, quia hodie sumptus publici vehementer aucti sunt, iterum maior 
propriis fontibus fiscalibus obtinendis attentio tribuitur. Olim tales 
fontes fere sufficiebant. Nunc autem primum locum tributa occupant. 

Ex reditibus et expensis eorumque mutua relatione coalescit oeco - 562* 
nomia Status sive financica (Finanzwirtschaft). Quae ab oeconomia 
nationali sive populi eo differt, quod est medium ad illam obtinendam, 
sicut generatim Status medium est prosperitatis civium (n. 480). Scientia 
de oeconomia Status aliarumque societatum publicarum scientia finan¬ 
cica vocatur. Fiscus dicitur Status, quatenus non spectatur ut auctoritate 
instructus, sed ad modum personae iuridicae privatae, quae dominia 
et iura in res materiales habet. 

*1. De tributis 

Notio et species tributi. Tributa (Steuern; impots, con- 563* 
tributions; Taxes) sunt pecuniae sive generatim res pretio 
aestimabiles, quas societas publica a subditis suis exigit in 
hunc finem proximum, ut communibus indigentiis satisfiat. 
Tributa vel a Statu vel a provinciis et municipiis (vel ab 
Ecclesia) imponi possunt. Nunc fere tantum tributa Status 
consideramus. Itaque tributa sunt res; servitia enim per¬ 
sonalia, velut militaria, hodie non appellantur tributa. Anti¬ 
quis temporibus etiam tributa naturalia, ut fructus agrorum, 
exigebantur; nunc fere tantum pecuniae exiguntur. Neque 
ad tributa retributiones pertinent, quae proxime pro utili¬ 
tate aliqua a societate publica praestita postulantur, velut 
pro testimonio scripto (Gebuhren; taxes, peages); multo 
minus poenae pecuniariae huc spectant. Tributa enim so¬ 
lum hunc finem primum spectant, ut necessitatibus com¬ 
munibus satisfiat. Tamen etiam fines secundi simul intendi 
possunt, e. g. ut luxus sive concurrentia coerceatur, nociva 
•dominiorum inaequalitas temperetur, et similes." 

Praecipua et ubique fere recepta est divisio generalis 
tributorum in divecta et indirecta, Sed non una est eorum 
definitio. Plerumque directa dicuntur fila tributa eaque fere 
semper periodica, quae secundum res et relationes stabiles, 
proinde a personis nominatim (in catalogis; cadastres) desig¬ 
natis exiguntur (Katastersteuern), e. g. tributa ex posses¬ 
sione fundorum. Indirecta dicuntur, quae secundum res et 
eventus transitorios, proinde non a personis designatis, sed 
secundum generales normas exiguntur (Tarifsteuern). 

*564 Tributa indirecta sunt: tributa imposita rebus consumendis, ut 
potibus, tabaco, saccharo, petroleo (Verbrauchssteuem; droits d’accise), 
vel imposita canibus, automobilibus, praeterea vectigalia mercibus 
importandis imposita (Zoile; droits de douane), denique tributa adnexa 
permutationibus bonorum, ut venditionibus, donationibus (Vermogens- 
verkehrssteuern; d. de mutation) vel adnexa hereditariae translationi 
(Erbschaftssteuern; d. de succession), quae tamen nonnumquam directis 
adnumerantur. 

Tributa directa praecipua haec sunt: tributum generale redituum 
(allg. Einkommensteuer; lMiupot general sur le revenu; Ineome-tax), 
quod imponitur toti complexioni redituum alicuius personae; tributum 
generale proprietatis (Vermogenssteuer; Property-tax), impositum toti 
possessioni personae; praeterea tributa particularia imposita fundis 
(Grundsteuer; 1 impot foncier), domibus, operibus quaestum facientibus 
sive industrialibus (Gewerbesteuer; la patente), adnexa capitalibus cre¬ 
ditis (Kapitalsertragssteuer) et salariis (Arbeitsertragssteuer). 

Tributa nunc non ex possessionibus, sed ex reditibus sumi solent, 
ne, si ipsa possessio tributis minuatur, cives paulatim ad paupertatem 
redigantur et ipsa facultas tributorum accipiendorum extenuetur. Extra 
ordinem etiam ex possessionibus sumuntur, e, g. ut expensae belli 
tolerentur vel ne magna bona voluptati destinata (magni horti, palatia) 
a tributis immunia maneant. 

'''otii* Difficultatem creat accurata commutatio redituum , praesertim si de 
tributo generali proventuum agitur, quod, quia iustae tributorum distri¬ 
butioni melius congruere videtur, magis magisque in usum venit. Etenim, 
si soli magistratus reditus definiunt, magna vexatio civium vitari nequit 
et multi reditus, praesertim pecuniarii, occultantur; sin autem reditus 
spontanea declaratione, adiectis in mendaces 'confessiones gravibus 
poenis, aperiendi sunt, qui mos in dies magis recipitur, multis fraudibus 
ansa datur et, qui conscientiae tenerioris sunt, aliis gravius onerantur. 

Tributa nunc non unius tantum, sed ubique multiplicis generis 
sunt, ut hae ratione sufficiens tributorum copia obtineatur, ut onus 
minus sentiatur, quatenus non magna summa simul, sed variis modis 
parvae sumuntur, denique ut diversa tributa invicem complentia et 
corrigentia in unum systema aptum confluant, quod, quantum in re 
difficillima fieri potest, omnibus postulatis administrationis, iustitiae, 
oeconomiae satisfaciat. Ideo etiam tributa indirecta exiguntur et quidem, 

inter rectos limites, merito; nam plerumque uberiora ac certiora sunt, 
simpliciore modo exigi possunt minusque sentiuntur. 

Ius imponendi tributa auctoritati competere manifestum 566* 
est. Nam potestatem et officium habet, ut omnia ad finem 
Status necessaria procuret, et cives ex iustitia legali, quod 
necessarium est, ad bonum commune conferre debent. „ Mani¬ 
festum est, quod omnes, qui sub communitate aliqua con¬ 
tinentur, comparantur ad communitatem sicut partes ad 
totum; pars autem id, quod est, totius est.* 1 ) 

Approbanda igitur non est „ doctrina aequi valentiae* 
tempore paulo antiquiore vulgata (Hobbes, Grotius, Pufen- 
dorf, Bastiat) et etiam nunc a nonnullis defensa, quae dicit, 
tributa esse retributiones pro beneficiis a Statu acceptis 
eique debita ex contractu quodam inter cives et Statum 
inito. Haec doctrina falso supponit, cives et Statum esse 
subiecta ita divisa sicut duas personas, ut iustitia commu- 
tativa intercedat; vere autem cives partes Status sunt. 

Etiam theologi antiqui 2 ) saepe affirmant, tributa ex 
iustitia commutativa propter contractum debita esse, prae 
oculis habentes ius feudale medio aevo consuetum, secun¬ 
dum quod subditi ex contractu quodam ad servitia princi¬ 
pibus praestanda tenebantur (n. 197). Sed nunc nullus eius- 
modi contractus inter cives et Statum sive auctoritatem 
exstat. 

Normae tributorum. 1. Tributa ne sint maiora, quam 567* 
necessitas (sive magna utilitas) Status exigit; necessitas 
enim ratio, proinde etiam mensura tributorum est. Alioquin 
iustitia commutativa erga subditos laeditur, quibus iniuste 
res propria eripitur, et obligatio restitutionis inducitur. 

2. Qualitas tributorum et modus exigendi tales sint, 
ut onus quam minime sentiatur. 

3. Tributa sint sufficientia, certa et eiusmodi, ut sine 
magnis sumptibus et difficultatibus obtineri queant. Etiam 
diversis generibus productionis accommodata sint; debili¬ 
oribus magis parcendum est. 

’) 2, 2 q, 58 a. 5. — a ) Suarez, De legibus V 13 n. 4; Lugo, De 
lust. et iure d. 36 s. 4 n. 43. 

4. Normae iustitiae distributivae servandae sunt. Iustitia 
tributorum duplici modo observanda est: tributa in se spec¬ 
tata iusta i. e. necessaria sint, de qua iustitia modo age¬ 
batur; praeterea inter subditos secundum iustitiam distri- 
butivam dividantur. Studendum est, ut utrique iustitiae 
quam maxime accedatur. Tamen vix umquam perfecte attingi 
poterit. Nam plurimae res diversae simul attendendae sunt, 
quae vix umquam satis perspici et conciliari poterunt; 
genera tributorum multa sunt; non Status tantum, sed 
etiam municipia tributa imponunt; etiam difficile est prae¬ 
videre, utrum et quomodo tributa imposita in alios devol¬ 
vantur (e. g. tributa domibus imposita in conductores); prae¬ 
terea functiones oeconomicae valde implexae sunt ac perpetuo 
mutantur; reditus accurate eruere difficillimum est. Iustitia 
igitur distributiva haec potissimum postulat: 

a) Omnes, qui possunt, tributa solvant, etiam personae 
iuridicae, velut societates oeconomicae, nisi forte propter 
alia servitia publica, quae praestant, exceptio congrua sit. 
Institutiones ex se iam in bonum commune ordinatae, ut 
nosocomia vel instituta beneficentiae, a tributis liberari 
solent. Nonnumquam, sed non ubique, etiam officiales a 
Statu sustentandi liberantur, ne eorum tributa iterum in 
Statum recidant. Mos internationalis est, ut etiam civibus 
externis tributa imponantur, quia tantum hac tacita condi¬ 
cione in alieno Statu admittuntur, ut utihtati communi, 
quam participant, cooperentur. 

b) Tributa generatim proportionata sint viribus oecono¬ 
micis; quo quis plus pollet, eo plus conferat, seu, quod 
idem dicit, onus singulis impositum fere aequale sit sive 
aequaliter sentiatur; idem en im tributu m eo maius evadit, 
quo minor est fortuna et vicissim. Ratio huius regulae haec 
est, quod cives una cum bonis suis partes Status sunt, 
„pars autem id, quod est, totius est“. Idcirco civibus cum 
omnibus, quae habent, obligatio inhaeret, ut, quod Statui 
necessarium est, conferant, proinde singuli eo plus, quo plus 
habent. Bona enim materialia non ita singulis propria sunt, 
ut non simul ordinata maneant in communem utilitatem. 

Haec sententia nunc communiter recepta est et eadem fuit 
doctrina veterum scholasticorum. 1 ) Lex prima igitur rectae 
distributionis non haec est, ut quantitas tributi proportionata 
sit utilitati ex Statu perceptae. Quae sententia in opinione 
supra reiecta fundatur et practice inepta atque perpetuus dis¬ 
cordiarum fons esset; numquam enim sufficienter computari 
potest, quantum quis utilitatis percipiat, et saepe pauperibus 
maiora onera quam divitibus imponenda essent. Attamen si 
constat, institutionem introducendam peculiarem utilitatem 
alicui generi civium afferre, id quod saltem in municipiis con¬ 
stare potest, conveniens esse poterit, ut isti plus conferant. 

Itaque haec praecipue observanda sunt: a) Qui tantum proventus 
necessarios ad suam et domesticorum vitam sustentandam habent, ab 
omnibus tributis directis liberi sint; nullas enim vires ad tributa danda 
habent. Sed ab omnibus indirectis liberari vix poterunt. 

3) Tributa indirecta communibus rebus necessariis, ut necessariis 
alimentis, vel omnino non vel cautissime imponantur. Nam a produ¬ 
centibus, quibus directe imponuntur, auctis rerum pretiis in emptores 
devolvuntur, ut sic praecipue illi onerentur, qui rebus tantum communi¬ 
bus uti possunt itaque qui onus maxime sentiunt. Magis onerandae 
sunt res oblectationi et luxui servientes. 

v) Etiam qualitas redituum spectanda est. Proventus sine labore 
percepti, ut lucra bursalia, fortius onerandi sunt quam reditus laboriosi. 

ariter spectanda sunt amplitudo familiae sustentandae, debita contracta 
et similia. 

5) Ex dictis etiam quaestio solvitur, utrum tributum proportionale sen* 
an progressivum statuendum sit, i. e. utrum tributa ita augenda sint 
u singulis gradibus aequalibus redituum etiam augmenta tributorum 
aequalia sive .proportionalia” respondeant an vero augmenta crescentia 
sive progressiva”; e. g. utrum ex 2—4000, 4—6000, 6—8000 Fr. con- 
stanter 2%, an vero crescendo 2, 3, 4% etc. sumenda sint. 

Tributum progressivum admittendum est et in omnibus fere Stati¬ 
bus introductum est. Nam (1) iustitia distributiva exigit, ut tributa 
correspondeant gravitati oneris sive eo magis crescant, quo minus est 
onus, quod imponunt. Atqui, quo maiores iam reditus sunt, quibus 
redituum augmenta accedunt, eo minus haec necessaria eoque magis 

solvam f? T° Z ' V* 1): ’ N °“ eSt iustum ’ nt omnes aequaliter 

n a-?? 1 ’ luxta .f ac ultatem et condicionem cuiusque.” Lugo ( l.c. d. 36 
“ d J : ,i51 necessitas est communis, omnes communiter et, quod fieri 
P test, aequaliter graventur. Aequaliter vero impiam aequalitate et pro- 
^metrica, ut ii, qui maiores vires habent, plus solvant, et 
qui minorem minus: ahoquin non distribuuntur onera communia aequa- 
inaL, ri Uah « tat< V f ° rma l ’ sed aequalitate materiali, quae est summa 

d 6fiS 1 l i S ' ■ J i essm \ De iust - c. 33 n. 6, Molina, De iust. et iure II 
u- bo8 n. 1 simiha scribunt. 

Donat, Ethica spec. 

superflua sunt; seu aliter: crescentibus reditibus decrescit necessitas 
singulorum augmentorum. Eo maius igitur tributum desumendum est, 
ut ouus aequaliter sentiatur. (2) Hac ratione nimia inaequalitas domi¬ 
niorum suaviter temperatur. (3) Attamen progressio non in indefinitum 
continuanda est, id quod socialistis placet. Nam ita tributum solvendum 
paulatim reditus ipsos aequaret, ditissimi omnes reditus tamquam tributa 
solvere cogerentur, conatus industriales et productivitas nimis debilita¬ 
rentur certumque periculum crearetur, ne divitiae maiores in regiones 
externas exportarentur. Ideo a multis hoc principium statuitur: pro¬ 
gressio crescat, initio fortasse fortius, paulatim tardius, usque ad certam 
summam redituum; tunc crescere desinat et reliqua additamenta aequa¬ 
liter graventur (tributum degressivum). — Sed lex, ut tributa modo 
exposito progressiva sint, ad omnia tributa simul sumpta referenda 
est, non tantum ad tributum generale proventuum, quod hac in re 
plerumque solum prae oculis haberi solet. Tributa indirecta difficile 
est progressioni subicere, nisi hac ratioue, quod res necessariae par¬ 
cissime, minus necessariae magis, maxime superflua graventur. 

Num et qua ratione leges tributorum sint leges mere poenales,, 
theologia moralis exponit. 

*2. De aliis reditibus Status 

Alii fontes, ex quibus praeter tributa Statui proventus 
adveniunt, sunt dominia, taxes, institutiones quaestuosae. 

♦571 Dominia (Domanen, domaines) sunt fundi a Statu pos¬ 
sessi, ut silvae, agri, fodinae. Nonnulli putarunt, dominia 
Status vendenda esse. Sed, si immodica non sunt, ut prop- 
terea multis civibus facultas proprii patrimonii possidendi 
adimatur, retinenda et, si forte per officiales minus apte 
coli possunt, privatis locanda sunt. Nam Status saepe fundis 
indiget ad aedificia et instituta sua condenda; praeterea 
fundi tempore i nf ortunii aliquod subsidium et pro debitis 
publicis aliquod pignus praebent. Praesertim prodest, ut 
magnae silvae, utpote pluviis augendis, ventis minuendis, 
aeris sanitati augendae admodum utiles, in possessione 
Status maneant, quia sic vastatio earum certius impeditur, 
et quia lucrum, quod silvae lente praestant, facilius a Statu, 
quam a privatis percipitur. 

Taxae (Gebiihren, taxes) sunt retributiones, quas regimen 
pro functionibus publicis in utilitatem subditorum praestitis, 
e. g. pro litteris publicis (Stempel), pro processibus iudicia- 
. libus, pro insignibus honoris, exigit. 

Institutiones quaestuosae (Betriebe) sunt opera lucrum 572* 
afferentia, ut viae ferratae, productio et venditio tabaci. 

Si Status (vel municipium) in omnia opera alicuius generis 
ius sibi reservat, monopolium publicum oritur. 

Tales institutiones publicae saepe incommoda afferunt: 
actio privata coarctatur eique concurrentia paratur, multi 
functionarii et operarii a Statu pendentes fiunt, quod liber¬ 
tati politicae obesse studiisque factionum favere potest; etiam 
timendum est, ne propter administrationis publicae tardi¬ 
tatem, socordiam vel imperitiam et impeditam salutarem 
concurrentium negotia publica peius procedant quam privata. 
Quare tales institutiones caute et tantum propter necessi¬ 
tatem inducendae sunt. Attamen in certis adiunctis induci, 
atque etiam monopolia constitui possunt. 

Duplex genus institutionum quaestuosarum et mono- 573* 
poliorum distingui potest: in aliis primo intenditur lucrum 
fiscale (monopolia fiscalia), in aliis tantum vel saltem aeque 
primo utilitas communis civium. 

1. Nihil obstat, quominus Status aliqua monopolia 
fiscalia prudenter electa constituat, si alii proventus non 
sufficiunt, e. g. monopolium tabaci, vini cremati. 

2. Institutiones, quae utilitatem communem civium 
attingunt, tunc solum suscipiat, si multum ad bonum com¬ 
mune valent et a privatis non satis apte curari possunt, 
praesertim si magnum lucrum earum ex communibus civium 
pensionibus colligitur ideoque congruum est, ut iterum in 
utilitatem communem refundatur; sed supponitur, negotium 
recte tractari et lucrum modicum esse. 

Itaque a) merito nunc Status monopolium monetarum 
cudendarum sibi assumit, ut certa adsit securitas, sed lucrum 
inde capere non intendit. 

b) Pariter commercium postale et telegraphicum ad obti¬ 
nendam unitatem, securitatem, promptitudinem, facilitatem 
usus communis, communicationem internationalem fere 
ubique sibi reservat. Etiam commercium telephonicum ob 
similes rationes ex parte saltem in curam Status sive muni¬ 
cipii recipitur. 

c) Viae ferratae in nonnullis regionibus privatae sunt; 
alibi autem in annos magis in monopolium Status conver¬ 
tuntur, ut bono communi melius accommodentur, uniformi¬ 
tas et moderatio pretiorum obtineatur et aeque omnibus 
regionibus, etiam minus frequentibus, provideatur. Similia 
de canalibus dicenda sunt, de viis publicis, pontibus. 

d) Etiam numerus institutionum crescit, quas muni¬ 
cipia maiora ob bonum publicum et lucrum sibi reservant, 
quales sunt aquaeductus, lanienae, instituta electrica, de 
quibus pariter secundum normas expositas iudicandum est. 
Monopolia sub c) allata minorem difficultatem parant, si de 
operibus novis fundandis, maiorem vero, si de privatorum 
socialisatione agitur (n. 526). 

e) Neque prohibetur, quominus Status etiam alia quae¬ 
dam negotia, quorum ad bonum commune multum interest, 
sibi assumat, e. g. fodinas carbonarias, vires aquarias in usus 
electricos usurpandas, si fortasse nullo modo impedire potest, 
quominus capitalistae iis in damnum publicum abutantur. 

*574 Pe debitis publicis. Quando reditus non sufficiunt, aut 
nova tributa exigenda aut debita contrahenda sunt, quae 
saepe civibus minus odiosa sunt quam tributa. Sed quia 
debita propter fenus solvendum onus grave sunt et diu- 
turum atque etiam a posteris portandum, contrahenda non 
sunt nisi propter necessitatem vel magnam et perennem 
utilitatem, quae etiam posteris prodest. Onus est minus, 
si pecuniae creditae operi frugifero conficiendo, velut viae 
ferratae, impenduntur, cuius lucrum perenne fenus adaequat 
vel superat. Sed semper studendum est, ut debita paulatim 
solvantur, parte aliqua tributi annui in hunc finem seposita, 
ne novis debitis accedentibus in immensum crescant. 

Modi delita contrahendi varii sunt. 1) Quidam modus est editio 
publicarum cartarum pecuniarium, qua erga possessores debitum con¬ 
trahitur a fenore liberum. Hoc medium valde simplex est neque a civi¬ 
bus aegre admittitur, quamdiu certa fides est fore, ut quolibet tempore 
cartae vel in nummos commutari vel tamquam tributa in aerarium 
publicum refundi possint. Quodsi ista fides minuitur, sive quia copia 
cartarum reales facultates Status nimis excedit, sive quia condicio Status 
incerta facta est, valor cartarum cum damno publico et privatorum 
decrescit. 

2) Alius modus est mutuatio fenebris vel ab externis vel a propriis 
civibus. Haec posterior iterum vel libera est vel cum coactione civibus 
imponitur (Zwangsanleihe), quae tamen coactio tantum gravi necessitate 
excusari potest. Quo minorem fidem Status possidet, eo difficiliores 
condiciones in debito contrahendo admittere cogitur. Generatim melius 
est, debita a civibus petere, quam ab externis, ut fenora domi maneant 
et dependentia externa caveatur. Tamen nonnumquam mutuatio externa 
praeferenda est, si capitalia civium aliis modis uberiores fructus ferunt 
et fenus solvendum propter divitias populi externi non magnum est. 

Si Status debitis solvendis imparem se confitetur vel totaliter vel par¬ 
tialiter minuendo vel capitale vel fenus solvendum vel fenus aliquamdiu 
non solvendo, Bankrott adesse dicitur. 

*§ 2. De politia 

Mediis, quibus auctoritas civilis ad officia sua implenda 
indiget, praeter officiales, de quibus antea sermo fuit (n.364), 
etiam politia et milites adnumerandi sunt, de quibus nunc 
aliqua dicenda sunt. 

Notio politiae. Politia est illa potestatis administra- 575 * 
tivae pars, quae securitatem et ordinem publicum internum 
custodit. 1 ) ^Securitatem et ordinem publicum* custodit, 
quatenus bona Status et civium atque ordinem legibus 
statutum in rebus cotidianis contra laesiones et pericula 
tuetur, non id intendens, ut delicta puniendo iustitiae satis¬ 
faciat, quod ad iudices pertinet, sed ut securitatem custodiat 
impediendis praesertim periculis et laesionibus. B Internam“ 
securitatem spectat, non tutelam contra hostes externos, 
quod ad milites spectat. Ubi opus est, coactionem exercet. 
Politia igitur aliquod organum sive pars potestatis admini¬ 
strativae est. 

Antea politiae etiam munus tribuebatur, ut mediis positivis pro¬ 
speritatem promoveret, v. g. parandis viis; ideoque politia securitatis 
(Sicherheitspolizei) et politia prosperitatis (Wohlfahrtspolizei) distingue¬ 
bantur. Nunc autem politiae tantum custodia securitatis contra mala et 
pericula, positiva autem prosperitatis cura potestati administrativae 


‘) Politia (noXttEto) ex prima vi vocis significat constitutionem, 
gubernationem reipublicae. Sed s. 15. in Gallia commisceri coepit cum 
vocabulo politesse, quod decorem significat (polir), ex quo orta est 
recens siguificatio vocabuli (police, Polizei). — De notione politiae inter 
iuristas non est plena consensio. Definitio allata concordat cum func¬ 
tionibus, quae usu vulgari politiae tribui solent, et cum praestantiorum 
iuristarum sententia. 

(strictius conceptae, quatenus a politia distinguitur) tribui solet, licet 
utique non semper stricta separatio fieri possit. 

Ambitus muneris. Politia igitur a) securitatem Status custodit 
(politia politica), observando conciones publicas, machinationes secretas, 
portationem armorum et similia. — b) lura bonaque civium contra 
iniurias custodit impediendo furta, rixas, observando homines vagantes, 
suspectos, denique in perpetrata delicta inquirendo et delinquentes per¬ 
sequendo iudiciisque tradendo, sub quo respectu politia criminalis vocari 
et potestati criminali subordinari solet. — c) Bona civium contra quae¬ 
libet alia pericula et impedimenta, etiam contra pericula naturae, 
custodit: arcet pericula valetudinis, invigilat munditiei publicae, salu¬ 
britati aquae, mortuorum sepulturae, morbis contagiosis, pharmacopolis, 
operationi medicorum et obstetricum, alimentis vendendis; custodit 
ordinem convictus commerciique in urbibus; curat, ut ordo praescriptus 
in aedificiis construendis observetur, ut leges mercaturam, opificia 
spectantes observentur; arcet incendia et inundationes; custodire debet 
publicam honestatem invigilando repraesentationibus scenicis, ludis publi¬ 
cis, imaginibus, scriptis; tueri debet religiosa loca et functiones. 

Ubique aliquae partes politiae municipiis exercendae committuntur 
(politia localis). 

De officiis et cautionibus. 1. Finis praestitutus exigit, 
ut politia a) tum generales ordinationes tum particularia 
decreta singulares causas spectantia edere valeat. — b) Co¬ 
actione adhibita ordinis observationem extorquere et repu¬ 
gnantes reprimere potest, in quem finem ei ubique peculiare 
organum modo militari armatum (Gendarmerie) additur. Si 
media ordinaria coercitiva non sufficiunt, auxilium militare 
invocatur. — c) Politia factas transgressiones criminales 
inquirere quidem et delinquentes iudieiis tradere debet, sed 
non ipsa punit. Attamen plerumque efficaciae et brevitatis 
causa conceditur, ut transgressiones ordinationum suarum 
ipsa levibus poenis mulctet. 

2. Aequaliter omnes cives tueatur neve ex timore sive 
partium studio quibusdam minus quam aliis patrocinetur. 

3. Politia vigilantia et efficacia, sed etiam moderatione 
et prudentia excellat, ne magis, quam necesse est, odiosa 
fiat. Ideo in illis tantum periculis interveniat, quae privatis 
viribus arceri nequeunt, neve nimis suspiciosa omnibus se 
immisceat; maxime autem in adhibendis mediis coactivis a 
praecipitantia et exaggeratione caveat. Politia occulta signis 
externis non manifesta (defective) tantum in casibus spe¬ 
cialibus approbanda est, ne libertas et fiducia conversationis 

privatae auferantur; multo minus licet se socium delinquen¬ 
tium simulare vel ad delicta instigare (agent provocateur). 

4. Quia potestas politiae abusui obnoxia est, cautiones 
necessariae sunt, non solum personales, ut homines pru¬ 
dentes, rerum personarumque periti eligantur, sed etiam 
reales. S. 18. politia fere tantum proprio arbitrio regebatur 
in grave libertatis periculum. Nunc ubique a) ambitus pote¬ 
statis circumscriptus est, quia eius competentia et civium 
iura ordoque publicus accuratius legibus determinata sunt, 
b) Contra ordinationes et poenas iniunetas, praeterquam 
quod coram magistratu superiore querela proferri potest, 
in plerisque regnis etiam recursus ad iudicia, praesertim 
administrativa, patet. 

*§ 3. De re militari 

De eius fine. Sicut omne vivens a natura mediis ad 577* 
se tuendum instructum est, ita etiam Status vi physica 
defensionis gratia indiget. Hanc defensionem vis militaris 
spectat. Duplicem intendit finem, 1) ut rempublicam contra 
vehementiores internas perturbationes defendat; ita politiae, 
quando turbis reprimendis impar est, succurrit, sed univer- 
sim solum tunc, cum magistratus civiles eam requirunt, 

2) ut hostium externorum iniurias depellat Hic posterior 
finis plerumque primus est reique militari suam amplitu¬ 
dinem tribuit. 

Conspectus historicus. In populis incultis mos est, ut omnes viri 578* 
apti in periculo ad arma vocentur. Idem in Rebuspublicis antiquis, apud 
Athenienses, Spartanos, veteres Romanos invenitur; aetate autem poste¬ 
riore exercitus Romauus partim ex civibus, partim ex aliis mercede 
conductis compositus est. Apud antiquos Germanos omnes militiae 
agendae obstringebantur; plerique milites tunc pedites erant. Medio aevo 
systema feudale etiam rem militarem rexit: singuli principes, imperii 
vasalli, numerum militum ex civibus suis conscriptum et beneficio suo 
feudali, quo fruebantur, proportionatum ad bellum afferebant; eminebant 
tunc equites. S. 14. mos invaluit, ut milites mercede conducerentur 
(soldarii, Soldner, Landsknechte), qui bello finito mox dimittebantur. 

S. 15., ut milites in usu armorum bene exercerentur et semper vis mili¬ 
taris praesto esset, primum in Gallia per Carolum VII 1445, postea in 
Germania exercitus perpetuus institui coepit (stehendes Heer, armee 
permanente), initio parvus et conductus, paulatim maior; nam ista insti- 

tutio absolutismo regio illius temporis congruebat. Quia milites con¬ 
ducti nimios sumptus faciebant, mox etiam civium conscriptio adhibe¬ 
batur. Maxime in Borussia s. 18. institutio exercitus perpetui amplificata 
est. S. 19. vero variae causae, nempe ars politica egoismo nationali 
directa, mutua diffidentia et aemulatio, opinio de absoluta maiestate 
Status (Hegel), cuius finis praecipuus sit amplificatio potestatis suae, 
sensim effecerunt, ut exercitus perpetui ubique in immensum crescerent. 

*579 De limitibus rei militaris. 1. Quia Status eiusque finis 
necessarii sunt, Status ius naturale habet, ut se suamque 
libertatem tueatur vimque militarem provideat, cives autem 
obligantur, ut, quae in hac re necessaria sunt, praestent. 
Necessitas igitur ratio, proinde etiam mensura rei mili¬ 
taris est. 

2. Ut definiatur, qualis modus limesque constituendi 
sint, aliquae distinctiones observandae sunt. 

a) Distinguendus est duplex modus comparandi milites: 
vel milites, quot necessarii sunt, libere mercede conducun¬ 
tur (et quidem imprimis cives proprii, quia externis, quorum 
minor est animus et fidelitas, securitati Status plerumque 
non satis provisum est, et dignitati patriae convenit, ut a 
propriis civibus defendatur), vel cives conscriptione cogun¬ 
tur et quidem vel omnes, qui apti sunt, vel aliqua pars. 
Porro in conscriptione obligatio militaris vel personalis est 
vel tantum realis, ut conscripti alios idoneos sibi substituere 
valeant. Nisi obligatio personalis necessaria est, quia alio- 
quin non sufficientes vel apti milites obtinerentur vel ob 
alia incommoda, per se prohiberi nequit, quominus con¬ 
scripti alios vicarios sibi substituant; nam onus militiae 
ultra necessitatem augendum non est. 

b) Varia potest esse duratio servitii militaris actualis. 
Supposita conscriptione duo potissimum modi sunt: vel cives 
praeter instructionem initialem non diuturnam brevesque 
exercitationes annuas tantum bello imminente ad arma 
vocantur (militia nationalis, Miliz), vel per complures annos 
in armis retinentur. 

»580 3. Itaque limites rei militaris hi observandi sunt: a) Si 

sufficiens copia conductione comparari potest, per se con¬ 
scriptio, utpote civibus onerosa, omittenda videtur, nisi 




forte milites conducti securitatem non praebeant vel con¬ 
ductio nimias expensas causet. — b) Supposita conscriptione 
praeferenda est militia nationalis, magni autem exercitus 
perpetui tantum necessitate inevitabili excusari possunt, 
quia gravissima mala afferunt. Sic enim adolescentes per 
complures annos ex praeparatione ad statum vitae et e 
familiis eripiuntur, morum detrimentum patiuntur, optimae 
vires oeconomicae diu vacare coguntur, ingentes sumptus 
publici consumuntur. 

Magni exercitus perpetui ducunt ad „militarismum u , 581 
qui in eo consistit, quod res militaris et bellica, si non finis 
in se, saltem finis omnibus rebus civilibus superior habetur, 
cuius servitio omnes res civiles subordinandae sint. Hac 
ratione, quod medium est securitatis et prosperitatis, fit 
magna ex parte finis, et libertati et prosperitati magna 
inferuntur nocumenta. Exempla militarismi antiqua inveni¬ 
untur in Republica Spartanorum et in antiqua Romana. 
Modernus militarismus, qui ante bellum universale in pleris- 
que fere Europae regnis viguit, maxime in Borussia adolevit 
et ex ea latissime propagatus est, quia ars politica non iam 
iustitia, sed egoismo, aemulatione et diffidentia regebatur. 

De relationibus internationalibus 


Caput I 

De relationibus generalibus 

Populi in disersos Status collecti variis relationibus 582 
moralibus et iuridicis copulantur. Quae recentiore tempore 
diligentiorem inquisitionem postulant quam antea, quia una 
ex parte commercium inter nationes vehementer auctum 
est et studium ad communem populorum cooperationem 
instituendam multum crescit, altera autem ex parte con- 

scientia officiorum internationalium e longo tempore magno¬ 
pere obscurata est, ut interdum fere opinio vigeat, nullum 
in hoc commercio iustitiae et amoris, sed tantum utilitatis 
rationem habendam esse. Etiam scientia iuris internationalis 
magna accepit incrementa; cuius tamen principia philoso¬ 
phica non semper observationem iuris internationalis iuvant. 

583 De societate universali humana. Populi, etsi politice 
divisi, multiplici tamen coniunctione in unum genus et 
familiam humanam sociati sunt. Coniuncti enim sunt 
unitate eiusdem naturae, communi origine ex Deo et ex 
iisdem parentibus humanis, communi domino supremo et 
patre, communi fine communique lege naturali; quibus 
advenit vinculum arctissimum supernaturalis filiationis divi¬ 
nae, ad quam omnes vocati sunt. Praeterea iuncti sunt 
mutui amoris ac iustitiae officiis, multiplici indigentia mutui 
consortii, multiformi denique actuali commercio. Singulae 
enim nationes sibi non sufficiunt, sed varia indigent bonorum 
cpmmunicatione et mutua, cooperatione oeconomica, scien- 
tifica, religiosa et quidem eo magis, quo maior est cultura. 

Sic non immerito genus humanum societatem latiore 
■saltem significatione constituere dicitur, cum vere adsit unio 
moralis in finem communem cooperantium sub auctoritate 
suprema divina. 

Relationes intra hanc societatem vigentes tum iuridicae 
tum pure morales sunt. Maioris momenti relationes iuridicae 
sunt, quae ius intemationale constituunt. 1 ) 

q Quae de societate humana dicta sunt, fundamentum sunt iuris 
internationalis. Quod optime iam ante H. Grotium, qui auctor iuris 
internat. dici solet, Suarez expressit: .Humanum genus, quantumvis in 
varios populos et regna divisum, semper habet aliquam unitatem non 
solum specificam, sed etiam quasi politicam et moralem, quam indicat 
naturale praeceptum mutui amoris et misericordiae, quod ad omnes 
extenditur, etiam extraneos et cuiuscumque rationis. Quapropter, licet 
unaquaeque civitas perfecta, respublica aut regnum, sit in se communitas 
perfecta et suis membris constans, nihilominus quaelibet illarum est 
etiam membrum aliquo modo huius universi, prout ad genus humanum 
spectat; numquam enim illae communitates adeo sunt sibi sufficientes 
singillatim, quin indigeant aliquo mutuo iuvamine et societate ac com¬ 
municatione, interdum ad melius esse maioremque utilitatem, interdum 
vero etiam ob moralem necessitatem et indigentiam, ut ex ipso usu 
■constat. Hac ergo ratione indigent aliquo iure, quo dirigantur et recte 

Ius Internationale. Populi in respublicas collecti, etsi 584 
invicem uniti, tamen inter se independentes manent, ut ordo 
iuridicus inter eos intercedat. Hic ordo iuridicus, qui inter 
respublicas ut tales intercedit, ius intemationale vocatur 
(Volkerrecht; droit international [public], international law). 1 ) 

Ius intemationale est naturale vel positivum. Naturale est, 
in quantum in lege naturae continetur; huc spectant ius 
in territorium et officium pacta servandi. Positivum est, in 
quantum statuto positivo (humano), vel tacita consuetudine 
vel expressa conventione, sancitum est; huc e. g. spectant 
conventiones Genevenses de vulneratis et captivis in bello. 
Subiecta igitur iuris int. sunt ipsae respublicae indepen¬ 
dentes, non vero earum gubernia; directe enim ipsi populi 
has iuris relationes inter se habent. At respublicae iura et 
actiones iuridicas per gubernia sive legatos exercent. 

Ab hoc iure int. simpliciter dicto, quod etiam publicum 
vocatur, differt ius int. privatum, quod relationes iuridicas 
privatorum respicit; huc spectant officia iustitiae circa pro¬ 
prietatem et honorem alienigenarum, conventiones int. de 
periculis sanitatis cavendis, de tutela operum artis, de matri¬ 
moniis ineundis. 

Organa, per quae Status actiones internationales iuridicas exercent, 
positivis statutis determinata sunt. Praecipuum organum est minister 
sive secretarius .rebus externis* praepositus, sub cuius directione dele¬ 
gati commercium gerunt, scilicet ordinarii legati et consules. Legati 
(agents diplomatiques) sunt varii generis: 1) nuntii (Botschafter; ambas- 
sadeurs), 2) legati (Gesandte; envoyes extraordinaires et ministres pleni- 
potentiaires), 3) .ministri residentes*, 4) procuratores (Geschaflstrager; 
chargds d’affaires); qui omnes pleno sensu Statum repraesentant. Con¬ 
sules per se non tantopere Statum repraesentant, quam potius eius 
negotia quaedam, maxime commercialia, procurant. Pacta a ministro vel 
legatis nomine Status subscripta ratificatione ex parte capitis Status 
indigent. 

Historia iuris internationalis. Ius int. naturale in se utique 585 
semper idem est, nec mutationem nec evolutionem admittit. 



ordinentur in hoc genere communicationis et societatis. Et quamvis 
magna ex parte hoc fiat per rationem naturalem, non tamen sufficienter 
et immediate quoad omnia.‘De leg. II 19 n. 9. 

1 ) Nomen „ius gentium* apud veteres iuristas Romanos et scho¬ 
lasticos non idem significat ac ius intemationale (confer Eth. 1). 

Attamen notitia et conscientia eius multoque magis ius 
positivum, qno naturale determinatur, evolutionem histori¬ 
cam admittunt et habuerunt. 

Antiqui gentiles, praesertim Romani, non omni iuris 
int. conscientia caruerunt. Agnoverunt, bella posse esse 
iniusta 1 ), standum esse pactis etiam erga hostes (Regulus), 
legatos inviolabiles esse; Romae collegium Fetialium insti¬ 
tutum erat ad relationes int., praesertim in bello, obser¬ 
vandas. Nihilominus veteres gentiles, cum idea unitatis 
humanae obscurata esset, ad genuinam officiorum erga ex¬ 
ternos observationem non pervenerunt. Nationes externas 
existimabant a se penitus alienas vel hostes, etiam diversam 
originem, religionem, numina sibi attribuebant. Idcirco con¬ 
tinuae inimicitiae et bella, in bellis autem crudelitas sine 
misericordia. Demum religio Christiana notitiam claram 
usumque iustitiae universalis et amoris induxit, veram doc¬ 
trinam de generis humani unitate, praesertim vero com¬ 
munem religionem afferens. Medio aevo nationibus Chri¬ 
stianis etiam persuasum erat, se unam familiam constituere, 
cuius caput (in spiritualibus) R. Pontifex agnoscebatur. Ex 
quo tempore autem nationes magis magisque ab Ecclesia 
defecerunt et in obliviositatem ordinis idealis inciderunt, 
etiam sensus Christianae fraternitatis et iustitiae debili¬ 
tatus est. 

Prima fere hodierni iuris internationalis inchoatio in 
congressu apparet, qui Pacem Guestfalicam 1648 instituit, 
quippe cui omnes fere Status Europae intererant. Ibi etiam 
principium .aequilibrii potentiae" (Systeme copartageant) 
promulgatum est, quo Statibus ius concedebatur, ut imminen¬ 
tem alicuius praepotentiam impugnarent. Quod principium 
diu politicam Europae rexit. S. 18. et 19. paulatim „Status 
maximi" (die Grohmachte; les grandes puissances) orti sunt, 
qui usque ad bellum universale ius ordinem internat. tuendi 
sibi vindicabant. Recentiore autem aetate, aucta permixtione 
et communicatione nationum, opus fuit, ut relationes int. 

J ) Complura testimonia collegit Grotius, De iure belli et pacis II 
1 n. 1—7. 


copiosius positivis conventionibus iuridicis ordinarentur. Sic 
ius positivum int. valde amplificatum est. 

S. 19. nationes cultae paulatim inter se congrediebantur 
in „Communitatem iuris internationalis" (la Communaute du 
droit des gens; Volkerrechtsgemeinschaft; 1914 numeraban¬ 
tur 43 nationes, 21 Europaeae, 21 Americanae et Iaponia), 
quae se invicem subiecta iurium aequalium agnoscebant 
iusque mutuum commercii concedebant. Hi Status ante 
bellum universale datis occasionibus in congressibus sive 
eonferentiis ad quaestiones politicas dirimendas vel conven¬ 
tiones faciendas convenerunt. Etiam aliquod initium factum 
est cuiusdam stabilis coetus delegatorum. In .Conferentia 
pacis" Hagae Comitis 1899 institutum est stabile .Forum 
arbitrorum" (Intern. Schiedshof; la Cour permanente d’arbi- 
trage) ad lites dirimendas, quo, qui vellent, uti possent. 
In .2. conferentia Hagensi" 1907 etiam efficacior quaedam 
eius forma (Schiedsgerichtshof; Cour de justice arbitrale) 
commendata, sed non exsecutioni mandata est. 

Bello magno finito fundata est (1920) arctior populorum 
unio, „Societas nationum“ (Societe des Nations, Volkerbund), 
quae, licet primum ex studio nationum victricium ad fructus 
victoriae conservandos orta sit, tamen, adhuc utique valde 
imperfecte, desiderio universali correspondet, quod ex lon¬ 
giore tempore paulatim ortum est et in annos crescit, ut 
populi stabilem unionem universalem ad mutuam pacem 
conservandam ineant. Quod iam Benedictus XV 1917 com¬ 
mendaverat et postea tum ipse (.Pacem Dei munus" 1920) 
tum Pius XI (.Ubi arcano" 1922) multum laudarunt et 
sapientibus consiliis iuvarunt. .Societas nationum" hunc 
sibi potissimum finem posuit, ut .cooperationem nationum 
et certitudinem internationalis pacis et securitatis promo¬ 
veat". Anno 1932 55 Status complectebatur. Certe aliqua 
utilia praestitit tum ad pacem conciliandam tum ad prae¬ 
standa auxilia oeconomica et hygienica et ad cooperationem 
intellectualem iuvandam. Multo magis autem propterea lau¬ 
danda est, quia initium aliquod fuit ad perfectiorem popu¬ 
lorum unionem constituendam, quae vehementer optanda 

est. Usque adhuc praeter alios hoc defectu laborat, quod auc¬ 
toritate Statibus singulis superiore caret, sine qua efficax pacis 
tutela constare nequit. Nititur enim, in principio adhuc in 
scientia iuris communiter recepto, Statibus tam plenam 
suprematiam competere, ut nulli superiori potestati humanae 
substent, neque ligari, nisi propria voluntate, queant. Prop- 
terea etiam in „Soeietate nationum" illa tantum decreta 
singulos Status obligare censentur, quae omnium unanimi 
consensu facta sunt. 

586 Scientia iuris internationalis recenti tempore magna etiam accepit 
incrementa. Sed minime originis modernae est. Iam S. Augustinus (De 
civ. Dei IV 4 6 et alibi) multa de bello disputat. Pariter S. Thomas 
(e. g. 2, 2, q. 40 a. 1) de iustitia belli aliisque quaestionibus generalia 
lineamenta suppeditat. Longiores expositiones primi conscripserunt 
theologi catholici, praesertim excelluerunt Franc. de Vittoria (t 1546 r 
Relect. theol. de iure belli) et paulo post Suarez (f 1617) et G. Vasquez. 
Scholastici omnia principia profunde tractarunt, e quibus ius int. excres¬ 
cit. Inter auctores iuris int. praeterea nominandus est A. Gentilis (t 1608), 
praecipue vero H. Grotius (De ime belli et pacis 1625), qui principia 
iuridica scholasticorum sequitur et maxime ius naturale inculcat. Ex 
recentiore tempore commemorandi sunt Vattel Genevensis, qui scripsit 
1758 opus „Le droit des gens", quod adhuc in honore est, et Heffter, 
Das europSische Vdlkerrecht der Gegenwart (1844, 8 1888). Recentissima 
autem aetate apud omnes nationes cultas magna de iure int. exstat 
librorum copia. 

Th. 31. Exsistit ius internationale naturale (l.p.), sine que ius positivum con¬ 
stare nequit (2. p.). 

587 Declar. Ius internationale, quod in hodierno Statuum 
commercio tamquam regula appellari quodque in scientia 
iuris considerari solet, positivum ius est. Atque certe ius 
positivum internationale necessarium est, ut ius naturale in 
multis accuratius determinetur et ulterius compleatur. Atta¬ 
men iurisprudentia recens saepe, sicut omne ius naturale, 
ita speciatim internationale naturale recusat. Ius int., aiunt, 
tantum voluntate humana, autonoma nimirum voluntate 
Statuum, effici, quatenus consuetudine vel expressis con¬ 
ventionibus aliquid tamquam ius agnoscatur. Sed iam obser¬ 
vatur reditus quidam, sicut generatim ad ius naturale, ita 
etiam ad ius internationale naturale, licet saepe sub formulis 

obscuris. Thesis solum de iure int. simpliciter dicto sive 
publico agit. Exsistere etiam ius privatum naturale, facile 
intellegitur. Sine dubio enim independenter a statutis posi¬ 
tivis praeceptum iuris est, ut omni homini cuiuscumque 
nationis, quae sua sunt, tribuantur, ne eius vita, honor 
violentur, ut pacta serventur. 

Demonst. 1. p. Multa exsistunt iura et officia iuridica vera 588 
et valida inter Status a consuetudine vel conventione humana 
independentia, ex sola lege naturae. Ergo exsistit ius int. 
naturale. — Revera 

a) Indubium est supremum officium iustitiae, ut uni¬ 
cuique tribuatur, quod suum est. Iam vero etiam Status 
varia tamquam sua possident sive postulare possunt, ut 
libertatem, territorium, honorem. — Seu aliis verbis: Ordo- 
naturae postulat, ut Status sint et cum pace inter se coex- 
sistere mutuumque commercium instituere valeant. Atqui 
haec esse non possent, si Status se invicem arbitrarie 
opprimere, spoliari, perturbare possent, si non essent iura 
et officia iuridica haec prohibentia. Ergo sunt talia ex 
ordine naturae. 

b) Omnium persuasio tenet, ea etiam, quae ex voluntate 
nationum fiunt, iniusta esse posse, ut oppressiones gentium 
infirmarum, violationem pactorum. Ergo exsistit ordo iuri- 
dicus independens a voluntate nationum. — Aliter: Si res¬ 
publicae unicus fons iuris int. essent, omnia iusta essent, 
quae Status iusta esse decernerent, omne bellum omnisque 
machinatio contra aliorum iura. Atqui haec absurda sunt. 
Ergo est iustitia Statibus superior, naturalis. 

Singuli Status sive nationes potissimum haec iura natu- 589 
ralia habent: 

1) Iura independentiae: Ius in exsistentiam suam, ne 
oppressione, exspoliatione, excitandis internis turbis ab aliis 
laedantur; in libertatem suam quoad legislationem, admini- 
strationem, ne alii in res suas se ingerant, ut cives suos 
tueri queant etiam extra patriam versantes; ius in terri¬ 
torium et possessiones suas; in honorem, ne sibi vel legatis 
et vexillis suis iniuria inferatur; ius mittendi legatos. 

Haec iura etiam hodierno iure positivo rata habentur. 
Ex eodem iure positivo caput Status et legati in alieno 
territorio commorantes iure „ ex territoriali latis “ fruuntur; 
videlicet domicilia eorum inviolabilia sunt, a potestate iudi- 
ciali et exsecutiva et a tributis personalibus illius territorii 
exempta sunt, et libera conceditur communicatio cum suo 
Statu. Quod ius etiam aliquatenus naturale dicendum est. 
Commercium enim inter nationes per legatos necessarium 
est tum in pace, maxime nunc temporis, tum in bello, 
et quidem tale commercium, ut legati secundum mentem 
gubernii sui negotia tractare et pacta libere inire possint. 
Quod exigit, ut a coactione et metu liberi sint itaque ut 
inviolabiles neque abusui potestatis iudicialis et exsecutivae 
obnoxii sint. Attamen sane ius non habent, ut in alieno 
Statu insidias moliantur. 

590 2) Iura commercii. Status libertatem habent ad eligen¬ 

dam politicam mercantilem, quae iis placet, ut vel plenam 
concedant facultatem merces exportandi et importandi vel 
ut eam restringant. (Verum quidem est, bona materialia 
per varias regiones dispersa toti generi humano aliquo modo 
communia esse, tamen raro aliqua natio obligari dicenda 
est, ut alias nationes ad commutationem bonorum suorum 
admittat.) Habent ius, ut cum aliis nationibus pacta ineant. 
Habent ius in libertatem maris aperti, quippe quod natura 
sua omnibus commune neque ullius imperio subiectum est. 
Flumina autem, lacus, maria clausa, quae unius Status 
territorio circumdantur, huius dominio subsunt, pariter por¬ 
tus et litora maris. Haec etiam ius int. positivum agnoscit. 
Idem omnibus, qui in alieno Statu versantur, generatim 
eadem fere iura concedit, quae indigenis: possunt ibi habi¬ 
tare, artes exercere, plerumque etiam fundos acquirere, 
pariter eodem fere modo sicut indigenae tutela iudiciorum 
fruuntur; excipiuntur autem iura et officia politica (e. g. elec¬ 
tionum) et militaria. 

De multis rebus particularibus conventiones internationales paetae 
sunt, e quibus hae commemoratione dignae sunt: De commercio postali 
exstat ex a. 1878 .Unio postalis universalis 11 (,Union postale universelle“), 
multas pactiones comprehendens, quae nunc totum fere orbem com- 

plectitur. Similis exstat ex a. 1865 „ Union telegraphique universeile", 
quae tamen ab unione postali universalitate extensiva et intensiva 
superatur. De mercibus in viis ferratis transportandis exsistit conventio 
int. ex a. 1890, de curribus automobilibus conventio Parisiensis 1909. 
His accedunt complures conventiones de iure int. privato, velut con¬ 
ventio Hagensis (1905) inter mullos Status inita de processu civili, 
praesertim quoad alienigenas; conventio Hagensis (1902 et 1905) de 
matrimoniis ineundis et separandis, de iuribns maritorum, de causis 
tutelaribus; conventio Hagensis (1912) de usu syngrapharum; .Union 
internatio nate pour la protection de la propriele mdustrielte" (1883), 
qua iuribus inventorum ubique protectio conceditur; conventio Ber- 
nensis (1886) inter plures Status inita, qua auctoribus operum littera¬ 
turae et artium eadem tutela conceditur; conventio Bruxellis a plurimis 
Statibus subscripta 1890 ad tollendam mercaturam mancipiorum; con¬ 
ventio Parisiensis (1910) ad mercaturam puellarum impugnandam; 
conventio Parisiensis eiusdem anni de arcendis publicationibus obscoenis; 
conventio int. Parisiensis (1912) de arcenda cholera, peste, febri flava; 
conventio Bernensis (1881) de arcenda phylloxera; denique multae 
conventiones de tradendis malefactoribus fugitivis (excipiuntur autem 
plerumque delinquentes politici). 

Demonst. 2. p. Ius internationale naturale est funda-, 
mentum, in quo positivum nititur. Ius enim positivum vel 
consuetudine vel conventionibus inducitur. Iam vero hae 
consuetudines et conventiones vi obligandi carent, nis i 
supponatur lex iuridica naturalis, quae tales consuetudines 
et pacta servanda esse iubet. Ergo sine iure int. naturali 
positivum stare non potest. 

Aliter. Si ius naturale non admittitur, ius int. positi- 
vuiti corruit. Nam a) sine iure naturali nullus Status ad ius 
positivum observandum obligaretur; etenim obligatio neque 
provenire potest ex propria eius voluntate, quia nemo se 
obligare potest, neque ex voluntate aliorum Statuum, quia 
sibi invicem non subiecti, sed coordinati sunt. — b) Status a 
iure observando se semper dispensare possent. Nam, si ratio 
formalis obligationis tantum propria voluntas Status est, desi¬ 
nente illa voluntate etiam ipsa desinit. — c) Si voluntas natio¬ 
num ratio iuris est, non ulterius extenditur quam consuetu¬ 
dines et conventiones initae. Proinde non iam exsistit ius int. 
universale, quod etiam erga nationes minus cultas, quibus- 
cum tales conventiones initae non sunt, observandum sit. 

Itaque scientia iuris int., in quantum ius naturale negat, 
uunime apta est, quae observationem iustitiae ubique cor- 

Donat, Ethica spec. 23 

ruentem fulciat, sed e contrario valde idonea est, quae eam 
magis labefactet. Quatenus enim neglectis principiis aeternae 
iustitiae ordinem iuridicum in ordinem mere humanum con¬ 
vertit, eum etiam humanis aspirationibus subicit. 

592 Sunt inter iurisperitos, qui ex principiis positivismi iuridici expresse 

concludant, nullum omnino verum ius int. esse. Herique autem ins 
int. agnoscunt, at naturale recusant; qui vim argumentorum allatorum 
infringere conantur haec effugia quaerentes: 

Obicitur. 1. Ad ius int. singuli Status se ipsos obligant. Nam 
a) etiam legem moralem ratio humana sibi imponit, ut Kant docet. 
Ergo a pari Status se obligare possunt, b) Quando princeps propriam 
potestatem restringit dans populo iura constitutionalia, etiam se 
obligat. (Jellinek et alii.) — Resp. N. ant. Ad rat. a) N. ant. Ad b) D. 
princeps ponit condicionem ad obligationem, quatenus renuntiando pro¬ 
prio iuri facit, ut ex lege morali obligetur, ne amplius ime abdicato 
utatur C. ipse sibi imponit obligationem N. 

2. Status obligantur communi illa voluntate, quae ex singulorum 
voluntatibus in unum coniunctis oritur (Triepel). — Resp. N. illa 
.communis voluntas* comprehendit primo propriam Status volun¬ 
tatem, qua obligari nequit, deinde voluntates aliorum, quibus ille pariter 
li-ari nequit, nisi admittitur obligatio iuris naturalis, _ ut singuli b atus 
in rebus bouo universali humano necessariis superiori potestati subsm 

(confer infra). T . .. 

3. Status ineunt conventiones, quibus vere obligantur (b. Disz j. 
Resp. D. obligantur, si admittitur ius naturae C. aliter N. 

4 Nationes a laedendis pactis sufficienter deterrentur nigra is 
consecutionibus, in quas inciderent; labefactarent enim communem 
iuris firmitatem, amitterent fiduciam et honorem, timendum esset, ne 
idem ab aliis paterentur. Ergo sufficienter astringuntur pactis suis. - 
Resp. D. ant. sic facta est vera obligatio N. praesto est ahqua externa 
coactio Sd. parum efficax, ut docent eventus C. efficax N. 

Th. 32. Politica internationaiis in omnibus legi morali astringitur. 

593 Declar. Assertum enuntiatum responsum continet ad 
quaestionem celebrem de relatione inter „ politicam et moia- 
litatem“, num in politica (externa) seu in commercio popu¬ 
lorum generatim eadem praecepta moralia valeant, velut 
non nocendi, non mentiendi, non calumniandi, pacta sei- 
vandi, aliis opitulandi atque etiam ignoscendi, qualia in 
vita privata observanda sunt. Quae quaestio ab illis quidem, 
quorum sensus naturalis vitiatus non est, sine haesitatione 
affirmatur. Nihilominus intellegi potest, interdum hac in ie 
mentium claritatem obscurari, si passim usus contrarius 

animadvertitur et interdum etiam durum esse videtur in 
commercio cum aliis perfide agentibus vel, quando respu¬ 
blica gravissime periclitatur, ligaminibus moralibus impediri. 

Assertioni statutae non solummodo usus agendi magna 
ex parte contrarius est, sed etiam in expositionibus scien- 
. tificis saepe vel aperte affirmatur, politicam a lege morali 
independentem esse suisque propriis, nempe utilitatis, legi¬ 
bus legi, vel, quod plerumque accidit, agnoscitur quidem 
timide, etiam in actionibus internationalibus legem moralem 
valere, tamen simul asseritur, eius observationem proh dolor 
saepe impossibilem esse eiusque transgressiones interdum 
tragica necessitate postulari. Celeberrimus huius utilitarismi 
politici defensor Macchiavelli est (f 1527), qui in opere „11 
principe" Laurentio de Medicis dedicato exponit, semper 
pie et probe agere principi damnosum esse, cum hac ratione 
in mundo hoc improbo inferior evadat, multisque exemplis 
ostendit, praestantes principes non raro praecepta moralia 
praetermisisse. A quo haec politica utilitaristica nomen 
macchiavellismum accepit. 

Demonst. 1 . Quod contra naturalem legem moralem £94 
offendit, in se malum est. Atqui, quod in se malum est, 
numquam, neque in vita privata neque in politica inter- 
nationali, agere licet, velut Contractus violare, fraudari, 
mentiri, amorem violare. Ergo politicae internationali non 
licet contra legem moralem agere; seu astringitur in omni¬ 
bus legi morali. 

Aliter. Officia moralia, quae ex natura lmmana oriun¬ 
tur, eam ubique comitantur, proinde etiam hominibus inhae- 
ient, prout in societates collecti sunt. Ergo etiam inter 
Status vigent. 

Idem ipsi adversarii confirmant, quatenus non sine 
aliquo pudore et excusatione sententiam suam proferre 
solent, animadvertentes, in politica probitatem servare ad¬ 
modum quidem laudabile et in se debitum, attamen, quod 
dolendum sit, saepe impossibile esse. 

2. Quod reipublicae maxime damnosum est, omitten¬ 
dum est. In politica autem externa leges morales violare 

reipublicae maxime damnosum est. Ergo, lioc omittendum 
est, itaque etiam in politica leges morales observandae sunt. 

Demonst. min. 1). Salus reipublicae permultum, praeser¬ 
tim in hodierno arctissimo contactu internationali, vehe¬ 
menter a fiducia et sympathia aliarum nationum pendet, 
ut si eam perdit, maximum damnum patiatur. Iam vero, si 
in’ commercio externo cum contemptu legis moralis tantum 
proprium emolumentum sequitur, paulatim fiduciam et sym¬ 
pathiam aliorum populorum perdit. Ergo. . • 

2) Prosperitas reipublicae praecipue in probitate et 
iustitia civium suorum fundatur. Hanc autem talis politica 
immoralis, pessimum praebens exemplum, labefactat. 

Argumentum allatum veram quidem thesis confirmationem continet 
et vehementem vim suadentem exercere potest, sed ex se sufficiens non 
est ideoque qui eo solo utuntur, non satis, quod volunt, evincunt. 
Etenim non demonstrat, talem modum agendi in se et absolute pro 
bitum, sed tantum ostendit, eum nocivum esse Neque hoc tam effica 
citer ostendit ut dissentientes penitus convincantur; respondebunt emm, 
non^ nuo principes et nationes tali modo agendi ad magnam pervems e 
notestatem et gloriam. Et praesertim, quando de gravissimo peri ub 
ag tuf vk umquam haec utilitatis ratio, sed tantum clarum dictum 
conscientiae^busmodi actionem tamquam malam legique divinae pon- 
trariam damnans a transgressione retrahet. 

595 Nota. 1. Praecipuam hac in re difficultatem quaestio 
parare solet, quid igitur faciendum sit, quando respublica 
in summum discrimen vel interitum adducatur; tunc emm 
quaelibet media licita videri, cum necessitas frangat leges. 

Rarissime de tali periculo, plerumque tantummodo de 
particularibus emolumentis obtinendis vel difficultatibus evi¬ 
tandis agetur. Interitus autem rei publicae numquam talis 
esse potest, ut ipse populus pereat, sed tantum ut pars 
territorii vel aliquid independentiae sive potestatis mter- 
‘ nationalis vel constitutio monarchica amittatur. Si tale is- 
crimen vere immineret et tantum actione mala evitari 
posset, non liceret eam ponere. Quod emm malum es , 
numquam facere licet. Neque homini ipsi vitam suam mala 
actione salvare licet. Ceterum etiam attendere mvat, quae 

statim adiungenda sunt. ... 

2. Eadem quidem praecepta moralia, quae m pnva a, 
etiam in vita publica internationali observanda sunt, attamen 

interdum aliter applicanda sunt, ut interdum difformitatis 
apparentia oriri possit. Homini privato auctoritati publicae 
subiecto non permittitur, ut propria auctoritate satisfac¬ 
tionem et poenam pro accepta iniuria sumat; Statui autem 
id per se licet. Status etiam multo facilius ab officio aliis 
succurrendi excusatur propter gravissima incommoda, quae 
tale auxilium afferre potest. Etiam saepius quam privatus ab 
implendis pactis, quae iniit, excusari poterit, quando nempe 
mutatis adiunctis materia contractus essentialiter mutata est. 

Ergo neque principium non interveniendi, quod vocant, approban- 596 
dum est. Hoc principium inter primos illi in Italia proposuerunt, qui 
circa a. 1870 patrimonio Ecclesiae aliisque Statibus vim inferebant. Nunc 
autem in iure int. fere communiter admissum est. Haec interventio, 
iure hodierno recusata, intellegitur ingerentia auctoritativa in res inter¬ 
nas vel externas alterius Status, qua aliquid ab eo cum coactionis com¬ 
minatione postulatur, non autem tantummodo „interventio amicabitis", 
quae per .bona officia" (bons offices) vel strictam .mediationem" 
(mediation) perficitur. Interventio non existimatur permissa nisi ad 
proprium ius tuendum, non autem ad auxilium alii ferendum vel ob 
alias causas. 

Ex antea dictis colligitur, posse nonnumquam lege naturali prae¬ 
scriptum esse, ut, sicut homo privatus succurrere debet, si alterius 
domus flammis arripitur, ita etiam una natio alteri succurrat, si iniuste 
infpngnetur vel forte interna desperata anarchia et caedibus vastetur, 
vel ut pacti civium alterius nationis succurrat, quae crudelis exitii peri¬ 
culum patitur. 1 ) Sed concedendum est, natioues saepissime excusari a 
tali interventione propter grave incommodum proprium sive periculum, 
quod subeundum esset. 

Etiam aliud accidere potest. Sicut Status non debet intra se 
immania scelera tolerare, simili ratione etiam genus humanum ius et 
nonnumquam officium habet, ne toleret gravissima scelera, ubicumque 
gentium perpetrantur, velut crudeles superstitiones, quia gravissimae 
offensiones Dei sunt et ad bonum humanum pertinet, ut talia exclu¬ 
dantur. Possunt igitur taba, quamdiu auctoritas internationalis suprema 
constituta non est, per se a quibuslibet nationibus cultis tolli quasi 
nomine et iure generis humani et nomine divino. 

Th. 33. A natura exigitur unio socialis populorum internationalis, quae bonum 
eorum commune et praesertim mutuam pacem efficaciter procuret. 

Declar. Ex quo tempore populi universali commercio 597 
utuntur et eorum rationes omnes intimo contactu inter se 

‘) Ideo Pius IX in syllabo damnavit prop. 62: .Promulgandum 
est et observandum principium, quod vocant de non interventu." 

contingunt, in dies clarius necessitas apparet plurimas res 
communiter tractare et componere. Maxime vero ubique 
desiderium viget, ut bella, quae ob inventiones hodiernas 
admodum perniciosa fieri et insuper multas nationes simul 
in perniciem trahere possunt, eo praecaveantur, quod lites 
per iudicia internationalia efficaciter dirimantur. Propterea 
iam ex multis annis fora arbitrorum internationalia consti¬ 
tuta sunt et recenter „Societas nationum" condita est. Sed, 
quia adhuc praeiudicium tenetur, Status singulos tali supre- 
matia plena praeditos esse, ut nullam auctoritatem se supe¬ 
riorem habere queant, etiam illae institutiones, utpote quae 
singulares Status contra eorum voluntatem cogere nequeunt, 
debita efficacia carent. Sed in his conatibus tacita persuasio 
latet, ex natura rei populorum unionem postulari, quae 
pacem et alia, sine quibus communis prosperitas obtineri 
nequit, efficaciter procuret. Hoc est, quod thesis asserit. 

Itaque dicimus, talem unionem „a natura exigi , ut 
igitur ius exsistendi non solum ex positiva Statuum volun¬ 
tate, sed ex iure naturae repetat. Sicut societas civilis ex 
institutione naturae hunc finem habet, ut industriam sin¬ 
gulorum ad prosperitatem assequendam compleat, ita asse¬ 
rimus illam supremam societatem a natura postulari, ut 
operam singulorum Statuum ulterius compleat ad illa asse¬ 
quenda, quae iis ad bonum commune et praesertim pacem 
habendam necessaria sunt, a singulis autem per se ipsos 
obtineri nequeunt. 

S Hanc unionem indolem verae societatis habere affir¬ 
mamus, proinde etiam auctoritatem possidere singulis mem¬ 
bris superiorem, quae omnem potestatem habeat ad finem 
huius societatis necessarium, ergo etiam vim obligandi et 
cogendi. Ad ambitum eius ea omnia et sola pertinent, quae 
ad salutem communem generis humani plane necessaria 
sunt, a singulis autem populis solis obtineri nequeunt; haec 
necessitas est ultima ratio simulque limes huius supremae 
potestatis. Hac ratione suprematia Statuum aliquam restric¬ 
tionem patitur, ut non amplius plena independentia dicenda 
sit, sed tantum in eo consistat, quod unus Status non alteri 


subiectus sit, sed tantum (in paucis) supremae potestati 
internationali subsit. Attamen, quia haec unio eiusque auc¬ 
toritas neque esse neque vim suam exerere potest, quin 
certam formam habeat, haec autem neque per naturam 
neque per adiuncta satis determinata est, praerequiritur, ut 
per populorum (cultorum) communem electionem constitua¬ 
tur. Quae electio utique talis esse debet, ut omnium fidu¬ 
ciam mereatur. Hac electione autem supposita societas tum 
ius exsistendi tum potestatem suam ex ipso iure naturae 
possidet. Ut talis unio saltem gradatim perficiatur, impos¬ 
sibile minime apparet. 

Unio igitur internationalis, de qua nunc loquimur, a 
«Societate nationum", quae iam exsistit, differt, quatenus 
haec non est unio omnium populorum et quod solum ex 
institutione positiva originem petit neque potestas eius 
Statibus superior esse censetur. 

Demonst. 1. Unio socialis, sine qua gravissimis popa- 599 
lorum indigentiis et praesertim paci procurandae satisfieri 
nequit, dicenda est a natura exigi. Atqui sine sociali unione 
internationali populorum gravissimis eorum indigentiis, pacis 
praesertim procurationi satisfieri nequit. Ergo. 

Demonst. min. a) Ad gravissimas populorum necessita¬ 
tes imprimis spectat, ut maxima eorum mala, bella, arcean¬ 
tur, quae nunc spectatis mediis bellicis admodum atrocia 
evadunt, totum populum vehementissime affligunt et plerum¬ 
que simul multos alios populos in societatem calamitatis 

[ trahunt. Haec bella autem caveri nequeunt, nisi adsit pote¬ 
stas singulis Statibus superior, quae cum auctoritate lites 
dirimere atque Status etiam contra voluntatem obligare et 
ad sententiam iudicialem accipiendam cogere possit. 

b) Praeterea contactus populorum et rerum humanarum 
nunc tantus est, ut singuli aliis quoque rebus ad prosperi¬ 
tatem suam necessariis non iam soli providere possint, sed 
cooperatio communis postuletur et quidem talis, quae inter¬ 
dum auctoritate suprema efficaciter dirigatur. Huc spectant 
oeconomicae necessitates, ut moderatio productionis et cir¬ 
culationis oeconomicae, commercii creditivi, condicionum 

laboris, praeterea communis tutela contra molimina anti- 
socialia, immoralia, antireligiosa, recta bonorum terrae distri¬ 
butio, ne alii populi in angustis territoriis contineantur, 
alii vero immensa spatia possideant, hi abundantes divi¬ 
tias habeant, alii vero in egestate vivere cogantur, et 
plurima alia. 

Aliter. Sicut respublica propterea a natura exigitur, 
quia sine ea homines singulares et familiae prosperitatem 
suam et maxime pacem socialem obtinere nequeunt, eigo 
propterea, quia opera singulorum complenda est, simili 
plane ratione a natura unio et potestas socialis populis 
superior postulatur, quia sine ea bonum commune et maxime 
necessaria pacis tranquillitas obtineri minime possunt. 

2. Confirmatur statuta assertio persuasione hodierna, 
quae inter populos viget, de necessitate internationalis con¬ 
sociationis et auctoritatis ad pacis securitatem assequendam. 
Quae quidem persuasio minus apparet antiquo tempore, 
quo universalis populorum contactus parvus neque conso¬ 
ciatio internationalis possibilis erat. Clarius iam manifestatur 
medio aevo in idea ethnarchiae Christianae sub principatu 
Imperatoris Romani. Clarissime autem cernitur in hodierno 
studio in annos crescente ad internationalia tribunalia, 
congressus et consociationes formandas, quibus populi 
sociata opera et auctoritate contra bella, intolerabilia 
onera militaria aliasque calamitates communes se tueri 
student. 1 ) 


1 ) Quod idem exprimit Benedictus XV in encyc.l. „Pacem Dei 
munus“ 1920: „Optandum sane est, cunctas civitates, quavis ultro 
citroque suspicione remota, in unam quandam consociationem seu potius 
quandam quasi familiam coalescere cum ad propriam uniuscuiusque 
libertatem tuendam tum ad ordinem conservandum humanae societatis. 
Ad quam gentium consociationem contrahendam hortatur, ut alia multa 
praetereamus, ipsa vulgo explorata necessitas omnem dandi operam ut 
sublatis vel imminutis rei militaris sumptibus, quorum immane pondus 
iam sustinere respublicae non possunt, nulla posthac exsistant tam exi¬ 
tiosa bella vel certe quam longissime eiusmodi penculum avertatur et 
unicuique populo cum libera potestate sua terntom rastis quidem 
terminati finibus integritas conservetur.' 1 



De iure belli 


361 


Caput n 

De iure belli 

Art. 1 . De bello ipso 

Semper quidem, sed maxime in bello novissimo uni- 601 
versali populi experti sunt, bella inter maximas calamitates 
numeranda esse. Ideo intensa motio pacis orta est id inten¬ 
dens, ut bella minuantur vel penitus eliminentur, quatenus 
internationale pacis tribunal constituatur, quod lites cum 
auctoritate dirimat, quatenus grandes exercitus stabiles, qui 
continua belli occasio sint et populis intoleranda onera im¬ 
ponant, tollantur, in commercio autem politico non pura 
utilitatis ratio, sed lex moralis iustitiae et amoris observe¬ 
tur. Nec mirum est, quod multi ad absolutum pacifismum 
defendendum progrediuntur, omne bellum in se illicitum 
esse defendentes. Etiam antiquitus fuerunt, qui cum Mani¬ 
chaeis aliisque omne bellum, utpote Christianae et naturali 
legi contrarium, prohiberent. Sed iam Augustinus contra 
eos asseruit, damnanda quidem esse bella gentilium sine 
iustitia gesta, attamen bellum in se malum non esse, si ex 
iusta causa suscipiatur; quam doctrinam S. Thomas et 
doctores scholastici constanter secuti sunt. Idem etiam nunc, 
si veritatis tramitem deserere nolumus, dicendum est. Atta¬ 
men magis quam umquam inculcandum est, tantum hac 
condicione bellum licitum esse, si iusta causa adsit et omnia 
media ad id avertendum exhausta sint. 

Bellum proprie dictum est status certaminis armati 
regnorum. Dicitur status certaminis, ut distinguatur a par¬ 
ticulari proelio. Nunc usu iuridico et vulgari bellum proprie 
tantum certamen regnorum independentium, itaque auctori¬ 
tate publica susceptum, dicitur, non autem rixa paucorum 
privatorum neque certamen partium populorum privata 
auctoritate initum neque seditio vel bellum civile (quod 
non simpliciter bellum vocatur). 1 ) Bellum vel defensivum 


‘) Omittimus etiam in belli definitione causam iustam, quam non 
pauci definitioni inserunt, quia etiam bellum iniustum verum bellum est. 

vel offensivum est, prout vel. vis illata repellitur vel vis 
primum infertur, 

Th. 34. Bellum non est per se lege naturali prohibitum (l.p.). Attamen, ut 
licitum sit, requiritur, ut causa iusta adsit neque pacifice componi 
possit (2. p,). 

602 Demonst. l.p. Sicut homines privati etiam Status per se 
lege naturali potestatem habent, ut iura sua vi tueantur, 
quatenus iura impugnata contra aggressorem defendere, 
denegata extorquere, laesa autem vi restituere valent pro 
damnis satisfactionem, pro illatis iniuriis vindictam poe¬ 
nalem sumendo. Nam spectatis hominum passionibus iura 
tuta esse finemque suum obtinere nequeunt, nisi ita vi 
protegi possunt. Et Status per se etiam magis' quam 
privati iura sua vi tueri possunt; quia ista sunt iura mag¬ 
nae multitudinis. (Privatis quidem, nisi in ipsa aggressione, 
non per se ipsos, sed per auctoritatem civilem hoc ius 
exercere licet, quia alioquin ordo turbaretur. Sed quam- 
diu non adest auctoritas internationalis superior vi coac- 
tiva praedita, Status per se ipsos id exercere possunt.) 
Atqui haec iurium tutela coactiva saepe aliter fieri nequit, 
nisi bello gerendo. Ergo bellum per se lege naturali prohi¬ 
bitum non est. 

Aliter. Si in se semper illicitum esset, Statum bello 
sua et subditorum iura impugnata defendere et violata 
restituere, eius ac civium iura et omnis securitas arbitrio 
et violentiae hostium paterent et finis primus Status, ob 
quem a natura postulatur, frustraretur. 

Idem lex christiana docet. „ Bellum simpliciter nec est 
intrinsecus malum nec Christianis prohibitum. Est de fide 
atque expressa in Scriptura. 81 ) 

603 Demonst. 2. p. Requiritur 1) ut adsit causa iusta, i. e. 
verum ius defendendum vel restituendum sit. 2 ) Alioquin bel- 

r ) Suarez, De caritate d. 13 s. 1 n. 2. — s ) .Nullum potest esse 
iustum bellum", inquit Suarez, .nisi subsit causa legitima et necessaria. 
Est conclusio certa et evidens. Rursus causa haec iusta et sufficiens 
est gravis iniuria illata, quae alia ratione vindicari aut reparari nequit. 
Ita docent theologi omnes." L. c. d. 13 s. 4 n. 1. 












Ium magna iniustitia est. Causae igitur iustae minime sunt 
quaelibet parva delicta 1 ) vel amplificatio gloriae, domina¬ 
tionis, commercii neque etiam crescens potentia nationis 
vicinae, quamdiu non aggressionem incipit vel praeparat. 
Si bellum iniustum est, omnia damna hosti illata resar¬ 
cienda sunt. — Etiam notandum est, bellum propter cau¬ 
sam iustam intendendum esse, non vero in motiva prohibita, 
velut in odium hostis intentionem ferri debere. 

Haec causa iusta utique gravissima esse debet, non 
quaelibet levis offensio sive laesio. Quia bellum maximum 
malum est, tantum causa gravissima iusta esse potest. 

2) Oportet, ut antea omnia media pacifica tentata sint 
ad ius sine bello obtinendum; bellum ratio ultima esse 
debet. 


Media pacifica ante bellum tentanda haec esse pos¬ 
sunt: commentatio causae in ephemeridibus, actio diplo- 
matica, qua vel directe cum adversario causa disceptatur 
vel influxus benevolus sive .interventio amicabilis" Status 
neutralis quaeritur, compromissum cum adversario, electio 
communis arbitri, cui causa dirimenda committitur; non¬ 
numquam etiam „retorsio“, e. g. auctio portorii adversus 
alium Statum, vel „repressalia“ 'compositionem sine bello 
efficere possunt. Imprimis autem omni studio curandum est, 
ut supremum tribunal internati onale constituatur et agnos¬ 
catur, quod lites cum auctoritate eaque coactiva dirimat. 

Quod iustitiam causae attinet, de militibus vulgaribus haec Suarez 
dicit: .Vocati ad bellum ire possunt, dummodo illis non constet esse 
iniustum. Probatur, tum quia, quando iis militibus non constat de 
inustitia belli, consilium commune principis et regni satis illis est ad 
eundum, tum etiam, quia subditi in dubio (speculativo scilicet) tenentur 
oboedire superiori. “ z ) 

Gentiles et Ius Romanum de condicionibus belli iusti parum solliciti 
erant. Lex autem christiana eiusque doctrina praeeunte S. Augustino 
semper etiam bella legi morali subesse inculcarunt. S. Thomas has 
condiciones belli iusti proponit: „Ad hoc, quod aliquod bellum sit 


*) Secundum ius int. positivum delicta ab iis commissa, qui 
Statum repraesentant, immediate Statui imputantur, mediate autem ea, 
quae a quocumque contra alium Statum committuntur et quae ipse non 
impedit. A delicto distinguitur .actus inamicabilis" (acte peu amical). 
— J ) L. c. s. 6 n. 8. 

iustum, tria requiruntur. Primo quidem auctoritas principis . . Secundo 
requiritur causa iusta . . Tertio requiritur, ut sit intentio bellantium 
recta.' 1 ) 

Bellum auctoritate suprema civili decerni debere 1 ) manifestum est. 
Auctoritatis enim supremae, non vero privatorum est, iura Status tueri 
eumque regere, maxime in tali re gravissime salutem publicam contin¬ 
genti. Non tamen prohibetur, sed nunc valde congruum est, ut in bello 
indicendo aliquis consensus deputatorum populi intercedat, quia bellum 
populo gravissima onera imponit. 

De modo belli gerendi. 1. Lege naturae prohibetur, ne 
initium belli offensivi fiat, nisi antea certo constet, hostem 
iniuriam suam nolle modo pacifico sanare, nisi igitur antea 
ei postulationes proponantur cum certa belli comminatione. 
Iure positivo intern. nunc sancitur, ne umquam bellum in¬ 
choetur, nisi id antea hosti (et regnis neutralibus) indicatum 
fuerit sive expressis verbis sive per „ultimatum “, addita 
belli condicionata indictione. 

2. In actione bellica, a) Non plus damni in bonis vitae 
et fortunae hosti inferendum est, quam necessarium est et 
sufficit ad finem iustum belli obtinendum. Sola enim ne¬ 
cessitas ratio esse potest, ut actiones bellicae permittantur; 
ergo etiam earum mensura est. Patet etiam, prohibitam 
esse omnem actionem damnosam, ut vastationem, praeda¬ 
tionem, quae a militibus sine ulla potestate a praepositis 
suis accepta peragatur. 

Quales sint actiones damnosae prohibitae, imprimis ius positivum 
definire debet. Nunc multae tales actiones inter nationes cultas iure 
positivo prohibitae sunt. 

Huc spectant potissimum conventiones Genevenses a. 1864 et 1906 
de militibus vulneratis et captis (Convention pour 1’amelioration du sort 
des militaires blesses dans les armees en campagne) et conferentiae 
Haagae 1899 et 1907 et Londini 1909 habitae de limitandis actionibus 
hostilibus in bello terrestri et maritimo (sed conventiones de bello 
maritimo ratae factae non sunt). His praescribitur, ne actiones hostiles, 
armatae praesertim, suscipiantur in incolas non pertinentes ad exerci¬ 
tum (forces militaires), neve ipsi tales actiones contra exercitum com¬ 
mittant; ne arma vel proiectilia adhibeantur communi humanitatis 
sensui contraria, velut venenata et sine necessitate vulnus et dolorem 
augentia; ne hostes arma tradentes vulnerentur sive occidantur; ne loca 
obsidione capta militibus diripienda tradantur neve loca non defensa 


1 ) 2, 2 q. 40 a. 1. — '") Saltem bellum offensivum; se defendere 
contra agressorem etiam sine mandato licet. 


obsideantur vel tormentis verberentur; ut hostes vulnerati et aegroti 
curentur (seront respectes et soignes); ut etiam hostium instituta ac 
personae aegrotis curandis destinatae protegantur (proteges); ut hostes 
capti tantum in custodia detineantur salvis eorum bonis vitae, sanitatis 
ac fortunae. 

b) Perfidia, mendacia, sollicitatio ad pfoditionem, ut- 
pote in se mala, prohibita sunt. Tamen licet insidiis et 
actionibus ad dissimulanda consilia spectantibus uti. 

c) Scopo iusto obtento bellum finiendum est. 

Obiectiones. 1. Bellum gerere non licet, si ex eo maius malum 605 
oritur, quam iniuria est, ob quam instituitur. Atqui saltem nunc semper 
maius malum oritur, nempe damna utriusque partis bellantis et insuper 
damna aliorum populorum. — Resp. Tr. mai. D. min. si tantum illa 
iniuria spectatur, quae causa belli est Tr. si simul attenditur, futurum 
esse, si numquam liceret vi armata iura impugnata detendere vel violata 
restituere, ut omne ius et securitas arbitraria violentia iniquorum hostium 
conculcaretur N. 

2. Bellum caritati saltem contrarium est, quia gravia mala inducit. 

— Resp. D. si non adest proportionata causa necessaria C. si adest Sd. 
et tuuc mala imputanda sunt ei, qui belli causa fuit C. alteri N. Malum 
maius oriretur, si numquam liceret bellum gerere. 

3. Bellum adversatur dilectioni inimicorum. — Resp. D. iniustum 
C. iustum Sd. si geritur ex odio C. si tantum ex imis et iustitiae 
amore N. 

4. Saltem bellum vindicativum necessario ex odio geritur, quia 
hosti malum optatur et infligitur. — Resp. D. malum optatur et infli¬ 
gitur formaliter et ultimo, quatenus est malum personae N. quatenus 
est reparatio iustitiae C. 

5. Innocentes occidere illicitum est. Atqui in bello innocentes 
occiduntur. — Resp. D. mai. illicitum est occidere innocentes, i. e. eos, 
qui liberi sunt a culpa personali et publica, quatenus neque ipsi iniuriam 
intulerunt neque partes sunt regni gravis iniuriae rei C. si non culpa 
personali, attamen publica onusti sunt Sd. si arma gerunt N. si non 
gerunt et ita .innocentes' dicuntur (praesertim pueri, feminae et senes) 

Sd. eos directe occidere non licet C. non indirecte, quatenus e. g. in 
urbe expugnanda vitari nequit, ut aliqui occidantur N. 

5. Puniri non potest, nisi inferior a superiore. Atqui unus Statas 
non est alterius superior. — Resp. D. mai. intra societatem civilem 
C. si agitur de commercio Statuum inter se N. vel Sd. nisi ille, qui 
iniuriae reus et propterea alterius iuri vindicativo subiectus est G. nisi 
qui stricte inferior est N. 


Art. 2. De iure victoriae 

Apud gentiles opmio fuit consuetudine firmata, victoriam 606 
ut talem conferre ius, et quidem ita, ut victori ius tribueretur 

in omnia bona et ipsas personas populi devicti, quas in 
servitutem redigere poterat. Quod sane belli et victoriae 
cupidinem vehementer accendit. Hic error, Iure Romano 
firmatus, diu etiam aetatis Christianae opiniones movit, 
donec pedetentim mitigatus et exstinctus est. Nunc etiam 
in doctrina de iure bellico fere abolitus est. • Tamen 
inveniuntur huius erroris ethnici reliquiae, inde praecipue 
provenientes, quod ius naturale non admittitur, in cuius 
locum necessario ius fortioris subintrat. Sic docetur, victori 
ius esse in omnes provincias expugnatas, sumptus bellicos 
iure semper devicto imponi posse, immo sunt, qui victoriam 
fontem esse iustitiae asserant. 

Th. 35. Victoria ut talis non affert ius novum (l.p.); sed victori facultatem 
physicam praebet, ut iura sua a victoria independentia exsequi 
queat (2. p.). 

Demonst. 1. p. Victoria ut talis neque ex lege naturae (1) 
neque ex iure positivo legitimo (2) novum ius affert. 

1) Victoria formaliter spectata in eo consistit, quod 
victor potestatem physicam in victum adeptus est. Atqui 
potestas physica ut talis non affert lege naturae potestatem 
moralem sive ius. Ergo victoria ut talis lege naturae non 
affert novum ius. 

Aliter. Sicut homo, qui furem devicit, sua bona qui¬ 
dem erepta, non autem per se alia furis bona auferre 
potest multoque minus fur vincens ius acquirit in bona 
alterius, ita similiter victor iura quidem sibi denegata ex¬ 
sequi et firmare, non autem alia bona devicto eripere 
potest. 

2) Non exsistit nunc positivum statutum internationale 
universali consuetudine receptum, quod victori ius in quae¬ 
libet devicti bona concedat. t Nam ius antiquum gentilium 
victori quaelibet iura tribuens, si forte secundum aliqua 
legitimum fuit, in quibus scilicet ius naturae contrarium non 
erat et mutua adfuit gentium consensio, tamen saltem 
quoad aliqua legi naturali repugnabat ideoque numquam 
legitimum ius erat, e. g. quoad facultatem semper omnes 


incolas in servitutem redigendi (n. 190). Sed etiam quoad 
illa, quae legi naturae minus conformia erant, consensio 
universalis nationum, postquam spiritu Christiano imbutae 
sunt, non diu duravit. 

Demonst. 2. p. Victoria impedimenta tollit, ut victor 608 
iura, quae independenter a victoria in hostem habet, iam 
exsequi queat. Ergo confert facultatem physicam ad id. — 

Ista iura autem haec sunt: 

a) Potest ius detentum, e. g. provinciam ablatam, 
recuperare vel satisfactionem pro damno ante bellum illato 
extorquere vel poenam sumere pro illata iniuria. Sed 
»servanda est aequalitas, quae in iusto iudicio; in hoc 
autem puniri nequit reus omni poena nec privari omnibus 
bonis sine mensura, sed pro qualitate delicti.* 1 ) 

b) Si periculum est, ne iura iterum violentur, potest 
cautionem futurae securitatis sumere, sed non maiorem, 
quam necessarium est, hosti restringendo facultatem bel¬ 
landi, velut postulando, ut munimina bellica in confinibus 
removeat et instrumenta bellica tradat. In satisfactionem, 
poenam, cautionem, potest hostis devictus etiam aliqua pro¬ 
vincia vel parte independentiae privari, et, si forte aliud 
medium contra eius perfidiam periculosam omnio non relin¬ 
queretur, penitus subiugari posset. 

c) Potest indemnitatem pro sumptibus belli, cuius 
hostis est causa, et pro damnis in bello sibi illatis postulare. 

Ista in hac re luctuosa lex naturalis ac divina prae¬ 
scribit omni humana opinione et arbitrio superior. 

Sed certa spes non est fore, ut haec praecepta bellum 
et pacem spectantia rite observentur, nisi adsit suprema 
potestas, lege naturae postulata, quae cum auctoritate et 
vi ea urgere et exsequi valeat, et nisi insuper spiritus 
Christianae iustitiae et amoris animos 


*) Suarez, 1. c. s. 7 n. 7. 

